
॥ नमो तस्स भगवतो अरहतो सम्मासम्बुद्धस्स ॥ 


मज्झिमनिकाये 


मज्झिमपण्णासपाळि 
९. गहपतिवग्गो 


९. कन्दरकसृत्तं 


९. एवं मे सुतं - एकं समयं भगवा चम्पायं विहरति गग्गराय पोकखरणिया तीरे महता भिकखुसङ्गेन सद्धि। अथ खो 
पेस्सो [पेयो (क०)] च हत्थारोहपुत्तो कन्दरको च परिब्बाजको येन भगवा तेनुपसङ्कमिसु; उपसङ्कमित्वा पेस्सो हत्थारोहपुत्तो 
भगवन्तं अभिवादेत्वा एकमन्तं निसीदि। कन्दरको पन परिब्बाजको भगवता सद्भि सम्मोदि | सम्मोदनीयं कथं सारणीयं 
[साराणीयं (सी० स्या० कं पी०)] बीतिसारेत्वा एकमन्तं अद्ढासि । एकमन्तं ठितो खो कन्दरको परिब्बाजको तुण्हीभूतं 
तुण्हीभूतं भिक्खुसङ्घ अनुविलोकेत्वा भगवन्तं एतदवोच - “अच्छरियं, भो गोतम, अब्भुतं, भो गोतम, यावञ्चिदं भोता 
गोतमेन सम्मा भिक्खुसङ्घो पटिपादितो! येपि ते, भो गोतम, अहेसुं अतीतमद्भानं अरहन्तो सम्मासम्बुद्धा तेपि भगवन्तो 
एतपरमंयेब सम्मा भिक्खुसङ्घं पटिपादेसुं - सेय्यथापि एतरहि भोता गोतमेन सम्मा भिक्खुसङ्घो पटिपादितो। येपि ते, भो 
गोतम, भविस्सन्ति अनागतमद्धानं अरहन्तो सम्मासम्बुद्धा तेपि भगवन्तो एतपरमंयेव सम्मा भिक्खुसङ्गं पटिपादेस्सन्ति - 
सेय्यथापि एतरहि भोता गोतमेन सम्मा भिक्खुसङ्घो पटिपादितो'ति। 


२. “एवमेतं, कन्दरक, एवमेतं, कन्दरक । येपि ते, कन्दरक, अहेसुं अतीतमद्धानं अरहन्तो सम्मासम्बुद्धा तेपि 
भगवन्तो एतपरमंयेव सम्मा भिक्खुसङ्घं पटिपादेसुं - सेय्यथापि एतरहि मया सम्मा भिक्खुसङ्घो पटिपादितो । येपि ते, 
कन्दरक, भविस्सन्ति अनागतमद्भानं अरहन्तो सम्मासम्बुद्धा तेपि भगवन्तो एतपरमंयेव सम्मा भिक्खुसङ्घं पटिपादेस्सन्ति 
- सेय्यथापि एतरहि मया सम्मा भिकखुसङ्घो पटिपादितो । 


“सन्ति हि, कन्दरक, भिक्खू इमस्मिं भिक्खुसङ्घे अरहन्तो खीणासवा वुसितवन्तो कतकरणीया ओहितभारा 
अनुप्पत्तसदत्था परिक्खीणभवसंयोजना सम्मदञ्ञा विमृत्ता। सन्ति हि, कन्दरक, भिक्खू इमस्मिं भिक्खुसङ्घे सेवखा 
सन्ततसीला सन्ततवृत्तिनो निपका निपकवुत्तिनो; ते चतूसु [निपकवृत्तिनो चतूसु (सी०)] सतिपट्टानेसु सुप्पतिड्टितचित्ता 
[सुपड्टितचित्ता (सी० पी० क०)] बिहरन्ति। कतमेसु चतूसु? इध, कन्दरक, भिक्खु काये कायानुपस्सी विहरति आतापी 
सम्पजानो सतिमा, विनेय्य लोके अभिज्झादोमनस्सं; वेदनासु वेदनानुपस्सी विहरति आतापी सम्पजानो सतिमा, विनेय्य 
लोके अभिज्झादोमनस्सं; चित्ते चित्तानुपस्सी विहरति आतापी सम्पजानो सतिमा, विनेय्य लोके अभिज्झादोमनस्सं; धम्मेसु 
धम्मानुपस्सी विहरति आतापी सम्पजानो सतिमा, विनेय्य लोके अभिज्झादोमनस्स'न्ति। 


३. एवं वुत्ते, पेस्सो हत्थारोहपृत्तो भगवन्तं एतदवोच - “अच्छरियं, भन्ते, अब्भुतं, भन्ते! याव सुपञ्जत्ता चिमे, भन्ते, 


भगवता चत्तारो सतिपट्टाना सत्तानं विसुद्भिया सोकपरिदेवानं [सोकपरिद्दवानं (सी० पी०)] समतिक्कमाय दुक्खदोमनस्सानं 
अत्थङ्गमाय जायस्स अधिगमाय निब्बानस्स सच्छिकिरियाय। मयम्पि हि, भन्ते, गिही ओदातवसना कालेन कालं इमेसु 

चतूसु सतिपट्टानेसु सुप्पतिड्टितचित्ता विहराम। इध मयं, भन्ते, काये कायानुपस्सिनो विहराम आतापिनो सम्पजाना 
सतिमन्तो, विनेय्य लोके अभिज्झादोमनस्सं; वेदनासु वेदनानुपस्सिनो विहराम आतापिनो सम्पजाना सतिमन्तो, विनेय्य 
लोके अभिज्झादोमनस्सं; चित्ते चित्तानुपस्सिनो विहराम आतापिनो सम्पजाना सतिमन्तो, विनेय्य लोके अभिज्झादोमनस्सं; 
धम्मेसु धम्मानुपस्सिनो विहराम आतापिनो सम्पजाना सतिमन्तो, विनेय्य लोके अभिज्झादोमनस्सं। अच्छरियं, भन्ते, 
अब्भृतं, भन्ते! यावञ्चिदं, भन्ते, भगवा एवं मनुस्सगहने एवं मनुस्सकसटे एवं मनुस्ससाठेय्ये वत्तमाने सत्तानं हिताहितं 
जानाति | गहनज्हेतं, भन्ते, यदिदं मनुस्सा; उत्तानकज्हेतं, भन्ते, यदिदं पसवो। अहञ्हि, भन्ते, पहोमि हत्थिदम्मं सारेतुं । 
याबतकेन अन्तरेन चम्पं गतागतं करिस्सति सब्बानि तानि साठेय्यानि कूटेय्यानि वङ्केय्यानि जिम्हेय्यानि पातुकरिस्सति। 
अम्हाकं पन, भन्ते, दासाति वा पेस्साति वा कम्मकराति वा अञ्जथाव कायेन समुदाचरन्ति अञ्जथाव वाचाय अञ्जथाव 
नेसं चित्तं होति। अच्छरियं, भन्ते, अब्भुतं, भन्ते! यावञ्चिदं, भन्ते, भगवा एवं मनुस्सगहने एवं मनुस्सकसटे एवं 
मनुस्ससाठेय्ये वत्तमाने सत्तानं हिताहितं जानाति । गहनञज्हेतं, भन्ते, यदिदं मनुस्सा; उत्तानकञ्हेतं, भन्ते, यदिदं पसवो"ति। 


४. “एवमेतं, पेस्स, एवमेतं, पेस्स। गहनञज्हेतं, पेस्स, यदिदं मनुस्सा; उत्तानकञ्हेतं, पेस्स, यदिदं पसवो। चत्तारोमे, 
पेस्स, पुग्गला सन्तो संविज्जमाना लोकस्मिं। कतमे चत्तारो? इध, पेस्स, एकच्चो पुग्गलो अत्तन्तपो होति 
अत्तपरितापनानुयोगमनुयृत्तो; इध पन, पेस्स, एकच्चो पुग्गलो परन्तपो होति परपरितापनानुयोगमनुयुत्तो; इध पन, पेस्स, 
एकच्चो पुग्गलो अत्तन्तपो च होति अत्तपरितापनानुयोगमनुयृत्तो, परन्तपो च परपरितापनानुयोगमनुयृत्तो; इध पन, पेस्स, 
एकच्चो पुग्गलो नेवत्तन्तपो होति नात्तपरितापनानुयोगमनुयृत्तो न परन्तपो न परपरितापनानुयोगमनुयृत्तो। सो अनत्तन्तपो 
अपरन्तपो दिद्ठेव धम्मे निच्छातो निब्बुतो सीतीभूतो [सीतिभूतो (सी० पी० क०)] सुखप्पटिसंवेदी ब्रह्मभूतेन अत्तना 
विहरति। इमेसं, पेस्स, चतुन्नं पुग्गलानं कतमो ते पुग्गलो चित्तं आराधेती 'ति? 


““य्वायं, भन्ते, पुग्गलो अत्तन्तपो अत्तपरितापनानुयोगमनुयृत्तो, अयं मे पुग्गलो चित्तं नाराधेति। योपायं, भन्ते, पुग्गलो 
परन्तपो परपरितापनानुयोगमनुयुत्तो, अयम्पि मे पुग्गलो चित्तं नाराधेति। योपायं, भन्ते, पुग्गलो अत्तन्तपो च 
अत्तपरितापनानुयोगमनुयृत्तो परन्तपो च परपरितापनानुयोगमनुयुत्तो, अयम्पि मे पुग्गलो चित्तं नाराधेति। यो च खो अयं, 
भन्ते, पुग्गलो नेवत्तन्तपो नात्तपरितापनानुयोगमनुयुत्तो न परन्तपो न परपरितापनानुयोगमनुयुत्तो, सो अनत्तन्तपो अपरन्तपो 
दिट्वेव धम्मे निच्छातो निब्बुतो सीतीभूतो सुखप्पटिसंवेदी ब्रह्मभूतेन अत्तना विहरति -- अयमेव [अयं (सी० स्या० कं० 
पी०)] मे पुग्गलो चित्तं आराधेती”ति। 


५. “कस्मा पन ते, पेस्स, इमे तयो पुग्गला चित्तं नाराधेन्ती' ति? “स्वायं, भन्ते, पुग्गलो अत्तन्तपो 
अत्तपरितापनानुयोगमनुयुत्तो सो अत्तानं सुखकामं दुक्खपटिक्कूलं आतापेति परितापेति -- इमिना मे अयं पुग्गलो चित्तं 
नाराधेति । योपायं, भन्ते, पुग्गलो परन्तपो परपरितापनानुयोगमनुयुत्तो सो परं सुखकामं दुक्खपटिक्कूलं आतापेति 
परितापेति - इमिना मे अयं पुग्गलो चित्तं नाराधेति। योपायं, भन्ते, पुग्गलो अत्तन्तपो च अत्तपरितापनानुयोगमनुयुत्तो 
परन्तपो च परपरितापनानुयोगमनुयुत्तो सो अत्तानञ्च परञ्च सुखकामं दुक्खपटिक्कूलं [सुखकामे दुक्खपटिक्कूले (सी० 
पी०)] आतापेति परितापेति -- इमिना मे अयं पुग्गलो चित्तं नाराधेति। यो च खो अयं, भन्ते, पुग्गलो नेवत्तन्तपो 
नात्तपरितापनानुयोगमनुयुत्तो न परन्तपो न परपरितापनानुयोगमनुयुत्तो सो अनत्तन्तपो अपरन्तपो दिड्ेव धम्मे निच्छातो 
निब्बुतो सीतीभूतो सुखप्पटिसंवेदी ब्रह्मभूतेन अत्तना [विहरति । इमिना (सी० स्या० कं० पी०)] विहरति; सो अत्तानञ्च 
परञ्च सुखकामं दुक्खपटिक्कूलं नेव आतापेति न परितापेति -- इमिना [विहरति । इमिना (सी० स्या० कं० पी०)] मे अयं 
पुग्गलो चित्तं आराधेति। हन्द, च दानि मयं, भन्ते, गच्छाम; बहुकिच्चा मयं बहुकरणीया”ति। “यस्सदानि त्वं, पेस्स, कालं 

मज्जसी'ति। अथ खो पेस्सो हत्थारोहपुत्तो भगवतो भासितं अभिनन्दित्वा अनुमोदित्वा उट्ठायासना भगवन्तं 
अभिवादेत्वा पदक्खिणं कत्वा पक्कामि । 


६. अथ खो भगवा अचिरपक्कन्ते पेस्से हत्थारोहपुत्ते भिक्खू आमन्तेसि -- “पण्डितो, भिक्खवे, पेस्सो 
हत्थारोहपुत्तो; महापञ्जो, भिक्खवे, पेस्सो हत्थारोहपुत्तो। सचे, भिक्खवे, पेस्सो हत्थारोहपृत्तो मुहुत्तं निसीदेय्य यावस्साहं 
इमे चत्तारो पुग्गले वित्थारेन विभजिस्सामि [विभजामि (सी० पी०)], महता अत्थेन संयृत्तो अभविस्स। अपि च, भिक्खवे, 
एत्तावतापि पेस्सो हत्थारोहपुत्तो महता अत्थेन संयुत्तो”ति। “एतस्स, भगवा, कालो, एतस्स, सुगत, कालो, यं भगवा इमे 
चत्तारो पुग्गले वित्थारेन विभजेय्य। भगवतो सुत्वा भिक्खू धारेस्सन्ती "ति । “तेन हि, भिक्खवे, सुणाथ, साधुकं मनसि 
करोथ, भासिस्सामी"ति। “एवं, भन्ते"ति खो ते भिक्खू भगवतो पच्चस्सोसुं। भगवा एतदवोच - 


७. “कतमो च, भिक्खवे, पुग्गलो अत्तन्तपो अत्तपरितापनानुयोगमनुयुत्तो? इध, भिक्खवे, एकच्चो पुग्गलो अचेलको 
होति मुत्ताचारो हत्थापलेखनो [हत्थावलेखनो (स्या० कं०)] नएहिभइन्तिको नतिट्ठभद्दन्तिको [नएहिभदन्तिको, 
नतिट्टभदन्तिको (सी० स्या० कं० पी०)]; नाभिहटं न उद्दिस्सकतं न निमन्तनं सादियति; सो न कुम्भिमुखा पटिग्गण्हाति न 
कळोपिमुखा [खळोपिमुखो (सी०)] पटिग्गण्हाति न एळकमन्तरं न दण्डमन्तरं न मुसलमन्तरं न द्विन्नं भुञ्जमानानं न 
गब्भिनिया न पायमानाय न पुरिसन्तरगताय न सङ्क्त्तीसु न यत्थ सा उपट्टितो होति न यत्थ मक्खिका सण्डसण्डचारिनी; न 
मच्छं न मंसं न सुरं न मेरयं न थुसोदकं पिवति। सो एकागारिको वा होति एकालोपिको, द्वागारिको वा होति द्वालोपिको... 
पे०... सत्तागारिको वा होति सत्तालोपिको; एकिस्सापि दत्तिया यापेति, द्वीहिपि दत्तीहि यापेति...पे०... सत्तहिपि दत्तीहि यापेति; 
एकाहिकम्पि आहारं आहारेति, द्वीहिकम्पि आहारं आहारेति...पे०... सत्ताहिकम्पि आहारं आहारेति - इति एवरूपं 
अड्डमासिकं परियायभत्तभोजनानुयोगमनुयुत्तो विहरति। सो साकभक्खो वा होति, सामाकभवखो वा होति, नीवारभकखो वा 
होति, दहुलभक्खो वा होति, हटभवखो वा होति, कणभक्खो वा होति, आचामभवखो वा होति, पिञ्जाकभकखो वा होति, 
तिणभक्खो वा होति, गोमयभक्खो वा होति; बनमूलफलाहारो यापेति पवत्तफलभोजी। सो साणानिपि धारेति, मसाणानिपि 
धारेति, छवदुस्सानिपि धारेति, पंसुकूलानिपि धारेति, तिरीटानिपि धारेति, अजिनम्पि धारेति, अजिनक्खिपम्पि धारेति, 
कुसचीरम्पि धारेति, वाकचीरम्पि धारेति, फलकचीरम्पि धारेति, केसकम्बलम्पि धारेति, वाळकम्बलम्पि धारेति, 
उलूकपकखम्पि धारेति; केसमस्सुलोचकोपि होति, केसमस्सुलोचनानुयोगमनुयुत्तो, उब्भट्टकोपि होति आसनपटिक्खित्तो, 
उक्कुटिकोपि होति उक्कुटिकप्पधानमनुयृत्तो, कण्टकापस्सयिकोपि होति कण्टकापस्सये सेय्यं कप्पेति [पस्स म० नि० 
१.१५५ महासीहनादसृत्ते]; सायततियकम्पि उदकोरोहनानुयोगमनुयृत्तो विहरति ~ इति एवरूपं अनेकविहितं कायस्स 
आतापनपरितापनानुयोगमनुयृत्तो विहरति । अयं वुच्चति, भिकखवे, पुग्गलो अत्तन्तपो अत्तपरितापनानुयोगमनुयृत्तो । 


८. “कतमो च, भिकखवे, पुग्गलो परन्तपो परपरितापनानुयोगमनुयुत्तो? इध, भिक्खवे, एकच्चो पुग्गलो ओरब्मिको 
होति सूकरिको साकुणिको मागविको लुद्दो मच्छघातको चोरो चोरघातको गोघातको बन्धनागारिको ये वा पनञ्ञेपि केचि 
कुरूरकम्मन्ता। अयं वुच्चति, भिक्खवे, पुग्गलो परन्तपो परपरितापनानुयोगमनुयृत्तो । 


९. “कतमो च, भिकखवे, पुग्गलो अत्तन्तपो च अत्तपरितापनानुयोगमनुयत्तो परन्तपो च परपरितापनानुयोगमनुयुत्तो? 
इध, भिक्खवे, एकच्चो पुग्गलो राजा वा होति खत्तियो मुद्भावसित्तो ब्राह्मणो वा महासालो । सो पुरत्थिमेन नगरस्स नवं 
सन्थागारं [सन्धागारं (टीका)] कारापेत्वा केसमस्सुं ओहारेत्वा खराजिनं निवासेत्वा सप्पितेलेन कायं अब्भञ्जित्वा 
मगविसाणेन पिट्ठि कण्डुवमानो नवं सन्थागारं पविसति सद्धि महेसिया ब्राह्मणेन च पुरोहितेन । सो तत्थ अनन्तरहिताय 

भूमिया हरितुपलित्ताय सेय्यं कप्पेति । एकिस्साय गाविया सरूपवच्छाय यं एकस्मिं थने खीरं होति तेन राजा यापेति, 
यं दुतियस्मिं थने खीरं होति तेन महेसी यापेति, यं ततियस्मिं थने खीरं होति तेन ब्राह्मणो पुरोहितो यापेति, यं चतुत्थस्मिं थने 
खीरं होति तेन अग्गिं जुहति, अवसेसेन वच्छको यापेति। सो एवमाह - “एत्तका उसभा हञ्जन्तु यञ्जत्थाय, एत्तका 
वच्छतरा हञ्जन्तु यञ्जत्थाय, एत्तका वच्छतरियो हञ्जन्तु यञ्जत्थाय, एत्तका अजा हञ्ञन्तु यञ्ञत्थाय, एत्तका उरब्भा 
हञ्जन्तु यञ्जत्थाय, (एत्तका अस्सा हञ्जन्तु यञ्जत्थाय) [( ) नत्थि सी० पी० पोत्थकेसु], एत्तका रुक्खा छिज्जन्तु 
यूपत्थाय, एत्तका दब्भा लूयन्तु बरिहिसत्थाया'ति [परिहिं सत्थाय (क०)]। येपिस्स ते होन्ति दासाति वा पेस्साति वा 
कम्मकराति वा तेपि दण्डतज्जिता भयतज्जिता अस्सुमुखा रुदमाना परिकम्मानि करोन्ति। अयं वुच्चति, भिक्खवे, पुग्गलो 
अत्तन्तपो च अत्तपरितापनानुयोगमनुयृत्तो परन्तपो च परपरितापनानुयोगमनुयृत्तो । 


१०. “कतमो च, भिक्खवे, पुग्गलो नेवत्तन्तपो नात्तपरितापनानुयोगमनुयुत्तो न परन्तपो न 
परपरितापनानुयोगमनुयुत्तो, सो अनत्तन्तपो अपरन्तपो दिद्देव धम्मे निच्छातो निब्बुतो सीतीभूतो सुखप्पटिसंवेदी ब्रह्मभूतेन 
अत्तना विहरति? इध, भिक्खवे, तथागतो लोके उप्पज्जति अरहं सम्मासम्बुद्धो विज्जाचरणसम्पन्नो सुगतो लोकविदू 
अनुत्तरो पुरिसदम्मसारथि सत्था देवमनुस्सानं बुद्धो भगवा। सो इमं लोकं सदेवकं समारकं सब्रह्मकं सस्समणब्राह्मणि पजं 
सदेवमनुस्सं सयं अभिज्ञा सच्छिकत्वा पवेदेति । सो धम्मं देसेति आदिकल्याणं मज्झेकल्याणं परियोसानकल्याणं सात्थं 
सब्यञ्जनं, केवलपरिपुण्णं परिसुद्धं ब्रह्मचरियं पकासेति। तं धम्मं सुणाति गहपति वा गहपतिपुत्तो वा अञ्जतरस्मिं वा कुले 
पच्चाजातो । सो तं धम्मं सुत्वा तथागते सद्धं पटिलभति । सो तेन सद्भापटिलाभेन समन्नागतो इति पटिसञ्चिक्खति - 
“सम्बाधो घरावासो रजापथो, अब्भोकासो पब्बज्जा। नयिदं सुकरं अगारं अज्झावसता एकन्तपरिपुण्णं एकन्तपरिसुद्धं 
सङ्घलिखितं ब्रह्मचरियं चरितुं । यंनूनाहं केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं 
पब्बजेय्य'न्ति। सो अपरेन समयेन अप्पं वा भोगक्खन्धं पहाय, महन्तं वा भोगकखन्धं पहाय, अप्पं वा जातिपरिवद्ं पहाय, 
महन्तं वा जातिपरिवट्टं पहाय, केसमस्सुं ओहारेत्वा, कासायानि वत्थानि अच्छादेत्वा अगारस्मा अनगारियं पब्बजति । 


११. “सो एवं पब्बजितो समानो भिक्खूनं सिकखासाजीवसमापन्नो पाणातिपातं पहाय पाणातिपाता पटिविरतो होति 
निहितदण्डो निहितसत्थो, लज्जी दयापन्नो सब्बपाणभूतहितानुकम्पी विहरति। अदिन्नादानं पहाय अदिन्नादाना पटिविरतो 
होति दिन्नादायी दिन्नपाटिकङ्घी, अथेनेन सुचिभूतेन अत्तना विहरति। अब्रह्मचरियं पहाय ब्रह्मचारी होति आराचारी विरतो 
मेथुना गामधम्मा। मुसावादं पहाय मुसावादा पटिविरतो होति सच्चवादी सच्चसन्धो थेतो पच्चयिको अविसंवादको 
लोकस्स | पिसुणं वाचं पहाय पिसुणाय वाचाय पटिविरतो होति, इतो सुत्वा न अमुत्र अक्खाता इमेसं भेदाय, अमुत्र वा 
सुत्वा न इमेसं अकखाता अमूसं भेदाय - इति भिन्नानं वा सन्धाता सहितानं वा अनुप्पदाता समग्गारामो समग्गरतो 
समग्गनन्दी समग्गकरणि वाचं भासिता होति। फरुसं वाचं पहाय फरुसाय वाचाय पटिविरतो होति, या सा वाचा नेला 
कण्णसुखा पेमनीया हदयङ्गमा पोरी बहुजनकन्ता बहुजनमनापा तथारूपं वाचं भासिता होति । सम्फप्पलापं पहाय 
सम्फप्पलापा पटिविरतो होति कालवादी भूतवादी अत्थवादी धम्मवादी विनयवादी, निधानवति वाचं भासिता कालेन 
सापदेसं परियन्तवतिं अत्थसंहितं । सो बीजगामभूतगामसमारम्भा पटिविरतो होति, एकभत्तिको होति रत्तूपरतो विरतो 
विकालभोजना; नच्चगीतवादितविसूकदस्सना पटिविरतो होति; मालागन्धविलेपनधारणमण्डनविभूसनड्टाना पटिविरतो 
होति; उच्चासयनमहासयना पटिविरतो होति; जातरूपरजतपटिग्गहणा पटिविरतो होति; आमकधञ्ञपटिग्गहणा 
पटिबिरतो होति; आमकमंसपटिग्गहणा पटिविरतो होति; इत्थिकुमारिकपटिग्गहणा पटिविरतो होति; दासिदासपटिग्गहणा 
पटिविरतो होति; अजेळकपटिग्गहणा पटिविरतो होति; कुक्कुटसूकरपटिग्गहणा पटिविरतो होति; 
हत्थिगवस्सवळवपटिग्गहणा पटिविरतो होति; खेत्तवत्थुपटिग्गहणा पटिविरतो होति; दूतेय्यपहिणगमनानुयोगा पटिविरतो 

होति; कयविक्कया पटिविरतो होति; तुलाकूटकंसकूटमानकूटा पटिविरतो होति; उक्कोटनवञ्चननिकतिसाचियोगा 
[सावियोगा (स्या० कं० क०) साचि कुटिलपरियायो] पटिविरतो होति; छेदनवधबन्धनविपरामोसआलोपसहसाकारा 
पटिविरतो होति [पस्स म० नि० १.२९३ चूव्ठहत्थिपदोपमे] । 


“सो सन्तुट्ठी होति कायपरिहारिकेन चीवरेन कुच्छिपरिहारिकेन पिण्डपातेन । सो येन येनेव पक्कमति, समादायेव 
पक्कमति । सेय्यथापि नाम पक्खी सकुणो येन येनेव डेति, सपत्तभारोव डेति; एवमेव भिक्खु सन्तुट्ठो होति कायपरिहारिकेन 
चीवरेन कुच्छिपरिहारिकेन पिण्डपातेन। सो येन येनेव पक्कमति, समादायेव पक्कमति । सो इमिना अरियेन सीलक्खन्धेन 
समन्नागतो अज्जत्तं अनवज्जसुखं पटिसंवेदेति। 


१२. “सो चक्खुना रूपं दिस्वा न निमित्तग्गाही होति नानुब्यञ्जनग्गाही | यत्वाधिकरणमेनं चकखुन्द्रियं असंवुतं 
विहरन्तं अभिज्झादोमनस्सा पापका अकुसला धम्मा अन्वास्सवेय्युं तस्स संवराय पटिपज्जति, रक्खति चक्खुन्द्रियं, 


असंवुतं विहरन्तं अभिज्झादोमनस्सा पापका अकुसला धम्मा अन्वास्सवेय्युं तस्स संवराय पटिपज्जति, रक्खति मनिन्द्रियं, 
मनिन्द्रिये संवरं आपज्जति । सो इमिना अरियेन इन्द्रियसंवरेन समन्नागतो अज्झत्तं अब्यासेकसुखं पटिसंवेदेति । 


“सो अभिक्कन्ते पटिक्कन्ते सम्पजानकारी होति, आलोकिते विलोकिते सम्पजानकारी होति, समिञ्जिते पसारिते 
सम्पजानकारी होति, सङ्घाटिपत्तचीवरधारणे सम्पजानकारी होति, असिते पीते खायिते सायिते सम्पजानकारी होति, 
उच्चारपस्सावकम्मे सम्पजानकारी होति, गते ठिते निसिन्ने सुत्ते जागरिते भासिते तुण्हीभावे सम्पजानकारी होति। 


१३. “सो इमिना च अरियेन सीलक्खन्धेन समन्नागतो, (इमाय च अरियाय सन्तुट्टिया समन्नागतो,) [पस्स म० नि० 
१.२९६ चूळहत्थिपदोपमे] इमिना च अरियेन इन्द्रियसंवरेन समन्नागतो, इमिना च अरियेन सतिसम्पजञ्जेन समन्नागतो 
विवित्तं सेनासनं भजति अरञ्जं रुक्खमूलं पब्बतं कन्दरं गिरिगुहं सुसानं वनपत्थं अब्भोकासं पलालपुञ्जं । सो पच्छाभत्तं 
पिण्डपातपटिक्कन्तो निसीदति पल्लङ्क आभुजित्वा उजुं कायं पणिधाय परिमुखं सति उपट्ठपेत्वा। सो अभिज्झं लोके पहाय 
विगताभिज्झेन चेतसा विहरति, अभिज्झाय चित्तं परिसोधेति, ब्यापादपदोसं पहाय अब्यापन्नचित्तो विहरति 
सब्बपाणभूतहितानुकम्पी, ब्यापादपदोसा चित्तं परिसोधेति; थीनमिद्धं पहाय विगतथीनमिद्धो विहरति आलोकसञ्जी सतो 
सम्पजानो, थीनमिद्धा चित्तं परिसोधेति; उद्भच्चकुक्कुच्चं पहाय अनुद्धतो विहरति अज्झत्तं वूपसन्तचित्तो, 
उद्भच्चकुक्कुच्चा चित्तं परिसोधेति; विचिकिच्छं पहाय तिण्णविचिकिच्छो विहरति अकथंकथी कुसलेसु धम्मेसु, 
विचिकिच्छाय चित्तं परिसोधेति। 


“सो इमे पञ्च नीवरणे पहाय चेतसो उपक्किलेसे पञ्ञाय दुब्बलीकरणे, विविच्चेव कामेहि विविच्च अकुसलेहि 
धम्मेहि सवितक्कं सविचारं विवेकजं पीतिसुखं पठमं झानं उपसम्पज्ज विहरति; वितक्कविचारानं वूपसमा अज्झत्तं 
सम्पसादनं चेतसो एकोदिभावं अवितक्कं अविचारं समाधिजं पीतिसुखं दुतियं झानं उपसम्पज्ज विहरति; पीतिया च 
विरागा उपेक्खको च विहरति सतो च सम्पजानो सुखञ्च कायेन पटिसंवेदेति, यं तं अरिया आचिक्खन्ति -- 'उपेक्खको 
सतिमा सुखविहारी'ति ततियं झानं उपसम्पज्ज विहरति; सुखस्स च पहाना दुक्खस्स च पहाना पुब्बेव सोमनस्सदोमनस्सानं 
अत्थङ्गमा अदुक्खमसुखं उपेक्खासतिपारिसुद्धि चतुत्थं झानं उपसम्पज्ज विहरति। 

१४. “सो एवं समाहिते चित्ते परिसुद्रे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
पुब्बेनिवासानुस्सतिञाणाय चित्तं अभिनिन्नामेति। सो अनेकविहितं पुब्बेनिवासं अनुस्सरति, सेय्यथिदं -- एकम्पि जातिं 
द्रेपि जातियो तिस्सोपि जातियो चतस्सोपि जातियो पञ्चपि जातियो दसपि जातियो वीसम्पि जातियो तिंसम्पि जातियो 
चत्तालीसम्पि जातियो पञ्ञासम्पि जातियो जातिसतम्पि जातिसहस्सम्पि जातिसतसहस्सम्पि अनेकेपि संवट्टकप्पे अनेकेपि 
विवट्टकप्पे अनेकेपि संवट्टविवट्टकप्पे -- “अमुत्रासि एवंनामो एवंगोत्तो एवंबण्णो एवमाहारो एवंसुखदुक्खप्पटिसंवेदी 
एवमायुपरियन्तो, सो ततो चुतो अमुत्र उदपादि; तत्रापासिं एवंनामो एवंगोत्तो एवंबण्णो एवमाहारो एवंसुखदुक्खप्पटिसंवेदी 
एवमायुपरियन्तो, सो ततो चुतो इधूपपन्नो'ति। इति साकारं सउद्देसं अनेकविहितं पुब्बेनिवासं अनुस्सरति। 


१५. “सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
सत्तानं चुतूपपातञाणाय चित्तं अभिनिन्नामेति । सो दिब्बेन चक्खुना विसुद्धेन अतिक्कन्तमानुसकेन सत्ते पस्सति चवमाने 
उपपज्जमाने हीने पणीते सुवण्णे दुब्बण्णे सुगते दुग्गते यथाकम्मूपगे सत्ते पजानाति - “इमे वत भोन्तो सत्ता 
कायदुच्चरितेन समन्नागता वचीदुच्चरितेन समन्नागता मनोदुच्चरितेन समन्नागता अरियानं उपवादका मिच्छादिड्टिका 
मिच्छादिड्टिकम्मसमादाना, ते कायस्स भेदा परं मरणा अपायं दुग्गति विनिपातं निरयं उपपन्ना; इमे वा पन भोन्तो सत्ता 
कायसुचरितेन समन्नागता वचीसुचरितेन समन्नागता मनोसुचरितेन समन्नागता अरियानं अनुपवादका सम्मादिड्टिका 
सम्मादिड्िकम्मसमादाना, ते कायस्स भेदा परं मरणा सुगति सग्गं लोकं उपपन्ना'ति। इति दिब्बेन चक्खुना विसुद्रेन 
अतिक्कन्तमानुसकेन सत्ते पस्सति चवमाने उपपज्जमाने हीने पणीते सुवण्णे दुब्बण्णे सुगते दुग्गते यथाकम्मूपगे सत्ते 
पजानाति। 


१६. “सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
आसवानं खयजाणाय चित्तं अभिनिन्नामेति। सो “इदं दुक्खःन्ति यथाभूतं पजानाति। `अयं दुक्खसमुदयो'ति यथाभूतं 
पजानाति। `अयं दुक्खनिरोधो'ति यथाभूतं पजानाति। `अयं दुक्खनिरोधगामिनी पटिपदाःति यथाभूतं पजानाति। 'इमे 
आसवा'ति यथाभूतं पजानाति। `अयं आसवसमुदयो'ति यथाभूतं पजानाति। `अयं आसवनिरोधो'ति यथाभूतं पजानाति। 
“अयं आसवनिरोधगामिनी पटिपदा'ति यथाभूतं पजानाति। तस्स एवं जानतो एवं पस्सतो कामासवापि चित्तं विमुच्चति, 
भवासवापि चित्तं विमुच्चति, अविज्जासवापि चित्तं विमुच्चति। विमृत्तस्मिं विमुत्तमिति जाणं होति। 'खीणा जाति, वुसितं 
ब्रह्मचरियं, कतं करणीयं, नापरं इत्थत्तायाःति पजानाति। अयं वुच्चति, भिक्खवे, पुग्गलो नेवत्तन्तपो 
नात्तपरितापनानुयोगमनुयुत्तो, न परन्तपो न परपरितापनानुयोगमनुयुत्तो । सो अत्तन्तपो अपरन्तपो दिट्देव धम्मे निच्छातो 
निब्बुतो सीतीभूतो सुखप्पटिसंवेदी ब्रह्मभूतेन अत्तना विहरती”ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति। 
कन्दरकसुत्तं निट्टितं पठमं । 
२. अहुकनागरसुत्तं 


१७. एवं मे सुतं - एकं समयं आयस्मा आनन्दो वेसालियं विहरति बेलुवगामके [वेळुवगामके (स्या० कं० क०)]। 
तेन खो पन समयेन दसमो गहपति अट्टकनागरो पाटलिपुत्तं अनुप्पत्तो होति केनचिदेव करणीयेन। अथ खो दसमो गहपति 
अट्टकनागरो येन कुक्कुटारामो येन अञ्ञतरो भिक्खु तेनुपसङ्कमि; उपसङ्कमित्वा तं भिक्खुँ अभिवादेत्वा एकमन्तं 

निसीदि। एकमन्तं निसिन्नो खो दसमो गहपति अट्ठकनागरो तं भिकखुं एतदवोच - “कहं नु खो, भन्ते, आयस्मा 
आनन्दो एतरहि विहरति? दस्सनकामा हि मयं तं आयस्मन्तं आनन्द”न्ति। “एसो, गहपति, आयस्मा आनन्दो वेसालियं 
विहरति बेलुवगामके”ति। अथ खो दसमो गहपति अट्टकनागरो पाटलिपृत्ते तं करणीयं तीरेत्वा येन वेसाली येन 
बेलुवगामको येनायस्मा आनन्दो तेनुपसङ्कमि; उपसङ्कमित्वा आयस्मन्तं आनन्दं अभिवादेत्वा एकमन्तं निसीदि । 


९८. एकमन्तं निसिन्नो खो दसमो गहपति अट्टकनागरो आयस्मन्तं आनन्दं एतदवोच - “अत्थि नु खो, भन्ते 
आनन्द, तेन भगवता जानता पस्सता अरहता सम्मासम्बुद्धेन एकधम्मो अक्खातो यत्थ भिक्खुनो अप्पमत्तस्स आतापिनो 
पहितत्तस्स विहरतो अविमृत्तञ्चेव चित्तं विमुच्चति, अपरिकखीणा च आसवा परिक्खयं गच्छन्ति, अननुप्पत्तञ्च अनुत्तरं 
योगकखेमं अनुपापुणाती ति? 


“अत्थि खो, गहपति, तेन भगवता जानता पस्सता अरहता सम्मासम्बुद्धेन एकधम्मो अक्खातो यत्थ भिक्खुनो 
अप्पमत्तस्स आतापिनो पहितत्तस्स विहरतो अविमुत्तञ्चेव चित्तं विमुच्चति, अपरिक्खीणा च आसवा परिक्खयं गच्छन्ति, 
अननुप्पत्तञ्च अनुत्तरं योगकखेमं अनुपापुणाती' ति । 


“कतमो पन, भन्ते आनन्द, तेन भगवता जानता पस्सता अरहता सम्मासम्बुद्धेन एकधम्मो अकखातो यत्थ भिक्खुनो 
अप्पमत्तस्स आतापिनो पहितत्तस्स विहरतो अविमुत्तञ्चेव चित्तं विमुच्चति, अपरिक्खीणा च आसवा परिक्खयं गच्छन्ति, 
अननुप्पत्तञ्च अनुत्तरं योगकखेमं अनुपापुणाती ति? 


९९. “इध, गहपति, भिक्खु विविच्चेव कामेहि विविच्च अकुसलेहि धम्मेहि सवितक्कं सविचारं विवेकजं पीतिसुखं 
पठमं झानं उपसम्पज्ज विहरति । सो इति पटिसञ्चिक्खति - 'इदम्पि पठमं झानं अभिसङ्कतं अभिसञ्चेतयितं । यं खो पन 
किञ्चि अभिसङ्कतं अभिसञ्चेतयितं तदनिच्चं निरोधधम्म'न्ति पजानाति। सो तत्थ ठितो आसवानं खयं पापुणाति। नो चे 
आसवानं खयं पापुणाति, तेनेव धम्मरागेन ताय धम्मनन्दिया पञ्चन्नं ओरम्भागियानं संयोजनानं परिकखया ओपपातिको 
होति तत्थ परिनिब्बायी अनावत्तिधम्मो तस्मा लोका । अयम्पि खो, गहपति, तेन भगवता जानता पस्सता अरहता 
सम्मासम्बुद्धेन एकधम्मो अक्खातो यत्थ भिक्खुनो अप्पमत्तस्स आतापिनो पहितत्तस्स विहरतो अविमुत्तञ्चेव चित्तं 
विमुच्चति, अपरिक्खीणा च आसवा परिक्खयं गच्छन्ति, अननुप्पत्तञ्च अनुत्तरं योगकखेमं अनुपापुणाति। 


२०. “पुन चपरं, गहपति, भिक्खु वितक्कविचारानं वूपसमा अज्झत्तं सम्पसादनं...पे०... दुतियं झानं उपसम्पज्ज 
विहरति। सो इति पटिसञ्चिकखति - “इदम्पि खो दुतियं झानं अभिसङ्घतं अभिसञ्चेतयितं... अनुत्तरं योगकखेमं 
अनुपापुणाति। 


“पुन चपरं, गहपति, भिक्खु पीतिया च विरागा...पे०... ततियं झानं उपसम्पज्ज विहरति । सो इति पटिसञ्चिक्खति - 
“इदम्पि खो ततियं झानं अभिसङ्कतं अभिसञ्चेतयितं..पे०... अनुत्तरं योगकखेमं अनुपापुणाति। 


“पुन चपरं, गहपति, भिक्खु सुखस्स च पहाना ...पे०... चतुत्थं झानं उपसम्पज्ज विहरति । सो इति पटिसञ्चिकखति 
= 'इदम्पि खो चतुत्थं झानं अभिसङ्कतं अभिसञ्चेतयितं... अनुत्तरं योगकखेमं अनुपापुणाति । 


“पुन चपरं, गहपति, भिकखु मेत्तासहगतेन चेतसा एकं दिसं फरित्वा विहरति, तथा दुतियं, तथा ततियं, तथा चतुत्थं 

[चतुत्थिं (सी० पी०)] । इति उद्धमधो तिरियं सब्बधि सब्बत्तताय सब्बावन्तं लोकं मेत्तासहगतेन चेतसा विपुलेन 
महग्गतेन अप्पमाणेन अवेरेन अब्याबज्झेन [अब्यापज्झेन (सी० स्या० पी०), अब्यापज्जेन (क०) अङ्गुत्तरतिकनिपातटीका 
ओलोकेतब्बा] फरित्वा विहरति। सो इति पटिसञ्चिक्खति -- 'अयम्पि खो मेत्ताचेतोविमृत्ति अभिसङ्घता 
अभिसञ्चेतयिता। यं खो पन किञ्चि अभिसङ्कतं अभिसञ्चेतयितं तदनिच्चं निरोधधम्म' न्ति पजानाति। सो तत्थ ठितो... 
पे०... अनुत्तरं योगक्खेमं अनुपापुणाति । 


“पुन चपरं, गहपति, भिक्खु करुणासहगतेन चेतसा...पे०... मुदितासहगतेन चेतसा...पे०... उपेकखासहगतेन चेतसा 
एकं दिसं फरित्वा विहरति, तथा दुतियं, तथा ततियं, तथा चतुत्थं। इति उद्धमधो तिरियं सब्बधि सब्बत्तताय सब्बावन्तं 
लोकं उपेक्खासहगतेन चेतसा विपुलेन महग्गतेन अप्पमाणेन अवेरेन अब्याबज्झेन फरित्वा विहरति । सो इति 
पटिसञ्चिक्खति - “अयम्पि खो उपेक्खाचेतोविमृत्ति अभिसङ्घता अभिसञ्चेतयिता । यं खो पन किञ्चि अभिसङ्कतं 
अभिसञ्चेतयितं तदनिच्चं निरोधधम्म'न्त्ति पजानाति। सो तत्थ ठितो... अनुत्तरं योगक्खेमं अनुपापुणाति । 


“पुन चपरं, गहपति, भिक्खु सब्बसो रूपसञ्ञानं समतिक्कमा पटिघसञ्जानं अत्थङ्गमा नानत्तसञ्जानं अमनसिकारा 
"अनन्तो आकासो ति आकासानञ्चायतनं उपसम्पज्ज विहरति । सो इति पटिसञ्चिकखति -- 'अयम्पि खो 
आकासानञ्चायतनसमापत्ति अभिसङ्घता अभिसञ्चेतयिता। यं खो पन किञ्चि अभिसङ्कतं अभिसञ्चेतयितं तदनिच्चं 
निरोधधम्म'न्ति पजानाति। सो तत्थ ठितो...पे०... अनुत्तरं योगक्खेमं अनुपापुणाति । 


“पुन चपरं, गहपति, भिक्खु सब्बसो आकासानञ्चायतनं समतिक्कम्म “अनन्त विञ्ञार्ण न्ति विज्ञाणज्चायतनं 
उपसम्पज्ज विहरति । सो इति पटिसञ्चिक्खति -- “अयम्पि खो विञ्जाणञ्चायतनसमापत्ति अभिसङ्कता 
अभिसञ्चेतयिता। यं खो पन किञ्चि अभिसङ्कतं अभिसञ्चेतयितं तदनिच्चं निरोधधम्म'न्ति पजानाति। सो तत्थ ठितो... 
पे०... अनुत्तरं योगकखेमं अनुपापुणाति । 


“पुन चपरं, गहपति, भिक्खु सब्बसो विञ्ञाणञ्चायतनं समतिक्कम्म 'नत्थि किञ्ची'ति आकिञ्चञ्ञायतनं 
उपसम्पज्ज विहरति । सो इति पटिसञ्चिक्खति -- 'अयम्पि खो आकिञ्चञ्जायतनसमापत्ति अभिसङ्कता 
अभिसञ्चेतयिता। यं खो पन किञ्चि अभिसङ्कतं अभिसञ्चेतयितं तदनिच्चं निरोधधम्म'न्ति पजानाति। सो तत्थ ठितो 
आसवानं खयं पापुणाति । नो चे आसवानं खयं पापुणाति, तेनेव धम्मरागेन ताय धम्मनन्दिया पञ्चन्नं ओरम्भागियानं 
संयोजनानं परिक्खया ओपपातिको होति तत्थ परिनिब्बायी अनावत्तिधम्मो तस्मा लोका । अयम्पि खो, गहपति, तेन 
भगवता जानता पस्सता अरहता सम्मासम्बुद्रेन एकधम्मो अक्खातो यत्थ भिक्खुनो अप्पमत्तस्स आतापिनो पहितत्तस्स 
विहरतो अविमुत्तञ्चेव चित्तं विमुच्चति, अपरिकखीणा च आसवा परिक्खयं गच्छन्ति, अननुप्पत्तञ्च अनुत्तरं योगकखेमं 
अनुपापुणाती 'ति। 


२१. एवं वृत्ते, दसमो गहपति अट्ठकनागरो आयस्मन्तं आनन्दं एतदवोच - “सेय्यथापि, भन्ते आनन्द, पुरिसो एकंव 
निधिमुखं गवेसन्तो सकिदेव एकादस निधिमुखानि अधिगच्छेय्य; एवमेव खो अहं, भन्ते, एकं अमतद्वारं गवेसन्तो सकिदेव 
[सकि देव (क०)] एकादस अमतद्वारानि अलत्थं भावनाय। सेय्यथापि, भन्ते, पुरिसस्स अगारं एकादसद्वारं, सो तस्मि 
अगारे आदित्ते एकमेकेनपि द्वारेन सक्कुणेय्य अत्तानं सोत्थिं कातुं; एवमेव खो अहं, भन्ते, इमेसं एकादसन्नं अमतद्वारानं 
एकमेकेनपि अमतद्वारेन सक्कुणिस्सामि अत्तानं सोत्थिं कातुं। इमेहि नाम, भन्ते, अञ्ञतित्थिया आचरियस्स आचरियधनं 
परियेसिस्सन्ति, किमङ्गं [कि (सी० पी०)] पनाहं आयस्मतो आनन्दस्स पूजं न करिस्सामी "ति! अथ खो दसमो गहपति 

अट्टकनागरो पाटलिपुत्तकञ्च वेसालिकञ्च भिकखुसङ्गं सन्निपातेत्वा पणीतेन खादनीयेन भोजनीयेन सहत्था 
सन्तप्पेसि सम्पवारेसि, एकमेकञ्च भिक्खुं पच्चेकं दुस्सयुगेन अच्छादेसि, आयस्मन्तञ्च आनन्दं तिचीवरेन अच्छादेसि, 
आयस्मतो च आनन्दस्स पञ्चसतविहारं कारापेसीति। 


अट्ठकनागससुत्तं निट्टितं दुतियं। 
३. सेखसुत्त 


२२. एवं मे सुतं - एकं समयं भगवा सक्केसु विहरति कपिलवत्थुस्मि निग्रोधारामे । तेन खो पन समयेन 
कापिलवत्थवानं [कपिलवत्थुवासीनं (क०)] सक्यानं नवं सन्थागारं अचिरकारितं होति अनज्झावुटुँ [अनज्झावुत्थं (सी० 
स्या० कं० पी०)] समणेन वा ब्राह्मणेन वा केनचि वा मनुस्सभूतेन। अथ खो कापिलवत्थवा सक्या येन भगवा 
तेनुपसङ्कमिंसुः उपसङ्कमित्वा भगवन्तं अभिवादेत्वा एकमन्तं निसीदिंसु । एकमन्तं निसिन्ना खो कापिलवत्थवा सक्या 
भगवन्तं एतदवोचुं - “इध, भन्ते, कापिलवत्थवानं सक्यानं नवं सन्थागारं अचिरकारितं [अचिरकारितं होति (स्या० कं० 
क०)] अनज्झावुटुं समणेन वा ब्राह्मणेन वा केनचि वा मनुस्सभूतेन। तं, भन्ते, भगवा पठमं परिभुञ्जतु। भगवता पठमं 
परिभुत्तं पच्छा कापिलवत्थवा सक्या परिभुञ्जिस्सन्ति। तदस्स कापिलवत्थवानं सक्यानं दीघरत्तं हिताय सुखाया"ति। 
अधिवासेसि भगवा तुण्हीभावेन। अथ खो कापिलवत्थवा सक्या भगवतो अधिवासनं विदित्वा उड्ठायासना भगवन्तं 
अभिवादेत्वा पदक्खिणं कत्वा येन नवं सन्थागारं तेनुपसङ्कमिसु; उपसङ्कमित्वा सब्बसन्थरिं सन्थागारं [सब्बसन्थरिं सन्थतं 
(क०)] सन्थरित्वा आसनानि पञ्जपेत्वा उदकमणिकं उपट्ठपेत्वा तेलप्पदीपं आरोपेत्वा येन भगवा तेनुपसङ्कमिसुः 
उपसङ्कमित्वा भगवन्तं अभिवादेत्वा एकमन्तं अट्सु । एकमन्तं ठिता खो कापिलवत्थवा सक्या भगवन्तं एतदवोचुं - 
“सब्बसन्थरिं सन्थतं, भन्ते, सन्थागारं, आसनानि पञ्ञत्तानि, उदकमणिको उपट्टापितो, तेलप्पदीपो आरोपितो। यस्सदानि, 
भन्ते, भगवा कालं मञ्ञती”ति। अथ खो भगवा निवासेत्वा पत्तचीवरमादाय सद्भि भिक्खुसङ्घेन येन सन्थागारं 
तेनुपसङ्कमि; उपसङ्कमित्वा पादे पकखालेत्वा सन्थागारं पविसित्वा मञ्झिमं थम्भं निस्साय पुरत्थाभिमुखो निसीदि। 
भिक्खुसङ्घोपि खो पादे पक्खालेत्वा सन्थागारं पविसित्वा पच्छिमं भित्ति निस्साय पुरत्थाभिमुखो निसीदि, भगवन्तंयेव 
पुरक्खत्वा । कापिलवत्थवापि खो सक्या पादे पकखालेत्वा सन्थागारं पविसित्वा पुरत्थिमं भित्ति निस्साय पच्छिमाभिमुखा 
निसीदिंसु, भगवन्तंयेव पुरक्खत्वा । अथ खो भगवा कापिलवत्थवे सक्ये बहुदेव रत्ति धम्मिया कथाय सन्दस्सेत्वा 
समादपेत्वा समृत्तेजेत्वा सम्पहंसेत्वा आयस्मन्तं आनन्दं आमन्तेसि -- “पटिभातु तं, आनन्द, कापिलवत्थवानं सक्यानं 
सेखो पाटिपदो [पटिपदो (स्या० कं० क०)] । पिट्टि मे आगिलायति; तमहं आयमिस्सामी”ति। “एवं, भन्ते”ति खो आयस्मा 
आनन्दो भगवतो पच्चस्सोसि। अथ खो भगवा चतुग्गुणं सङ्घाटिं पञ्ञापेत्वा दक्खिणेन पस्सेन सीहसेय्यं कप्पेसि, पादे पादं 
अच्चाधाय, सतो सम्पजानो, उट्ठानसञ्ञं मनसि करित्वा । 


२३. अथ खो आयस्मा आनन्दो महानामं सक्कं आमन्तेसि - “इध, महानाम, अरियसावको सीलसम्पन्नो होति, 
इन्द्रियेसु गुत्तद्वारो होति, भोजने मत्तञ्ञू होति, जागरियं अनुयृत्तो होति, सत्तहि सद्धम्मेहि समन्नागतो होति, चतुन्नं झानानं 
आभिचेतसिकानं दिटधम्मसुखविहारानं निकामलाभी होति अकिच्छलाभी अकसिरलाभी। 


२४. कथञ्च, महानाम, अरियसावको सीलसम्पन्नो होति? इध, महानाम, अरियसावको सीलवा होति, 
पातिमोक्खसंवरसंवुतो विहरति आचारगोचरसम्पन्नो अणुमत्तेसु वज्जेसु भयदस्सावी, समादाय सिक्खति सिक्खापदेसु । 
एवं खो, महानाम, अरियसावको सीलसम्पन्नो होति। 

“कथञ्च, महानाम, अरियसावको इन्द्रियेसु गृत्तद्वारो होति? इध, महानाम, अरियसावको चक्खुना रूपं दिस्वा न 
निमित्तग्गाही होति नानुव्यञ्जनग्गाही। यत्वाधिकरणमेनं चकखुन्द्रियं असंवुतं विहरन्तं अभिज्झादोमनस्सा पापका 
अकुसला धम्मा अन्वास्सवेय्युं तस्स संवराय पटिपज्जति, रक्खति चकखुन्द्रियं, चकखुन्द्रिये संवरं आपज्जति। सोतेन सह 
सुत्वा...पे०... घानेन गन्धं घायित्वा...पे०... जिव्हाय रसं सायित्वा...पे०... कायेन फोडुब्बं फुसित्वा...पे०... मनसा धम्मं विज्ञाय 
न निमित्तग्गाही होति नानुब्यञ्जनग्गाही। यत्वाधिकरणमेनं मनिन्द्रियं असंबुतं विहरन्तं अभिज्झादोमनस्सा पापका 
अकुसला धम्मा अन्वास्सवेय्युं तस्स संवराय पटिपज्जति, रक्खति मनिन्द्रियं, मनिन्द्रिये संबरं आपज्जति। एवं खो, 
महानाम, अरियसावको इन्द्रियेसु गुत्तद्वारो होति। 


“कथज्च, महानाम, अरियसावको भोजने मत्तञ्ञू होति? इध, महानाम, अरियसावको पटिसङ्घा योनिसो आहारं 
आहारेति - नेव दवाय न मदाय न मण्डनाय न विभूसनाय; यावदेव इमस्स कायस्स ठितिया यापनाय विहिंसूपरतिया 
ब्रह्मचरियानुग्गहाय। इति पुराणञ्च वेदनं पटिहङ्घामि, नवञ्च वेदनं न उप्पादेस्सामि, यात्रा च मे भविस्सति अनवज्जता च 
फासुनिहारो चा'ति। एवं खो, महानाम, अरियसावको भोजने मत्तञ्ञू होति । 


“कथञ्च, महानाम, अरियसावको जागरियं अनुयुत्तो होति? इध, महानाम, अरियसावको दिवसं चङ्कमेन निसज्जाय 
आवरणीयेहि धम्मेहि चित्तं परिसोधेति, रत्तिया पठमं यामं चङ्कमेन निसज्जाय आवरणीयेहि धम्मेहि चित्तं परिसोधेति, 
रत्तिया मज्झिमं यामं दक्खिणेन पस्सेन सीहसेय्यं कप्पेति, पादे पादं अच्चाधाय, सतो सम्पजानो, उट्ठानसञ्ञं मनसि 
करित्वा, रत्तिया पच्छिमं यामं पच्चुड्ठाय चङ्कमेन निसज्जाय आवरणीयेहि धम्मेहि चित्तं परिसोधेति। एवं खो, महानाम, 
अरियसावको जागरियं अनुयृत्तो होति । 


२५. “कथञ्च, महानाम, अरियसावको सत्तहि सद्धम्मेहि समन्नागतो होति? इध, महानाम, अरियसावको सद्धो 
होति, सद्दहति तथागतस्स बोधि -- 'इतिपि सो भगवा अरहं सम्मासम्बुद्धो विज्जाचरणसम्पन्नो सुगतो लोकविदू अनुत्तर 
पुरिसदम्मसारथि सत्था देवमनुस्सानं बुद्धो भगवा'ति। हिरिमा होति, हिरीयति कायदुच्चरितेन वचीदुच्चरितेन 
मनोदुच्चरितेन, हिरीयति पापकानं अकुसलानं धम्मानं समापत्तिया। ओत्तप्पी होति, ओत्तप्पति कायदुच्चरितेन 
वचीदुच्चरितेन मनोदुच्चरितेन, ओत्तप्पति पापकानं अकुसलानं धम्मानं समापत्तिया। बहुस्सुतो होति सुतधरो 
सुतसन्निचयो। ये ते धम्मा आदिकल्याणा मज्झेकल्याणा परियोसानकल्याणा सात्था सब्यञ्जना केवलपरिपुण्णं परिसुद्भं 
ब्रह्मचरियं अभिवदन्ति तथारूपास्स धम्मा बहुस्सुता [बहू सुता (?)] होन्ति धाता [धता (सी० स्या० कं० पी०)] बचसा 
परिचिता मनसानुपेक्खिता दिट्टिया सुप्पटिविद्धा । आरद्भवीरियो विहरति अकुसलानं धम्मानं पहानाय, कुसलानं धम्मानं 
उपसम्पदाय, थामवा दळहपरक्कमो अनिक्खित्तधुरो कुसलेसु धम्मेसु। सतिमा होति, परमेन सतिनेपक्केन समन्नागतो, 
चिरकतम्पि चिरभासितम्पि सरिता अनुस्सरिता। पञ्ञवा होति, उदयत्थगामिनिया पञ्ञाय समन्नागतो, अरियाय 
निब्बेधिकाय सम्मा दुकखक्खयगामिनिया। एवं खो, महानाम, अरियसावको सत्तहि सद्भम्मेहि समन्नागतो होति। 


२६. “कथञ्च, महानाम, अरियसावको चतुन्नं झानानं आभिचेतसिकानं दिटधम्मसुखविहारानं निकामलाभी होति 
अकिच्छलाभी अकसिरलाभी? इध, महानाम, अरियसावको विविच्चेव कामेहि विविच्च अकुसलेहि धम्मेहि, सवितक्कं 
सविचारं विवेकजं पीतिसुखं पठमं झानं उपसम्पज्ज विहरति; वितक्कविचारानं वृपसमा अज्झत्तं सम्पसादनं...पे०... दुतियं 
झानं उपसम्पज्ज विहरति; पीतिया च विरागा...पे०... तियं झानं उपसम्पज्ज विहरति; सुखस्स च पहाना दुक्खस्स च पहाना 
पुब्बेव सोमनस्सदोमनस्सानं अत्थङ्गमा...पे०... चतुत्थं झानं उपसम्पज्ज विहरति । एवं खो, महानाम, अरियसावको चतुन्नं 

झानानं आभिचेतसिकानं दिट्टधम्मसुखविहाराने निकामलाभी होति अकिच्छलाभी अकसिरलाभी। 


२७. “यतो खो, महानाम, अरियसावको एवं सीलसम्पन्नो होति, एवं इन्द्रियेसु गुत्तद्वारो होति, एवं भोजने मत्तञ्ञू 
होति, एवं जागरियं अनुयृत्तो होति, एवं सत्तहि सद्भम्मेहि समन्नागतो होति, एवं चतुन्नं झानानं आभिचेतसिकानं 
दिटुधम्मसुखविहारानं निकामलाभी होति अकिच्छलाभी अकसिरलाभी, अयं वुच्चति, महानाम, अरियसावको सेखो 
पाटिपदो अपुच्चण्डताय समापन्नो, भब्बो अभिनिब्मिदाय, भब्बो सम्बोधाय, भब्बो अनुत्तरस्स योगक्खेमस्स अधिगमाय। 
सेय्यथापि, महानाम, कुक्कुटिया अण्डानि अट्ट वा दस वा द्वादस वा तानास्सु कुक्कुटिया सम्मा अधिसयितानि सम्मा 
परिसेदितानि सम्मा परिभावितानि, किञ्चापि तस्सा कुक्कुटिया न एवं इच्छा उप्पज्जेय्य - “अहो वतिमे कुक्कुटपोतका 
पादनखसिखाय वा मुखतुण्डकेन वा अण्डकोसं पदालेत्वा सोत्थिना अभिनिम्मिज्जेय्यु'न्ति, अथ खो भब्बाव ते 
कुक्कुटपोतका पादनखसिखाय वा मुखतुण्डकेन वा अण्डकोसं पदालेत्वा सोत्थिना अभिनिब्मिज्जितुं। एवमेव खो, 
महानाम, यतो अरियसावको एवं सीलसम्पन्नो होति, एवं इन्द्रियेसु गुत्तद्वारो होति, एवं भोजने मत्तञ्ञू होति, एवं जागरियं 
अनुयुत्तो होति, एवं सत्तहि सद्भम्मेहि समन्नागतो होति, एवं चतुन्नं झानानं आभिचेतसिकानं दिट्टधम्मसुखविहारानं 
निकामलाभी होति अकिच्छलाभी अकसिरलाभी, अयं वुच्चति, महानाम, अरियसावको सेखो पाटिपदो अपुच्चण्डताय 
समापन्नो, भब्बो अभिनिब्मिदाय, भब्बो सम्बोधाय, भब्बो अनुत्तरस्स योगक्खेमस्स अधिगमाय। 


२८. “स खो सो, महानाम, अरियसावको इमंयेव अनुत्तरं उपेक्खासतिपारिसुद्धि आगम्म अनेकविहितं पुब्बेनिवासं 


अयमस्स पठमाभिनिब्मिदा होति कुक्कुटच्छापकस्सेव अण्डकोसम्हा । 


“स खो सो, महानाम, अरियसावको इमंये अनुत्तरं उपेक्खासतिपारिसुद्धि आगम्म दिब्बेन चक्खुना विसुद्भेन 
अतिक्कन्तमानुसकेन सत्ते पस्सति चवमाने उपपज्जमाने हीने पणीते सुवण्णे दुब्बण्णे सुगते दुग्गते...पे०... यथाकम्मूपगे 
सत्ते पजानाति, अयमस्स दुतियाभिनिब्मिदा होति कुक्कुटच्छापकस्सेव अण्डकोसम्हा । 


“स खो सो, महानाम, अरियसावको इमंयेव अनुत्तरं उपेक्खासतिपारिसुद्धि आगम्म आसवानं खया अनासवं 
चेतोविमुत्ति पञ्ञाविमुत्ति दिट्टेव धम्मे सयं अभिञ्जा सच्छिकत्वा उपसम्पज्ज विहरति, अयमस्स ततियाभिनिब्भिदा होति 
कुक्कुटच्छापकस्सेब अण्डकोसम्हा । 


२९. “यम्पि [यम्पि खो (क०)], महानाम, अरियसावको सीलसम्पन्नो होति, इदम्पिस्स होति चरणस्मिं; यम्पि, 
महानाम, अरियसावको इन्द्रियेसु गृत्तद्वारो होति, इदम्पिस्स होति चरणस्मिं; यम्पि, महानाम, अरियसावको भोजने मत्तञ्ञू 
होति, इदम्पिस्स होति चरणस्मिं; यम्पि, महानाम, अरियसावको जागरियं अनुयृत्तो होति, इदम्पिस्स होति चरणस्मि; यम्पि, 
महानाम, अरियसावको सत्तहि सद्धम्मेहि समन्नागतो होति, इदम्पिस्स होति चरणस्मिं; यम्पि, महानाम, अरियसावको 
चतुन्नं झानानं आभिचेतसिकानं दिट्धम्मसुखविहारानं निकामलाभी होति अकिच्छलाभी अकसिरलाभी, इदम्पिस्स होति 
चरणस्मिं। 


“यञ्च खो, महानाम, अरियसावको अनेकविहितं पुब्बेनिवासं अनुस्सरति, सेय्यथिदं - एकम्पि जाति द्वेपि जातियो... 
पे०... इति साकारं सउद्देसं अनेकविहितं पुब्बेनिवासं अनुस्सरति, इदम्पिस्स होति विज्जाय; यम्पि, महानाम, अरियसावको 
दिब्बेन चक्खुना विसुद्रेन अतिक्कन्तमानुसकेन सत्ते पस्सति चवमाने उपपज्जमाने हीने पणीते सुवण्णे दुब्बण्णे सुगते 

दुग्गते...पे०... यथाकम्मूपगे सत्ते पजानाति, इदम्पिस्स होति विज्जाय। यम्पि, महानाम, अरियसावको आसवानं खया 
अनासवं चेतोविमुत्ति पञ्जाविमृत्ति दिट्ठेव धम्मे सयं अभिञ्ञा सच्छिकत्वा उपसम्पज्ज विहरति, इदम्पिस्स होति विज्जाय। 


“अयं वुच्चति, महानाम, अरियसावको विज्जासम्पन्नो इतिपि चरणसम्पन्नो इतिपि विज्जाचरणसम्पन्नो इतिपि । 
३०. “ब्रह्मुनापेसा, महानाम, सनङ्कमारेन गाथा भासिता - 


'खत्तियो सेट्ठो जनेतस्मिं, ये गोत्तपटिसारिनो। 
विज्जाचरणसम्पन्नो, सो सेट्टी देवमानुसे'ति॥ 


“सा खो पनेसा, महानाम, ब्रह्मुना सनङ्कुमारेन गाथा सुगीता नो दुग्गीता, सुभासिता नो दुब्मासिता, अत्थसंहिता नो 
अनत्थसंहिता, अनुमता भगवता"ति। 


अथ खो भगवा उट्टुहित्वा आयस्मन्तं आनन्दं आमन्तेसि - “साधु साधु, आनन्द, साधु खो त्वं, आनन्द, 
कापिलवत्थवानं सक्यानं सेखं पाटिपदं अभासी 'ति। 


इदमवोचायस्मा आनन्दो। समनुञ्जो सत्था अहोसि। अत्तमना कापिलवत्थवा सक्या आयस्मतो आनन्दस्स भासितं 
अभिनन्दुन्ति । 


सेखसृत्तं निद्धितं ततियं । 
४. पोतलियसुत्तं 


३९. एवं मे सुतं - एकं समयं भगवा अङ्गृत्तरापेसु विहरति आपणं नाम अङ्गृत्तरापानं निगमो। अथ खो भगवा 
पुब्बण्हसमयं निवासेत्वा पत्तचीवरमादाय आपणं पिण्डाय पाविसि। आपणे पिण्डाय चरित्वा पच्छाभत्तं 
पिण्डपातपटिक्कन्तो येनञ्ञतरो वनसण्डो तेनुपसङ्कमि दिवाविहाराय । तं वनसण्डं अज्झोगाहेत्वा [अज्झोगहेत्वा (सी० 
स्या० कं०), अज्झोगाहित्वा (पी० क०)] अञ्ञतरस्मिं रुक्खमूले दिवाविहारं निसीदि। पोतलियोपि खो गहपति 
सम्पन्ननिवासनपावुरणो [पापुरणो (सी० स्या० कं०)] छत्तुपाहनाहि [छत्तुपाहनो (क०)] जङ्घाविहारं अनुचङ्कममानो 
अनुविचरमानो येन सो वनसण्डो तेनुपसङ्कमि; उपसङ्कमित्वा तं वनसण्डं अज्झोगाहेत्वा येन भगवा तेनुपसङ्कमि; 
उपसङ्कमित्वा भगवता सद्धि सम्मोदि। सम्मोदनीयं कथं सारणीयं वीतिसारेत्वा एकमन्तं अट्ठासि । एकमन्तं ठितं खो 
पोतलियं गहपति भगवा एतदवोच - “संविज्जन्ति खो, गहपति, आसनानि; सचे आकङ्कसि निसीदा'ति। एवं वृत्ते, 
पोतलियो गहपति “गहपतिवादेन मं समणो गोतमो समुदाचरती"ति कुपितो अनत्तमनो तुण्ही अहोसि। दुतियम्पि खो 
भगवा...पे०... ततियम्पि खो भगवा पोतलियं गहपति एतदवोच - ““संविज्जन्ति खो, गहपति, आसनानि; सचे आकङ्कसि 
निसीदा”ति। “एवं वृत्ते, पोतलियो गहपति गहपतिवादेन मं समणो गोतमो समुदाचरती"ति कुपितो अनत्तमनो भगवन्तं 
एतदवोच - “तयिदं, भो गोतम, नच्छन्नं, तयिदं नप्पतिरूपं, यं मं त्वं गहपतिवादेन समुदाचरसी"ति। “ते हि ते, गहपति, 
आकारा, ते लिङ्गा, ते निमित्ता यथा तं गहपतिस्सा"ति। “तथा हि पन मे, भो गोतम, सब्बे कम्मन्ता पटिक्खित्ता, सब्बे 
वोहारा समुच्छिन्ना"ति। “यथा कथं पन ते, गहपति, सब्बे कम्मन्ता पटिकिखित्ता, सब्बे वोहारा समुच्छिन्ना"ति? “इध मे, 
भो गोतम, यं अहोसि धनं वा धञ्ञं वा रजतं वा जातरूपं वा सब्बं तं पुत्तानं दायज्जं निय्यातं, तत्थाहं अनोवादी अनुपवादी 

घासच्छादनपरमो विहरामि । एवं खो मे [एवञ्च मे (स्या०), एवं मे (क०)], भो गोतम, सब्बे कम्मन्ता पटिक्खित्ता, 
सब्बे वोहारा समुच्छिन्ना"ति। “अञ्ञथा खो त्वं, गहपति, वोहारसमुच्छेदं वदसि, अञ्ञथा च पन अरियस्स विनये 
वोहारसमुच्छेदो होती"ति। “यथा कथं पन, भन्ते, अरियस्स विनये बोहारसमुच्छेदो होति? साधु मे, भन्ते, भगवा तथा धम्मं 
देसेतु यथा अरियस्स विनये बोहारसमुच्छेदो होती 'ति। “तेन हि, गहपति, सुणाहि, साधुकं मनसि करोहि, 
भासिस्सामी”ति। “एवं, भन्ते "ति खो पोतलियो गहपति भगवतो पच्चस्सोसि। 


३२. भगवा एतदवोच - “अट्ट खो इमे, गहपति, धम्मा अरियस्स विनये वोहारसमुच्छेदाय संवत्तन्ति। कतमे अट्ट? 
अपाणातिपातं निस्साय पाणातिपातो पहातब्बो; दिन्नादानं निस्साय अदिन्नादानं पहातब्बं; सच्चवाचं [सच्चं वाचं (स्या०)] 
निस्साय मुसावादो पहातब्बो; अपिसुणं वाचं निस्साय पिसुणा वाचा पहातब्बा; अगिद्धिलोभं निस्साय गिद्धिलोभो 
पहातब्बो; अनिन्दारोसं निस्साय निन्दारोसो पहातब्बो; अक्कोधूपायासं निस्साय कोधूपायासो पहातब्बो; अनतिमानं 
निस्साय अतिमानो पहातब्बो। इमे खो, गहपति, अड धम्मा संखित्तेन वृत्ता, वित्थारेन अविभत्ता, अरियस्स विनये 
वोहारसमुच्छेदाय संवत्तन्ती”ति। “ये मे [ये मे पन (स्या० क०)], भन्ते, भगवता अड धम्मा संखित्तेन वुत्ता, वित्थारेन 
अविभत्ता, अरियस्स विनये वोहारसमुच्छेदाय संवत्तन्ति, साधु मे, भन्ते, भगवा इमे अट्ट धम्मे वित्थारेन [वित्थारेत्वा 
(क०)] विभजतु अनुकम्पं उपादाया^"ति। “तेन हि, गहपति, सुणाहि, साधुकं मनसि करोहि, भासिस्सामी"ति। “एवं, 
भन्ते”ति खो पोतलियो गहपति भगवतो पच्चस्सोसि। भगवा एतदवोच - 


३३. ““अपाणातिपातं निस्साय पाणातिपातो पहातब्बोःति इति खो पनेतं वुत्तं किञ्चेतं पटिच्च वुत्तं? इध, गहपति, 
अरियसावको इति पटिसञ्चिक्खति - “येसं खो अहं संयोजनानं हेतु पाणातिपाती अस्सं, तेसाहं संयोजनानं पहानाय 
समुच्छेदाय पटिपन्नो। अहञ्चेव [अहञ्चे (?)] खो पन पाणातिपाती अस्सं, अत्तापि मं उपवदेय्य पाणातिपातपच्चया, 
अनुविच्चापि मं विञ्ञू [अनुविच्च विञ्ञू (सी० स्या० पी०)] गरहेय्युं पाणातिपातपच्चया, कायस्स भेदा परं मरणा दुग्गति 
पाटिकङ्घा पाणातिपातपच्चया। एतदेव खो पन संयोजनं एतं नीवरणं यदिदं पाणातिपातो। ये च पाणातिपातपच्चया 
उप्पज्जेय्युं आसवा विघातपरिळाहा, पाणातिपाता पटिविरतस्स एवंस ते आसवा विघातपरिळाहा न होन्ति'। 
“अपाणातिपातं निस्साय पाणातिपातो पहातब्बो ति - इति यन्तं वुत्तं इदमेतं पटिच्च वुत्तं । 


३४. ““दिन्नादानं निस्साय अदिन्नादानं पहातब्ब' न्ति इति खो पनेतं वुत्तं, किञ्चेतं पटिच्च वृत्तं? इध, गहपति, 
अरियसावको इति पटिसञ्चिक्खति - 'येसं खो अहं संयोजनानं हेतु अदिन्नादायी अस्सं, तेसाहं संयोजनानं पहानाय 
समुच्छेदाय पटिपन्नो। अहञ्चेव खो पन अदिन्नादायी अस्सं, अत्तापि मं उपवदेय्य अदिन्नादानपच्चया, अनुविच्चापि मं 
विज्ञू गरहेय्युं अदिन्नादानपच्चया, कायस्स भेदा परं मरणा दुग्गति पाटिकङ्घा अदिन्नादानपच्चया। एतदेव खो पन 
संयोजनं एतं नीवरणं यदिदं अदिन्नादानं। ये च अदिन्नादानपच्चया उप्पज्जेय्युं आसवा विघातपरिळाहा अदिन्नादाना 
पटिविरतस्स एवंस ते आसवा विघातपरिळाहा न होन्ति' । 'दिन्नादानं निस्साय अदिन्नादानं पहातब्ब'न्ति - इति यन्तं वुत्तं 
इदमेतं पटिच्च वुत्तं । 


३५. ““सच्चवाचं निस्साय मुसावादो पहातब्बो'ति इति खो पनेतं वुत्तं किञ्चेतं पटिच्च वुत्तं? इध, गहपति, 
अरियसावको इति पटिसञ्चिकखति - “येसं खो अहं संयोजनानं हेतु मुसावादी अस्सं, तेसाहं संयोजनानं पहानाय 
समुच्छेदाय पटिपन्नो। अहञ्चेव खो पन मुसावादी अस्सं, अत्तापि मं उपवदेय्य मुसावादपच्चया, अनुविच्चापि मं विञ्ञू 
गरहेय्युं मुसावादपच्चया, कायस्स भेदा परं मरणा दुग्गति पाटिकङ्का मुसावादपच्चया। एतदेव खो पन संयोजनं एतं नीवरणं 

यदिदं मुसावादो। ये च मुसावादपच्चया उप्पज्जेय्युं आसवा विघातपरिळाहा, मुसावादा पटिविरतस्स एवंस ते 
आसवा विघातपरिळाहा न होन्ति" । 'सच्चवाचं निस्साय मुसावादो पहातब्बो'ति - इति यन्तं वुत्तं इदमेतं पटिच्च वृत्तं । 


३६. ““अपिसुणं वाचं निस्साय पिसुणा वाचा पहातब्बाःति इति खो पनेतं वृत्तं किञ्चेतं पटिच्च वुत्तं? इध, गहपति, 
अरियसावको इति पटिसञ्चिक्खति - 'येसं खो अहं संयोजनानं हेतु पिसुणवाचो अस्सं, तेसाहं संयोजनानं पहानाय 
समुच्छेदाय पटिपन्नो। अहञ्चेव खो पन पिसुणवाचो अस्सं, अत्तापि मं उपवदेय्य पिसृणवाचापच्चया, अनुविच्चापि मं 
विञ्ञू गरहेय्युं पिसुणवाचापच्चया, कायस्स भेदा परं मरणा दुग्गति पाटिकङ्का पिसुणवाचापच्चया | एतदेव खो पन 
संयोजनं एतं नीवरणं यदिदं पिसुणा वाचा । ये च पिसृणवाचापच्चया उप्पज्जेय्युं आसवा विघातपरिळाहा, पिसुणाय वाचाय 
पटिविरतस्स एवंस ते आसवा विघातपरिळाहा न होन्ति'। “अपिसुणं वाचं निस्साय पिसुणा वाचा पहातब्बा'ति - इति यन्तं 
वुत्तं इदमेतं पटिच्च वृत्तं । 


३७. “अगिद्धिलोभं निस्साय गिद्भिलोभो पहातब्बो'ति इति खो पनेतं वुत्तं, किञ्चेतं पटिच्च वुत्तं? इध, गहपति, 
अरियसावको इति पटिसञ्चिक्खति - येसं खो अहं संयोजनानं हेतु गिद्भिलोभी अस्सं, तेसाहं संयोजनानं पहानाय 
समुच्छेदाय पटिपन्नो। अहञ्चेव खो पन गिद्धिलोभी अस्सं, अत्तापि मं उपवदेय्य गिद्भिलोभपच्चया, अनुविच्चापि मं विञ्जू 
गरहेय्युं गिद्भिलोभपच्चया, कायस्स भेदा परं मरणा दुग्गति पाटिकङ्घा गिद्भिलोभपच्चया। एतदेव खो पन संयोजनं एतं 
नीवरणं यदिदं गिद्भिलोभो । ये च गिद्धिलोभपच्चया उप्पज्जेय्युं आसवा विघातपरिळाहा, गिद्धिलोभा पटिविरतस्स एवंस ते 
आसवा विघातपरिळाहा न होन्ति" । *अगिद्धिलोभं निस्साय गिद्धिलोभो पहातब्बोति - इति यन्तं वुत्तं इदमेतं पटिच्च वुत्तं । 


३८. “` अनिन्दारोसं निस्साय निन्दारोसो पहातब्बो'ति इति खो पनेतं वृत्तं, किञ्चेतं पटिच्च वुत्तं? इध, गहपति, 
अरियसावको इति पटिसञ्चिक्खति - येसं खो अहं संयोजनानं हेतु निन्दारोसी अस्सं, तेसाहं संयोजनानं पहानाय 
समुच्छेदाय पटिपन्नो। अहञ्चेव खो पन निन्दारोसी अस्सं, अत्तापि मं उपवदेय्य निन्दारोसपच्चया, अनुविच्चापि मं विञ्ञू 
गरहेय्युं निन्दारोसपच्चया, कायस्स भेदा परं मरणा दुग्गति पाटिकङ्का निन्दारोसपच्चया। एतदेव खो पन संयोजनं एतं 
नीवरणं यदिदं निन्दारोसो। ये च निन्दारोसपच्चया उप्पज्जेय्युं आसवा विघातपरिळाहा, अनिन्दारोसिस्स एवंस ते आसवा 
विघातपरिळाहा न होन्ति' । 'अनिन्दारोसं निस्साय निन्दारोसो पहातब्बो'ति - इति यन्तं वुत्तं इदमेतं पटिच्च वृत्तं । 


३९. ““अक्कोधूपायासं निस्साय कोधूपायासो पहातब्बो ति इति खो पनेतं वुत्तं, किञ्चेतं पटिच्च वृत्तं? इध, गहपति, 
अरियसावको इति पटिसञ्चिक्खति - येसं खो अहं संयोजनानं हेतु कोधूपायासी अस्सं, तेसाहं संयोजनानं पहानाय 
समुच्छेदाय पटिपन्नो। अहञ्चेव खो पन कोधूपायासी अस्सं, अत्तापि मं उपवदेय्य कोधूपायासपच्चया, अनुविच्चापि मं 
विञ्जू गरहेय्युं कोधूपायासपच्चया, कायस्स भेदा परं मरणा दुग्गति पाटिकह्वा कोधूपायासपच्चया। एतदेव खो पन 
संयोजनं एतं नीबरणं यदिदं कोधूपायासो। ये च कोधूपायासपच्चया उप्पज्जेय्युं आसवा विघातपरिळाहा, 
अक्कोधूपायासिस्स एवंस ते आसवा विघातपरिळाहा न होन्ति । “अक्कोधूपायासं निस्साय कोधूपायासो पहातब्बो ति - 
इति यन्तं वुत्तं इदमेतं पटिच्च वृत्तं । 


४०. ““अनतिमानं निस्साय अतिमानो पहातब्बो'ति इति खो पनेतं वृत्तं, किञ्चेतं पटिच्च वुत्तं? इध, गहपति, 
अरियसावको इति पटिसञ्चिक्खति - येसं खो अहं संयोजनानं हेतु अतिमानी अस्सं, तेसाहं संयोजनानं पहानाय 
समुच्छेदाय पटिपन्नो। अहञ्चेव खो पन अतिमानी अस्सं, अत्तापि मं उपवदेय्य अतिमानपच्चया, अनुविच्चापि मं विञ्ञू 
गरहेय्युं अतिमानपच्चया, कायस्स भेदा परं मरणा दुग्गति पाटिकङ्खा अतिमानपच्चया | एतदेव खो पन संयोजनं एतं 

नीवरणं यदिदं अतिमानो। ये च अतिमानपच्चया उप्पज्जेय्युं आसवा विघातपरिळाहा, अनतिमानिस्स एवंस ते 
आसवा विघातपरिळाहा न होन्ति” । “अनतिमानं निस्साय अतिमानो पहातब्बो'ति - इति यन्तं वुत्तं इदमेतं पटिच्च वुत्तं । 


४९. इमे खो, गहपति, अट्ट धम्मा संखित्तेन वुत्ता, वित्थारेन विभत्ता [अविभत्ता (स्या० क०)], ये अरियस्स विनये 
वोहारसमुच्छेदाय संवत्तन्ति; न त्वेव ताव अरियस्स विनये सब्बेन सब्बं सब्बथा सब्बं वोहारसमुच्छेदो होती 'ति। 


“यथा कथं पन, भन्ते, अरियस्स विनये सब्बेन सब्बं सब्बथा सब्बं वोहारसमुच्छेदो होति? साधु मे, भन्ते, भगवा तथा 
धम्मं देसेतु यथा अरियस्स विनये सब्बेन सब्बं सब्बथा सब्बं बोहारसमुच्छेदो होती 'ति। “तेन हि, गहपति, सुणाहि, साधुकं 
मनसि करोहि, भासिस्सामी"ति। “एवं, भन्ते "ति खो पोतलियो गहपति भगवतो पच्चस्सोसि। भगवा एतदवोच - 


कामादीनवकथा 


४२. “सेय्यथापि, गहपति, कुक्कुरो जिघच्छादुब्बल्यपरेतो गोघातकसूनं पच्चुपड्टितो अस्स। तमेनं दक्खो गोघातको 
वा गोघातकन्तेवासी वा अट्टिकङ्कलं सुनिक्कन्तं निक्कन्तं निम्मंसं लोहितमक्खितं उपसुम्भे्य [उपच्छुभेय्य (सी० पी०), 
उपच्छुभेय्य (स्या० कं०), उपच्चुम्भेय्य (क०)]। तं कि मञ्जसि, गहपति, अपि नु खो सो कुक्कुरो अमुं अड्टिकङ्कलं 
सुनिक्कन्तं निक्कन्तं निम्मंसं लोहितमक्खितं पलेहन्तो जिघच्छादुब्बल्यं पटिविनेय्या'ति? 


“नो हेतं, भन्ते” । 
“तं किस्स हेतु? 


“अदुज्हि, भन्ते, अड्टिकड्डूलं सुनिक्कन्तं निक्कन्तं निम्मंसं लोहितमक्खितं । यावदेव पन सो कुक्कुरो किलमथस्स 
विघातस्स भागी अस्साति। एवमेव खो, गहपति, अरियसावको इति पटिसञ्चिक्खति - 'अड्टिकङ्कलूपमा कामा वुत्ता 
भगवता बहुदुक्खा बहुपायासा [बहूपायासा (सी० स्या० कं० पी०)], आदीनवो एत्थ भिस्यो'ति। एवमेतं यथाभूतं 
सम्मप्पञ्ञाय दिस्वा यायं उपेक्खा नानत्ता नानत्तसिता तं अभिनिवज्जेत्वा, यायं उपेक्खा एकत्ता एकत्तसिता यत्थ सब्बसो 
लोकामिसूपादाना अपरिसेसा निरुज्झन्ति तमेवूपेक्खं भावेति । 


४३. “सेय्यथापि, गहपति, गिज्झो वा कङ्को वा कुललो वा मंसपेसि आदाय उड्डीयेय्य [उट्टयेय्य (स्या० पी०)] । तमेनं 
गिज्झापि कङ्कापि कुललापि अनुपतित्वा अनुपतित्वा वितच्छेय्युं विस्सज्जेय्युं [विराजेय्युं (सी० स्या० कं० पी०)]। तं कि 
मञ्जसि, गहपति, सचे सो गिज्झो वा कङ्को वा कुललो वा तं मंसपेसिं न खिप्पमेव पटिनिस्सज्जेय्य, सो ततोनिदानं मरणं 
वा निगच्छेय्य मरणमत्तं वा दुक्ख''न्ति? 


“एवं, भन्ते । 


“एवमेव खो, गहपति, अरियसावको इति पटिसञ्चिक्खति - “मंसपेसूपमा कामा वुत्ता भगवता बहुदुक्खा 
बहुपायासा, आदीनवो एत्थ भिय्यो'ति। एवमेतं यथाभूतं सम्मप्पञ्जाय दिस्वा यायं उपेक्खा नानत्ता नानत्तसिता तं 
अभिनिवज्जेत्वा यायं उपेक्खा एकत्ता एकत्तसिता यत्थ सब्बसो लोकामिसूपादाना अपरिसेसा निरुज्झन्ति तमेवूपेक्खं 
भावेति । 

४४. “सेय्यथापि, गहपति, पुरिसो आदित्तं तिणुक्कं आदाय पटिवातं गच्छेय्य । तं किं मञ्जसि, गहपति, सचे सो 
पुरिसो तं आदित्तं तिणुक्कं न खिप्पमेव पटिनिस्सज्जेय्य तस्स सा आदित्ता तिणुक्का हत्थं वा दहेय्य बाहुं वा दहेय्य 
अञ्जतरं वा अञ्जतरं वा अङ्गपच्चङ्गं [दहेय्य। अञ्ञतरं वा अङ्गपच्चङ्ग (सी० पी०)] दहेय्य, सो ततोनिदानं मरणं वा 
निगच्छेय्य मरणमत्तं वा दुक्ख" न्ति? 


“एवं, भन्ते" । 


““एवमेव खो, गहपति, अरियसावको इति पटिसञ्चिक्खति -- 'तिणुक्कूपमा कामा वुत्ता भगवता बहुदुक्खा 


४५. “सेय्यथापि, गहपति, अङ्गारकासु साधिकपोरिसा, पूरा अङ्गारानं वीतच्चिकानं वीतधूमानं । अथ पुरिसो 
आगच्छेय्य जीवितुकामो अमरितुकामो सुखकामो दुक्खप्पटिक्कूलो । तमेनं द्वे बलवन्तो पुरिसा नानाबाहासु गहेत्वा 
अङ्गारकासुं उपकड्टेव्युं । तं किं मञ्जसि, गहपति, अपि नु सो पुरिसो इतिचितिचेव कायं सन्नामेय्या"ति? 


“एवं, भन्ते” । 
“तं किस्स हेतु? 


““विदितञ्हि, भन्ते, तस्स पुरिसस्स इमञ्चाहं अङ्गारकासुं पपतिस्सामि, ततोनिदानं मरणं वा निगच्छिस्सामि मरणमत्तं 
वा दुक्ख”न्ति। “एवमेव खो, गहपति, अरियसावको इति पटिसञ्चिक्खति - 'अङ्गारकासूपमा कामा वुत्ता भगवता 


४६. “सेय्यथापि, गहपति, पुरिसो सुपिनकं पस्सेय्य आरामरामणेय्यकं वनरामणेय्यकं भूमिरामणेय्यकं 
पोक्खरणिरामणेय्यकं । सो पटिबुद्धो न किञ्चि पटिपस्सेय्य [पस्सेय्य (सी० स्या० कं० पी०)]। एवमेव खो, गहपति, 
अरियसावको इति पटिसञ्चिक्खति - “सुपिनकूपमा कामा वुत्ता भगवता बहुदुक्खा बहुपायासा, आदीनवो एत्थ 
भिय्यो'ति...पे०... तमेवूपेक्खं भावेति । 


४७. “सेय्यथापि, गहपति, पुरिसो याचितकं भोगं याचित्वा यानं वा [यानं (स्या० कं० पी०)] पोरिसेय्यं [पोरोसेय्यं 
(सी० पी० क०), ओरोपेय्य (स्या० कं०)] पवरमणिकुण्डलं । सो तेहि याचितकेहि भोगेहि पुरक्खतो परिवृतो अन्तरापणं 
पटिपज्जेय्य । तमेनं जनो दिस्वा एवं वदेय्य - “भोगी वत, भो, पुरिसो, एवं किर भोगिनो भोगानि भुञ्जन्ती'ति। तमेनं 
सामिका यत्थ यत्थेव पस्सेय्युं तत्थ तत्थेव सानि हरेय्युं। तं किं मञ्जसि, गहपति, अलं नु खो तस्स पुरिसस्स 
अञ्ञथत्ताया'ति? 


“एवं, भन्ते । 
“नतं किस्स हेतु”? 
“सामिनो हि, भन्ते, सानि हरन्ती"ति। “एवमेव खो, गहपति, अरियसावको इति पटिसञ्चिकखति -- 'याचितकूपमा 

कामा वुत्ता भगवता बहुदुक्खा बहुपायासा, आदीनवो एत्थ भिय्यो'ति...पे०... तमेवूपेक्खं भावेति । 


४८. “सेय्यथापि, गहपति, गामस्स वा निगमस्स वा अविदूरे तिब्बो बनसण्डो। तत्रस्स रुक्खो सम्पन्नफलो च 
उपपन्नफलो [उप्पन्नफलो (स्या०)] च, न चस्सु कानिचि फलानि भूमियं पतितानि । अथ पुरिसो आगच्छेय्य फलत्थिको 
फलगवेसी फलपरियेसनं चरमानो। सो तं वनसण्डं अज्झोगाहेत्वा तं रुक्खं पस्सेय्य सम्पन्नफलञ्च उपपन्नफलञ्च। तस्स 
एवमस्स - “अयं खो रुक्खो सम्पन्नफलो च उपपन्नफलो च, नत्थि च कानिचि फलानि भूमियं पतितानि। जानामि खो 
पनाहं रुक्खं आरोहितुं [आरुहितुं (सी०)]। यंनूनाहं इमं रुक्खं आरोहित्वा यावदत्थञ्च खादेय्यं उच्छङ्गजञ्च पूरेय्य'न्ति। सो 
तं रुक्खं आरोहित्वा यावदत्थञ्च खादेय्य उच्छङ्गजञ्च पूरेय्य। अथ दुतियो पुरिसो आगच्छेय्य फलत्थिको फलगवेसी 
फलपरियेसनं चरमानो तिण्हं कुठारिं [कुधारि (स्या० कं० क०)] आदाय। सो तं वनसण्डं अज्झोगाहेत्वा तं रुक्खं पस्सेय्य 
सम्पन्नफलञ्च उपपन्नफलञ्च । तस्स एवमस्स - `अयं खो रुक्खो सम्पन्नफलो च उपपन्नफलो च, नत्थि च कानिचि 
फलानि भूमियं पतितानि । न खो पनाहं जानामि रुक्खं आरोहितुं । यंनूनाहं इमं रुक्खं मूलतो छेत्वा यावदत्थञ्च खादेय्यं 
उच्छङ्गञ्च पूरेय्य'न्ति। सो तं रुक्खं मूलतोव छिन्देय्य । तं कि मञ्ञसि, गहपति, अमुको [असु (सी० पी०)] यो सो पुरिसो 
पठमं रुक्खं आरूळहो सचे सो न खिप्पमेव ओरोहेय्य तस्स सो रुक्खो पपतन्तो हत्थं वा भञ्जेय्य पादं वा भञ्जेय्य 
अञ्ञतरं वा अञ्जतरं वा अङ्गपच्चङ्गं भञ्जेय्य, सो ततोनिदानं मरणं वा निगच्छेय्य मरणमत्तं वा दुक्ख”न्ति? 


“एवं, भन्ते” । 


““एवमेव खो, गहपति, अरियसावको इति पटिसञ्चिक्खति -- 'रुक्खफलूपमा कामा वुत्ता भगवता बहुदुक्खा 
बहुपायासा, आदीनवो एत्थ भिय्यो'ति। एवमेतं यथाभूतं सम्मप्पञ्जाय दिस्वा यायं उपेक्खा नानत्ता नानत्तसिता तं 
अभिनिवज्जेत्वा यायं उपेक्खा एकत्ता एकत्तसिता यत्थ सब्बसो लोकामिसूपादाना अपरिसेसा निरुज्झन्ति तमेवूपेक्खं 
भावेति । 


४९. “स खो सो, गहपति, अरियसावको इमंयेव अनुत्तरं उपेक्खासतिपारिसुद्धि आगम्म अनेकविहितं पुब्बेनिवासं 
अनुस्सरति, सेय्यथिदं - एकम्पि जाति द्वेपि जातियो...पे०... इति साकारं सउद्देसं अनेकविहितं पुब्बेनिवासं अनुस्सरति। 


“स खो सो, गहपति, अरियसावको इमंयेव अनुत्तरं उपेक्खासतिपारिसुद्धि आगम्म दिब्बेन चक्खुना विसुद्धेन 
अतिक्कन्तमानुसकेन सत्ते पस्सति चवमाने उपपज्जमाने हीने पणीते सुवण्णे दुब्बण्णे सुगते दुग्गते...पे०... यथाकम्मूपगे 
सत्ते पजानाति। 


“स खो सो, गहपति, अरियसावको इमंयेव अनुत्तरं उपेक्खासतिपारिसृद्धि आगम्म आसवानं खया अनासवं 
चेतोविमृत्ति पञ्जाविमृत्ति दिट्टेव धम्मे सयं अभिञ्ञा सच्छिकत्वा उपसम्पज्ज विहरति । एत्तावता खो, गहपति, अरियस्स 
विनये सब्बेन सब्बं सब्बथा सब्बं वोहारसमुच्छेदो होति। 


५०. “तं कि मज्जसि, गहपति, यथा अरियस्स विनये सब्बेन सब्बं सब्बथा सब्बं वोहारसमुच्छेदो होति, अपि नु त्वं 
एवरूपं वोहारसमुच्छेदं अत्तनि समनुपस्ससी 'ति? “को चाहं, भन्ते, को च अरियस्स विनये सब्बेन सब्बं सब्बथा सब्बं 
बोहारसमुच्छेदो! आरका अहं, भन्ते, अरियस्स विनये सब्बेन सब्बं सब्बथा सब्बं वोहारसमुच्छेदा। मयञ्हि, भन्ते, पुब्बे 
अञ्ञतित्थिये परिब्बाजके अनाजानीयेव समाने आजानीयाति अमञ्चिम्ह, अनाजानीयेव समाने आजानीयभोजनं 

भोजिम्ह, अनाजानीयेव समाने आजानीयठाने ठपिम्ह; भिक्खू पन मयं, भन्ते, आजानीयेव समाने अनाजानीयाति 
अमञ्जिम्ह, आजानीयेव समाने अनाजानीयभोजनं भोजिम्ह, आजानीयेव समाने अनाजानीयठाने ठपिम्ह; इदानि पन मयं, 
भन्ते, अञ्ञतित्थिये परिब्बाजके अनाजानीयेव समाने अनाजानीयाति जानिस्साम, अनाजानीयेव समाने 
अनाजानीयभोजनं भोजेस्साम, अनाजानीयेव समाने अनाजानीयठाने ठपेस्साम । भिक्खू पन मयं, भन्ते, आजानीयेव 
समाने आजानीयाति जानिस्साम आजानीयेब समाने आजानीयभोजनं भोजेस्साम, आजानीयेव समाने आजानीयठाने 
ठपेस्साम। अजनेसि वत मे, भन्ते, भगवा समणेसु समणप्पेमं, समणेसु समणप्पसादं, समणेसु समणगारवं। अभिक्कन्तं, 
भन्ते, अभिक्कन्तं, भन्ते! सेय्यथापि, भन्ते, निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा मग्गं 
आचिकखेय्य, अन्धकारे वा तेलपज्जोतं धारेय्य, चक्खुमन्तो रूपानि दक्खन्तीति; एवमेवं खो, भन्ते, भगवता 
अनेकपरियायेन धम्मो पकासितो । एसाहं, भन्ते, भगवन्तं सरणं गच्छामि धम्मञ्च भिक्खुसङ्घञ्च। उपासकं मं भगवा 
धारेतु अज्जतग्गे पाणुपेतं सरणं गत न्ति। 


पोतलियसुत्तं निद्धितं चतुत्थं । 
५. जीवकसुत्तं 


५९. एवं मे सुतं - एकं समयं भगवा राजगहे विहरति जीवकस्स कोमारभच्चस्स अम्बवने। अथ खो जीवको 
कोमारभच्चो येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नो खो 
जीवको कोमारभच्चो भगवन्तं एतदवोच - “सुतं मेतं, भन्ते -- 'समणं गोतमं उद्दिस्स पाणं आरभन्ति [आरम्भन्ति 
(क०)], तं समणो गोतमो जानं उद्दिस्सकतं [उद्दिस्सकटं (सी० पी०)] मंसं परिभुञ्जति पटिच्चकम्म'न्ति। ये ते, भन्ते, 
एवमाहंसु - 'समणं गोतमं उद्दिस्स पाणं आरभन्ति, तं समणो गोतमो जानं उद्दिस्सकतं मंसं परिभुञ्जति पटिच्चकम्म'न्ति, 
कच्चि ते, भन्ते, भगवतो वुत्तवादिनो, न च भगवन्तं अभूतेन अब्भाचिक्खन्ति, धम्मस्स चानुधम्मं व्याकरोन्ति, न च कोचि 
सहधम्मिको वादानुवादो गारय्हं ठानं आगच्छतीति? 


५२. “ये ते, जीवक, एवमाहंसु - 'समणं गोतमं उद्दिस्स पाणं आरभन्ति, तं समणो गोतमो जानं उद्दिस्सकतं मंसं 
परिभुञ्जति पटिच्चकम्म'न्ति न मे ते वुत्तवादिनो, अब्भाचिक्खन्ति च मं ते असता अभूतेन । तीहि खो अहं, जीवक, ठानेहि 
मंसं अपरिभोगन्ति वदामि । दिटुँ, सुतं, परिसङ्कितं -- इमेहि खो अहं, जीवक, तीहि ठानेहि मंसं अपरिभोगन्ति वदामि । तीहि 
खो अहं, जीबक, ठानेहि मंसं परिभोगन्ति वदामि । अदिटुँ, असुतं, अपरिसङ्कितं - इमेहि खो अहं, जीवक, तीहि ठानेहि 
मंसं परिभोगन्ति वदामि । 


५३. “इध, जीवक, भिक्खु अञ्जतरं गामं वा निगमं वा उपनिस्साय विहरति । सो मेत्तासहगतेन चेतसा एकं दिसं 
फरित्वा विहरति, तथा दुतियं, तथा ततियं, तथा चतुत्थं । इति उद्धमधो तिरियं सब्बधि सब्बत्तताय सब्बावन्तं लोकं 
मेत्तासहगतेन चेतसा विपुलेन महग्गतेन अप्पमाणेन अवेरेन अब्याबज्झेन फरित्वा विहरति। तमेनं गहपति वा गहपतिपृत्तो 
वा उपसङ्कमित्वा स्वातनाय भत्तेन निमन्तेति। आकङ्खमानोव [आकङ्कमानो (स्या० कं०)], जीवक, भिक्खु अधिवासेति। 
सो तस्सा रत्तिया अच्चयेन पुब्बण्हसमयं निवासेत्वा पत्तचीवरमादाय येन तस्स गहपतिस्स वा गहपतिपृत्तस्स वा निवेसनं 
तेनुपसङ्कमति; उपसङ्कमित्वा पञ्ञत्ते आसने निसीदति। तमेनं सो गहपति वा गहपतिपृत्तो वा पणीतेन पिण्डपातेन 
परिविसति । तस्स न एवं होति - “साधु वत मायं [मं + अयं = मायं] गहपति वा गहपतिपृत्तो वा पणीतेन पिण्डपातेन 
परिविसेय्याति! अहो वत मायं गहपति वा गहपतिपृत्तो वा आयतिम्पि एवरूपेन पणीतेन पिण्डपातेन परिविसेय्या'ति - 

एवम्पिस्स न होति। सो तं पिण्डपातं अगथितो [अगधितो (स्या० कं० क०)] अमुच्छितो अनज्झोपन्नो [अनज्झापन्नो 
(स्या० कं० क०)] आदीनवदस्सावी निस्सरणपञ्ञो परिभुञ्जति। तं कि मञ्जसि, जीवक, अपि नु सो भिक्खु तस्मिं समये 
अत्तब्याबाधाय वा चेतेति, परब्याबाधाय वा चेतेति, उभयब्याबाधाय वा चेतेती "ति? 


“नो हेतं, भन्ते” । 
“ननु सो, जीवक, भिक्खु तस्मिं समये अनवज्जंयेव आहारं आहारेती' ति? 


“एवं, भन्ते। सुतं मेतं, भन्ते - ब्रह्मा मेत्ताविहारी'ति । तं मे इदं, भन्ते, भगवा सक्खिदिट्टो; भगवा हि, भन्ते, 
मेत्ताविहारी”ति। “येन खो, जीवक, रागेन येन दोसेन येन मोहेन ब्यापादवा अस्स सो रागो सो दोसो सो मोहो तथागतस्स 
पहीनो उच्छिन्नमूलो तालावत्थुकतो अनभावंकतो [अनभावकतो (सी० पी०), अनभावंगतो (स्या० कं०)] आयति 
अनुप्पादधम्मो। सचे खो ते, जीवक, इदं सन्धाय भासितं अनुजानामि ते एत" न्ति। “एतदेव खो पन मे, भन्ते, सन्धाय 
भासितं” [भासितन्ति (स्या०)]। 


इति उद्धमधो तिरियं सब्बधि सब्बत्तताय सब्बावन्तं लोकं उपेक्खासहगतेन चेतसा विपुलेन महग्गतेन अप्पमाणेन अवेरेन 
अब्याबज्झेन फरित्वा विहरति। तमेनं गहपति वा गहपतिपुत्तो वा उपसङ्कमित्वा स्वातनाय भत्तेन निमन्तेति। 
आकङ्खमानोव, जीवक, भिक्खु अधिवासेति। सो तस्सा रत्तिया अच्चयेन पुब्बण्हसमयं निवासेत्वा पत्तचीवरमादाय येन 
गहपतिस्स वा गहपतिपुत्तस्स वा निवेसनं तेनुपसङ्कमति; उपसङ्कमित्वा पञ्जत्ते आसने निसीदति। तमेनं सो गहपति वा 
गहपतिपृत्तो वा पणीतेन पिण्डपातेन परिविसति । तस्स न एवं होति -- “साधु वत मायं गहपति वा गहपतिपुत्तो वा पणीतेन 
पिण्डपातेन परिविसेय्याति! अहो वत मायं गहपति वा गहपतिपुत्तो वा आयतिम्पि एवरूपेन पणीतेन पिण्डपातेन 
परिविसेय्या'ति -- एवम्पिस्स न होति। सो तं पिण्डपातं अगथितो अमुच्छितो अनज्झोपन्नो आदीनवदस्सावी 
निस्सरणपञ्जो परिभुञ्जति। तं कि मञ्ञसि, जीवक, अपि नु सो भिक्खु तस्मिं समये अत्तब्याबाधाय वा चेतेति, 
परब्याबाधाय वा चेतेति, उभयब्याबाधाय वा चेतेती 'ति? 


“नो हेतं, भन्ते । 
“ननु सो, जीवक, भिक्खु तस्मिं समये अनवज्जंयेव आहारं आहारेती' ति? 


“एवं, भन्ते। सुतं मेतं, भन्ते - ब्रह्मा उपेक्खाविहारी'ति। तं मे इदं, भन्ते, भगवा सक्खिदिट्टो; भगवा हि, भन्ते, 
उपेक्खाविहारी”ति। “येन खो, जीवक, रागेन येन दोसेन येन मोहेन विहेसवा अस्स अरतिवा अस्स पटिघवा अस्स सो 
रागो सो दोसो सो मोहो तथागतस्स पहीनो उच्छिन्नमूलो तालावत्थुकतो अनभावंकतो आयतिं अनुप्पादधम्मो। सचे खो ते, 
जीवक, इदं सन्धाय भासितं, अनुजानामि ते एत” न्ति। “एतदेव खो पन मे, भन्ते, सन्धाय भासितं” । 


५५. “यो खो, जीवक, तथागतं वा तथागतसावकं वा उद्दिस्स पाणं आरभति सो पञ्चहि ठानेहि बहुं अपुञ्ञं 
पसवति। यम्पि सो, गहपति, एवमाह - गच्छथ, अमुकं नाम पाणं आनेथा'ति, इमिना पठमेन ठानेन बहुं अपुञ्ञं पसवति। 

यम्पि सो पाणो गलप्पवेठकेन [गलप्पवेधकेन (बहूसु)] आनीयमानो दुक्खं दोमनस्सं पटिसंवेदेति, इमिना दुतियेन 
ठानेन बहुं अपुञ्ञं पसवति । यम्पि सो एवमाह - गच्छथ इमं पाणं आरभथा'ति, इमिना ततियेन ठानेन बहुं अपुञ्ञं 
पसवति। यम्पि सो पाणो आरभियमानो दुक्खं दोमनस्सं पटिसंवेदेति, इमिना चतुत्थेन ठानेन बहुं अपुञ्ञं पसवति। यम्पि 
सो तथागतं वा तथागतसावकं वा अकप्पियेन आसादेति, इमिना पञ्चमेन ठानेन बहुं अपुञ्ञं पसवति। यो खो, जीवक, 
तथागतं वा तथागतसावकं वा उद्दिस्स पाणं आरभति सो इमेहि पञ्चहि ठानेहि बहुं अपुञ्ञं पसवती 'ति। 


एवं वुत्ते, जीवको कोमारभच्चो भगवन्तं एतदवोच - “अच्छरियं, भन्ते, अब्भृतं, भन्ते! कप्पियं वत, भन्ते, भिक्खू 
आहारं आहारेन्ति; अनवज्जं वत, भन्ते, भिक्खू आहारं आहारेन्ति। अभिक्कन्तं, भन्ते, अभिक्कन्तं, भन्ते...पे०... उपासकं 
मं भगवा धारेतु अज्जतग्गे पाणुपेतं सरणं गत"'न्ति। 


जीवकसुत्तै निट्टितं पञ्चमं । 
६. उपालिसुत्तं 


५६. एवं मे सुतं ~ एकं समयं भगवा नाळन्दायं विहरति पावारिकम्बवने | तेन खो पन समयेन निगण्ठो नाटपुत्तो 
[नाथपुत्तो (सी०), नातपुत्तो (पी०)] नाळन्दायं पटिवसति महतिया निगण्ठपरिसाय सद्धि। अथ खो दीघतपस्सी निगण्ठो 
नाळन्दायं पिण्डाय चरित्वा पच्छाभत्तं पिण्डपातपटिक्कन्तो येन पाबारिकम्बवनं येन भगवा तेनुपसङ्कमि; उपसङ्कमित्वा 
भगवता सद्धि सम्मोदि । सम्मोदनीयं कथं सारणीयं वीतिसारेत्वा एकमन्तं अट्टासि । एकमन्तं ठितं खो दीघतपस्सिं निगण्ठं 
भगवा एतदवोच - “संविज्जन्ति खो, तपस्सि [दीघतपस्सि (स्या० कं० क०)], आसनानि; सचे आकङ्कसि निसीदा 'ति। 
एवं वृत्ते, दीघतपस्सी निगण्ठो अञ्ञतरं नीचं आसनं गहेत्वा एकमन्तं निसीदि। एकमन्तं निसिन्नं खो दीघतपस्सि निगण्ठं 
भगवा एतदवोच - “कति पन, तपस्सि, निगण्ठो नाटपृत्तो कम्मानि पञ्ञपेति पापस्स कम्मस्स किरियाय पापस्स कम्मस्स 
पवत्तिया”ति? 


“न खो, आवुसो गोतम, आचिण्णं निगण्ठस्स नाटपृत्तस्स कम्मं, कम्म'न्ति पञ्जपेतुं; ‘दण्डं, दण्डःन्ति खो, आवुसो 
गोतम, आचिण्णं निगण्ठस्स नाटपृत्तस्स पञ्जपेतु''न्ति। 


“कति पन, तपस्सि, निगण्ठो नाटपुत्तो दण्डानि पञ्ञपेति पापस्स कम्मस्स किरियाय पापस्स कम्मस्स पवत्तिया”ति? 


“नतीणि खो, आवुसो गोतम, निगण्ठो नाटपुत्तो दण्डानि पञ्ञपेति पापस्स कम्मस्स किरियाय पापस्स कम्मस्स 
पवत्तियाति, सेय्यथिदं - कायदण्डं, वचीदण्डं, मनोदण्ड''न्ति। 


“गकि पन, तपस्सि, अञ्ञजदेव कायदण्डं, अज्जं बचीदण्डं, अञ्जं मनोदण्ड'न्ति? 
“अज्जदेव, आवुसो गोतम, कायदण्डं, अज्ञं वचीदण्डं, अञ्ञं मनोदण्ड''न्ति। 


“इमेसं पन, तपस्सि, तिण्णं दण्डानं एवं पटिविभत्तानं एवं पटिविसिट्ठानं कतमं दण्डं निगण्ठो नाटपुत्तो 
महासावज्जतरं पञ्जपेति पापस्स कम्मस्स किरियाय पापस्स कम्मस्स पवत्तिया, यदि वा कायदण्डं, यदि वा वचीदण्डं, 
यदि वा मनोदण्ड” न्ति? 

“इमेसं खो, आवुसो गोतम, तिण्णं दण्डानं एवं पटिविभत्तान एवं पटिविसिट्ठानं कायदण्डं निगण्ठो नाटपुत्तो 
महासावज्जतरं पञ्ञपेति पापस्स कम्मस्स किरियाय पापस्स कम्मस्स पवत्तिया, नो तथा वचीदण्डं, नो तथा 
मनोदण्ड”न्ति। 


“कायदण्डन्ति, तपस्सि, वदेसि”? 

““कायदण्डन्ति, आवुसो गोतम, वदामि” । 

“कायदण्डन्ति, तपस्सि, वदेसि"? 

“कायदण्डन्ति, आवुसो गोतम, वदामि" । 

“कायदण्डन्ति, तपस्सि, वदेसि"? 

“कायदण्डन्ति, आवुसो गोतम, वदामी"ति। 

इतिह भगवा दीघतपस्सिं निगण्ठं इमस्मिं कथावत्थुस्मिं यावततियकं पतिट्ठापेसि। 


५७. एवं वुत्ते, दीघतपस्सी निगण्ठो भगवन्तं एतदवोच - “त्वं पनावुसो गोतम, कति दण्डानि पञ्ञपेसि पापस्स 
कम्मस्स किरियाय पापस्स कम्मस्स पवत्तिया"ति? 


“न खो, तपस्सि, आचिण्णं तथागतस्स 'दण्डं, दण्ड'न्ति पञ्जपेतुं; कम्मं, कम्म'न्ति खो, तपस्सि, आचिण्णं 
तथागतस्स पञ्ञपेतु "न्ति? 


““त्वं पनावुसो गोतम, कति कम्मानि पञ्ञपेसि पापस्स कम्मस्स किरियाय पापस्स कम्मस्स पवत्तिया”ति? 


'नतीणि खो अहं, तपस्सि, कम्मानि पञ्ञपेमि पापस्स कम्मस्स किरियाय पापस्स कम्मस्स पवत्तिया, सेय्यथिदं - 
कायकम्मं, वचीकम्मं, मनोकम्म''न्ति। 


“गकि पनावुसो गोतम, अञ्ञजदेव कायकम्मं, अञ्ञं वचीकम्मं, अञ्ञं मनोकम्म' न्ति? 
““अञ्ञदेव, तपस्सि, कायकम्मं, अञ्जं वचीकम्मं, अञ्जं मनोकम्म'न्ति। 


““इमेसं पनावुसो गोतम, तिण्णं कम्मानं एवं पटिविभत्तानं एवं पटिविसिट्ठानं कतमं कम्मं महासावज्जतरं पञ्ञजपेसि 
पापस्स कम्मस्स किरियाय पापस्स कम्मस्स पवत्तिया, यदि वा कायकम्मं, यदि वा वचीकम्मं, यदि वा मनोकम्म न्ति? 


“इमेसं खो अहं, तपस्सि, तिण्णं कम्मानं एवं पटिविभत्तानं एवं पटिविसिद्ठानं मनोकम्मं महासावज्जतरं पञ्जपेमि 
पापस्स कम्मस्स किरियाय पापस्स कम्मस्स पवत्तिया, नो तथा कायकम्मं, नो तथा वचीकम्म”'न्ति। 

“मनोकम्मन्ति, आवुसो गोतम, वदेसि”? 
“मनोकम्मन्ति, तपस्सि, वदामि" । 
“मनोकम्मन्ति, आवुसो गोतम, वदेसि"? 
“मनोकम्मन्ति, तपस्सि, वदामि" । 
“मनोकम्मन्ति, आवुसो गोतम, वदेसि"? 
“मनोकम्मन्ति, तपस्सि, वदामी 'ति। 


इतिह दीघतपस्सी निगण्ठो भगवन्तं इमस्मिं कथावत्थुस्मिं यावततियकं पतिड्ठापेत्वा उद्ठायासना येन निगण्ठो नाटपृत्तो 
तेनुपसङ्कमि। 


५८. तेन खो पन समयेन निगण्ठो नाटपुत्तो महतिया गिहिपरिसाय सद्धि निसिन्नो होति बालकिनिया परिसाय 
उपालिपमुखाय। अद्दसा खो निगण्ठो नाटपुत्तो दीघतपस्सि निगण्ठं दूरतोव आगच्छन्तं; दिस्वान दीघतपस्सिं निगण्ठं 
एतदवोच - “हन्द, कुतो नु त्वं, तपस्सि, आगच्छसि दिवा दिवस्सा"ति? “इतो हि खो अहं, भन्ते, आगच्छामि समणस्स 
गोतमस्स सन्तिका”ति। “अहु पन ते, तपस्सि, समणेन गोतमेन सद्धि कोचिदेव कथासल्लापो ति? “अह खो मे, भन्ते, 
समणेन गोतमेन सद्भि कोचिदेव कथासल्लापो"ति। “यथा कथं पन ते, तपस्सि, अह समणेन गोतमेन सद्भि कोचिदेव 
कथासल्लापो'ति? अथ खो दीघतपस्सी निगण्ठो यावतको अहोसि भगवता सद्भि कथासल्लापो तं सब्बं निगण्ठस्स 
नाटपृत्तस्स आरोचेसि। एवं वृत्ते, निगण्ठो नाटपृत्तो दीघतपस्सिं निगण्ठं एतदवोच - “साधु साधु, तपस्सि! यथा तं सुतवता 
सावकेन सम्मदेव सत्थुसासनं आजानन्तेन एवमेव दीघतपस्सिना निगण्ठेन समणस्स गोतमस्स ब्याकतं। किञ्हि सोभति 
छवो मनोदण्डो इमस्स एवं ओळारिकस्स कायदण्डस्स उपनिधाय! अथ खो कायदण्डोब महासावज्जतरो पापस्स कम्मस्स 
किरियाय पापस्स कम्मस्स पवत्तिया, नो तथा वचीदण्डो, नो तथा मनोदण्डो”ति। 


५९. एवं वृत्ते, उपालि गहपति निगण्ठं नाटपुत्तं एतदवोच - “साधु साधु, भन्ते दीघतपस्सी [तपस्सी (सी० पी०)]! 
यथा तं सुतवता सावकेन सम्मदेव सत्थुसासनं आजानन्तेन एवमेवं भदन्तेन तपस्सिना समणस्स गोतमस्स ब्याकतं । 
किज्हि सोभति छवो मनोदण्डो इमस्स एवं ओळारिकस्स कायदण्डस्स उपनिधाय! अथ खो कायदण्डोब महासावज्जतरो 
पापस्स कम्मस्स किरियाय पापस्स कम्मस्स पवत्तिया, नो तथा बचीदण्डो, नो तथा मनोदण्डो। हन्द चाहं, भन्ते, गच्छामि 
समणस्स गोतमस्स इमस्मिं कथावत्थुस्मिं वादं आरोपेस्सामि। सचे मे समणो गोतमो तथा पतिट्टुहिस्सति यथा भदन्तेन 
तपस्सिना पतिट्ठापितं; सेय्यथापि नाम बलवा पुरिसो दीघलोमिकं एळकं लोमेसु गहेत्वा आकड्डेय्य परिकड्टेय्य 
सम्परिकड़ेय्य, एवमेवाहं समणं गोतमं वादेन वादं आकडिस्सामि परिक ड्टिस्सामि सम्परिकड्डिस्सामि । सेय्यथापि नाम बलवा 
सोण्डिकाकम्मकारो महन्तं सोण्डिकाकिलञ्जं गम्भीरे उदकरहदे पक्खिपित्वा कण्णे गहेत्वा आकड्डेय्य परिकड़ेय्य 
सम्परिकड़ेय्य, एवमेवाहं समणं गोतमं वादेन वादं आकड्डिस्सामि परिक ड्िस्सामि सम्परिकड्डिस्सामि । सेय्यथापि नाम बलवा 
सोण्डिकाधृत्तो वालं [थालं (क०)] कण्णे गहेत्वा ओधुनेय्य निद्भुनेय्य निप्फोटेय्य [निच्छादेय्य (सी० पी० क०), निच्चोटेय्य 
(क०), निप्पोठेय्य (स्या० कं०)], एवमेवाहं समणं गोतमं वादेन वादं ओधुनिस्सामि निद्धुनिस्सामि निप्फोटेस्सामि । 

सेय्यथापि नाम कुञ्जरो सट्टिहायनो गम्भीरं पोकखरणि ओगाहेत्वा साणधोविकं नाम कीळितजातं कोळति, एवमेवाहं 
समणं गोतमं साणधोविकं मञ्ञे कीळितजातं कोळिस्सामि । हन्द चाहं, भन्ते, गच्छामि समणस्स गोतमस्स इमस्मिं 
कथावत्थुस्मिं वादं आरोपेस्सामी”ति। “गच्छ त्वं, गहपति, समणस्स गोतमस्स इमस्मिं कथावत्थुस्मिं वादं आरोपेहि। अहं 
वा हि, गहपति, समणस्स गोतमस्स वादं आरोपेय्यं, दीघतपस्सी वा निगण्ठो, त्वं वा"ति। 


६०. एवं वृत्ते, दीघतपस्सी निगण्ठो निगण्ठं नाटपृत्तं एतदवोच - “न खो मेतं, भन्ते, रुच्चति यं उपालि गहपति 
समणस्स गोतमस्स वादं आरोपेय्य। समणो हि, भन्ते, गोतमो मायावी आवट्टनिं मायं जानाति याय अञ्ञतित्थियानं सावके 
आवड्टेती”ति। “अट्टानं खो एतं, तपस्सि, अनवकासो यं उपालि गहपति समणस्स गोतमस्स सावकत्तं उपगच्छेय्य। 
ठानञ्च खो एतं विज्जति यं समणो गोतमो उपालिस्स गहपतिस्स सावकत्तं उपगच्छेय्य। गच्छ, त्वं, गहपति, समणस्स 
गोतमस्स इमस्मिं कथावत्थुस्मि वादं आरोपेहि । अहं वा हि, गहपति, समणस्स गोतमस्स वादं आरोपेय्यं, दीघतपस्सी वा 
निगण्ठो, त्वं बा”ति। दुतियम्पि खो दीघतपस्सी...पे०... ततियम्पि खो दीघतपस्सी निगण्ठो निगण्ठं नाटपुत्तं एतदबोच - “न 
खो मेतं, भन्ते, रुच्चति यं उपालि गहपति समणस्स गोतमस्स वादं आरोपेय्य। समणो हि, भन्ते, गोतमो मायावी आवडइनिं 
मायं जानाति याय अञ्जतित्थियानं सावके आवड्टेती”ति। “अट्ठानं खो एतं, तपस्सि, अनवकासो यं उपालि गहपति 
समणस्स गोतमस्स सावकत्तं उपगच्छेय्य। ठानञ्च खो एतं विज्जति यं समणो गोतमो उपालिस्स गहपतिस्स सावकत्तं 
उपगच्छेय्य। गच्छ त्वं, गहपति, समणस्स गोतमस्स इमस्मिं कथावत्थुस्मिं वादं आरोपेहि। अहं वा हि, गहपति, समणस्स 
गोतमस्स वादं आरोपेय्यं, दीघतपस्सी वा निगण्ठो, त्वं वा"ति। “एवं, भन्ते"ति खो उपालि गहपति निगण्ठस्स नाटपुत्तस्स 
पटिस्सुत्वा उड्टायासना निगण्ठं नाटपुत्तं अभिवादेत्वा पदक्खिणं कत्वा येन पावारिकम्बवनं येन भगवा तेनुपसङ्कमि; 
उपसङ्कमित्वा भगवन्तं अभिवादेत्वा एकमन्तं निसीदि | एकमन्तं निसिन्नो खो उपालि गहपति भगवन्तं एतदवोच - 
“आगमा नु ख्विध, भन्ते, दीघतपस्सी निगण्ठो”ति? 


“आगमा ख्विध, गहपति, दीघतपस्सी निगण्ठो"ति। 

“अहु खो पन ते, भन्ते, दीघतपस्सिना निगण्ठेन सद्भि कोचिदेव कथासल्लापो"ति? 

“अहु खो मे, गहपति, दीघतपस्सिना निगण्ठेन सद्धिं कोचिदेव कथासल्लापो"ति। 

“यथा कथं पन ते, भन्ते, अह दीघतपस्सिना निगण्ठेन सद्धिं कोचिदेव कथासल्लापो"ति? 


अथ खो भगवा यावतको अहोसि दीघतपस्सिना निगण्ठेन सद्धि कथासल्लापो तं सब्बं उपालिस्स गहपतिस्स 
आरोचेसि। 


६१. एवं वृत्ते, उपालि गहपति भगवन्तं एतदवोच - “साधु साधु, भन्ते तपस्सी! यथा तं सुतवता सावकेन सम्मदेव 
सत्थुसासनं आजानन्तेन एवमेवं दीघतपस्सिना निगण्ठेन भगवतो ब्याकतं । किञ्हि सोभति छवो मनोदण्डो इमस्स एवं 
ओळारिकस्स कायदण्डस्स उपनिधाय? अथ खो कायदण्डोव महासावज्जतरो पापस्स कम्मस्स किरियाय पापस्स 
कम्मस्स पवत्तिया, नो तथा वचीदण्डो, नो तथा मनोदण्डो"ति। “सचे खो त्वं, गहपति, सच्चे पतिट्ठाय मन्तेय्यासि सिया नो 
एत्थ कथासल्लापो”ति। “सच्चे अहं, भन्ते, पतिट्ठाय मन्तेस्सामि; होतु नो एत्थ कथासल्लापो'ति। 

६२. “तं कि मञ्जसि, गहपति, इधस्स निगण्ठो आबाधिको दुक्खितो बाळहगिलानो सीतोदकपटिक्खित्तो 
उण्होदकपटिसेवी। सो सीतोदकं अलभमानो कालङ्करेय्य। इमस्स पन, गहपति, निगण्ठो नाटपुत्तो कत्थूपपत्ति 
पञ्जपेती”ति? 


“अत्थि, भन्ते, मनोसत्ता नाम देवा तत्थ सो उपपज्जति'। 
“नतं किस्स हेतु”? 
“असु हि, भन्ते, मनोपटिबद्धो कालङ्करोती”ति । 


“मनसि करोहि, गहपति [गहपति गहपति मनसि करोहि (सी० स्या० कं०), गहपति मनसि करोहि (क०), गहपति 
गहपति (पी०)], मनसि करित्वा खो, गहपति, ब्याकरोहि। न खो ते सन्धियति पुरिमेन वा पच्छिमं, पच्छिमेन वा पुरिमं । 
भासिता खो पन ते, गहपति, एसा वाचा - “सच्चे अहं, भन्ते, पतिट्ठाय मन्तेस्सामि, होतु नो एत्थ कथासल्लापो'”ति। 
“किञ्चापि, भन्ते, भगवा एवमाह, अथ खो कायदण्डोव महासावज्जतरो पापस्स कम्मस्स किरियाय पापस्स कम्मस्स 
पवत्तिया, नो तथा बचीदण्डो, नो तथा मनोदण्डो”ति। 


६३. “तं कि मञ्ञसि, गहपति, इधस्स निगण्ठो नाटपृत्तो चातुयामसंवरसंबुतो सब्बवारिवारितो सब्बवारियुत्तो 
सब्बवारिधुतो सब्बवारिफुटो। सो अभिक्कमन्तो पटिक्कमन्तो बहू खुद्दके पाणे सङ्घातं आपादेति। इमस्स पन, गहपति, 
निगण्ठो नाटपृत्तो कं विपाकं पञ्ञपेती”ति? 


“असज्चेतनिकं, भन्ते, निगण्ठो नाटपुत्तो नो महासावज्जं पञ्ञपेती 'ति। 
“सचे पन, गहपति, चेतेती 'ति? 

“महासावज्जं, भन्ते, होती 'ति। 

“चेतनं पन, गहपति, निगण्ठो नाटपुत्तो किस्मि पञ्ञपेती 'ति? 
“मनोदण्डस्मिं, भन्ते ति। 


“मनसि करोहि, गहपति, मनसि करित्वा खो, गहपति, ब्याकरोहि । न खो ते सन्धियति पुरिमेन वा पच्छिमं, पच्छिमेन 
बा पुरिमं । भासिता खो पन ते, गहपति, एसा वाचा - “सच्चे अहं, भन्ते, पतिट्टाय मन्तेस्सामि; होतु नो एत्थ 
कथासल्लापो'”"ति। “किञ्चापि, भन्ते, भगवा एवमाह, अथ खो कायदण्डोव महासावज्जतरो पापस्स कम्मस्स किरियाय 
पापस्स कम्मस्स पवत्तिया, नो तथा वचीदण्डो, नो तथा मनोदण्डो”ति। 


६४. “तं कि मञ्जसि, गहपति, अयं नाळन्दा इद्धा चेव फीता च बहुजना आकिण्णमनुस्सा"ति? 


“एवं, भन्ते, अयं नाळन्दा इद्धा चेव फीता च बहुजना आकिण्णमनुस्सा'ति। 

“नतं कि मञ्जसि, गहपति, इध पुरिसो आगच्छेय्य उक्खित्तासिको। सो एवं वदेय्य - “अहं यावतिका इमिस्सा 
नाळन्दाय पाणा ते एकेन खणेन एकेन मुहुत्तेन एकं मंसखलं एकं मंसपुञ्जं करिस्सामी'ति। तं कि मञ्ञसि, गहपति, पहोति 
नु खो सो पुरिसो यावतिका इमिस्सा नाळन्दाय पाणा ते एकेन खणेन एकेन मुहुत्तेन एकं मंसखलं एकं मंसपुञ्जं कातु''न्ति? 


““द्सपि, भन्ते, पुरिसा, वीसम्पि, भन्ते, पुरिसा, तिसम्पि, भन्ते, पुरिसा, चत्तारीसम्पि, भन्ते, पुरिसा, पञ्ञजासम्पि, भन्ते, 
पुरिसा नप्पहोन्ति यावतिका इमिस्सा नाळन्दाय पाणा ते एकेन खणेन एकेन मुहुत्तेन एकं मंसखलं एकं मंसपुञ्जं कातुं। 
किज्हि सोभति एको छवो पुरिसो”ति! 


“नतं कि मञ्ञसि, गहपति, इध आगच्छेय्य समणो वा ब्राह्मणो वा इद्भिमा चेतोवसिप्पत्तो। सो एवं वदेय्य - `अहं इमं 
नाळन्दं एकेन मनोपदोसेन भस्मं करिस्सामी'ति। तं कि मञ्ञसि, गहपति, पहोति नु खो सो समणो वा ब्राह्मणो वा इद्धिमा 
चेतोवसिप्पत्तो इमं नाळन्दं एकेन मनोपदोसेन भस्मं कातु''न्ति? 


““दसपि, भन्ते, नाळन्दा, वीसम्पि नाळन्दा, तिंसम्पि नाळन्दा, चत्तारीसम्पि नाळन्दा, पञ्जासम्पि नाळन्दा पहोति सो 
समणो वा ब्राह्मणो वा इद्भिमा चेतोबसिप्पत्तो एकेन मनोपदोसेन भस्मं कातुं। किञ्हि सोभति एका छवा नाळन्दा”ति! 


“मनसि करोहि, गहपति, मनसि करित्वा खो, गहपति, व्याकरोहि । न खो ते सन्धियति पुरिमेन वा पच्छिमं, पच्छिमेन 
वा पुरिमं । भासिता खो पन ते, गहपति, एसा वाचा - “सच्चे अहं, भन्ते, पतिट्ठाय मन्तेस्सामि; होतु नो एत्थ 
कथासल्लापो'”ति। 


"किञ्चापि, भन्ते, भगवा एवमाह, अथ खो कायदण्डोव महासावज्जतरो पापस्स कम्मस्स किरियाय पापस्स 
कम्मस्स पवत्तिया, नो तथा वचीदण्डो, नो तथा मनोदण्डो”ति। 


६५. “तं किं मञ्जसि, गहपति, सुतं ते दण्डकोरञ्ञं [दण्डकारञ्जं (सी० पी०)] कालिङ्गारञ्ञं मञ्झारञ्ञं 
[मेज्झारञ्ञं (सी० स्या० कं० पी०)] मातङ्गारञ्ञं अरञ्जं अरञ्जभूत''न्ति? 


“एवं, भन्ते, सुतं मे दण्डकीरञ्जं कालिङ्गारञ्जं मज्झारञ्जं मातङ्गारञ्ञं अरञ्ञं अरञ्ञभूत”न्ति। 


“नतं कि मञ्जसि, गहपति, किन्ति ते सुतं केन तं दण्डकोरञ्ञं कालिङ्गारञ्जं मज्झारञ्ञं मातङ्गारञ्ञं अरञ्ञं 
अरञ्जभूत''न्ति? 


““सुतं मेतं, भन्ते, इसीनं मनोपदोसेन तं दण्डकीरञ्ञं कालिङ्गारञ्जं मञ्झारञ्ञं मातङ्गारञ्जं अरञ्ञं अरञ्जभूत'`न्ति। 


“मनसि करोहि, गहपति, मनसि करित्वा खो, गहपति, व्याकरोहि । न खो ते सन्धियति पुरिमेन वा पच्छिमं, पच्छिमेन 
बा पुरिमं । भासिता खो पन ते, गहपति, एसा वाचा -- 'सच्चे अहं, भन्ते, पतिट्टाय मन्तेस्सामि; होतु नो एत्थ 
कथासल्लापो'”ति। 


६६. “पुरिमेनेवाहं, भन्ते, ओपम्मेन भगवतो अत्तमनो अभिरद्भो। अपि चाहं इमानि भगवतो विचित्रानि 
पञ्हपटिभानानि सोतुकामो, एवाहं भगवन्तं पच्चनीकं कातब्बं अमञ्जिस्सं। अभिक्कन्तं, भन्ते, अभिक्कन्तं, भन्ते! 

सेय्यथापि, भन्ते, निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा मग्गं आचिक्खेय्य, अन्धकारे वा 
तेलपज्जोतं धारेय्य - चकखुमन्तो रूपानि दकखन्तीति; एवमेवं भगवता अनेकपरियायेन धम्मो पकासितो। एसाहं, भन्ते, 
भगवन्तं सरणं गच्छामि धम्मञ्च भिक्खुसङ्घञ्च। उपासकं मं भगवा धारेतु अज्जतग्गे पाणुपेतं सरणं गत न्ति। 


६७. “अनुविच्चकारं खो, गहपति, करोहि, अनुविच्चकारो तुम्हादिसानं जातमनुस्सानं साधु होती”ति। “इमिनापाहं, 
भन्ते, भगवतो भिय्योसोमत्ताय अत्तमनो अभिरद्भो यं मं भगवा एवमाह - 'अनुविच्चकारं खो, गहपति, करोहि, 
अनुविच्चकारो तुम्हादिसानं जातमनुस्सानं साधु होती ति। मञ्हि, भन्ते, अञ्ञतित्थिया सावकं लभित्वा केबलकण्पं 
नाळन्दं पटाकं परिहरेय्युं - “उपालि अम्हाकं गहपति सावकत्तं उपगतो'ति। अथ च पन मं भगवा एवमाह - 
'अनुविच्चकारं खो, गहपति, करोहि, अनुविच्चकारो तुम्हादिसानं जातमनुस्सानं साधु होती'ति। एसाहं, भन्ते, दुतियम्पि 
भगवन्तं सरणं गच्छामि धम्मञ्च भिक्खुसङ्घञ्च। उपासकं मं भगवा धारेतु अज्जतग्गे पाणुपेतं सरणं गत” न्ति। 


६८. “दीघरत्तं खो ते, गहपति, निगण्ठानं ओपानभूतं कुलं येन नेसं उपगतानं पिण्डकं दातब्बं मज्जेय्यासी' 'ति। 
“इमिनापाहं, भन्ते, भगवतो भिय्योसोमत्ताय अत्तमनो अभिरद्धो यं मं भगवा एवमाह - 'दीघरत्तं खो ते, गहपति, निगण्ठानं 
ओपानभूतं कुलं येन नेसं उपगतानं पिण्डकं दातब्बं मज्जेय्यासी ति। सुतं मेतं, भन्ते, समणो गोतमो एवमाह -- “मय्हमेव 
दानं दातब्बं, नाञ्जेसं दानं दातब्बं; मय्हमेव सावकानं दानं दातब्बं, नाञ्जेसं सावकानं दानं दातब्बं; मय्हमेव दिन्नं महप्फलं, 
नाञ्ञेसं दिन्नं महप्फलं; मय्हमेव सावकानं दिन्नं महप्फलं, नाञ्ञेसं सावकानं दिन्नं महप्फल'न्ति। अथ च पन मं भगवा 
निगण्ठेसुपि दाने समादपेति। अपि च, भन्ते, मयमेत्थ कालं जानिस्साम। एसाहं, भन्ते, ततियम्पि भगवन्तं सरणं गच्छामि 
धम्मञ्च भिक्खुसङ्घञ्च । उपासकं मं भगवा धारेतु अज्जतग्गे पाणुपेतं सरणं गत”न्ति। 


६९. अथ खो भगवा उपालिस्स गहपतिस्स अनुपुब्बिं कथं [आनुपुब्बीकथं (सी०), आनुपुन्बिकथं (पी०), 
अनुपुन्बिकथं (स्या० कं० क०)] कथेसि, सेय्यथिदं - दानकथं सीलकथं सग्गकथं, कामानं आदीनवं ओकारं संकिलेसं, 
नेक्खम्मे आनिसंसं पकासेसि। यदा भगवा अञ्जासि उपालि गहपति कल्लचित्तं मुदुचित्तं विनीवरणचित्तं उदग्गचित्तं 
पसन्नचित्तं, अथ या बुद्धानं सामुक्कंसिका धम्मदेसना तं पकासेसि - दुक्खं, समुदयं, निरोधं, मग्गं । सेय्यथापि नाम सुद्धं 
बत्थं अपगतकाळकं सम्मदेव रजनं पटिग्गण्हेय्य, एवमेव उपालिस्स गहपतिस्स तस्मियेव आसने विरजं वीतमलं 
धम्मचक्खुं उदपादि -- 'यं किञ्चि समुदयधम्मं सब्बं तं निरोधधम्म'न्ति। अथ खो उपालि गहपति दिट्टधम्मो पत्तधम्मो 
विदितधम्मो परियोगाळहधम्मो तिण्णविचिकिच्छो विगतकथंकथो वेसारज्जप्पत्तो अपरप्पच्चयो सत्थुसासने भगवन्तं 
एतदवोच - “हन्द च दानि मयं, भन्ते, गच्छाम, बहुकिच्चा मयं बहकरणीया 'ति। “यस्सदानि त्वं, गहपति, कालं 
मञ्जसी”ति। 


७०. अथ खो उपालि गहपति भगवतो भासितं अभिनन्दित्वा अनुमोदित्वा उट्ठायासना भगवन्तं अभिवादेत्वा 
पदक्खिणं कत्वा येन सकं निवेसनं तेनुपसङ्कमि; उपसङ्कमित्वा दोवारिकं आमन्तेसि -- “अज्जतग्गे, सम्म दोवारिक, 
आवरामि द्वारं निगण्ठानं निगण्ठीनं, अनावटं द्वारं भगवतो भिकखूनं भिक्खुनीनं उपासकानं उपासिकानं । सचे कोचि 
निगण्ठो आगच्छति तमेनं त्वं एवं वदेय्यासि -- 'तिट्ठ, भन्ते, मा पाविसि। अज्जतग्गे उपालि गहपति समणस्स गोतमस्स 
सावकत्तं उपगतो। आवटं द्वारं निगण्ठानं निगण्ठीनं, अनावटं द्वारं भगवतो भिकखूनं भिक्खुनीनं उपासकानं उपासिकानं । 
सचे ते, भन्ते, पिण्डकेन अत्थो, एत्थेव तिट्ट, एत्थेव ते आहरिस्सन्ती'”"ति। “एवं, भन्ते”ति खो दोवारिको उपालिस्स 
गहपतिस्स पच्चस्सोसि। 

७१. अस्सोसि खो दीघतपस्सी निगण्ठो -- “उपालि किर गहपति समणस्स गोतमस्स सावकत्तं उपगतो”ति। अथ 
खो दीघतपस्सी निगण्ठो येन निगण्ठो नाटपृत्तो तेनुपसङ्कमि; उपसङ्कमित्वा निगण्ठं नाटपुत्तं एतदवोच - “सुतं मेतं, भन्ते, 
उपालि किर गहपति समणस्स गोतमस्स सावकत्तं उपगतो''ति। “अट्टानं खो एतं, तपस्सि, अनवकासो यं उपालि गहपति 
समणस्स गोतमस्स सावकत्तं उपगच्छेय्य। ठानञ्च खो एतं विज्जति यं समणो गोतमो उपालिस्स गहपतिस्स सावकत्तं 
उपगच्छेय्या”ति। दुतियम्पि खो दीघतपस्सी निगण्ठो...पे०... ततियम्पि खो दीघतपस्सी निगण्ठो निगण्ठं नाटपृत्तं एतदवोच 
- “सुतं मेतं, भन्ते ...पे०... उपालिस्स गहपतिस्स सावकत्तं उपगच्छेय्या'ति। “हन्दाहं, भन्ते, गच्छामि याव जानामि यदि 
वा उपालि गहपति समणस्स गोतमस्स सावकत्तं उपगतो यदि वा नो 'ति। “गच्छ त्वं, तपस्सि, जानाहि यदि वा उपालि 
गहपति समणस्स गोतमस्स सावकत्तं उपगतो यदि वा नोति। 


७२. अथ खो दीघतपस्सी निगण्ठो येन उपालिस्स गहपतिस्स निवेसनं तेनुपसङ्कमि। अहसा खो दोवारिको 
दीघतपस्सिं निगण्ठं दूरतोव आगच्छन्तं । दिस्वान दीघतपस्सिं निगण्ठं एतदवोच - “तिट्ठ, भन्ते, मा पाविसि। अज्जतग्गे 
उपालि गहपति समणस्स गोतमस्स सावकत्तं उपगतो। आवटं द्वारं निगण्ठानं निगण्ठीनं, अनावटं द्वारं भगवतो भिकखूनं 
भिकखुनीनं उपासकानं उपासिकानं । सचे ते, भन्ते, पिण्डकेन अत्थो, एत्थेव तिट्ठ, एत्थेव ते आहरिस्सन्ती"ति। “न मे, 
आवुसो, पिण्डकेन अत्थो”ति वत्वा ततो पटिनिवत्तित्वा येन निगण्ठो नाटपृत्तो तेनुपसङ्कमि; उपसङ्कमित्वा निगण्ठं नाटपुत्तं 
एतदवोच - “सच्चंयेव खो, भन्ते, यं उपालि गहपति समणस्स गोतमस्स सावकत्तं उपगतो। एतं खो ते अहं, भन्ते, 
नालत्थं न खो मे, भन्ते, रुच्चति यं उपालि गहपति समणस्स गोतमस्स वादं आरोपेय्य। समणो हि, भन्ते, गोतमो मायावी 
आवडइनि मायं जानाति याय अञ्ञतित्थियानं सावके आवड्टेतीति। आवड़ो खो ते, भन्ते, उपालि गहपति समणेन गोतमेन 
आवट्टनिया मायाया”ति। “अट्टानं खो एतं, तपस्सि, अनवकासो यं उपालि गहपति समणस्स गोतमस्स सावकत्तं 
उपगच्छेय्य। ठानञ्च खो एतं विज्जति यं समणो गोतमो उपालिस्स गहपतिस्स सावकत्तं उपगच्छेय्या”ति। दुतियम्पि खो 
दीघतपस्सी निगण्ठो निगण्ठं नाटपृत्तं एतदवोच - “सच्चंयेव, भन्ते...पे०... उपालिस्स गहपतिस्स सावकत्तं 
उपगच्छेय्या”ति। ततियम्पि खो दीघतपस्सी निगण्ठो निगण्ठं नाटपुत्तं एतदवोच -- “सच्चंयेव खो, भन्ते...पे०... उपालिस्स 
गहपतिस्स सावकत्तं उपगच्छेय्या”ति। “हन्द चाहं, तपस्सि, गच्छामि याव चाहं सामंयेव जानामि यदि वा उपालि गहपति 
समणस्स गोतमस्स सावकत्तं उपगतो यदि वा नो”ति। 


अथ खो निगण्ठो नाटपुत्तो महतिया निगण्ठपरिसाय सद्धि येन उपालिस्स गहपतिस्स निवेसनं तेनुपसङ्कमि। अद्दसा 
खो दोवारिको निगण्ठं नाटपृत्तं दूरतोव आगच्छन्तं । दिस्वान निगण्ठं नाटपृत्तं एतदवोच - “तिट्ठ, भन्ते, मा पाविसि । 
अज्जतग्गे उपालि गहपति समणस्स गोतमस्स सावकत्तं उपगतो। आवटं द्वारं निगण्ठानं निगण्ठीनं, अनावटं द्वारं भगवतो 
भिकखूनं भिक्खुनीनं उपासकानं उपासिकानं। सचे ते, भन्ते, पिण्डकेन अत्थो, एत्थेव तिट्ठ, एत्थेव ते आहरिस्सन्ती”ति। 
“तेन हि, सम्म दोवारिक, येन उपालि गहपति तेनुपसङ्कम; उपसङ्कमित्वा उपालि गहपति एवं वदेहि -- “निगण्ठो, भन्ते, 
नाटपुत्तो महतिया निगण्ठपरिसाय सद्भि बहिद्वारकोडुके ठितो; सो ते दस्सनकामो ”ति। “एवं, भन्ते "ति खो दोवारिको 
निगण्ठस्स नाटपुत्तस्स पटिस्सुत्वा येन उपालि गहपति तेनुपसङ्कमि; उपसङ्कमित्वा उपालि गहपति एतदवोच - “निगण्ठो, 
भन्ते, नाटपृत्तो महतिया निगण्ठपरिसाय सद्धिं बहिद्वारकोडुके ठितो; सो ते दस्सनकामो"ति। “तेन हि, सम्म दोवारिक, 
मञ्झिमाय द्वारसालाय आसनानि पञ्ञपेही”ति। “एवं, भन्ते "ति खो दोवारिको उपालिस्स गहपतिस्स पटिस्सुत्वा 
मज्झिमाय द्वारसालाय आसनानि पञ्जपेत्वा येन उपालि गहपति तेनुपसङ्कमि; उपसङ्कमित्वा उपालिं गहपति एतदवोच - 
““पञ्ञत्तानि खो, भन्ते, मञ्झिमाय द्वारसालाय आसनानि। यस्सदानि कालं मञ्ञसी”ति। 

७३. अथ खो उपालि गहपति येन मञ्झिमा द्वारसाला तेनुपसङ्कमि; उपसङ्कमित्वा यं तत्थ आसनं अग्गञ्च सेट्टञ्च 
उत्तमञ्च पणीतञ्च तत्थ सामं निसीदित्वा दोवारिकं आमन्तेसि -- “तेन हि, सम्म दोवारिक, येन निगण्ठो नाटपृत्तो 
तेनुपसङ्कम; उपसङ्कमित्वा निगण्ठं नाटपुत्तं एवं बदेहि -- 'उपालि, भन्ते, गहपति एवमाह -- पविस किर, भन्ते, सचे 
आकङ्खसी”ति। “एवं, भन्ते”ति खो दोवारिको उपालिस्स गहपतिस्स पटिस्सुत्वा येन निगण्ठो नाटपुत्तो तेनुपसङ्कमि; 
उपसङ्कमित्वा निगण्ठं नाटपुत्तं एतदवोच -- “उपालि, भन्ते, गहपति एवमाह - “पविस किर, भन्ते, सचे आकङ्कसी'ति। 
अथ खो निगण्ठो नाटपुत्तो महतिया निगण्ठपरिसाय सद्भि येन मज्झिमा द्वारसाला तेनुपसङ्कमि। अथ खो उपालि गहपति - 
यं सुदं पुब्बे यतो पस्सति निगण्ठं नाटपुत्तं दूरतोब आगच्छन्तं दिस्वान ततो पच्चुग्गन्त्वा यं तत्थ आसनं अग्गञ्च सेडुञ्च 
उत्तमञ्च पणीतञ्च तं उत्तरासङ्गेन सम्मज्जित्वा [पमज्जित्वा (सी० पी०)] परिग्गहेत्वा निसीदापेति सो - दानि यं तत्थ 
आसनं अग्गञ्च सेटुञ्च उत्तमञ्च पणीतञ्च तत्थ सामं निसीदित्वा निगण्ठं नाटपुत्तं एतदवोच - “संविज्जन्ति खो, भन्ते, 
आसनानि; सचे आकङ्खसि, निसीदा”ति। एवं वृत्ते, निगण्ठो नाटपृत्तो उपालि गहपति एतदवोच - “उम्मत्तोसि त्वं, 
गहपति, दत्तोसि त्वं, गहपति! 'गच्छामहं, भन्ते, समणस्स गोतमस्स वादं आरोपेस्सामी'ति गन्त्वा महतासि वादसङ्घाटेन 
पटिमुक्को आगतो। सेय्यथापि, गहपति, पुरिसो अण्डहारको गन्त्वा उब्भतेहि अण्डेहि आगच्छेय्य, सेय्यथा वा पन गहपति 
पुरिसो अक्खिकहारको गन्त्वा उब्भतेहि अक्खीहि आगच्छेय्य; एवमेव खो त्वं, गहपति, 'गच्छामहं, भन्ते, समणस्स 
गोतमस्स वादं आरोपेस्सामी'ति गन्त्वा महतासि वादसङ्घाटेन पटिमुक्को आगतो। आवट्टोसि खो त्वं, गहपति, समणेन 
गोतमेन आवडुनिया मायाया”ति। 


७४. “भहिका, भन्ते, आवट्टनी माया; कल्याणी, भन्ते, आवट्टनी माया; पिया मे, भन्ते, जातिसालोहिता इमाय 
आवइनिया आवड्टेय्युं; पियानम्पि मे अस्स जातिसालोहितानं दीघरत्तं हिताय सुखाय; सब्बे चेपि, भन्ते, खत्तिया इमाय 
आवइनिया आवड्टेय्युं; सब्बेसानम्पिस्स खत्तियानं दीघरत्तं हिताय सुखाय; सब्बे चेपि, भन्ते, ब्राह्मणा...पे०... वेस्सा...पे०... 
सुद्दा इमाय आवट्टनिया आठट्टेय्युं; सब्बेसानम्मिस्स सुद्दानं दीघरत्तं हिताय सुखाय; सदेवको चेपि, भन्ते, लोको समारको 
सब्रह्मको सस्समणब्राह्मणी पजा सदेवमनुस्सा इमाय आवट्टनिया आवड्टेय्युं; सदेवकस्सपिस्स लोकस्स समारकस्स 
सब्रह्मकस्स सस्समणब्राह्मणिया पजाय सदेवमनुस्साय दीघरत्तं हिताय सुखायाति । तेन हि, भन्ते, उपमं ते करिस्सामि । 
उपमाय पिधेकच्चे विञ्जू पुरिसा भासितस्स अत्थं आजानन्ति। 


७५. “भूतपुब्बं, भन्ते, अञ्ञतरस्स ब्राह्मणस्स जिण्णस्स वुडस्स महल्लकस्स दहरा माणविका पजापती अहोसि 
गब्भिनी उपविजञ्ञा। अथ खो, भन्ते, सा माणविका तं ब्राह्मणं एतदवोच - “गच्छ त्वं, ब्राह्मण, आपणा मक्कटच्छापकं 
किणित्वा आनेहि, यो मे कुमारकस्स कोळापनको भविस्सती'ति। एवं वुत्ते, सो ब्राह्मणो तं माणविकं एतदवोच - 
“आगमेहि ताव, भोति, याव विजायति। सचे त्वं, भोति, कुमारकं विजायिस्ससि, तस्सा ते अहं आपणा मक्कटच्छापकं 
किणित्वा आनेस्सामि, यो ते कुमारकस्स कीळापनको भविस्सति। सचे पन त्वं, भोति, कुमारिकं विजायिस्ससि, तस्सा ते 
अहं आपणा मक्कटच्छापिकं किणित्वा आनेस्सामि, या ते कुमारिकाय कोळापनिका भविस्सती'ति। दुतियम्पि खो, भन्ते, 
सा माणविका...पे०... ततियम्पि खो, भन्ते, सा माणविका तं ब्राह्मणं एतदवोच - 'गच्छ त्वं, ब्राह्मण, आपणा 
मक्कटच्छापकं किणित्वा आनेहि, यो मे कुमारकस्स कीळापनको भविस्सती'ति। अथ खो, भन्ते, सो ब्राह्मणो तस्सा 
माणविकाय सारत्तो पटिबद्धचित्तो आपणा मक्कटच्छापकं किणित्वा आनेत्वा तं माणविकं एतदवोच - `अयं ते, भोति, 
आपणा मक्कटच्छापको किणित्वा आनीतो, यो ते कुमारकस्स कीळापनको भविस्सती'ति। एवं वुत्ते, भन्ते, सा माणविका 
तं ब्राह्मणं एतदवोच - “गच्छ त्वं, ब्राह्मण, इमं मक्कटच्छापकं आदाय येन रत्तपाणि रजतपुत्तो तेनुपसङ्कम; उपसङ्कमित्वा 
रत्तपाणिं रजकपुत्तं एवं वदेहि -- इच्छामहं, सम्म रत्तपाणि, इमं मक्कटच्छापकं पीतावलेपनं नाम रङ्गजातं रजितं 

आकोटितपच्चाकोटितं उभतोभागविमद्ठ न्ति। 


“अथ खो, भन्ते, सो ब्राह्मणो तस्सा माणविकाय सारत्तो पटिबद्धचित्तो तं मक्कटच्छापकं आदाय येन रत्तपाणि 
रजकपृत्तो तेनुपसङ्कमि; उपसङ्कमित्वा रत्तपाणि रजकपुत्तं एतदवोच - 'इच्छामहं, सम्म रत्तपाणि, इमं मक्कटच्छापकं 
पीतावलेपनं नाम रङ्गजातं रजितं आकोटितपच्चाकोटितं उभतोभागविमड्टःन्ति। एवं वुत्ते, भन्ते, रत्तपाणि रजकपृत्तो तं 
ब्राह्मणं एतदवोच - अयं खो ते, मक्कटच्छापको रङ्गक्खमो हि खो, नो आकोटनक्खमो, नो विमज्जनक्खमो'ति। एवमेव 
खो, भन्ते, बालानं निगण्ठानं वादो रङ्गक्खमो हि खो बालानं नो पण्डितानं, नो अनुयोगक्खमो, नो विमज्जनक्खमो। अथ 
खो, भन्ते, सो ब्राह्मणो अपरेन समयेन नवं दुस्सयुगं आदाय येन रत्तपाणि रजकपुत्तो तेनुपसङ्कमि; उपसङ्कमित्वा रत्तपाणि 
रजकपुत्तं एतदवोच - “इच्छामहं, सम्म रत्तपाणि, इमं नवं दुस्सयुगं पीतावलेपनं नाम रङ्गजातं रजितं 
आकोटितपच्चाकोटितं उभतोभागविमट्टन्ति। एवं वुत्ते, भन्ते, रत्तपाणि रजकपुत्तो तं ब्राह्मणं एतदवोच - `इदं खो ते, 
भन्ते, नवं दुस्सयुगं रङ्गकखमञ्चेव आकोटनक्खमञ्च विमज्जनकखमञ्चा'ति। एवमेव खो, भन्ते, तस्स भगवतो वादो 
अरहतो सम्मासम्बुद्भस्स रङ्गक्खमो चेव पण्डितानं नो बालानं, अनुयोगक्खमो च विमज्जनक्खमो चा”ति। 


“सराजिका खो, गहपति, परिसा एवं जानाति -- “उपालि गहपति निगण्ठस्स नाटपुत्तस्स सावको'ति। कस्स तं, 
गहपति, सावकं धारेमा”ति? एवं वृत्ते, उपालि गहपति उट्ठायासना एकंसं उत्तरासङ्ग करित्वा येन भगवा तेनञ्जलि 
पणामेत्वा निगण्ठं नाटपृत्तं एतदवोच - “तेन हि, भन्ते, सुणोहि यस्साहं सावको ति - 


७६. “धीरस्स विगतमोहस्स, पभिन्नखीलस्स विजितविजयस्स। 
अनीघस्स सुसमचित्तस्स, वुद्धसीलस्स साधुपञ्जस्स। 
वेसमन्तरस्स [वेस्सन्तरस्स (सी० पी०)] विमलस्स, भगवतो तस्स सावकोहमस्मि॥ 


“अकथंकथिस्स तुसितस्स, वन्तलोकामिसस्स मुदितस्स। 
कतसमणस्स मनुजस्स, अन्तिमसारीरस्स नरस्स। 
अनोपमस्स विरजस्स, भगवतो तस्स सावकोहमस्मि॥ 


““असंसयस्स कुसलस्स, वेनयिकस्स सारथिवरस्स। 
अनुत्तरस्स रुचिरधम्मस्स, निक्कह्कस्स पभासकस्स [पभासकरस्स (सी० स्या० पी०)]। 
मानच्छिदस्स वीरस्स, भगवतो तस्स सावकोहमस्मि॥ 


“निसभस्स अप्पमेय्यस्स, गम्भीरस्स मोनपत्तस्स। 
खेमङ्करस्स वेदस्स, धम्मड्टस्स संवुतत्तस्स । 
सङ्गातिगस्स मुत्तस्स, भगवतो तस्स सावकोहमस्मि॥ 


““नागस्स पन्तसेनस्स, खीणसंयोजनस्स मुत्तस्स । 
पटिमन्तकस्स [पटिमन्तस्स (क०)] थोनस्स, पन्नधजस्स वीतरागस्स। 
दन्तस्स निप्पपञ्चस्स, भगवतो तस्स सावकोहमस्मि॥ 

““इसिसत्तमस्स अकुहस्स, तेविज्जस्स ब्रह्मपत्तस्स । 
न्हातकस्स [नहातकस्स (सी० स्या० पी०)] पदकस्स, पस्सद्भस्स विदितवेदस्स। 
पुरिन्ददस्स सक्कस्स, भगवतो तस्स सावकोहमस्मि॥ 


“अरियस्स भावितत्तस्स, पत्तिपत्तस्स वेय्याकरणस्स। 
सतिमतो विपस्सिस्स, अनभिनतस्स नो अपनतस्स। 
अनेजस्स वसिप्पत्तस्स, भगवतो तस्स सावकोहमस्मि॥ 


“समुग्गतस्स [सम्मग्गतस्स (सी० स्या० पी०)] झायिस्स, अननुगतन्तरस्स सुद्धस्स। 
असितस्स हितस्स [अप्पहीनस्स (सी० पी०), अप्पभीतस्स (स्या०)], पविवित्तस्स अग्गप्पत्तस्स। 
तिण्णस्स तारयन्तस्स, भगवतो तस्स सावकोहमस्मि॥ 


““सन्तस्स भूरिपञ्ञस्स, महापञ्जस्स वीतलोभस्स। 
तथागतस्स सुगतस्स, अप्पटिपुग्गलस्स असमस्स। 
विसारदस्स निपुणस्स, भगवतो तस्स सावकोहमस्मि॥ 


“नतण्हच्छिदस्स बुद्भस्स, वीतधूमस्स अनुपलित्तस्स। 
आहुनेय्यस्स यकखस्स, उत्तमपुग्गलस्स अतुलस्स। 
महतो यसग्गपत्तस्स, भगवतो तस्स सावकोहमस्मी'ति॥ 


७७. “कदा सञ्जूळहा पन ते, गहपति, इमे समणस्स गोतमस्स बण्णा”ति? “सेय्यथापि, भन्ते, नानापुप्फानं 
महापुष्फरासि, तमेनं दकखो मालाकारो वा मालाकारन्तेवासी वा विचित्तं मालं गन्थेय्य; एवमेव खो, भन्ते, सो भगवा 
अनेकवण्णो अनेकसतवण्णो। को हि, भन्ते, बण्णारहस्स वण्णं न करिस्सती "ति? अथ खो निगण्ठस्स नाटपुत्तस्स 
भगवतो सक्कारं असहमानस्स तत्थेव उण्हं लोहितं मुखतो उग्गच्छीति [उग्गञ्छि (सी० स्या० पी०)]। 


उपालिसृत्तं निट्टितं छट्टं । 
७. कुक्कुरवतिकसुत्तं 


७८. एवं मे सुतं - एकं समयं भगवा कोलियेसु विहरति हलिहवसनं नाम कोलियानं निगमो। अथ खो पुण्णो च 
कोलियपृत्तो गोवतिको अचेलो च सेनियो कुक्कुरवतिको येन भगवा तेनुपसङ्कमिंसु; उपसङ्कमित्वा पुण्णो कोलियपृत्तो 
गोवतिको भगवन्तं अभिवादेत्वा एकमन्तं निसीदि। अचेलो पन सेनियो कुक्कुरवतिको भगवता सद्भि सम्मोदि। 
सम्मोदनीयं कथं सारणीयं वीतिसारेत्वा कुक्कुरोव पलिकुज्जित्वा [पलिकुण्ठित्वा (स्या० कं०), पलिगुण्ठित्वा (क०)] 
एकमन्तं निसीदि। एकमन्तं निसिन्नो खो पुण्णो कोलियपृत्तो गोवतिको भगवन्तं एतदवोच - अयं, भन्ते, अचेलो सेनियो 
कुक्कुरवतिको दुक्करकारको छमानिक्खित्तं भोजनं भुञ्जति । तस्स तं कुक्कुरवतं दीघरत्तं समत्तं समादिन्नं। तस्स का 
गति, को अभिसम्परायो ति? “अलं, पुण्ण, तिटुतेतं; मा मं एतं पुच्छी 'ति । दुतियम्पि खो पुण्णो कोलियपुत्तो गोवतिको... 
पे०... ततियम्पि खो पुण्णो कोलियपुत्तो गोबतिको भगवन्तं एतदवोच - “अयं, भन्ते, अचेलो सेनियो कुक्कुरवतिको 
दुक्करकारको छमानिकिखित्तं भोजनं भुञ्जति। तस्स तं कुक्कुरवतं दीघरत्तं समत्तं समादिन्नं । तस्स का गति, को 

अभिसम्परायो ति? 


७९. “अद्धा खो ते अहं, पुण्ण, न लभामि। अलं, पुण्ण, तिट्ठतेतं; मा मं एतं पुच्छीति; अपि च त्याहं ब्याकरिस्सामि। 
इध, पुण्ण, एकच्चो कुक्कुरवतं भावेति परिपुण्णं अब्बोकिण्णं, कुक्कुरसीलं भावेति परिपुण्णं अब्बोकिण्णं, कुक्कुरचित्तं 
भावेति परिपुण्णं अब्बोकिण्णं, कुक्कुराकप्पं भावेति परिपुण्णं अब्बोकिण्णं । सो कुक्कुरवतं भावेत्वा परिपुण्णं 
अब्बोकिण्णं, कुक्कुरसीलं भावेत्वा परिपुण्णं अब्बोकिण्णं, कुक्कुरचित्तं भावेत्वा परिपुण्णं अब्बोकिण्णं, कुक्कुराकण्पं 
भावेत्वा परिपुण्णं अब्बोकिण्णं कायस्स भेदा परं मरणा कुक्कुरानं सहब्यतं उपपज्जति। सचे खो पनस्स एवंदिड्ि होति - 
“इमिनाहं सीलेन वा वतेन वा तपेन वा ब्रह्मचरियेन वा देवो वा भविस्सामि देवञ्जतरो वा'ति, सास्स [सायं (क०)] होति 
मिच्छादिट्ठि | मिच्छादिट्टिस्स [मिच्छादिड्टिकस्स (सी०)] खो अहं, पुण्ण, ट्विन्नं गतीनं अञ्जतरं गतिं वदामि - निरयं वा 
तिरच्छानयोनिं वा। इति खो, पुण्ण, सम्पज्जमानं कुक्कुरवतं कुक्कुरानं सहब्यतं उपनेति, विपज्जमानं निरयः न्ति। एवं 
वृत्ते, अचेलो सेनियो कुक्कुरवतिको परोदि, अस्सूनि पवत्तेसि। 


अथ खो भगवा पुण्णं कोलियपृत्तं गोवतिकं एतदवोच - “एतं खो ते अहं, पुण्ण, नालत्थं। अलं, पुण्ण, तिट्ठतेतं; मा 
मं एतं पुच्छी”ति। “नाहं, भन्ते, एतं रोदामि यं मं भगवा एवमाह; अपि च मे इदं, भन्ते, कुक्कुरवतं दीघरत्तं समत्तं 
समादिन्नं। अयं, भन्ते, पुण्णो कोलियपुत्तो गोवतिको । तस्स तं गोवतं दीघरत्तं समत्तं समादिन्नं । तस्स का गति, को 


अचेलो सेनियो कुक्कुरवतिको भगवन्तं एतदवोच - “अयं, भन्ते, पुण्णो कोलियपुत्तो गोवतिको । तस्स तं गोवतं दीघरत्तं 
समत्तं समादिन्नं । तस्स का गति, को अभिसम्परायो ति? 


८०. “अद्धा खो ते अहं, सेनिय, न लभामि। अलं, सेनिय, तिइ॒तेतं; मा मं एतं पुच्छीति; अपि च त्याहं 
ब्याकरिस्सामि। इध, सेनिय, एकच्चो गोवतं भावेति परिपुण्णं अब्बोकिण्णं, गोसीलं भावेति परिपुण्णं अब्बोकिण्णं, 
गोचित्तं भावेति परिपुण्णं अब्बोकिण्णं, गवाकप्पं [ग्वाकप्पं (क०)] भावेति परिपुण्णं अब्बोकिण्णं। सो गोवतं भावेत्वा 
परिपुण्णं अब्बोकिण्णं, गोसीलं भावेत्वा परिपुण्णं अब्बोकिण्णं, गोचित्तं भावेत्वा परिपुण्णं अब्बोकिण्णं, गवाकणप्पं भावेत्वा 
परिपुण्णं अब्बोकिण्णं कायस्स भेदा परं मरणा गुन्नं सहब्यतं उपपज्जति। सचे खो पनस्स एवंदिड्टि होति -- 'इमिनाहं 
सीलेन वा वतेन वा तपेन वा ब्रह्मचरियेन वा देवो वा भविस्सामि देवञ्जतरो वा'ति, सास्स होति मिच्छादिट्ि। 
मिच्छादिड्रिस्स खो अहं, सेनिय, द्विन्नं गतीनं अञ्ञतरं गति वदामि - निरयं वा तिरच्छानयोनिं वा। इति खो, सेनिय, 
सम्पज्जमानं गोवतं गुन्नं सहब्यतं उपनेति, विपज्जमानं निरय”न्ति। एवं वृत्ते, पुण्णो कोलियपुत्तो गोबतिको परोदि, 
अस्सूनि पवत्तेसि। 


अथ खो भगवा अचेलं सेनियं कुक्कुरवतिकं एतदवोच - “एतं खो ते अहं, सेनिय, नालत्थं। अलं, सेनिय, तिट्ठतेत॑; 
मा मं एतं पुच्छी "ति। “नाहं, भन्ते, एतं रोदामि यं मं भगवा एवमाह; अपि च मे इदं, भन्ते, गोवतं दीघरत्तं समत्तं समादिन्नं। 
एवं पसन्नो अहं, भन्ते, भगवति; पहोति भगवा तथा धम्मं देसेतुं यथा अहं चेविमं गोवतं पजहेय्यं, अयञ्चेव अचेलो 
सेनियो कुक्कुरवतिको तं कुक्कुरवतं पजहेय्या”ति। “तेन हि, पुण्ण, सुणाहि, साधुकं मनसि करोहि, भासिस्सामी"ति। 
“एवं, भन्तो ति खो पुण्णो कोलियपुत्तो गोवतिको भगवतो पच्चस्सोसि। भगवा एतदवोच - 


८९. “चत्तारिमानि, पुण्ण, कम्मानि मया सयं अभिञ्ञा सच्छिकत्वा पवेदितानि। कतमानि चत्तारि? अत्थि, पुण्ण, 
कम्मं कण्हं कण्हविपाकं; अत्थि, पुण्ण, कम्मं सुक्कं सुक्कविपाकं; अत्थि, पुण्ण, कम्मं कण्हसुक्कं कण्हसुक्कविपाकं; 

अत्थि, पुण्ण, कम्मं अकण्हं असुक्कं अकण्हअसुक्कविपाकं, कम्मक्खयाय संवत्तति। 


“कतमज्च, पुण्ण, कम्मं कण्हं कण्हविपाकं? इध, पुण्ण, एकच्चो सब्याबज्झं [सब्यापज्झं (सी० स्या० कं०)] 
कायसङ्घारं अभिसङ्करोति, सब्याबज्झं वचीसङ्घारं अभिसङ्करोति, सब्याबज्झं मनोसङ्घारं अभिसङ्करोति । सो सब्याबज्झं 
कायसङ्घारं अभिसङ्करित्वा, सब्याबज्झं वचीसङ्कारं अभिसङ्करित्वा, सब्याबज्झं मनोसङ्घारं अभिसङ्करित्वा, सब्याबज्झं 
लोकं उपपज्जति। तमेनं सब्याबज्झं लोकं उपपन्नं समानं सब्याबज्झा फस्सा फुसन्ति। सो सब्याबज्झेहि फस्सेहि फुट्टो 
समानो सब्याबज्झं वेदनं वेदेति एकन्तदुक्खं, सेय्यथापि सत्ता नेरयिका। इति खो, पुण्ण, भूता भूतस्स उपपत्ति होति; यं 
करोति तेन उपपज्जति, उपपन्नमेनं फस्सा फुसन्ति। एवंपाहं, पुण्ण, “कम्मदायादा सत्ता ति वदामि । इदं वुच्चति, पुण्ण, 
कम्मं कण्हं कण्हविपाकं । 


““कतमञ्च, पुण्ण, कम्मं सुक्कं सुक्कविपाकं? इध, पुण्ण, एकच्चो अब्याबज्झं कायसङ्घारं अभिसङ्करोति, 
अब्याबज्झं वचीसङ्कारं अभिसङ्करोति, अब्याबज्झं मनोसङ्कारं अभिसङ्करोति। सो अब्याबज्झं कायसङ्कारं अभिसङ्करित्वा, 
अब्याबज्झं वचीसङ्कारं अभिसङ्करित्वा, अब्याबज्झं मनोसङ्कारं अभिसङ्करित्वा अब्याबज्झं लोकं उपपज्जति। तमेनं 
अब्याबज्झं लोकं उपपन्नं समानं अब्याबज्झा फस्सा फुसन्ति। सो अब्याबज्झेहि फस्सेहि फुट्टो समानो अब्याबज्झं वेदनं 
वेदेति एकन्तसुखं, सेय्यथापि देवा सुभकिण्हा। इति खो, पुण्ण, भूता भूतस्स उपपत्ति होति; यं करोति तेन उपपज्जति, 
उपपन्नमेनं फस्सा फुसन्ति। एवंपाहं, पुण्ण, 'कम्मदायादा सत्ता ति वदामि। इदं वुच्चति, पुण्ण, कम्मं सुक्कं सुक्कविपाकं । 


“कतमज्च, पुण्ण, कम्मं कण्हसुक्कं कण्हसुक्कविपाकं? इध, पुण्ण, एकच्चो सब्याबज्झम्पि अब्याबज्झम्पि 
कायसङ्घारं अभिसङ्करोति, सब्याबज्झम्पि अब्याबज्झम्पि वचीसङ्घारं अभिसङ्घरोति, सब्याबज्झम्पि अब्याबज्झम्पि 
मनोसङ्कारं अभिसङ्करोति। सो सब्याबज्झम्पि अब्याबज्झम्पि कायसङ्कारं अभिसङ्करित्वा, सब्याबज्झम्पि अब्याबज्झम्पि 
वचीसङ्घारं अभिङ्करित्वा, सब्याबज्झम्पि अब्याबज्झम्पि मनोसङ्घारं अभिसङ्करित्वा सब्याबज्झम्पि अब्याबज्झम्पि लोकं 
उपपज्जति । तमेनं सब्याबज्झम्पि अब्याबज्झम्पि लोकं उपपन्नं समानं सब्याबज्झापि अब्याबज्झापि फस्सा फुसन्ति। सो 
सब्याबज्झेहिपि अब्याबज्झेहिपि फस्सेहि फुट्ठो समानो सब्याबज्झम्पि अब्याबज्झम्पि वेदनं वेदेति वोकिण्णसुखदुक्खं, 
सेय्यथापि मनुस्सा एकच्चे च देवा एकच्चे च विनिपातिका । इति खो, पुण्ण, भूता भूतस्स उपपत्ति होति; यं करोति तेन 
उपपज्जति। उपपन्नमेनं फस्सा फुसन्ति। एवंपाहं, पुण्ण, 'कम्मदायादा सत्ता'ति वदामि। इदं वुच्चति, पुण्ण, कम्मं 
कण्हसुक्कं कण्हसुक्कविपाकं । 


““कतमञ्च, पुण्ण, कम्मं अकण्हं असुक्कं अकण्हअसुक्कविपाकं, कम्मकखयाय संवत्तति? तत्र, पुण्ण, यमिदं कम्मं 
कण्हं कण्हविपाकं तस्स पहानाय या चेतना, यमिदं [यम्पिदं (सी० पी०)] कम्मं सुक्कं सुक्कविपाकं तस्स पहानाय या 
चेतना, यमिदं [यम्पिदं (सी० पी०)] कम्मं कण्हसुक्कं कण्हसुक्कविपाकं तस्स पहानाय या चेतना - इदं वुच्चति, पुण्ण, 
कम्मं अकण्हं असुक्कं अकण्हअसुक्कविपाकं, कम्मकखयाय संवत्ततीति। इमानि खो, पुण्ण, चत्तारि कम्मानि मया सयं 
अभिञ्जा सच्छिकत्वा पवेदितानी”ति। 


८२. एवं वृत्ते, पुण्णो कोलियपृत्तो गोवतिको भगवन्तं एतदवोच - “अभिक्कन्तं, भन्ते, अभिक्कन्तं, भन्ते! 
सेय्यथापि, भन्ते...पे०... उपासकं मं भगवा धारेतु अज्जतग्गे पाणुपेतं सरणं गत''न्ति। अचेलो पन सेनियो कुक्कुरवतिको 
भगवन्तं एतदवोच - “अभिक्कन्तं, भन्ते, अभिक्कन्तं, भन्ते! सेय्यथापि, भन्ते...पे०... पकासितो। एसाहं, भन्ते, भगवन्तं 
सरणं गच्छामि धम्मञ्च भिक्खुसङ्घञ्च। लभेय्याहं, भन्ते, भगवतो सन्तिके पब्बज्जं, लभेय्यं उपसम्पद"'न्ति। “यो खो, 

सेनिय, अञ्जतित्थियपुब्बो इमस्मिं धम्मविनये आकङ्कति पब्बज्जं, आकङ्कति उपसम्पदं सो चत्तारो मासे परिवसति। 
चतुन्नं मासानं अच्चयेन आरद्भचित्ता भिक्खू पब्बाजेन्ति, उपसम्पादेन्ति भिक्खुभावाय। अपि च मेत्थ पुग्गलवेमत्तता 
विदिता”ति। 


“सचे, भन्ते, अञ्ञतित्थियपुब्बा इमस्मिं धम्मविनये आकङ्कन्ता पब्बज्जं आकङ्कन्ता उपसम्पदं ते चत्तारो मासे 
परिवसन्ति चतुन्नं मासानं अच्चयेन आरद्भचित्ता भिक्खू पब्बाजेन्ति उपसम्पादेन्ति भिक्खुभावाय, अहं चत्तारि वस्सानि 
परिवसिस्सामि। चतुन्नं वस्सानं अच्चयेन आरद्भचित्ता भिक्खू पब्बाजेन्तु, उपसम्पादेन्तु भिक्खुभावाया'ति। अलत्थ खो 
अचेलो सेनियो कुक्कुरवतिको भगवतो सन्तिके पब्बज्जं, अलत्थ उपसम्पदं । अचिरूपसम्पन्नो खो पनायस्मा सेनियो 
एको वूपकट्टो अप्पमत्तो आतापी पहितत्तो विहरन्तो नचिरस्सेव -- यस्सत्थाय कुलपुत्ता सम्मदेव अगारस्मा अनगारियं 
पब्बजन्ति तदनुत्तरं - ब्रह्मचरियपरियोसानं दिड्ठेव धम्मे सयं अभिज्ञा सच्छिकत्वा उपसम्पज्ज विहासि। 'खीणा जाति, 
बुसितं ब्रह्मचरियं, कतं करणीयं, नापरं इत्थत्ताया'ति अब्भञ्ञासि। अञ्ञतरो खो पनायस्मा सेनियो अरहतं अहोसीति। 


कुक्कुरवतिकसृत्तं निट्टितं सत्तमं । 
८. अभयराजकुमारसुत्तं 


८३. एवं मे सुतं - एकं समयं भगवा राजगहे विहरति वेळुवने कलन्दकनिवापे। अथ खो अभयो राजकुमारो येन 
निगण्ठो नाटपृत्तो तेनुपसङ्कमि; उपसङ्कमित्वा निगण्ठं नाटपुत्तं अभिवादेत्वा एकमन्तं निसीदि। एकमन्तं निसिन्नं खो अभयं 
राजकुमार निगण्ठो नाटपुत्तो एतदवोच - “एहि त्वं, राजकुमार, समणस्स गोतमस्स वादं आरोपेहि। एवं ते कल्याणो 
कित्तिसद्दो अब्भुग्गच्छिस्सति - “अभयेन राजकुमारेन समणस्स गोतमस्स एवं महिद्भिकस्स एवं महानुभावस्स वादो 
आरोपितो'”ति। “यथा कथं पनाहं, भन्ते, समणस्स गोतमस्स एवं महिद्धिकस्स एवं महानुभावस्स वादं 
आरोपेस्सामी "ति? “एहि त्वं, राजकुमार, येन समणो गोतमो तेनुपसङ्कम; उपसङ्कमित्वा समणं गोतमं एवं वदेहि - 
“भासेय्य नु खो, भन्ते, तथागतो तं वाचं या सा वाचा परेसं अप्पिया अमनापा'ति? सचे ते समणो गोतमो एवं पुट्ठी एवं 
ब्याकरोति - भासेय्य, राजकुमार, तथागतो तं वाचं या सा वाचा परेसं अप्पिया अमनापा'ति, तमेनं त्वं एवं वदेय्यासि - 
“अथ किञ्चरहि ते, भन्ते, पृथुज्जनेन नानाकरणं? पृथुज्जनोपि हि तं वाचं भासेय्य या सा वाचा परेसं अप्पिया अमनापा'ति। 
सचे पन ते समणो गोतमो एवं पुड़ो एवं ब्याकरोति - “न, राजकुमार, तथागतो तं वाचं भासेय्य या सा वाचा परेसं अप्पिया 
अमनापा'ति, तमेनं त्वं एवं वदेय्यासि - “अथ किञ्चरहि ते, भन्ते, देवदत्तो ब्याकतो - “आपायिको देवदत्तो, नेरयिको 
देवदत्तो, कप्पट्ठो देवदत्तो, अतेकिच्छो देवदत्तो”ति? ताय च पन ते वाचाय देवदत्तो कुपितो अहोसि अनत्तमनो'ति। इमं खो 
ते, राजकुमार, समणो गोतमो उभतोकोटिकं पञ्हं पुद्दो समानो नेव सक्खिति उग्गिलितुं न सक्खिति ओगिलितुं । सेय्यथापि 
नाम पुरिसस्स अयोसिङ्घाटकं कण्ठे विलग्गं, सो नेव सक्कुणेय्य उग्गिलितुं न सक्कुणेय्य ओगिलितुं; एवमेव खो ते, 
राजकुमार, समणो गोतमो इमं उभतोकोटिकं पञ्हं पुद्दो समानो नेव सक्खिति उग्गिलितुं न सक्खिति ओगिलितु'न्ति। 
“एबं, भन्ते ति खो अभयो राजकुमारो निगण्ठस्स नाटपृत्तस्स पटिस्सुत्वा उड्डायासना निगण्ठं नाटपृत्तं अभिवादेत्वा 
पदक्खिणं कत्वा येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि । 


८४. एकमन्तं निसिन्नस्स खो अभयस्स राजकुमारस्स सूरियं [सुरियं (सी० स्या कं० पी०)] उल्लोकेत्वा एतदहोसि 


- “अकालो खो अज्ज भगवतो वादं आरोपेतुं। स्वे दानाहं सके निवेसने भगवतो वादं आरोपेस्सामी”ति भगवन्तं 
एतदवोच - “अधिवासेतु मे, भन्ते, भगवा स्वातनाय अत्तचतुत्थो भत्त''न्ति। अधिवासेसि भगवा तुण्हीभावेन। अथ खो 

अभयो राजकुमारो भगवतो अधिवासनं विदित्वा उट्ठायासना भगवन्तं अभिवादेत्वा पदक्खिणं कत्वा पक्कामि। अथ 
खो भगवा तस्सा रत्तिया अच्चयेन पुब्बण्हसमयं निवासेत्वा पत्तचीवरमादाय येन अभयस्स राजकुमारस्स निवेसनं 
तेनुपसङ्कमि; उपसङ्कमित्वा पञ्जत्ते आसने निसीदि। अथ खो अभयो राजकुमारो भगवन्तं पणीतेन खादनीयेन भोजनीयेन 
सहत्था सन्तप्पेसि सम्पवारेसि। अथ खो अभयो राजकुमारो भगवन्तं भुत्ताविं ओनीतपत्तपाणि अञ्ञतरं नीचं आसनं 
गहेत्वा एकमन्तं निसीदि। 


८५. एकमन्तं निसिन्नो खो अभयो राजकुमारो भगवन्तं एतदवोच - “भासेय्य नु खो, भन्ते, तथागतो तं वाचं या सा 
वाचा परेसं अप्पिया अमनापा"ति? “न ख्वेत्थ, राजकुमार, एकंसेना"ति। “एत्थ, भन्ते, अनस्सुं निगण्ठा”ति। “कि पन 
त्वं, राजकुमार, एवं वदेसि - 'एत्थ, भन्ते, अनस्सुं निगण्ठा”ति? “इधाहं, भन्ते, येन निगण्ठो नाटपुत्तो तेनुपसङ्कमि; 
उपसङ्कमित्वा निगण्ठं नाटपुत्तं अभिवादेत्वा एकमन्तं निसीदिं | एकमन्तं निसिन्नं खो मं, भन्ते, निगण्ठो नाटपुत्तो एतदवोच 
- 'एहि त्वं, राजकुमार, समणस्स गोतमस्स वादं आरोपेहि। एवं ते कल्याणो कित्तिसद्दो अब्भुग्गच्छिस्सति - अभयेन 
राजकुमारेन समणस्स गोतमस्स एवं महिद्भिकस्स एवं महानुभावस्स वादो आरोपितो'ति। एवं वृत्ते, अहं, भन्ते, निगण्ठं 
नाटपृत्तं एतदवोचं - “यथा कथं पनाहं, भन्ते, समणस्स गोतमस्स एवं महिद्भधिकस्स एवं महानुभावस्स वादं 
आरोपेस्सामी'ति? 'एहि त्वं, राजकुमार, येन समणो गोतमो तेनुपसङ्कम; उपसङ्कमित्वा समणं गोतमं एवं वदेहि -- भासेय्य 
नु खो, भन्ते, तथागतो तं वाचं या सा वाचा परेसं अप्पिया अमनापाति? सचे ते समणो गोतमो एवं पुट्ठो एवं व्याकरोति - 
भासेय्य, राजकुमार, तथागतो तं वाचं या सा वाचा परेसं अप्पिया अमनापाति, तमेनं त्वं एवं बदेय्यासि - अथ किञ्चरहि 
ते, भन्ते, पुथुज्जनेन नानाकरणं? पुथुज्जनोपि हि तं वाचं भासेय्य या सा वाचा परेसं अप्पिया अमनापाति। सचे पन ते 
समणो गोतमो एवं पुट्ठो एवं व्याकरोति -- न, राजकुमार, तथागतो तं वाचं भासेय्य या सा वाचा परेसं अप्पिया अमनापाति, 
तमेनं त्वं एवं वदेय्यासि - अथ किञ्चरहि ते, भन्ते, देवदत्तो ब्याकतो - आपायिको देवदत्तो, नेरयिको देवदत्तो, कप्पट्ठो 
देवदत्तो, अतेकिच्छो देवदत्तोति? ताय च पन ते वाचाय देवदत्तो कुपितो अहोसि अनत्तमनोति। इमं खो ते, राजकुमार, 
समणो गोतमो उभतोकोटिकं पज्हं पुट्ठो समानो नेव सक्खिति उग्गिलितुं न सक्खिति ओगिलितुं। सेय्यथापि नाम पुरिसस्स 
अयोसिङ्घाटकं कण्ठे विलग्गं, सो नेव सक्कुणेय्य उग्गिलितुं न सक्कुणेय्य ओगिलितुं; एवमेव खो ते, राजकुमार, समणो 
गोतमो इमं उभतोकोटिकं पज्हं पुड्डो समानो नेव सक्खिति उग्गिलितुं न सक्खिति ओगिलितु'" न्ति। 


८६. तेन खो पन समयेन दहरो कुमारो मन्दो उत्तानसेय्यको अभयस्स राजकुमारस्स अङ्के निसिन्नो होति। अथ खो 
भगवा अभयं राजकुमारं एतदवोच - “तं कि मञ्जसि, राजकुमार, सचायं कुमारो तुय्हं वा पमादमन्वाय धातिया वा 
पमादमन्वाय कटं वा कठलं [कथलं (क०)] वा मुखे आहरेय्य, किन्ति नं करेय्यासी”ति? “आहरेस्यस्साहं, भन्ते। सचे, 
भन्ते, न सक्कुणेय्यं आदिकेनेव आहत्तुं [ आहरितुं (स्या० कं०)], वामेन हत्थेन सीसं परिग्गहेत्वा [पग्गहेत्वा (सी०)] 
दक्खिणेन हत्थेन वङ्कङ्खलि करित्वा सलोहितम्पि आहरेस्यं । तं किस्स हेतु? अत्थि मे, भन्ते, कुमारे अनुकम्पा ति । 
“एवमेव खो, राजकुमार, यं तथागतो वाचं जानाति अभूतं अतच्छं अनत्थसंहितं सा च परेसं अप्पिया अमनापा, न तं 
तथागतो वाचं भासति। यम्पि तथागतो वाचं जानाति भूतं तच्छं अनत्थसंहितं सा च परेसं अप्पिया अमनापा, तम्पि 
तथागतो वाचं न भासति। यञ्च खो तथागतो वाचं जानाति भूतं तच्छं अत्थसंहितं सा च परेसं अप्पिया अमनापा, तत्र 
कालञ्जू तथागतो होति तस्सा वाचाय वेय्याकरणाय। यं तथागतो वाचं जानाति अभूतं अतच्छं अनत्थसंहितं सा च परेसं 
पिया मनापा, न तं तथागतो वाचं भासति । यम्पि तथागतो वाचं जानाति भूतं तच्छं अनत्थसंहितं सा च परेसं पिया मनापा 
तम्पि तथागतो वाचं न भासति। यञ्च तथागतो वाचं जानाति भूतं तच्छं अत्थसंहितं सा च परेसं पिया मनापा, तत्र कालञ्ञू 
तथागतो होति तस्सा वाचाय वेय्याकरणाय। तं किस्स हेतु? अत्थि, राजकुमार, तथागतस्स सत्तेसु अनुकम्पा”ति। 

८७. “येमे, भन्ते, खत्तियपण्डितापि ब्राह्मणपण्डितापि गहपतिपण्डितापि समणपण्डितापि पञ्हं अभिसङ्करित्वा 
तथागतं उपसङ्कमित्वा पुच्छन्ति, पुब्बेव नु खो, एतं, भन्ते, भगवतो चेतसो परिवितक्कितं होति “ये मं उपसङ्कमित्वा एवं 
पुच्छिस्सन्ति तेसाहं एवं पुट्टो एवं ब्याकरिस्सामी'ति, उदाहु ठानसोवेतं तथागतं पटिभाती 'ति? 


“नतेन हि, राजकुमार, तञ्जेवेत्थ पटिपुच्छिस्सामि, यथा ते खमेय्य तथा नं ब्याकरेय्यासि । तं कि मञ्जसि, राजकुमार, 
कुसलो त्वं रथस्स अङ्गपच्चङ्गान न्ति? 


“एबं, भन्ते, कुसलो अहं रथस्स अङ्गपच्चङ्गान”न्ति। 


“तं कि मञ्जसि, राजकुमार, ये तं उपसङ्कमित्वा एवं पुच्छेय्युं -- “कि नामिदं रथस्स अङ्गपच्चङ्ग न्ति? पुब्बेव नु खो ते 
एतं चेतसो परिबितक्कितं अस्स “ये मं उपसङ्कमित्वा एवं पुच्छिस्सन्ति तेसाहं एवं पुट्ठो एवं ब्याकरिस्सामी'ति, उदाहु 
ठानसोवेतं पटिभासेय्या^ति? 


““अहञ्हि, भन्ते, रथिको सञ्जातो कुसलो रथस्स अङ्गपच्चङ्गानं । सब्बानि मे रथस्स अङ्गपच्चङ्गानि सुविदितानि। 
ठानसोवेतं मं पटिभासेय्या'ति। 


“एवमेव खो, राजकुमार, ये ते खत्तियपण्डितापि ब्राह्मणपण्डितापि गहपतिपण्डितापि समणपण्डितापि पञ्हं 
अभिसङ्करित्वा तथागतं उपसङ्कमित्वा पुच्छन्ति, ठानसोवेतं तथागतं पटिभाति। तं किस्स हेतु? सा हि, राजकुमार, 
तथागतस्स धम्मधातु सुप्पटिविद्धा यस्सा धम्मधातुया सुप्पटिविद्भत्ता ठानसोवेतं तथागतं पटिभाती 'ति। 


एवं वृत्ते, अभयो राजकुमारो भगवन्तं एतदवोच - “अभिक्कन्तं, भन्ते, अभिक्कन्तं, भन्ते...पे०... अज्जतग्गे 
पाणुपेतं सरणं गत” न्ति। 


अभयराजकुमारसुत्तं निट्टितं अड॒मं । 
९. बहुवेदनीयसुत्तं 


८८. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो पञ्चकङ्गो 
थपति येनायस्मा उदायी तेनुपसङ्कमि; उपसङ्कमित्वा आयस्मन्तं उदायिं अभिवादेत्वा एकमन्तं निसीदि। एकमन्तं निसिन्नो 
खो पञ्चकङ्गो थपति आयस्मन्तं उदायि एतदवोच - “कति नु खो, भन्ते उदायि, वेदना वुत्ता भगवता ति? “तिस्सो खो, 
थपति [गहपति (स्या० कं० पी०)], वेदना वुत्ता भगवता। सुखा वेदना, दुक्खा वेदना, अदुक्खमसुखा वेदना - इमा खो, 
थपति, तिस्सो वेदना वुत्ता भगवता"ति। एवं वृत्ते, पञ्चकङ्गो थपति आयस्मन्तं उदायि एतदवोच - “न खो, भन्ते उदायि, 
तिस्सो वेदना वुत्ता भगवता; द्वे वेदना वुत्ता भगवता - सुखा वेदना, दुक्खा वेदना । यायं, भन्ते, अदुक्खमसुखा वेदना 
सन्तस्मि एसा पणीते सुखे वृत्ता भगवता”ति। दुतियम्पि खो आयस्मा उदायी पञ्चकङ्गं थपति एतदवोच - “न खो, 
गहपति, द्वे वेदना वृत्ता भगवता; तिस्सो वेदना वृत्ता भगवता। सुखा वेदना, दुक्खा वेदना, अदुक्खमसुखा वेदना - इमा 
खो, थपति, तिस्सो वेदना वुत्ता भगवता"ति। दुतियम्पि खो पञ्चकङ्गो थपति आयस्मन्तं उदायि एतदवोच - “न खो, भन्ते 
उदायि, तिस्सो वेदना वुत्ता भगवता; ट्रे वेदना वुत्ता भगवता - सुखा वेदना, दुक्खा वेदना । यायं, भन्ते, अदुक्खमसुखा 
वेदना सन्तस्मिं एसा पणीते सुखे वुत्ता भगवता"ति। ततियम्पि खो आयस्मा उदायी पञ्चकङ्गं थपति एतदवोच - “न खो, 

थपति, द्वे वेदना वुत्ता भगवता; तिस्सो वेदना वुत्ता भगवता। सुखा वेदना, दुक्खा वेदना, अदुक्खमसुखा वेदना - 
इमा खो, थपति, तिस्सो वेदना वुत्ता भगवता”ति। ततियम्पि खो पञ्चकङ्गो थपति आयस्मन्तं उदायि एतदवोच -- “न खो, 
भन्ते उदायि, तिस्सो वेदना वुत्ता भगवता, द्वे वेदना वुत्ता भगवता - सुखा वेदना, दुक्खा वेदना । यायं, भन्ते, 
अदुक्खमसुखा वेदना सन्तस्मिं एसा पणीते सुखे वुत्ता भगवता"ति। नेव खो सक्खि आयस्मा उदायी पञ्चकङ्गं थपति 
सञ्ञापेतुं न पनासक्खि पञ्चकङ्गो थपति आयस्मन्तं उदायि सञ्ञापेतुं 


८९. अस्सोसि खो आयस्मा आनन्दो आयस्मतो उदायिस्स पञ्चकङ्गेन थपतिना सद्धिं इमं कथासल्लापं। अथ खो 
आयस्मा आनन्दो येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नो खो 
आयस्मा आनन्दो यावतको अहोसि आयस्मतो उदायिस्स पञ्चकङ्गेन थपतिना सद्भि कथासल्लापो तं सब्बं भगवतो 
आरोचेसि। एवं वृत्ते, भगवा आयस्मन्तं आनन्दं एतदवोच - “सन्तञ्ञेव खो, आनन्द, परियायं पञ्चकङ्गो थपति 
उदायिस्स नाब्भनुमोदि, सन्तञ्ञजेव च पन परियायं उदायी पञ्चकङ्गस्स थपतिस्स नाब्भनुमोदि । द्वेपानन्द, वेदना वुत्ता मया 
परियायेन, तिस्सोपि वेदना वुत्ता मया परियायेन, पञ्चपि वेदना वृत्ता मया परियायेन, छपि वेदना वृत्ता मया परियायेन, 
अट्टारसपि वेदना वुत्ता मया परियायेन, छत्तिसपि वेदना वुत्ता मया परियायेन, अट्टुसतम्पि वेदना वृत्ता मया परियायेन। एवं 
परियायदेसितो खो, आनन्द, मया धम्मो। एवं परियायदेसिते खो, आनन्द, मया धम्मे ये अञ्जमञ्जस्स सुभासितं सुलपितं 
न समनुजानिस्सन्ति न समनुमञ्जिस्सन्ति न समनुमोदिस्सन्ति तेसमेतं पाटिकङ्कं - भण्डनजाता कलहजाता विवादापन्ना 
अञ्ञमञ्जं मुखसत्तीहि वितुदन्ता विहरिस्सन्ति। एवं परियायदेसितो खो, आनन्द, मया धम्मो। एवं परियायदेसिते खो, 
आनन्द, मया धम्मे ये अञ्ञमञ्ञस्स सुभासितं सुलपितं समनुजानिस्सन्ति समनुमञ्जिस्सन्ति समनुमोदिस्सन्ति तेसमेतं 
पाटिकङ्घ - समग्गा सम्मोदमाना अविवदमाना खीरोदकीभूता अञ्जमञ्ञं पियचक्खूहि सम्पस्सन्ता विहरिस्सन्ति” । 


९०. “पञ्च खो इमे, आनन्द, कामगुणा । कतमे पञ्च? चकखुविञ्जेय्या रूपा इट्टा कन्ता मनापा पियरूपा 
कामूपसंहिता रजनीया, सोतविञ्जेय्या सह्दा...पे०... घानविञ्जेय्या गन्धा...पे०... जिव्हाविञ्जेय्या रसा...पे०... कायविञ्ञेय्या 
फोडुब्बा इठ्ठा कन्ता मनापा पियरूपा कामूपसंहिता रजनीया - इमे खो, आनन्द, पञ्च कामगुणा । यं खो, आनन्द, इमे 
पञ्च कामगुणे पटिच्च उप्पज्जति सुखं सोमनस्सं इदं बुच्चति कामसुखं । 


“यो खो, आनन्द, एवं वदेय्य - 'एतपरमं सत्ता सुखं सोमनस्सं पटिसंवेदेन्ती ति, इदमस्स नानुजानामि। तं किस्स 
हेतु? अत्थानन्द, एतम्हा सुखा अञ्जं सुखं अभिक्कन्ततरञ्च पणीततरञ्च। कतमञ्चानन्द, एतम्हा सुखा अञ्जं सुखं 
अभिक्कन्ततरञ्च पणीततरञ्च? इधानन्द, भिक्खु विविच्चेव कामेहि विविच्च अकुसलेहि धम्मेहि सवितक्कं सविचारं 
विवेकजं पीतिसुखं पठमं झानं उपसम्पज्ज विहरति। इदं खो, आनन्द, एतम्हा सुखा अञ्ञं सुखं अभिक्कन्ततरञ्च 
पणीततरञ्च। 


“यो खो, आनन्द, एवं वदेय्य - 'एतपरमं सत्ता सुखं सोमनस्सं पटिसंवेदेन्ती ति, इदमस्स नानुजानामि। तं किस्स 
हेतु? अत्थानन्द, एतम्हा सुखा अञ्जं सुखं अभिक्कन्ततरञ्च पणीततरञ्च। कतमञ्चानन्द, एतम्हा सुखा अञ्जं सुखं 
अभिक्कन्ततरञ्च पणीततरञ्च? इधानन्द, भिक्खु वितक्कविचारानं वूपसमा...पे०... दुतियं झानं उपसम्पज्ज विहरति। इदं 
खो, आनन्द, एतम्हा सुखा अञ्ञं सुखं अभिक्कन्ततरञ्च पणीततरञ्च । 


“यो खो, आनन्द, एवं वदेय्य...पे०... । कतमञ्चानन्द, एतम्हा सुखा अञ्ञं सुखं अभिक्कन्ततरञ्च पणीततरञ्च? 
इधानन्द, भिक्खु पीतिया च विरागा...पे०... ततियं झानं उपसम्पज्ज विहरति। इदं खो, आनन्द, एतम्हा सुखा अञ्ञं सुखं 

अभिक्कन्ततरञ्च पणीततरञ्च। 


“यो खो, आनन्द, एवं वदेय्य...पे०... । कतमञ्चानन्द, एतम्हा सुखा अञ्ञं सुखं अभिक्कन्ततरञ्च पणीततरञ्च? 
इधानन्द, भिक्खु सुखस्स च पहाना...पे०... चतुत्थं झानं उपसम्पज्ज विहरति। इदं खो, आनन्द, एतम्हा सुखा अञ्ञं सुखं 
अभिक्कन्ततरञ्च पणीततरञ्च। 


“यो खो, आनन्द, एवं वदेय्य..पे०... । कतमञ्चानन्द, एतम्हा सुखा अञ्ञं सुखं अभिक्कन्ततरञ्च पणीततरञ्च? 
इधानन्द, भिक्खु सब्बसो रूपसञ्ञानं समतिक्कमा, पटिघसञ्ञानं अत्थङ्गमा, नानत्तसञ्ञानं अमनसिकारा अनन्तो 
आकासो ति आकासानञ्चायतनं उपसम्पज्ज विहरति । इदं खो, आनन्द, एतम्हा सुखा अञ्ञं सुखं अभिक्कन्ततरञ्च 
पणीततरञ्च। 


“यो खो, आनन्द, एवं वदेय्य..पे०... । कतमञ्चानन्द, एतम्हा सुखा अञ्ञं सुखं अभिक्कन्ततरञ्च पणीततरञ्च? 
इधानन्द, भिक्खु सब्बसो आकासानञ्चायतनं समतिक्कम्म “अनन्त विञ्ञाण'न्ति विञ्जाणञ्चायतनं उपसम्पज्ज 
विहरति। इदं खो, आनन्द, एतम्हा सुखा अञ्जं सुखं अभिक्कन्ततरञ्च पणीततरञ्च। 


“यो खो, आनन्द, एवं वदेय्य...पे०... । कतमञ्चानन्द, एतम्हा सुखा अज्ञं सुखं अभिक्कन्ततरञ्च पणीततरञ्च? 
इधानन्द, भिक्खु सब्बसो विञ्ञाणञ्चायतनं समतिक्कम्म 'नत्थि किञ्ची'ति आकिञ्चञ्जायतनं उपसम्पज्ज विहरति। इदं 
खो, आनन्द, एतम्हा सुखा अञ्ञं सुखं अभिक्कन्ततरञ्च पणीततरञ्च । 


“यो खो, आनन्द, एवं वदेय्य...पे०... । कतमञ्चानन्द, एतम्हा सुखा अञ्ञं सुखं अभिक्कन्ततरञ्च पणीततरञ्च? 
इधानन्द, भिक्खु सब्बसो आकिञ्चञ्ञायतनं समतिक्कम्म नेवसञ्जानासञ्जायतनं उपसम्पज्ज विहरति । इदं खो, आनन्द, 
एतम्हा सुखा अञ्ञं सुखं अभिक्कन्ततरञ्च पणीततरञ्च। 


“यो खो, आनन्द, एवं वदेय्य - 'एतपरमं सत्ता सुखं सोमनस्सं पटिसंवेदेन्ती ति, इदमस्स नानुजानामि। तं किस्स 
हेतु? अत्थानन्द, एतम्हा सुखा अञ्जं सुखं अभिक्कन्ततरञ्च पणीततरञ्च। कतमञ्चानन्द, एतम्हा सुखा अञ्जं सुखं 
अभिक्कन्ततरञ्च पणीततरञ्च? इधानन्द, भिक्खु सब्बसो नेवसञ्ञानासञ्जायतनं समतिक्कम्म सञ्ञावेदयितनिरोधं 
उपसम्पज्ज विहरति । इदं खो, आनन्द, एतम्हा सुखा अञ्ञं सुखं अभिक्कन्ततरञ्च पणीततरञ्च। 


९१. “ठानं खो पनेतं, आनन्द, विज्जति यं अञ्जतित्थिया परिब्बाजका एवं वदेय्युं - 'सञ्ञजावेदयितनिरोधं समणो 
गोतमो आह; तञ्च सुखस्मिं पञ्ञपेति। तयिदं किसु, तयिदं कथंसू'ति? एवंवादिनो, आनन्द, अञ्जतित्थिया परिब्बाजका 
एवमस्सु वचनीया -- “न खो, आवुसो, भगवा सुखंयेव वेदनं सन्धाय सुखस्मिं पञ्जपेति; अपि च, आवुसो, यत्थ यत्थ सुखं 
उपलब्भति यहिं यहिं तं तं तथागतो सुखस्मिं पञ्जपेती'"ति। 


इदमवोच भगवा। अत्तमनो आयस्मा आनन्दो भगवतो भासितं अभिनन्दीति। 
बहुवेदनीयसुत्तं निद्धितं नवमं । 


१०. अपण्णकसुत्त 

९२. एवं मे सुतं - एकं समयं भगवा कोसलेसु चारिकं चरमानो महता भिक्खुसङ्घेन सद्भि येन साला नाम कोसलानं 
ब्राह्मणगामो तदवसरि । अस्सोसुं खो सालेय्यका ब्राह्मणगहपतिका - “समणो खलु भो गोतमो सक्यपृत्तो सक्यकुला 
पब्बजितो कोसलेसु चारिकं चरमानो महता भिक्खुसङ्घेन सद्भि सालं अनुप्पत्तो। तं खो पन भवन्तं गोतमं एवं कल्याणो 
कित्तिसद्दो अब्भुग्गतो -- इतिपि सो भगवा अरहं सम्मासम्बुद्भो विज्जाचरणसम्पन्नो सुगतो लोकविदू अनुत्तरो 
पुरिसदम्मसारथि सत्था देवमनुस्सानं बुद्धो भगवा'ति। सो इमं लोकं सदेवकं समारकं सब्रह्मकं सस्समणब्राह्मणि पजं 
सदेवमनुस्सं सयं अभिज्ञा सच्छिकत्वा पवेदेति । सो धम्मं देसेति आदिकल्याणं मज्झेकल्याणं परियोसानकल्याणं सात्थं 
सब्यञ्जनं, केवलपरिपुण्णं परिसुद्धं ब्रह्मचरियं पकासेति। साधु खो पन तथारूपानं अरहतं दस्सनं होती"ति। अथ खो 
सालेस्यका ब्राह्मणगहपतिका येन भगवा तेनुपसङ्कमिसु; उपसङ्कमित्वा अप्पेकच्चे भगवन्तं अभिवादेत्वा एकमन्तं 
निसीदिंसु। अप्पेकच्चे भगवता सद्भि सम्मोदिंसु; सम्मोदनीयं कथं सारणीयं वीतिसारेत्वा एकमन्तं निसीदिंसु। अप्पेकच्चे 
येन भगवा तेनञ्जलिं पणामेत्वा एकमन्तं निसीदिंसु। अप्पेकच्चे भगवतो सन्तिके नामगोत्तं सावेत्वा एकमन्तं निसीदिसु । 
अप्पेकच्चे तुण्हीभूता एकमन्तं निसीदिंसु। 


९३. एकमन्तं निसिन्ने खो सालेय्यके ब्राह्मणगहपतिके भगवा एतदवोच - “अत्थि पन वो, गहपतयो, कोचि मनापो 
सत्था यस्मिं वो आकारवती सद्भा पटिलद्धा ति? “नत्थि खो नो, भन्ते, कोचि मनापो सत्था यस्मिं नो आकारवती सद्भा 
पटिलद्भा”ति। “मनापं वो, गहपतयो, सत्थारं अलभन्तेहि अयं अपण्णको धम्मो समादाय वत्तितब्बो। अपण्णको हि, 
गहपतयो, धम्मो समत्तो समादिन्नो, सो वो भविस्सति दीघरत्तं हिताय सुखाय । कतमो च, गहपतयो, अपण्णको धम्मो”? 


९४. “सन्ति, गहपतयो, एके समणब्राह्मणा एवंवादिनो एवंदिट्विनो -- 'नत्थि दिन्नं, नत्थि यिद्टं, नत्थि हतं; नत्थि 
सुकतदुक्कटानं [सुकटदुक्कटानं (सी० स्या० कं० पी०)] कम्मानं फलं विपाको, नत्थि अयं लोको, नत्थि परो लोको; नत्थि 
माता, नत्थि पिता; नत्थि सत्ता ओपपातिका; नत्थि लोके समणब्राह्मणा सम्मग्गता [समग्गता (क०)] सम्मा पटिपन्ना ये 
इमञ्च लोकं परञ्च लोकं सयं अभिञ्जा सच्छिकत्वा पवेदेन्ती'ति। तेसंयेब खो, गहपतयो, समणब्राह्मणानं एके 
समणब्राह्मणा उजुविपच्चनीकवादा। ते एवमाहंसु -- “अत्थि दिन्नं, अत्थि यिट्ठं, अत्थि ह॒तं; अत्थि सुकतदुक्कटानं कम्मानं 
फलं विपाको; अत्थि अयं लोको, अत्थि परो लोको; अत्थि माता, अत्थि पिता; अत्थि सत्ता ओपपातिका; अत्थि लोके 
समणब्राह्मणा सम्मग्गता सम्मा पटिपन्ना ये इमञ्च लोकं परञ्च लोकं सयं अभिज्ञा सच्छिकत्वा पवेदेन्ती'ति। तं कि 
मञ्जथ, गहपतयो - 'ननुमे समणब्राह्मणा अञ्ञमञ्ञस्स उजुविपच्चनीकवादा''ति? “एवं, भन्ते । 


९५. “तत्र, गहपतयो, ये ते समणब्राह्मणा एवंवादिनो एवंदिट्विनो - 'नत्थि दिन्नं, नत्थि यिट्ट..पे०... ये इमञ्च लोकं 
परञ्च लोकं सयं अभिञ्ञा सच्छिकत्वा पवेदेन्ती'ति तेसमेतं पाटिकङ्घं? यमिदं [यदिदं (क०)] कायसुचरितं, वचीसुचरितं, 
मनोसुचरितं -- इमे तयो कुसले धम्मे अभिनिवज्जेत्वा [अभिनिब्बज्जेत्वा (स्या० कं०), अभिनिब्बिज्जित्वा (क०)] यमिदं 
[यदिदं (क०)] कायदुच्चरितं, बचीदुच्चरितं, मनोदुच्चरितं -- इमे तयो अकुसले धम्मे समादाय वत्तिस्सन्ति। तं किस्स 
हेतु? न हि ते भोन्तो समणब्राह्मणा पस्सन्ति अकुसलानं धम्मानं आदीनवं ओकारं संकिलेसं, कुसलानं धम्मानं नेक्खम्मे 
आनिसंसं वोदानपकखं | सन्तंयेव पन परं लोकं 'नत्थि परो लोको" तिस्स दिट्टि होति; सास्स होति मिच्छादिट्टि। सन्त॑येव खो 
पन परं लोकं 'नत्थि परो लोको'ति सङ्कप्पेति; स्वास्स होति मिच्छासङ्कप्पो। सन्तंयेव खो पन परं लोकं “नत्थि परो लोको ति 
बाचं भासति; सास्स होति मिच्छावाचा। सन्तंयेव खो पन परं लोकं 'नत्थि परो लोको ति आह; ये ते अरहन्तो 
परलोकविदुनो तेसमयं पच्चनीकं करोति । सन्तंयेव खो पन परं लोकं 'नत्थि परो लोको ति परं सञ्ञापेति [पञ्ञापेति 
(क०)]; सास्स होति असद्भम्मसञ्जत्ति [अस्सद्भम्मपञ्ञत्ति (क०)]। ताय च पन असद्धम्मसञ्जत्तिया अत्तानुक्कंसेति, परं 

वम्भेति। इति पुब्बेव खो पनस्स सुसील्यं पहीनं होति, दुस्सील्यं पच्चुपट्धितं - अयञ्च मिच्छादिट्टि मिच्छासङ्कप्पो 
मिच्छावाचा अरियानं पच्चनीकता असद्भम्मसञ्जत्ति अत्तुक्कंसना परवम्भना। एवमस्सिमे [एवं सि'मे' (सी० स्या० कं० 
पी०)] अनेके पापका अकुसला धम्मा सम्भवन्ति मिच्छादिट्टिपच्चया। 


“तत्र, गहपतयो, विञ्ञू पुरिसो इति पटिसञ्चिक्खति -- “सचे खो नत्थि परो लोको एवमयं भवं पुरिसपुग्गलो 
कायस्स भेदा सोत्थिमत्तानं करिस्सति; सचे खो अत्थि परो लोको एवमयं भवं पुरिसपुग्गलो कायस्स भेदा परं मरणा अपायं 
दुग्गति विनिपातं निरयं उपपज्जिस्सति | कामं खो पन माहु परो लोको, होतु नेसं भवतं समणब्राह्मणानं सच्चं वचनं; अथ च 
पनायं भवं पुरिसपुग्गलो दिट्देव धम्मे विञ्ञूनं गारय्हो ~ दुस्सीलो पुरिसपुग्गलो मिच्छादिट्टि नत्थिकवादो'ति। सचे खो 
अत्थेव परो लोको, एवं इमस्स भोतो पुरिसपुग्गलस्स उभयत्थ कलिग्गहो -- यञ्च दिट्टेव धम्मे विञ्जूनं गारय्हो, यञ्च 
कायस्स भेदा परं मरणा अपायं दुग्गतिं विनिपातं निरयं उपपज्जिस्सति । एवमस्सायं अपण्णको धम्मो दुस्समत्तो समादिन्नो, 
एकंसं फरित्वा तिट्ठति, रिञ्चति कुसलं ठानं । 


९६. “तत्र, गहपतयो, ये ते समणब्राह्मणा एवंवादिनो एवंदिट्विनो - “अत्थि दिन्नं...पे०... ये इमञ्च लोकं परञ्च लोकं 
सयं अभिञ्जा सच्छिकत्वा पवेदेन्ती'ति तेसमेतं पाटिकङ्कं? यमिदं कायदुच्चरितं, वचीदुच्चरितं, मनोदुच्चरितं -- इमे तयो 
अकुसले धम्मे अभिनिवज्जेत्वा यमिदं कायसुचरितं, वचीसुचरितं, मनोसुचरितं -- इमे तयो कुसले धम्मे समादाय 
वत्तिस्सन्ति। तं किस्स हेतु? पस्सन्ति हि ते भोन्तो समणब्राह्मणा अकुसलानं धम्मानं आदीनवं ओकारं संकिलेसं, 
कुसलानं धम्मानं नेक्खम्मे आनिसंसं वोदानपकखं | सन्तंयेव खो पन परं लोकं “अत्थि परो लोको' तिस्स दिड्टि होति; सास्स 
होति सम्मादिद्टि। सन्तंयेव खो पन परं लोकं 'अत्थि परो लोको ति सङ्कप्पेति; स्वास्स होति सम्मासङ्कप्पो । सन्तंयेव खो पन 
परं लोकं अत्थि परो लोको'ति वाचं भासति; सास्स होति सम्मावाचा । सन्तंयेव खो पन परं लोकं "अत्थि परो लोको'ति 
आह; ये ते अरहन्तो परलोकविदुनो तेसमयं न पच्चनीकं करोति । सन्तंयेव खो पन परं लोकं अत्थि परो लोको'ति परं 
सञ्ञापेति; सास्स होति सद्भम्मसञ्जत्ति। ताय च पन सद्भम्मसञ्जत्तिया नेवत्तानुक्कंसेति, न परं वम्भेति । इति पुब्बेव खो 
पनस्स दुस्सील्यं पहीनं होति, सुसील्यं पच्चुपट्ठितं - अयञ्च सम्मादिद्ठि सम्मासङ्कप्पो सम्मावाचा अरियानं अपच्चनीकता 
सद्भम्मसञ्जत्ति अनत्तुक्कंसना अपरवम्भना। एवमस्सिमे अनेके कुसला धम्मा सम्भवन्ति सम्मादिट्टिपच्चया । 


“तत्र, गहपतयो, विञ्ञू पुरिसो इति पटिसञ्चिक्खति -- "सचे खो अत्थि परो लोको, एवमयं भवं पुरिसपुग्गलो 
कायस्स भेदा परं मरणा सुगति सग्गं लोकं उपपज्जिस्सति। कामं खो पन माह परो लोको, होतु नेसं भवतं समणब्राह्मणानं 
सच्चं वचनं; अथ च पनायं भवं पुरिसपुग्गलो दिड्ेव धम्मे विञ्जूनं पासंसो -- सीलवा पुरिसपुग्गलो सम्मादिट्टि 
अत्थिकवादो'ति। सचे खो अत्थेव परो लोको, एवं इमस्स भोतो पुरिसपुग्गलस्स उभयत्थ कटग्गहो -- यञ्च दिट्टेव धम्मे 
विञ्जूनं पासंसो, यञ्च कायस्स भेदा परं मरणा सुगतिं सग्गं लोकं उपपज्जिस्सति। एवमस्सायं अपण्णको धम्मो सुसमत्तो 
समादिन्नो, उभयंसं फरित्वा तिट्ठति, रिञ्चति अकुसलं ठानं । 


९७. “सन्ति, गहपतयो, एके समणब्राह्मणा एवंवादिनो एवंदिडिनो -- “करोतो कारयतो, छिन्दतो छेदापयतो, पचतो 
पाचापयतो, सोचयतो सोचापयतो, किलमतो किलमापयतो, फन्दतो फन्दापयतो, पाणमतिपातयतो [पाणमतिमापयतो 
(सी० पी०), पाणमतिपातापयतो (स्या० कं०), पाणमतिपापयतो (क०)], अदिन्नं आदियतो, सन्धिं छिन्दतो, निल्लोपं हरतो, 
एकागारिकं करोतो, परिपन्थे तिट्ठतो, परदारं गच्छतो, मुसा भणतो; करोतो न करीयति पापं। खुरपरियन्तेन चेपि चक्केन 
यो इमिस्सा पथविया पाणे एकं मंसखलं एकं मंसपुञ्जं करेय्य, नत्थि ततोनिदानं पापं, नत्थि पापस्स आगमो । 

दक्खिणञ्चेपि गङ्गाय तीरं गच्छेय्य हनन्तो घातेन्तो, छिन्दन्तो छेदापेन्तो, पचन्तो पाचेन्तो; नत्थि ततोनिदानं पापं, 
नत्थि पापस्स आगमो। उत्तरञ्चेपि गङ्गाय तीरं गच्छेय्य ददन्तो दापेन्तो, यजन्तो यजापेन्तो; नत्थि ततोनिदानं पुञ्ञं, नत्थि 
पुञ्ञस्स आगमो। दानेन दमेन संयमेन सच्चवज्जेन [सच्चवाचेन (क०)] नत्थि पुञ्ञं, नत्थि पुञ्ञस्स आगमो ति । तेसंयेव 
खो, गहपतयो, समणब्राह्मणानं एके समणब्राह्मणा उजुविपच्चनीकवादा ते एवमाहंसु -- 'करोतो कारयतो, छिन्दतो 
छेदापयतो, पचतो पाचापयतो, सोचयतो सोचापयतो, किलमतो किलमापयतो, फन्दतो फन्दापयतो, पाणमतिपातयतो, 
अदिन्नं आदियतो, सन्धिं छिन्दतो, निल्लोपं हरतो, एकागारिकं करोतो, परिपन्थे तिट्ठतो, परदारं गच्छतो, मुसा भणतो; 
करोतो करीयति पापं | खुरपरियन्तेन चेपि चक्केन यो इमिस्सा पथविया पाणे एकं मंसखलं एकं मंसपुञ्जं करेय्य, अत्थि 
ततोनिदानं पापं, अत्थि पापस्स आगमो । दक्खिणञ्चेपि गङ्गाय तीरं गच्छेय्य हनन्तो घातेन्तो, छिन्दन्तो छेदापेन्तो, पचन्तो 
पाचेन्तो; अत्थि ततोनिदानं पापं, अत्थि पापस्स आगमो । उत्तरञ्चेपि गङ्गाय तीरं गच्छेय्य ददन्तो दापेन्तो, यजन्तो 
यजापेन्तो; अत्थि ततोनिदानं पुञ्ञं, अत्थि पुञ्ञस्स आगमो। दानेन दमेन संयमेन सच्चवज्जेन अत्थि पुञ्ञं, अत्थि 
पुञ्जस्स आगमो'ति। तं किं मञ्जथ, गहपतयो, ननुमे समणब्राह्मणा अञ्जमञ्ञस्स उजुविपच्चनीकवादा”ति? “एवं, 
भन्ते” । 


९८. “तत्र, गहपतयो, ये ते समणब्राह्मणा एवंवादिनो एवंदिड्रिनो - 'करोतो कारयतो, छिन्दतो छेदापयतो, पचतो 
पाचापयतो, सोचयतो सोचापयतो, किलमतो किलमापयतो, फन्दतो फन्दापयतो, पाणमतिपातयतो, अदिन्नं आदियतो, 
सन्धिं छिन्दतो, निल्लोपं हरतो, एकागारिकं करोतो, परिपन्थे तिट्ठतो, परदारं गच्छतो, मुसा भणतो; करोतो न करीयति 
पापं । खुरपरियन्तेन चेपि चक्केन यो इमिस्सा पथविया पाणे एकं मंसखलं एकं मंसपुञ्जं करेय्य, नत्थि ततोनिदानं पापं, 


पुञ्ञं, नत्थि पुञ्जस्स आगमो' ति तेसमेतं पाटिकङ्कं? यमिदं कायसुचरितं, वचीसुचरितं, मनोसुचरितं -- इमे तयो कुसले 
धम्मे अभिनिवज्जेत्वा यमिदं कायदुच्चरितं, वचीदुच्चरितं, मनोदुच्चरितं -- इमे तयो अकुसले धम्मे समादाय वत्तिस्सन्ति। 
तं किस्स हेतु? न हि ते भोन्तो समणब्राह्मणा पस्सन्ति अकुसलानं धम्मानं आदीनवं ओकारं संकिलेसं, कुसलानं धम्मानं 
नेक्खम्मे आनिसंसं वोदानपक्खं । सन्तंयेव खो पन किरियं 'नत्थि किरिया' तिस्स दिट्टि होति; सास्स होति मिच्छादिट्टि। 
सन्तंयेव खो पन किरियं 'नत्थि किरिया'ति सङ्कप्पेति; स्वास्स होति मिच्छासङ्कप्पो। सन्तंयेव खो पन किरियं 'नत्थि 
किरिया'ति वाचं भासति; सास्स होति मिच्छावाचा। सन्तंयेव खो पन किरियं 'नत्थि किरिया'ति आह, ये ते अरहन्तो 
किरियवादा तेसमयं पच्चनीकं करोति। सन्तंयेव खो पन किरियं “नत्थि किरिया'ति परं सञ्जापेति; सास्स होति 
असद्भम्मसञ्जत्ति। ताय च पन असद्भम्मसञ्जत्तिया अत्तानुक्कंसेति, परं वम्भेति। इति पुब्बेव खो पनस्स सुसील्यं पहीनं 
होति, दुस्सील्यं पच्चुपट्टितं - अयञ्च मिच्छादिट्टि मिच्छासङ्कप्पो मिच्छावाचा अरियानं पच्चनीकता असद्भम्मसञ्जत्ति 
अत्तुक्कंसना परवम्भना। एवमस्सिमे अनेके पापका अकुसला धम्मा सम्भवन्ति मिच्छादिट्टिपच्चया । 


“तत्र, गहपतयो, विञ्ञू पुरिसो इति पटिसञ्चिक्खति - 'सचे खो नत्थि किरिया, एवमयं भवं पुरिसपुग्गलो कायस्स 
भेदा सोत्थिमत्तानं करिस्सति; सचे खो अत्थि किरिया एवमयं भवं पुरिसपुग्गलो कायस्स भेदा परं मरणा अपायं दुग्गति 
विनिपातं निरयं उपपज्जिस्सति। कामं खो पन माहु किरिया, होतु नेसं भवतं समणब्राह्मणानं सच्चं वचनं; अथ च पनायं 
भवं पुरिसपुग्गलो दिट्टेव धम्मे विञ्जूनं गारय्हो - दुस्सीलो पुरिसपुग्गलो मिच्छादिड्टि अकिरियवादो'ति। सचे खो अत्थेव 
किरिया, एवं इमस्स भोतो पुरिसपुग्गलस्स उभयत्थ कलिग्गहो -- यञ्च दिट्टेव धम्मे विज्ञूनं गारय्हो, यञ्च कायस्स भेदा 
परं मरणा अपायं दुग्गति विनिपातं निरयं उपपज्जिस्सति। एवमस्सायं अपण्णको धम्मो दुस्समत्तो समादिन्नो, एकंसं 
फरित्वा तिट्ठति, रिञ्चति कुसलं ठानं । 

९९. “तत्र, गहपतयो, ये ते समणब्राह्मणा एवंवादिनो एवंदिद्विनो -- 'करोतो कारयतो, छिन्दतो छेदापयतो, पचतो 
पाचापयतो, सोचयतो सोचापयतो, किलमतो किलमापयतो, फन्दतो फन्दापयतो, पाणमतिपातयतो, अदिन्नं आदियतो, 
सन्धिं छिन्दतो, निल्लोपं हरतो, एकागारिकं करोतो, परिपन्थे तिट्ठतो, परदारं गच्छतो, मुसा भणतो; करोतो करीयति पापं । 
खुरपरियन्तेन चेपि चक्केन यो इमिस्सा पथविया पाणे एकं मंसखलं एकं मंसपुञ्जं करेय्य, अत्थि ततोनिदानं पापं, अत्थि 
पापस्स आगमो । दक्खिणञ्चेपि गङ्गाय तीरं गच्छेय्य हनन्तो घातेन्तो, छिन्दन्तो छेदापेन्तो, पचन्तो पाचेन्तो, अत्थि 
ततोनिदानं पापं, अत्थि पापस्स आगमो। उत्तरञ्चेपि गङ्गाय तीरं गच्छेय्य ददन्तो दापेन्तो, यजन्तो यजापेन्तो, अत्थि 
ततोनिदानं पुञ्ञं, अत्थि पुञ्जस्स आगमो । दानेन दमेन संयमेन सच्चवज्जेन अत्थि पुञ्जं, अत्थि पुञ्ञस्स आगमो'ति 
तेसमेतं पाटिकङ्घ? यमिदं कायदुच्चरितं, वचीदुच्चरितं, मनोदुच्चरितं -- इमे तयो अकुसले धम्मे अभिनिवज्जेत्वा यमिदं 
कायसुचरितं, वचीसुचरितं, मनोसुचरितं - इमे तयो कुसले धम्मे समादाय वत्तिस्सन्ति। तं किस्स हेतु? पस्सन्ति हि ते 
भोन्तो समणब्राह्मणा अकुसलानं धम्मानं आदीनवं ओकारं संकिलेसं, कुसलानं धम्मानं नेक्खम्मे आनिसंसं वोदानपकखं | 
सन्तंयेव खो पन किरियं ‘अत्थि किरिया' तिस्स दिद्ठि होति; सास्स होति सम्मादिट्टि। सन्तंयेव खो पन किरियं “अत्थि 
किरिया'ति सङ्कृप्पेति; स्वास्स होति सम्मासङ्कप्पो । सन्तंयेव खो पन किरियं अत्थि किरिया'ति वाचं भासति; सास्स होति 
सम्मावाचा। सन्तंयेव खो पन किरियं अत्थि किरिया'ति आह; ये ते अरहन्तो किरियवादा तेसमयं न पच्चनीकं करोति । 
सन्तंयेव खो पन किरियं 'अत्थि किरिया'ति परं सञ्ञापेति; सास्स होति सद्भम्मसञ्जत्ति। ताय च पन सद्धम्मसञ्जत्तिया 
नेवत्तानुक्कंसेति, न परं वम्भेति । इति पुब्बेव खो पनस्स दुस्सील्यं पहीनं होति, सुसील्यं पच्चुपडितं - अयञ्च सम्मादिट्टि 
सम्मासङ्कप्पो सम्मावाचा अरियानं अपच्चनीकता सद्भम्मसञ्चत्ति अनत्तुक्कंसना अपरवम्भना। एवमस्सिमे अनेके 
कुसला धम्मा सम्भवन्ति सम्मादिट्टिपच्चया। 


“तत्र, गहपतयो, विञ्जू पुरिसो इति पटिसञ्चिक्खति -- "सचे खो अत्थि किरिया, एवमयं भवं पुरिसपुग्गलो कायस्स 
भेदा परं मरणा सुगतिं सग्गं लोकं उपपज्जिस्सति। कामं खो पन माहु किरिया, होतु नेसं भवतं समणब्राह्मणानं सच्चं वचनं; 
अथ च पनायं भवं पुरिसपुग्गलो दिड्रेव धम्मे विञ्जूनं पासंसो - सीलवा पुरिसपुग्गलो सम्मादिट्टि किरियवादो'ति। सचे खो 
अत्थेव किरिया, एवं इमस्स भोतो पुरिसपुग्गलस्स उभयत्थ कटग्गहो -- यञ्च दिट्टेव धम्मे विञ्जूनं पासंसो, यञ्च कायस्स 
भेदा परं मरणा सुगतिं सग्गं लोकं उपपज्जिस्सति। एवमस्सायं अपण्णको धम्मो सुसमत्तो समादिन्नो, उभयंसं फरित्वा 
तिट्ठति, रिञ्चति अकुसलं ठानं । 


१००. “सन्ति, गहपतयो, एके समणब्राह्मणा एवंवादिनो एवंदिट्विनो -- 'नत्थि हेतु, नत्थि पच्चयो सत्तानं संकिलेसाय; 
अहेतू अप्पच्चया सत्ता संकिलिस्सन्ति। नत्थि हेतु, नत्थि पच्चयो सत्तानं विसुद्धिया; अहेतू अप्पच्चया सत्ता विसुज्झन्ति । 
नत्थि बलं, नत्थि वीरियं [विरियं (सी० स्या० कं० पी०)], नत्थि पुरिसथामो, नत्थि पुरिसपरक्कमो; सब्बे सत्ता सब्बे पाणा 
सब्बे भूता सब्बे जीवा अवसा अबला अवीरिया नियतिसंगतिभावपरिणता छस्वेवाभिजातीसु सुखदुक्खं पटिसंवेदेन्ती'ति। 
तेसंयेव खो, गहपतयो, समणब्राह्मणानं एके समणब्राह्मणा उजुविपच्चनीकवादा । ते एवमाहंसु -- “अत्थि हेतु, अत्थि 
पच्चयो सत्तानं संकिलेसाय; सहेतू सप्पच्चया सत्ता संकिलिस्सन्ति। अत्थि हेतु, अत्थि पच्चयो सत्तानं विसुद्धिया; सहेतू 
सप्पच्चया सत्ता विसुज्झन्ति। अत्थि बलं, अत्थि वीरियं, अत्थि पुरिसथामो, अत्थि पुरिसपरक्कमो; न सब्बे सत्ता सब्बे 
पाणा सब्बे भूता सब्बे जीवा अवसा अबला अवीरिया [अत्थि पुरिसपरक्कमो, सब्बे सत्ता... सवसा सबला सवीरिया 
(स्या० कं० क०)] नियतिसंगतिभावपरिणता छस्वेवाभिजातीसु सुखदुकखं पटिसंवेदेन्ती'ति। तं कि मञ्जथ, गहपतयो, 
ननुमे समणब्राह्मणा अञ्जमञ्जस्स उजुविपच्चनीकवादा'ति? “एवं, भन्ते' । 


www.tipitaka.org Vipassana Research Institute 


Page 42 sur 250 


१०९. “तत्र, गहपतयो, ये ते समणब्राह्मणा एवंवादिनो एवंदिड्िनो _ 'नत्थि हेतु, नत्थि पच्चयो सत्तानं संकिलेसाय; 
अहेतू अप्पच्चया सत्ता संकिलिस्सन्ति । नत्थि हेतु, नत्थि पच्चयो सत्तानं विसुद्धिया; अहेतू अप्पच्चया सत्ता विसुज्झन्ति । 
नत्थि बलं, नत्थि वीरियं, नत्थि पुरिसथामो, नत्थि पुरिसपरक्कमो; सब्बे सत्ता सब्बे पाणा सब्बे भूता सब्बे जीवा अवसा 
अबला अवीरिया नियतिसंगतिभावपरिणता छस्वेवाभिजातीसु सुखदुक्खं पटिसंवेदेन्ती'ति तेसमेतं पाटिकङ्कं? यमिदं 
कायसुचरितं, वचीसुचरितं, मनोसुचरितं -- इमे तयो कुसले धम्मे अभिनिवज्जेत्वा यमिदं कायदुच्चरितं, वचीदुच्चरितं, 
मनोदुच्चरितं - इमे तयो अकुसले धम्मे समादाय वत्तिस्सन्ति। तं किस्स हेतु? न हि ते भोन्तो समणब्राह्मणा पस्सन्ति 
अकुसलानं धम्मानं आदीनवं ओकारं संकिलेसं, कुसलानं धम्मानं नेक्खम्मे आनिसंसं वोदानपकखं । सन्तंयेव खो पन हेतुं 
“नत्थि हेतू' तिस्स दिड्टि होति; सास्स होति मिच्छादिट्टि। सन्तंयेव खो पन हेतुं 'नत्थि हेतू'ति सङ्कप्पेति; स्वास्स होति 
मिच्छासङ्कप्पो। सन्तंयेव खो पन हेतुं 'नत्थि हेतू'ति वाचं भासति; सास्स होति मिच्छावाचा। सन्तंयेव खो पन हेतुं 'नत्थि 
हेतू ति आह; ये ते अरहन्तो हेतुवादा तेसमयं पच्चनीकं करोति। सन्तंयेव खो पन हेतुं “नत्थि हेतू'ति परं सञ्ञापेति; सास्स 
होति असद्भम्मसञ्ञत्ति। ताय च पन असद्भम्मसञ्चत्तिया अत्तानुक्कंसेति, परं वम्भेति। इति पुब्बेव खो पनस्स सुसील्यं 
पहीनं होति, दुस्सील्यं पच्चुपट्टितं - अयञ्च मिच्छादिट्टि मिच्छासङ्कप्पो मिच्छावाचा अरियानं पच्चनीकता 
असद्भम्मसञ्जत्ति अत्तानुक्कंसना परवम्भना। एवमस्सिमे अनेके पापका अकुसला धम्मा सम्भवन्ति मिच्छादिट्टिपच्चया। 


“तत्र, गहपतयो, विञ्जू पुरिसो इति पटिसञ्चिक्खति -- 'सचे खो नत्थि हेतु, एवमयं भवं पुरिसपुग्गलो कायस्स भेदा 
परं मरणा सोत्थिमत्तानं करिस्सति; सचे खो अत्थि हेतु, एवमयं भवं पुरिसपुग्गलो कायस्स भेदा परं मरणा अपायं दुग्गति 
विनिपातं निरयं उपपज्जिस्सति। कामं खो पन माह्‌ हेतु, होतु नेसं भवतं समणब्राह्मणानं सच्चं वचनं; अथ च पनायं भवं 
पुरिसपुग्गलो दिद्देव धम्मे विज्ञजूनं गारय्हो - दुस्सीलो पुरिसपुग्गलो मिच्छादिट्टि अहेतुकवादो'ति। सचे खो अत्थेव हेतु, 
एवं इमस्स भोतो पुरिसपुग्गलस्स उभयत्थ कलिग्गहो -- यञ्च दिद्देव धम्मे विज्ञूनं गारय्हो, यञ्च कायस्स भेदा परं मरणा 
अपायं दुग्गतिं विनिपातं निरयं उपपज्जिस्सति। एवमस्सायं अपण्णको धम्मो दुस्समत्तो समादिन्नो, एकंसं फरित्वा तिट्ठति, 
रिञ्चति कुसलं ठानं । 


१०२. “तत्र, गहपतयो, ये ते समणब्राह्मणा एवंवादिनो एवंदिट्विनो - “अत्थि हेतु, अत्थि पच्चयो सत्तानं संकिलेसाय; 
सहेतू सप्पच्चया सत्ता संकिलिस्सन्ति। अत्थि हेतु, अत्थि पच्चयो सत्तानं विसुद्भिया; सहेतू सप्पच्चया सत्ता विसुज्झन्ति । 
अत्थि बलं, अत्थि वीरियं, अत्थि पुरिसथामो, अत्थि पुरिसपरक्कमो; न सब्बे सत्ता सब्बे पाणा सब्बे भूता सब्बे जीवा 
अवसा अबला अवीरिया नियतिसंगतिभावपरिणता छस्वेवाभिजातीसु सुखदुक्खं पटिसंवेदेन्ती'ति तेसमेतं पाटिकङ्घ? 
यमिदं कायदुच्चरितं, वचीदुच्चरितं, मनोदुच्चरितं -- इमे तयो अकुसले धम्मे अभिनिवज्जेत्वा यमिदं कायसुचरितं, 
वचीसुचरितं, मनोसुचरितं - इमे तयो कुसले धम्मे समादाय वत्तिस्सन्ति। तं किस्स हेतु? पस्सन्ति हि ते भोन्तो 
समणब्राह्मणा अकुसलानं धम्मानं आदीनवं ओकारं संकिलेसं, कुसलानं धम्मानं नेक्खम्मे आनिसंसं वोदानपक्खं । 
सन्तंयेव खो पन हेतुं “अत्थि हेतू' तिस्स दिड्टि होति; सास्स होति सम्मादिट्टि। सन्तंयेव खो पन हेतुं अत्थि हेतू'ति सङ्कप्पेति; 
स्वास्स होति सम्मासङ्कप्पो । सन्तंयेव खो पन हेतुं “अत्थि हेतू'ति वाचं भासति; सास्स होति सम्मावाचा। सन्तंयेव खो पन 
हेतुं अत्थि हेतूति आह, ये ते अरहन्तो हेतुवादा तेसमयं न पच्चनीकं करोति। सन्तंयेव खो पन हेतुं अत्थि हेतू'ति परं 
सञ्ञापेति; सास्स होति सद्भम्मसञ्जत्ति। ताय च पन सद्भम्मसञ्जत्तिया नेवत्तानुक्कंसेति, न परं वम्भेति। इति पुब्बेव खो 
पनस्स दुस्सील्यं पहीनं होति, सुसील्यं पच्चुपट्टितं - अयञ्च सम्मादिट्टि सम्मासङ्कप्पो सम्मावाचा अरियानं अपच्चनीकता 
सद्भम्मसञ्जत्ति अनत्तुक्कंसना अपरवम्भना। एवमस्सिमे अनेके कुसला धम्मा सम्भवन्ति सम्मादिट्टिपच्चया। 

“तत्र, गहपतयो, विञ्ञू पुरिसो इति पटिसञ्चिक्खति -- “सचे खो अत्थि हेतु, एवमयं भवं पुरिसपुग्गलो कायस्स भेदा 
परं मरणा सुगति सग्गं लोकं उपपज्जिस्सति । कामं खो पन माहु हेतु, होतु नेसं भवतं समणब्राह्मणानं सच्चं वचनं; अथ च 
पनायं भवं पुरिसपुग्गलो दिद्देव धम्मे विञ्ञूनं पासंसो -- सीलवा पुरिसपुग्गलो सम्मादिट्ठि हेतुवादो ति। सचे खो अत्थि हेतु, 
एवं इमस्स भोतो पुरिसपुग्गलस्स उभयत्थ कटग्गहो - यञ्च दिद्ठेव धम्मे विञ्ञूनं पासंसो, यञ्च कायस्स भेदा परं मरणा 
सुगतिं सग्गं लोकं उपपज्जिस्सति। एवमस्सायं अपण्णको धम्मो सुसमत्तो समादिन्नो, उभयंसं फरित्वा तिट्ठति, रिञ्चति 
अकुसलं ठानं । 


९०३. “सन्ति, गहपतयो, एके समणब्राह्मणा एवंवादिनो एवंदिड्टिनो - 'नत्थि सब्बसो आरुप्पा'ति। तेसंयेव खो, 
गहपतयो, समणब्राह्मणानं एके समणब्राह्मणा उजुविपच्चनीकवादा। ते एवमाहंसु -- “अत्थि सब्बसो आरुप्पा'ति। तं कि 
मञ्जथ, गहपतयो, ननुमे समणब्राह्मणा अञ्ञमञ्ञस्स उजुविपच्चनीकवादा”ति? “एवं, भन्ते” । “तत्र, गहपतयो, विञ्जू 
पुरिसो इति पटिसञ्चिक्खति - ये खो ते भोन्तो समणब्राह्मणा एवंवादिनो एवंदिट्डिनो _ 'नत्थि सब्बसो आरुप्पा'ति, इदं मे 
अदिटुँ; येपि ते भोन्तो समणब्राह्मणा एवंवादिनो एवंदिद्विनो -- अत्थि सब्बसो आरुप्पा'ति, इदं मे अविदितं । अहञ्चेव 
[अहञ्चे (?)] खो पन अजानन्तो अपस्सन्तो एकंसेन आदाय वोहरेय्यं - इदमेव सच्चं, मोघमञ्जन्ति, न मेतं अस्स 
पतिरूपं । ये खो ते भोन्तो समणब्राह्मणा एवंवादिनो एवंदिड्टिनो - 'नत्थि सब्बसो आरुप्पा'ति, सचे तेसं भवतं 
समणब्राह्मणानं सच्चं वचनं, ठानमेतं विज्जति - ये ते देवा रूपिनो मनोमया, अपण्णकं मे ततूपपत्ति भविस्सति। ये पन ते 
भोन्तो समणब्राह्मणा एवंवादिनो एवंदिट्विनो -- “अत्थि सब्बसो आरुप्पाति, सचे तेसं भवतं समणब्राह्मणानं सच्चं वचनं, 
ठानमेतं विज्जति - ये ते देवा अरूपिनो सञ्जामया, अपण्णकं मे ततूपपत्ति भविस्सति । दिस्सन्ति खो पन रूपाथिकरणं 
[रूपकारणा (क०)] दण्डादान-सत्थादान-कलह-विग्गह-विवाद-तुवंतुवं-पेसुञ्ज-मुसावादा । 'नत्थि खो पनेतं सब्बसो 
अरूपे'"ति। सो इति पटिसङ्काय रूपानंयेव निब्बिदाय विरागाय निरोधाय पटिपन्नो होति। 


९०४. “सन्ति, गहपतयो, एके समणब्राह्मणा एवंवादिनो एवंदिड्विनो - “नत्थि सब्बसो भवनिरोधो'ति। तेसंयेव खो, 
गहपतयो, समणब्राह्मणानं एके समणब्राह्मणा उजुविपच्चनीकवादा। ते एवमाहंसु -- अत्थि सब्बसो भवनिरोधो'ति। तं कि 
मञ्जथ, गहपतयो, ननुमे समणब्राह्मणा अञ्ञमञ्ञस्स उजुविपच्चनीकवादा”ति? “एवं, भन्ते” । “तत्र, गहपतयो, विञ्ञू 
पुरिसो इति पटिसञ्चिक्खति - ये खो ते भोन्तो समणब्राह्मणा एवंवादिनो एवंदिट्डिनो _ 'नत्थि सब्बसो भवनिरोधो'ति, इदं 
मे अंदिट्ठं; येपि ते भोन्तो समणब्राह्मणा एवंवादिनो एवंदिड्रिनो - 'अत्थि सब्बसो भवनिरोधो'ति, इदं मे अविदितं । 
अहञ्चेव खो पन अजानन्तो अपस्सन्तो एकंसेन आदाय बोहरेय्यं - इदमेव सच्चं, मोघमञ्जन्ति, न मेतं अस्स पतिरूपं । 
ये खो ते भोन्तो समणब्राह्मणा एवंवादिनो एवंदिट्टिनो - 'नत्थि सब्बसो भवनिरोधो'ति, सचे तेसं भवतं समणब्राह्मणानं 
सच्चं वचनं, ठानमेतं विज्जति - ये ते देवा अरूपिनो सञ्ञामया अपण्णकं मे ततूपपत्ति भविस्सति। ये पन ते भोन्तो 
समणब्राह्मणा एवंवादिनो एवंदिड्टिनो - 'अत्थि सब्बसो भवनिरोधो'ति, सचे तेसं भवतं समणब्राह्मणानं सच्चं वचनं, 
ठानमेतं विज्जति - यं दिद्ठेव धम्मे परिनिब्बायिस्सामि। ये खो ते भोन्तो समणब्राह्मणा एवंवादिनो एवंदिट्विनो - 'नत्थि 
सब्बसो भवनिरोधो'ति, तेसमयं दिड्टि सारागाय [सरागाय (स्या० कं०)] सन्तिके, संयोगाय सन्तिके, अभिनन्दनाय सन्तिके, 
अज्झोसानाय सन्तिके, उपादानाय सन्तिके । ये पन ते भोन्तो समणब्राह्मणा एवंवादिनो एवंदिद्विनो - “अत्थि सब्बसो 
भवनिरोधो'ति, तेसमयं दिट्ठि असारागाय सन्तिके, असंयोगाय सन्तिके, अनभिनन्दनाय सन्तिके, अनज्झोसानाय सन्तिके, 
अनुपादानाय सन्तिके””ति। सो इति पटिसङ्काय भवानंयेव निब्बिदाय विरागाय निरोधाय पटिपन्नो होति। 


१०५. “चत्तारोमे, गहपतयो, पुग्गला सन्तो संविज्जमाना लोकस्मिं। कतमे चत्तारो? इध, गहपतयो, एकच्चो पुग्गलो 

अत्तन्तपो होति अत्तपरितापनानुयोगमनुयुत्तो । इध, गहपतयो, एकच्चो पुग्गलो परन्तपो होति 
परपरितापनानुयोगमनुयृत्तो। इध, गहपतयो, एकच्चो पुग्गलो अत्तन्तपो च होति अत्तपरितापनानुयोगमनुयृत्तो परन्तपो च 
परपरितापनानुयोगमनुयृत्तो। इध, गहपतयो, एकच्चो पुग्गलो नेवत्तन्तपो होति नात्तपरितापनानुयोगमनुयृत्तो न परन्तपो न 
परपरितापनानुयोगमनुयुत्तो; सो अनत्तन्तपो अपरन्तपो दिट्टेव धम्मे निच्छातो निब्बुतो सीतीभूतो सुखप्पटिसंवेदी ब्रह्मभूतेन 
अत्तना विहरति। 


१०६. “कतमो च, गहपतयो, पुग्गलो अत्तन्तपो अत्तपरितापनानुयोगमनुयुत्तो? इध, गहपतयो, एकच्चो पुग्गलो 
अचेलको होति मुत्ताचारो हत्थापलेखनो...पे०... [वित्थारो म० नि० २.६-७ कन्दरकसुत्ते] इति एवरूपं अनेकविहितं 
कायस्स आतापनपरितापनानुयोगमनुयुत्तो विहरति। अयं वुच्चति, गहपतयो, पुग्गलो अत्तन्तपो 
अत्तपरितापनानुयोगमनुयृत्तो । 


“कतमो च, गहपतयो, पुग्गलो परन्तपो परपरितापनानुयोगमनुयृत्तो? इध, गहपतयो, एकच्चो पुग्गलो ओरब्भिको 
परपरितापनानुयोगमनुयुत्तो । 
“कतमो च, गहपतयो, पुग्गलो अत्तन्तपो च अत्तपरितापनानुयोगमनुयुत्तो परन्तपो च परपरितापनानुयोगमनुयुत्तो? 


रुदमाना परिकम्मानि करोन्ति। अयं वुच्चति, गहपतयो, पुग्गलो अत्तन्तपो च अत्तपरितापनानुयोगमनुयुत्तो परन्तपो च 
परपरितापनानुयोगमनुयृत्तो । 


“कतमो च, गहपतयो, पुग्गलो नेवत्तन्तपो नात्तपरितापनानुयोगमनुयुत्तो न परन्तपो न परपरितापनानुयोगमनुयृत्तो; सो 
अनत्तन्तपो अपरन्तपो दिद्ठेव धम्मे निच्छातो निब्बुतो सीतीभूतो सुखप्पटिसंवेदी ब्रह्मभूतेन अत्तना विहरति? इध, गहपतयो, 


दुब्बलीकरणे विविच्चेव कामेहि विविच्च अकुसलेहि धम्मेहि सवितक्कं सविचारं विवेकजं पीतिसुखं पठमं झानं 
उपसम्पज्ज विहरति | वितक्कविचारानं वूपसमा अज्झत्तं सम्पसादनं चेतसो एकोदिभावं अवितक्कं अविचारं समाधिजं 


“सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
पुब्बेनिवासानुस्सतिजाणाय चित्तं अभिनिन्नामेति। सो अनेकविहितं पुब्बेनिवासं अनुस्सरति सेय्यथिदं - एकम्पि जाति 


अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते सत्तानं चुतूपपातञाणाय चित्तं अभिनिन्नामेति । सो दिब्बेन 
चकखुना विसुद्रेन अतिक्कन्तमानुसकेन सत्ते पस्सति चवमाने उपपज्जमाने हीने पणीते सुवण्णे दुब्बण्णे, सुगते दुग्गते... 
पे०... यथाकम्मूपगे सत्ते पजानाति । सो एवं समाहिते चित्ते परिसुद्भे परियोदाते अनङ्गणे विगतूपक्किलेसे मुदुभूते कम्मनिये 


आसवनिरोधगामिनी पटिपदा'ति यथाभूतं पजानाति। तस्स एवं जानतो एवं पस्सतो कामासवापि चित्तं विमुच्चति, 


भवासवापि चित्तं विमुच्चति, अविज्जासवापि चित्तं विमुच्चति । विमुत्तस्मिं विमुत्तमिति जाणं होति। 'खीणा जाति, वुसितं 
ब्रह्मचरियं, कतं करणीयं, नापरं इत्थत्ताया'ति पजानाति। अयं वुच्चति, गहपतयो, पुग्गलो नेवत्तन्तपो 

नात्तपरितापनानुयोगमनुयृत्तो न परन्तपो न परपरितापनानुयोगमनुयृत्तो; सो अनत्तन्तपो अपरन्तपो दिद्ठेव धम्मे 
निच्छातो निब्बुतो सीतीभूतो सुखप्पटिसंवेदी ब्रह्मभूतेन अत्तना विहरती 'ति। 


एवं वुत्ते, सालेय्यका ब्राह्मणगहपतिका भगवन्तं एतदवोचुं - “अभिक्कन्तं, भो गोतम, अभिक्कन्तं, भो गोतम! 
सेय्यथापि, भो गोतम, निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा मग्गं आचिक्खेय्य, अन्धकारे वा 
तेलपज्जोतं धारेय्य “चक्खुमन्तो रूपानि दक्खन्ती'ति; एवमेवं भोता गोतमेन अनेकपरियायेन धम्मो पकासितो । एते मयं 
भवन्तं गोतमं सरणं गच्छाम धम्मञ्च भिक्खुसङ्घञ्च। उपासके नो भवं गोतमो धारेतु अज्जतग्गे पाणुपेतं सरणं गते^ति। 


अपण्णकसुत्तं निड्टितं दसमं । 
गहपतिवग्गो निड्टितो पठमो । 
तस्सुद्दानं - 


कन्दरनागरसेखवतो च, पोतलियो पुन जीवकभच्चो। 
उपालिदमथो कुक्कुरअभयो, बहुवेदनीयापण्णकतो दसमो॥ 


२. भिक्खुवग्गो 


१. अम्बलट्रिकराहुलोवादसृत्तं 


१०७. एवं मे सुतं - एकं समयं भगवा राजगहे विहरति वेळुवने कलन्दकनिवापे । तेन खो पन समयेन आयस्मा 
राहुलो अम्बलट्टिकायं विहरति । अथ खो भगवा सायन्हसमयं पटिसल्लाना बुद्धितो येन अम्बलट्टिका येनायस्मा राहुलो 
तेनुपसङ्कमि। अहसा खो आयस्मा राहुलो भगवन्तं दूरतोव आगच्छन्तं । दिस्वान आसनं पञ्ञापेसि, उदकञ्च पादानं । 
निसीदि भगवा पञ्ञत्ते आसने । निसज्ज पादे पक्खालेसि। आयस्मापि खो राहुलो भगवन्तं अभिवादेत्वा एकमन्तं निसीदि। 


१०८. अथ खो भगवा परित्तं उदकावसेसं उदकाधाने ठपेत्वा आयस्मन्तं राहलं आमन्तेसि -- “पस्ससि नो त्वं, 
राहुल, इमं परित्तं उदकावसेसं उदकाधाने ठपित"न्ति? “एवं, भन्ते” । “एवं परित्तकं खो, राहल, तेसं सामञ्ञं येसं नत्थि 
सम्पजानमुसावादे लज्जा”ति। अथ खो भगवा परित्तं उदकावसेसं छट्टेत्वा आयस्मन्तं राहुलं आमन्तेसि - “पस्ससि नो 
त्वं, राहुल, परित्तं उदकावसेसं छड्टित'न्ति? “एवं, भन्ते” । “एवं छड्डितँ खो, राहुल, तेसं सामञ्ञं येसं नत्थि 
सम्पजानमुसावादे लज्जा"ति। अथ खो भगवा तं उदकाधानं निक्कुज्जित्वा आयस्मन्तं राहुलं आमन्तेसि -- “पस्ससि नो 
त्वं, राहल, इमं उदकाधानं निक्कुज्जित "न्ति? “एवं, भन्ते । “एवं निक्कुज्जितं खो, राहुल, तेसं सामञ्जं येसं नत्थि 
सम्पजानमुसावादे लज्जा”ति। अथ खो भगवा तं उदकाधानं उक्कुज्जित्वा आयस्मन्तं राहुल आमन्तेसि - “पस्ससि नो 
त्वं, राहल, इमं उदकाधानं रित्त तुच्छ न्ति? “एवं, भन्ते । “एवं रित्तं तुच्छं खो, राहुल, तेसं सामञ्ञं येसं नत्थि 
सम्पजानमुसावादे लज्जाति। सेय्यथापि, राहुल, रञ्जो नागो ईसादन्तो उरूळहवा [उब्बूळहवा (सी० पी०)] अभिजातो 
सङ्गामावचरो सङ्गामगतो पुरिमेहिपि पादेहि कम्मं करोति, पच्छिमेहिपि पादेहि कम्मं करोति, पुरिमेनपि कायेन कम्मं 
करोति, पच्छिमेनपि कायेन कम्मं करोति, सीसेनपि कम्मं करोति, कण्णेहिपि कम्मं करोति, दन्तेहिपि कम्मं करोति, 

नङ्गुड्रेपि कम्मं करोति; रवखतेव सोण्डं। तत्थ हत्थारोहस्स एवं होति -- `अयं खो रञ्जो नागो ईसादन्तो उरूळहवा 
अभिजातो सङ्गामावचरो सङ्गामगतो पुरिमेहिपि पादेहि कम्मं करोति, पच्छिमेहिपि पादेहि कम्मं करोति...पे०... नङ्नुट्ेनपि 
कम्मं करोति; रक्खतेव सोण्डं। अपरिच्चत्तं खो रञ्ञो नागस्स जीवितःन्ति। यतो खो, राहुल, रञ्जो नागो ईसादन्तो 
उरूळहवा अभिजातो सङ्गामावचरो सङ्गामगतो पुरिमेहिपि पादेहि कम्मं करोति, पच्छिमेहिपि पादेहि कम्मं करोति...पे०... 
नङ्गुड्रेनपि कम्मं करोति, सोण्डायपि कम्मं करोति, तत्थ हत्थारोहस्स एवं होति -- `अयं खो रञ्जो नागो ईसादन्तो 
उरूळ्हवा अभिजातो सङ्गामावचरो सङ्गामगतो पुरिमेहिपि पादेहि कम्मं करोति, पच्छिमेहिपि पादेहि कम्मं करोति, 
पुरिमेनपि कायेन कम्मं करोति, पच्छिमेनपि कायेन कम्मं करोति, सीसेनपि कम्मं करोति, कण्णेहिपि कम्मं करोति, 
दन्तेहिपि कम्मं करोति, नङ्गुट्वेनपि कम्मं करोति, सोण्डायपि कम्मं करोति। परिच्चत्तं खो रञ्ञो नागस्स जीवितं । नत्थि 
दानि किञ्चि रञ्जो नागस्स अकरणीय'न्ति। एवमेव खो, राहल, यस्स कस्सचि सम्पजानमुसावादे नत्थि लज्जा, नाहं तस्स 
किञ्चि पापं अकरणीयन्ति वदामि । तस्मातिह ते, राहुल, 'हस्सापि न मुसा भणिस्सामी'ति -- एवञ्हि ते, राहुल, 
सिक्खितब्बं । 


१०९. “तं किं मञ्जसि, राहल, किमत्थियो आदासो ति? “पच्चवेक्खणत्थो, भन्ते”ति। “एवमेव खो, राहुल, 
पच्चवेक्खित्वा पच्चवेकिखित्वा कायेन कम्मं कत्तब्बं, पच्चवेक्खित्वा पच्चवेक्खित्वा वाचाय कम्मं कत्तब्बं, पच्चवेक्खित्वा 
पच्चवेक्खित्वा मनसा कम्मं कत्तब्बं । यदेव त्वं, राहुल, कायेन कम्मं कत्तुकामो अहोसि, तदेव ते कायकम्मं 
पच्चवेक्खितब्बं - `यं नु खो अहं इदं कायेन कम्मं कत्तुकामो इदं मे कायकम्मं अत्तब्याबाधायपि संवत्तेय्य, 
परब्याबाधायपि संवत्तेय्य, उभयब्याबाधायपि संवत्तेय्य - अकुसलं इदं कायकम्मं दुक्खुद्रयं [दुक्खुन्द्रयं, दुक्खुदयं (क०)] 
दुक्खविपाक न्ति? सचे त्वं, राहल, पच्चवेक्खमानो एवं जानेय्यासि - 'यं खो अहं इदं कायेन कम्मं कत्तुकामो इदं मे 
कायकम्मं अत्तब्याबाधायपि संवत्तेय्य, परब्याबाधायपि संवत्तेय्य, उभयब्याबाधायपि संवत्तेय्य - अकुसलं इदं कायकम्मं 
दुक्खुद्रयं दुक्खविपाक न्ति, एवरूपं ते, राहुल, कायेन कम्मं ससक्कं न करणीयं [संसक्कं न च करणीयं (क०)]। सचे पन 
त्वं, राहुल, पच्चवेक्खमानो एवं जानेय्यासि - `यं खो अहं इदं कायेन कम्मं कत्तुकामो इदं मे कायकम्मं नेवत्तब्याबाधायपि 
संवत्तेय्य, न परब्याबाधायपि संवत्तेय्य, न उभयब्याबाधायपि संवत्तेय्य - कुसलं इदं कायकम्मं सुखुद्रयं सुखविपाक न्ति, 
एवरूपं ते, राहुल, कायेन कम्मं करणीयं । 


“करोन्तेनपि ते, राहल, कायेन कम्मं तदेव ते कायकम्मं पच्चवेक्खितब्बं -- `यं नु खो अहं इदं कायेन कम्मं करोमि 
इदं मे कायकम्मं अत्तब्याबाधायपि संवत्तति, परब्याबाधायपि संवत्तति, उभयब्याबाधायपि संवत्तति - अकुसलं इदं 
कायकम्मं दुक्खुद्रयं दुक्खविपाक न्ति? सचे पन त्वं, राहल, पच्चवेक्खमानो एवं जानेय्यासि - `यं खो अहं इदं कायेन 
कम्मं करोमि इदं मे कायकम्मं अत्तब्याबाधायपि संवत्तति, परब्याबाधायपि संवत्तति, उभयब्याबाधायपि संवत्तति - 
अकुसलं इदं कायकम्मं दुक्खुद्रयं दुकखविपाकःन्ति, पटिसंहरेय्यासि त्वं, राहल, एवरूपं कायकम्मं । सचे पन त्वं, राहुल, 
पच्चवेक्खमानो एवं जानेय्यासि - “यं खो अहं इदं कायेन कम्मं करोमि इदं मे कायकम्मं नेवत्तब्याबाधायपि संवत्तति, न 
परब्याबाधायपि संवत्तति, न उभयब्याबाधायपि संवत्तति - कुसलं इदं कायकम्मं सुखुद्रयं सुखविपाक 'न्ति, 
अनुपदज्जेय्यासि त्वं, राहुल, एवरूपं कायकम्मं । 


“कत्वापि ते, राहुल, कायेन कम्मं तदेव ते कायकम्मं पच्चवेक्खितब्बं -- `यं नु खो अहं इदं कायेन कम्मं अकासि 
इदं मे कायकम्मं अत्तब्याबाधायपि संवत्तति [संवत्ति (पी०)], परब्याबाधायपि संवत्तति, उभयब्याबाधायपि संवत्तति - 
अकुसलं इदं कायकम्मं दुक्खुद्रयं दुक्खविपाक न्ति? सचे खो त्वं, राहल, पच्चवेक्खमानो एवं जानेय्यासि - 'यं खो अहं 

इदं कायेन कम्मं अकासि, इदं मे कायकम्मं अत्तब्याबाधायपि संवत्तति, परब्याबाधायपि संवत्तति, उभयब्याबाधायपि 
संवत्तति - अकुसलं इदं कायकम्मं दुकखुद्रयं दुक्खविपाक न्ति, एवरूपं ते, राहल, कायकम्मं सत्थरि वा विञ्ञूसु वा 
सब्रह्मचारीसु देसेतब्बं, विवरितब्बं, उत्तानीकातन्बं; देसेत्वा विवरित्वा उत्तानीकत्वा आयतिं संवरं आपञज्जितब्बं । सचे पन 
त्वं, राहुल, पच्चवेक्खमानो एवं जानेय्यासि - `यं खो अहं इदं कायेन कम्मं अकासि इदं मे कायकम्मं नेवत्तब्याबाधायपि 
संवत्तति, न परब्याबाधायपि संवत्तति, न उभयब्याबाधायपि संवत्तति - कुसलं इदं कायकम्मं सुखुद्रयं सुखविपाक न्ति, 
तेनेव त्वं, राहुल, पीतिपामोज्जेन विहरेय्यासि अहोरत्तानुसिक्खी कुसलेसु धम्मेसु। 


११०. “यदेव त्वं, राहुल, वाचाय कम्मं कत्तुकामो अहोसि, तदेव ते वचीकम्मं पच्चवेक्खितब्बं -- `यं नु खो अहं इदं 
वाचाय कम्मं कत्तुकामो इदं मे वचीकम्मं अत्तब्याबाधायपि संवत्तेय्य, परब्याबाधायपि संवत्तेय्य, उभयब्याबाधायपि 
संवत्ते्य - अकुसलं इदं वचीकम्मं दुक्खुद्रयं दुकखविपाक न्ति? सचे त्वं, राहल, पच्चवेक्खमानो एवं जानेय्यासि - `यं 
खो अहं इदं वाचाय कम्मं कत्तुकामो इदं मे बचीकम्मं अत्तब्याबाधायपि संवत्तेय्य, परब्याबाधायपि संवत्तेय्य, 
उभयब्याबाधायपि संवत्तेय्य - अकुसलं इदं वचीकम्मं दुक्खुद्रयं दुक्खविपाक'न्ति, एवरूपं ते, राहुल, वाचाय कम्मं 
ससक्कं न करणीयं । सचे पन त्वं, राहल, पच्चवेक्खमानो एवं जानेय्यासि - “यं खो अहं इदं वाचाय कम्मं कत्तुकामो इदं 
मे बचीकम्मं नेवत्तब्याबाधायपि संवत्तेय्य, न परब्याबाधायपि संवत्तेय्य - कुसलं इदं वचीकम्मं सुखुद्रयं सुखविपाक न्ति, 
एवरूपं ते, राहुल, वाचाय कम्मं करणीयं । 


“करोन्तेनपि, राहुल, वाचाय कम्मं तदेव ते वचीकम्मं पच्चवेक्खितब्बं _ “यं नु खो अहं इदं वाचाय कम्मं करोमि 
इदं मे वचीकम्मं अत्तब्याबाधायपि संवत्तति, परब्याबाधायपि संवत्तति, उभयब्याबाधायपि संवत्तति -- अकुसलं इदं 
वचीकम्मं दुक्खुद्रयं दुकखविपाक न्ति? सचे पन त्वं, राहल, पच्चवेक्खमानो एवं जानेय्यासि -- 'यं खो अहं इदं वाचाय 
कम्मं करोमि इदं मे वचीकम्मं अत्तब्याबाधायपि संवत्तति, परब्याबाधायपि संवत्तति, उभयब्याबाधायपि संवत्तति - 
अकुसलं इदं वचीकम्मं दुक्खुद्रयं दुक्खविपाक न्ति, पटिसंहरेय्यासि त्वं, राहुल, एवरूपं बचीकम्मं । सचे पन त्वं, राहुल, 
पच्चवेक्खमानो एवं जानेय्यासि - `यं खो अहं इदं वाचाय कम्मं करोमि इदं मे वचीकम्मं नेवत्तब्याबाधायपि संवत्तति, न 
परब्याबाधायपि संवत्तति, न उभयब्याबाधायपि संवत्तति -- कुसलं इदं बचीकम्मं सुखुद्रयं सुखविपाक न्ति, 
अनुपदज्जेय्यासि, त्वं राहल, एवरूपं वचीकम्मं । 


“कत्वापि ते, राहल, वाचाय कम्मं तदेव ते वचीकम्मं पच्चवेक्खितब्बं _ यं नु खो अहं इदं वाचाय कम्मं अकासि 
इदं मे बचीकम्मं अत्तब्याबाधायपि संवत्तति [संवत्ति (सी० पी०)], परब्याबाधायपि संवत्तति, उभयब्याबाधायपि संवत्तति - 
अकुसलं इदं वचीकम्मं दुकखुद्रयं दुक्खविपाक न्ति? सचे खो त्वं, राहल, पच्चवेक्खमानो एवं जानेय्यासि - 'यं खो अहं 
इदं वाचाय कम्मं अकासि इदं मे वचीकम्मं अत्तब्याबाधायपि संवत्तति, परब्याबाधायपि संवत्तति, उभयब्याबाधायपि 
संवत्तति - अकुसलं इदं वचीकम्मं दुकखुद्रयं दुकखविपाक न्ति, एवरूपं ते, राहल, वचीकम्मं सत्थरि वा विञ्ञूसु वा 
सब्रह्मचारीसु देसेतब्बं, विवरितब्बं, उत्तानीकत्तब्बं; देसेत्वा विवरित्वा उत्तानीकत्वा आयतिं संवरं आपज्जितब्बं । सचे पन 
त्वं, राहुल, पच्चवेक्खमानो एवं जानेय्यासि - `यं खो अहं इदं वाचाय कम्मं अकासि इदं मे वचीकम्मं नेवत्तब्याबाधायपि 
संवत्तति, न परब्याबाधायपि संवत्तति, न उभयब्याबाधायपि संवत्तति -- कुसलं इदं वचीकम्मं सुखुद्रयं सुखविपाक न्ति, 
तेनेव त्वं, राहल, पीतिपामोज्जेन विहरेय्यासि अहोरत्तानुसिक्खी कुसलेसु धम्मेसु। 


१११. “यदेव त्वं, राहुल, मनसा कम्मं कत्तुकामो अहोसि, तदेव ते मनोकम्मं पच्चवेकिखितब्बं -- `यं नु खो अहं इदं 

मनसा कम्मं कत्तुकामो इदं मे मनोकम्मं अत्तब्याबाधायपि संवत्तेय्य, परब्याबाधायपि संवत्तेय्य, उभयब्याबाधायपि 
संवत्तेय्य - अकुसलं इदं मनोकम्मं दुकखुद्रयं दुक्खविपाक न्ति? सचे त्वं, राहुल, पच्चवेक्खमानो एवं जानेय्यासि - `यं 
खो अहं इदं मनसा कम्मं कत्तुकामो इदं मे मनोकम्मं अत्तब्याबाधायपि संवत्तेय्य, परब्याबाधायपि संवत्तेय्य, 
उभयब्याबाधायपि संवत्ते्य - अकुसलं इदं मनोकम्मं दुक्खुद्रयं दुक्खविपाक न्ति, एवरूपं ते, राहुल, मनसा कम्मं 
ससक्कं न करणीयं । सचे पन त्वं, राहल, पच्चवेक्खमानो एवं जानेय्यासि - “यं खो अहं इदं मनसा कम्मं कत्तुकामो इदं मे 
मनोकम्मं नेवत्तब्याबाधायपि संवत्तेय्य, न परब्याबाधायपि संवत्तेय्य, न उभयब्याबाधायपि संवत्तेय्य - कुसलं इदं मनोकम्मं 
सुखुद्रयं सुखविपाक न्ति, एवरूपं ते, राहुल, मनसा कम्मं करणीयं । 


““करोन्तेनपि ते, राहल, मनसा कम्मं तदेव ते मनोकम्मं पच्चवेक्खितब्बं -- 'यं नु खो अहं इदं मनसा कम्मं करोमि 
इदं मे मनोकम्मं अत्तब्याबाधायपि संवत्तति, परब्याबाधायपि संवत्तति, उभयब्याबाधायपि संवत्तति - अकुसलं इदं 
मनोकम्मं दुक्खुद्रयं दुकखविपाक न्ति? सचे पन त्वं, राहल, पच्चवेक्खमानो एवं जानेय्यासि -- 'यं खो अहं इदं मनसा 
कम्मं करोमि इदं मे मनोकम्मं अत्तब्याबाधायपि संवत्तति, परब्याबाधायपि संवत्तति, उभयब्याबाधायपि संवत्तति - 
अकुसलं इदं मनोकम्मं दुक्खुद्रयं दुक्खविपाक ` न्ति, पटिसंहरेय्यासि त्वं, राहल, एवरूपं मनोकम्मं । सचे पन त्वं, राहुल, 
पच्चवेक्खमानो एवं जानेय्यासि - “यं खो अहं इदं मनसा कम्मं करोमि इदं मे मनोकम्मं नेवत्तब्याबाधायपि संवत्तति, न 
परब्याबाधायपि संवत्तति, न उभयब्याबाधायपि संवत्तति - कुसलं इदं मनोकम्मं सुखुद्रयं सुखविपाक न्ति, 
अनुपदज्जेय्यासि त्वं, राहल, एवरूपं मनोकम्मं । 


“कत्वापि ते, राहल, मनसा कम्मं तदेव ते मनोकम्मं पच्चवेक्खितब्बं -- 'यं नु खो अहं इदं मनसा कम्मं अकासि इदं 
मे मनोकम्मं अत्तब्याबाधायपि संवत्तति [संवत्ति (सी० पी०)], परब्याबाधायपि संवत्तति, उभयब्याबाधायपि संवत्तति - 
अकुसलं इदं मनोकम्मं दुकखुद्रयं दुक्खविपाक न्ति? सचे खो त्वं, राहल, पच्चवेक्खमानो एवं जानेय्यासि - 'यं खो अहं 
इदं मनसा कम्मं अकासि इदं मे मनोकम्मं अत्तब्याबाधायपि संवत्तति, परब्याबाधायपि संवत्तति, उभयब्याबाधायपि 
संवत्तति - अकुसलं इदं मनोकम्मं दुकखुद्रयं दुकखविपाक न्ति, एवरूपं पन [एवरूपे (सी० पी०), एवरूपे पन (स्या० 
कं०)] ते, राहुल, मनोकम्मं [मनोकम्मे (सी० स्या० कं० पी०)] अट्टीयितब्बं हरायितब्बं जिगुच्छितब्बं; अट्टीयित्वा हरायित्वा 
जिगुच्छित्वा आयतिं संवरं आपञ्जितब्बं। सचे पन त्वं, राहुल, पच्चवेक्खमानो एवं जानेय्यासि - “यं खो अहं इदं मनसा 
कम्मं अकासि इदं मे मनोकम्मं नेवत्तब्याबाधायपि संवत्तति, न परब्याबाधायपि संवत्तति, न उभयब्याबाधायपि संवत्तति - 
कुसलं इदं मनोकम्मं सुखुद्रयं सुखविपाक न्ति, तेनेव त्वं, राहल, पीतिपामोज्जेन विहरेय्यासि अहोरत्तानुसिक्खी कुसलेसु 
धम्मेसु। 


११२. “ये हि केचि, राहुल, अतीतमद्धानं समणा वा ब्राह्मणा वा कायकम्मं परिसोधेसुं, वचीकम्मं परिसोधेसुं, 
मनोकम्मं परिसोधेसुं, सब्बे ते एवमेवं पच्चवेक्खित्वा पच्चवेविखित्वा कायकम्मं परिसोधेसुं, पच्चवेक्खित्वा पच्चवेक्खित्वा 
वचीकम्मं परिसोधेसुं, पच्चवेक्खित्वा पच्चवेक्खित्वा मनोकम्मं परिसोधेसुं । येपि हि केचि, राहुल, अनागतमद्भानं समणा 
वा ब्राह्मणा वा कायकम्मं परिसोधेस्सन्ति, वचीकम्मं परिसोधेस्सन्ति, मनोकम्मं परिसोधेस्सन्ति, सब्बे ते एवमेवं 
पच्चवेक्खित्वा पच्चवेक्खित्वा कायकम्मं परिसोधेस्सन्ति, पच्चवेक्खित्वा पच्चवेक्खित्वा वचीकम्मं परिसोधेस्सन्ति, 
पच्चवेक्खित्वा पच्चवेक्खित्वा मनोकम्मं परिसोधेस्सन्ति। येपि हि केचि, राहुल, एतरहि समणा वा ब्राह्मणा वा कायकम्मं 
परिसोधेन्ति, वचीकम्मं परिसोधेन्ति, मनोकम्मं परिसोधेन्ति, सब्बे ते एवमेवं पच्चवेकिखित्वा पच्चवेक्खित्वा कायकम्मं 
परिसोधेन्ति, पच्चवेक्खित्वा पच्चवेक्खित्वा बचीकम्मं परिसोधेन्ति, पच्चवेक्खित्वा पच्चवेक्खित्वा मनोकम्मं 

परिसोधेन्ति। तस्मातिह, राहुल, 'पच्चवेक्खित्वा पच्चवेकिखित्वा कायकम्मं परिसोधेस्सामि, पच्चवेक्खित्वा 
पच्चवेक्खित्वा बचीकम्मं परिसोधेस्सामि, पच्चवेक्खित्वा पच्चवेक्खित्वा मनोकम्मं परिसोधेस्सामी'ति -- एवञ्हि ते, 
राहुल, सिक्खितब्ब''न्ति। 


इदमवोच भगवा। अत्तमनो आयस्मा राहुलो भगवतो भासितं अभिनन्दीति । 
अम्बलट्टिकराहुलोवादसुत्तं निट्टितं पठमं । 
२. महाराहुलोवादसुत्तं 


११३. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो भगवा 
पुब्बण्हसमयं निवासेत्वा पत्तचीवरमादाय सावत्थिं पिण्डाय पाविसि। आयस्मापि खो राहुलो पुब्बण्हसमयं निवासेत्वा 
पत्तचीवरमादाय भगवन्तं पिट्ठितो पिट्ठितो अनुबन्धि । अथ खो भगवा अपलोकेत्वा आयस्मन्तं राहुलं आमन्तेसि - “यं 
किञ्चि, राहुल, रूपं - अतीतानागतपच्चुप्पन्नं अज्झत्तं वा बहिद्धा वा ओळारिकं वा सुखुमं वा हीनं वा पणीतं वा यं दूरे 
सन्तिके वा - सब्ब रूपं 'नेतं मम, नेसोहमस्मि, न मेसो अत्ता'ति एवमेतं यथाभूतं सम्मप्पञ्जाय ददुब्ब"'न्ति। “रूपमेव नु 
खो, भगवा, रूपमेव नु खो, सुगता ति? “रूपम्पि, राहुल, वेदनापि, राहुल, सञ्जापि, राहुल, सङ्घारापि, राहुल, 
विञ्ञाणम्पि, राहुला ति । अथ खो आयस्मा राहुलो “को नज्ज [को नुज्ज (स्या० कं०)] भगवता सम्मुखा ओवादेन 
ओवदितो गामं पिण्डाय पविसिस्सती”ति ततो पटिनिवत्तित्वा अञ्ञतरस्मिं रुक्खमूले निसीदि पल्लङ्कं आभुजित्वा उजुं 
कायं पणिधाय परिमुखं सतिं उपड॒पेत्वा। अददसा खो आयस्मा सारिपृत्तो आयस्मन्तं राहुलं अञ्ञतरस्मिं रुक्खमूले निसिन्नं 
पल्लङ्क आभुजित्वा उजुं कायं पणिधाय परिमुखं सति उपट्टपेत्वा। दिस्वान आयस्मन्तं राहुलं आमन्तेसि - 
“आनापानस्सति, राहल, भावनं भावेहि। आनापानस्सति, राहुल, भावना भाविता बहुलीकता महप्फला होति 
महानिसंसा”ति। 


११४. अथ खो आयस्मा राहुलो सायन्हसमयं पटिसल्लाना बुद्धितो येन भगवा तेनुपसङ्कमि; उपसङ्कमित्वा भगवन्तं 
अभिवादेत्वा एकमन्तं निसीदि। एकमन्तं निसिन्नो खो आयस्मा राहुलो भगवन्तं एतदवोच - “कथं भाविता नु खो, भन्ते, 
आनापानस्सति, कथं बहुलीकता महप्फला होति महानिसंसा "ति? “यं किञ्चि, राहुल, अज्झत्तं पच्चत्तं कक्खळं खरिंगतं 
उपादिन्नं, सेय्यथिदं - केसा लोमा नखा दन्ता तचो मंसं न्हारु [नहारु (सी० स्या० कं० पी०)] अंड्डि अट्टिमिञ्जं वक्कं हदयं 
यकनं किलोमकं पिहकं पप्फासं अन्तं अन्तगुणं उदरियं करीसं, यं वा पनञ्ञम्पि किञ्चि अज्झत्तं पच्चत्तं ककखळं खरिगतं 
उपादिन्नं - अयं वुच्चति, राहल, अज्झत्तिका पथवीधातु [पठवीधातु (सी० स्या० कं० पी०)]। या चेव खो पन अज्झत्तिका 
पथवीधातु या च बाहिरा पथवीधातु, पथवीधातुरेवेसा । तं 'नेतं मम, नेसोहमस्मि, न मेसो अत्ता'ति - एवमेतं यथाभूतं 
सम्मप्पञ्ञाय दटुब्बं । एवमेतं यथाभूतं सम्मप्पञ्जाय दिस्वा पथवीधातुया निब्बिन्दति, पथवीधातुया चित्तं विराजेति” । 


११५. “कतमा च, राहुल, आपोधातु? आपोधातु सिया अज्झत्तिका, सिया बाहिरा। कतमा च, राहुल, अज्झत्तिका 
आपोधातु? यं अज्झत्तं पच्चत्तं आपो आपोगतं उपादिन्नं, सेय्यथिदं - पित्तं सेम्हं पुब्बो लोहितं सेदो मेदो अस्सु वसा खेळो 
सिङ्घाणिका लसिका मुत्तं, यं वा पनञ्ञम्पि किञ्चि अज्झत्तं पच्चत्तं आपो आपोगतं उपादिन्नं - अयं वुच्चति, राहुल, 
अज्झत्तिका आपोधातु । या चेव खो पन अज्झत्तिका आपोधातु या च बाहिरा आपोधातु आपोधातुरेवेसा । तं 'नेतं मम, 
नेसोहमस्मि, न मेसो अत्ता'ति - एवमेतं यथाभूतं सम्मप्पञ्जाय दडुब्बं। एवमेतं यथाभूतं सम्मप्पञ्ञजाय दिस्वा आपोधातुया 

निब्बिन्दति, आपोधातुया चित्तं विराजेति। 


११६. “कतमा च, राहुल, तेजोधातु? तेजोधातु सिया अज्झत्तिका, सिया बाहिरा। कतमा च, राहुल, अज्झत्तिका 
तेजोधातु? यं अज्झत्तं पच्चत्तं तेजो तेजोगतं उपादिन्नं, सेय्यथिदं -- येन च सन्तप्पति येन च जीरीयति येन च परिडय्हति 
येन च असितपीतखायितसायितं सम्मा परिणामं गच्छति, यं वा पनञ्ञम्पि किञ्चि अञ्झत्तं पच्चत्तं तेजो तेजोगतं उपादिन्नं 
- अयं वुच्चति, राहुल, अज्झत्तिका तेजोधातु। या चेव खो पन अज्झत्तिका तेजोधातु या च बाहिरा तेजोधातु 
तेजोधातुरेवेसा । तं 'नेतं मम, नेसोहमस्मि, न मेसो अत्ता'ति -- एवमेतं यथाभूतं सम्मप्पञ्ञाय दडुब्बं । एवमेतं यथाभूतं 
सम्मप्पञ्ञाय दिस्वा तेजोधातुया निब्बिन्दति, तेजोधातुया चित्तं विराजेति। 


११७. “कतमा च, राहुल, वायोधातु? वायोधातु सिया अज्झत्तिका, सिया बाहिरा। कतमा च, राहुल, अज्झत्तिका 
बायोधातु? यं अज्झत्तं पच्चत्तं वायो वायोगतं उपादिन्नं, सेय्यथिदं - उद्भङ्गमा वाता, अधोगमा वाता, कुच्छिसया वाता, 
कोड्ठासया [कोट्टसया (सी० पी०)] वाता, अङ्गमङ्गानुसारिनो वाता, अस्सासो पस्सासो, इति यं वा पनञ्ञम्पि किञ्चि 
अज्झत्तं पच्चत्तं वायो वायोगतं उपादिन्नं -- अयं वुच्चति, राहुल, अज्झत्तिका वायोधातु। या चेव खो पन अज्झत्तिका 
वायोधातु या च बाहिरा वायोधातु वायोधातुरेवेसा । तं 'नेतं मम, नेसोहमस्मि, न मेसो अत्ता'ति - एवमेतं यथाभूतं 
सम्मप्पञ्ञाय दटुब्बं । एवमेतं यथाभूतं सम्मप्पञ्ञाय दिस्वा वायोधातुया निब्बिन्दति, वायोधातुया चित्तं विराजेति। 


११८. “कतमा च, राहल, आकासधातु? आकासधातु सिया अज्झत्तिका, सिया बाहिरा। कतमा च, राहुल, 
अज्झत्तिका आकासधातु? यं अज्झत्तं पच्चत्तं आकासं आकासगतं उपादिन्नं, सेय्यथिदं - कण्णच्छिद्दै नासच्छिहं मुखद्वारं, 
येन च असितपीतखायितसायितं अज्झोहरति, यत्थ च असितपीतखायितसायितं सन्तिट्ठति, येन च 
असितपीतखायितसायितं अधोभागं [अधोभागा (सी० स्या० कं० पी०)] निक्खमति, यं वा पनञ्ञम्पि किञ्चि अज्झत्तं 
पच्चत्तं आकासं आकासगतं, अघं अघगतं, विवरं विवरगतं, असम्फुट्टं, मंसलोहितेहि उपादिन्नं [आकासगतं उपादिन्नं 
(सी० पी०)] - अयं बुच्चति, राहुल, अज्झत्तिका आकासधातु । या चेव खो पन अज्झत्तिका आकासधातु या च बाहिरा 
आकासधातु आकासधातुरेवेसा । तं 'नेतं मम, नेसोहमस्मि, न मेसो अत्ता'ति -- एवमेतं यथाभूतं सम्मप्पञ्ञाय दटुब्बं । 
एवमेतं यथाभूतं सम्मप्पञ्जाय दिस्वा आकासधातुया चित्तं निब्बिन्दति, आकासधातुया चित्तं विराजेति। 


११९. “पथवीसमं, राहुल, भावनं भावेहि। पथवीसमञ्हि ते, राहुल, भावनं भावयतो उप्पन्ना मनापामनापा फस्सा 
चित्तं न परियादाय ठस्सन्ति। सेय्यथापि, राहुल, पथविया सुचिम्पि निक्खिपन्ति, असुचिम्पि निक्खिपन्ति, गूथगतम्पि 
निक्खिपन्ति, मुत्तगतम्पि निक्खिपन्ति, खेळगतम्पि निक्खिपन्ति, पुब्बगतम्पि निक्खिपन्ति, लोहितगतम्पि निक्खिपन्ति, न 
च तेन पथवी अट्टीयति वा हरायति वा जिगुच्छति वा; एवमेव खो त्वं, राहल, पथवीसमं भावनं भावेहि। पथवीसमञड्हि ते, 
राहुल, भावनं भावयतो उप्पन्ना मनापामनापा फस्सा चित्तं न परियादाय ठस्सन्ति। 


“आपोसमं, राहुल, भावनं भावेहि। आपोसमञ्हि ते, राहुल, भावनं भावयतो उप्पन्ना मनापामनापा फस्सा चित्तं न 
परियादाय ठस्सन्ति। सेय्यथापि, राहल, आपस्मिं सुचिम्पि धोवन्ति, असुचिम्पि धोवन्ति, गूथगतम्पि धोवन्ति, मृत्तगतम्पि 
धोवन्ति, खेळगतम्पि धोवन्ति, पुब्बगतम्पि धोवन्ति, लोहितगतम्पि धोवन्ति, न च तेन आपो अट्टीयति वा हरायति वा 
जिगुच्छति वा; एवमेव खो त्वं, राहल, आपोसमं भावनं भावेहि। आपोसमज्हि ते, राहल, भावनं भावयतो उप्पन्ना 
मनापामनापा फस्सा चित्तं न परियादाय ठस्सन्ति । 

“तेजोसमं, राहुल, भावनं भावेहि। तेजोसमञ्हि ते, राहुल, भावनं भावयतो उप्पन्ना मनापामनापा फस्सा चित्तं न 
परियादाय ठस्सन्ति । सेय्यथापि, राहुल, तेजो सुचिम्पि दहति, असुचिम्पि दहति, गूथगतम्पि दहति, मुत्तगतम्पि दहति, 
खेळगतम्पि दहति, पुब्बगतम्पि दहति, लोहितगतम्पि दहति, न च तेन तेजो अट्टीयति वा हरायति वा जिगुच्छति वा; एवमेव 
खो त्वं, राहुल, तेजोसमं भावनं भावेहि। तेजोसमञ्हि ते, राहुल, भावनं भावयतो उप्पन्ना मनापामनापा फस्सा चित्तं न 
परियादाय ठस्सन्ति। 


“वायोसमं, राहुल, भावनं भावेहि। वायोसमञ्हि ते, राहुल, भावनं भावयतो उप्पन्ना मनापामनापा फस्सा चित्तं न 
परियादाय ठस्सन्ति। सेय्यथापि, राहुल, वायो सुचिम्पि उपवायति, असुचिम्पि उपवायति, गूथगतम्पि उपवायति, मुत्तगतम्पि 
उपवायति, खेळगतम्पि उपवायति, पुब्बगतम्पि उपवायति, लोहितगतम्पि उपवायति, न च तेन वायो अट्टीयति वा हरायति 
वा जिगुच्छति वा; एवमेव खो त्वं, राहुल, वायोसमं भावनं भावेहि। वायोसमञ्हि ते, राहुल, भावनं भावयतो उप्पन्ना 
मनापामनापा फस्सा चित्तं न परियादाय ठस्सन्ति । 


“आकाससमं, राहुल, भावनं भावेहि। आकाससमञ्हि ते, राहुल, भावनं भावयतो उप्पन्ना मनापामनापा फस्सा चित्तं 
न परियादाय ठस्सन्ति। सेय्यथापि, राहल, आकासो न कत्थचि पतिट्टितो; एवमेव खो त्वं, राहुल, आकाससमं भावनं 
भावेहि। आकाससमज्हि ते, राहल, भावनं भावयतो उप्पन्ना मनापामनापा फस्सा चित्तं न परियादाय ठस्सन्ति। 


१२०. “मत्तं, राहल, भावनं भावेहि । मेत्तञ्हि ते, राहल, भावनं भावयतो यो ब्यापादो सो पहीयिस्सति। करुणं, राहुल, 
भावनं भावेहि करुणञ्हि ते, राहुल, भावनं भावयतो या विहेसा सा पहीयिस्सति। मुदितं, राहुल, भावनं भावेहि। मुदितञ्हि 
ते, राहल, भावनं भावयतो या अरति सा पहीयिस्सति। उपेक्खं, राहल, भावनं भावेहि। उपेक्खज्हि ते, राहल, भावनं 
भावयतो यो पटिघो सो पहीयिस्सति। असुभं, राहुल, भावनं भावेहि। असुभज्हि ते, राहुल, भावनं भावयतो यो रागो सो 
पहीयिस्सति। अनिच्चसञ्ञं, राहल, भावनं भावेहि। अनिच्चसञ्ञञ्हि ते, राहुल, भावनं भावयतो यो अस्मिमानो सो 
पहीयिस्सति। 


१२१. “आनापानस्सति, राहल, भावनं भावेहि। आनापानस्सति हि ते, राहल, भाविता बहुलीकता महप्फला होति 
महानिसंसा। कथं भाविता च, राहल, आनापानस्सति, कथं बहुलीकता महप्फला होति महानिसंसा? इध, राहुल, भिक्खु 
अरञ्जगतो वा रुक्खमूलगतो वा सुञ्ञागारगतो वा निसीदति पल्लड्कं आभुजित्वा उजुं कायं पणिधाय परिमुखं सतिं 
उपट्ठ पेत्वा। सो सतोव अस्ससति सतोव [सतो (सी० स्या० कं० पी०)] पस्ससति। 


“दीघं वा अस्ससन्तो 'दीघं अस्ससामी'ति पजानाति, दीघं वा पस्ससन्तो 'दीघं पस्ससामी'ति पजानाति; रस्सं वा 
अस्ससन्तो 'रस्सं अस्ससामी'ति पजानाति, रस्सं वा पस्ससन्तो रस्सं पस्ससामी ति पजानाति। 'सब्बकायप्पटिसंवेदी 
अस्ससिस्सामी'ति सिक्खति; 'सब्बकायप्पटिसंवेदी पस्ससिस्सामी ति सिक्खति; 'पस्सम्भयं कायसङ्कारं 
अस्ससिस्सामी'ति सिक्खति; 'पस्सम्भयं कायसङ्कारं पस्ससिस्सामी ति सिक्खति । 


“““पीतिप्पटिसंवेदी अस्ससिस्सामी'ति सिक्खति; 'पीतिप्पटिसंवेदी पस्ससिस्सामीति सिक्खति; 'सुखप्पटिसंवेदी 
अस्ससिस्सामी'ति सिक्खति; *सुखप्पटिसंवेदी पस्ससिस्सामी'ति सिक्खति; 'चित्तसङ्घारप्पटिसंवेदी अस्ससिस्सामी'ति 
सिक्खति; 'चित्तसङ्घारप्पटिसंवेदी पस्ससिस्सामी'ति सिक्खति; 'पस्सम्भयं चित्तसङ्कारं अस्ससिस्सामी ति सिक्खति; 
"पस्सम्भयं चित्तसङ्कारं पस्ससिस्सामी'ति सिक्खति। 

““*चित्तप्पटिसंवेदी अस्ससिस्सामी'ति सिक्खति; चित्तप्पटिसंवेदी पस्ससिस्सामी'ति सिक्खति; “अभिप्पमोदयं चित्तं 
अस्ससिस्सामी'ति सिक्खति; “अभिप्पमोदयं चित्तं पस्ससिस्सामीति सिक्खति; *समादहं चित्तं अस्ससिस्सामी'ति 
सिक्खति; 'समादहं चित्तं पस्ससिस्सामीति सिक्खति; 'विमोचयं चित्तं अस्ससिस्सामी'ति सिक्खति; 'विमोचयं चित्तं 
पस्ससिस्सामी'ति सिक्खति। 


““अनिच्चानुपस्सी अस्ससिस्सामी'ति सिक्खति; अनिच्चानुपस्सी पस्ससिस्सामी'ति सिक्खति; 'विरागानुपस्सी 
अस्ससिस्सामी'ति सिक्खति; “विरागानुपस्सी पस्ससिस्सामी'ति सिक्खति; “निरोधानुपस्सी अस्ससिस्सामीति सिक्खति; 
“निरोधानुपस्सी पस्ससिस्सामी'ति सिक्खति; 'पटिनिस्सग्गानुपस्सी अस्ससिस्सामी'ति सिक्खति; 'पटिनिस्सग्गानुपस्सी 
पस्ससिस्सामी'ति सिक्खति। 


“एवं भाविता खो, राहल, आनापानस्सति, एवं बहुलीकता महण्फला होति महानिसंसा । एवं भाविताय, राहुल, 
आनापानस्सतिया, एवं बहुलीकताय येपि ते चरिमका अस्सासा तेपि विदिताव निरुज्झन्ति नो अविदिता”ति। 


इदमवोच भगवा। अत्तमनो आयस्मा राहुलो भगवतो भासितं अभिनन्दीति । 
महाराहुलोवादसुत्तं निट्टितं दुतियं । 
३. चूळमालुक्यसुत्त 


१२२. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो आयस्मतो 
मालुक्यपुत्तस्स [मालुङ्क्यपुत्तस्स (सी० स्या० कं० पी०)] रहोगतस्स पटिसल्लीनस्स एवं चेतसो परिवितक्को उदपादि - 
“यानिमानि दिट्ठिगतानि भगवता अब्याकतानि ठपितानि पटिक्खित्तानि _ 'सस्सतो लोको'तिपि, “असस्सतो लोको'तिपि, 
'अन्तवा लोको'तिपि, 'अनन्तवा लोको'तिपि, “तं जीवं तं सरीर न्तिपि, *अज्जं जीवं अञ्जं सरीर न्तिपि, "होति तथागतो 
परं मरणा'तिपि, “न होति तथागतो परं मरणा'तिपि, "होति च न च होति तथागतो परं मरणा'तिपि, 'नेव होति न न होति 
तथागतो परं मरणा'तिपि - तानि मे भगवा न ब्याकरोति। यानि मे भगवा न ब्याकरोति तं मे न रुच्चति, तं मे नक्खमति। 
सोहं भगवन्तं उपसङ्कमित्वा एतमत्थं पुच्छिस्सामि। सचे मे भगवा व्याकरिस्सति -- 'सस्सतो लोको ति वा “असस्सतो 
लोको ति वा...पे०... 'नेव होति न न होति तथागतो परं मरणा'ति वा - एवाहं भगवति ब्रह्मचरियं चरिस्सामि; नो चे मे 


मरणा'ति वा - एवाहं सिक्खं पच्चक्खाय हीनायावत्तिस्सामी'ति। 


१२३. अथ खो आयस्मा मालुक्यपुत्तो सायन्हसमयं पटिसल्लाना बुद्धितो येन भगवा तेनुपसङ्कमि; उपसङ्कमित्वा 
भगवन्तं अभिवादेत्वा एकमन्तं निसीदि। एकमन्तं निसिन्नो खो आयस्मा मालुक्यपृत्तो भगवन्तं एतदवोच - 


९२४. “इध मय्हं, भन्ते, रहोगतस्स पटिसल्लीनस्स एवं चेतसो परिवितक्को उदपादि - यानिमानि दिड्डिगतानि 
भगवता अब्याकतानि ठपितानि पटिक्खित्तानि -- 'सस्सतो लोको'तिपि, 'असस्सतो लोको तिपि...पे०... 'नेव होति न न 
होति तथागतो परं मरणा'तिपि - तानि मे भगवा न ब्याकरोति। यानि मे भगवा न ब्याकरोति तं मे न रुच्चति, तं मे 
नक्खमति। सोहं भगवन्तं उपसङ्कमित्वा एतमत्थं पुच्छिस्सामि। सचे मे भगवा ब्याकरिस्सति -- 'सस्सतो लोको'ति वा, 
'असस्सतो लोको'ति वा...पे०... 'नेव होति न न होति तथागतो परं मरणा'ति वा - एवाहं भगवति, ब्रह्मचरियं चरिस्सामि। 

नो चे मे भगवा ब्याकरिस्सति -- “सस्सतो लोको'ति वा, “असस्सतो लोको'ति वा...पे०... “नेव होति न न होति 
तथागतो परं मरणा'ति वा - एवाहं सिक्खं पच्चक्खाय हीनायावत्तिस्सामीति। सचे भगवा जानाति - “सस्सतो लोको' ति, 
“सस्सतो लोको'ति मे भगवा ब्याकरोतु; सचे भगवा जानाति - 'असस्सतो लोको'ति, “असस्सतो लोको'ति मे भगवा 
ब्याकरोतु। नो चे भगवा जानाति - 'सस्सतो लोको'ति वा, “असस्सतो लोको'ति वा, अजानतो खो पन अपस्सतो एतदेव 
उजुकं होति यदिदं - “न जानामि, न पस्सामी'ति। सचे भगवा जानाति -- 'अन्तवा लोको'ति, “अनन्तवा लोको ति मे 
भगवा ब्याकरोतु; सचे भगवा जानाति -- 'अनन्तवा लोको ति, 'अनन्तवा लोको'ति मे भगवा ब्याकरोतु । नो चे भगवा 
जानाति - 'अन्तवा लोको'ति वा, 'अनन्तवा लोको'ति वा, अजानतो खो पन अपस्सतो एतदेव उजुकं होति यदिदं - “न 
जानामि, न पस्सामी'ति। सचे भगवा जानाति - “तं जीवं तं सरीर न्ति, `तं जीवं तं सरीर न्ति मे भगवा ब्याकरोतु; सचे 
भगवा जानाति -- 'अञ्ञं जीवं अज्ञं सरीर न्ति, 'अञ्ञं जीवं अञ्जं सरीर न्ति मे भगवा व्याकरोतु। नो चे भगवा जानाति 
-- तँ जीवं तं सरीरःन्ति वा, 'अञ्जं जीवं अञ्जं सरीर'न्ति वा, अजानतो खो पन अपस्सतो एतदेव उजुकं होति यदिदं - 
“न जानामि, न पस्सामी'ति। सचे भगवा जानाति - 'होति तथागतो परं मरणा ति, 'होति तथागतो परं मरणा'ति मे भगवा 
ब्याकरोतु; सचे भगवा जानाति - “न होति तथागतो परं मरणा'ति, “न होति तथागतो परं मरणा'ति मे भगवा ब्याकरोतु। 
नो चे भगवा जानाति - "होति तथागतो परं मरणा'ति वा, “न होति तथागतो परं मरणा'ति वा, अजानतो खो पन अपस्सतो 
एतदेव उजुकं होति यदिदं - “न जानामि न पस्सामीति। सचे भगवा जानाति - 'होति च न च होति तथागतो परं 
मरणा'ति, "होति च न च होति तथागतो परं मरणा'ति मे भगवा ब्याकरोतु; सचे भगवा जानाति - नेव होति न न होति 
तथागतो परं मरणा'ति, 'नेव होति न न होति तथागतो परं मरणा'ति मे भगवा ब्याकरोतु । नो चे भगवा जानाति - “होति च 
न च होति तथागतो परं मरणा'ति वा, 'नेव होति न न होति तथागतो परं मरणा'ति वा, अजानतो खो पन अपस्सतो एतदेव 
उजुकं होति यदिदं -- “न जानामि, न पस्सामी''ति। 


१२५. “कि नु [कि नु खो (स्या० कं० क०)] ताहं, मालुक्यपुत्त, एवं अवचं - 'एहि त्वं, मालुक्यपुत्त, मयि ब्रह्मचरियं 
चर, अहं ते ब्याकरिस्सामि -- 'सस्सतो लोको ति वा, 'असस्सतो लोको'ति वा, 'अन्तवा लोको ति वा, 'अनन्तवा 
लोको'ति वा, “तं जीवं तं सरीर'न्ति वा, “अज्जं जीवं अञ्ञं सरीर'न्ति वा, "होति तथागतो परं मरणा'ति वा, “न होति 
तथागतो परं मरणा'ति वा, 'होति च न च होति तथागतो परं मरणा'ति वा, “नेव होति न न होति तथागतो परं मरणा'ति 
वा ति? “नो हेतं, भन्ते” । “त्वं वा पन मं एवं अवच - अहं, भन्ते, भगवति ब्रह्मचरियं चरिस्सामि, भगवा मे 
ब्याकरिस्सति -- 'सस्सतो लोको'ति वा, 'असस्सतो लोको'ति वा, 'अन्तवा लोको'ति वा, “अनन्तवा लोको'ति वा, “तं 
जीवं तं सरीर'न्ति वा, 'अञ्ञं जीवं अञ्ञं सरीर'न्ति वा, 'होति तथागतो परं मरणाःति वा, “न होति तथागतो परं मरणा'ति 
बा, “होति च न च होति तथागतो परं मरणा'ति वा, 'नेव होति न न होति तथागतो परं मरणा'ति वा ति? “नो हेतं, भन्ते” । 
“इति किर, मालुक्यपुत्त, नेवाहं तं वदामि - एहि त्वं, मालुक्यपुत्त, मयि ब्रह्मचरियं चर, अहं ते ब्याकरिस्सामि -- 'सस्सतो 
लोको ति वा, 'असस्सतो लोको ति वा...पे०... "नेव होति न न होति तथागतो परं मरणाति वा'ति; नपि किर मं त्वं वदेसि - 
अहं, भन्ते, भगवति ब्रह्मचरियं चरिस्सामि, भगवा मे ब्याकरिस्सति - 'सस्सतो लोको ति वा 'असस्सतो लोको'ति वा... 
पे०... 'नेव होति न न होति तथागतो परं मरणा'ति वा”ति। एवं सन्ते, मोघपुरिस, को सन्तो कं पच्चाचिक्खसि? 


१२६. “यो खो, मालुक्यपृत्त, एवं वदेय्य - “न तावाहं भगवति ब्रह्मचरियं चरिस्सामि याव मे भगवा न व्याकरिस्सति 
- “सस्सतो लोको ति वा, “असस्सतो लोको ति वा...पे०... “नेव होति न न होति तथागतो परं मरणा”ति वाति, 
अब्याकतमेव तं, मालुक्यपृत्त, तथागतेन अस्स, अथ सो पुग्गलो कालं करेय्य। सेय्यथापि, मालुक्यपृत्त, पुरिसो सल्लेन 
विद्धो अस्स सविसेन गाळहपलेपनेन । तस्स मित्तामच्चा जातिसालोहिता भिसक्कं सल्लकत्तं उपट्टपेय्युं । सो एवं वदेय्य - 

“न तावाहं इमं सल्लं आहरिस्सामि याव न तं पुरिसं जानामि येनम्हि विद्धो, खत्तियो वा ब्राह्मणो वा वेस्सो वा सुद्दो 
बा'ति; सो एवं वदेय्य - “न तावाहं इमं सल्लं आहरिस्सामि याव न तं पुरिसं जानामि येनम्हि विद्धो, एवंनामो एवंगोत्तो इति 
वा'ति; सो एवं वदेय्य - “न तावाहं इमं सल्लं आहरिस्सामि याव न तं पुरिसं जानामि येनम्हि विद्धो, दीघो वा रस्सो वा 
मज्झिमो वा ति; सो एवं वदेय्य - “न तावाहं इमं सल्लं आहरिस्सामि याव न तं पुरिसं जानामि येनम्हि विद्धो, काळो वा 
सामो वा मङ्गुरच्छवी वा'ति; सो एवं वदेय्य - `न तावाहं इमं सल्लं आहरिस्सामि याव न तं पुरिसं जानामि येनम्हि विद्धो, 
अमुकस्मिं गामे वा निगमे वा नगरे वाति; सो एवं वदेय्य - “न तावाहं इमं सल्लं आहरिस्सामि याव न तं धनुं जानामि 
येनम्हि विद्धो, यदि वा चापो यदि वा कोदण्डो'ति; सो एवं वदेय्य - “न तावाहं इमं सल्लं आहरिस्सामि याव न तं जियं 
जानामि यायम्हि विद्भो, यदि वा अक्कस्स यदि वा सण्हस्स [सण्ठस्स (सी० स्या० कं० पी०)] यदि वा न्हारुस्स यदि वा 
मरुवाय यदि वा खीरपण्णिनो'ति; सो एवं वदेय्य -- “न तावाहं इमं सल्लं आहरिस्सामि याव न तं कण्डं जानामि येनम्हि 
विद्धो, यदि वा गच्छं यदि वा रोपिम'न्ति; सो एवं वदेय्य - “न तावाहं इमं सल्लं आहरिस्सामि याव न तं कण्डं जानामि 
येनम्हि विद्धो, यस्स पत्तेहि वाजितं [वाखित्तं (क०)] यदि वा गिज्झस्स यदि वा कङ्कस्स यदि वा कुललस्स यदि वा मोरस्स 
यदि वा सिथिलहनुनो'ति; सो एवं वदेय्य - “न तावाहं इमं सल्लं आहरिस्सामि याव न तं कण्डं जानामि येनम्हि विद्धो, 
यस्स न्हारुना परिक्खित्तं यदि वा गवस्स यदि वा महिंसस्स यदि वा भेरवस्स [रोरुवस्स (सी० स्या० कं० पी०)] यदि वा 
सेम्हारस्सा ति; सो एवं वदेय्य - “न तावाहं इमं सल्लं आहरिस्सामि याव न तं सल्लं जानामि येनम्हि विद्धो, यदि वा सल्लं 
यदि वा खुरप्पं यदि वा वेकण्डं यदि वा नाराचं यदि वा वच्छदन्तं यदि वा करवीरपत्तःन्ति - अञ्ञातमेव तं, मालुक्यपुत्त, 
तेन पुरिसेन अस्स, अथ सो पुरिसो कालं करेय्य। एवमेव खो, मालुक्यपृत्त, यो एवं वदेय्य -- “न तावाहं भगवति ब्रह्मचरियं 
चरिस्सामि याव मे भगवा न ब्याकरिस्सति - “सस्सतो लोको”ति वा “असस्सतो लोको"”ति वा...पे०... “नेव होति न न 
होति तथागतो परं मरणा”ति वाति - अब्याकतमेव तं, मालुक्यपृत्त, तथागतेन अस्स, अथ सो पुग्गलो कालङ्करेय्य । 


१२७. ““सस्सतो लोको ति, मालुक्यपुत्त, दिड्िया सति ब्रह्मचरियवासो अभविस्साति, एवं “नो असस्सतो लोको'ति, 
मालुक्यपृत्त, दिड्टिया सति ब्रह्मचरियबासो अभविस्साति, एवम्पि “नो सस्सतो लोको'ति वा, मालुक्यपुत्त, दिड्टिया सति, 
'असस्सतो लोको'ति वा दिट्टिया सति अत्थेव जाति, अत्थि जरा, अत्थि मरणं, सन्ति सोकपरिदेवदुक्खदोमनस्सुपायासा; 
येसाहं दिड्ेव धम्मे निघातं पञ्जपेमि। 'अन्तवा लोको ति, मालुक्यपृत्त, दिड्टिया सति ब्रह्मचरियवासो अभविस्साति, एवं “नो 
अनन्तवा लोको ति, मालुक्यपुत्त, दिड्टिया सति ब्रह्मचरियवासो अभविस्साति, एवम्पि “नो अन्तवा लोको'ति वा, 
मालुक्यपृत्त, दिड्िया सति, 'अनन्तवा लोको'ति वा दिड्टिया सति अत्थेव जाति, अत्थि जरा, अत्थि मरणं, सन्ति 
सोकपरिदेवदुक्खदोमनस्सुपायासा; येसाहं दिट्टेव धम्मे निघातं पञ्ञपेमि । `तं जीवं तं सरीर न्ति, मालुक्यपुत्त, दिट्टिया सति 
ब्रह्मचरियवासो अभविस्साति, एवं “नो अज्जं जीवं अज्ञं सरीर न्ति, मालुक्यपृत्त, दिड्टिया सति ब्रह्मचरियवासो 
अभविस्साति, एवम्पि “नो तं जीवं तं सरीर न्ति वा, मालुक्यपृत्त, दिड्टिया सति, 'अञ्ञं जीवं अज्ञं सरीर'न्ति वा दिड्टिया 


अभविस्साति, एवं “नो न होति तथागतो परं मरणा'ति, मालुक्यपृत्त, दिड्टिया सति ब्रह्मचरियबासो अभविस्साति, एवम्पि 
“नो होति तथागतो परं मरणा'ति वा, मालुक्यपुत्त, दिट्टिया सति, “न होति तथागतो परं मरणा'ति वा दिट्टिया सति अत्थेव 


ब्रह्मचरियवासो अभविस्साति, एवं “नो नेव होति न न होति तथागतो परं मरणा ति, मालुक्यपुत्त, दिड्टिया सति 
ब्रह्मचरियवासो अभविस्साति, एवम्पि “नो होति च न च होति तथागतो परं मरणा'ति, मालुक्यपुत्त, दिड्टिया सति, "नेव होति 

९२८. “तस्मातिह, मालुक्यपुत्त, अब्याकतञ्च मे अब्याकततो धारेथ; ब्याकतञ्च मे ब्याकततो धारेथ। किञ्च, 
मालुक्यपुत्त, मया अब्याकतं? 'सस्सतो लोको'ति मालुक्यपुत्त, मया अब्याकतं; “असस्सतो लोको ति - मया अब्याकतं; 
'अन्तवा लोको ति - मया अब्याकतं; “अनन्तवा लोको ति - मया अब्याकतं; `तं जीवं तं सरीर'न्ति -- मया अब्याकतं; 
'अञ्ञं जीवं अञ्जं सरीर' न्ति - मया अब्याकतं; 'होति तथागतो परं मरणाःति -- मया अब्याकतं; “न होति तथागतो परं 
मरणा'ति - मया अब्याकतं; 'होति च न च होति तथागतो परं मरणा'ति - मया अब्याकतं; 'नेव होति न न होति तथागतो 
परं मरणा'ति - मया अब्याकतं । कस्मा चेतं, मालुक्यपुत्त, मया अब्याकतं? न हेतं, मालुक्यपुत्त, अत्थसंहितं न 
आदिब्रह्मचरियकं न [नेतं (सी०)] निब्बिदाय न विरागाय न निरोधाय न उपसमाय न अभिञ्जाय न सम्बोधाय न निब्बानाय 
संवत्तति। तस्मा तं मया अब्याकतं। किञ्च, मालुक्यपृत्त, मया ब्याकतं? “इद दुकखः न्ति, मालुक्यपुत्त, मया ब्याकतं; अयं 
दुक्खसमुदयो'ति - मया ब्याकतं; `अयं दुक्खनिरोधो'ति - मया ब्याकतं; `अयं दुक्खनिरोधगामिनी पटिपदा'ति - मया 
ब्याकतं। कस्मा चेतं, मालुक्यपुत्त, मया ब्याकतं? एतज्हि, मालुक्यपुत्त, अत्थसंहितं एतं आदिब्रह्मचरियकं निब्बिदाय 
विरागाय निरोधाय उपसमाय अभिज्ञाय सम्बोधाय निब्बानाय संवत्तति। तस्मा तं मया ब्याकतं। तस्मातिह, मालुक्यपुत्त, 
अब्याकतञ्च मे अब्याकततो धारेथ; ब्याकतञ्च मे ब्याकततो धारेथा ति । 


इदमवोच भगवा। अत्तमनो आयस्मा मालुक्यपृत्तो भगवतो भासितं अभिनन्दीति। 
चूळमालुक्यसृत्तं निद्धितं ततियं । 
४. महामालुक्यसुत्तं 


१२९. एवं मे सुतं -- एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा 
भिक्खू आमन्तेसि -- “भिक्खवो”ति। “भदन्ते”ति ते भिक्खू भगवतो पच्चस्सोसुं। भगवा एतदवोच - “धारेथ नो तुम्हे, 
भिक्खवे, मया देसितानि पञ्चोरम्भागियानि संयोजनानी' ति? 


एवं वुत्त, आयस्मा मालुक्यपृत्तो भगवन्तं एतदवोच - “अहं खो, भन्ते, धारेमि भगवता देसितानि पञ्चोरम्भागियानि 
संयोजनानी”ति। “यथा कथं पन त्वं, मालुक्यपुत्त, धारेसि मया देसितानि पञ्चोरम्भागियानि संयोजनानी "ति? 
“सक्कायदिद्दि खो अहं, भन्ते, भगवता ओरम्भागियं संयोजनं देसितं धारेमि; विचिकिच्छं खो अहं, भन्ते, भगवता 
ओरम्भागियं संयोजनं देसितं धारेमि; सीलब्बतपरामासं खो अहं, भन्ते, भगवता ओरम्भागियं संयोजनं देसितं धारेमि; 
कामच्छन्दं खो अहं, भन्ते, भगवता ओरम्भागियं संयोजनं देसितं धारेमि; ब्यापादं खो अहं, भन्ते, भगवता ओरम्भागियं 
संयोजनं देसितं धारेमि। एवं खो अहं, भन्ते, धारेमि भगवता देसितानि पञ्चोरम्भागियानि संयोजनानीति। 


“कस्स खो नाम त्वं, मालुक्यपुत्त, इमानि एवं पञ्चोरम्भागियानि संयोजनानि देसितानि धारेसि? ननु, मालुक्यपुत्त, 
अञ्जतित्थिया परिब्बाजका इमिना तरुणूपमेन उपारम्भेन उपारम्भिस्सन्ति? दहरस्स हि, मालुक्यपुत्त, कुमारस्स मन्दस्स 
उत्तानसेय्यकस्स सक्कायोतिपि न होति, कुतो पनस्स उप्पज्जिस्सति सक्कायदिद्टि? अनुसेत्वेवस्स [अनुसेति त्वेवस्स 
(सी० पी०)] सक्कायदिट्ठानुसयो। दहरस्स हि, मालुक्यपृत्त, कुमारस्स मन्दस्स उत्तानसेय्यकस्स धम्मातिपि न होति, कुतो 
पनस्स उप्पज्जिस्सति धम्मेसु विचिकिच्छा? अनुसेत्वेबस्स विचिकिच्छानुसयो। दहरस्स हि, मालुक्यपृत्त, कुमारस्स 
मन्दस्स उत्तानसेय्यकस्स सीलातिपि न होति, कुतो पनस्स उप्पज्जिस्सति सीलेसु सीलब्बतपरामासो? अनुसेत्वेवस्स 
सीलब्बतपरामासानुसयो। दहरस्स हि, मालुक्यपुत्त, कुमारस्स मन्दस्स उत्तानसेय्यकस्स कामातिपि न होति, कुतो पनस्स 

उप्पज्जिस्सति कामेसु कामच्छन्दो? अनुसेत्वेवस्स कामरागानुसयो। दहरस्स हि, मालुक्यपृत्त, कुमारस्स मन्दस्स 
उत्तानसेय्यकस्स सत्तातिपि न होति, कुतो पनस्स उप्पज्जिस्सति सत्तेसु ब्यापादो? अनुसेत्वेवस्स ब्यापादानुसयो । ननु, 
मालुक्यपुत्त, अञ्जतित्थिया परिब्बाजका इमिना तरुणूपमेन उपारम्भेन उपारम्भिस्सन्ती "ति? एवं वुत्त, आयस्मा आनन्दो 
भगवन्तं एतदवोच -- “एतस्स, भगवा, कालो, एतस्स, सुगत, कालो यं भगवा पञ्चोरम्भागियानि संयोजनानि देसेय्य। 
भगवतो सुत्वा भिक्खू धारेस्सन्ती”ति। “तेन हानन्द, सुणाहि, साधुकं मनसि करोहि; भासिस्सामी”ति। “एवं, भन्ते”ति 
खो आयस्मा आनन्दो भगवतो पच्चस्सोसि। भगवा एतदवोच - 


१३०. “इधानन्द, अस्सुतवा पुथुज्जनो अरियानं अदस्सावी अरियधम्मस्स अकोविदो अरियधम्मे अविनीतो, 
सप्पुरिसानं अदस्सावी सप्पुरिसधम्मस्स अकोविदो सप्पुरिसधम्मे अविनीतो सक्कायदिट्टिपरियुटड्टितिन चेतसा विहरति 
सक्कायदिट्टिपरेतेन; उप्पन्नाय च सक्कायदिट्टिया निस्सरणं यथाभूतं नप्पजानाति । तस्स सा सक्कायदिड्टि थामगता 
अप्पटिविनीता ओरम्भागियं संयोजनं | विचिकिच्छापरियुद्धितेन चेतसा विहरति विचिकिच्छापरेतेन; उप्पन्नाय च 
विचिकिच्छाय निस्सरणं यथाभूतं नप्पजानाति। तस्स सा विचिकिच्छा थामगता अप्पटिविनीता ओरम्भागियं संयोजनं । 
सीलब्बतपरामासपरियुड्टितेन चेतसा विहरति सीलब्बतपरामासपरेतेन; उप्पन्नस्स च सीलब्बतपरामासस्स निस्सरणं 
यथाभूतं नप्पजानाति। तस्स सो सीलब्बतपरामासो थामगतो अप्पटिविनीतो ओरम्भागियं संयोजनं | कामरागपरियुद्टितेन 
चेतसा विहरति कामरागपरेतेन; उप्पन्नस्स च कामरागस्स निस्सरणं यथाभूतं नप्पजानाति। तस्स सो कामरागो थामगतो 
अप्पटिविनीतो ओरम्भागियं संयोजनं । ब्यापादपरियुद्धितेन चेतसा विहरति ब्यापादपरेतेन; उप्पन्नस्स च ब्यापादस्स 
निस्सरणं यथाभूतं नप्पजानाति । तस्स सो ब्यापादो थामगतो अप्पटिविनीतो ओरम्भागियं संयोजनं । 


९३९. “सुतवा च खो, आनन्द, अरियसावको अरियानं दस्सावी अरियधम्मस्स कोविदो अरियधम्मे सुविनीतो, 
सप्पुरिसानं दस्सावी सप्पुरिसधम्मस्स कोविदो सप्पुरिसधम्मे सुविनीतो न सक्कायदिट्टिपरियुट्टितेन चेतसा विहरति न 
सक्कायदिट्टिपरेतेन; उपपन्नाय च सक्कायदिड्टिया निस्सरणं यथाभूतं पजानाति । तस्स सा सक्कायदिड्टि सानुसया पहीयति । 
न विचिकिच्छापरियुड्ितिन चेतसा विहरति न विचिकिच्छापरेतेन; उप्पन्नाय च विचिकिच्छाय निस्सरणं यथाभूतं पजानाति। 
तस्स सा विचिकिच्छा सानुसया पहीयति। न सीलब्बतपरामासपरियुद्धितेन चेतसा विहरति न सीलब्बतपरामासपरेतेन; 
उप्पन्नस्स च सीलब्बतपरामासस्स निस्सरणं यथाभूतं पजानाति। तस्स सो सीलब्बतपरामासो सानुसयो पहीयति। न 
कामरागपरियुद्धितेन चेतसा विहरति न कामरागपरेतेन; उप्पन्नस्स च कामरागस्स निस्सरणं यथाभूतं पजानाति। तस्स सो 
कामरागो सानुसयो पहीयति। न ब्यापादपरियुट्टितिन चेतसा विहरति न ब्यापादपरेतेन; उप्पन्नस्स च ब्यापादस्स निस्सरणं 
यथाभूतं पजानाति। तस्स सो व्यापादो सानुसयो पहीयति । 


१३२. “यो, आनन्द, मग्गो या पटिपदा पञ्चन्नं ओरम्भागियानं संयोजनानं पहानाय तं मग्गं तं पटिपदं अनागम्म 
पञ्चोरम्भागियानि संयोजनानि जस्सति वा दक्खति वा पजहिस्सति वाति - नेतं ठानं विज्जति। सय्यथापि, आनन्द, महतो 
रुक्खस्स तिट्टतो सारवतो तचं अच्छेत्वा फेग्गुं अच्छेत्वा सारच्छेदो भविस्सतीति - नेतं ठानं विज्जति; एवमेव खो, 
आनन्द, यो मग्गो या पटिपदा पञ्चन्नं ओरम्भागियानं संयोजनानं पहानाय तं मग्गं तं पटिपदं अनागम्म पञ्चोरम्भागियानि 
संयोजनानि ञस्सति वा दक्खति वा पजहिस्सति वाति - नेतं ठानं विज्जति। 


“यो च खो, आनन्द, मग्गो या पटिपदा पञ्चन्नं ओरम्भागियानं संयोजनानं पहानाय तं मग्गं तं पटिपदं आगम्म 
पञ्चोरम्भागियानि संयोजनानि जस्सति वा दक्खति वा पजहिस्सति वाति - ठानमेतं विज्जति। सेय्यथापि, आनन्द, महतो 

रुक्खस्स तिट्टतो सारवतो तचं छेत्वा फेग्गुं छेत्वा सारच्छेदो भविस्सतीति - ठानमेतं विज्जति; एवमेव खो, आनन्द, 
यो मग्गो या पटिपदा पञ्चन्नं ओरम्भागियानं संयोजनानं पहानाय तं मग्गं तं पटिपदं आगम्म पञ्चोरम्भागियानि 
संयोजनानि ञस्सति वा दक्खति वा पजहिस्सति वाति - ठानमेतं विज्जति। सेय्यथापि, आनन्द, गङ्गा नदी पूरा उदकस्स 
समतित्तिका काकपेय्या । अथ दुब्बलको पुरिसो आगच्छेय्य - “अहं इमिस्सा गङ्गाय नदिया तिरियं बाहाय सोतं छेत्वा 
सोत्थिना पारं गच्छिस्सामी'ति [गच्छामीति (सी० पी०)]; सो न सक्कुणेय्य गङ्गाय नदिया तिरियं बाहाय सोतं छेत्वा 
सोत्थिना पारं गन्तुं। एवमेव खो, आनन्द, येसं केसञ्चि [यस्स कस्सचि (सब्बत्थ)] सक्कायनिरोधाय धम्मे देसियमाने 
चित्तं न पक्खन्दति नप्पसीदति न सन्तिट्ठति न विमुच्चति; सेय्यथापि सो दुब्बलको पुरिसो एवमेते दटुब्बा। सेय्यथापि, 
आनन्द, गङ्गा नदी पूरा उदकस्स समतित्तिका काकपेय्या। अथ बलवा पुरिसो आगच्छेय्य - “अहँ इमिस्सा गङ्गाय नदिया 
तिरियं बाहाय सोतं छेत्वा सोत्थिना पारं गच्छिस्सामी'ति; सो सक्कुणेय्य गङ्गाय नदिया तिरियं बाहाय सोतं छेत्वा सोत्थिना 
पारं गन्तुं । एवमेव खो, आनन्द, येसं केसञ्चि सक्कायनिरोधाय धम्मे देसियमाने चित्तं पकखन्दति पसीदति सन्तिट्ठति 
विमुच्चति; सेय्यथापि सो बलवा पुरिसो एवमेते दडुब्बा । 


१३३. “कतमो चानन्द, मग्गो, कतमा पटिपदा पञ्चन्नं ओरम्भागियानं संयोजनानं पहानाय? इधानन्द, भिक्खु 
उपधिविवेका अकुसलानं धम्मानं पहाना सब्बसो कायदुटुल्लानं पटिप्पस्सद्भिया विविच्चेव कामेहि विविच्च अकुसलेहि 
धम्मेहि सवितक्कं सविचारं विवेकजं पीतिसुखं पठमं झानं उपसम्पज्ज विहरति। सो यदेव तत्थ होति रूपगतं वेदनागतं 
सञ्ञागतं सङ्घारगतं विञ्जाणगतं ते धम्मे अनिच्चतो दुक्खतो रोगतो गण्डतो सल्लतो अघतो आबाधतो परतो पलोकतो 
सुञ्ञतो अनत्ततो समनुपस्सति। सो तेहि धम्मेहि चित्तं पटिबापेति [पटिपापेति (स्या०), पतिट्ठापेति (क०)]। सो तेहि धम्मेहि 
चित्तं पटिवापेत्वा अमताय धातुया चित्तं उपसंहरति - 'एतं सन्तं एतं पणीतं यदिदं सब्बसङ्घारसमथो सब्बृपधिपटिनिस्सग्गो 
तण्हाक्खयो विरागो निरोधो निब्बान'न्ति। सो तत्थ ठितो आसवानं खयं पापुणाति; नो चे आसवानं खयं पापुणाति तेनेव 
धम्मरागेन ताय धम्मनन्दिया पञ्चन्नं ओरम्भागियानं संयोजनानं परिक्खया ओपपातिको होति, तत्थ परिनिब्बायी, 
अनावत्तिधम्मो तस्मा लोका। अयम्पि खो, आनन्द, मग्गो अयं पटिपदा पञ्चन्नं ओरम्भागियानं संयोजनानं पहानाय। 


“पुन चपरं, आनन्द, भिक्खु वितक्कविचारानं वूपसमा...पे०... दुतियं झानं उपसम्पज्ज विहरति... ततियं झानं... चतुत्थं 
झानं उपसम्पज्ज विहरति । सो यदेव तत्थ होति रूपगतं वेदनागतं सञ्जागतं सङ्घारगतं विञ्जाणगतं... अनावत्तिधम्मो 
तस्मा लोका । अयम्पि खो, आनन्द, मग्गो अयं पटिपदा पञ्चन्नं ओरम्भागियानं संयोजनानं पहानाय। 


“पुन चपरं, आनन्द, भिक्खु सब्बसो रूपसञ्ञानं समतिक्कमा पटिघसञ्ञानं अत्थङ्गमा नानत्तसञ्ञानं 
अमनसिकारा "अनन्तो आकासो ति आकासानञ्चायतनं उपसम्पज्ज विहरति। सो यदेव तत्थ होति वेदनागतं सञ्ञागतं 
सङ्घारगतं विञ्ञाणगतं...पे०... अनावत्तिधम्मो तस्मा लोका । अयम्पि खो, आनन्द, मग्गो अयं पटिपदा पञ्चन्नं 
ओरम्भागियानं संयोजनानं पहानाय । 


“पुन चपरं, आनन्द, भिक्खु सब्बसो आकासानञ्चायतनं समतिक्कम्म “अनन्त विञ्ञाण'न्ति विञ्जाणञ्चायतनं 
उपसम्पज्ज विहरति। सो यदेव तत्थ होति वेदनागतं सञ्ञागतं सङ्घारगतं विञ्ञाणगतं...पे०... अनावत्तिधम्मो तस्मा लोका। 
अयम्पि खो, आनन्द, मग्गो अयं पटिपदा पञ्चन्नं ओरम्भागियानं संयोजनानं पहानाय। 


“पुन चपरं, आनन्द, भिक्खु सब्बसो विञ्जाणञ्चायतनं समतिक्कम्म 'नत्थि किञ्ची'ति आकिञ्चञ्ञायतनं 
उपसम्पज्ज विहरति। सो यदेव तत्थ होति वेदनागतं सञ्ञागतं सङ्घारगतं विञ्ञाणगतं...पे०... अनावत्तिधम्मो तस्मा लोका। 

अयम्पि खो, आनन्द, मग्गो अयं पटिपदा पञ्चन्नं ओरम्भागियानं संयोजनानं पहानाया”ति। 


“एसो चे, भन्ते, मग्गो एसा पटिपदा पञ्चन्नं ओरम्भागियानं संयोजनानं पहानाय, अथ किञ्चरहि इधेकच्चे भिक्खू 
चेतोविमृत्तिनो एकच्चे भिक्खू पञ्जाविमुत्तिनो”ति? “एत्थ खो पनेसाहं [एत्थ खो तेसाहं (सी० स्या० कं० पी०)], आनन्द, 
इन्द्रियवेमत्ततं वदामी 'ति। 


इदमवोच भगवा। अत्तमनो आयस्मा आनन्दो भगवतो भासितं अभिनन्दीति। 
महामालुक्यसुत्तं निद्वितं चतुत्थं । 
५. भहालिसुत्तं 


९३४. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा 
भिक्खू आमन्तेसि - “भिक्खवो”ति। “भदन्ते”ति ते भिक्खू भगवतो पच्चस्सोसुं। भगवा एतदवोच - “अहं खो, 
भिक्खवे, एकासनभोजनं भुञ्जामि; एकासनभोजनं खो, अहं, भिक्खवे, भुञ्जमानो अप्पाबाधतञ्च सञ्जानामि 
अप्पातङ्कतञ्च लहुट्ठानञ्च बलञ्च फासुनिहारञ्च । एथ, तुम्हेपि, भिक्खवे, एकासनभोजनं भुञ्जथ; एकासनभोजनं खो, 
भिक्खवे, तुम्हेपि भुञ्जमाना अप्पाबाधतञ्च सञ्जानिस्सथ अप्पातङ्कतञ्च लहुट्ठानञ्च बलञ्च फासुविहारञ्चा'ति। एवं 
वुत्त, आयस्मा भद्दालि भगवन्तं एतदवोच - “अहं खो, भन्ते, न उस्सहामि एकासनभोजनं भुञ्जितुं; एकासनभोजनञ्हि 
मे, भन्ते, भुञ्जतो सिया कुक्कुच्चं, सिया विप्पटिसारो"ति। “तेन हि त्वं, भद्दालि, यत्थ निमन्तितो अस्ससि तत्थ एकदेसं 
भुञ्जित्वा एकदेसं नीहरित्वापि भुञ्जेय्यासि। एवम्पि खो त्वं, भद्दालि, भुञ्जमानो एकासनो यापेस्ससी "ति [भुञ्जमानो 
यापेस्ससीति (सी० स्या० कं० पी०)]। “एवम्पि खो अहं, भन्ते, न उस्सहामि भुञ्जितुं; एवम्पि हि मे, भन्ते, भुञ्जतो सिया 
कुक्कुच्चं, सिया विप्पटिसारो”ति। अथ खो आयस्मा भद्दालि भगवता सिक्खापदे पञ्जापियमाने भिक्खुसङ्घे सिक्खं 
समादियमाने अनुस्साहं पवेदेसि। अथ खो आयस्मा भद्दालि सब्बं तं तेमासं न भगवतो सम्मुखीभावं अदासि, यथा तं 
सत्थुसासने सिक्खाय अपरिपूरकारी । 


१३५. तेन खो पन समयेन सम्बहला भिक्खू भगवतो चीवरकम्मं करोन्ति -- निट्टितचीवरो भगवा तेमासच्चयेन 
चारिकं पक्कमिस्सतीति। अथ खो आयस्मा भद्दालि येन ते भिक्खू तेनुपसङ्कमि; उपसङ्कमित्वा तेहि भिक्खूहि सद्भि 
सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि । एकमन्तं निसिन्नं खो आयस्मन्तं भद्दालि ते भिक्खू 
एतदवोचुं - “इदं खो, आवुसो भद्दालि, भगवतो चीवरकम्मं करीयति [करणीयं (क०)]। निट्टितचीवरो भगवा 
तेमासच्चयेन चारिकं पक्कमिस्सति। इङ्घाबुसो भद्दालि, एतं दोसकं साधुकं मनसि करोहि, मा ते पच्छा दुक्करतरं 
अहोसी”ति। “एवमावुसो''ति खो आयस्मा भद्दालि तेसं भिकखूनं पटिस्सुत्वा येन भगवा तेनुपसङ्कमि; उपसङ्कमित्वा 
भगवन्तं अभिवादेत्वा एकमन्तं निसीदि। एकमन्तं निसिन्नो खो आयस्मा भद्दालि भगवन्तं एतदवोच - “अच्चयो मं, 
भन्ते, अच्चगमा यथाबालं यथामूळहं यथाअकुसलं, योहं भगवता सिक्खापदे पञ्जापियमाने भिक्खुसङ्घे सिक्खं 
समादियमाने अनुस्साहं पवेदेसि। तस्स मे, भन्ते, भगवा अच्चयं अच्चयतो पटिग्गण्हातु आयति संबराया"ति। 


““तग्घ त्वं, भद्दालि, अच्चयो अच्चगमा यथाबालं यथामूळहं यथाअकुसलं, यं त्वं मया सिक्खापदे पञ्जापियमाने 
भिकखुसङ्घे सिकखं समादियमाने अनुस्साहं पवेदेसि। समयोपि खो ते, भद्दालि, अप्पटिविद्धो अहोसि -- "भगवा खो 

सावत्थियं विहरति, भगवापि मं जानिस्सति -- भद्दालि नाम भिक्खु सत्थुसासने सिकखाय अपरिपूरकारीति। अयम्पि 
खो ते, भद्दालि, समयो अप्पटिविद्धो अहोसि । समयोपि खो ते, भद्दालि, अप्पटिविद्धो अहोसि - “सम्बहुला खो भिक्खु 
सावत्थियं वस्सं उपगता, तेपि मं जानिस्सन्ति -- भद्दालि नाम भिक्खु सत्थुसासने सिक्खाय अपरिपूरकारी'ति। अयम्पि खो 
ते, भद्दालि, समयो अप्पटिविद्धो अहोसि। समयोपि खो ते, भद्दालि, अप्पटिविद्धो अहोसि - “सम्बहुला खो भिक्खुनियो 
सावत्थियं वस्सं उपगता, तापि मं जानिस्सन्ति -- भद्दालि नाम भिक्खु सत्थुसासने सिकखाय अपरिपूरकारीति। अयम्पि 
खो ते, भद्दालि, समयो अप्पटिविद्धो अहोसि । समयोपि खो ते, भद्दालि, अप्पटिविद्धो अहोसि -- “सम्बहुला खो उपासका 
सावत्थियं पटिबसन्ति, तेपि मं जानिस्सन्ति -- भद्दालि नाम भिक्खु सत्थुसासने सिक्खाय अपरिपूरकारी'ति। अयम्पि खो 
ते, भद्दालि, समयो अप्पटिविद्भो अहोसि। समयोपि खो ते, भद्दालि, अप्पटिविद्भो अहोसि -- “सम्बहुला खो उपासिका 
सावत्थियं पटिबसन्ति, तापि मं जानिस्सन्ति - भद्दालि नाम भिक्खु सत्थुसासने सिक्खाय अपरिपूरकारी'ति। अयम्पि खो 
ते, भहालि, समयो अप्पटिविद्धो अहोसि। समयोपि खो ते, भद्दालि, अप्पटिविद्भो अहोसि - “सम्बहुला खो नानातित्थिया 
समणब्राह्मणा सावत्थियं वस्सं उपगता, तेपि मं जानिस्सन्ति -- भद्दालि नाम भिक्खु समणस्स गोतमस्स सावको 
थेरञ्जतरो भिक्खु सासने सिकखाय अपरिपूरकारी'ति। अयम्पि खो ते, भद्दालि, समयो अप्पटिविद्धो अहोसी"ति। 


“अच्चयो मं, भन्ते, अच्चगमा यथाबालं यथामूळहं यथाअकुसलं, योहं भगवता सिक्खापदे पञ्ञापियमाने 
भिक्खुसङ्घे सिकखं समादियमाने अनुस्साहं पवेदेसि। तस्स मे, भन्ते, भगवा अच्चयं अच्चयतो पटिग्गण्हातु आयतिं 
संबराया”ति। “तग्घ त्वं, भद्दालि, अच्चयो अच्चगमा यथाबालं यथामूळहं यथाअकुसलं, यं त्वं मया सिक्खापदे 
पञ्ञापियमाने भिक्खुसङ्घे सिक्खं समादियमाने अनुस्साहं पवेदेसि” । 


१३६. “तं कि मञ्जसि, भद्दालि, इधस्स भिक्खु उभतोभागविमुत्तो, तमहं एवं वदेय्यं -- 'एहि मे त्वं, भिक्खु, पड़े 
सङ्कमो होही'ति, अपि नु खो सो सङ्कमेय्य वा अञ्जेन वा कायं सन्नामेय्य, “नो'ति वा वदेय्या"ति? 


“नो हेतं, भन्ते” । 

“नतं कि मञ्जसि, भद्दालि, इधस्स भिक्खु पञ्जाविमृत्तो... कायसक्खि... दिडप्पत्तो... सद्भाविमुत्तो... धम्मानुसारी... 
सद्भानुसारी, तमहं एवं वदेय्यं ~ 'एहि मे त्वं, भिक्खु, पङ्के सङ्कमो होही ति, अपि नु खो सो सङ्कमेय्य वा अञ्जेन वा कायं 
सन्नामेय्य, “नो ति वा वदेय्या"ति? 


“नो हेतं, भन्ते” । 


“तं कि मञ्जसि, भद्दालि, अपि नु त्वं, भद्दालि, तस्मिं समये उभतोभागविमृत्तो वा होसि पञ्जाविमृत्तो वा कायसक्खि 
वा दिद्ठिप्पत्तो वा सद्भाविमुत्तो वा धम्मानुसारी वा सद्धानुसारी वा ति? 


“नो हेतं, भन्ते” । 
“ननु त्वं, भद्दालि, तस्मिं समये रित्तो तुच्छो अपरद्धो ति? 


“एवं, भन्ते। अच्चयो मं, भन्ते, अच्चगमा यथाबालं यथामूळहं यथाअकुसलं, योहं भगवता सिक्खापदे 
पञ्ञापियमाने भिक्खुसङ्घे सिक्खं समादियमाने अनुस्साहं पवेदेसिं। तस्स मे, भन्ते, भगवा अच्चयं अच्चयतो पटिग्गण्हातु 

आयतिं संबराया”ति। “तग्घ त्वं, भद्दालि, अच्चयो अच्चगमा यथाबालं यथामूळहं यथाअकुसलं, यं त्वं मया 
सिक्खापदे पञ्जापियमाने भिक्खुसङ्घे सिकखं समादियमाने अनुस्साहं पवेदेसि। यतो च खो त्वं, भद्दालि, अच्चयं अच्चयतो 
दिस्वा यथाधम्मं पटिकरोसि, तं ते मयं पटिग्गण्हाम। वुद्धिहेसा, भद्दालि, अरियस्स विनये यो अच्चयं अच्चयतो दिस्वा 
यथाधम्मं पटिकरोति, आयतिं संवरं आपज्जति” । 


१३७. “इध, भद्दालि, एकच्चो भिक्खु सत्थुसासने सिक्खाय अपरिपूरकारी होति। तस्स एवं होति - 'यंनूनाहं 
विवित्तं सेनासनं भजेय्यं अरञ्जं रुक्खमूलं पब्बतं कन्दरं गिरिगुहं सुसानं वनपत्थं अब्भोकासं पलालपुञ्जं। अप्पेव नामाहं 
उत्तरि [उत्तरिं (सी० स्या० कं० पी०)] मनुस्सधम्मा अलमरियजाणदस्सनविसेसं सच्छिकरेय्य'न्ति। सो विवित्तं सेनासनं 
भजति अरञ्जं रुक्खमूलं पब्बतं कन्दरं गिरिगुहं सुसानं वनपत्थं अब्मोकासं पलालपुञ्जं। तस्स तथावूपकट्ठस्स विहरतो 
सत्थापि उपवदति, अनुविच्चपि विञ्ञू सब्रह्मचारी उपवदन्ति, देवतापि उपवदन्ति, अत्तापि अत्तानं उपवदति। सो 
सत्थारापि उपवदितो, अनुविच्चपि विञ्जूहि सञ्रह्मचारीहि उपवदितो, देबताहिपि उपवदितो, अत्तनापि अत्तानं उपवदितो न 
उत्तरि मनुस्सधम्मा अलमरियजाणदस्सनविसेसं सच्छिकरोति। तं किस्स हेतु? एवज्हि तं, भद्दालि, होति यथा तं 
सत्थुसासने सिक्खाय अपरिपूरकारिस्स। 


१३८. “इध पन, भद्दालि, एकच्चो भिक्खु सत्थुसासने सिक्खाय परिपूरकारी होति। तस्स एवं होति - 'यंनूनाहं 
विवित्तं सेनासनं भजेय्यं अरञ्जं रुक्खमूलं पब्बतं कन्दरं गिरिगुहं सुसानं वनपत्थं अब्मोकासं पलालपुञ्जं। अप्पेव नामाहं 
उत्तरि मनुस्सधम्मा अलमरियजाणदस्सनविसेसं सच्छिकरेय्य'न्ति। सो विवित्तं सेनासनं भजति अरञ्जं रुक्खमूलं पब्बतं 
कन्दरं गिरिगुहं सुसानं वनपत्थं अब्भोकासं पलालपुञ्जं। तस्स तथावूपकद्टस्स विहरतो सत्थापि न उपवदति, अनुविच्चपि 
विञ्जू सब्रह्मचारी न उपवदन्ति, देवतापि न उपवदन्ति, अत्तापि अत्तानं न उपवदति । सो सत्थारापि अनुपवदितो, 
अनुविच्चपि विञ्जूहि सब्रह्मचारीहि अनुपवदितो, देवताहिपि अनुपवदितो, अत्तनापि अत्तानं अनुपवदितो उत्तरि 
मनुस्सधम्मा अलमरियजाणदस्सनविसेसं सच्छिकरोति। सो विविच्चेव कामेहि विविच्च अकुसलेहि धम्मेहि सवितक्कं 
सविचारं विवेकजं पीतिसुखं पठमं झानं उपसम्पज्ज विहरति । तं किस्स हेतु? एवज्हि तं, भद्दालि, होति यथा तं सत्थुसासने 
सिक्खाय परिपूरकारिस्स। 


१३९. “पुन चपरं, भद्दालि, भिक्खु वितक्कविचारानं वूपसमा अज्झत्तं सम्पसादनं चेतसो एकोदिभावं अवितक्कं 
अविचारं समाधिजं पीतिसुखं दुतियं झानं उपसम्पज्ज विहरति । तं किस्स हेतु? एवञ्हि तं, भद्दालि, होति यथा तं 
सत्थुसासने सिक्खाय परिपूरकारिस्स। 


“पुन चपरं, भद्दालि, भिक्खु पीतिया च विरागा उपेक्खको च विहरति, सतो च सम्पजानो सुखञ्च कायेन 
पटिसंवेदेति, यं तं अरिया आचिकखन्ति -- “उपेक्खको सतिमा सुखविहारी'ति ततियं झानं उपसम्पज्ज विहरति । तं किस्स 
हेतु? एवज्हि तं, भद्दालि, होति यथा तं सत्थुसासने सिक्खाय परिपूरकारिस्स। 


“पुन चपरं, भद्दालि, भिक्खु सुखस्स च पहाना दुक्खस्स च पहाना पुब्बेब सोमनस्सदोमनस्सानं अत्थङ्गमा 
अदुक्खमसुखं उपेक्खासतिपारिसुद्धि चतुत्थं झानं उपसम्पज्ज विहरति। तं किस्स हेतु? एवञ्हि तं, भद्दालि, होति यथा तं 
सत्थुसासने सिक्खाय परिपूरकारिस्स। 


“सो एवं समाहिते चित्ते परिसुद्रे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 

पुब्बेनिवासानुस्सतिञाणाय चित्तं अभिनिन्नामेति। सो अनेकविहितं पुब्बेनिवासं अनुस्सरति, सेय्यथिदं -- एकम्पि 


होति यथा तं सत्थुसासने सिक्खाय परिपूरकारिस्स। 


“सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते सत्तानं 
चुतृपपातजाणाय चित्तं अभिनिन्नामेति। सो दिब्बेन चक्खुना विसुद्धेन अतिक्कन्तमानुसकेन सत्ते पस्सति चवमाने 
उपपज्जमाने हीने पणीते सुवण्णे दुब्बण्णे सुगते दुग्गते यथाकम्मूपगे सत्ते पजानाति -- मे वत भोन्तो सत्ता 


किस्स हेतु? एवज्हि तं, भद्दालि, होति यथा तं सत्थुसासने सिक्खाय परिपूरकारिस्स। 


“सो एवं समाहिते चित्ते परिसुद्भे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते आसवानं 
खयञाणाय चित्तं अभिनिन्नामेति । सो इदं दुक्खःन्ति यथाभूतं पजानाति, `अयं दुक्खसमुदयो'ति यथाभूतं पजानाति, `अयं 
दुक्खनिरोधो'ति यथाभूतं पजानाति, `अयं दुक्खनिरोधगामिनी पटिपदाःति यथाभूतं पजानाति; 'इमे आसवा'ति यथाभूतं 
पजानाति, अयं आसवसमुदयो ति यथाभूतं पजानाति, “अयं आसवनिरोधो'ति यथाभूतं पजानाति, `अयं 
आसवनिरोधगामिनी पटिपदा'ति यथाभूतं पजानाति। तस्स एवं जानतो एवं पस्सतो कामासवापि चित्तं विमुच्चति, 
भवासवापि चित्तं विमुच्चति, अविज्जासवापि चित्तं विमुच्चति। विमृत्तस्मिं विमुत्तमिति जाणं होति। 'खीणा जाति, वुसितं 
ब्रह्मचरियं, कतं करणीयं, नापरं इत्थत्ताया'ति पजानाति। तं किस्स हेतु? एवञ्हि तं, भद्दालि, होति यथा तं सत्थुसासने 
सिक्खाय परिपूरकारिस्सा”ति। 


१४०. एवं वुत्त, आयस्मा भद्दालि भगवन्तं एतदवोच - “को नु खो, भन्ते, हेतु, को पच्चयो येन मिधेकच्चं भिकखुं 
पसय्ह पसय्ह [पवय्ह पवय्ह (सी० स्या० कं० पी०)] कारणं करोन्ति? को पन, भन्ते, हेतु, को पच्चयो येन मिधेकच्चं भिकखुं 
नो तथा पसय्ह पसय्ह कारणं करोन्ती ति? “इध, भद्दालि, एकच्चो भिक्खु अभिण्हापत्तिको होति आपत्तिबहुलो। सो 
भिक्खूहि वुच्चमानो अञ्ञेनञ्ञं पटिचरति, बहिद्धा कथं अपनामेति, कोपञ्च दोसञ्च अप्पच्चयञ्च पातुकरोति, न सम्मा 
वत्तति, न लोम॑ पातेति, न नेत्थारं वत्तति, “येन सङ्घो अत्तमनो होति तं करोमी'ति नाह। तत्र, भद्दालि, भिकखूनं एवं होति - 
अयं खो, आवुसो, भिक्खु अभिण्हापत्तिको आपत्तिबहुलो। सो भिकखूहि वुच्चमानो अञ्जेनञ्ञं पटिचरति, बहिद्धा कथं 
अपनामेति, कोपञ्च दोसञ्च अप्पच्चयञ्च पातुकरोति, न सम्मा वत्तति, न लोम॑ पातेति, न नेत्थारं वत्तति, “येन सङ्घो 
अत्तमनो होति तं करोमी'ति नाह। साधु वतायस्मन्तो इमस्स भिक्खुनो तथा तथा उपपरिक्खथ यथास्सिदं [यथयिदं (स्या० 
कं० क०)] अधिकरणं न खिप्पमेव वूपसमेय्याति | तस्स खो एवं, भद्दालि, भिक्खुनो भिक्खू तथा तथा उपपरिक्खन्ति 
यथास्सिदं अधिकरणं न खिप्पमेव वूपसम्मति। 


१४१. “इध पन, भहालि, एकच्चो भिक्खु अभिण्हापत्तिको होति आपत्तिबहुलो। सो भिक्खूहि वुच्चमानो नाञ्ञेनञ्ञं 
पटिचरति, बहिद्धा कथं न अपनामेति, न कोपञ्च दोसञ्च अप्पच्चयञ्च पातुकरोति, सम्मा वत्तति, लोम॑ पातेति, नेत्थारं 
वत्तति, “येन सङ्घो अत्तमनो होति तं करोमीति आह। तत्र, भद्दालि, भिकखूनं एवं होति -- अयं खो, आवुसो, भिक्खु 
अभिण्हापत्तिको आपत्तिबहुलो। सो भिक्खृहि वुच्चमानो नाञ्जेनञ्ञं पटिचरति, बहिद्धा कथं न अपनामेति, न कोपञ्च 
दोसञ्च अप्पच्चयञ्च पातुकरोति, सम्मा वत्तति, लोमं पातेति, नेत्थारं वत्तति, “येन सङ्घो अत्तमनो होति तं करोमीति 

आह। साधु वतायस्मन्तो, इमस्स भिक्खुनो तथा तथा उपपरिक्खथ यथास्सिदं अधिकरणं खिप्पमेव वूपसमेय्याति । 
तस्स खो एवं, भद्दालि, भिक्खुनो भिक्खू तथा तथा उपपरिक्खन्ति यथास्सिदं अधिकरणं खिप्पमेब बूपसम्मति । 


९४२. “इध, भद्दालि, एकच्चो भिक्खु अधिच्चापत्तिको होति अनापत्तिबहुलो। सो भिक्खूहि वुच्चमानो अञ्ञेनञ्ञं 
पटिचरति, बहिद्धा कथं अपनामेति, कोपञ्च दोसञ्च अप्पच्चयञ्च पातुकरोति, न सम्मा वत्तति, न लोमं पातेति, न नेत्थारं 
वत्तति, “येन सङ्घो अत्तमनो होति तं करोमीति नाह। तत्र, भद्दालि, भिकखूनं एवं होति -- अयं खो, आवुसो, भिक्खु 
अधिच्चापत्तिको अनापत्तिबहुलो। सो भिक्खूहि वुच्चमानो अञ्जेनञ्ञं पटिचरति, बहिद्धा कथं अपनामेति, कोपञ्च 
दोसञ्च अप्पच्चयञ्च पातुकरोति, न सम्मा वत्तति, न लोमं पातेति, न नेत्थारं वत्तति, “येन सङ्घो अत्तमनो होति तं 
करोमी'ति नाह। साधु वतायस्मन्तो, इमस्स भिक्खुनो तथा तथा उपपरिक्खथ यथास्सिदं अधिकरणं न खिप्पमेव 
बूपसमेय्याति। तस्स खो एवं, भद्दालि, भिक्खुनो भिक्खू तथा तथा उपपरिक्खन्ति यथास्सिदं अधिकरणं न खिप्पमेब 
बूपसम्मति। 


९४३. “इध पन, भद्दालि, एकच्चो भिक्खु अधिच्चापत्तिको होति अनापत्तिबहुलो। सो भिक्खूहि वुच्चमानो 
नाञ्ञेनञ्ञं पटिचरति, न बहिद्धा कथं अपनामेति, न कोपञ्च दोसञ्च अप्पच्चयञ्च पातुकरोति, सम्मा वत्ति, लोमं 
पातेति, नेत्थारं वत्तति, “येन सङ्घो अत्तमनो होति तं करोमीति आह । तत्र, भद्दालि, भिकखूनं एवं होति -- अयं खो, 
आवुसो, भिक्खु अधिच्चापत्तिको अनापत्तिबहुलो। सो भिक्खूहि वुच्चमानो नाञ्जेनञ्ञं पटिचरति, न बहिद्भा कथं 
अपनामेति, न कोपञ्च दोसञ्च अप्पच्चयञ्च पातुकरोति, सम्मा वत्तति, लोम॑ पातेति, नेत्थारं वत्तति, “येन सङ्घो अत्तमनो 
होति तं करोमी'ति आह। साधु वतायस्मन्तो, इमस्स भिक्खुनो तथा तथा उपपरिक्खथ यथास्सिदं अधिकरणं खिप्पमेव 
बूपसमेय्याति। तस्स खो एवं, भद्दालि, भिक्खुनो भिक्खू तथा तथा उपपरिक्खन्ति यथास्सिदं अधिकरणं खिप्पमेव 
बूपसम्मति । 


९४४. “इध, भद्दालि, एकच्चो भिक्खु सद्धामत्तकेन वहति पेममत्तकेन। तत्र, भद्दालि, भिक्खूनं एवं होति -- `अयं 
खो, आवुसो, भिक्खु सद्भामत्तकेन वहति पेममत्तकेन। सचे मयं इमं भिकखुं पसय्ह पसय्ह कारणं करिस्साम - मा 
यम्पिस्स तं सद्भामत्तकं पेममत्तकं तम्हापि परिहायी'ति। सेय्यथापि, भद्दालि, पुरिसस्स एकं चक्खु, तस्स मित्तामच्चा 
जातिसालोहिता तं एकं चक्खु रकखेय्युं - “मा यम्पिस्स तं एकं चकखुं तम्हापि परिहायी ति; एवमेव खो, भद्दालि, इधेकच्चो 
भिक्खु सद्भामत्तकेन वहति पेममत्तकेन। तत्र, भद्दालि, भिकखूनं एवं होति -- 'अयं खो, आवुसो, भिक्खु सद्धामत्तकेन 
बहति पेममत्तकेन। सचे मयं इमं भिक्खुं पसय्ह पसय्ह कारणं करिस्साम - मा यम्पिस्स तं सद्धामत्तकं पेममत्तकं तम्हापि 
परिहायी'ति। अयं खो, भद्दालि, हेतु अयं पच्चयो येन मिधेकच्चं भिकखुं पसय्ह पसय्ह कारणं करोन्ति। अयं पन, भद्दालि, 
हेतु अयं पच्चयो, येन मिधेकच्चं भिक्खु नो तथा पसस्ह पसय्ह कारणं करोन्ती”ति। 


१४५. “'को नु खो, भन्ते, हेतु, को पच्चयो येन पुब्बे अप्पतरानि चेव सिक्खापदानि अहेसुं बहुतरा च भिक्खू 
अञ्ञाय सण्ठहिंसु? को पन, भन्ते, हेतु, को पच्चयो येन एतरहि बहुतरानि चेव सिक्खापदानि होन्ति अप्पतरा च भिक्खू 
अज्ञाय सण्ठहन्ती'ति? “एवमेतं, भद्दालि, होति सत्तेसु हायमानेसु, सद्धम्मे अन्तरधायमाने, बहुतरानि चेव सिकखापदानि 
होन्ति अप्पतरा च भिक्खू अञ्ञाय सण्ठहन्तीति। न ताव, भद्दालि, सत्था सावकानं सिक्खापदं पञ्जापेति याव न इधेकच्चे 
आसवट्टानीया धम्मा सङ्घे पातुभवन्ति। यतो च खो, भद्दालि, इधेकच्चे आसवट्टानीया धम्मा सङ्घे पातुभवन्ति, अथ सत्था 
सावकानं सिक्खापदं पञ्ञापेति तेसंयेव आसवट्ठानीयानं धम्मानं पटिघाताय। न ताव, भद्दालि, इधेकच्चे आसवट्ठानीया 

धम्मा सङ्घे पातुभवन्ति याव न सङ्घो महत्तं पत्तो होति। यतो च खो, भद्दालि, सङ्घो महत्तं पत्तो होति, अथ इधेकच्चे 
आसवड्टानीया धम्मा सङ्घे पातुभवन्ति। अथ सत्था सावकानं सिक्खापदं पञ्जापेति तेसंयेव आसवट्ठानीयानं धम्मानं 
पटिघाताय। न ताव, भद्दालि, इधेकच्चे आसवड्टानीया धम्मा सङ्घे पातुभवन्ति याव न सङ्घो लाभग्गं पत्तो होति, यसग्गं पत्तो 
होति, बाहुसच्चं पत्तो होति, रत्तञ्ञुतं पत्तो होति। यतो च खो, भद्दालि, सङ्घो रत्तञ्जुतं पत्तो होति, अथ इधेकच्चे 
आसवड्टानीया धम्मा सङ्घे पातुभवन्ति, अथ सत्था सावकानं सिकखापदं पञ्ञापेति तेसंयेव आसवद्ठानीयानं धम्मानं 
पटिघाताय। 


१४६. “अप्पका खो तुम्हे, भद्दालि, तेन समयेन अहुवत्थ यदा वो अहं आजानीयसुसूपमं धम्मपरियायं देसेसि । तं 
सरसि [सरसि त्वं (सी० पी०), सरसि तं (?)] भद्दाली'ति? 


“नो हेतं, भन्ते” । 
“तत्र, भद्दालि, कं हेतुं पच्चेसी "ति? 
“सो हि नूनाहं, भन्ते, दीघरत्तं सत्थुसासने सिक्खाय अपरिपूरकारी अहोसि'न्ति। 


“न खो, भद्दालि, एसेव हेतु, एस पच्चयो। अपि च मे त्वं, भद्दालि, दीघरत्तं चेतसा चेतोपरिच्च विदितो - “न चायं 
मोघपुरिसो मया धम्मे देसियमाने अड्टिं कत्वा मनसि कत्वा सब्बचेतसो [सब्बं चेतसो (क०)] समन्नाहरित्वा ओहितसोतो 
धम्मं सुणाती'ति। अपि च ते अहं, भद्दालि, आजानीयसुसूपमं धम्मपरियायं देसेस्सामि। तं सुणाहि, साधुकं मनसि करोहि; 
भासिस्सामी”ति। “एवं, भन्ते "ति खो आयस्मा भद्दालि भगवतो पच्चस्सोसि। भगवा एतदवोच - 


१४७. “सेय्यथापि, भद्दालि, दक्खो अस्सदमको भद्रं अस्साजानीयं लभित्वा पठमेनेव मुखाधाने कारणं कारेति। 
तस्स मुखाधाने कारणं कारियमानस्स होन्तियेव विसूकायितानि विसेवितानि विप्फन्दितानि कानिचि कानिचि, यथा तं 
अकारितपुब्बं कारणं कारियमानस्स। सो अभिण्हकारणा अनुपुब्बकारणा तस्मिं ठाने परिनिब्बायति। यतो खो, भद्दालि, 
भद्रो अस्साजानीयो अभिण्हकारणा अनुपुब्बकारणा तस्मिं ठाने परिनिब्बुतो होति, तमेनं अस्सदमको उत्तरि कारणं कारेति 
युगाधाने । तस्स युगाधाने कारणं कारियमानस्स होन्तियेव विसूकायितानि विसेबितानि विप्फन्दितानि कानिचि कानिचि, 
यथा तं अकारितपुब्बं कारणं कारियमानस्स। सो अभिण्हकारणा अनुपुब्बकारणा तस्मिं ठाने परिनिब्बायति | यतो खो, 
भद्दालि, भद्रो अस्साजानीयो अभिण्हकारणा अनुपुब्बकारणा तस्मिं ठाने परिनिब्बुतो होति, तमेनं अस्सदमको उत्तरि कारणं 
कारेति अनुक्कमे मण्डले खुरकासे [खुरकाये (सी० पी०)] धावे दवत्ते [रवत्थे (सी० स्या० कं० पी०)] राजगुणे राजवंसे 
उत्तमे जवे उत्तमे हये उत्तमे साखल्ये। तस्स उत्तमे जवे उत्तमे हये उत्तमे साखल्ये कारणं कारियमानस्स होन्तियेब 
विसूकायितानि विसेवितानि विप्फन्दितानि कानिचि कानिचि, यथा तं अकारितपुब्बं कारणं कारियमानस्स। सो 
अभिण्हकारणा अनुपुब्बकारणा तस्मिं ठाने परिनिब्बायति। यतो खो, भद्दालि, भद्रो अस्साजानीयो अभिण्हकारणा 
अनुपुब्बकारणा तस्मिं ठाने परिनिब्बुतो होति, तमेनं अस्सदमको उत्तरि वण्णियञ्च पाणियञ्च [वलियञ्च (सी० पी०), 
बलियञ्च (स्या० कं०)] अनुष्पवेच्छति। इमेहि खो, भद्दालि, दसहङ्गेहि समन्नागतो भद्रो अस्साजानीयो राजारहो होति 
राजभोग्गो रञ्ञो अङ्गन्तेव सङ्ख्यं गच्छति । 


“एवमेव खो, भद्दालि, दसहि धम्मेहि समन्नागतो भिक्खु आहुनेय्यो होति पाहुनेय्यो दक्खिणेय्यो अञ्जलिकरणीयो 

अनुत्तरं पुञ्जकखेत्तं लोकस्स | कतमेहि दसहि? इध, भद्दालि, भिक्खु असेखाय सम्मादिट्ठिया समन्नागतो होति, 
असेखेन सम्मासङ्प्पेन समन्नागतो होति, असेखाय सम्मावाचाय समन्नागतो होति, असेखेन सम्माकम्मन्तेन समन्नागतो 
होति, असेखेन सम्माआजीवेन समन्नागतो होति, असेखेन सम्मावायामेन समन्नागतो होति, असेखाय सम्मासतिया 
समन्नागतो होति, असेखेन सम्मासमाधिना समन्नागतो होति, असेखेन सम्माजाणेन समन्नागतो होति, असेखाय 
सम्माविमुत्तिया समन्नागतो होति -- इमेहि खो, भद्दालि, दसहि धम्मेहि समन्नागतो भिक्खु आहुनेस्यो होति पाहुनेय्यो 
दक्खिणेय्यो अञ्जलिकरणीयो अनुत्तरं पुञ्जकखेत्तं लोकस्सा"ति। 


इदमवोच भगवा। अत्तमनो आयस्मा भद्दालि भगवतो भासितं अभिनन्दीति। 
भहालिसुत्तं निद्धितं पञ्चमं । 
६. लटुकिकोपमसुत्तं 


१४८. एवं मे सुतं = एकं समयं भगवा अङ्गुत्तरापेसु विहरति आपणं नाम अङ्गुत्तरापानं निगमो। अथ खो भगवा 
पुब्बण्हसमयं निवासेत्वा पत्तचीवरमादाय आपणं पिण्डाय पाविसि। आपणे पिण्डाय चरित्वा पच्छाभत्तं 
पिण्डपातपटिक्कन्तो येनञ्ञतरो वनसण्डो तेनुपसङ्कमि दिवाविहाराय । तं बनसण्डं अज्झोगाहेत्वा अञ्ञतरस्मि रुकखमूले 
दिवाविहारं निसीदि। आयस्मापि खो उदायी पुब्बण्हसमयं निवासेत्वा पत्तचीवरमादाय आपणं पिण्डाय पाविसि। आपणे 
पिण्डाय चरित्वा पच्छाभत्तं पिण्डपातपटिक्कन्तो येन सो वनसण्डो तेनुपसङ्कमि दिवाविहाराय । तं वनसण्डं अज्झोगाहेत्वा 
अञ्जतरस्मिं रुकखमूले दिवाविहारं निसीदि। अथ खो आयस्मतो उदायिस्स रहोगतस्स पटिसल्लीनस्स एवं चेतसो 
परिवितक्को उदपादि -- “बहूनं [बहुन्नं (सी० स्या० कं० पी०) एवमीदिसे अविञ्जाणकप्पकरणे] वत नो भगवा 
दुक्खधम्मानं अपहत्ता, बहूनं वत नो भगवा सुखधम्मानं उपहत्ता; बहूनं वत नो भगवा अकुसलानं धम्मानं अपहत्ता, बहूनं 
वत नो भगवा कुसलानं धम्मानं उपहत्ता”ति। अथ खो आयस्मा उदायी सायन्हसमयं पटिसल्लाना बुद्धितो येन भगवा 
तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। 


१४९. एकमन्तं निसिन्नो खो आयस्मा उदायी भगवन्तं एतदवोच - “इध मय्हं, भन्ते, रहोगतस्स पटिसल्लीनस्स 
एवं चेतसो परिवितक्को उदपादि - 'बहूनं वत नो भगवा दुक्खधम्मानं अपहत्ता, बहूनं वत नो भगवा सुखधम्मानं उपहत्ता; 
बहूनं बत नो भगवा अकुसलानं धम्मानं अपहत्ता, बहूनं वत नो भगवा कुसलानं धम्मानं उपहत्ता'ति। मयञ्हि, भन्ते, पुब्बे 
सायञ्चेव भुञ्जाम पातो च दिवा च विकाले। अहु खो सो, भन्ते, समयो यं भगवा भिक्खू आमन्तेसि - इङ्ग तुम्हे, 
भिक्खवे, एतं दिवाविकालभोजनं पजहथा'ति। तस्स मय्हं, भन्ते, अहुदेव अञ्जथत्तं, अहुदेव [अहु (सी० पी०)] दोमनस्सं 
- यम्पि नो सद्धा गहपतिका दिवा विकाले पणीतं खादनीयं भोजनीयं देन्ति तस्सपि नो भगवा पहानमाह, तस्सपि नो 
सुगतो पटिनिस्सग्गमाहा'ति। ते मयं, भन्ते, भगवति पेमञ्च गारवञ्च हिरिञ्च ओत्तप्पञ्च सम्पस्समाना एवं तं 
दिवाविकालभोजनं पजहिम्हा । ते मयं, भन्ते, सायञ्चेव भुञ्जाम पातो च। अहु खो सो, भन्ते, समयो यं भगवा भिक्खू 
आमन्तेसि - इङ्ग तुम्हे, भिक्खवे, एतं रत्तिविकालभोजनं पजहथा'ति। तस्स मस्हं, भन्ते, अहृदेव अञ्ञथत्तं अहुदेव 
दोमनस्सं -- “यम्पि नो इमेसं द्विन्नं भत्तानं पणीतसङ्काततरं तस्सपि नो भगवा पहानमाह, तस्सपि नो सुगतो 
पटिनिस्सग्गमाहा'ति। भूतपुब्बं, भन्ते, अञ्ञतरो पुरिसो दिवा सूपेय्यं लभित्वा एवमाह - 'हन्द च इमं निक्खिपथ, सायं 
सब्बेव समग्गा भुञ्जिस्सामा'ति। या काचि, भन्ते, सङ्कतियो सब्बा ता रत्ति, अप्पा दिवा । ते मयं, भन्ते, भगवति पेमञ्च 
गारवञ्च हिरिञ्च ओत्तप्पञ्च सम्पस्समाना एवं तं रत्तिविकालभोजनं पजहिम्हा । भूतपुन्बं, भन्ते, भिक्खू 

रत्तन्धकारतिमिसायं पिण्डाय चरन्ता चन्दनिकम्पि पविसन्ति, ओलिगल्लेपि पपतन्ति, कण्टकावाटम्पि 
[कण्टकवत्तम्पि (सी० पी०), कण्टकराजिम्पि (स्या० कं०)] आरोहन्ति, सुत्तम्पि गावि आरोहन्ति, माणवेहिपि समागच्छन्ति 
कतकम्मेहिपि अकतकम्मेहिपि, मातुगामोपि ते [तेन (क०)] असद्भम्मेन निमन्तेति। भूतपुब्बाहं, भन्ते, रत्तन्धकारतिमिसायं 
पिण्डाय चरामि। अद्दसा खो मं, भन्ते, अञ्जतरा इत्थी बिज्जन्तरिकाय भाजनं धोवन्ती। दिस्वा मं भीता विस्सरमकासि - 
“अभुम्मे [अब्भुम्मे (सी० पी०)] पिसाचो वत मन्ति! एवं वृत्ते, अहं, भन्ते, तं इत्थिं एतदवोचं -- “नाहं, भगिनि, पिसाचो; 
भिक्खु पिण्डाय ठितो'ति। “भिक्खुस्स आतुमारी, भिकखुस्स मातुमारी [ठितो'ति। भिक्खुस्स आतुमातुमारी (क०)]! बरं ते, 
भिक्खु, तिण्हेन गोविकन्तनेन कुच्छि परिकन्तो, न त्वेव बरं यं [न त्वेव या (सी० पी०)] रत्तन्धकारतिमिसायं कुच्छिहेतु 
पिण्डाय चरसी'ति [चरसाति (सी० पी०)]। तस्स मय्हं, भन्ते, तदनुस्सरतो एवं होति -- 'बहूनं वत नो भगवा दुक्खधम्मानं 
अपहत्ता, बहूनं वत नो भगवा सुखधम्मानं उपहत्ता; बहूनं वत नो भगवा अकुसलानं धम्मानं अपहत्ता, बहूनं वत नो भगवा 
कुसलानं धम्मानं उपहत्ता”ति। 


१५०. “एवमेव पनुदायि, इधेकच्चे मोघपुरिसा "इदं पजहथा'ति मया वुच्चमाना ते एवमाहंसु -- “कि पनिमस्स 
अप्पमत्तकस्स ओरमत्तकस्स अधिसल्लिखतेवायं समणो'ति। ते तञ्चेव नप्पजहन्ति, मयि च अप्पच्चयं उपट्ठापेन्ति। ये च 
भिक्खू सिक्खाकामा तेसं तं, उदायि, होति बलवं बन्धनं, दळहं बन्धनं, थिरं बन्धनं, अपूतिकं बन्धनं, थूलो, कलिङ्गरो - 
सेय्यथापि, उदायि, लटुकिका सकुणिका पूतिलताय बन्धनेन बद्भा तत्थेव वधं वा बन्धं वा मरणं वा आगमेति । यो नु खो, 
उदायि, एवं वदेय्य - “येन सा लटुकिका सकुणिका पृतिलताय बन्धनेन बद्धा तत्थेव वधं वा बन्धं वा मरणं वा आगमेति, 
तञ्हि तस्सा अबलं बन्धनं, दुब्बलं बन्धनं, पूतिकं बन्धनं, असारकं बन्धनः न्ति; सम्मा नु खो सो, उदायि, वदमानो 
बदेय्या"ति? “नो हेतं, भन्ते । येन सा, भन्ते, लटुकिका सकुणिका पृतिलताय बन्धनेन बद्भा तत्थेव वधं वा बन्धं वा मरणं 
वा आगमेति, तञ्हि तस्सा बलवं बन्धनं, दळहं बन्धनं, थिरं बन्धनं अपूतिकं बन्धनं, थूलो, कलिङ्गरो'ति। “एवमेव खो, 
उदायि, इधेकच्चे मोघपुरिसा “इदं पजहथा'ति मया वुच्चमाना ते एवमाहंसु - “कि पनिमस्स अप्पमत्तकस्स ओरमत्तकस्स 
अधिसल्लिखतेवायं समणो' ति? ते तञ्चेव नप्पजहन्ति, मयि च अप्पच्चयं उपड्ठापेन्ति। ये च भिक्खू सिकखाकामा तेसं तं, 
उदायि, होति बलवं बन्धनं, दळहं बन्धनं, थिरं बन्धनं, अपूतिकं बन्धनं, थूलो, कलिङ्गरो” । 


९५९. “इध पनुदायि, एकच्चे कुलपुत्ता इदं पजहथा'ति मया वुच्चमाना ते एवमाहंसु - “कि पनिमस्स 
अप्पमत्तकस्स ओरमत्तकस्स पहातब्बस्स यस्स नो भगवा पहानमाह, यस्स नो सुगतो पटिनिस्सग्गमाहा'ति? ते तञ्चेव 
पजहन्ति, मयि च न अप्पच्चयं उपट्ठापेन्ति। ये च भिक्खू सिक्खाकामा ते तं पहाय अप्पोस्सुक्का पन्नलोमा परदत्तवृत्ता 
[परदवुत्ता (सी० स्या० कं० पी०)] मिगभूतेन चेतसा विहरन्ति। तेसं तं, उदायि, होति अबलं बन्धनं, दुब्बलं बन्धनं, पूतिकं 
बन्धनं, असारकं बन्धनं - सेय्यथापि, उदायि, रञ्ञो नागो ईसादन्तो उरूळहवा अभिजातो सङ्गामावचरो दळहेहि वरत्तेहि 
बन्धनेहि बद्धो ईसकंयेव कायं सन्नामेत्वा तानि बन्धनानि संछिन्दित्वा संपदालेत्वा येन कामं पक्कमति । यो नु खो, उदायि, 
एवं वदेय्य - येहि सो रञ्जो नागो ईसादन्तो उरूळहवा अभिजातो सङ्गामावचरो दळहेहि वरत्तेहि बन्धनेहि बद्धो ईसकंयेव 
कायं सन्नामेत्वा तानि बन्धनानि संछिन्दित्वा संपदालेत्वा येन कामं पक्कमति, तञ्हि तस्स बलवं बन्धनं, दळहं बन्धनं, 
थिरं बन्धनं, अपूतिकं बन्धनं, थूलो, कलिङ्गरो ति; सम्मा नु खो सो, उदायि, वदमानो वदेय्या”ति? “नो हेतं, भन्ते। येहि सो, 
भन्ते, रञ्जो नागो ईसादन्तो उरूळहवा अभिजातो सङ्गामावचरो दळहेहि वरत्तेहि बन्धनेहि बद्धो ईसकंयेव कायं सन्नामेत्वा 
तानि बन्धनानि संछिन्दित्वा संपदालेत्वा येन कामं पक्कमति, तञ्हि तस्स अबलं बन्धनं...पे०... असारकं बन्धन” न्ति। 
“एवमेव खो, उदायि, इधेकच्चे कुलपृत्ता "इदं पजहथा'ति मया वुच्चमाना ते एवमाहंसु - “कि पनिमस्स अप्पमत्तकस्स 
ओरमत्तकस्स पहातब्बस्स यस्स नो भगवा पहानमाह, यस्स नो सुगतो पटिनिस्सग्गमाहा'ति? ते तञ्चेव पजहन्ति, मयि च 

न अप्पच्चयं उपट्ठापेन्ति। ये च भिक्खू सिक्खाकामा ते तं पहाय अप्पोस्सुक्का पन्नलोमा परदत्तवुत्ता मिगभूतेन 
चेतसा विहरन्ति। तेसं तं, उदायि, होति अबलं बन्धनं, दुब्बलं बन्धनं, पूतिकं बन्धनं, असारकं बन्धनं । 


१५२. “सेय्यथापि, उदायि, पुरिसो दलिद्दो अस्सको अनाळिहयो; तस्स'स्स एकं अगारकं ओलुग्गविलुग्गं 
काकातिदायिं [काकातिडायिं (?)] नपरमरूपं, एका खटोपिका [कळोपिका (क०)] ओलुग्गविलुग्गा नपरमरूपा, एकिस्सा 
कुम्भिया धञ्ञसमवापकं नपरमरूपं, एका जायिका नपरमरूपा। सो आरामगतं भिकखुं पस्सेय्य सुधोतहत्थपादं मनुञ्ञं 
भोजनं भृत्तावि सीताय छायाय निसिन्नं अधिचित्ते यत्तं । तस्स एवमस्स - 'सुखं वत, भो, सामञ्ञं, आरोग्यं वत, भो, 
सामञ्जं! सो वतस्सं [सो वतस्स (क०)] योहं केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं 
पब्बजेस्य'न्ति। सो न सक्कुणेय्य एकं अगारकं ओलुग्गविलुग्गं काकातिदायिं नपरमरूपं पहाय, एकं खटोपिकं 
ओलुग्गविलुग्गं नपरमरूपं पहाय, एकिस्सा कुम्भिया धञ्ञसमवापकं नपरमरूपं पहाय, एकं जायिकं नपरमरूपं पहाय 
केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजितुं । यो नु खो, उदायि, एवं बदेय्य - 
“येहि सो पुरिसो बन्धनेहि बद्धो न सक्कोति एकं अगारकं ओलुग्गविलुग्गं काकातिदायि नपरमरूपं पहाय, एकं खटोपिकं 
ओलुग्गविलुग्गं नपरमरूपं पहाय, एकिस्सा कुम्भिया धञ्ञसमवापकं नपरमरूपं पहाय, एकं जायिकं नपरमरूपं पहाय 
केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजितुं; तञ्हि तस्स अबलं बन्धनं, दुब्बलं 
बन्धनं, पूतिकं बन्धनं, असारकं बन्धनन्ति; सम्मा नु खो सो, उदायि, वदमानो वदेय्या”ति? “नो हेतं, भन्ते। येहि सो, 
भन्ते, पुरिसो बन्धनेहि बद्धो, न सक्कोति एकं अगारकं ओलुग्गविलुग्गं काकातिदायिं नपरमरूपं पहाय, एकं खटोपिकं 
ओलुग्गविलुग्गं नपरमरूपं पहाय, एकिस्सा कुम्भिया धञ्ञसमवापकं नपरमरूपं पहाय, एकं जायिकं नपरमरूपं पहाय 
केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजितुं; तञ्हि तस्स बलवं बन्धनं, दळहं 
बन्धनं, थिरं बन्धनं, अपूतिकं बन्धनं, थूलो, कलिङ्गरो”ति। एवमेव खो, उदायि, इधेकच्चे मोघपुरिसा "इदं पजहथा'ति 
मया वुच्चमाना ते एवमाहंसु -- “कि पनिमस्स अप्पमत्तकस्स ओरमत्तकस्स अधिसल्लिखतेवायं समणो ति? ते तञ्चेव 
नप्पजहन्ति, मयि च अप्पच्चयं उपट्ठापेन्ति। ये च भिक्खू सिक्खाकामा तेसं तं, उदायि, होति बलवं बन्धनं, दळहं बन्धनं, 
थिरं बन्धनं, अपूतिकं बन्धनं, थूलो, कलिङ्गरो” । 


१५३. “सेय्यथापि, उदायि, गहपति वा गहपतिपुत्तो वा अड्डो महद्भनो महाभोगो, नेकानं निक्खगणानं चयो, नेकानं 
धञ्जगणानं चयो, नेकानं खेत्तगणानं चयो, नेकानं वत्थुगणानं चयो, नेकानं भरियगणानं चयो, नेकानं दासगणानं चयो, 
नेकानं दासिगणानं चयो; सो आरामगतं भिकखुं पस्सेय्य सुधोतहत्थपादं मनुञ्ञं भोजनं भुत्तावि सीताय छायाय निसिन्नं 
अधिचित्ते युत्त । तस्स एवमस्स - 'सुखं वत, भो, सामञ्ञं, आरोग्यं वत, भो, सामञ्ञं! सो वतस्सं योहं केसमस्सुं 
ओहारेत्वा कासायानि वत्थानि अच्छादेत्वा अगारस्मा अनगारियं पब्बजेय्य'न्ति। सो सक्कुणेय्य नेकानि निक्खगणानि 
पहाय, नेकानि धञ्ञगणानि पहाय, नेकानि खेत्तगणानि पहाय, नेकानि वत्थुगणानि पहाय, नेकानि भरियगणानि पहाय, 
नेकानि दासगणानि पहाय, नेकानि दासिगणानि पहाय केसमस्सुं ओहारेत्वा कासायानि वत्थानि अच्छादेत्वा अगारस्मा 
अनगारियं पब्बजितुं । यो नु खो, उदायि, एवं वदेय्य - येहि सो गहपति वा गहपतिपुत्तो वा बन्धनेहि बद्भो, सक्कोति 
नेकानि निक्खगणानि पहाय, नेकानि धञ्जगणानि पहाय, नेकानि खेत्तगणानि पहाय, नेकानि वत्थुगणानि पहाय, नेकानि 
भरियगणानि पहाय, नेकानि दासगणानि पहाय, नेकानि दासिगणानि पहाय केसमस्सुं ओहारेत्वा कासायानि वत्थानि 
अच्छादेत्वा अगारस्मा अनगारियं पब्बजितुं, तञ्हि तस्स बलवं बन्धनं, दळहं बन्धनं, थिरं बन्धनं, अपूतिकं बन्धनं, थूलो, 
कलिङ्गरो'ति; सम्मा नु खो सो, उदायि, वदमानो वदेय्या"ति? “नो हेतं, भन्ते। येहि सो, भन्ते, गहपति वा गहपतिपुत्तो वा 
बन्धनेहि बद्धो, सक्कोति नेकानि निक्खगणानि पहाय, नेकानि धञ्ञगणानि पहाय, नेकानि खेत्तगणानि पहाय, नेकानि 

वत्थुगणानि पहाय, नेकानि भरियगणानि पहाय, नेकानि दासगणानि पहाय, नेकानि दासिगणानि पहाय केसमस्सुं 
ओहारेत्वा कासायानि वत्थानि अच्छादेत्वा अगारस्मा अनगारियं पब्बजितुं; तञ्हि तस्स अबलं बन्धनं, दुब्बलं बन्धनं, 
पूतिकं बन्धनं, असारकं बन्धन न्ति। “एवमेव खो, उदायि, इधेकच्चे कुलपृत्ता इदं पजहथा'ति मया वुच्चमाना ते 
एवमाहंसु - “कि पनिमस्स अप्पमत्तकस्स ओरमत्तकस्स पहातब्बस्स यस्स नो भगवा पहानमाह यस्स, नो सुगतो 
पटिनिस्सग्गमाहा'ति? ते तञ्चेव पजहन्ति, मयि च न अप्पच्चयं उपट्ठापेन्ति । ये च भिक्खू सिक्खाकामा ते तं पहाय 
अप्पोस्सुक्का पन्नलोमा परदत्तवुत्ता मिगभूतेन चेतसा विहरन्ति। तेसं तं, उदायि, होति अबलं बन्धनं, दुब्बलं बन्धनं, 
पूतिकं बन्धनं, असारकं बन्धनं । 


१५४. “चत्तारोमे, उदायि, पुग्गला सन्तो संविज्जमाना लोकस्मिं। कतमे चत्तारो? इधुदायि, एकच्चो पुग्गलो 
उपधिपहानाय पटिपन्नो होति उपधिपटिनिस्सग्गाय | तमेनं उपधिपहानाय पटिपन्नं उपधिपटिनिस्सग्गाय उपधिपटिसंयृत्ता 
सरसङ्कप्पा समुदाचरन्ति । सो ते अधिवासेति, नप्पजहति, न विनोदेति, न ब्यन्तीकरोति, न अनभावं गमेति। इमं खो अहं, 
उदायि, पुग्गलं 'संयृत्तोति वदामि नो 'विसंयृत्तो'। तं किस्स हेतु? इन्द्रियवेमत्तता हि मे, उदायि, इमस्मिं पुग्गले विदिता । 


“इध पनुदायि, एकच्चो पुग्गलो उपधिपहानाय पटिपन्नो होति उपधिपटिनिस्सग्गाय। तमेनं उपधिपहानाय पटिपन्नं 
उपधिपटिनिस्सग्गाय उपधिपटिसंयुत्ता सरसङ्कप्पा समुदाचरन्ति । सो ते नाधिवासेति, पजहति, विनोदेति, ब्यन्तीकरोति, 
अनभावं गमेति। इमम्पि खो अहं, उदायि, पुग्गलं 'संयुत्तो'ति वदामि नो 'विसंयुत्तो' । तं किस्स हेतु? इन्द्रियवेमत्तता हि मे, 
उदायि, इमस्मिं पुग्गले विदिता । 


“इध पनुदायि, एकच्चो पुग्गलो उपधिपहानाय पटिपन्नो होति उपधिपटिनिस्सग्गाय । तमेनं उपधिपहानाय पटिपन्नं 
उपधिपटिनिस्सग्गाय कदाचि करहचि सतिसम्मोसा उपधिपटिसंयुत्ता सरसङ्कप्पा समुदाचरन्ति; दन्धो, उदायि, सतुप्पादो । 
अथ खो नं खिप्पमेब पजहति, विनोदेति, ब्यन्तीकरोति, अनभावं गमेति। सेय्यथापि, उदायि, पुरिसो दिवसंसन्तत्ते 
[दिवससन्तत्ते (सी० स्या० कं० पी०)] अयोकटाहे द्वे वा तीणि वा उदकफुसितानि निपातेय्य; दन्धो, उदायि, उदकफुसितानं 
निपातो। अथ खो नं खिप्पमेव परिक्खयं परियादानं गच्छेय्य । एवमेव खो, उदायि, इधेकच्चो पुग्गलो उपधिपहानाय 
पटिपन्नो होति उपधिपटिनिस्सग्गाय । तमेनं उपधिपहानाय पटिपन्नं उपधिपटिनिस्सग्गाय कदाचि करहचि सतिसम्मोसा 
उपधिपटिसंयुत्ता सरसङ्कप्पा समुदाचरन्ति; दन्धो, उदायि, सतुप्पादो। अथ खो नं खिप्पमेव पजहति, विनोदेति, 
ब्यन्तीकरोति, अनभावं गमेति। इमम्पि खो अहं, उदायि, पुग्गलं 'संयुत्तो'ति वदामि नो 'विसंयुत्तो' । तं किस्स हेतु? 
इन्द्रियवेमत्तता हि मे, उदायि, इमस्मिं पुग्गले विदिता। 


“इध पनुदायि, एकच्चो पुग्गलो उपधि दुक्खस्स मूल न्ति ~ इति विदित्वा निरुपधि होति, उपधिसङ्कये विमुत्तो । इमं 
खो अहं, उदायि, पुग्गलं 'विसंयुत्तो'ति वदामि नो “संयुत्तोति। तं किस्स हेतु? इन्द्रियवेमत्तता हि मे, उदायि, इमस्मिं पुग्गले 
विदिता। इमे खो, उदायि, चत्तारो पुग्गला सन्तो संविज्जमाना लोकस्मिं। 


१५५. “पञ्च खो इमे, उदायि, कामगुणा । कतमे पञ्च? चक्खुविञ्जेय्या रूपा इट्टा कन्ता मनापा पियरूपा 
इट्टा कन्ता मनापा पियरूपा कामूपसंहिता रजनीया । इमे खो, उदायि, पञ्च कामगुणा । यं खो, उदायि, इमे पञ्च कामगुणे 


पटिच्च उप्पज्जति सुखं सोमनस्सं इदं वुच्चति कामसुखं मिळहसुखं [मीळहसुखं (सी० पी०)] पुथुज्जनसुखं अनरियसुखं, न 
सेवितब्बं, न भावेतब्बं, न बहुलीकातब्बं; “भायितब्बं एतस्स सुखस्सा ति बदामि। 

९५६. “इधुदायि, भिक्खु विविच्चेव कामेहि...पे०... पठमं झानं उपसम्पज्ज विहरति, वितक्कविचारानं वूपसमा... 
दुतियं झानं उपसम्पज्ज विहरति, पीतिया च विरागा... ततियं झानं उपसम्पज्ज विहरति, सुखस्स च पहाना... चतुत्थं झानं 
उपसम्पज्ज विहरति । इदं वुच्चति नेक्खम्मसुखं पविवेकसुखं उपसमसुखं सम्बोधसुखं, आसेवितब्बं, भावेतब्बं, 
बहुलीकातब्बं; “न भायितब्बं एतस्स सुखस्साःति वदामि । 


“इधुदायि, भिक्खु विविच्चेव कामेहि...पे०... पठमं झानं उपसम्पज्ज विहरति; इदं खो अहं, उदायि, इञ्जितस्मिं 
वदामि। किञ्च तत्थ इञ्जितस्मिं? यदेव तत्थ वितक्कविचारा अनिरुद्धा होन्ति इदं तत्थ इञ्जितस्मि। इधृदायि, भिक्खु 
वितक्कविचारानं वूपसमा...पे०... दुतियं झानं उपसम्पज्ज विहरति; इदम्पि खो अहं, उदायि, इञ्जितस्मि वदामि। किञ्च 
तत्थ इञ्जितस्मिं? यदेव तत्थ पीतिसुखं अनिरुद्धं होति इदं तत्थ इञ्जितस्मिं। इधुदायि, भिक्खु पीतिया च विरागा...पे०... 
ततियं झानं उपसम्पज्ज विहरति; इदम्पि खो अहं, उदायि, इञ्जितस्मि वदामि । किञ्च तत्थ इञ्जितस्मिं? यदेव तत्थ 
उपेक्खासुखं अनिरुद्धं होति इदं तत्थ इञ्जितस्मिं। इधुदायि, भिक्खु सुखस्स च पहाना...पे०... चतुत्थं झानं उपसम्पज्ज 
विहरति; इदं खो अहं, उदायि, अनिञ्जितस्मिं वदामि । 


“इधुदायि, भिक्खु विविच्चेव कामेहि...पे०... पठमं झानं उपसम्पज्ज विहरति; इदं खो अहं, उदायि, 'अनल'न्ति 
वदामि, 'पजहथा'ति वदामि, -समतिक्कमथा'ति वदामि। को च तस्स समतिक्कमो? इधुदायि, भिक्खु वितक्कविचारानं 
बूपसमा... दुतियं झानं उपसम्पज्ज विहरति, अयं तस्स समतिक्कमो; इदम्पि खो अहं, उदायि, “अनल'न्ति वदामि, 
'पजहथा'ति वदामि, “समतिक्कमथा'ति वदामि। को च तस्स समतिक्कमो? इधुदायि, भिक्खु पीतिया च विरागा... ततियं 
झानं उपसम्पज्ज विहरति, अयं तस्स समतिक्कमो; इदम्पि खो अहं, उदायि, “अनल न्ति वदामि, 'पजहथा'ति वदामि, 
"समतिक्कमथा'ति वदामि। को च तस्स समतिक्कमो? इधुदायि, भिक्खु सुखस्स च पहाना... चतुत्थं झानं उपसम्पज्ज 
विहरति, अयं तस्स समतिक्कमो; इदम्पि खो अहं, उदायि, 'अनल'न्ति बदामि, 'पजहथा'ति वदामि, समतिक्कमथा'ति 
वदामि । को च तस्स समतिक्कमो? इधुदायि, भिक्खु सब्बसो रूपसञ्ञानं समतिक्कमा पटिघसञ्ञानं अत्थङ्गमा 
नानत्तसञ्जानं अमनसिकारा अनन्तो आकासो'ति आकासानञ्चायतनं उपसम्पज्ज विहरति, अयं तस्स समतिक्कमो; 
इदम्पि खो अहं, उदायि, 'अनल'न्ति वदामि, 'पजहथा'ति वदामि, “समतिक्कमथा ति वदामि। को च तस्स समतिक्कमो? 
इधुदायि, भिक्खु सब्बसो आकासानञ्चायतनं समतिक्कम्म “अनन्त विज्ञाण'न्ति विञ्ञाणञ्चायतनं उपसम्पज्ज विहरति, 
अयं तस्स समतिक्कमो; इदम्पि खो अहं, उदायि, 'अनल'न्ति वदामि, 'पजहथाःति वदामि, समतिक्कमथा'ति वदामि। को 
च तस्स समतिक्कमो? इधुदायि, भिक्खु सब्बसो विञ्ञाणञ्चायतनं समतिक्कम्म 'नत्थि किञ्ची'ति आकिञ्चञ्जायतनं 
उपसम्पज्ज विहरति, अयं तस्स समतिक्कमो; इदम्पि खो अहं, उदायि, “अनल'न्ति वदामि, 'पजहथा'ति वदामि, 
"समतिक्कमथा'ति वदामि। को च तस्स समतिक्कमो? इधुदायि, भिक्खु सब्बसो आकिञ्चञ्जायतनं समतिक्कम्म 
नेवसञ्ञजानासञ्जायतनं उपसम्पज्ज विहरति, अयं तस्स समतिक्कमो; इदम्पि खो अहं, उदायि, “अनल न्ति वदामि, 
"पजहथा'ति वदामि, 'समतिक्कमथा'ति वदामि। को च तस्स समतिक्कमो? इधुदायि, भिक्खु सब्बसो 
नेबसञ्जानासञ्ञायतनं समतिक्कम्म सञ्जावेदयितनिरोधं उपसम्पज्ज विहरति, अयं तस्स समतिक्कमो; इति खो अहं, 
उदायि, नेबसञ्ञानासञ्जायतनस्सपि पहानं वदामि । पस्ससि नो त्वं, उदायि, तं संयोजनं अणुं वा थूलं वा यस्साहं नो पहानं 
बदामी”ति? “नो हेतं, भन्ते”ति। 


इदमवोच भगवा। अत्तमनो आयस्मा उदायी भगवतो भासितं अभिनन्दीति। 

लटुकिकोपमसुत्तं निट्टितं छट्ं । 
७. चातुमसुत्तं 


१५७. एवं मे सुतं - एकं समयं भगवा चातुमायं विहरति आमलकोवने । तेन खो पन समयेन 
सारिपृत्तमोग्गल्लानप्पमुखानि पञ्चमत्तानि भिक्खुसतानि चातुमं अनुप्पत्तानि होन्ति भगवन्तं दस्सनाय। ते च आगन्तुका 
भिक्खू नेवासिकेहि भिक्खूहि सद्धि पटिसम्मोदमाना सेनासनानि पञ्जापयमाना पत्तचीवरानि पटिसामयमाना उच्चासद्द 
महासहा अहेसुं। अथ खो भगवा आयस्मन्तं आनन्दं आमन्तेसि - “के पनेते, आनन्द, उच्चासद्दा महासद्दा, केवड़ा मञ्ञे 
मच्छविलोपे”ति? “एतानि, भन्ते, सारिपुत्तमोग्गल्लानप्पमुखानि पञ्चमत्तानि भिक्खुसतानि चातुमं अनुप्पत्तानि भगवन्तं 
दस्सनाय। ते आगन्तुका भिक्खू नेवासिकेहि भिक्खूहि सद्भि पटिसम्मोदमाना सेनासनानि पञ्जापयमाना पत्तचीवरानि 
पटिसामयमाना उच्चासद्दा महासद्दा”ति। “तेनहानन्द, मम वचनेन ते भिक्खू आमन्तेहि -- 'सत्था आयस्मन्ते 
आमन्तेती””ति। “एवं, भन्ते "ति खो आयस्मा आनन्दो भगवतो पटिस्सुत्वा येन ते भिक्खू तेनुपसङ्कमि; उपसङ्कमित्वा ते 
भिक्खू एतदवोच - “सत्था आयस्मन्ते आमन्तेती "ति । “एवमावुसो "ति खो ते भिक्खू आयस्मतो आनन्दस्स पटिस्सुत्वा 
येन भगवा तेनुपसङ्कमिंसु; उपसङ्कमित्वा भगवन्तं अभिवादेत्वा एकमन्तं निसीदिंसु। एकमन्तं निसिन्ने खो ते भिक्खू भगवा 
एतदवोच - “किं नु तुम्हे, भिक्खवे, उच्चासद्दा महासद्दा, केवड़ा मज्जे मच्छविलोपे'ति? “इमानि, भन्ते, 
सारिपुत्तमोग्गल्लानप्पमुखानि पञ्चमत्तानि भिक्खुसतानि चातुमं अनुप्पत्तानि भगवन्तं दस्सनाय। तेमे आगन्तुका भिक्खू 
नेवासिकेहि भिक्खूहि सद्धि पटिसम्मोदमाना सेनासनानि पञ्जापयमाना पत्तचीवरानि पटिसामयमाना उच्चासद्दा 
महासद्दा ति । “गच्छथ, भिक्खवे, पणामेमि वो, न वो मम सन्तिके वत्थब्ब''न्ति। “एवं, भन्ते "ति खो ते भिक्खू भगवतो 
पटिस्सुत्वा उट्ठायासना भगवन्तं अभिवादेत्वा पदक्खिणं कत्वा सेनासनं संसामेत्वा पत्तचीवरमादाय पक्कमिंसु । 


१५८. तेन खो पन समयेन चातुमेय्यका सक्या सन्थागारे [सन्धागारे (क०)] सन्निपतिता होन्ति केनचिदेव 
करणीयेन। अद्दसंसु खो चातुमेय्यका सक्या ते भिक्खू दूरतोब आगच्छन्ते; दिस्वान येन ते भिक्खू तेनुपसङ्कमिंसुः 
उपसङ्कमित्वा ते भिक्खू एतदवोचुं - “हन्द, कहं पन तुम्हे आयस्मन्तो गच्छथा^ति? भगवता खो, आवुसो, भिक्खुसङ्घो 
पणामितो”ति। “तेनहायस्मन्तो मुहुत्तं निसीदथ, अप्पेव नाम मयं सक्कुणेय्याम भगवन्तं पसादेतु''न्ति। “एवमावुसो"ति 
खो ते भिक्खू चातुमेय्यकानं सक्यानं पच्चस्सोसुं। अथ खो चातुमेय्यका सक्या येन भगवा तेनुपसङ्कमिंसु; उपसङ्कमित्वा 
भगवन्तं अभिवादेत्वा एकमन्तं निसीदिंसु । एकमन्तं निसिन्ना खो चातुमेय्यका सक्या भगवन्तं एतदवोचुं - “ अभिनन्दतु, 
भन्ते, भगवा भिक्खुसङ्घ; अभिवदतु, भन्ते, भगवा भिकखुसङ्घं । सेय्यथापि, भन्ते, भगवता पुब्बे भिक्खुसङ्घो अनुग्गहितो, 
एवमेव भगवा एतरहि अनुग्गण्हातु भिक्खुसङ्घं । सन्तेत्थ, भन्ते, भिक्खू नवा अचिरपब्बजिता अधुनागता इमं धम्मविनयं । 
तेसं भगवन्तं दस्सनाय अलभन्तानं सिया अञ्जथत्तं, सिया विपरिणामो। सेय्यथापि, भन्ते, बीजानं तरुणानं उदकं 
अलभन्तानं सिया अञ्ञथत्तं सिया विपरिणामो; एवमेव खो, भन्ते, सन्तेत्थ भिक्खू नवा अचिरपब्बजिता अधुनागता इमं 
धम्मविनयं, तेसं भगवन्तं दस्सनाय अलभन्तानं सिया अञ्ञथत्तं, सिया विपरिणामो । सेय्यथापि, भन्ते, वच्छस्स तरुणस्स 
मातरं अपस्सन्तस्स सिया अञ्ञथत्तं, सिया विपरिणामो; एवमेव खो, भन्ते, सन्तेत्थ भिक्खू नवा अचिरपब्बजिता 
अधुनागता इमं धम्मविनयं, तेसं भगवन्तं अपस्सन्तानं सिया अञ्ञथत्तं, सिया विपरिणामो । अभिनन्दतु, भन्ते, भगवा 
भिक्खुसङ्घ; अभिवदतु, भन्ते, भगवा भिकखुसङ्घं । सय्यथापि, भन्ते, भगवता पुब्बे भिक्खुसङ्घो अनुग्गहितो; एवमेव भगवा 
एतरहि अनुग्गण्हातु भिक्खुसङ्घ न्ति। 

१५९. अथ खो ब्रह्मा सहम्पति भगवतो चेतसा चेतोपरिवितक्कमञ्ञाय - सेय्यथापि नाम बलवा पुरिसो समिञ्जितं 
[सम्मिञ्जितं (सी० स्या० कं० पी०)] वा बाहं पसारेय्य, पसारितं वा बाहं समिञ्जेय्य, एवमेव - ब्रह्मलोके अन्तरहितो 
भगवतो पुरतो पातुरहोसि। अथ खो ब्रह्मा सहम्पति एकंसं उत्तरासङ्गं करित्वा येन भगवा तेनञ्जलिं पणामेत्वा भगवन्तं 
एतदवोच - “अभिनन्दतु, भन्ते, भगवा भिक्खुसङ्घ; अभिवदतु, भन्ते, भगवा भिक्खुसङ्घं । सेय्यथापि, भन्ते, भगवता पुब्बे 
भिक्खुसङ्घो अनुग्गहितो; एवमेव भगवा एतरहि अनुग्गण्हातु भिक्खुसङ्घं । सन्तेत्थ, भन्ते, भिक्खू नवा अचिरपब्बजिता 
अधुनागता इमं धम्मविनयं, तेसं भगवन्तं दस्सनाय अलभन्तानं सिया अञ्जथत्तं, सिया विपरिणामो । सेय्यथापि, भन्ते, 
बीजानं तरुणानं उदकं अलभन्तानं सिया अञ्ञथत्तं, सिया विपरिणामो; एवमेव खो, भन्ते, सन्तेत्थ भिक्खू नवा 
अचिरपब्बजिता अधुनागता इमं धम्मविनयं, तेसं भगवन्तं दस्सनाय अलभन्तानं सिया अञ्ञथत्तं, सिया विपरिणामो । 
सेय्यथापि भन्ते, वच्छस्स तरुणस्स मातरं अपस्सन्तस्स सिया अञ्ञथत्तं, सिया विपरिणामो; एवमेव खो, भन्ते, सन्तेत्थ 
भिक्खू नवा अचिरपब्बजिता अधुनागता इमं धम्मविनयं, तेसं भगवन्तं अपस्सन्तानं सिया अञ्ञथत्तं, सिया विपरिणामो । 
अभिनन्दतु, भन्ते, भगवा भिक्खुसङ्घ; अभिवदतु, भन्ते, भगवा भिक्खुसङ्घं । सेय्यथापि, भन्ते, भगवता पुब्बे भिक्खुसङ्घो 
अनुग्गहितो; एवमेव भगवा एतरहि अनुग्गण्हातु भिक्खुसङ्घन्ति। 


१६०. असक्खिसु खो चातुमेय्यका च सक्या ब्रह्मा च सहम्पति भगवन्तं पसादेतुं बीजूपमेन च तरुणूपमेन च। अथ 
खो आयस्मा महामोग्गल्लानो भिक्खू आमन्तेसि -- “उद्टेथावुसो, गण्हथ पत्तचीवरं । पसादितो भगवा चातुमेय्यकेहि च 
सक्येहि ब्रह्मुना च सहम्पतिना बीजूपमेन च तरुणूपमेन चा"ति। “एवमावुसो' "ति खो ते भिक्खू आयस्मतो 
महामोग्गल्लानस्स पटिस्सुत्वा उड्डायासना पत्तचीवरमादाय येन भगवा तेनुपसङ्कमिसु; उपसङ्कमित्वा भगवन्तं अभिवादेत्वा 
एकमन्तं निसीदिंसु । एकमन्तं निसिन्नं खो आयस्मन्तं सारिपृत्तं भगवा एतदवोच - “किन्ति ते, सारिपुत्त, अहोसि मया 
भिक्खुसङ्घे पणामिते "ति? “एवं खो मे, भन्ते, अहोसि -- "भगवता भिक्खुसङ्घी पणामितो। अप्पोस्सुक्को दानि भगवा 
दिटुधम्मसुखविहारं अनुयुत्तो विहरिस्सति, मयम्पि दानि अप्पोस्सुक्का दिट्ुधम्मसुखविहारमनुयृत्ता विहरिस्सामाति। 
“आगमेहि त्वं, सारिपृत्त, आगमेहि त्वं, सारिपृत्त, दिट्टधम्मसुखविहार ' न्ति। अथ खो भगवा आयस्मन्तं महामोग्गल्लानं 
आमन्तेसि - “किन्ति ते, मोग्गल्लान, अहोसि मया भिक्खुसङ्घे पणामिते ति? “एवं खो मे, भन्ते, अहोसि - "भगवता 
भिक्खुसङ्घो पणामितो। अप्पोस्सुक्को दानि भगवा दिट्ुधम्मसुखनिहारं अनुयुत्तो विहरिस्सति, अहञ्च दानि आयस्मा च 
सारिपुत्तो भिक्खुसङ्गं परिहरिस्सामा''ति। “साधु साधु, मोग्गल्लान! अहं वा हि, मोग्गल्लान, भिक्खुसङ्घं परिहरेय्यं 
सारिपुत्तमोग्गल्लाना वा”ति। 


१६१. अथ खो भगवा भिक्खू आमन्तेसि - “चत्तारिमानि, भिक्खवे, भयानि उदकोरोहन्ते पाटिकङ्कितब्बानि । 
कतमानि चत्तारि? ऊमिभयं [उम्मीभयं (स्या० कं०)], कुम्भीलभयं, आवट्टभयं, सुसुकाभयं ~ इमानि, भिकखवे, चत्तारि 
भयानि उदकोरोहन्ते पाटिकङ्कितब्बानि। एवमेव खो, भिक्खवे, चत्तारिमानि भयानि इधेकच्चे पुग्गले इमस्मिं धम्मविनये 
अगारस्मा अनगारियं पब्बजिते पाटिकङ्कितब्बानि। कतमानि चत्तारि? ऊमिभयं, कुम्भीलभयं, आवट्टभयं, सुसुकाभयं । 


१६२. “कतमञ्च, भिक्खवे, ऊमिभयं? इध, भिक्खवे, एकच्चो कुलपुत्तो सद्धा अगारस्मा अनगारियं पब्बजितो होति 
= आतिण्णोम्हि जातिया जराय मरणेन सोकेहि परिदेवेहि दुक्खेहि दोमनस्सेहि उपायासेहि दुक्खोतिण्णो दुक्खपरेतो; 
अप्पेव नाम इमस्स केवलस्स दुक्खकखन्धस्स अन्तकिरिया पञ्जायेथा'ति। तमेनं तथा पब्बजितं समानं सब्रह्मचारी 
ओवदन्ति, अनुसासन्ति -- “एवं ते अभिक्कमितब्बं, एवं ते पटिक्कमितब्बं, एवं ते आलोकितब्बं, एवं ते विलोकितब्बं, 
एवं ते समिञ्जितब्बं, एवं ते पसारितब्बं, एवं ते सङ्घाटिपत्तचीवरं धारेतब्ब'न्ति | तस्स एवं होति -- “मयं खो पुब्बे 

अगारियभूता समाना अञ्ञे ओवदाम, अनुसासाम [ओवदामपि अनुसासामपि (सी० स्या० कं० पी०)]। इमे 
पनम्हाकं पुत्तमत्ता मज्जे, नत्तमत्ता मञ्ञे, अम्हे [एवं (क०)] ओवदितब्बं अनुसासितब्बं मञ्जन्ती'ति। सो सिक्खं 
पच्चक्खाय हीनायावत्तति। अयं वुच्चति, भिकखवे, ऊमिभयस्स भीतो सिक्खं पच्चक्खाय हीनायावत्तो। ऊमिभय'न्ति खो, 
भिक्खवे, कोधुपायासस्सेतं अधिवचनं । 


१६३. “कतमञ्च, भिक्खवे, कुम्भीलभयं? इध, भिक्खवे, एकच्चो कुलपुत्तो सद्भा अगारस्मा अनगारियं पब्बजितो 
होति -- 'ओतिण्णोम्हि जातिया जराय मरणेन सोकेहि परिदेवेहि दुक्खेहि दोमनस्सेहि उपायासेहि दुक्खोतिण्णो दुक्खपरेतो; 
अप्पेव नाम इमस्स केवलस्स दुक्खक्खन्धस्स अन्तकिरिया पञ्ञजायेथा'ति। तमेनं तथा पब्बजितं समानं सब्रह्मचारी 
ओवदन्ति अनुसासन्ति -- `इदं ते खादितब्बं, इदं ते न खादितब्बं; इदं ते भुञ्जितब्बं, इदं ते न भुञ्जितन्बं; इदं ते सायितब्बं, 
इदं ते न सायितब्बं; इदं ते पातब्बं, इदं ते न पातब्बं; कप्पियं ते खादितब्बं, अकप्पियं ते न खादितब्बं; कप्पियं ते भुञ्जितब्बं, 
अकण्पियं ते न भुञ्जितब्बं; कप्पियं ते सायितब्बं, अकण्पियं ते न सायितब्बं; कप्पियं ते पातब्बं, अकप्पियं ते न पातब्बं; 
काले ते खादितब्बं, विकाले ते न खादितब्बं; काले ते भुञ्जितब्बं, विकाले ते न भुञ्जितब्बं; काले ते सायितब्बं, विकाले ते 
न सायितब्बं; काले ते पातब्बं, विकाले ते न पातब्ब'न्ति। तस्स एवं होति - 'मयं खो पुब्बे अगारियभूता समाना यं इच्छाम 
तं खादाम, यं न इच्छाम न तं खादाम; यं इच्छाम तं भुञ्जाम, यं न इच्छाम न तं भुञ्जाम; यं इच्छाम तं सायाम, यं न इच्छाम 
न तं सायाम; यं इच्छाम तं पिवाम [पिपाम (सी० पी०)], यं न इच्छाम न तं पिवाम; कप्पियम्पि खादाम, अकप्पियम्पि 
खादाम; कण्पियम्पि भुञ्जाम, अकण्पियम्पि भुञ्जाम; कप्पियम्पि सायाम, अकप्पियम्पि सायाम; कप्पियम्पि पिवाम, 
अकप्पियम्पि पिवाम; कालेपि खादाम, विकालेपि खादाम; कालेपि भुञ्जाम विकालेपि भुञ्जाम; कालेपि सायाम, 
विकालेपि सायाम; कालेपि पिवाम, विकालेपि पिवाम | यम्पि नो सद्धा गहपतिका दिवा विकाले पणीतं खादनीयं भोजनीयं 
देन्ति तत्थपिमे मुखावरणं मञ्ञे करोन्ती'ति। सो सिक्खं पच्चक्खाय हीनायावत्तति। अयं वुच्चति, भिक्खवे, 
कुम्भीलभयस्स भीतो सिक्ख पच्चकखाय हीनायावत्तो। 'कुम्भीलभय'न्ति खो, भिक्खवे, ओदरिकत्तस्सेतं अधिवचनं । 


९६४. “कतमञ्च, भिक्खवे, आवट्टभयं? इध, भिक्खवे, एकच्चो कुलपृत्तो सद्धा अगारस्मा अनगारियं पब्बजितो 
होति -- 'ओतिण्णोम्हि जातिया जराय मरणेन सोकेहि परिदेवेहि दुक्खेहि दोमनस्सेहि उपायासेहि दुक्खोतिण्णो दुक्खपरेतो; 
अप्पेव नाम इमस्स केवलस्स दुक्खक्खन्धस्स अन्तकिरिया पञ्ञायेथा'ति। सो एवं पब्बजितो समानो पुब्बण्हसमयं 
निवासेत्वा पत्तचीवरमादाय गामं वा निगमं वा पिण्डाय पविसति। अरक्खितेनेव कायेन अरक्खिताय वाचाय अनुपड्टिताय 
सतिया असंवुतेहि इन्द्रियेहि सो तत्थ पस्सति गहपतिं वा गहपतिपृत्तं वा पञ्चहि कामगुणेहि समप्पितं समङ्गीभूतं 
परिचारयमानं [परिचारियमानं (स्या० कं० क०)] | तस्स एवं होति -- “मयं खो पुब्बे अगारियभूता समाना पञ्चहि 
कामगुणेहि समप्पिता समङ्गीभूता परिचारिम्हा। संविज्जन्ति खो पन मे कुले [संविज्जन्ति खो कुले (सी० स्या० कं० पी०)] 
भोगा । सक्का भोगे च भुञ्जितुं पुञ्जानि च कातु'न्ति। सो सिक्खं पच्चक्खाय हीनायावत्तति। अयं वुच्चति, भिक्खवे, 
आवट्टभयस्स भीतो सिकखं पच्चकखाय हीनायावत्तो। 'आवट्टुभय'न्ति खो, भिकखवे, पञ्चन्नेतं कामगुणानं अधिवचनं । 


१६५. “कतमञ्च, भिक्खवे, सुसुकाभयं? इध, भिक्खवे, एकच्चो कुलपुत्तो सद्धा अगारस्मा अनगारियं पब्बजितो 
होति -- 'ओतिण्णोम्हि जातिया जराय मरणेन सोकेहि परिदेवेहि दुक्खेहि दोमनस्सेहि उपायासेहि दुक्खोतिण्णो दुक्खपरेतो; 
अप्पेव नाम इमस्स केवलस्स दुक्खक्खन्धस्स अन्तकिरिया पञ्ञायेथा'ति। सो एवं पब्बजितो समानो पुब्बण्हसमयं 
निवासेत्वा पत्तचीवरमादाय गामं वा निगमं वा पिण्डाय पविसति। अरक्खितेनेव कायेन अरक्खिताय वाचाय अनुपट्टिताय 
सतिया असंवुतेहि इन्द्रियेहि सो तत्थ पस्सति मातुगामं दुन्निवत्थं वा दुप्पारुतं वा। तस्स मातुगामं दिस्वा दुन्निवत्थं वा 

दुप्पारुत वा रागो चित्तं अनुद्भंसेति। सो रागानुद्धंसेन [अनुद्भस्तेन (सी० पी०)] चित्तेन सिक्खं पच्चक्खाय 
हीनायावत्तति। अयं वुच्चति, भिक्खवे, सुसुकाभयस्स भीतो सिक्खं पच्चक्खाय हीनायावत्तो। “सुसुकाभय'न्ति खो, 
भिक्खवे, मातुगामस्सेतं अधिवचनं । इमानि खो, भिक्खवे, चत्तारि भयानि, इधेकच्चे पुग्गले इमस्मिं धम्मविनये अगारस्मा 
अनगारियं पब्बजिते पाटिकङ्कितब्बानी ति । 


इदमवोच भगवा। अत्तमना ते भिक्खू भगवतो भासितं अभिनन्दुन्ति। 
चातुमसुत्तं निट्टितं सत्तमं । 
८. नळकपानसुत्त 


९६६. एवं मे सुतं - एकं समयं भगवा कोसलेसु विहरति नळकपाने पलासवने । तेन खो पन समयेन सम्बहुला 
अभिञ्जाता अभिञ्ञाता कुलपृत्ता भगवन्तं उद्दिस्स सद्धा अगारस्मा अनगारियं पब्बजिता होन्ति - आयस्मा च अनुरुद्धो, 
आयस्मा च भद्दियो [नन्दियो (सी० पी०) विनये च म० नि० १ चूळगोसिङ्गे च], आयस्मा च किमिलो [किम्बिलो (सी० 
स्या० कं० पी०)], आयस्मा च भगु, आयस्मा च कोण्डञ्जो [कुण्डधानो (सी० पी०)], आयस्मा च रेवतो, आयस्मा च 
आनन्दो, अज्जे च अभिञ्जाता अभिञ्ञाता कुलपुत्ता । तेन खो पन समयेन भगवा भिक्खुसङ्घपरिवुतो अब्भोकासे 
निसिन्नो होति। अथ खो भगवा ते कुलपृत्ते आरब्म भिक्खू आमन्तेसि - “ये ते, भिक्खवे, कुलपृत्ता ममं उद्दिस्स सद्भा 
अगारस्मा अनगारियं पब्बजिता, कच्चि ते, भिकखवे, भिक्खू अभिरता ब्रह्मचरिये "ति? एवं वृत्ते, ते भिक्खू तुण्ही अहेसुं । 
दुतियम्पि खो भगवा ते कुलपुत्ते आरब्भ भिक्खू आमन्तेसि - “ये ते, भिक्खवे, कुलपुत्ता ममं उद्दिस्स सद्धा अगारस्मा 
अनगारियं पब्बजिता, कच्चि ते, भिकखवे, भिक्खू अभिरता ब्रह्मचरिये”ति? दुतियम्पि खो ते भिक्खू तुण्ही अहेसुं। 
ततियम्पि खो भगवा ते कुलपृत्ते आरब्भ भिक्खू आमन्तेसि - “ये ते, भिक्खवे, कुलपृत्ता ममं उद्दिस्स सद्धा अगारस्मा 
अनगारियं पब्बजिता, कच्चि ते, भिकखवे, भिक्खू अभिरता ब्रह्मचरिये”ति? ततियम्पि खो ते भिक्खू तुण्ही अहेसुं। 


१६७. अथ खो भगवतो एतदहोसि - “यंनूनाहं ते कुलपृत्ते पुच्छेय्य''न्ति! अथ खो भगवा आयस्मन्तं अनुरुद्ध 
आमन्तेसि -- “कच्चि तुम्हे, अनुरुद्धा, अभिरता ब्रह्मचरियेति? “तग्घ मयं, भन्ते, अभिरता ब्रह्मचरियेति। “साधु साधु, 
अनुरुद्धा! एतं खो, अनुरुद्धा, तुम्हाकं पतिरूपं कुलपुत्तानं सद्धा अगारस्मा अनगारियं पब्बजितानं यं तुम्हे अभिरमेय्याथ 
ब्रह्मचरिये। येन तुम्हे अनुरुद्धा, भद्रेन योब्बनेन समन्नागता पठमेन वयसा सुसुकाळकेसा कामे परिभुञ्जेय्याथ तेन तुम्हे, 
अनुरुद्धा, भद्रेनपि योब्बनेन समन्नागता पठमेन वयसा सुसुकाळकेसा अगारस्मा अनगारियं पब्बजिता। ते च खो पन तुम्हे, 
अनुरुद्धा, नेव राजाभिनीता अगारस्मा अनगारियं पब्बजिता, न चोराभिनीता अगारस्मा अनगारियं पब्बजिता, न इणट्टा 
अगारस्मा अनगारियं पब्बजिता, न भयट्टा अगारस्मा अनगारियं पब्बजिता, नाजीविकापकता अगारस्मा अनगारियं 
पब्बजिता। अपि च खोम्हि ओतिण्णो जातिया जराय मरणेन सोकेहि परिदेवेहि दुकखेहि दोमनस्सेहि उपायासेहि, 
दुक्खोतिण्णो दुक्खपरेतो; अप्पेव नाम इमस्स केवलस्स दुक्खकखन्धस्स अन्तकिरिया पञ्जायेथाति - ननु तुम्हे, अनुरुद्धा, 
एवं सद्धा अगारस्मा अनगारियं पब्बजिता 'ति? “एवं, भन्ते" । “एवं पब्बजितेन च पन, अनुरुद्धा, कुलपुत्तेन किमस्स 
करणीयं? विवेकं, अनुरुद्धा, कामेहि विवेकं अकुसलेहि धम्मेहि पीतिसुखं नाधिगच्छति अञ्जं वा [अञ्जं च (क०)] ततो 
सन्ततरं, तस्स अभिज्झापि चित्तं परियादाय तिट्ठति, ब्यापादोपि चित्तं परियादाय तिट्ठति, थीनमिद्धम्पि [थीनमिद्धम्पि (सी० 
स्या० कं० पी०)] चित्तं परियादाय तिट्ठति उद्भच्चकुक्कुच्चम्पि चित्तं परियादाय तिट्ठति, विचिकिच्छापि चित्तं परियादाय 
तिट्ठति, अरतीपि चित्तं परियादाय तिट्ठति, तन्दीपि चित्तं परियादाय तिट्ठति | विवेकं, अनुरुद्धा, कामेहि विवेकं अकुसलेहि 

धम्मेहि पीतिसुखं नाधिगच्छति अज्जं वा ततो सन्ततर” । 


“विवेकं, अनुरुद्धा, कामेहि विवेकं अकुसलेहि धम्मेहि पीतिसुखं अधिगच्छति अञ्जं वा ततो सन्ततरं, तस्स 
अभिज्झापि चित्तं न परियादाय तिट्टुति, ब्यापादोपि चित्तं न परियादाय तिट्ठति, थीनमिद्धम्पि चित्तं न परियादाय तिट्टुति, 
उद्भच्चकुक्कुच्चम्पि चित्तं न परियादाय तिट्ठति, विचिकिच्छापि चित्तं न परियादाय तिट्ठति, अरतीपि चित्तं न परियादाय 
तिट्ठति, तन्दीपि चित्तं न परियादाय तिट्ठति | विवेकं, अनुरुद्धा, कामेहि विवेकं अकुसलेहि धम्मेहि पीतिसुखं अधिगच्छति 
अञ्ञं वा ततो सन्ततरं । 


१६८. “किन्ति वो, अनुरुद्धा, मयि होति -- ये आसवा संकिलेसिका पोनोब्भविका [पोनोभविका (सी० पी०)] सदरा 
दुक्खविपाका आयतिं जातिजरामरणिया, अप्पहीना ते तथागतस्स; तस्मा तथागतो सङ्कायेकं पटिसेवति, सङ्घायेकं 
अधिवासेति, सङ्घायेकं परिवज्जेति, सङ्कायेकं विनोदेती'”ति? “न खो नो, भन्ते, भगवति एवं होति - “ये आसवा 
संकिलेसिका पोनोब्भविका सदरा दुक्खविपाका आयति जातिजरामरणिया, अप्पहीना ते तथागतस्स; तस्मा तथागतो 
सङ्घायेकं पटिसेवति, सङ्घायेकं अधिवासेति, सङ्घायेकं परिवज्जेति, सङ्घायेकं विनोदेती'ति। एवं खो नो, भन्ते, भगवति 
होति - ये आसवा संकिलेसिका पोनोब्भविका सदरा दुक्खविपाका आयतिं जातिजरामरणिया, पहीना ते तथागतस्स; 
तस्मा तथागतो सङ्घायेकं पटिसेवति, सङ्घायेकं अधिवासेति, सङ्घायेकं परिवज्जेति, सङ्घायेकं विनोदेती'”ति । “साधु साधु, 
अनुरुद्धा! तथागतस्स, अनुरुद्धा, ये आसवा संकिलेसिका पोनोब्भविका सदरा दुक्खविपाका आयतिं जातिजरामरणिया, 
पहीना ते उच्छिन्नमूला तालावत्थुकता अनभावंकता आयतिं अनुप्पादधम्मा। सेय्यथापि, अनुरुद्धा, तालो मत्थकच्छिन्नो 
अभब्बो पुनविरूळिहया; एवमेव खो, अनुरुद्धा, तथागतस्स ये आसवा संकिलेसिका पोनोब्भविका सदरा दुक्खविपाका 
आयतिं जातिजरामरणिया, पहीना ते उच्छिन्नमूला तालावत्थुकता अनभावंकता आयति अनुप्पादधम्मा; तस्मा तथागतो 
सङ्घायेकं पटिसेवति, सङ्घायेकं अधिवासेति, सङ्घायेकं परिवज्जेति, सङ्घायेकं विनोदेति” । 


“नतं कि मञ्जसि, अनुरुद्धा, कं अत्थवसं सम्पस्समानो तथागतो सावके अब्भतीते कालङ्कते उपपत्तीसु ब्याकरोति - 
'असु अमुत्र उपपन्नो; असु अमुत्र उपपन्नो ”ति? “भगवंमूलका नो, भन्ते, धम्मा भगवंनेत्तिका भगवंपटिसरणा। साधु 
वत, भन्ते, भगवन्तंयेब पटिभातु एतस्स भासितस्स अत्थो। भगवतो सुत्वा भिक्खू धारेस्सन्तीति। “न खो, अनुरुद्धा, 
तथागतो जनकुहनत्थं न जनलपनत्थं न लाभसक्कारसिलोकानिसंसत्थं न “इति मं जनो जानातू'ति सावके अब्भतीते 
कालङ्कते उपपत्तीसु व्याकरोति -- 'असु अमुत्र उपपन्नो, असु अमुत्र उपपन्नो'ति। सन्ति च खो, अनुरुद्धा, कुलपुत्ता सद्धा 
उळारवेदा उळारपामोज्जा। ते तं सुत्वा तदत्थाय चित्तं उपसंहरन्ति। तेसं तं, अनुरुद्धा, होति दीघरत्तं हिताय सुखाय" । 


१६९. “इधानुरुद्धा, भिक्खु सुणाति -- 'इत्थन्नामो भिक्खु कालङ्कतो [कालकतो (सी० स्या० कं० पी०)]; सो 
भगवता ब्याकतो -- अञ्जाय सण्ठही'ति। सो खो पनस्स आयस्मा सामं दिट्ठो वा होति अनुस्सवस्सुतो वा - 'एबंसीलो 
सो आयस्मा अहोसि इतिपि, एबंधम्मो सो आयस्मा अहोसि इतिपि, एबंपञ्जो सो आयस्मा अहोसि इतिपि, एवंविहारी सो 
आयस्मा अहोसि इतिपि, एवंविमुत्तो सो आयस्मा अहोसि इतिपी'ति। सो तस्स सद्भञ्च सीलञ्च सुतञ्च चागञ्च पञ्ञजञ्च 
अनुस्सरन्तो तदत्थाय चित्तं उपसंहरति। एवम्पि खो, अनुरुद्धा, भिक्खुनो फासुविहारो होति । 


“इधानुरुद्धा, भिक्खु सुणाति -- इत्थन्नामो भिक्खु कालङ्कतो; सो भगवता ब्याकतो - पञ्चन्नं ओरम्भागियानं 
संयोजनानं परिक्खया ओपपातिको तत्थ परिनिब्बायी अनावत्तिधम्मो तस्मा लोका'ति। सो खो पनस्स आयस्मा सामं दिट्ठो 

सो आयस्मा अहोसि इतिपी'ति। सो तस्स सद्भञ्च सीलञ्च सुतञ्च चागञ्च पञ्ञजञ्च अनुस्सरन्तो तदत्थाय चित्तं 
उपसंहरति। एवम्पि खो, अनुरुद्धा, भिक्खुनो फासुविहारो होति । 


““इधानुरुद्धा, भिक्खु सुणाति - इत्थन्नामो भिक्खु कालङ्कतो; सो भगवता ब्याकतो - तिण्णं संयोजनानं परिक्खया 
रागदोसमोहानं तनुत्ता सकदागामी सकिदेव इमं लोकं आगन्त्वा दुकखस्सन्तं करिस्सती'ति। सो खो पनस्स आयस्मा सामं 
दिट्ठो वा होति अनुस्सवस्सुतो वा -- 'एवंसीलो सो आयस्मा अहोसि इतिपि, एवंधम्मो...पे०... एवंपञ्जो... एबंविहारी... 
एवंविमुत्तो सो आयस्मा अहोसि इतिपी'ति। सो तस्स सद्भञ्च सीलञ्च सुतञ्च चागञ्च पञ्जञ्च अनुस्सरन्तो तदत्थाय 
चित्तं उपसंहरति। एवम्पि खो, अनुरुद्धा, भिक्खुनो फासुविहारो होति । 


“इधानुरुद्धा, भिक्खु सुणाति -- इत्थन्नामो भिक्खु कालङ्कतो; सो भगवता ब्याकतो - तिण्णं संयोजनानं परिक्खया 
सोतापन्नो अविनिपातधम्मो नियतो सम्बोधिपरायणो'ति। सो खो पनस्स आयस्मा सामं दिट्ठो वा होति अनुस्सवस्सुतो वा 
-- 'एवंसीलो सो आयस्मा अहोसि इतिपि, एवंधम्मो...पे०... एवंपञ्जो... एवंविहारी... एबंविमुत्तो सो आयस्मा अहोसि 
इतिपी'ति। सो तस्स सद्भञ्च सीलञ्च सुतञ्च चागञ्च पञ्ञञ्च अनुस्सरन्तो तदत्थाय चित्तं उपसंहरति। एवम्पि खो, 
अनुरुद्धा, भिक्खुनो फासुविहारो होति। 


१७०. “इधानुरुद्भा, भिक्खुनी सुणाति - 'इत्थन्नामा भिक्खुनी कालङ्कता; सा भगवता ब्याकता - अञ्ञाय 
सण्ठही'ति। सा खो पनस्सा भगिनी सामं दिट्ठा वा होति अनुस्सवस्सुता वा _ 'एवंसीला सा भगिनी अहोसि इतिपि, 
एवंधम्मा सा भगिनी अहोसि इतिपि, एवंपञ्ञा सा भगिनी अहोसि इतिपि, एवंविहारिनी सा भगिनी अहोसि इतिपि, 
एवंविमुत्ता सा भगिनी अहोसि इतिपी'ति। सा तस्सा सद्भञ्च सीलञ्च सुतञ्च चागञ्च पञ्ञजञ्च अनुस्सरन्ती तदत्थाय 
चित्तं उपसंहरति। एवम्पि खो, अनुरुद्धा, भिक्खुनिया फासुविहारो होति । 


““इधानुरुद्धा, भिक्खुनी सुणाति -- 'इत्थन्नामा भिक्खुनी कालङ्कता; सा भगवता ब्याकता - पञ्चन्नं ओरम्भागियानं 
संयोजनानं परिक्खया ओपपातिका तत्थ परिनिब्बायिनी अनावत्तिधम्मा तस्मा लोका'ति। सा खो पनस्सा भगिनी सामं 
दिट्ठा वा होति अनुस्सवस्सुता वा -- 'एवंसीला सा भगिनी अहोसि इतिपि, एवंधम्मा...पे०... एवंपञ्ञा... एवंविहारिनी... 
एवंविमुत्ता सा भगिनी अहोसि इतिपी'ति। सा तस्सा सद्भञ्च सीलञ्च सुतञ्च चागञ्च पञ्ञजञ्च अनुस्सरन्ती तदत्थाय 
चित्तं उपसंहरति। एवम्पि खो, अनुरुद्धा, भिक्खुनिया फासुविहारो होति । 


““इधानुरुद्धा, भिक्खुनी सुणाति -- 'इत्थन्नामा भिक्खुनी कालङ्कता; सा भगवता ब्याकता - तिण्णं संयोजनानं 
परिक्खया रागदोसमोहानं तनुत्ता सकदागामिनी सकिदेव इमं लोकं आगन्त्वा दुकखस्सन्तं करिस्सती'ति। सा खो पनस्सा 
भगिनी सामं दिट्ठा वा होति अनुस्सवस्सुता वा - 'एवंसीला सा भगिनी अहोसि इतिपि, एवंधम्मा...पे०... एवंपञ्जा... 
एवंविहारिनी... एबंविमृत्ता सा भगिनी अहोसि इतिपी'ति। सा तस्सा सद्भञ्च सीलञ्च सुतञ्च चागञ्च पञ्ञजञ्च 
अनुस्सरन्ती तदत्थाय चित्तं उपसंहरति। एवम्पि खो, अनुरुद्धा, भिक्खुनिया फासुविहारो होति। 


““इधानुरुद्धा, भिक्खुनी सुणाति -- 'इत्थन्नामा भिक्खुनी कालङ्कता; सा भगवता ब्याकता - तिण्णं संयोजनानं 
परिक्खया सोतापन्ना अविनिपातधम्मा नियता सम्बोधिपरायणा'ति। सा खो पनस्सा भगिनी सामं दिट्ठा वा होति 
अनुस्सवस्सुता वा -- 'एवंसीला सा भगिनी अहोसि इतिपि, एवंधम्मा... एवंपञ्ञा... एवंविहारिनी... एवंविमुत्ता सा भगिनी 
अहोसि इतिपी'ति। सा तस्सा सद्भञ्च सीलञ्च सुतञ्च चागञ्च पञ्ञञ्च अनुस्सरन्ती तदत्थाय चित्तं उपसंहरति । एवम्पि 

खो, अनुरुद्धा, भिक्खुनिया फासुविहारो होति। 


९७९. “इधानुरुद्धा, उपासको सुणाति - इत्थन्नामो उपासको कालङ्कतो; सो भगवता ब्याकतो - पञ्चन्नं 
ओरम्भागियानं संयोजनानं परिक्खया ओपपातिको तत्थ परिनिब्बायी अनावत्तिधम्मो तस्मा लोका'ति। सो खो पनस्स 
आयस्मा सामं दिड्टो वा होति अनुस्सवस्सुतो वा -- 'एवंसीलो सो आयस्मा अहोसि इतिपि, एवंधम्मो सो आयस्मा अहोसि 
इतिपि, एवंपञ्जो सो आयस्मा अहोसि इतिपि, एबंविहारी सो आयस्मा अहोसि इतिपि, एवंविमुत्तो सो आयस्मा अहोसि 
इतिपी'ति। सो तस्स सद्भञ्च सुतञ्च चागञ्च पञ्जञ्च अनुस्सरन्तो तदत्थाय चित्तं उपसंहरति । एवम्पि खो, अनुरुद्धा, 
उपासकस्स फासुविहारो होति । 


“इधानुरुद्धा, उपासको सुणाति - इत्थन्नामो उपासको कालङ्कतो; सो भगवता ब्याकतो - तिण्णं संयोजनानं 
परिक्खया रागदोसमोहानं तनुत्ता सकदागामी सकिदेव इमं लोकं आगन्त्वा दुक्खस्सन्तं करिस्सती'ति। सो खो पनस्स 
आयस्मा सामं दिट्ठो वा होति अनुस्सवस्सुतो वा -- 'एवंसीलो सो आयस्मा अहोसि इतिपि, एवंधम्मो... एवंपञ्जो... 
एवंविहारी... एवंविमृत्तो सो आयस्मा अहोसि इतिपी'ति। सो तस्स सद्भञ्च सीलञ्च सुतञ्च चागञ्च पञ्ञजञ्च अनुस्सरन्तो 
तदत्थाय चित्तं उपसंहरति। एवम्पि खो, अनुरुद्धा, उपासकस्स फासुविहारो होति। 


“इधानुरुद्भा, उपासको सुणाति - इत्थन्नामो उपासको कालङ्कतो; सो भगवता ब्याकतो - तिण्णं संयोजनानं 
परिक्खया सोतापन्नो अविनिपातधम्मो नियतो सम्बोधिपरायणो'ति। सो खो पनस्स आयस्मा सामं दिट्ठो वा होति 
अनुस्सवस्सुतो वा -- 'एवंसीलो सो आयस्मा अहोसि इतिपि, एबंधम्मो...पे०... एबंपञ्जो... एवंविहारी... एबंविमुत्तो सो 
आयस्मा अहोसि इतिपी'ति। सो तस्स सद्भञ्च सीलञ्च सुतञ्च चागञ्च पञ्ञञ्च अनुस्सरन्तो तदत्थाय चित्तं उपसंहरति । 
एवम्पि खो, अनुरुद्धा उपासकस्स फासुविहारो होति। 


१७२. “इधानुरुद्धा, उपासिका सुणाति - इत्थन्नामा उपासिका कालङ्कता; सा भगवता ब्याकता - पञ्चन्नं 
ओरम्भागियानं संयोजनानं परिक्खया ओपपातिका तत्थ परिनिब्बायिनी अनावत्तिधम्मा तस्मा लोका'ति। सा खो पनस्सा 
भगिनी सामं दिट्ठा वा होति अनुस्सवस्सुता वा -- 'एवंसीला सा भगिनी अहोसि इतिपि, एवंधम्मा... एवंपञ्जा... 
एवंविहारिनी... एबंविमृत्ता सा भगिनी अहोसि इतिपी'ति। सा तस्सा सद्भञ्च सीलञ्च सुतञ्च चागञ्च पञ्ञजञ्च 
अनुस्सरन्ती तदत्थाय चित्तं उपसंहरति। एवम्पि खो, अनुरुद्धा, उपासिकाय फासुविहारो होति । 


“इधानुरुद्भा, उपासिका सुणाति - 'इत्थन्नामा उपासिका कालङ्कता; सा भगवता ब्याकता - तिण्णं संयोजनानं 
परिक्खया रागदोसमोहानं तनुत्ता सकदागामिनी सकिदेव इमं लोकं आगन्त्वा दुकखस्सन्तं करिस्सती'ति। सा खो पनस्सा 
भगिनी सामं दिट्ठा वा होति अनुस्सवस्सुता वा - 'एवंसीला सा भगिनी अहोसि इतिपि, एवंधम्मा... एवंपञ्जा... 
एवंविहारिनी... एबंविमृत्ता सा भगिनी अहोसि इतिपी'ति। सा तस्सा सद्भञ्च सीलञ्च सुतञ्च चागञ्च पञ्ञजञ्च 
अनुस्सरन्ती तदत्थाय चित्तं उपसंहरति। एवम्पि खो, अनुरुद्धा, उपासिकाय फासुविहारो होति । 


““इधानुरुद्धा, उपासिका सुणाति -- 'इत्थन्नामा उपासिका कालङ्कता; सा भगवता ब्याकता - तिण्णं संयोजनानं 
परिकखया सोतापन्ना अविनिपातधम्मा नियता सम्बोधिपरायणा'ति। सा खो पनस्सा भगिनी सामं दिड्टा वा होति 
अनुस्सवस्सुता वा - 'एवंसीला सा भगिनी अहोसि इतिपि, एवंधम्मा सा भगिनी अहोसि इतिपि, एवंपञ्ञा सा भगिनी 
अहोसि इतिपि, एबंविहारिनी सा भगिनी अहोसि इतिपि, एवंविमुत्ता सा भगिनी अहोसि इतिपी'ति। सा तस्सा सद्भञ्च 

सीलञ्च सुतञ्च चागञ्च पञ्जज्च अनुस्सरन्ती तदत्थाय चित्तं उपसंहरति। एवम्पि खो, अनुरुद्धा, उपासिकाय 
फासुविहारो होति। 


“इति खो, अनुरुद्धा, तथागतो न जनकुहनत्थं न जनलपनत्थं न लाभसक्कारसिलोकानिसंसत्थं न “इति मं जनो 
जानातू'ति सावके अब्भतीते कालङ्कते उपपत्तीसु ब्याकरोति -- “असु अमुत्र उपपन्नो, असु अमुत्र उपपन्नो'ति। सन्ति च 
खो, अनुरुद्धा, कुलपृत्ता सद्धा उळारवेदा उळारपामोज्जा। ते तं सुत्वा तदत्थाय चित्तं उपसंहरन्ति । तेसं तं, अनुरुद्भा, होति 
दीघरत्तं हिताय सुखाया”ति। 


इदमवोच भगवा। अत्तमनो आयस्मा अनुरुद्धो भगवतो भासितं अभिनन्दीति। 
नळकपानसृत्तं निड्टितं अट्ठमं। 
९. गोलियानिसुत्तं 


१७३. एवं मे सुतं - एकं समयं भगवा राजगहे विहरति वेळुवने कलन्दकनिवापे । तेन खो पन समयेन गोलियानि 
[गुलिस्सानि (सी० पी०), गोलिस्सानि (स्या० कं०)] नाम भिक्खु आरञ्जिको [आरञ्जको (सब्बत्थ)] पदसमाचारो 
[पदरसमाचारो (सी० स्या० कं० पी०)] सङ्घमज्झे ओसटो होति केनचिदेव करणीयेन। तत्र खो आयस्मा सारिपुत्तो 
गोलियानिं भिक्खुं आरब्भ भिक्खू आमन्तेसि - 


“आरज्जिकेनावुसो, भिक्खुना सङ्घगतेन सङ्घे विहरन्तेन सब्रह्मचारीसु सगारवेन भवितब्बं सप्पतिस्सेन। सचे, 
आवुसो, आरञ्जिको भिक्खु सङ्घगतो सङ्घे विहरन्तो सब्रह्मचारीसु अगारवो होति अप्पतिस्सो, तस्स भवन्ति वत्तारो। “कि 
पनिमस्सायस्मतो आरञ्जिकस्स एकस्सारञ्जे सेरिनिहारेन, यो अयमायस्मा सब्रह्मचारीसु अगारवो होति अप्पतिस्सो'ति 
-- तस्स [अप्पतिस्सोतिस्स (सी० पी०)] भवन्ति वत्तारो। तस्मा आरञ्जिकेन भिकखुना सङ्घगतेन सङ्घे विहरन्तेन 
सब्रह्मचारीसु सगारवेन भवितब्बं सप्पतिस्सेन । 


“आरज्जिकेनावुसो, भिक्खुना सङ्घगतेन सङ्घे विहरन्तेन आसनकुसलेन भवितब्बं - “इति थेरे च भिक्खू 
नानुपखज्ज निसीदिस्सामि नवे च भिक्खू न आसनेन पटिबाहिस्सामी'ति। सचे, आवुसो, आरञ्जिको भिक्खु सङ्घगतो सङ्घे 
विहरन्तो न आसनकुसलो होति, तस्स भवन्ति वत्तारो। “कि पनिमस्सायस्मतो आरञ्जिकस्स एकस्सारञ्जे सेरिबिहारेन, 
यो अयमायस्मा आसनकुसलो न होती'ति [यो अयमायस्मा आभिसमाचारिकम्पि धम्मं न जानातीति (सी० स्या० कं० 
पी०)] - तस्स भवन्ति वत्तारो। तस्मा आरञ्जिकेन भिकखुना सङ्घगतेन सङ्घे विहरन्तेन आसनकुसलेन भवितब्बं । 


“आरज्जिकेनावुसो, भिक्खुना सङ्घगतेन सङ्घे विहरन्तेन आभिसमाचारिकोपि धम्मो जानितब्बो। सचे, आवुसो, 
आरञ्जिको भिक्खु सङ्घगतो सङ्घे विहरन्तो आभिसमाचारिकम्पि धम्मं न जानाति, तस्स भवन्ति वत्तारो। “कि 
पनिमस्सायस्मतो आरञ्जिकस्स एकस्सारञ्जे सेरिविहारेन यो अयमायस्मा आभिसमाचारिकम्पि धम्मं न जानातीति - 
तस्स भवन्ति वत्तारो। तस्मा आरञ्जिकेन भिक्खुना सङ्घगतेन सङ्घे विहरन्तेन आभिसमाचारिकोपि धम्मो जानितब्बो [अयं 
आभिसमाचारिकततियवारो सी० स्या० कं० पी० पोत्थकेसु न दिस्सति] । 


““आरञ्जिकेनावुसो, भिक्खुना सङ्घगतेन सङ्घे विहरन्तेन नातिकालेन गामो पविसितब्बो नातिदिवा [न दिवा (स्या० 


www.tipitaka.org Vipassana Research Institute 


Page 77 sur 250 


कं० पी० क०)] पटिक्कमितब्बं । सचे, आवुसो, आरञ्जिको भिक्खु सङ्घगतो सङ्घे विहरन्तो अतिकालेन गामं 
पविसति अतिदिवा पटिककमति, तस्स भवन्ति वत्तारो। “कि पनिमस्सायस्मतो आरञ्जिकस्स एकस्सारञ्जे सेरिविहारेन यो 
अयमायस्मा अतिकालेन गामं पविसति अतिदिवा पटिक्कमती' ति - तस्स भवन्ति वत्तारो। तस्मा आरञ्जिकेन भिकखुना 
सङ्घगतेन सङ्घे विहरन्तेन नातिकालेन गामो पविसितब्बो, नातिदिवा पटिक्कमितब्बं । 


“आरज्जिकेनावुसो, भिक्खुना सङ्घगतेन सङ्घे विहरन्तेन न पुरेभत्तं पच्छाभत्तं कुलेसु चारित्तं आपज्जितब्बं। सचे, 
आवुसो, आरञ्जिको भिक्खु सङ्घगतो सङ्घे विहरन्तो पुरेभत्तं पच्छाभत्तं कुलेसु चारित्तं आपज्जति, तस्स भवन्ति वत्तारो। 
“अयं नूनिमस्सायस्मतो आरञ्जिकस्स एकस्सारञ्जे सेरिनिहारेन विहरतो विकालचरिया बहुलीकता, तमेनं सङ्घगतम्पि 
समुदाचरती'ति - तस्स भवन्ति वत्तारो। तस्मा आरञ्जिकेन भिकखुना सङ्घगतेन सङ्घे विहरन्तेन न पुरेभत्तं पच्छाभत्तं 
कुलेसु चारित्तं आपज्जितब्बं। 


“आरज्जिकेनावुसो, भिक्खुना सङ्घगतेन सङ्घे विहरन्तेन अनुद्धतेन भवितब्बं अचपलेन। सचे, आवुसो, आरञ्जिको 
भिक्खु सङ्घगतो सङ्घे विहरन्तो उद्धतो होति चपलो, तस्स भवन्ति वत्तारो। “इदं नूनिमस्सायस्मतो आरञ्जिकस्स 
एकस्सारञ्जे सेरिविहारेन विहरतो उद्धच्चं चापल्यं बहुलीकतं, तमेनं सङ्घगतम्पि समुदाचरती'ति -- तस्स भवन्ति वत्तारो। 
तस्मा आरञ्जिकेन भिकखुना सङ्घगतेन सङ्घे विहरन्तेन अनुद्धतेन भवितब्बं अचपलेन | 


“आरज्जिकेनावुसो, भिक्खुना सङ्घगतेन सङ्घे विहरन्तेन अमुखरेन भवितब्बं अविकिण्णवाचेन। सचे, आवुसो, 
आरञ्जिको भिक्खु सङ्घगतो सङ्घे विहरन्तो मुखरो होति विकिण्णवाचो, तस्स भवन्ति वत्तारो। “कि पनिमस्सायस्मतो 
आरञ्जिकस्स एकस्सारञ्ञे सेरिविहारेन यो अयमायस्मा मुखरो विकिण्णवाचो'ति -- तस्स भवन्ति वत्तारो। तस्मा 
आरञ्जिकेन भिक्खुना सङ्घगतेन सङ्घे विहरन्तेन अमुखरेन भवितब्बं अविकिण्णवाचेन । 


“आरज्जिकेनावुसो, भिक्खुना सङ्घगतेन सङ्घे विहरन्तेन सुवचेन [सुब्बचेन (सी० क०)] भवितब्बं कल्याणमित्तेन। 
सचे, आवुसो, आरञ्जिको भिक्खु सङ्घगतो सङ्घे विहरन्तो दुब्बचो होति पापमित्तो, तस्स भवन्ति वत्तारो। “कि 
पनिमस्सायस्मतो आरञ्जिकस्स एकस्सारञ्जे सेरिविहारेन यो अयमायस्मा दुब्बचो पापमित्तो'ति - तस्स भवन्ति वत्तारो। 
तस्मा आरञ्जिकेन भिक्खुना सङ्घगतेन सङ्घे विहरन्तेन सुवचेन भवितब्बं कल्याणमित्तेन । 


“आरज्जिकेनावुसो, भिक्खुना इन्द्रियेसु गुत्तद्वारेन भवितब्बं । सचे, आवुसो, आरञ्जिको भिक्खु इन्द्रियेसु अगुत्तद्वारो 
होति, तस्स भवन्ति वत्तारो। “कि पनिमस्सायस्मतो आरञ्जिकस्स एकस्सारञ्ञे सेरिविहारेन यो अयमायस्मा इन्द्रियेसु 
अगुत्तद्वारो'ति - तस्स भवन्ति वत्तारो। तस्मा आरञ्जिकेन भिकखुना इन्द्रियेसु गुत्तद्वारेन भवितब्बं । 


“आरज्जिकेनावुसो, भिक्खुना भोजने मत्तञ्ञुना भवितब्बं। सचे, आवुसो, आरञ्जिको भोजने अमत्तञ्ञू होति, 
तस्स भवन्ति वत्तारो। “कि पनिमस्सायस्मतो आरञ्जिकस्स एकस्सारञ्जे सेरिवरिहारेन यो अयमायस्मा भोजने 
अमत्तञ्ञूति - तस्स भवन्ति वत्तारो। तस्मा आरञ्जिकेन भिक्खुना भोजने मत्तञ्जुना भवितनब्बं। 


“आरज्जिकेनावुसो, भिक्खुना जागरियं अनुयृत्तेन भवितब्बं । सचे, आवुसो, आरञ्जिको भिक्खु जागरियं अननुयुत्तो 
होति, तस्स भवन्ति वत्तारो। “कि पनिमस्सायस्मतो आरञ्जिकस्स एकस्सारञ्जे सेरिनिहारेन यो अयमायस्मा जागरियं 
अननुयुत्तो ति ~ तस्स भवन्ति वत्तारो। तस्मा आरञ्जिकेन भिक्खुना जागरियं अनुयृत्तेन भवितब्बं । 

“आरज्जिकेनावुसो, भिक्खुना आरद्भवीरियेन भवितब्बं। सचे, आवुसो, आरञ्जिको भिक्खु कुसीतो होति, तस्स 
भवन्ति वत्तारो। “कि पनिमस्सायस्मतो आरञ्जिकस्स एकस्सारज्जे सेरिविहारेन यो अयमायस्मा कुसीतो'ति - तस्स 
भवन्ति वत्तारो। तस्मा आरञ्जिकेन भिकखुना आरद्भवीरियेन भवितब्बं। 


“आरज्जिकेनावुसो, भिक्खुना उपड़्ितस्सतिना भवितब्बं। सचे, आवुसो, आरञ्जिको भिक्खु मुड॒स्सती होति, तस्स 
भवन्ति वत्तारो। “कि पनिमस्सायस्मतो आरञ्जिकस्स एकस्सारञ्जे सेरिबिहारेन यो अयमायस्मा मुट्ठस्सती ति - तस्स 
भवन्ति वत्तारो। तस्मा आरञ्जिकेन भिकखुना उपड्डितस्सतिना भवितब्बं । 


“आरज्जिकेनावुसो, भिक्खुना समाहितेन भवितब्बं । सचे, आवुसो, आरञ्जिको भिक्खु असमाहितो होति, तस्स 
भवन्ति वत्तारो। “कि पनिमस्सायस्मतो आरञ्जिकस्स एकस्सारज्ने सेरिविहारेन यो अयमायस्मा असमाहितो'ति - तस्स 
भवन्ति वत्तारो। तस्मा आरञ्जिकेन भिक्खुना समाहितेन भवितब्बं । 


“आरज्जिकेनावुसो, भिक्खुना पञ्ञवता भवितब्बं। सचे, आवुसो, आरञ्जिको भिक्खु दुप्पञ्जो होति, तस्स भवन्ति 
वत्तारो। “कि पनिमस्सायस्मतो आरञ्जिकस्स एकस्सारञ्जे सेरिनिहारेन यो अयमायस्मा दुप्पञ्जोति - तस्स भवन्ति 
वत्तारो। तस्मा आरञ्जिकेन भिक्खुना पञ्जवता भवितब्बं । 


““आरञ्जिकेनावुसो, भिक्खुना अभिधम्मे अभिविनये योगो करणीयो। सन्ताबुसो, आरञ्जिकं भिक्खुँ अभिधम्मे 
अभिविनये पञ्हं पुच्छितारो। सचे, आवुसो, आरञ्जिको भिक्खु अभिधम्मे अभिविनये पज्हं पुड़ो न सम्पायति, तस्स 
भवन्ति वत्तारो। “कि पनिमस्सायस्मतो आरञ्जिकस्स एकस्सारज्जे सेरिविहारेन यो अयमायस्मा अभिधम्मे अभिविनये 
पञ्हं पुट्ठो न सम्पायती'ति - तस्स भवन्ति वत्तारो। तस्मा आरञ्जिकेन भिक्खुना अभिधम्मे अभिविनये योगो करणीयो । 


“आरज्जिकेनावुसो, भिकखुना ये ते सन्ता विमोकखा अतिक्कम्म रूपे आरुप्पा तत्थ योगो करणीयो । सन्तावुसो, 
आरञ्जिकं भिकखुं ये ते सन्ता विमोक्खा अतिक्कम्म रूपे आरुप्पा तत्थ पज्हं पुच्छितारो। सचे, आवुसो, आरञ्जिको 
भिक्खु ये ते सन्ता विमोक्खा अतिक्कम्म रूपे आरुप्पा तत्थ पज्हं पुट्टो न सम्पायति, तस्स भवन्ति वत्तारो। “कि 
पनिमस्सायस्मतो आरञ्जिकस्स एकस्सारञ्जे सेरिविहारेन यो अयमायस्मा ये ते सन्ता विमोक्खा अतिक्कम्म रूपे 
आरुप्पा तत्थ पज्हं पुट्ठो न सम्पायती'ति - तस्स भवन्ति वत्तारो। तस्मा आरञ्जिकेन भिकखुना ये ते सन्ता विमोक्खा 
अतिक्कम्म रूपे आरुप्पा तत्थ योगो करणीयो। 


“आरज्जिकेनावुसो, भिक्खुना उत्तरि मनुस्सधम्मे योगो करणीयो। सन्तावुसो, आरञ्जिकं भिक्खु उत्तरि मनुस्सधम्मे 
पञ्हं पुच्छितारो। सचे, आवुसो, आरञ्जिको भिक्खु उत्तरि मनुस्सधम्मे पञ्हं पुट्टो न सम्पायति, तस्स भवन्ति वत्तारो। “कि 
पनिमस्सायस्मतो आरञ्जिकस्स एकस्सारञ्जे सेरिविहारेन यो अयमायस्मा यस्सत्थाय पब्बजितो तमत्थं न जानाती'ति - 
तस्स भवन्ति वत्तारो। तस्मा आरञ्जिकेन भिकखुना उत्तरि मनुस्सधम्मे योगो करणीयो”ति। 


एवं वुत्त, आयस्मा महामोग्गल्लानो [महामोग्गलानो (क०)] आयस्मन्तं सारिपुत्तं एतदवोच - “आरञ्जिकेनेव नु 
खो, आवुसो सारिपुत्त, भिक्खुना इमे धम्मा समादाय वत्तितब्बा उदाह गामन्तविहारिनापी "ति? “आरञ्जिकेनापि खो, 
आवुसो मोग्गल्लान, भिक्खुना इमे धम्मा समादाय वत्तितब्बा पगेव गामन्तविहारिना ति । 

गोलियानिसृत्तं निद्धितं नवमं । 
१०. कीटागिरिसुत्तं 


१७४. एवं मे सुतं - एकं समयं भगवा कासीसु चारिकं चरति महता भिक्खुसङ्गेन सद्भि । तत्र खो भगवा भिक्खू 
आमन्तेसि - “अहं खो, भिक्खवे, अञ्जत्रेव रत्तिभोजना [रत्तिभोजनं (क०)] भुञ्जामि। अञ्ञत्र खो पनाहं, भिक्खवे, 
रत्तिभोजना भुञ्जमानो अप्पाबाधतञ्च सञ्जानामि अप्पातङ्कतञ्च लहुड्ानञ्च बलञ्च फासुविहारञ्च। एथ, तुम्हेपि, 
भिक्खवे, अञ्जत्रेव रत्तिभोजना भुञ्जथ। अञ्ञत्र खो पन, भिक्खवे, तुम्हेपि रत्तिभोजना भुञ्जमाना अप्पाबाधतञ्च 
सञ्जानिस्सथ अप्पातङ्कतञ्च लहुड्ठानञ्च बलञ्च फासुविहारञ्चा”ति। “एवं, भन्ते”ति खो ते भिक्खू भगवतो 
पच्चस्सोसुं। अथ खो भगवा कासीसु अनुपुब्बेन चारिकं चरमानो येन कौटागिरि नाम कासीनं निगमो तदवसरि । तत्र सुदं 
भगवा कोटागिरिस्मिं विहरति कासीनं निगमे । 


१७५. तेन खो पन समयेन अस्सजिपुनब्बसुका नाम भिक्खू कौटागिरिस्मिं आवासिका होन्ति । अथ खो सम्बहुला 
भिक्खू येन अस्सजिपुनब्बसुका भिक्खू तेनुपसङ्कमिंसु; उपसङ्कमित्वा अस्सजिपुनब्बसुके भिक्खू एतदवोचुं - “भगवा 
खो, आवुसो, अञ्ञत्रेव रत्तिभोजना भुञ्जति भिक्खुसङ्घो च। अञ्जत्र खो पनावुसो, रत्तिभोजना भुञ्जमाना अप्पाबाधतञ्च 
सञ्जानन्ति अप्पातङ्कतञ्च लहुड्ठानञ्च बलञ्च फासुविहारञ्च । एथ, तुम्हेपि, आवुसो, अञ्ञत्रेव रत्तिभोजना भुञ्जथ। 
अञ्ञत्र खो पनावुसो, तुम्हेपि रत्तिभोजना भुञ्जमाना अप्पाबाधतञ्च सञ्जानिस्सथ अप्पातङ्कतञ्च लहुड्ठानञ्च बलञ्च 
फासुविहारञ्चा"ति। एवं वुत्त, अस्सजिपुनब्बसुका भिक्खू ते भिक्खू एतदवोचुं - “मयं खो, आवुसो, सायञ्चेव भुञ्जाम 
पातो च दिवा च विकाले। ते मयं सायञ्चेव भुञ्जमाना पातो च दिवा च विकाले अप्पाबाधतञ्च सञ्जानाम अप्पातङ्कतञ्च 
लहुट्ठानञ्च बलञ्च फासुविहारञ्च । ते मयं कि सन्दिड्टिकं हित्वा कालिकं अनुधाविस्साम? सायञ्चेव मयं भुञ्जिस्साम 
पातो च दिवा च विकाले"ति। 


यतो खो ते भिक्खू नासक्खिंसु अस्सजिपुनब्बसुके भिक्खू सञ्ञापेतुं, अथ येन भगवा तेनुपसङ्कमिंसु; उपसङ्कमित्वा 
भगवन्तं अभिवादेत्वा एकमन्तं निसीदिंसु । एकमन्तं निसिन्ना खो ते भिक्खू भगवन्तं एतदवोचुं - “इध मयं, भन्ते, येन 
अस्सजिपुनब्बसुका भिक्खू तेनुपसङ्कमिम्ह; उपसङ्कमित्वा अस्सजिपुनब्बसुके भिक्खू एतदवोचुम्ह -- "भगवा खो, 
आवुसो, अञ्ञत्रेव रत्तिभोजना भुञ्जति भिक्खुसङ्घो च; अञ्ञत्र खो पनावुसो, रत्तिभोजना भुञ्जमाना अप्पाबाधतञ्च 
सञ्जानन्ति अप्पातङ्कतञ्च लहुड्ठानञ्च बलञ्च फासुविहारञ्च। एथ, तुम्हेपि, आवुसो, अञ्ञत्रेव रत्तिभोजना भुञ्जथ। 
अञ्ञत्र खो पनावुसो, तुम्हेपि रत्तिभोजना भुञ्जमाना अप्पाबाधतञ्च सञ्जानिस्सथ अप्पातङ्कतञ्च लहुट्ठानञ्च बलञ्च 
फासुविहारञ्चा'ति। एवं वृत्ते, भन्ते, अस्सजिपुनब्बसुका भिक्खू अम्हे एतदवोचुं - 'मयं खो, आवुसो, सायञ्चेव भुञ्जाम 
पातो च दिवा च विकाले। ते मयं सायञ्चेव भुञ्जमाना पातो च दिवा च विकाले अप्पाबाधतञ्च सञ्जानाम अप्पातङ्कतञ्च 
लहुट्ठानञ्च बलञ्च फासुविहारञ्च । ते मयं कि सन्दिड्टिकं हित्वा कालिकं अनुधाविस्साम? सायञ्चेव मयं भुञ्जिस्साम 
पातो च दिवा च विकाले'ति। यतो खो मयं, भन्ते, नासक्खिम्ह अस्सजिपुनब्बसुके भिक्खू सञ्ञापेतुं, अथ मयं एतमत्थं 
भगवतो आरोचेमा”ति। 


१७६. अथ खो भगवा अञ्ञतरं भिक्खुं आमन्तेसि -- “एहि त्वं, भिक्खु, मम वचनेन अस्सजिपुनब्बसुके भिक्खू 


आमन्तेहि - "सत्था आयस्मन्ते आमन्तेती'ति। “एवं, भन्ते "ति खो सो भिक्खु भगवतो पटिस्सुत्वा येन 
अस्सजिपुनब्बसुका भिक्खू तेनुपसङ्कमि; उपसङ्कमित्वा अस्सजिपुनब्बसुके भिक्खू एतदवोच - “सत्था आयस्मन्ते 

आमन्तेती”ति। “एवमावुसो "ति खो अस्सजिपुनब्बसुका भिक्खू तस्स भिकखुनो पटिस्सुत्वा येन भगवा 
तेनुपसङ्कमिसु; उपसङ्कमित्वा भगवन्तं अभिवादेत्वा एकमन्तं निसीदिसु । एकमन्तं निसिन्ने खो अस्सजिपुनब्बसुके भिक्खू 
भगवा एतदवोच - “सच्चं किर, भिक्खवे, सम्बहुला भिक्खू तुम्हे उपसङ्कमित्वा एतदवोचुं - "भगवा खो, आवुसो, 
अञ्ञत्रेव रत्तिभोजना भुञ्जति भिकखुसङ्घो च। अञ्ञत्र खो पनावुसो, रत्तिभोजना भुञ्जमाना अप्पाबाधतञ्च सञ्जानन्ति 
अप्पातङ्कतञ्च लहुट्ठानञ्च बलञ्च फासुविहारञ्च | एथ, तुम्हेपि, आवुसो, अञ्जत्रेव रत्तिभोजना भुञ्जथ। अञ्ञत्र खो 
पनावुसो, तुम्हेपि रत्तिभोजना भुञ्जमाना अप्पाबाधतञ्च सञ्जानिस्सथ अप्पातङ्कतञ्च लहुट्ठानञ्च बलञ्च 
फासुविहारञ्चा'ति। एवं वृत्ते किर [कि नु (क०)], भिक्खवे, तुम्हे ते भिक्खू एवं अवचुत्थ - “मयं खो पनावुसो, सायञ्चेव 
भुञ्जाम पातो च दिवा च विकाले । ते मयं सायञ्चेव भुञ्जमाना पातो च दिवा च विकाले अप्पाबाधतञ्च सञ्जानाम 
अप्पातङ्कतञ्च लहुट्ठानञ्च बलञ्च फासुविहारञ्च | ते मयं कि सन्दिड्टिकं हित्वा कालिकं अनुधाविस्साम? सायञ्चेव मयं 
भुञ्जिस्साम पातो च दिवा च विकाले ”ति। “एवं, भन्ते” । 


१७७. “कि नु मे तुम्हे, भिक्खवे, एवं धम्मं देसितं आजानाथ यं किञ्चायं पुरिसपुग्गलो पटिसंवेदेति सुखं वा दुक्खं 
वा अदुक्खमसुखं वा तस्स अकुसला धम्मा परिहायन्ति कुसला धम्मा अभिवडन्ती”ति? “नो हेतं, भन्ते''। “ननु मे तुम्हे, 
भिक्खवे, एवं धम्मं देसितं आजानाथ इधेकच्चस्स यं एवरूपं सुखं वेदनं वेदयतो अकुसला धम्मा अभिवडन्ति कुसला 
धम्मा परिहायन्ति, इध पनेकच्चस्स एवरूपं सुखं वेदनं वेदयतो अकुसला धम्मा परिहायन्ति, कुसला धम्मा अभिवडुन्ति, 
इधेकच्चस्स एवरूपं दुक्खं वेदनं वेदयतो अकुसला धम्मा अभिवडन्ति कुसला धम्मा परिहायन्ति, इध पनेकच्चस्स एवरूपं 
दुक्खं वेदनं वेदयतो अकुसला धम्मा परिहायन्ति कुसला धम्मा अभिवड्टन्ति, इधेकच्चस्स एवरूपं अदुक्खमसुखं वेदनं 
वेदयतो अकुसला धम्मा अभिवडन्ति कुसला धम्मा परिहायन्ति, इध पनेकच्चस्स एवरूपं अदुक्खमसुखं वेदनं वेदयतो 
अकुसला धम्मा परिहायन्ति कुसला धम्मा अभिवड्टन्ती "ति? “एवं, भन्ते" । 


९७८. “साधु, भिक्खवे! मया चेतं, भिक्खवे, अञ्जातं अभविस्स अदिं अविदितं असच्छिकतं अफस्सितं पञ्जाय 
-- 'इधेकच्चस्स एवरूपं सुखं वेदनं वेदयतो अकुसला धम्मा अभिवडन्ति कुसला धम्मा परिहायन्ती'ति, एवाहं अजानन्तो 
'एवरूपं सुखं वेदनं पजहथा'ति वदेय्यं; अपि नु मे एतं, भिक्खवे, पतिरूपं अभविस्सा 'ति? “नो हेतं, भन्ते” । “यस्मा च 
खो एतं, भिक्खवे, मया जातं दिड विदितं सच्छिकतं फस्सितं पञ्ञाय - 'इधेकच्चस्स एवरूपं सुखं वेदनं वेदयतो 
अकुसला धम्मा अभिवडन्ति कुसला धम्मा परिहायन्ती'ति, तस्माहं 'एवरूपं सुखं वेदनं पजहथाःति वदामि। मया चेतं, 
भिक्खवे, अज्ञातं अभविस्स अदिटुं अविदितं असच्छिकतं अफस्सितं पञ्जाय - 'इधेकच्चस्स एवरूपं सुखं वेदनं 
वेदयतो अकुसला धम्मा परिहायन्ति कुसला धम्मा अभिवइन्ती'ति, एवाहं अजानन्तो 'एवरूपं सुखं वेदनं उपसम्पज्ज 
विहरथा'ति वदेय्यं; अपि नु मे एतं, भिकखवे, पतिरूपं अभविस्सा” ति? “नो हेतं, भन्ते । “यस्मा च खो एतं, भिक्खवे, 
मया जातं दिं विदितं सच्छिकतं फस्सितं पञ्ञाय -- 'इधेकच्चस्स एवरूपं सुखं वेदनं वेदयतो अकुसला धम्मा 
परिहायन्ति, कुसला धम्मा अभिवडन्ती'ति, तस्माहं 'एवरूपं सुखं वेदनं उपसम्पज्ज विहरथा'ति वदामि । 


१७९. “मया चेतं, भिकखवे, अञ्जातं अभविस्स अदिट्टं अविदितं असच्छिकतं अफस्सितं पञ्ञाय - 'इधेकच्चस्स 
एवरूपं दुक्खं वेदनं वेदयतो अकुसला धम्मा अभिवइन्ति कुसला धम्मा परिहायन्ती'ति, एवाहं अजानन्तो 'एवरूपं दुक्खं 
वेदनं पजहथा'ति वदेय्यं; अपि नु मे एतं, भिकखवे, पतिरूपं अभविस्सा ति? “नो हेतं, भन्ते” । “यस्मा च खो एतं, 
भिक्खवे, मया जातं दिं विदितं सच्छिकतं फस्सितं पञ्ञाय -- *इधेकच्चस्स एवरूपं दुक्खं वेदनं वेदयतो अकुसला धम्मा 
अभिवइन्ति कुसला धम्मा परिहायन्ती'ति, तस्माहं 'एवरूपं दुक्खं वेदनं पजहथाःति वदामि । मया चेतं, भिकखवे, अञ्जातं 

अभविस्स अदिं अविदितं असच्छिकतं अफस्सितं पञ्ञाय -- 'इधेकच्चस्स एवरूपं दुक्खं वेदनं वेदयतो अकुसला 
म्मा परिहायन्ति कुसला धम्मा अभिवड्टन्तीति, एवाहं अजानन्तो 'एवरूपं दुक्खं वेदनं उपसम्पज्ज विहरथा'ति वदेय्यं; 
अपि नु मे एतं, भिक्खवे, पतिरूपं अभविस्सा 'ति? “नो हेतं, भन्ते” । “यस्मा च खो एतं, भिक्खवे, मया जातं दिं विदितं 
सच्छिकतं फस्सितं पञ्ञाय -- “इधेकच्चस्स एवरूपं दुक्खं वेदनं वेदयतो अकुसला धम्मा परिहायन्ति कुसला धम्मा 
अभिवडन्ती'ति, तस्माहं 'एवरूपं दुक्खं वेदनं उपसम्पज्ज विहरथा'ति वदामि । 


१८०. “मया चेतं, भिक्खवे, अञ्जातं अभविस्स अदिट्टं अविदितं असच्छिकतं अफस्सितं पञ्ञाय -- *इधेकच्चस्स 
एवरूपं अदुक्खमसुखं वेदनं वेदयतो अकुसला धम्मा अभिवड्टन्ति कुसला धम्मा परिहायन्ती'ति, एवाहं अजानन्तो 'एवरूपं 
अदुक्खमसुखं वेदनं पजहथा'ति वदेय्यं; अपि नु मे एतं, भिक्खवे, पतिरूपं अभविस्सा ति? “नो हेतं, भन्ते” । “यस्मा च 
खो एतं, भिक्खवे, मया जातं दिट्टं विदितं सच्छिकतं फस्सितं पञ्ञाय -- 'इधेकच्चस्स एवरूपं अदुक्खमसुखं वेदनं वेदयतो 
अकुसला धम्मा अभिवडन्ति कुसला धम्मा परिहायन्ती'ति, तस्माहं 'एवरूपं अदुक्खमसुखं वेदनं पजहथाःति वदामि । 
मया चेतं, भिक्खवे, अञ्ञातं अभविस्स अदिट्ं अविदितं असच्छिकतं अफस्सितं पञ्जाय - {इधेकच्चस्स एवरूपं 
अदुक्खमसुखं वेदनं वेदयतो अकुसला धम्मा परिहायन्ति कुसला धम्मा अभिवडुन्ती'ति, एवाहं अजानन्तो 'एवरूपं 
अदुक्खमसुखं वेदनं उपसम्पज्ज विहरथा'ति वदेय्यं; अपि नु मे एतं, भिक्खवे, पतिरूपं अभविस्सा' ति? “नो हेतं, भन्ते । 
“यस्मा च खो एतं, भिक्खवे, मया जातं दिं विदितं सच्छिकतं फस्सितं पञ्ञाय -- 'इधेकच्चस्स एवरूपं अदुक्खमसुखं 
वेदनं वेदयतो अकुसला धम्मा परिहायन्ति कुसला धम्मा अभिवइन्ती'ति, तस्माहं 'एवरूपं अदुक्खमसुखं वेदनं उपसम्पज्ज 
विहरथा'ति वदामि। 


१८१. “नाहं, भिक्खवे, सब्बेसंयेव भिक्खूनं “अप्पमादेन करणीय'न्ति वदामि; न पनाहं, भिक्खवे, सब्बेसंयेव 
भिक्खूनं “न अप्पमादेन करणीय'न्ति वदामि । ये ते, भिक्खवे, भिक्खू अरहन्तो खीणासवा वुसितवन्तो कतकरणीया 
ओहितभारा अनुप्पत्तसदत्था परिक्खीणभवसंयोजना सम्मदज्ञा विमुत्ता, तथारूपानाहं, भिक्खवे, भिक्खूनं “न अप्पमादेन 
करणीय'न्ति वदामि । तं किस्स हेतु? कतं तेसं अप्पमादेन। अभब्बा ते पमज्जितुं। ये च खो ते, भिक्खवे, भिक्खू सेक्खा 
अप्पत्तमानसा अनुत्तरं योगक्खेमं पत्थयमाना विहरन्ति, तथारूपानाहं, भिक्खवे, भिक्खूनं “अप्पमादेन करणीय"न्ल्ति 
वदामि। तं किस्स हेतु? अप्पेव नामिमे आयस्मन्तो अनुलोमिकानि सेनासनानि पटिसेवमाना कल्याणमित्ते भजमाना 
इन्द्रियानि समन्नानयमाना - यस्सत्थाय कुलपुत्ता सम्मदेव अगारस्मा अनगारियं पब्बजन्ति तदनुत्तरं - 
ब्रह्मचरियपरियोसानं दिट्ठेव धम्मे सयं अभिञ्जा सच्छिकत्वा उपसम्पज्ज विहरेय्युन्ति! इमं खो अहं, भिक्खवे, इमेसं 
भिक्खूनं अप्पमादफलं सम्पस्समानो “अप्पमादेन करणीय'न्ल्ति वदामि। 


१८२. “सत्तिमे, भिक्खवे, पुग्गला सन्तो संविज्जमाना लोकस्मिं। कतमे सत्त? उभतोभागविमृत्तो, पञ्ञाविमुत्तो, 
कायसक्खि, दिद्ठिप्पत्तो, सद्भाविमुत्तो, धम्मानुसारी, सद्भानुसारी। 


““कतमो च, भिक्खवे, पुग्गलो उभतोभागविमुत्तो? इध, भिक्खवे, एकच्चो पुग्गलो ये ते सन्ता विमोक्खा अतिक्कम्म 
रूपे आरुप्पा ते कायेन फुसित्वा [फस्सित्वा (सी० पी०)] विहरति पञ्ञाय चस्स दिस्वा आसवा परिक्खीणा होन्ति । अयं 
वुच्चति, भिक्खवे, पुग्गलो उभतोभागविमुत्तो इमस्स खो अहं, भिक्खवे, भिक्खुनो “न अप्पमादेन करणीय'न्ति वदामि। तं 
किस्स हेतु? कतं तस्स अप्पमादेन। अभब्बो सो पमज्जितुं। 


“कतमो च, भिक्खवे, पुग्गलो पञ्जाविमुत्तो? इध, भिक्खवे, एकच्चो पुग्गलो ये ते सन्ता विमोक्खा अतिक्कम्म रूपे 

आरुप्पा ते न कायेन फुसित्वा विहरति, पञ्ञाय चस्स दिस्वा आसवा परिक्खीणा होन्ति। अयं वुच्चति, भिक्खवे, 
पुग्गलो पञ्ञाविमुत्तो। इमस्सपि खो अहं, भिक्खवे, भिक्खुनो “न अप्पमादेन करणीय'न्ति वदामि । तं किस्स हेतु? कतं 
तस्स अप्पमादेन। अभब्बो सो पमज्जितुं । 


“कतमो च, भिक्खवे, पुग्गलो कायसक्खि? इध, भिक्खवे, एकच्चो पुग्गलो ये ते सन्ता विमोक्खा अतिक्कम्म रूपे 
आरुप्पा ते कायेन फुसित्वा विहरति, पञ्ञाय चस्स दिस्वा एकच्चे आसवा परिक्खीणा होन्ति। अयं वुच्चति, भिकखवे, 
पुग्गलो कायसक्खि। इमस्स खो अहं, भिक्खवे, भिकखुनो “अप्पमादेन करणीय'न्ति वदामि । तं किस्स हेतु? अप्पेव नाम 
अयमायस्मा अनुलोमिकानि सेनासनानि पटिसेवमानो कल्याणमित्ते भजमानो इन्द्रियानि समन्नानयमानो -- यस्सत्थाय 
कुलपुत्ता सम्मदेव अगारस्मा अनगारियं पब्बजन्ति तदनुत्तरं - ब्रह्मचरियपरियोसानं दिट्देव धम्मे सयं अभिञ्ञा 
सच्छिकत्वा उपसम्पज्ज विहरेय्याति! इमं खो अहं, भिकखवे, इमस्स भिक्खुनो अप्पमादफलं सम्पस्समानो “अप्पमादेन 
करणीय'न्त्ति वदामि। 


“कतमो च, भिक्खवे, पुग्गलो दिट्टिप्पत्तो? इध, भिक्खवे, एकच्चो पुग्गलो ये ते सन्ता विमोक्खा अतिक्कम्म रूपे 
आरुप्पा ते न कायेन फुसित्वा विहरति, पञ्ञाय चस्स दिस्वा एकच्चे आसवा परिक्खीणा होन्ति, तथागतप्पवेदिता चस्स 
धम्मा पञ्ञाय वोदिट्टा होन्ति वोचरिता। अयं वुच्चति, भिक्खवे, पुग्गलो दिट्टिप्पत्तो। इमस्सपि खो अहं, भिकखवे, भिकखुनो 
“अप्पमादेन करणीयःन्ति वदामि । तं किस्स हेतु? अप्पेव नाम अयमायस्मा अनुलोमिकानि सेनासनानि पटिसेवमानो 
कल्याणमित्ते भजमानो इन्द्रियानि समन्नानयमानो - यस्सत्थाय कुलपृत्ता सम्मदेव अगारस्मा अनगारियं पब्बजन्ति 
तदनुत्तरं - ब्रह्मचरियपरियोसानं दिट्टेव धम्मे सयं अभिज्ञा सच्छिकत्वा उपसम्पज्ज विहरेय्याति! इमं खो अहं, भिक्खवे, 
इमस्स भिकखुनो अप्पमादफलं सम्पस्समानो 'अप्पमादेन करणीय'न्त्ति बदामि। 


“कतमो च, भिक्खवे, पुग्गलो सद्धाविमुत्तो। इध, भिक्खवे, एकच्चो पुग्गलो ये ते सन्ता विमोक्खा अतिक्कम्म रूपे 
आरुप्पा ते न कायेन फुसित्वा विहरति, पञ्ञाय चस्स दिस्वा एकच्चे आसवा परिक्खीणा होन्ति, तथागते चस्स सद्भा 
निविट्ठा होति मूलजाता पतिट्टिता। अयं वुच्चति, भिक्खवे, पुग्गलो सद्भाविमुत्तो। इमस्सपि खो अहं, भिक्खवे, भिक्खुनो 
“अप्पमादेन करणीय'न्न्ति वदामि । तं किस्स हेतु? अप्पेव नाम अयमायस्मा अनुलोमिकानि सेनासनानि पटिसेवमानो 
कल्याणमित्ते भजमानो इन्द्रियानि समन्नानयमानो - यस्सत्थाय कुलपृत्ता सम्मदेव अगारस्मा अनगारियं पब्बजन्ति 
तदनुत्तरं - ब्रह्मचरियपरियोसानं दिट्टेव धम्मे सयं अभिञ्जा सच्छिकत्वा उपसम्पज्ज विहरेय्याति! इमं खो अहं, भिक्खवे, 
इमस्स भिकखुनो अप्पमादफलं सम्पस्समानो 'अप्पमादेन करणीय'न्त्ति बदामि। 


“कतमो च, भिक्खवे, पुग्गलो धम्मानुसारी? इध, भिकखवे, एकच्चो पुग्गलो ये ते सन्ता विमोक्खा अतिक्कम्म रूपे 
आरुप्पा ते न कायेन फुसित्वा विहरति, पञ्ञाय चस्स दिस्वा एकच्चे आसवा परिक्खीणा [दिस्वा आसवा अपरिक्खीणा 
(सी० पी०)] होन्ति, तथागतप्पवेदिता चस्स धम्मा पञ्ञाय मत्तसो निज्झानं खमन्ति, अपि चस्स इमे धम्मा होन्ति, सेय्यथिदं 
— सद्धिन्द्रियं, वीरियिन्द्रियं, सतिन्द्रियं, समाधिन्द्रियं, पञ्जिन्द्रियं । अयं वुच्चति, भिक्खवे, पुग्गलो धम्मानुसारी। इमस्सपि 
खो अहं, भिक्खवे, भिक्खुनो 'अप्पमादेन करणीय'न्ति वदामि । तं किस्स हेतु? अप्पेव नाम अयमायस्मा अनुलोमिकानि 
सेनासनानि पटिसेवमानो कल्याणमित्ते भजमानो इन्द्रियानि समन्नानयमानो -- यस्सत्थाय कुलपुत्ता सम्मदेव अगारस्मा 
अनगारियं पब्बजन्ति तदनुत्तरं - ब्रह्मचरियपरियोसानं दिड्रेव धम्मे सयं अभिञ्ञा सच्छिकत्वा उपसम्पज्ज विहरेय्याति! 
इमं खो अहं, भिक्खवे, इमस्स भिक्खुनो अप्पमादफलं सम्पस्समानो *अप्पमादेन करणीय'न्ति वदामि । 

“कतमो च, भिक्खवे, पुग्गलो सद्भानुसारी? इध, भिक्खवे, एकच्चो पुग्गलो ये ते सन्ता विमोक्खा अतिक्कम्म रूपे 
आरुप्पा ते न कायेन फुसित्वा विहरति, पञ्ञाय चस्स दिस्वा एकच्चे आसवा परिक्खीणा [दिस्वा आसवा अपरिक्खीणा 
(सी० पी०)] होन्ति, तथागते चस्स सद्धामत्तं होति पेममत्तं, अपि चस्स इमे धम्मा होन्ति, सेय्यथिदं - सद्धिन्द्रियं, 
वीरियिन्द्रियं, सतिन्द्रियं, समाधिन्द्रियं, पञ्जिन्द्रियं । अयं वुच्चति, भिक्खवे, पुग्गलो सद्भानुसारी। इमस्सपि खो अहं, 
भिक्खवे, भिक्खुनो 'अप्पमादेन करणीय'न्न्ति वदामि । तं किस्स हेतु? अप्पेब नाम अयमायस्मा अनुलोमिकानि 
सेनासनानि पटिसेवमानो कल्याणमित्ते भजमानो इन्द्रियानि समन्नानयमानो - यस्सत्थाय कुलपुत्ता सम्मदेव अगारस्मा 
अनगारियं पब्बजन्ति तदनृत्तरं - ब्रह्मचरियपरियोसानं दिड्टेव धम्मे सयं अभिञ्ञा सच्छिकत्वा उपसम्पज्ज विहरेय्याति! 
इमं खो अहं, भिक्खवे, इमस्स भिक्खुनो अप्पमादफलं सम्पस्समानो “अप्पमादेन करणीय'न्त्ति वदामि । 


९८३. “नाहं, भिक्खवे, आदिकेनेव अज्ञाराधनं वदामि; अपि च, भिक्खवे, अनुपुब्बसिक्खा अनुपुब्बकिरिया 
अनुपुब्बपटिपदा अञ्ञाराधना होति। कथञ्च, भिक्खवे, अनुपुब्बसिक्खा अनुपुब्बकिरिया अनुपुब्बपटिपदा अञ्ञजाराधना 
होति? इध, भिक्खवे, सद्भाजातो उपसङ्कमति, उपसङ्कमन्तो पयिरुपासति, पयिरुपासन्तो सोतं ओदहति, ओहितसोतो धम्मं 
सुणाति, सुत्वा धम्मं धारेति, धतानं [धातानं (क०)] धम्मानं अत्थं उपपरिक्खति, अत्थं उपपरिक्खतो धम्मा निज्ञानं 
खमन्ति, धम्मनिज्झानक्खन्तिया सति छन्दो जायति, छन्दजातो उस्सहति, उस्साहेत्वा तुलेति, तुलयित्वा पदहति, पहितत्तो 
समानो कायेन चेव परमसच्चं सच्छिकरोति, पञ्ञाय च नं अतिविज्झ पस्सति। सापि नाम, भिक्खवे, सद्भा नाहोसि; तम्पि 
नाम, भिक्खवे, उपसङ्कमनं नाहोसि; सापि नाम, भिक्खवे, पयिरुपासना नाहोसि; तम्पि नाम, भिक्खवे, सोतावधानं 
नाहोसि; तम्पि नाम, भिकखवे, धम्मस्सवनं नाहोसि; सापि नाम, भिकखवे, धम्मधारणा नाहोसि; सापि नाम, भिक्खवे, 
अत्थूपपरिक्खा नाहोसि; सापि नाम, भिक्खवे, धम्मनिज्झानक्खन्ति नाहोसि; सोपि नाम, भिक्खवे, छन्दो नाहोसि; सोपि 
नाम, भिकखवे, उस्साहो नाहोसि; सापि नाम, भिक्खवे, तुलना नाहोसि; तम्पि नाम, भिक्खवे, पधानं नाहोसि। 
विप्पटिपन्नात्थ, भिक्खवे, मिच्छापटिपन्नात्थ, भिक्खवे। कोव दूरेविमे, भिकखवे, मोघपुरिसा अपक्कन्ता इमम्हा 
धम्मविनया। 


१८४. “अत्थि, भिकखवे, चतुप्पदं वेय्याकरणं यस्सुद्दि्ठस्स विञ्ञू पुरिसो नचिरस्सेव पञ्ञजायत्थं आजानेस्य । 
उद्दिसिस्सामि वो [उदिट्ठस्सापि (क०)], भिक्खवे, आजानिस्सथ मे त''न्ति? “के च मयं, भन्ते, के च धम्मस्स 
अञ्जातारो "ति? योपि सो, भिक्खवे, सत्था आमिसगरु आमिसदायादो आमिसेहि संसद्को विहरति तस्स पायं एवरूपी 
पणोपणविया न उपेति - 'एवञ्च नो अस्स अथ नं करेय्याम, न च नो एवमस्स न नं करेय्यामा'ति, कि पन, भिक्खवे, यं 
तथागतो सब्बसो आमिसेहि विसंसट्टी विहरति। सद्भस्स, भिकखवे, सावकस्स सत्थुसासने परियोगाहिय [परियोगाय (सी० 
पी० क०), परियोगस्ह (स्या० कं०)] वत्ततो अयमनुधम्मो होति - “सत्था भगवा, सावकोहमस्मि; जानाति भगवा, नाहं 
जानामी'ति। सद्भस्स, भिक्खवे, सावकस्स सत्थुसासने परियोगाहिय वत्ततो रुळहनीयं [रुम्हनियं (सी० पी०)] सत्थुसासनं 
होति ओजवन्तं । सद्भस्स, भिक्खवे, सावकस्स सत्थुसासने परियोगाहिय वत्ततो अयमनुधम्मो होति -- 'कामं तचो च न्हारु 
च अड़ि च अर्वसस्सतु, सरीरे उपसुस्सतु [उपसुस्सतु सरीरे (सी०), सरीरे अवसुस्सतु (क०)] मंसलोहितं, यं तं 
पुरिसथामेन पुरिसवीरियेन पुरिसपरक्कमेन पत्तब्बं न तं अपापुणित्वा वीरियस्स सण्ठानं [सन्थानं (सी० स्या० पी०)] 
भविस्सती'ति। सद्भस्स, भिक्खवे, सावकस्स सत्थुसासने परियोगाहिय वत्ततो द्विन्नं फलानं अञ्जतरं फलं पाटिकङ्कं - 
दिट्टेव धम्मे अञ्ञा, सति वा उपादिसेसे अनागामिता”ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति। 

कोटागिरिसुत्तं निट्टितं दसमं । 
भिक्खुवग्गो निड्टितो दुतियो। 
तस्सुद्दानं - 


कुञ्जर-राहुल-सस्सतलोको, मालुक्यपुत्तो च भद्दालि-नामो। 
खुद्द-दिजाथ-सहम्पतियाचं, नाळक-रञ्जिकिटागिरिनामो॥ 


३. परिब्बाजकवग्गो 


९. तेविज्जवच्छसुत्त 


९८५. एवं मे सुतं - एकं समयं भगवा वेसालियं विहरति महावने कूटागारसालायं । तेन खो पन समयेन वच्छगोत्तो 
परिब्बाजको एकपुण्डरीके परिब्बाजकारामे पटिवसति। अथ खो भगवा पुब्बण्हसमयं निवासेत्वा पत्तचीवरमादाय वेसालि 
पिण्डाय पाविसि। अथ खो भगवतो एतदहोसि - “अतिप्पगो खो ताव वेसालियं पिण्डाय चरितुं; यंनूनाहं येन 
एकपुण्डरीको परिब्बाजकारामो येन वच्छगोत्तो परिब्बाजको तेनुपसङ्क मेय्यन्ति। अथ खो भगवा येन एकपुण्डरीको 
परिब्बाजकारामो येन वच्छगोत्तो परिब्बाजको तेनुपसङ्कमि। अद्दसा खो वच्छगोत्तो परिब्बाजको भगवन्तं दूरतोव 
आगच्छन्तं । दिस्वान भगवन्तं एतदवोच - “एतु खो, भन्ते, भगवा । स्वागतं [सागतं (सी० पी०)], भन्ते, भगवतो। 
चिरस्सं खो, भन्ते, भगवा इमं परियायमकासि यदिदं इधागमनाय। निसीदतु, भन्ते, भगवा इदमासनं पञ्जत्त''न्ति। निसीदि 
भगवा पञ्ञत्ते आसने। वच्छगोत्तोपि खो परिब्बाजको अञ्जतरं नीचं आसनं गहेत्वा एकमन्तं निसीदि। एकमन्तं निसिन्नो 
खो वच्छगोत्तो परिब्बाजको भगवन्तं एतदवोच - “सुतं मेतं, भन्ते -- समणो गोतमो सब्बञ्ञू सब्बदस्सावी, अपरिसे+सं 
जाणदस्सनं पटिजानाति, चरतो च मे तिट्टुतो च सुत्तस्स च जागरस्स च सततं समितं जाणदस्सनं पच्चुपट्टित'न्ति। ये ते, 
भन्ते, एवमाहंसु - "समणो गोतमो सब्बञ्ञू सब्बदस्सावी, अपरिसेसं जाणदस्सनं पटिजानाति, चरतो च मे तिट्ठतो च 
सुत्तस्स च जागरस्स च सततं समितं जाणदस्सनं पच्चुपट्टितःन्ति, कच्चि ते, भन्ते, भगवतो वुत्तवादिनो, न च भगवन्तं 
अभूतेन अब्भाचिकखन्ति, धम्मस्स चानुधम्मं व्याकरोन्ति, न च कोचि सहधम्मिको वादानुवादो गारय्हं ठानं 
आगच्छती ति? “ये ते, वच्छ, एवमाहंसु - समणो गोतमो सब्बञ्ञू सब्बदस्सावी, अपरिसेसं जाणदस्सनं पटिजानाति, 
चरतो च मे तिट्टुतो च सुत्तस्स च जागरस्स च सततं समितं जाणदस्सनं पच्चुपट्ठित'न्ति, न मे ते वुत्तवादिनो, 
अब्माचिक्खन्ति च पन मं असता अभूतेना”ति। 


९८६. “कथं ब्याकरमाना पन मयं, भन्ते, वुत्तवादिनो चेव भगवतो अस्साम, न च भगवन्तं अभूतेन 
अब्माचिकखेय्याम, धम्मस्स चानुधम्मं ब्याकरेय्याम, न च कोचि सहधम्मिको वादानुवादो गारय्हं ठानं आगच्छेय्या”ति? 


“““तेविज्जो समणो गोतमो'ति खो, वच्छ, ब्याकरमानो वुत्तवादी चेव मे अस्स, न च मं अभूतेन अब्भाचिकखेय्य, 
धम्मस्स चानुधम्मं ब्याकरेय्य, न च कोचि सहधम्मिको वादानुवादो गारय्हं ठानं आगच्छेय्य। अहञ्हि, वच्छ, यावदेव 
आककङ्घामि अनेकविहितं पुब्बेनिवासं अनुस्सरामि, सेय्यथिदं -- एकम्पि जाति द्वेपि जातियो...पे०... इति साकारं सउद्देसं 
अनेकविहितं पुब्बेनिवासं अनुस्सरामि। अहञ्हि, वच्छ, यावदेव आकङ्कामि दिब्बेन चक्खुना विसुद्भेन 

अतिक्कन्तमानुसकेन सत्ते पस्सामि चवमाने उपपज्जमाने हीने पणीते सुवण्णे दुब्बण्णे सुगते दुग्गते...पे०... 
यथाकम्मूपगे सत्ते पजानामि । अहज्हि, वच्छ, आसवानं खया अनासवं चेतोविमुत्ति पञ्ञाविमुत्ति दिद्देव धम्मे सयं 
अभिज्ञा सच्छिकत्वा उपसम्पज्ज विहरामि। 


“नतेविज्जो समणो गोतमो'ति खो, वच्छ, ब्याकरमानो वुत्तवादी चेव मे अस्स, न च मं अभूतेन अब्भाचिक्खेय्य, 
धम्मस्स चानुधम्मं ब्याकरेय्य, न च कोचि सहधम्मिको वादानुवादो गारय्हं ठानं आगच्छेय्या”ति। 


एवं वुत्ते, वच्छगोत्तो परिब्बाजको भगवन्तं एतदवोच - “अत्थि नु खो, भो गोतम, कोचि गिही गिहिसंयोजनं 
अप्पहाय कायस्स भेदा दुक्खस्सन्तकरो"ति? “नत्थि खो, वच्छ, कोचि गिही गिहिसंयोजनं अप्पहाय कायस्स भेदा 
दुक्खस्सन्तकरो”ति। 


“अत्थि पन, भो गोतम, कोचि गिही गिहिसंयोजनं अप्पहाय कायस्स भेदा सग्गूपगो ति? “न खो, वच्छ, एकंयेव सतं 
न द्वे सतानि न तीणि सतानि न चत्तारि सतानि न पञ्च सतानि, अथ खो भिय्योव ये गिही गिहिसंयोजनं अप्पहाय कायस्स 
भेदा सग्गूपगा”ति [अत्थि खो वच्छ कोचि गिही गिहिसंयोजनं अप्पहाय कायस्स भेदा सग्गूपगोति'' । (क०)]। 


“अत्थि नु खो, भो गोतम, कोचि आजीवको [आजीविको (क०)] कायस्स भेदा दुक्खस्सन्तकरो”ति? “नत्थि खो, 
बच्छ, कोचि आजीवको कायस्स भेदा दुक्खस्सन्तकरो”ति। 


“अत्थि पन, भो गोतम, कोचि आजीवको कायस्स भेदा सग्गूपगो ति? “इतो खो सो, वच्छ, एकनवुतो कप्पो [इतो 
को वच्छ एकनवुते कप्पे (क०)] यमहं अनुस्सरामि, नाभिजानामि कञ्चि आजीवकं सग्गूपगं अञ्ञत्र एकेन; सोपासि 
कम्मवादी किरियवादी 'ति। “एवं सन्ते, भो गोतम, सुञ्ञं अदुं तित्थायतनं अन्तमसो सग्गूपगेनपी'ति? “एवं, वच्छ, 
सुञ्ञं अदुं तित्थायतनं अन्तमसो सग्गूपगेनपी 'ति। 


इदमवोच भगवा। अत्तमनो वच्छगोत्तो परिब्बाजको भगवतो भासितं अभिनन्दीति। 
तेविज्जवच्छसृत्तं निद्धितं पठमं । 
२. अग्गिवच्छसुत्तं 


१८७. एवं मे सृतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो वच्छगोत्तो 
परिब्बाजको येन भगवा तेनुपसङ्कमि; उपसङ्कमित्वा भगवता सद्भि सम्मोदि। सम्मोदनीयं कथं सारणीयं वीतिसारेत्वा 
एकमन्तं निसीदि। एकमन्तं निसिन्नो खो वच्छगोत्तो परिब्बाजको भगवन्तं एतदवोच - 


“नकि नु खो, भो गोतम, 'सस्सतो लोको, इदमेव सच्चं मोघमञ्ञ'न्ति - एवंदिट्टि [एवंदिट्टी (सी० स्या० कं० क०)] 
भवं गोतमो 'ति? “न खो अहं, वच्छ, एवंदिट्ठि - 'सस्सतो लोको, इदमेव सच्चं मोघमञ्ञ'”न्ति। 


“कि पन, भो गोतम, 'असस्सतो लोको, इदमेव सच्चं मोघमञ्ञ'न्ति - एवंदिद्टि भवं गोतमो ति? “न खो अहं, 
वच्छ, एवंदिड्टि - 'असस्सतो लोको, इदमेव सच्चं मोघमञ्ञ'”न्ति। 

“किं नु खो, भो गोतम, 'अन्तवा लोको, इदमेव सच्चं मोघमञ्ज'न्ति - एवंदिड्टि भवं गोतमो "ति? “न खो अहं, 
वच्छ, एवंदिडि -- `अन्तवा लोको, इदमेव सच्चं मोघमञ्ञ'”न्ति। 


“कि पन, भो गोतम, 'अनन्तवा लोको, इदमेव सच्चं मोघमञ्ञ'न्ति -- एवंदिडि भवं गोतमो ति? “न खो अहं, 
वच्छ, एवंदिट्ठि ~ `अनन्तवा लोको, इदमेव सच्चं मोघमञ्ञ'”'न्ति। 


“किं नु खो, भो गोतम, “तं जीवं तं सरीरं, इदमेव सच्चं मोघमञ्ज'न्ति -- एवंदिड्टि भवं गोतमो"ति? “न खो अहं, 
बच्छ, एवंदिड्टि - `तं जीवं तं सरीरं, इदमेव सच्चं मोघमञ्ञ'”'न्ति। 


“कि पन, भो गोतम, 'अञ्जं जीवं अज्ञं सरीरं, इदमेव सच्चं मोघमञ्ञ'न्ति -- एवंदिद्टि भवं गोतमो ति? “न खो 
अहं, वच्छ, एवंदिड्टि -- 'अञ्ञं जीवं अञ्ञं सरीरं, इदमेव सच्चं मोघमञ्ञ'"न्ति। 


“कि नु खो, भो गोतम, "होति तथागतो परं मरणा, इदमेव सच्चं मोघमञ्ञ'न्ति - एवंदिट्टि भवं गोतमो"ति? “न खो 
अहं, वच्छ, एवंदिट्टि -- 'होति तथागतो परं मरणा, इदमेव सच्चं मोघमञ्ञ'न्ति। 


“कि पन, भो गोतम, “न होति तथागतो परं मरणा, इदमेव सच्चं मोघमञ्ञ'न्ति - एवंदिड्टि भवं गोतमो ति? “न खो 
अहं, वच्छ, एवंदिडि - “न होति तथागतो परं मरणा, इदमेव सच्चं मोघमञ्ञ''न्ति। 


“कि नु खो, भो गोतम, 'होति च न च होति तथागतो परं मरणा, इदमेव सच्चं मोघमञ्ञ'न्ति - एवंदिडटि भवं 
गोतमो ति? “न खो अहं, वच्छ, एवंदिड्टि - "होति च न च होति तथागतो परं मरणा, इदमेव सच्चं मोघमञ्ञ'”'न्ति। 


“कि पन, भो गोतम, 'नेव होति न न होति तथागतो परं मरणा, इदमेव सच्चं मोघमञ्ञ'न्ति - एवंदिडि भवं 
गोतमो ति? “न खो अहं, वच्छ, एवंदिडि -- नेव होति न न होति तथागतो परं मरणा, इदमेव सच्चं मोघमञ्ञ'न्ति। 


१८८. “कि नु खो, भो गोतम, सस्सतो लोको, इदमेव सच्चं मोघमञ्जन्ति -- एवंदिद्डि भवं गोतमो'ति इति पुड़ो 
समानो “न खो अहं, वच्छ, एवंदिड्टि -- सस्सतो लोको, इदमेव सच्चं मोघमञ्ञ'न्ति वदेसि [मोघमञ्जन्तीति वदेसि (सी०), 
मोघमञ्जन्ति इति वदेसि (?)]। “कि पन, भो गोतम, असस्सतो लोको, इदमेव सच्चं मोघमञ्ञन्ति -- एवंदिट्टि भवं 
गोतमो'ति इति पुड्ो समानो “न खो अहं, वच्छ, एवंदिड्ि ञ असस्सतो लोको, इदमेव सच्चं मोघमञ्ञ'न्ति वदेसि। “कि नु 
खो, भो गोतम, अन्तवा लोको, इदमेव सच्चं मोघमञ्जन्ति - एवंदिड्टि भवं गोतमोःति इति पुट्टी समानो “न खो अहं, वच्छ, 
एवंदिट्टि - अन्तवा लोको, इदमेव सच्चं मोघमञ्ञ'न्ति वदेसि। “कि पन, भो गोतम, अनन्तवा लोको, इदमेव सच्चं 
मोघमञ्ञन्ति -- एवंदिड्टि भवं गोतमो ति इति पुट्ठो समानो “न खो अहं, वच्छ, एवंदिडि -- अनन्तवा लोको, इदमेव सच्चं 
मोघमञ्ञ'न्ति वदेसि। “कि नु खो, भो गोतम, तं जीवं तं सरीरं, इदमेव सच्चं मोघमञ्जन्ति - एवंदिट्टि भवं गोतमो'ति इति 
पुड्डो समानो “न खो अहं, वच्छ, एवंदिड्टि - तं जीवं तं सरीरं, इदमेव सच्चं मोघमञ्ञ'न्ति वदेसि। “कि पन, भो गोतम, 
अञ्जं जीवं अञ्जं सरीरं, इदमेव सच्चं मोघमञ्ञन्ति -- एवंदिड्टि भवं गोतमो ति इति पुड़ो समानो “न खो अहं, वच्छ, 
एवंदिड्टि - अज्जं जीवं अञ्ञं सरीरं, इदमेव सच्चं मोघमञ्ञ'न्ति वदेसि। “कि नु खो, भो गोतम, होति तथागतो परं मरणा, 
इदमेव सच्चं मोघमञ्जन्ति - एवंदिड्टि भवं गोतमो'ति इति पुट्टी समानो “न खो अहं, वच्छ, एवंदिड्टि - होति तथागतो परं 
मरणा, इदमेव सच्चं मोघमञ्ञ'न्ति वदेसि। 

“किं पन, भो गोतम, न होति तथागतो परं मरणा, इदमेव सच्चं मोघमञ्जन्ति -- एवंदिड्टि भवं गोतमो'ति इति पुठ्ठो 
समानो “न खो अहं, वच्छ, एवंदिट्टि - न होति तथागतो परं मरणा, इदमेव सच्चं मोघमञ्ञ'न्ति वदेसि। “कि नु खो, भो 
गोतम, होति च न च होति तथागतो परं मरणा, इदमेव सच्चं मोघमञ्ञन्ति - एवंदिड्टि भवं गोतमो ति इति पुट्टो समानो “न 
खो अहं, वच्छ, एवंदिट्टि - होति च न च होति तथागतो परं मरणा, इदमेव सच्चं मोघमञ्ञ'न्ति वदेसि । “कि पन, भो 
गोतम, नेव होति न न होति तथागतो परं मरणा, इदमेव सच्चं मोघमञ्ञन्ति - एबंदिड्टि भवं गोतमो ति इति पुट्ठो समानो “न 
खो अहं, बच्छ, एवंदिट्ठटि - नेव होति न न होति तथागतो परं मरणा, इदमेव सच्चं मोघमञ्ज'न्ति वदेसि। 


“किं पन भो गोतमो आदीनवं सम्पस्समानो एवं इमानि सब्बसो दिड्डिगतानि अनुपगतो"ति? 


१८९. ““सस्सतो लोको'ति खो, वच्छ, दिट्टिगतमेतं दिट्टिगहनं दिड्टिकन्तारो [दि्टिकन्तारं (सी० पी०)] दिट्टिविसूकं 
दिट्विविप्फन्दितं दिट्टिसंयोजनं सदुक्खं सविघातं सउपायासं सपरिळाहं, न निब्बिदाय न विरागाय न निरोधाय न उपसमाय न 
अभिज्ञाय न सम्बोधाय न निब्बानाय संवत्तति। “असस्सतो लोको'ति खो, वच्छ...पे०... 'अन्तवा लोको'ति खो, वच्छ... 


बच्छ...पे०... 'होति तथागतो परं मरणा'ति खो, वच्छ ...पे०... “न होति तथागतो परं मरणा'ति खो, वच्छ...पे०... 'होति च न च 
होति तथागतो परं मरणा ति खो, वच्छ...पे०... नेव होति न न होति तथागतो परं मरणा'ति खो, वच्छ, दिड्टिगतमेतं 
दिट्टिगहनं दिट्टिकन्तारो दिट्टिविसूकं दिट्टिविप्फन्दितं दिटरिसंयोजनं सदुकखं सविघातं सउपायासं सपरिळाहं, न निब्बिदाय न 
विरागाय न निरोधाय न उपसमाय न अभिज्ञाय न सम्बोधाय न निब्बानाय संवत्तति। इमं खो अहं, वच्छ, आदीनवं 
सम्पस्समानो एवं इमानि सब्बसो दिट्ठिगतानि अनुपगतो"ति। 


“अत्थि पन भोतो गोतमस्स किञ्चि दिडिगत' न्ति? “दिट्विगतन्ति खो, वच्छ, अपनीतमेतं तथागतस्स। दिट्ठज्हेतं, 
वच्छ, तथागतेन -- इति रूपं, इति रूपस्स समुदयो, इति रूपस्स अत्थङ्गमो; इति वेदना, इति वेदनाय समुदयो, इति 
वेदनाय अत्थङ्गमो; इति सञ्ञा, इति सञ्जाय समुदयो, इति सञ्जाय अत्थङ्गमो; इति सङ्कारा, इति सङ्कारानं समुदयो, इति 
सङ्घारानं अत्थङ्गमो; इति विज्ञाणं, इति विञ्जाणस्स समुदयो, इति विञ्ञाणस्स अत्थङ्गमो'ति। तस्मा तथागतो 
सब्बमञ्जितानं सब्बमथितानं सब्बअहंकारममंकारमानानुसयानं खया विरागा निरोधा चागा पटिनिस्सग्गा अनुपादा 
विमुत्तोति बदामी”ति। 


१९०. “एवं विमुत्तचित्तो पन, भो गोतम, भिक्खु कुहिं उपपज्जती"ति? “उपपज्जतीति खो, वच्छ, न उपेति" । “तेन 
हि, भो गोतम, न उपपज्जती”'ति? “न उपपज्जतीति खो, वच्छ, न उपेति” । “तेन हि, भो गोतम, उपपज्जति च न च 
उपपज्जती 'ति? “उपपज्जति च न च उपपज्जतीति खो, वच्छ, न उपेति । “तेन हि, भो गोतम, नेव उपपज्जति न न 
उपपज्जती 'ति? “नेव उपपज्जति न न उपपज्जतीति खो, वच्छ, न उपेति” । 


“““एवं विमृत्तचित्तो पन, भो गोतम, भिक्खु कुहिं उपपज्जती'ति इति पुट्टी समानो “उपपज्जतीति खो, वच्छ, न 
उपेती'ति वदेसि । 'तेन हि, भो गोतम, न उपपज्जती'ति इति पुड़ो समानो “न उपपज्जतीति खो, वच्छ, न उपेती'ति वदेसि । 
"तेन हि, भो गोतम, उपपज्जति च न च उपपज्जती'ति इति पुड़ो समानो “उपपज्जति च न च उपपज्जतीति खो, वच्छ, न 
उपेती'ति वदेसि । 'तेन हि, भो गोतम, नेव उपपज्जति न न उपपज्जती'ति इति पुट्ठो समानो 'नेव उपपज्जति न न 
उपपज्जतीति खो, वच्छ, न उपेती'ति वदेसि। एत्थाहं, भो गोतम, अज्ञाणमापादिं, एत्थ सम्मोहमापादिं। यापि मे एसा भोतो 
गोतमस्स पुरिमेन कथासल्लापेन अह पसादमत्ता सापि मे एतरहि अन्तरहिता"ति। “अलञ्हि ते, वच्छ, अञ्जाणाय, अलं 

सम्मोहाय। गम्भीरो हायं, वच्छ, धम्मो दुद्दसो दुरनुबोधो सन्तो पणीतो अतक्कावचरो निपुणो पण्डितवेदनीयो। सो 
तया दुज्जानो अञ्जदिट्टिकिन अञ्जखन्तिकेन अञ्ञजरुचिकेन अञ्ञत्रयोगेन [अञ्ञत्रायोगेन (दी० नि० १.४२०)] 
अञ्जत्राचरियकेन” [अञ्ञत्थाचरियकेन (सी० स्या० कं० पी०)]। 


१९१. “तेन हि, वच्छ, तञ्जेवेत्थ पटिपुच्छिस्सामि; यथा ते खमेय्य तथा नं ब्याकरेय्यासि। तं कि मञ्जसि, वच्छ, सचे 
ते पुरतो अग्गि जलेय्य, जानेय्यासि त्वं - `अयं मे पुरतो अग्गि जलती ति? “सचे मे, भो गोतम, पुरतो अग्गि जलेय्य, 
जानेय्याहं - अयं मे पुरतो अग्गि जलती'”ति। 


“सचे पन तं, वच्छ, एवं पुच्छेय्य - 'यो ते अयं पुरतो अग्गि जलति अयं अग्गि कि पटिच्च जलती'ति, एवं पुठ्ठो त्वं, 
वच्छ, किन्ति ब्याकरेय्यासी”ति? “सचे मं, भो गोतम, एवं पुच्छेय्य -- “यो ते अयं पुरतो अग्गि जलति अयं अग्गि कि 
पटिच्च जलती'ति, एवं पुट्टो अहं, भो गोतम, एवं ब्याकरेय्यं -- `यो मे अयं पुरतो अग्गि जलति अयं अग्गि तिणकदुपादानं 
पटिच्च जलती 'ति। 


“सचे ते, वच्छ, पुरतो सो अग्गि निब्बायेय्य, जानेय्यासि त्वं -- “अयं मे पुरतो अग्गि निब्बुतो'”ति? “सचे मे, भो 
गोतम, पुरतो सो अग्गि निब्बायेय्य, जानेय्याहं -- `अयं मे पुरतो अग्गि निब्बुतो 'ति। 


“सचे पन तं, वच्छ, एवं पुच्छेय्य - “यो ते अयं पुरतो अग्गि निब्बुतो सो अग्गि इतो कतमं दिसं गतो - पुरत्थिमं वा 
दक्खिणं वा पच्छिमं वा उत्तरं वा'ति, एवं पुठ्ठो त्वं, वच्छ, किन्ति ब्याकरेय्यासी”ति? “न उपेति, भो गोतम, यञ्हि सो, भो 
गोतम, अग्गि तिणकहुपादानं पटिच्च अजलि [जलति (स्या० कं० क०)] तस्स च परियादाना अञ्ञस्स च अनुपहारा 
अनाहारो निन्बुतो त्वेव सङ्ख्यं गच्छती 'ति। 


१९२. “एवमेव खो, वच्छ, येन रूपेन तथागतं पञ्ञापयमानो पञ्ञापेय्य तं रूपं तथागतस्स पहीनं उच्छिन्नमूलं 
तालावत्थुकतं अनभावंकतं आयतिं अनुप्पादधम्मं । रूपसङ्कयविमुत्तो [रूपसङ्काविमुत्तो (सी० स्या० कं० पी०) एवं 
वेदनासङ्कयादीसुपि] खो, वच्छ, तथागतो गम्भीरो अप्पमेय्यो दुप्परियोगाळहो - सेय्यथापि महासमुद्दो । उपपज्जतीति न 
उपेति, न उपपज्जतीति न उपेति, उपपज्जति च न च उपपज्जतीति न उपेति, नेव उपपज्जति न न उपपज्जतीति न उपेति। 


““याय वेदनाय तथागतं पञ्जापयमानो पञ्ञापेय्य सा वेदना तथागतस्स पहीना उच्छिन्नमूला तालावत्थुकता 
अनभावंकता आयतिं अनुप्पादधम्मा। वेदनासङ्कयविमुत्तो खो, वच्छ, तथागतो गम्भीरो अप्पमेय्यो दुप्परियोगाळहो - 
सेय्यथापि महासमुद्दो | उपपज्जतीति न उपेति, न उपपज्जतीति न उपेति, उपपज्जति च न च उपपज्जतीति न उपेति, नेव 
उपपज्जति न न उपपज्जतीति न उपेति। 


“याय सञ्जाय तथागतं पञ्ञापयमानो पञ्जापेय्य सा सञ्ञा तथागतस्स पहीना उच्छिन्नमूला तालावत्थुकता 
अनभावंकता आयतिं अनुप्पादधम्मा। सञ्जासङ्घयविमुत्तो खो, वच्छ, तथागतो गम्भीरो अप्पमेय्यो दुप्परियोगाळहो - 
सेय्यथापि महासमुद्दो | उपपज्जतीति न उपेति, न उपपज्जतीति न उपेति, उपपज्जति च न च उपपज्जतीति न उपेति, नेव 
उपपज्जति न न उपपज्जतीति न उपेति । 


“येहि सङ्घारेहि तथागतं पञ्जापयमानो पञ्ञापेय्य ते सङ्घारा तथागतस्स पहीना उच्छिन्नमूला तालावत्थुकता 

अनभावंकता आयतिं अनुप्पादधम्मा। सङ्घारसङ्घयविमृत्तो खो, वच्छ, तथागतो गम्भीरो अप्पमेय्यो दुष्परियोगाळहो 
- सेय्यथापि महासमुद्दो। उपपज्जतीति न उपेति, न उपपज्जतीति न उपेति, उपपज्जति च न च उपपज्जतीति न उपेति, नेव 
उपपज्जति न न उपपज्जतीति न उपेति । 


“येन विञ्ञाणेन तथागतं पञ्जापयमानो पञ्ञापेय्य तं विञ्जाणं तथागतस्स पहीनं उच्छिन्नमूलं तालावत्थुकतं 
अनभावंकतं आयतिं अनुप्पादधम्मं । विञ्जाणसङ्कयविमुत्तो खो, वच्छ, तथागतो गम्भीरो अप्पमेय्यो दुप्परियोगाळहो - 
सेय्यथापि महासमुद्दो | उपपज्जतीति न उपेति, न उपपज्जतीति न उपेति, उपपज्जति च न च उपपज्जतीति न उपेति, नेव 
उपपज्जति न न उपपज्जतीति न उपेति” । 


एवं वुत्ते, वच्छगोत्तो परिब्बाजको भगवन्तं एतदवोच - “सेय्यथापि, भो गोतम, गामस्स वा निगमस्स वा अविदूरे 
महासालरुक्खो। तस्स अनिच्चता साखापलासा पलुज्जेय्युं [साखापलासं पलुज्जेय्य], तचपपटिका पलुज्जेय्युं, फेग्गू 
पलुज्जेय्युं [फेग्गु पलुज्जेय्य (सी० स्या० कं० पी०)]; सो अपरेन समयेन अपगतसाखापलासो अपगततचपपटिको 
अपगतफेग्गुको सुद्धो अस्स, सारे पतिड्टितो; एवमेव भोतो गोतमस्स पावचनं अपगतसाखापलासं अपगततचपपटिकं 
अपगतफेग्गुकं सुद्धं, सारे पतिट्टितं। अभिक्कन्तं, भो गोतम...पे०... उपासकं मं भवं गोतमो धारेतु अज्जतग्गे पाणुपेतं सरणं 
गत न्ति। 


अग्गिवच्छसुत्तं निद्धितं दुतियं। 
३. महावच्छसुत्तं 


९९३. एवं मे सुतं - एकं समयं भगवा राजगहे विहरति वेळुवने कलन्दकनिवापे। अथ खो वच्छगोत्तो परिब्बाजको 
येन भगवा तेनुपसङ्कमि; उपसङ्कमित्वा भगवता सद्भि सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि। 
एकमन्तं निसिन्नो खो वच्छगोत्तो परिब्बाजको भगवन्तं एतदवोच - “दीघरत्ताहं भोता गोतमेन सहकथी। साधु मे भवं 
गोतमो संखित्तेन कुसलाकुसलं देसेतू"ति। “संखित्तेनपि खो ते अहं, वच्छ, कुसलाकुसलं देसेय्यं, वित्थारेनपि खो ते अहं, 
बच्छ, कुसलाकुसलं देसेस्यं; अपि च ते अहं, वच्छ, संखित्तेन कुसलाकुसलं देसेस्सामि। तं सुणाहि, साधुकं मनसि करोहि, 
भासिस्सामी 'ति। “एवं, भोति खो वच्छगोत्तो परिब्बाजको भगवतो पच्चस्सोसि। भगवा एतदवोच - 


१९४. “लोभो खो, वच्छ, अकुसलं, अलोभो कुसलं; दोसो खो, वच्छ, अकुसलं, अदोसो कुसलं; मोहो खो, वच्छ, 
अकुसलं, अमोहो कुसलं। इति खो, वच्छ, इमे तयो धम्मा अकुसला, तयो धम्मा कुसला। 


““पाणातिपातो खो, वच्छ, अकुसलं, पाणातिपाता वेरमणी कुसलं; अदिन्नादानं खो, वच्छ, अकुसलं, अदिन्नादाना 
वेरमणी कुसलं; कामेसुमिच्छाचारो खो, वच्छ, अकुसलं, कामेसुमिच्छाचारा वेरमणी कुसलं; मुसावादो खो, वच्छ, 
अकुसलं, मुसावादा वेरमणी कुसलं; पिसुणा वाचा खो, वच्छ, अकुसलं, पिसुणाय वाचाय वेरमणी कुसलं; फरुसा वाचा 
खो, वच्छ, अकुसलं, फरुसाय वाचाय वेरमणी कुसलं; सम्फप्पलापो खो, वच्छ, अकुसलं, सम्फप्पलापा वेरमणी कुसलं; 
अभिज्झा खो, वच्छ, अकुसलं, अनभिज्झा कुसलं; ब्यापादो खो, वच्छ, अकुसलं, अब्यापादो कुसलं; मिच्छादिड्ि खो, 
बच्छ, अकुसलं सम्मादिडि कुसलं। इति खो, वच्छ, इमे दस धम्मा अकुसला, दस धम्मा कुसला। 


“यतो खो, वच्छ, भिकखुनो तण्हा पहीना होति उच्छिन्नमूला तालावत्थुकता अनभावंकता आयतिं अनुष्पादधम्मा, 

सो होति भिक्खु अरहं खीणासवो बुसितवा कतकरणीयो ओहितभारो अनुप्पत्तसदत्थो परिकखीणभवसंयोजनो 
सम्मदञ्ञा विमुत्तो"ति। 


१९५. “तिट्ठतु भवं गोतमो। अत्थि पन ते भोतो गोतमस्स एकभिक्खुपि सावको यो आसवानं खया [सावको 
आसवानं खया (सी० स्या० कं० पी०) एवमुपरिपि] अनासवं चेतोविमृत्ति पञ्जाविमुत्ति दिट्टेव धम्मे सयं अभिज्ञा 
सच्छिकत्वा उपसम्पज्ज विहरती"'ति? “न खो, वच्छ, एकंयेव सतं न द्वे सतानि न तीणि सतानि न चत्तारि सतानि न पञ्च 
सतानि, अथ खो भिय्योव ये भिक्खू मम सावका आसवानं खया अनासवं चेतोविमुत्ति पञ्ञाविमुत्ति दिड्रेव धम्मे सयं 
अभिज्ञा सच्छिकत्वा उपसम्पज्ज विहरन्ती”ति। 


“ततिट्ठतु भवं गोतमो, तिट्ठन्तु भिक्खू । अत्थि पन भोतो गोतमस्स एका भिकखुनीपि साविका या आसवानं खया 
अनासवं चेतोविमुत्ति पञ्जाविमुत्ति दिट्टेव धम्मे सयं अभिञ्जा सच्छिकत्वा उपसम्पज्ज विहरती 'ति? “न खो, वच्छ, 
एकंयेव सतं न द्वे सतानि न तीणि सतानि न चत्तारि सतानि न पञ्च सतानि, अथ खो भिय्योब या भिक्खुनियो मम साविका 
आसवानं खया अनासवं चेतोविमुत्ति पञ्जाविमृत्ति दिट्टेव धम्मे सयं अभिञ्ञा सच्छिकत्वा उपसम्पज्ज विहरन्ती”ति। 


“ततिट्ठतु भवं गोतमो, तिट्ठन्तु भिक्खू, तिटुन्तु भिकखुनियो। अत्थि पन भोतो गोतमस्स एकुपासकोपि सावको गिही 
ओदातवसनो ब्रह्मचारी यो पञ्चन्नं ओरम्भागियानं संयोजनानं परिक्खया ओपपातिको तत्थ परिनिब्बायी अनावत्तिधम्मो 
तस्मा लोका” ति? “न खो, वच्छ, एकंयेव सतं न द्रे सतानि न तीणि सतानि न चत्तारि सतानि न पञ्च सतानि, अथ खो 
भिस्योव ये उपासका मम सावका गिही ओदातवसना ब्रह्मचारिनो पञ्चन्नं ओरम्भागियानं संयोजनानं परिक्खया 
ओपपातिका तत्थ परिनिब्बायिनो अनावत्तिधम्मा तस्मा लोका”ति। 


“तिट्ठतु भवं गोतमो, तिट्ठन्तु भिक्खू, तिट्ठन्तु भिक्खुनियो, तिट्ठन्तु उपासका गिही ओदातवसना ब्रह्मचारिनो। अत्थि 
पन भोतो गोतमस्स एकुपासकोपि सावको गिही ओदातवसनो कामभोगी सासनकरो ओवादप्पटिकरो यो 
तिण्णविचिकिच्छो विगतकथंकथो वेसारज्जप्पत्तो अपरप्पच्चयो सत्थुसासने विहरती "ति? “न खो, वच्छ, एकंयेव सतं न 
द्वेसतानि न तीणि सतानि न चत्तारि सतानि न पञ्च सतानि, अथ खो भिय्योव ये उपासका मम सावका गिही ओदातवसना 
कामभोगिनो सासनकरा ओवादप्पटिकरा तिण्णविचिकिच्छा विगतकथंकथा वेसारज्जप्पत्ता अपरप्पच्चया सत्थुसासने 
विहरन्ती”ति। 


“नतिट्ठतु भवं गोतमो, तिट्ठन्तु भिक्खू, तिट्ठन्तु भिक्खुनियो, तिट्ठुन्तु उपासका गिही ओदातवसना ब्रह्मचारिनो, तिद्ठुन्तु 
उपासका गिही ओदातवसना कामभोगिनो । अत्थि पन भोतो गोतमस्स एकुपासिकापि साविका गिहिनी ओदातवसना 
ब्रह्मचारिनी या पञ्चन्नं ओरम्भागियानं संयोजनानं परिक्खया ओपपातिका तत्थ परिनिब्बायिनी अनावत्तिधम्मा तस्मा 
लोका ति? “न खो, वच्छ, एकंयेव सतं न द्रे सतानि न तीणि सतानि न चत्तारि सतानि न पञ्च सतानि, अथ खो भिय्योव 
या उपासिका मम साविका गिहिनियो ओदातवसना ब्रह्मचारिनियो पञ्चन्नं ओरम्भागियानं संयोजनानं परिक्खया 
ओपपातिका तत्थ परिनिब्बायिनियो अनावत्तिधम्मा तस्मा लोका ति। 


“तिट्ठतु भवं गोतमो, तिट्ठन्तु भिक्खू, तिट्ठन्तु भिकखुनियो, तिट्ठन्तु उपासका गिही ओदातवसना ब्रह्मचारिनो, तिइन्तु 
उपासका गिही ओदातवसना कामभोगिनो, तिट्ठन्तु उपासिका गिहिनियो ओदातवसना ब्रह्मचारिनियो। अत्थि पन भोतो 
गोतमस्स एकुपासिकापि साविका गिहिनी ओदातवसना कामभोगिनी सासनकरा ओवादप्पटिकरा या तिण्णविचिकिच्छा 

विगतकथंकथा वेसारज्जप्पत्ता अपरप्पच्चया सत्थुसासने विहरती''ति? “न खो, वच्छ, एकंयेव सतं न द्वे सतानि न 
तीणि सतानि न चत्तारि सतानि न पञ्च सतानि, अथ खो भिय्योव या उपासिका मम साविका गिहिनियो ओदातवसना 
कामभोगिनियो सासनकरा ओवादप्पटिकरा तिण्णविच्छिकिच्छा विगतकथंकथा वेसारज्जप्पत्ता अपरप्पच्चया सत्थुसासने 
विहरन्ती”ति। 


१९६. “सचे हि, भो गोतम, इमं धम्मं भवंयेव गोतमो आराधको अभविस्स, नो च खो भिक्खू आराधका 
अभविस्संसु; एवमिदं ब्रह्मचरियं अपरिपूरं अभविस्स तेनङ्गेन। यस्मा च खो, भो गोतम, इमं धम्मं भवञ्चेव गोतमो 
आराधको भिक्खू च आराधका; एवमिदं ब्रह्मचरियं परिपूरं तेनङ्गेन। 


“सचे हि, भो गोतम, इमं धम्मं भवञ्चेव गोतमो आराधको अभविस्स, भिक्खू च आराधका अभविस्संसु, नो च खो 
भिक्खुनियो आराधिका अभविस्संसु; एवमिदं ब्रह्मचरियं अपरिपूरं अभविस्स तेनङ्गेन | यस्मा च खो, भो गोतम, इमं धम्मं 
भवञ्चेव गोतमो आराधको, भिक्खू च आराधका, भिक्खुनियो च आराधिका; एवमिदं ब्रह्मचरियं परिपूरं तेनङ्गेन । 


“सचे हि, भो गोतम, इमं धम्मं भवञ्चेव गोतमो आराधको अभविस्स, भिक्खू च आराधका अभविस्संसु, 
भिक्खुनियो च आराधिका अभविस्संसु, नो च खो उपासका गिही ओदातवसना ब्रह्मचारिनो आराधका अभविस्संसु; 
एवमिदं ब्रह्मचरियं अपरिपूरं अभविस्स तेनङ्गेन। यस्मा च खो, भो गोतम, इमं धम्मं भवञ्चेब गोतमो आराधको, भिक्खू च 
आराधका, भिक्खुनियो च आराधिका, उपासका च गिही ओदातवसना ब्रह्मचारिनो आराधका; एवमिदं ब्रह्मचरियं परिपूरं 
तेनङ्गेन। 


“सचे हि, भो गोतम, इमं धम्मं भवञ्चेव गोतमो आराधको अभविस्स, भिक्खू च आराधका अभविस्संसु, 
भिक्खुनियो च आराधिका अभविस्संसु, उपासका च गिही ओदातवसना ब्रह्मचारिनो आराधका अभविस्संसु, नो च खो 
उपासका गिही ओदातवसना कामभोगिनो आराधका अभविस्संसु; एवमिदं ब्रह्मचरियं अपरिपूरं अभविस्स तेनङ्गेन। यस्मा 
च खो, भो गोतम, इमं धम्मं भवञ्चेव गोतमो आराधको, भिक्खू च आराधका, भिक्खुनियो च आराधिका, उपासका च 
गिही ओदातवसना ब्रह्मचारिनो आराधका, उपासका च गिही ओदातवसना कामभोगिनो आराधका; एवमिदं ब्रह्मचरियं 
परिपूरं तेनङ्गेन । 


“सचे हि, भो गोतम, इमं धम्मं भवञ्चेव गोतमो आराधको अभविस्स, भिक्खू च आराधका अभविस्संसु, 
भिक्खुनियो च आराधिका अभविस्संसु, उपासका च गिही ओदातवसना ब्रह्मचारिनो आराधका अभविस्संसु, उपासका च 
गिही ओदातवसना कामभोगिनो आराधका अभविस्संसु, नो च खो उपासिका गिहिनियो ओदातवसना ब्रह्मचारिनियो 
आराधिका अभविस्संसु; एवमिदं ब्रह्मचरियं अपरिपूरं अभविस्स तेनङ्गेन। यस्मा च खो, भो गोतम, इमं धम्मं भवञ्चेव 
गोतमो आराधको, भिक्खू च आराधका, भिक्खुनियो च आराधिका, उपासका च गिही ओदातवसना ब्रह्मचारिनो 
आराधका, उपासका च गिही ओदातवसना कामभोगिनो आराधका, उपासिका च गिहिनियो ओदातवसना ब्रह्मचारिनियो 
आराधिका; एवमिदं ब्रह्मचरियं परिपूरं तेनङ्गेन । 


“सचे हि, भो गोतम, इमं धम्मं भवञ्चेव गोतमो आराधको अभविस्स, भिक्खू च आराधका अभविस्संसु, 
भिक्खुनियो च आराधिका अभविस्संसु, उपासका च गिही ओदातवसना ब्रह्मचारिनो आराधका अभविस्संसु, उपासका च 
गिही ओदातवसना कामभोगिनो आराधका अभविस्संसु, उपासिका च गिहिनियो ओदातवसना ब्रह्मचारिनियो आराधिका 

अभविस्संसु, नो च खो उपासिका गिहिनियो ओदातवसना कामभोगिनियो आराधिका अभविस्संसु; एवमिदं 
ब्रह्मचरियं अपरिपूरं अभविस्स तेनङ्गेन। यस्मा च खो, भो गोतम, इमं धम्मं भवञ्चेव गोतमो आराधको, भिक्खू च 
आराधका, भिक्खुनियो च आराधिका, उपासका च गिही ओदातवसना ब्रह्मचारिनो आराधका, उपासका च गिही 
ओदातवसना कामभोगिनो आराधका, उपासिका च गिहिनियो ओदातवसना ब्रह्मचारिनियो आराधिका, उपासिका च 
गिहिनियो ओदातवसना कामभोगिनियो आराधिका; एवमिदं ब्रह्मचरियं परिपूरं तेनङ्गेन। 


१९७. “सेय्यथापि, भो गोतम, गङ्गा नवी समुद्दनिन्ना समुद्दपोणा समुद्दपब्भारा समुह आहच्च तिट्टुति, एवमेवायं भोतो 
गोतमस्स परिसा सगहद्ुपब्बजिता निब्बाननिन्ना निब्बानपोणा निब्बानपब्भारा निब्बानं आहच्च तिडुति। अभिक्कन्तं, भो 
गोतम...पे०... एसाहं भवन्तं गोतमं सरणं गच्छामि धम्मञ्च भिक्खुसङ्घञ्च। लभेय्याहं भोतो गोतमस्स सन्तिके पब्बज्जं, 
लभेय्यं उपसम्पद'न्ति। “यो खो, वच्छ, अञ्ञतित्थियपुब्बो इमस्मिं धम्मविनये आकङ्कति पब्बज्जं, आकङ्घति उपसम्पदं, 
सो चत्तारो मासे परिवसति । चतुन्नं मासानं अच्चयेन आरद्धचित्ता भिक्खू पब्बाजेन्ति उपसम्पादेन्ति भिक्खुभावाय; अपि च 
मेत्थ पुग्गलवेमत्तता विदिता ति । “सचे, भन्ते, अञ्ञतित्थियपुब्बा इमस्मिं धम्मविनये आकङ्कन्ता पब्बज्जं, आकङ्कन्ता 
उपसम्पदं चत्तारो मासे परिवसन्ति, चतुन्नं मासानं अच्चयेन आरद्भचित्ता भिक्खू पब्बाजेन्ति उपसम्पादेन्ति भिक्खुभावाय; 
अहं चत्तारि वस्सानि परिवसिस्सामि। चतुन्नं वस्सानं अच्चयेन आरद्भचित्ता भिक्खू पब्बाजेन्तु उपसम्पादेन्तु 
भिक्खुभावाया"”ति। अलत्थ खो वच्छगोत्तो परिब्बाजको भगवतो सन्तिके पब्बज्जं अलत्थ उपसम्पदं । 


अचिरूपसम्पन्नो खो पनायस्मा वच्छगोत्तो अद्धमासूपसम्पन्नो येन भगवा तेनुपसङ्कमि; उपसङ्कमित्वा भगवन्तं 
अभिवादेत्वा एकमन्तं निसीदि । एकमन्तं निसिन्नो खो आयस्मा वच्छगोत्तो भगवन्तं एतदवोच - “यावतकं, भन्ते, सेखेन 
जाणेन सेखाय विज्जाय पत्तब्बं, अनुप्पत्तं तं मया; उत्तरि च मे [उत्तरिं मे (सी० स्या० कं० पी०)] भगवा धम्मं देसेतू"ति। 
“नतेन हि त्वं, वच्छ, द्वे धम्मे उत्तरि भावेहि - समथञ्च विपस्सनञ्च। इमे खो ते, वच्छ, द्वे धम्मा उत्तरि भाविता - समथो 
च विपस्सना च - अनेकधातुपटिवेधाय संवत्तिस्सन्ति। 


१९८. “सो त्वं, वच्छ, यावदेव [यावदे (पी०)] आकङ्किस्ससि - 'अनेकविहितं इद्भिविधं पच्चनुभवेय्यं - एकोपि 
हुत्वा बहुधा अस्सं, बहुधापि हुत्वा एको अस्सं; आविभावं, तिरोभावं; तिरोकुटं तिरोपाकारं तिरोपब्बतं असज्जमानो 
गच्छेय्यं, सेय्यथापि आकासे; पथवियापि उम्मुज्जनिमुज्जं करेय्यं, सेय्यथापि उदके; उदकेपि अभिज्जमाने गच्छेय्यं, 
सेय्यथापि पथवियं; आकासेपि पल्लङ्केन कमेय्यं, सेय्यथापि पक्खी सकुणो; इमेपि चन्दिमसूरिये एवंमहिद्धिके 
एवंमहानुभावे पाणिना परिमसेस्यं, परिमज्जेय्यं; यावब्रह्मलोकापि कायेन वसं वत्तेय्य'न्ति, तत्र तत्रेव सक्खिभब्बतं 
पापुणिस्ससि, सति सति आयतने । 


“सो त्वं, बच्छ, यावदेव आकङ्किस्ससि - 'दिब्बाय सोतधातुया विसुद्धाय अतिक्कन्तमानुसिकाय उभो सद्दे सुणेय्यं 
- दिब्बे च मानुसे च, ये दूरे सन्तिके चा'ति, तत्र तत्रेव सक्खिभब्बतं पापुणिस्ससि, सति सतिआयतने। 


“सो त्वं, बच्छ, यावदेव आकङ्किस्ससि - 'परसत्तानं परपुग्गलानं चेतसा चेतो परिच्च पजानेय्यं -- सरागं वा चित्तं 
सरागं चित्तन्ति पजानेय्यं, वीतरागं वा चित्तं वीतरागं चित्तन्ति पजानेय्यं; सदोसं वा चित्तं सदोसं चित्तन्ति पजानेय्यं, वीतदोसं 
वा चित्तं वीतदोसं चित्तन्ति पजानेय्यं; समोहं वा चित्तं समोहं चित्तन्ति पजानेय्यं, वीतमोहं वा चित्तं वीतमोहं चित्तन्ति 
पजानेय्यं; संखित्तं वा चित्तं संखित्तं चित्तन्ति पजानेय्यं, विक्खित्तं वा चित्तं विक्खित्तं चित्तन्ति पजानेय्यं; महग्गतं वा चित्तं 
महग्गतं चित्तन्ति पजानेय्यं, अमहग्गतं वा चित्तं अमहग्गतं चित्तन्ति पजानेय्यं; सउत्तरं वा चित्तं सउत्तरं चित्तन्ति पजानेय्यं, 

अनुत्तरं वा चित्तं अनुत्तरं चित्तन्ति पजानेय्यं; समाहितं वा चित्तं समाहितं चित्तन्ति पजानेय्यं, असमाहितं वा चित्तं 
असमाहितं चित्तन्ति पजानेय्यं; विमृत्तं वा चित्तं विमुत्तं चित्तन्ति पजानेय्यं, अविमुत्तं वा चित्तं अविमुत्तं चित्तन्ति 
पजानेस्य'न्ति, तत्र तत्रेव सक्खिभब्बतं पापुणिस्ससि, सति सतिआयतने । 


“सो त्वं, बच्छ, यावदेव आकङ्किस्ससि - 'अनेकविहितं पुब्बेनिवासं अनुस्सरेय्यं, सेय्यथिदं - एकम्पि जाति द्वेपि 
जातियो तिस्सोपि जातियो चतस्सोपि जातियो पञ्चपि जातियो दसपि जातियो वीसम्पि जातियो तिंसम्पि जातियो 
चत्तालीसम्पि जातियो पञ्ञासम्पि जातियो जातिसतम्पि जातिसहस्सम्पि जातिसतसहस्सम्पि; अनेकेपि संवट्टकप्पे 
अनेकेपि विवट्टकप्पे अनेकेपि संवट्टविवट्टकप्पे - अमुत्रासिं एवंनामो एवंगोत्तो एवंवण्णो एवमाहारो 
एवंसुखदुक्खप्पटिसंवेदी एवमायुपरियन्तो, सो ततो चुतो अमुत्र उदपादि; तत्रापासिं एवंनामो एवंगोत्तो एवंवण्णो एवमाहारो 
एवंसुखदुक्खप्पटिसंवेदी एवमायुपरियन्तो, सो ततो चुतो इधूपपन्नोति; इति साकारं सउद्देसं अनेकविहितं पुब्बेनिवासं 
अनुस्सरेय्य'न्ति, तत्र तत्रेव सक्खिभब्बतं पापुणिस्ससि, सति सतिआयतने । 


“सो त्वं, बच्छ, यावदेव आकङ्किस्ससि - 'दिब्बेन चक्खुना विसुद्धेन अतिक्कन्तमानुसकेन सत्ते पस्सेय्यं चवमाने 
उपपज्जमाने हीने पणीते सुवण्णे दुब्बण्णे सुगते दुग्गते यथाकम्मूपगे सत्ते पजानेय्यं - इमे वत भोन्तो सत्ता कायदुच्चरितेन 
समन्नागता वचीदुच्चरितेन समन्नागता मनोदुच्चरितेन समन्नागता अरियानं उपवादका मिच्छादिड्टिका 
मिच्छादिट्टिकम्मसमादाना, ते कायस्स भेदा परं मरणा अपायं दुग्गति विनिपातं निरयं उपपन्ना; इमे वा पन भोन्तो सत्ता 
कायसुचरितेन समन्नागता वचीसुचरितेन समन्नागता मनोसुचरितेन समन्नागता अरियानं अनुपवादका सम्मादिद्विका 
सम्मादिड्िकम्मसमादाना, ते कायस्स भेदा परं मरणा सुगति सग्गं लोकं उपपन्नाति; इति दिब्बेन चकखुना विसुद्धेन 
अतिक्कन्तमानुसकेन सत्ते पस्सेय्यं चवमाने उपपज्जमाने हीने पणीते सुवण्णे दुब्बण्णे सुगते दुग्गते यथाकम्मूपगे सत्ते 
पजानेय्य न्ति, तत्र तत्रेव सक्खिभन्बतं पापुणिस्ससि, सति सतिआयतने। 


“सो त्वं, वच्छ, यावदेव आकङ्किस्ससि - 'आसवानं खया अनासवं चेतोविमुत्ति पञ्जाविमुत्ति दिट्टेव धम्मे सयं 
अभिज्ञा सच्छिकत्वा उपसम्पज्ज विहरेय्य'न्ति, तत्र तत्रेव सक्खिभब्बतं पापुणिस्ससि, सति सतिआयतने ˆति। 


१९९. अथ खो आयस्मा वच्छगोत्तो भगवतो भासितं अभिनन्दित्वा अनुमोदित्वा उट्ठायासना भगवन्तं अभिवादेत्वा 
पदक्खिणं कत्वा पक्कामि। अथ खो आयस्मा वच्छगोत्तो एको वूपकट्ठी अप्पमत्तो आतापी पहितत्तो विहरन्तो नचिरस्सेव 
-- यस्सत्थाय कुलपृत्ता सम्मदेव अगारस्मा अनगारियं पब्बजन्ति तदनुत्तरं - ब्रह्मचरियपरियोसानं दिड्ेव धम्मे सयं 
अभिज्ञा सच्छिकत्वा उपसम्पज्ज विहासि। 'खीणा जाति, वुसितं ब्रह्मचरियं, कतं करणीयं, नापरं इत्थत्ताया'ति 
अब्भञ्जासि। अञ्ञतरो खो पनायस्मा वच्छगोत्तो अरहतं अहोसि। 


२००. तेन खो पन समयेन सम्बहुला भिक्खू भगवन्तं दस्सनाय गच्छन्ति। अहदसा खो आयस्मा वच्छगोत्तो ते भिक्खू 
दूरतोब आगच्छन्ते । दिस्वान येन ते भिक्खू तेनुपसङ्कमि; उपसङ्कमित्वा ते भिक्खू एतदवोच - “हन्द! कहं पन तुम्हे 
आयस्मन्तो गच्छथा”ति? “भगवन्तं खो मयं, आवुसो, दस्सनाय गच्छामा”ति। “तेनहायस्मन्तो मम वचनेन भगवतो पादे 
सिरसा वन्दथ, एवञ्च वदेथ - 'वच्छगोत्तो, भन्ते, भिक्खु भगवतो पादे सिरसा वन्दति, एवञ्च वदेति - परिचिण्णो मे 
भगवा, परिचिण्णो मे सुगतो'”ति। “एवमावुसो”ति खो ते भिक्खू आयस्मतो वच्छगोत्तस्स पच्चस्सोसुं। अथ खो ते भिक्खू 
येन भगवा तेनुपसङ्कमिसु; उपसङ्कमित्वा भगवन्तं अभिवादेत्वा एकमन्तं निसीदिंसु । एकमन्तं निसिन्ना खो ते भिक्खू 
भगवन्तं एतदवोचुं - “आयस्मा, भन्ते, वच्छगोत्तो भगवतो पादे सिरसा वन्दति, एवञ्च वदेति -- “परिचिण्णो मे भगवा, 

परिचिण्णो मे सुगतो'"ति। “पुब्बेव मे, भिक्खवे, वच्छगोत्तो भिक्खु चेतसा चेतो परिच्च विदितो -- 'तेविज्जो 
बच्छगोत्तो भिक्खु महिद्भिको महानुभावो'ति। देवतापि मे एतमत्थं आरोचेसुं -- `तेविज्जो, भन्ते, वच्छगोत्तो भिक्खु 
महिद्धिको महानुभावो ”ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति । 
महावच्छसुत्तं निट्टितं ततियं । 
४. दीघनखसृत्तं 


२०१. एवं मे सुतं - एकं समयं भगवा राजगहे विहरति गिज्झकूटे पब्बते सूकरखतायं । अथ खो दीघनखो 
परिब्बाजको येन भगवा तेनुपसङ्कमि; उपसङ्कमित्वा भगवता सद्धि सम्मोदि । सम्मोदनीयं कथं सारणीयं वीतिसारेत्वा 
एकमन्तं अट्टासि । एकमन्तं ठितो खो दीघनखो परिब्बाजको भगवन्तं एतदवोच - “अहञ्हि, भो गोतम, एवंवादी एवंदिडि 
-- 'सब्बं मे नकखमती'”ति। “यापि खो ते एसा, अग्गिवेस्सन, दिट्टि -- “सब्ब मे नक्खमती'ति, एसापि ते दिट्टि 
नक्खमती ति? “एसा चे [एसापि (क०)] मे, भो गोतम, दिट्टि खमेय्य, तंपस्स तादिसमेव, तंपस्स तादिसमेवा”ति। “अतो 
खो ते, अग्गिवेस्सन, बहू हि बहुतरा लोकस्मिं ये एवमाहंसु - 'तंपस्स तादिसमेव, तंपस्स तादिसमेवा'ति। ते तञ्चेव दिङ्कि 
नप्पजहन्ति अञ्ञञ्च दिट्ठिं उपादियन्ति। अतो खो ते, अग्गिवेस्सन, तनू हि तनुतरा लोकस्मिं ये एवमाहंसु -- `तंपस्स 
तादिसमेव, तंपस्स तादिसमेवा'ति। ते तञ्चेव दिट्टिं पजहन्ति अञ्ञञ्च दिट्ठिं न उपादियन्ति। सन्तग्गिवेस्सन, एके 
समणब्राह्मणा एवंवादिनो एवंदिट्टिनो -- 'सब्बं मे खमती'ति; सन्तग्गिवेस्सन, एके समणब्राह्मणा एवंवादिनो एवंदिड्टिनो - 
“सब्ब मे नक्खमती'ति; सन्तग्गिवेस्सन, एके समणब्राह्मणा एवंवादिनो एवंदिड्रिनो - 'एकच्चं मे खमति, एकच्चं मे 
नकखमती'ति। तत्रग्गिवेस्सन, ये ते समणब्राह्मणा एवंवादिनो एवंदिडिनो -- “सब्बं मे खमती'ति तेसमयं दिडि सारागाय 
सन्तिके, सञ्ञोगाय सन्तिके, अभिनन्दनाय सन्तिके अज्झोसानाय सन्तिके उपादानाय सन्तिके; तत्रग्गिवेस्सन ये ते 
समणब्राह्मणा एवंवादिनो एवंदिड्टिनो -- 'सब्बं मे नक्खमती'ति तेसमयं दिद्ठि असारागाय सन्तिके, असञ्ञजोगाय सन्तिके, 
अनभिनन्दनाय सन्तिके, अनज्झोसानाय सन्तिके, अनुपादानाय सन्तिके”ति। 


२०२. एवं वुत्ते, दीघनखो परिब्बाजको भगवन्तं एतदवोच - “उक्कंसेति [उक्कंसति (सी० पी० क०)] मे भवं 
गोतमो दिड्टिगतं, समुक्कंसेति [सम्पहंसति (क०)] मे भवं गोतमो दिद्विगत''न्ति। “तत्रग्गिवेस्सन, ये ते समणब्राह्मणा 
एवंवादिनो एवंदिट्ठिनो - 'एकच्चं मे खमति, एकच्चं मे नक्खमती'ति। या हि तेसं खमति सायं दिड्टि सारागाय सन्तिके, 
सञ्जोगाय सन्तिके, अभिनन्दनाय सन्तिके, अज्झोसानाय सन्तिके, उपादानाय सन्तिके; या हि तेसं नक्खमति सायं दिदि 
असारागाय सन्तिके, असञ्ञजोगाय सन्तिके, अनभिनन्दनाय सन्तिके, अनज्झोसानाय सन्तिके, अनुपादानाय सन्तिके । 
तत्रग्गिवेस्सन, ये ते समणब्राह्मणा एवंवादिनो एवंदिड्रिनो -- 'सब्बं मे खमती'ति तत्थ विञ्ञू पुरिसो इति पटिसञ्चिक्खति 
- “या खो मे अयं दिट्ठि - सब्बं मे खमतीति, इमञ्चे अहं दिड्टि थामसा परामासा अभिनिविस्स वोहरेय्यं -- इदमेव सच्चं 
मोघमञ्जन्ति; द्वीहि मे अस्स विग्गहो - यो चायं समणो वा ब्राह्मणो वा एवंवादी एवंदिट्टि - सब्बं मे नक्खमतीति, यो चायं 
समणो वा ब्राह्मणो वा एवंवादी एवंदिट्टि - एकच्चं मे खमति, एकच्चं मे नक्खमतीति - इमेहि अस्स द्वीहि विग्गहो । इति 
बिग्गहे सति विवादो, विवादे सति विघातो, विघाते सति विहेसा' । इति सो विग्गहञ्च विवादञ्च विघातञ्च विहेसञ्च 
अत्तनि सम्पस्समानो तञ्चेव दिट्ठि पजहति अञ्ञञ्च दिट्ठि न उपादियति। एवमेतासं दिट्टीनं पहानं होति, एवमेतासं दिट्वीनं 
पटिनिस्सग्गो होति। 

२०३. “तत्रग्गिवेस्सन, ये ते समणब्राह्मणा एवंवादिनो एवंदिड्टिनो -- 'सब्बं मे नक्खमती' ति तत्थ विञ्ञू पुरिसो इति 
पटिसञ्चिक्खति - `या खो मे अयं दिद्टि - सब्बं मे नक्खमती' ति, इमञ्चे अहं दिट्ठि थामसा परामासा अभिनिविस्स 
बोहरेय्यं ~ इदमेव सच्चं मोघमञ्जन्ति; द्वीहि मे अस्स विग्गहो - यो चायं समणो वा ब्राह्मणो वा एवंवादी एवंदिड्टि - 
सब्बं मे खमतीति, यो चायं समणो वा ब्राह्मणो वा एवंवादी एवंदिड्ि - एकच्चं मे खमति एकच्चं मे नक्खमतीति - इमेहि 
अस्स द्वीहि विग्गहो। इति विग्गहे सति विवादो, विवादे सति विघातो, विघाते सति विहेसा' । इति सो विग्गहञ्च विवादञ्च 
विघातञ्च विहेसञ्च अत्तनि सम्पस्समानो तञ्चेव दिट्टिपजहति अञ्ञञ्च दिट्ठि न उपादियति। एवमेतासं दिद्वीनं पहानं 
होति, एवमेतासं दिट्टीनं पटिनिस्सग्गो होति। 


२०४. “तत्रग्गिवेस्सन, ये ते समणब्राह्मणा एवंवादिनो एवंदिड्रिनो -- 'एकच्चं मे खमति, एकच्चं मे नक्खमती'ति 
तत्थ विञ्ञू पुरिसो इति पटिसञ्चिक्खति - `या खो मे अयं दिड्टि - एकच्चं मे खमति, एकच्चं मे नक्खमतीति, इमञ्चे 
अहं दिट्टिं थामसा परामासा अभिनिविस्स वोहरेय्यं - इदमेव सच्चं मोघमञ्जन्ति; द्वीहि मे अस्स विग्गहो - यो चायं 
समणो वा ब्राह्मणो वा एवंवादी एवंदिट्टि -- सब्बं मे खमतीति, यो चायं समणो वा ब्राह्मणो वा एवंवादी एवंदिट्टि - सब्बं मे 
नक्खमतीति - इमेहि अस्स द्वीहि विग्गहो। इति विग्गहे सति विवादो, विवादे सति विघातो, विघाते सति विहेसा' । इति सो 
विग्गहञ्च विवादञ्च विघातञ्च विहेसञ्च अत्तनि सम्पस्समानो तञ्चेव दिट्टिंपजहति अञ्ञञ्च दिट्ठि न उपादियति। 
एवमेतासं दिट्ठीनं पहानं होति, एवमेतासं दिट्ठीनं पटिनिस्सग्गो होति। 


२०५. “अयं खो पनग्गिवेस्सन, कायो रूपी चातुमहाभूतिको [चातुम्महाभूतिको (सी० स्या०)] मातापेत्तिकसम्भवो 
ओदनकुम्मासुपचयो अनिच्चुच्छादनपरिमद्नभेदनविद्धंसनधम्मो, अनिच्चतो दुक्खतो रोगतो गण्डतो सल्लतो अघतो 
आबाधतो परतो पलोकतो सुञ्ञतो अनत्ततो समनुपस्सितब्बो । तस्सिमं कायं अनिच्चतो दुक्खतो रोगतो गण्डतो सल्लतो 
अघतो आबाधतो परतो पलोकतो सुञ्ञतो अनत्ततो समनुपस्सतो यो कायस्मिं कायछन्दो कायस्रेहो कायन्वयता सा 
पहीयति। 


““तिस्सो खो इमा, अग्गिवेस्सन, वेदना - सुखा वेदना, दुक्खा वेदना, अदुक्खमसुखा वेदना । यस्मिँ, अग्गिवेस्सन, 
समये सुखं वेदनं वेदेति, नेव तस्मिं समये दुक्खं वेदनं वेदेति, न अदुक्खमसुखं वेदनं वेदेति; सुखंयेव तस्मिं समये वेदनं 
वेदेति । यस्मिं, अग्गिवेस्सन, समये दुक्खं वेदनं वेदेति, नेव तस्मिं समये सुखं वेदनं वेदेति, न अदुक्खमसुखं वेदनं वेदेति; 
दुक्खंयेव तस्मिं समये वेदनं वेदेति। यस्मिं, अग्गिवेस्सन, समये अदुक्खमसुखं वेदनं वेदेति, नेव तस्मिं समये सुखं वेदनं 
वेदेति, न दुक्खं वेदनं वेदेति; अदुक्खमसुखंयेव तस्मिं समये वेदनं वेदेति । सुखापि खो, अग्गिवेस्सन, वेदना अनिच्चा 
सङ्घता पटिच्चसमुप्पन्ना खयधम्मा वयधम्मा विरागधम्मा निरोधधम्मा; दुक्खापि खो, अग्गिवेस्सन, वेदना अनिच्चा सङ्घाता 
पटिच्चसमुप्पन्ना खयधम्मा वयधम्मा विरागधम्मा निरोधधम्मा; अदुक्खमसुखापि खो, अग्गिवेस्सन, वेदना अनिच्चा 
सङ्घता पटिच्चसमुप्पन्ना खयधम्मा बयधम्मा विरागधम्मा निरोधधम्मा। एवं पस्सं, अग्गिवेस्सन, सुतवा अरियसावको 
सुखायपि वेदनाय निब्बिन्दति, दुक्खायपि वेदनाय निब्बिन्दति, अदुक्खमसुखायपि वेदनाय निब्बिन्दति; निब्बिन्दं विरज्जति, 
विरागा विमुच्चति । विमृत्तस्मिं, विमुत्तमिति जाणं होति। 'खीणा जाति, वुसितं ब्रह्मचरियं, कतं करणीयं, नापरं इत्थत्ताया'ति 
पजानाति। एं विमुत्तचित्तो खो, अग्गिवेस्सन, भिक्खु न केनचि संवदति, न केनचि विवदति, यञ्च लोके वृत्तं तेन वोहरति, 
अपरामस"'न्ति। 


२०६. तेन खो पन समयेन आयस्मा सारिपुत्तो भगवतो पिट्ठितो ठितो होति भगवन्तं बीजयमानो [वीजयमानो (सी० 


www.tipitaka.org Vipassana Research Institute 


Page 96 sur 250 


पी०)]। अथ खो आयस्मतो सारिपुत्तस्स एतदहोसि - “तेसं तेसं किर नो भगवा धम्मानं अभिञ्ञा पहानमाह, तेसं 
तेसं किर नो सुगतो धम्मानं अभिञ्ञा पटिनिस्सग्गमाहा ति । इति हिंद आयस्मतो सारिपुत्तस्स पटिसञ्चिक्खतो अनुपादाय 
आसवेहि चित्तं विमुच्चि। दीघनखस्स पन परिब्बाजकस्स विरजं वीतमलं धम्मचकखुं उदपादि - “यं किञ्चि समृदयधम्मं 
सब्बं तं निरोधधम्म''न्ति। अथ खो दीघनखो परिब्बाजको दिद्दुधम्मो पत्तधम्मो विदितधम्मो परियोगाळहधम्मो 
तिण्णविचिकिच्छो विगतकथंकथो वेसारज्जप्पत्तो अपरप्पच्चयो सत्थुसासने भगवन्तं एतदवोच -- ““अभिक्कन्तं, भो 
गोतम, अभिक्कन्तं, भो गोतम! सेय्यथापि, भो गोतम, निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा 
मग्गं आचिक्खेय्य, अन्धकारे वा तेलपज्जोतं धारेय्य -- चकखुमन्तो रूपानि दक्खन्तीति -- एवमेव खो भोता गोतमेन 
अनेकपरियायेन धम्मो पकासितो । एसाहं भवन्तं गोतमं सरणं गच्छामि धम्मञ्च भिक्खुसङ्घञ्च | उपासकं मं भवं गोतमो 
धारेतु अज्जतग्गे पाणुपेतं सरणं गत" न्ति। 


दीघनखसुत्तं निट्टितं चतुत्थं । 
५. मागण्डियसुत्तं 


२०७. एवं मे सुतं - एकं समयं भगवा कुरूसु विहरति कम्मासधम्मं नाम कुरूनं निगमो, भारद्वाजगोत्तस्स 
ब्राह्मणस्स अग्यागारे तिणसन्थारके [तिणसन्थरके (सी० स्या० कं० पी०)]। अथ खो भगवा पुब्बण्हसमयं निवासेत्वा 
पत्तचीवरमादाय कम्मासधम्मं पिण्डाय पाविसि। कम्मासधम्मं पिण्डाय चरित्वा पच्छाभत्तं पिण्डपातपटिक्कन्तो येन 
अञ्जतरो वनसण्डो तेनुपसङ्कमि दिवाविहाराय। तं बनसण्डं अज्झोगाहेत्वा अञ्ञतरस्मिं रुक्खमूले दिवाविहारं निसीदि। 
अथ खो मागण्डियो [मागन्दियो (सी० पी०)] परिब्बाजको जङ्घाविहारं अनुचङ्कममानो अनुविचरमानो येन भारद्वाजगोत्तस्स 
ब्राह्मणस्स अग्यागारं तेनुपसङ्कमि। अद्दसा खो मागण्डियो परिब्बाजको भारद्वाजगोत्तस्स ब्राह्मणस्स अग्यागारे 
तिणसन्थारकं पञ्जत्तं । दिस्वान भारद्वाजगोत्तं ब्राह्मणं एतदवोच - “कस्स न्वयं भोतो भारद्वाजस्स अग्यागारे 
तिणसन्थारको पञ्जत्तो, समणसेय्यानुरूपं [समणसेय्यारूपं (सी० पी०)] मञ्ञे"ति? “अत्थि, भो मागण्डिय, समणो गोतमो 
सक्यपृत्तो सक्यकुला पब्बजितो। तं खो पन भवन्तं गोतमं एवं कल्याणो कित्तिसद्दो अब्भुग्गतो -- 'इतिपि सो भगवा अरहं 
सम्मासम्बुद्धो विज्जाचरणसम्पन्नो सुगतो लोकविदू अनुत्तरो पुरिसदम्मसारथि सत्था देवमनुस्सानं बुद्धो भगवा'ति। 
तस्सेसा भोतो गोतमस्स सेय्या पञ्जत्ता”ति। “दुद्दिटं बत, भो भारद्वाज, अहसाम; दुह्दिड्ं बत, भो भारद्वाज, अद्दसाम! ये मयं 
तस्स भोतो गोतमस्स भूनहुनो [भूनहनस्स (स्या० कं०)] सेय्यं अहसामा”ति। “रक्खस्सेतं, मागण्डिय, वाचं; रकखस्सेतं, 
मागण्डिय, वाचं । बहू हि तस्स भोतो गोतमस्स खत्तियपण्डितापि ब्राह्मणपण्डितापि गहपतिपण्डितापि समणपण्डितापि 
अभिप्पसन्ना विनीता अरिये जाये धम्मे कुसले"ति। “सम्मुखा चेपि मयं, भो भारद्वाज, तं भवन्तं गोतमं पस्सेय्याम, 
सम्मुखापि नं वदेय्याम - “भूनहु [भूनहनो (स्या० कं०)] समणो गोतमो'ति। तं किस्स हेतु? एवज्हि नो सुत्ते ओचरती 'ति। 
“सचे तं भोतो मागण्डियस्स अगरु आरोचेय्यामि तं [आरोचेय्यमेतं (सी० पी०), आरोचेस्सामि तस्स (स्या० कं०)] 
समणस्स गोतमस्सा”ति। “अप्पोस्सुक्को भवं भारद्वाजो वुत्तोव नं वदेय्या”ति। 


२०८. अस्सोसि खो भगवा दिब्बाय सोतधातुया विसुद्धाय अतिक्कन्तमानुसिकाय भारद्वाजगोत्तस्स ब्राह्मणस्स 
मागण्डियेन परिब्बाजकेन सद्धिं इमं कथासल्लापं। अथ खो भगवा सायन्हसमयं पटिसल्लाना बुट्टितो येन भारद्वाजगोत्तस्स 
ब्राह्मणस्स अग्यागारं तेनुपसङ्कमि; उपसङ्कमित्वा निसीदि भगवा पञ्जत्ते तिणसन्थारके । अथ खो भारद्वाजगोत्तो ब्राह्मणो 
येन भगवा तेनुपसङ्कमि; उपसङ्कमित्वा भगवता सद्भि सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि। 

एकमन्तं निसिन्नं खो भारद्वाजगोत्त ब्राह्मणं भगवा एतदवोच - “अह पन ते, भारद्वाज, मागण्डियेन परिब्बाजकेन 
सद्धि इमंयेव तिणसन्थारकं आरब्म कोचिदेव कथासल्लापो ति? एवं वुत्ते, भारद्वाजगोत्तो ब्राह्मणो संविग्गो लोमहड्टुजातो 
भगवन्तं एतदवोच - “एतदेव खो पन मयं भोतो गोतमस्स आरोचेतुकामा। अथ च पन भवं गोतमो अनक्खातंयेव 
अक्खासी”ति। अयञ्च हि [अयञ्च हिदं (सी० स्या० कं० पी०)] भगवतो भारद्वाजगोत्तेन ब्राह्मणेन सद्धिं अन्तराकथा 
विप्पकता होति। अथ खो मागण्डियो परिब्बाजको जङ्घाविहारं अनुचङ्कममानो अनुविचरमानो येन भारद्वाजगोत्तस्स 
ब्राह्मणस्स अग्यागारं येन भगवा तेनुपसङ्कमि; उपसङ्कमित्वा भगवता सद्धिं सम्मोदि। सम्मोदनीयं कथं सारणीयं 
बीतिसारेत्वा एकमन्तं निसीदि। एकमन्तं निसिन्नं खो मागण्डियं परिब्बाजकं भगवा एतदवोच - 


२०९. “चकखुं खो, मागण्डिय, रूपारामं रूपरतं रूपसम्मुदितं । तं तथागतस्स दन्तं गुत्तं रक्खितं संवुतं, तस्स च 
संवराय धम्मं देसेति। इदं नु ते एतं, मागण्डिय, सन्धाय भासितं - 'भूनह समणो गोतमो' "ति? “एतदेव खो पन मे, भो 
गोतम, सन्धाय भासितं - 'भूनह समणो गोतमो'ति। तं किस्स हेतु? एवज्हि नो सृत्ते ओचरती"ति। “सोतं खो, मागण्डिय, 


तथागतस्स दन्ता गुत्ता रक्खिता संवुता, तस्सा च संवराय धम्मं देसेति। इदं नु ते एतं, मागण्डिय, सन्धाय भासितं - “भूनहु 
समणो गोतमो'”ति? “एतदेव खो पन मे, भो गोतम, सन्धाय भासितं -- 'भूनहु समणो गोतमो'ति। तं किस्स हेतु? एवञ्हि 


धम्मसम्मुदितो। सो तथागतस्स दन्तो गुत्तो रक्खितो संबुतो, तस्स च संवराय धम्मं देसेति। इदं नु ते एतं, मागण्डिय, 
सन्धाय भासितं - 'भूनहु समणो गोतमो ति? “एतदेव खो पन मे, भो गोतम, सन्धाय भासितं - भूनहु समणो 
गोतमो'ति। तं किस्स हेतु? एवज्हि नो सुत्ते ओचरती 'ति। 


२१०. “तं कि मञ्जसि, मागण्डिय - 'इधेकच्चो चक्खुविञ्जेय्येहि रूपेहि परिचारितपुब्बो अस्स इट्टेहि कन्तेहि 
मनापेहि पियरूपेहि कामूपसंहितेहि रजनीयेहि, सो अपरेन समयेन रूपानंयेव समुदयञ्च अत्थङ्गमञ्च अस्सादञ्च 
आवदीनवञ्च निस्सरणञ्च यथाभूतं विदित्वा रूपतण्हं पहाय रूपपरिळाहं पटिविनोदेत्वा विगतपिपासो अज्झत्तं 
बूपसन्तचित्तो विहरेय्य। इमस्स पन ते, मागण्डिय, किमस्स वचनीय'” न्ति? “न किञ्चि, भो गोतम” । “तं कि मञ्ञसि, 
मागण्डिय -- 'इधेकच्चो सोतविञ्जेय्येहि सद्देहि...पे०... घानविञ्जेय्येहि गन्धेहि... जिव्हाविञ्जेय्येहि रसेहि... कायविञ्जेय्येहि 
फोइुब्बेहि परिचारितपुब्बो अस्स इट्रेहि कन्तेहि मनापेहि पियरूपेहि कामूपसंहितेहि रजनीयेहि, सो अपरेन समयेन 
फोट्डब्बानंयेव समुदयञ्च अत्थङ्गमञ्च अस्सादञ्च आदीनवञ्च निस्सरणञ्च यथाभूतं विदित्वा फोट्डब्बतण्हं पहाय 
फोदुब्बपरिळाहं पटिविनोदेत्वा विगतपिपासो अज्झत्तं वूपसन्तचित्तो विहरेय्य। इमस्स पन ते, मागण्डिय, किमस्स 
वचनीय'”'न्ति? “न किञ्चि, भो गोतम” । 


२११. “अहं खो पन, मागण्डिय, पुब्बे अगारियभूतो समानो पञ्चहि कामगुणेहि समप्पितो समङ्गीभूतो परिचारेसि 


घानविञ्जेय्येहि गन्धेहि... जिव्हाविञ्जेय्येहि रसेहि... कायविञ्जेय्येहि फोइुब्बेहि इट्टेहि कन्तेहि मनापेहि पियरूपेहि 
कामूपसंहितेहि रजनीयेहि । तस्स मय्हं, मागण्डिय, तयो पासादा अहेसुं - एको वस्सिको, एको हेमन्तिको, एको गिम्हिको। 
सो खो अहं, मागण्डिय, वस्सिके पासादे बस्सिके चत्तारो [वस्सिके पासादे चत्तारो (स्या० कं०)] मासे निप्पुरिसेहि तूरियेहि 
[तुरियेहि (सी० स्या० कं० पी०)] परिचारयमानो [परिचारियमानो (सब्बत्थ)] न हेट्टापासादं ओरोहामि। सो अपरेन समयेन 
कामानंयेव समुदयञ्च अत्थङ्गमञ्च अस्सादञ्च आदीनवञ्च निस्सरणञ्च यथाभूतं विदित्वा कामतण्हं पहाय 

कामपरिळाहं पटिविनोदेत्वा विगतपिपासो अज्झत्तं वूपसन्तचित्तो विहरामि । सो अज्ञे सत्ते पस्सामि कामेसु 
अवीतरागे कामतण्हाहि खज्जमाने कामपरिळाहेन परिडय्हमाने कामे पटिसेवन्ते । सो तेसं न पिहेमि, न तत्थ अभिरमामि। 
तं किस्स हेतु? याहयं, मागण्डिय, रति, अञ्ञत्रेव कामेहि अञ्ञत्र अकुसलेहि धम्मेहि - अपि दिब्बं सुखं समधिगय्ह 
तिट्ठति - ताय रतिया रममानो हीनस्स न पिहेमि, न तत्थ अभिरमामि । 


२१२. “सेय्यथापि, मागण्डिय, गहपति वा गहपतिपुत्तो वा अड्डो महद्धनो महाभोगो पञ्चहि कामगुणेहि समप्पितो 


रजनीयेहि। सो कायेन सुचरितं चरित्वा वाचाय सुचरितं चरित्वा मनसा सुचरितं चरित्वा कायस्स भेदा परं मरणा सुगति 
सग्गं लोकं उपपज्जेय्य देवानं तावतिंसानं सहब्यतं । सो तत्थ नन्दने वने अच्छरासङ्घपरिबुतो दिब्बेहि पञ्चहि कामगुणेहि 
समप्पितो समङ्गीभूतो परिचारेय्य। सो पस्सेय्य गहपति वा गहपतिपुत्तं वा पञ्चहि कामगुणेहि समप्पितं समङ्गीभूतं 
परिचारयमानं । 


“नतं कि मञ्जसि, मागण्डिय, अपि नु सो देवपुत्तो नन्दने वने अच्छरासङ्घपरिवुतो दिब्बेहि पञ्चहि कामगुणेहि 
समप्पितो समङ्गीभूतो परिचारयमानो अमुस्स गहपतिस्स वा गहपतिपुत्तस्स वा पिहेय्य, मानुसकानं वा पञ्चन्नं कामगुणानं 
मानुसकेहि वा कामेहि आवड्टेय्या”ति? “नो हिरदै, भो गोतम” । तं किस्स हेतु? मानुसकेहि, भो गोतम, कामेहि दिब्बकामा 
अभिक्कन्ततरा च पणीततरा चा"ति। “एवमेव खो अहं, मागण्डिय, पुब्बे अगारियभूतो समानो पञ्चहि कामगुणेहि 
समप्पितो समङ्गीभूतो परिचारेसिं चक्खुविञ्ञेय्येहि रूपेहि इट्टेहि कन्तेहि मनापेहि पियरूपेहि कामूपसंहितेहि रजनीयेहि, 


मनापेहि पियरूपेहि कामूपसंहितेहि रजनीयेहि। सो अपरेन समयेन कामानंयेव समुदयञ्च अत्थङ्गमञ्च अस्सादञ्च 
आवीनवञ्च निस्सरणञ्च यथाभूतं विदित्वा कामतण्हं पहाय कामपरिळाहं पटिविनोदेत्वा विगतपिपासो अज्झत्तं 
बूपसन्तचित्तो विहरामि। सो अज्ञे सत्ते पस्सामि कामेसु अवीतरागे कामतण्हाहि खज्जमाने कामपरिळाहेन परिडय्हमाने 
कामे पटिसेवन्ते, सो तेसं न पिहेमि, न तत्थ अभिरमामि। तं किस्स हेतु? याहयं, मागण्डिय, रति अञ्ञत्रेव कामेहि अञ्ञत्र 
अकुसलेहि धम्मेहि - अपि दिब्बं सुखं समधिगस्ह तिट्ठति - ताय रतिया रममानो हीनस्स न पिहेमि, न तत्थ अभिरमामि । 


२१३. “सेय्यथापि, मागण्डिय, कुट्टी पुरिसो अरुगत्तो पक्कगत्तो किमीहि खज्जमानो नखेहि वणमुखानि 
विप्पतच्छमानो अङ्गारकासुया कायं परितापेय्य। तस्स मित्तामच्चा जातिसालोहिता भिसक्कं सल्लकत्तं उपट्ठापेय्युं । तस्स 
सो भिसक्को सल्लकत्तो भेसज्जं करेय्य। सो तं भेसज्जं आगम्म कुड्रेहि परिमुच्चेय्य, अरोगो अस्स सुखी सेरी सयंवसी 
येन कामं गमो। सो अज्ञं कुट्ठि पुरिसं पस्सेय्य अरुगत्तं पक्कगत्तं किमीहि खज्जमानं नखेहि वणमुखानि विप्पतच्छमानं 
अङ्गारकासुया कायं परितापेन्तं । 


“तं कि मञ्जसि, मागण्डिय, अपि नु सो पुरिसो अमुस्स कुट्टिस्स पुरिसस्स पिहेय्य अङ्गारकासुया वा भेसज्जं 
पटिसेवनाय वा”ति? “नो हिदं, भो गोतम। तं किस्स हेतु? रोगे हि, भो गोतम, सति भेसज्जेन करणीयं होति, रोगे असति न 


भेसज्जेन करणीयं होतीति। “एवमेव खो अहं, मागण्डिय, पुब्बे अगारियभूतो समानो पञ्चहि कामगुणेहि समप्पितो 
समङ्गीभूतो परिचारेसि, चक्खुविञ्जेय्येहि रूपेहि इट्टेहि कन्तेहि मनापेहि पियरूपेहि कामूपसंहितेहि रजनीयेहि, 


मनापेहि पियरूपेहि कामूपसंहितेहि रजनीयेहि। सो अपरेन समयेन कामानंयेव समुदयञ्च अत्थङ्गमञ्च अस्सादञ्च 

आदीनवञ्च निस्सरणञ्च यथाभूतं विदित्वा कामतण्हं पहाय कामपरिळाहं पटिविनोदेत्वा विगतपिपासो अज्झत्तं 
बूपसन्तचित्तो विहरामि । सो अज्जे सत्ते पस्सामि कामेसु अवीतरागे कामतण्हाहि खज्जमाने कामपरिळाहेन परिडय्हमाने 
कामे पटिसेवन्ते । सो तेसं न पिहेमि, न तत्थ अभिरमामि। तं किस्स हेतु? याहयं, मागण्डिय, रति, अञ्ञत्रेव कामेहि 
अञ्ञत्र अकुसलेहि धम्मेहि -- अपि दिब्बं सुखं समधिगय्ह तिट्ठति -- ताय रतिया रममानो हीनस्स न पिहेमि, न तत्थ 
अभिरमामि। 


२१४. “सेय्यथापि, मागण्डिय, कुट्टी पुरिसो अरुगत्तो पक्कगत्तो किमीहि खज्जमानो नखेहि वणमुखानि 
विप्पतच्छमानो अङ्गारकासुया कायं परितापेय्य। तस्स मित्तामच्चा जातिसालोहिता भिसक्कं सल्लकत्तं उपट्ठापेय्युं । तस्स 
सो भिसक्को सल्लकत्तो भेसज्जं करेय्य। सो तं भेसज्जं आगम्म कुड्रेहि परिमुच्चेय्य, अरोगो अस्स सुखी सेरी सयंवसी 
येन कामं गमो। तमेनं द्वे बलवन्तो पुरिसा नानाबाहासु गहेत्वा अङ्गारकासुं उपकडेययुं 


“नतं कि मञ्जसि, मागण्डिय, अपि नु सो पुरिसो इति चितिचेव कायं सन्नामेय्या “ति? “एवं, भो गोतम” । “तं किस्स 
हेतु”? “असु हि, भो गोतम, अग्गि दुकखसम्फस्सो चेव महाभितापो च महापरिळाहो चा"ति। “तं कि मञ्ञसि, मागण्डिय, 
इदानेव नु खो सो अग्गि दुक्खसम्फस्सो चेव महाभितापो च महापरिळाहो च उदाह पुब्बेपि सो अग्गि दुक्खसम्फस्सो चेव 
महाभितापो च महापरिळाहो चाति? “इदानि चेव, भो गोतम, सो अग्गि दुक्खसम्फस्सो चेव महाभितापो च महापरिळाहो 
च, पुब्बेपि सो अग्गि दुक्खसम्फस्सो चेव महाभितापो च महापरिळाहो च। असु च [असु हि च (सी० पी०)], भो गोतम, 
कुट्टी पुरिसो अरुगत्तो पक्कगत्तो किमीहि खज्जमानो नखेहि वणमुखानि विप्पतच्छमानो उपहतिन्द्रियो दुक्खसम्फस्सेयेव 
अग्गिस्मिं सुखमिति विपरीतसञ्जं पच्चलत्था'ति। “एवमेव खो, मागण्डिय, अतीतम्पि अद्धानं कामा दुक्खसम्फस्सा चेव 
महाभितापा च महापरिळाहा च, अनागतम्पि अद्धानं कामा दुक्खसम्फस्सा चेव महाभितापा च महापरिळाहा च, एतरहिपि 
पच्चुप्पन्नं अद्धानं कामा दुक्खसम्फस्सा चेव महाभितापा च महापरिळाहा च। इमे च, मागण्डिय, सत्ता कामेसु अवीतरागा 
कामतण्हाहि खज्जमाना कामपरिळाहेन परिडय्हमाना उपहतिन्द्रिया दुक्खसम्फस्सेसुयेव कामेसु सुखमिति विपरीतसञ्ञं 
पच्चलत्थुं । 


२१५. “सेय्यथापि, मागण्डिय, कुट्टी पुरिसो अरुगत्तो पक्कगत्तो किमीहि खज्जमानो नखेहि वणमुखानि 
विप्पतच्छमानो अङ्गारकासुया कायं परितापेति। यथा यथा खो, मागण्डिय, असु कुट्टी पुरिसो अरुगत्तो पक्कगत्तो किमीहि 
खज्जमानो नखेहि बणमुखानि विप्पतच्छमानो अङ्गारकासुया कायं परितापेति तथा तथा'स्स [तथा तथा तस्सेव (स्या० कं० 
क०)] तानि बणमुखानि असुचितरानि चेव होन्ति दुग्गन्धतरानि च पूतिकतरानि च, होति चेव काचि सातमत्ता अस्सादमत्ता 
— यदिदं वणमुखानं कण्डूवनहेतु; एवमेव खो, मागण्डिय, सत्ता कामेसु अवीतरागा कामतण्हाहि खज्जमाना 
कामपरिळाहेन च परिडय्हमाना कामे पटिसेवन्ति। यथा यथा खो, मागण्डिय, सत्ता कामेसु अवीतरागा कामतण्हाहि 
खज्जमाना कामपरिळाहेन च परिडय्हमाना कामे पटिसेवन्ति तथा तथा तेसं तेसं सत्तानं कामतण्हा चेव पवड्डति, 
कामपरिळाहेन च परिडय्हन्ति, होति चेव सातमत्ता अस्सादमत्ता _ यदिदं पञ्चकामगुणे पटिच्च । 


“नतं कि मञ्जसि, मागण्डिय, अपि नु ते दिड्टो वा सुतो वा राजा वा राजमहामत्तो वा पञ्चहि कामगुणेहि समप्पितो 
समङ्गीभूतो परिचारयमानो कामतण्हं अप्पहाय कामपरिळाहं अप्पटिविनोदेत्वा विगतपिपासो अज्झत्तं वूपसन्तचित्तो 
विहासि वा विहरति वा विहरिस्सति वा”ति? “नो हिदं, भो गोतम” । “साधु, मागण्डिय! मयापि खो एतं, मागण्डिय, नेव 
दिट्ठु न सुतं राजा वा राजमहामत्तो वा पञ्चहि कामगुणेहि समप्पितो समङ्गीभूतो परिचारयमानो कामतण्हं अप्पहाय 

कामपरिळाहं अप्पटिविनोदेत्वा विगतपिपासो अज्झत्तं वूपसन्तचित्तो विहासि वा विहरति वा विहरिस्सति वा। अथ 
खो, मागण्डिय, ये हि केचि समणा वा ब्राह्मणा वा विगतपिपासा अज्झत्तं बूपसन्तचित्ता विहासुं वा विहरन्ति वा 
विहरिस्सन्ति वा सब्बे ते कामानंयेव समुदयञ्च अत्थङ्गमञ्च अस्सादञ्च आदीनवञ्च निस्सरणञ्च यथाभूतं विदित्वा 
कामतण्हं पहाय कामपरिळाहं पटिविनोदेत्वा विगतपिपासा अज्झत्तं वूपसन्तचित्ता विहासुं वा विहरन्ति वा विहरिस्सन्ति 
बा"ति। अथ खो भगवा तायं वेलायं इमं उदानं उदानेसि - 


“आरोग्यपरमा लाभा, निब्बानं परमं सुखं । 
अहुङ्गिको च मग्गानं, खेमं अमतगामिन' न्ति॥ 


२१६. एवं वृत्ते, मागण्डियो परिब्बाजको भगवन्तं एतदवोच - “अच्छरियं, भो गोतम, अब्भुतं, भो गोतम! याव 
सुभासितं चिदं भोता गोतमेन -- 'आरोग्यपरमा लाभा, निब्बानं परमं सुख'न्ति। मयापि खो एतं, भो गोतम, सुतं पुब्बकानं 
परिब्बाजकानं आचरियपाचरियानं भासमानानं - 'आरोग्यपरमा लाभा, निब्बानं परमं सुख'न्ति; तयिदं, भो गोतम, 
समेती 'ति। “यं पन ते एतं, मागण्डिय, सुतं पुब्बकानं परिब्बाजकानं आचरियपाचरियानं भासमानानं - “आरोग्यपरमा 
लाभा, निब्बानं परमं सुख'न्ति, कतमं तं आरोग्यं, कतमं तं निब्बान"'न्ति? एवं वुत्ते, मागण्डियो परिब्बाजको सकानेव सुदं 
गत्तानि पाणिना अनोमज्जति - “इदन्तं, भो गोतम, आरोग्यं, इदन्तं निब्बानं । अहञ्हि, भो गोतम, एतरहि अरोगो सुखी, न 
मं किञ्चि आबाधती 'ति। 


२१७. “सय्यथापि, मागण्डिय, जच्चन्धो पुरिसो; सो न पस्सेय्य कण्हसुक्कानि रूपानि, न पस्सेय्य नीलकानि 
रूपानि, न पस्सेय्य पीतकानि रूपानि, न पस्सेय्य लोहितकानि रूपानि, न पस्सेय्य मञ्जिट्टकानि [मञ्जेट्टिकानि (सी० स्या० 
कं० पी०), मञ्जेटुकानि (क०)] रूपानि, न पस्सेय्य समविसमं, न पस्सेय्य तारकरूपानि, न पस्सेय्य चन्दिमसूरिये। सो 
सुणेय्य चक्खुमतो भासमानस्स - 'छेकं वत, भो, ओदातं वत्थं अभिरूपं निम्मलं सुची ति! सो ओदातपरियेसनं चरेय्य । 
तमेनं अञ्ञतरो पुरिसो तेलमलिकतेन साहुळिचीरेन [तेलमसिकतेन साहुळचीवरेन (सी० स्या० कं० पी०)] बञ्चेय्य - 
"इदं ते, अम्भो पुरिस, ओदातं वत्थं अभिरूपं निम्मलं सुची'ति। सो तं पटिग्गण्हेय्य, पटिग्गहेत्वा पारुपेय्य, पारुपेत्वा 
अत्तमनो अत्तमनवाचं निच्छारेय्य - 'छेकं वत, भो, ओदातं वत्थं अभिरूपं निम्मलं सुची'ति! 


“नतं कि मञ्जसि, मागण्डिय, अपि नु सो जच्चन्धो पुरिसो जानन्तो पस्सन्तो अमुं तेलमलिकतं साहुळिचीरं 
पटिग्गण्हेय्य, पटिग्गहेत्वा पारुपेस्य, पारुपेत्वा अत्तमनो अत्तमनवाचं निच्छारेय्य - 'छेकं बत, भो, ओदातं वत्थं अभिरूपं 
निम्मलं सुची'ति उदाहृ चक्खुमतो सद्भाया"ति? “अजानन्तो हि, भो गोतम, अपस्सन्तो सो जच्चन्धो पुरिसो अमुं 
तेलमलिकतं साहुळिचीरं पटिग्गण्हेय्य, पटिग्गहेत्वा पारुपेय्य, पारुपेत्वा अत्तमनो अत्तमनवाचं निच्छारेय्य - 'छेकं वत, 
भो, ओदातं वत्थं अभिरूपं निम्मलं सुची'ति, चक्खुमतो सद्भाया'ति। “एवमेव खो, मागण्डिय, अञ्जतित्थिया 
परिब्बाजका अन्धा अचक्खुका अजानन्ता आरोग्यं, अपस्सन्ता निब्बानं, अथ च पिमं गाथं भासन्ति - 'आरोग्यपरमा 
लाभा, निब्बानं परमं सुख'न्ति। पुब्बकेहेसा, मागण्डिय, अरहन्तेहि सम्मासम्बुद्रेहि गाथा भासिता - 


“आरोग्यपरमा लाभा, निब्बानं परमं सुखं । 
अट्टुङ्गिको च मग्गानं, खेमं अमतगामिन'न्ति॥ 


२१८. “सा एतरहि अनुपुब्बेन पुथुज्जनगाथा [पुथुज्जनगता (सी० पी०)]। अयं खो पन, मागण्डिय, कायो रोगभूतो 

गण्डभूतो सल्लभूतो अघभूतो आबाधभूतो, सो त्वं इमं कायं रोगभूतं गण्डभूतं सल्लभूतं अघभूतं आबाधभूतं - 
“इदन्तं, भो गोतम, आरोग्यं, इदन्तं निब्बान'न्ति वदेसि। तञ्हि ते, मागण्डिय, अरियं चक्खुं नत्थि येन त्वं अरियेन चक्खुना 
आरोग्यं जानेय्यासि, निब्बानं पस्सेय्यासी”ति। “एवं पसन्नो अहं भोतो गोतमस्स! पहोति मे भवं गोतमो तथा धम्मं देसेतुं 
यथाहं आरोग्यं जानेय्यं, निब्बानं पस्सेय्य''न्ति। 


२१९. “सेय्यथापि, मागण्डिय, जच्चन्धो पुरिसो; सो न पस्सेय्य कण्हसुक्कानि रूपानि, न पस्सेय्य नीलकानि रूपानि, 
न पस्सेय्य पीतकानि रूपानि, न पस्सेय्य लोहितकानि रूपानि, न पस्सेय्य मज्जिट्ठकानि रूपानि, न पस्सेय्य समविसमं, न 
पस्सेय्य तारकरूपानि, न पस्सेय्य चन्दिमसूरिये। तस्स मित्तामच्चा जातिसालोहिता भिसक्कं सल्लकत्तं उपट्ठापेय्युं । तस्स 
सो भिसक्को सल्लकत्तो भेसज्जं करेय्य। सो तं भेसज्जं आगम्म न चक्खूनि उप्पादेय्य, न चक्खूनि विसोधेय्य। तं कि 
मञ्जसि, मागण्डिय, ननु सो वेज्जो यावदेव किलमथस्स विघातस्स भागी अस्सा"ति? “एवं, भो गोतम” । “एवमेव खो, 
मागण्डिय, अहञ्चे ते धम्मं देसेय्यं - 'इदन्तं आरोग्यं, इदन्तं निब्बान'न्ति, सो त्वं आरोग्यं न जानेय्यासि, निब्बानं न 
पस्सेय्यासि । सो ममस्स किलमथो, सा ममस्स विहेसा”ति। “एवं पसन्नो अहं भोतो गोतमस्स। पहोति मे भवं गोतमो तथा 
धम्मं देसेतुं यथाहं आरोग्यं जानेय्यं, निब्बानं पस्सेय्य'न्ति। 


२२०. “सेय्यथापि, मागण्डिय, जच्चन्धो पुरिसो; सो न पस्सेय्य कण्हसुक्कानि रूपानि, न पस्सेय्य नीलकानि 
रूपानि, न पस्सेय्य पीतकानि रूपानि, न पस्सेय्य लोहितकानि रूपानि, न पस्सेय्य मञ्जिट्टकानि रूपानि, न पस्सेय्य 
समविसमं, न पस्सेय्य तारकरूपानि, न पस्सेय्य चन्दिमसूरिये। सो सुणेय्य चक्खुमतो भासमानस्स - 'छेकं वत, भो, 
ओदातं वत्थं अभिरूपं निम्मलं सुची'ति! सो ओदातपरियेसनं चरेय्य। तमेनं अञ्जतरो पुरिसो तेलमलिकतेन साहुळिचीरेन 
बञ्चेय्य - 'इदं ते, अम्भो पुरिस, ओदातं वत्थं अभिरूपं निम्मलं सुची'ति। सो तं पटिग्गण्हेय्य, पटिग्गहेत्वा पारुपेय्य। 
तस्स मित्तामच्चा जातिसालोहिता भिसक्कं सल्लकत्तं उपट्ठापेय्युं । तस्स सो भिसक्को सल्लकत्तो भेसज्जं करेय्य - 
उद्धंविरेचनं अधोविरेचनं अञ्जनं पच्चञ्जनं नत्थुकम्मं । सो तं भेसज्जं आगम्म चकखूनि उप्पादेय्य, चक्खूनि विसोधेय्य। 
तस्स सह चकखुप्पादा यो अमुस्मिं तेलमलिकते साहुळिचीरे छन्दरागो सो पहीयेथ। तञ्च नं पुरिसं अमित्ततोपि दहेय्य, 
पच्चत्थिकतोपि दहेय्य, अपि च जीविता वोरोपेतब्बं मञ्जेय्य -- `दीघरत्तं बत, भो, अहं इमिना पुरिसेन तेलमलिकतेन 
साहुळिचीरेन निकतो वञ्चितो पलुद्धो - इदं ते, अम्भो पुरिस, ओदातं वत्थं अभिरूपं निम्मलं सुची'ति। एवमेव खो, 
मागण्डिय, अहञ्चे ते धम्मं देसेय्यं - 'इदन्तं आरोग्यं, इदन्तं निब्बान'न्ति। सो त्वं आरोग्यं जानेय्यासि, निब्बानं 
पस्सेय्यासि। तस्स ते सह चकखुप्पादा यो पञ्चसुपादानक्खन्धेसु छन्दरागो सो पहीयेथ; अपि च ते एवमस्स - 'दीघरत्तं 
वत, भो, अहं इमिना चित्तेन निकतो वञ्चितो पलुद्भो [पलद्धो (सी० पी०)]। अहञ्हि रूपंयेब उपादियमानो उपादियिं, 
वेदनंयेव उपादियमानो उपादियि, सञ्ञंयेव उपादियमानो उपादियि, सङ्घारेयेव उपादियमानो उपादियि, विञ्ञाणंयेव 
उपादियमानो उपादियि। तस्स मे उपादानपच्चया भवो, भवपच्चया जाति, जातिपच्चया जरामरणं 
सोकपरिदेवदुक्खदोमनस्सृपायासा सम्भवन्ति; एवमेतस्स केवलस्स दुक्खक्खन्धस्स समुदयो होती'"ति। “एवं पसन्नो 
अहं भोतो गोतमस्स! पहोति मे भवं गोतमो तथा धम्मं देसेतुं यथाहं इमम्हा आसना अनन्धो वुहुहेय्य"'न्ति । 


२२१. “तेन हि त्वं, मागण्डिय, सप्पुरिसे भजेय्यासि। यतो खो त्वं, मागण्डिय, सप्पुरिसे भजिस्ससि ततो त्वं, 
मागण्डिय, सद्भम्मं सोस्ससि; यतो खो त्वं, मागण्डिय, सद्भम्मं सोस्ससि ततो त्वं, मागण्डिय, धम्मानुधम्मं पटिपज्जिस्ससि; 
यतो खो त्वं, मागण्डिय, धम्मानुधम्मं पटिपज्जिस्ससि ततो त्वं, मागण्डिय, सामंयेव जस्ससि, सामं दक्खिस्ससि - इमे 
रोगा गण्डा सल्ला; इध रोगा गण्डा सल्ला अपरिसेसा निरुज्झन्ति। तस्स मे उपादाननिरोधा भवनिरोधो, भवनिरोधा 

जातिनिरोधो, जातिनिरोधा जरामरणं सोकपरिदेवदुक्खदोमनस्सुपायासा निरुज्झन्ति; एवमेतस्स केबलस्स 
दुक्खक्खन्धस्स निरोधो होती 'ति। 


२२२. एवं वृत्ते, मागण्डियो परिब्बाजको भगवन्तं एतदवोच -- “अभिक्कन्तं, भो गोतम, अभिक्कन्तं, भो गोतम! 
सेय्यथापि, भो गोतम, निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा मग्गं आचिक्खेय्य, अन्धकारे वा 
तेलपज्जोतं धारेय्य - चकखुमन्तो रूपानि दकखन्तीति; एवमेवं भोता गोतमेन अनेकपरियायेन धम्मो पकासितो। एसाहं 
भवन्तं गोतमं सरणं गच्छामि धम्मञ्च भिक्खुसङ्घञ्च। लभेय्याहं भोतो गोतमस्स सन्तिके पब्बज्जं, लभेय्यं उपसम्पद'न्ति। 
“यो खो, मागण्डिय, अञ्ञतित्थियपुब्बो इमस्मिं धम्मविनये आकङ्कति पब्बज्जं, आकङ्कति उपसम्पदं, सो चत्तारो मासे 
परिवसति; चतुन्नं मासानं अच्चयेन आरद्भचित्ता भिक्खू पब्बाजेन्ति, उपसम्पादेन्ति भिक्खुभावाय। अपि च मेत्थ 
पुग्गलवेमत्तता विदिता”ति। “सचे, भन्ते, अञ्ञतित्थियपुब्बा इमस्मिं धम्मविनये आकङ्कन्ता पब्बज्जं, आकङ्क न्ता 
उपसम्पदं चत्तारो मासे परिवसन्ति, चतुन्नं मासानं अच्चयेन आरद्भचित्ता भिक्खू पब्बाजेन्ति उपसम्पादेन्ति भिक्खुभावाय; 
अहं चत्तारि वस्सानि परिवसिस्सामि, चतुन्नं वस्सानं अच्चयेन आरद्भचित्ता भिक्खू पब्बाजेन्तु, उपसम्पादेन्तु 
भिक्खुभावाया "ति । अलत्थ खो मागण्डियो परिब्बाजको भगवतो सन्तिके पब्बज्जं, अलत्थ उपसम्पदं । अचिरूपसम्पन्नो 
खो पनायस्मा मागण्डियो एको वूपकट्ठो अप्पमत्तो आतापी पहितत्तो विहरन्तो नचिरस्सेव -- यस्सत्थाय कुलपृत्ता सम्मदेव 
अगारस्मा अनगारियं पब्बजन्ति तदनुत्तरं - ब्रह्मचरियपरियोसानं दिट्टेव धम्मे सयं अभिञ्जा सच्छिकत्वा उपसम्पज्ज 


विहासि। 'खीणा जाति, वुसितं ब्रह्मचरियं, कतं करणीयं, नापरं इत्थत्ताया'ति अब्भञ्ञासि । अञ्ञतरो खो पनायस्मा 
मागण्डियो अरहतं अहोसीति। 


मागण्डियसुत्तं निद्धितं पञ्चमं । 
६. सन्दकसुत्तं 


२२३. एवं मे सृतं - एकं समयं भगवा कोसम्बियं विहरति घोसितारामे । तेन खो पन समयेन सन्दको परिब्बाजको 
पिलकखगुहायं पटिवसति महतिया परिब्बाजकपरिसाय सद्धि पञ्चमत्तेहि परिब्बाजकसतेहि। अथ खो आयस्मा आनन्दो 
सायन्हसमयं पटिसल्लाना वुड्टितो भिक्खू आमन्तेसि -- “आयामावुसो, येन देवकतसोब्भो तेनुपसङ्कमिस्साम 
गुहादस्सनाया”ति। “एवमावुसो ति खो ते भिक्खू आयस्मतो आनन्दस्स पच्चस्सोसुं। अथ खो आयस्मा आनन्दो 
सम्बहुलेहि भिक्खूहि सद्भि येन देवकतसोब्भो तेनुपसङ्कमि। तेन खो पन समयेन सन्दको परिब्बाजको महतिया 
परिब्बाजकपरिसाय सद्धि निसिन्नो होति उन्नादिनिया उच्चासद्दमहासद्दाय अनेकविहितं तिरच्छानकथं कथेन्तिया, 
सेय्यथिदं - राजकथं चोरकथं महामत्तकथं सेनाकथं भयकथं युद्भकथं अन्नकथं पानकथं वत्थकथं सयनकथं मालाकथं 
गन्धकथं जातिकथं यानकथं गामकथं निगमकथं नगरकथं जनपदकथं इत्थिकथं सूरकथं विसिखाकथं कुम्भट्ठानकथं 
पुब्बपेतकथं नानत्तकथं लोकक्खायिकं समुहक्खायिकं इतिभवाभवकथं इति वा। अद्दसा खो सन्दको परिब्बाजको 
आयस्मन्तं आनन्दं दूरतोव आगच्छन्तं । दिस्वान सकं परिसं सण्ठापेसि -- “अप्पसद्दा भोन्तो होन्तु, मा भोन्तो सद्दमकत्थ; 
अयं समणस्स गोतमस्स सावको आगच्छति समणो आनन्दो । यावता खो पन समणस्स गोतमस्स सावका कोसम्बियं 
पटिबसन्ति, अयं तेसं अञ्जतरो समणो आनन्दो। अप्पसद्दकामा खो पन ते आयस्मन्तो अप्पसहविनीता अप्पसहस्स 
बण्णवादिनो; अप्पेव नाम अप्पसहं परिसं विदित्वा उपसङ्कमितब्बं मञ्जेय्या'ति। अथ खो ते परिब्बाजका तुण्ही अहेसुं। 


२२४. अथ खो आयस्मा आनन्दो येन सन्दको परिब्बाजको तेनुपसङ्कमि। अथ खो सन्दको परिब्बाजको आयस्मन्तं 

आनन्दं एतदवोच - “एतु खो भवं आनन्दो, स्वागतं भोतो आनन्दस्स। चिरस्सं खो भवं आनन्दो इमं 
परियायमकासि यदिदं इधागमनाय। निसीदतु भवं आनन्दो, इदमासनं पञ्जत्त''न्ति। निसीदि खो आयस्मा आनन्दो पञ्जत्ते 
आसने। सन्दकोपि खो परिब्बाजको अञ्ञतरं नीचं आसनं गहेत्वा एकमन्तं निसीदि। एकमन्तं निसिन्नं खो सन्दकं 
परिब्बाजकं आयस्मा आनन्दो एतदवोच - “कायनुत्थ, सन्दक, एतरहि कथाय सन्निसिन्ना, का च पन वो अन्तराकथा 
विप्पकता ति? “तिट्ठतेसा, भो आनन्द, कथा याय मयं एतरहि कथाय सन्निसिन्ना। नेसा भोतो आनन्दस्स कथा दुल्लभा 
भविस्सति पच्छापि सवनाय । साधु वत भवन्तंयेव आनन्दं पटिभातु सके आचरियके धम्मीकथा"ति। “तेन हि, सन्दक, 
सुणाहि, साधुकं मनसि करोहि, भासिस्सामी”ति। “एवं भोति खो सन्दको परिब्बाजको आयस्मतो आनन्दस्स 
पच्चस्सोसि। आयस्मा आनन्दो एतदवोच - “चत्तारोमे, सन्दक, तेन भगवता जानता पस्सता अरहता सम्मासम्बुद्धेन 
अब्रह्मचरियवासा अकखाता चत्तारि च अनस्सासिकानि ब्रह्मचरियानि अक्खातानि, यत्थ विञ्ञू पुरिसो ससक्कं ब्रह्मचरियं 
न वसेय्य, वसन्तो च [वसन्तो वा (सी० पी०) एवमुपरिपि अनाराधनपकखे] नाराधेय्य जायं धम्मं कुसल'न्ति। “कतमे पन 
ते, भो आनन्द, तेन भगवता जानता पस्सता अरहता सम्मासम्बुद्रेन चत्तारो अब्रह्मचरियवासा अकखाता, यत्थ विञ्ञू 
पुरिसो ससकं ब्रह्मचरियं न वसेय्य, वसन्तो च नाराधेय्य जायं धम्मं कुसल न्ति? 


२२५. “इध, सन्दक, एकच्चो सत्था एवंवादी होति एवंदिड्टि -- 'नत्थि दिन्नं, नत्थि यिटुँ, नत्थि हृतं, नत्थि 
सुकतदुक्कटानं कम्मानं फलं विपाको, नत्थि अयं लोको, नत्थि परोलोको, नत्थि माता, नत्थि पिता, नत्थि सत्ता 
ओपपातिका, नत्थि लोके समणब्राह्मणा सम्मग्गता सम्मापटिपन्ना ये इमञ्च लोकं परञ्च लोकं सयं अभिञ्ञा 
सच्छिकत्वा पवेदेन्ति। चातुमहाभूतिको अयं पुरिसो यदा कालङ्करोति, पथवी पथवीकायं अनुपेति अनुपगच्छति, आपो 
आपोकायं अनुपेति अनुपगच्छति, तेजो तेजोकायं अनुपेति अनुपगच्छति, वायो वायोकायं अनुपेति अनुपगच्छति, 
आकासं इन्द्रियानि सङ्कमन्ति। आसन्दिपञ्चमा पुरिसा मतं आदाय गच्छन्ति, यावाळाहना पदानि पञ्जायन्ति। 
कापोतकानि अट्टीनि भवन्ति। भस्सन्ता आहृतियो; दत्तुपञ्जत्तं यदिदं दानं । तेसं तुच्छा मुसा विलापो ये केचि अत्थिकवादं 
वदन्ति । बाले च पण्डिते च कायस्स भेदा उच्छिज्जन्ति विनस्सन्ति न होन्ति परं मरणा'ति। 


“तत्र, सन्दक, विञ्ञू पुरिसो इति पटिसञ्चिक्खति - अयं खो भवं सत्था एवंवादी एवंदिड्टि -- नत्थि दिन्नं, नत्थि 
यिट्ठु, नत्थि हुतं, नत्थि सुकतदुक्कटानं कम्मानं फलं विपाको, नत्थि अयं लोको, नत्थि परोलोको, नत्थि माता, नत्थि पिता, 
नत्थि सत्ता ओपपातिका, नत्थि लोके समणब्राह्मणा सम्मग्गता सम्मापटिपन्ना ये इमञ्च लोकं परञ्च लोकं सयं अभिज्ञा 
सच्छिकत्वा पवेदेन्ति। चातुमहाभूतिको अयं पुरिसो यदा कालङ्करोति, पथवी पथवीकायं अनुपेति अनुपगच्छति, आपो 
आपोकायं अनुपेति अनुपगच्छति, तेजो तेजोकायं अनुपेति अनुपगच्छति, वायो वायोकायं अनुपेति अनुपगच्छति, 
आकासं इन्द्रियानि सङ्कमन्ति। आसन्दिपञ्चमा पुरिसा मतं आदाय गच्छन्ति, याबाळाहना पदानि पञ्जायन्ति। 
कापोतकानि अट्टीनि भवन्ति। भस्सन्ता आहृतियो; दत्तुपञ्जत्तं यदिदं दानं। तेसं तुच्छा मुसा विलापो ये केचि अत्थिकवादं 
बदन्ति। बाले च पण्डिते च कायस्स भेदा उच्छिज्जन्ति विनस्सन्ति न होन्ति परं मरणा'ति। सचे इमस्स भोतो सत्थुनो सच्चं 
वचनं, अकतेन मे एत्थ कतं, अवुसितेन मे एत्थ बुसितं। उभोपि मयं एत्थ समसमा सामञ्ञं पत्ता, यो चाहं न वदामि “उभो 
कायस्स भेदा उच्छिज्जिस्साम, विनस्सिस्साम, न भविस्साम परं मरणा'ति। अतिरेकं खो पनिमस्स भोतो सत्थुनो नग्गियं 
मुण्डियं उक्कुटिकप्पधानं केसमस्सुलोचनं योहं पुत्तसम्बाधसयनं [पृत्तसम्बाधवसनं (सी०)] अज्झावसन्तो कासिकचन्दनं 
पच्चनुभोन्तो मालागन्धविलेपनं धारेन्तो जातरूपरजतं सादियन्तो इमिना भोता सत्थारा समसमगतिको भविस्सामि । 
अभिसम्परायं सोहं कि जानन्तो कि पस्सन्तो इमस्मिं सत्थरि ब्रह्मचरियं चरिस्सामि? “सो अब्रह्मचरियवासो अय'न्ति - 
इति विदित्वा तस्मा ब्रह्मचरिया निब्बिज्ज पक्कमति [निब्बिज्जापक्कमति (सी०)]। अयं खो, सन्दक, तेन भगवता जानता 

पस्सता अरहता सम्मासम्बुद्धेन पठमो अब्रह्मचरियवासो अक्खातो यत्थ विञ्ञू पुरिसो ससक्कं ब्रह्मचरियं न वसेय्य, 
बसन्तो च नाराधेय्य जायं धम्मं कुसलं । 


२२६. “पुन चपरं, सन्दक, इधेकच्चो सत्था एवंवादी होति एबंदिड्टि -- 'करोतो कारयतो छिन्दतो छेदापयतो पचतो 
पाचापयतो सोचयतो सोचापयतो किलमतो किलमापयतो फन्दतो फन्दापयतो पाणमतिपातयतो अदिन्नं आदियतो सन्धिं 
छिन्दतो निल्लोपं हरतो एकागारिकं करोतो परिपन्थे तिट्ठतो परदारं गच्छतो मुसा भणतो करोतो न करीयति पापं । 
खुरपरियन्तेन चेपि चक्केन यो इमिस्सा पथविया पाणे एकं मंसखलं एकं मंसपुञ्जं करेय्य, नत्थि ततोनिदानं पापं, नत्थि 
पापस्स आगमो । दक्खिणञ्चेपि गङ्गाय तीरं गच्छेय्य हनन्तो घातेन्तो छिन्दन्तो छेदापेन्तो पचन्तो पचापेन्तो, नत्थि 
ततोनिदानं पापं, नत्थि पापस्स आगमो। उत्तरञ्चेपि गङ्गाय तीरं गच्छेय्य ददन्तो दापेन्तो यजन्तो यजापेन्तो, नत्थि 
ततोनिदानं पुञ्ञं, नत्थि पुञ्ञजस्स आगमो। दानेन दमेन संयमेन सच्चवज्जेन नत्थि पुञ्जं, नत्थि पुञ्ञस्स आगमो'ति। 


“तत्र, सन्दक, विञ्ञू पुरिसो इति पटिसञ्चिक्खति - `अयं खो भवं सत्था एवंवादी एवंदिट्टि ञ करोतो कारयतो 
छिन्दतो छेदापयतो पचतो पाचापयतो सोचतो सोचापयतो किलमतो किलमापयतो फन्दतो फन्दापयतो पाणमतिपातयतो 
अदिन्नं आदियतो सन्धिं छिन्दतो निल्लोपं हरतो एकागारिकं करोतो परिपन्थे तिट्ठतो परदारं गच्छतो मुसा भणतो करोतो न 
करीयति पापं खुरपरियन्तेन चेपि चक्केन यो इमिस्सा पथविया पाणे एकं मंसखलं एकं मंसपुञ्जं करेय्य, नत्थि ततोनिदानं 
पापं, नत्थि पापस्स आगमो। दक्खिणञ्चेपि गङ्गाय तीरं गच्छेय्य हनन्तो घातेन्तो छिन्दन्तो छेदापेन्तो पचन्तो पचापेन्तो, 
नत्थि ततोनिदानं पापं, नत्थि पापस्स आगमो। उत्तरञ्चेपि गङ्गाय तीरं गच्छेय्य ददन्तो दापेन्तो यजन्तो यजापेन्तो, नत्थि 
ततोनिदानं पुञ्ञं, नत्थि पुञ्जस्स आगमो। दानेन दमेन संयमेन सच्चवज्जेन नत्थि पुञ्जं, नत्थि पुञ्ञस्स आगमो'ति। सचे 
इमस्स भोतो सत्थुनो सच्चं वचनं, अकतेन मे एत्थ कतं, अवुसितेन मे एत्थ बुसितं। उभोपि मयं एत्थ समसमा सामञ्जं 
पत्ता, यो चाहं न वदामि 'उभिन्नं कुरुतं न करीयति पापःन्ति। अतिरेकं खो पनिमस्स भोतो सत्थुनो नग्गियं मुण्डियं 
उक्कुटिकप्पधानं केसमस्सुलोचनं योहं पुत्तसम्बाधसयनं अज्झावसन्तो कासिकचन्दनं पच्चनुभोन्तो मालागन्धविलेपनं 
धारेन्तो जातरूपरजतं सादियन्तो इमिना भोता सत्थारा समसमगतिको भविस्सामि। अभिसम्परायं सोहं कि जानन्तो कि 
पस्सन्तो इमस्मिं सत्थरि ब्रह्मचरियं चरिस्सामि? “सो अब्रह्मचरियवासो अय'न्ति इति विदित्वा तस्मा ब्रह्मचरिया निब्बिज्ज 
पक्कमति। अयं खो, सन्दक, तेन भगवता जानता पस्सता अरहता सम्मासम्बुद्धेन दुतियो अब्रह्मचरियवासो अक्खातो 
यत्थ विञ्जू पुरिसो ससक्कं ब्रह्मचरियं न वसेय्य, वसन्तो च नाराधेय्य जायं धम्मं कुसलं । 


२२७. “पुन चपरं, सन्दक, इधेकच्चो सत्था एवंवादी होति एवंदिड्टि _ 'नत्थि हेतु, नत्थि पच्चयो सत्तानं संकिलेसाय; 
अहेतू अप्पच्चया सत्ता संकिलिस्सन्ति; नत्थि हेतु, नत्थि पच्चयो सत्तानं विसुद्धिया; अहेतू अप्पच्चया सत्ता विसुज्झन्ति; 
नत्थि बलं, नत्थि वीरियं, नत्थि पुरिसथामो, नत्थि पुरिसपरक्कमो; सब्बे सत्ता सब्बे पाणा सब्बे भूता सब्बे जीवा अवसा 
अबला अवीरिया नियतिसङ्गतिभावपरिणता छस्वेवाभिजातीसु सुखदुक्खं पटिसंवेदेन्ती'ति। 


“तत्र, सन्दक, विञ्जू पुरिसो इति पटिसञ्चिक्खति -- `अयं खो भवं सत्था एवंवादी एवंदिड्टि -- नत्थि हेतु, नत्थि 
पच्चयो सत्तानं संकिलेसाय, अहेतू अप्पच्चया सत्ता संकिलिस्सन्ति। नत्थि हेतु नत्थि पच्चयो सत्तानं विसुद्धिया, अहेतू 
अप्पच्चया सत्ता विसुज्झन्ति। नत्थि बलं, नत्थि वीरियं, नत्थि पुरिसथामो, नत्थि पुरिसपरक्कमो, सब्बे सत्ता सब्बे पाणा 
सब्बे भूता सब्बे जीवा अवसा अबला अवीरिया नियतिसङ्गतिभावपरिणता छस्वेवाभिजातीसु सुखदुक्खं पटिसंवेदेन्ती'ति। 
सचे इमस्स भोतो सत्थुनो सच्चं बचनं, अकतेन मे एत्थ कतं, अवुसितेन मे एत्थ वुसितं। उभोपि मयं एत्थ समसमा 

सामञ्जं पत्ता, यो चाहं न वदामि “उभो अहेतू अप्पच्चया विसुञ्झिस्सामा'ति। अतिरेकं खो पनिमस्स भोतो सत्थुनो 
नग्गियं मुण्डियं उक्कुटिकप्पधानं केसमस्सुलोचनं योहं पुत्तसम्बाधसयनं अज्झावसन्तो कासिकचन्दनं पच्चनुभोन्तो 
मालागन्धविलेपनं धारेन्तो जातरूपरजतं सादियन्तो इमिना भोता सत्थारा समसमगतिको भविस्सामि। अभिसम्परायं सोहं 
कि जानन्तो किं पस्सन्तो इमस्मिं सत्थरि ब्रह्मचरियं चरिस्सामि? “सो अब्रह्मचरियवासो अयःन्ति -- इति विदित्वा तस्मा 
ब्रह्मचरिया निब्बिज्ज पक्कमति। अयं खो, सन्दक, तेन भगवता जानता पस्सता अरहता सम्मासम्बुद्रेन ततियो 
अब्रह्मचरियबासो अक्खातो यत्थ विञ्ञू पुरिसो ससक्कं ब्रह्मचरियं न वसेय्य, वसन्तो च नाराधेय्य जायं धम्मं कुसलं । 


२२८. “पुन चपरं, सन्दक, इधेकच्चो सत्था एवंवादी होति एबंदिड्टि -- 'सत्तिमे काया अकटा अकटविधा अनिम्मिता 
अनिम्माता वञ्झा कूटड्डा एसिकट्टायिद्टिता, ते न इञ्जन्ति न विपरिणमन्ति न अञ्ञमञ्ञं ब्याबाधेन्ति नालं अञ्जमञ्ञस्स 
सुखाय वा दुक्खाय वा सुखदुक्खाय वा। कतमे सत्त? पथवीकायो आपोकायो तेजोकायो वायोकायो सुखे दुक्खे जीवे 
सत्तमे - इमे सत्तकाया अकटा अकटविधा अनिम्मिता अनिम्माता वञ्झा कूटट्ठा एसिकट्टायिड्टिता। ते न इञ्जन्ति न 
विपरिणमन्ति न अञ्जमञ्ञं ब्याबाधेन्ति । नालं अञ्ञमञ्जस्स सुखाय वा दुक्खाय वा सुखदुक्खाय वा। तत्थ नत्थि हन्ता 
वा घातेता वा सोता वा सावेता वा विञ्ञाता वा विञ्ञापेता वा । योपि तिण्हेन सत्थेन सीसं छिन्दति, न कोचि कञ्चि 
[किञ्चि (क०)] जीविता वोरोपेति । सत्तन्नंत्वेव कायानमन्तरेन सत्थं विवरमनुपतति। चुद्दस खो पनिमानि 
योनिपमुखसतसहस्सानि सड्डि च सतानि छ च सतानि पञ्च च कम्मुनो सतानि पञ्च च कम्मानि तीणि च कम्मानि, कम्मे 
च अड्टकम्मे च, द्रट्टिपटिपदा, दरुन्तरकप्पा, छळाभिजातियो, अट्ट पुरिसभूमियो, एकूनपञ्ञजास आजीवकसते, 
एकूनपञ्ञास परिब्बाजकसते, एकूनपञ्ञास नागावाससते, वीसे इन्द्रियसते, तिंसे निरयसते, छत्तिस रजोधातुयो, सत्त 
सञ्जीगब्भा, सत्त असञ्जीगब्भा, सत्त निगण्ठिगब्भा, सत्त देवा, सत्त मानुसा, सत्त पेसाचा, सत्त सरा, सत्त पवुटा, सत्त 
पपाता, सत्त पपातसतानि, सत्त सुपिना, सत्त सुपिनसतानि, चुल्लासीति [चूळासीति (सी० स्या० कं० पी०)] महाकप्पिनो 
[महाकणप्पुनो (सी० पी०)] सतसहस्सानि, यानि बाले च पण्डिते च सन्धावित्वा संसरित्वा दुक्खस्सन्तं करिस्सन्ति। तत्थ 
नत्थि इमिनाहं सीलेन वा वतेन वा तपेन वा ब्रह्मचरियेन वा अपरिपक्कं वा कम्मं परिपाचेस्सामि, परिपक्क वा कम्मं फुस्स 
फुस्स ब्यन्तिं करिस्सामीति। हेवं नत्थि दोणमिते सुखदुक्खे परियन्तकते संसारे, नत्थि हायनवड्डने, नत्थि उक्कंसावकंसे । 
सेय्यथापि नाम सुत्तगुळे खित्ते निब्बेठियमानमेव पलेति, एवमेव बाले च पण्डिते च सन्धावित्वा संसरित्वा दुक्खस्सन्तं 
करिस्सन्ती'ति। 


“तत्र, सन्दक, विञ्जू पुरिसो इति पटिसञ्चिक्खति - `अयं खो भवं सत्था एवंवादी एवंदिड्टि _ सत्तिमे काया अकटा 
अकटविधा अनिम्मिता अनिम्माता वञ्झा कूटट्ठा एसिक्ट्टायिट्विता। ते न इञ्जन्ति न विपरिणमन्ति न अञ्ञमञ्ञं 
ब्याबाधेन्ति । नालं अञ्ञमञ्ञस्स सुखाय वा दुक्खाय वा सुखदुक्खाय वा। कतमे सत्त? पथवीकायो आपोकायो तेजोकायो 
वायोकायो सुखे दुक्खे जीवे सत्तमे _ इमे सत्त काया अकटा अकटविधा अनिम्मिता अनिम्माता वञ्झा कूटट्ठा 
एसिकड्डायिड्टिता। ते न इञ्जन्ति न विपरिणमन्ति न अञ्ञमञ्ञं ब्याबाधेन्ति। नालं अञ्जमञ्ञजस्स सुखाय वा दुक्खाय वा 
सुखदुक्खाय वा । तत्थ नत्थि हन्ता वा घातेता वा सोता वा सावेता वा विज्ञाता वा विञ्ञापेता वा। योपि तिण्हेन सत्थेन 
सीसं छिन्दति, न कोचि कञ्चि जीविता बोरोपेति। सत्तन्नंत्वेब कायानमन्तरेन सत्थं विवरमनुपतति। चुद्दस खो पनिमानि 
योनिपमुखसतसहस्सानि सड्टि च सतानि छ च सतानि पञ्च च कम्मुनो सतानि पञ्च च कम्मानि तीणि च कम्मानि, कम्मे 
च अड्डकम्मे च, द्रट्टिपटिपदा, दरुन्तरकप्पा, छळाभिजातियो, अट्ट पुरिसभूमियो, एकूनपञ्ञजास आजीवकसते, 
एकूनपञ्ञास परिब्बाजकसते, एकूनपञ्ञास नागावाससते, वीसे इन्द्रियसते, तिंसे निरयसते, छत्तिस रजोधातुयो, सत्त 
सञ्जीगब्भा, सत्त असञ्जीगब्भा, सत्त निगण्ठिगब्भा, सत्त देवा, सत्त मानुसा, सत्त पेसाचा, सत्त सरा, सत्त पवुटा, सत्त 

पपाता, सत्त पपातसतानि, सत्त सुपिना, सत्त सुपिनसतानि, चुल्लासीति महाकप्पिनो सतसहस्सानि, यानि बाले च 
पण्डिते च सन्धावित्वा संसरित्वा दुक्खस्सन्तं करिस्सन्ति। तत्थ नत्थि इमिनाहं सीलेन वा वतेन वा तपेन वा ब्रह्मचरियेन 
वा अपरिपक्कं वा कम्मं परिपाचेस्सामि, परिपक्कं वा कम्मं फुस्स फुस्स ब्यन्तिं करिस्सामीति, हेवं नत्थि दोणमिते 
सुखदुक्खे परियन्तकते संसारे, नत्थि हायनवड्डने, नत्थि उक्कंसावकंसे। सेय्यथापि नाम सुत्तगुळे खित्ते निब्बेठियमानमेव 
पलेति, एवमेव बाले च पण्डिते च सन्धावित्वा संसरित्वा दुक्खस्सन्तं करिस्सन्ती'ति। सचे पन इमस्स भोतो सत्थुनो सच्चं 
बचनं, अकतेन मे एत्थ कतं, अवुसितेन मे एत्थ बुसितं। उभोपि मयं एत्थ समसमा सामञ्ञं पत्ता, यो चाहं न वदामि । “उभो 
सन्धावित्वा संसरित्वा दुक्खस्सन्तं करिस्सामा'ति। अतिरेकं खो पनिमस्स भोतो सत्थुनो नग्गियं मुण्डियं उक्कुटिकप्पधानं 
केसमस्सुलोचनं योहं पृत्तसम्बाधसयनं अज्झावसन्तो कासिकचन्दनं पच्चनुभोन्तो मालागन्धविलेपनं धारेन्तो 
जातरूपरजतं सादियन्तो इमिना भोता सत्थारा समसमगतिको भविस्सामि। अभिसम्परायं सोहं कि जानन्तो कि पस्सन्तो 
इमस्मिं सत्थरि ब्रह्मचरियं चरिस्सामि? “सो अब्रह्मचरियवासो अय'न्ति - इति विदित्वा तस्मा ब्रह्मचरिया निब्बिज्ज 
पक्कमति। अयं खो, सन्दक, तेन भगवता जानता पस्सता अरहता सम्मासम्बुद्रेन चतुत्थो अब्रह्मचरियवासो अक्खातो 
यत्थ विञ्ञू पुरिसो ससक्कं ब्रह्मचरियं न वसेय्य, वसन्तो च नाराधेय्य जायं धम्मं कुसलं । 


“इमे खो ते, सन्दक, तेन भगवता जानता पस्सता अरहता सम्मासम्बुद्रेन चत्तारो अब्रह्मचरियवासा अक्खाता यत्थ 
विञ्जू पुरिसो ससक्कं ब्रह्मचरियं न वसेय्य, वसन्तो च नाराधेय्य जायं धम्मं कुसल न्ति। 


“अच्छरियं, भो आनन्द, अब्मुतं, भो आनन्द! यावञ्चिदं तेन भगवता जानता पस्सता अरहता सम्मासम्बुद्धेन 
चत्तारो अब्रह्मचरियवासाव समाना 'अब्रह्मचरियवासा'ति अकखाता यत्थ विञ्जू पुरिसो ससककं ब्रह्मचरियं न वसेय्य, 
बसन्तो च नाराधेय्य जायं धम्मं कुसलन्ति। कतमानि पन तानि, भो आनन्द, तेन भगवता जानता पस्सता अरहता 
सम्मासम्बुद्धेन चत्तारि अनस्सासिकानि ब्रह्मचरियानि अक्खातानि यत्थ विञ्ञू पुरिसो ससक्कं ब्रह्मचरियं न वसेय्य, 
बसन्तो च नाराधेय्य जायं धम्मं कुसल "न्ति? 


२२९. “इध, सन्दक, एकच्चो सत्था सब्बञ्ञू सब्बदस्सावी अपरिसेसं जाणदस्सनं पटिजानाति -- चरतो च मे 
तिट्ठतो च सुत्तस्स च जागरस्स च सततं समितं जाणदस्सनं पच्चुप्डित'न्ति। सो सुञ्जम्पि अगारं पविसति, पिण्डम्पि न 
लभति, कुक्कुरोपि डंसति, चण्डेनपि हत्थिना समागच्छति, चण्डेनपि अस्सेन समागच्छति, चण्डेनपि गोणेन समागच्छति, 
इत्थियापि पुरिसस्सपि नामम्पि गोत्तम्पि पुच्छति, गामस्सपि निगमस्सपि नामम्पि मग्गम्पि पुच्छति। सो *किमिद'न्ति पुट्टो 
समानो “सुञ्जं मे अगारं पविसितब्बं अहोसिः, तेन पाविसि; 'पिण्डम्पि अलद्धन्बं अहोसि', तेन नालत्थं; 'कुक्कुरेन 
डंसितब्बं अहोसि', तेनम्हि [तेन (क०), तेनासि (?)] दट्ठो; 'चण्डेन हत्थिना समागन्तब्बं अहोसि', तेन समागमि; “चण्डेन 
अस्सेन समागन्तब्बं अहोसि', तेन समागमि; “चण्डेन गोणेन समागन्तब्बं अहोसि', तेन समागमि; इत्थियापि पुरिसस्सपि 
नामम्पि गोत्तम्पि पुच्छितब्बं अहोसि', तेन पुच्छिं; 'गामस्सपि निगमस्सपि नामम्पि मग्गम्पि पुच्छितब्बं अहोसि', तेन 
पुच्छिन्ति। तत्र, सन्दक, विञ्ञू पुरिसो इति पटिसञ्चिक्खति -- `अयं खो भवं सत्था सब्बञ्ञू सब्बदस्सावी अपरिसेसं 
जाणदस्सनं पटिजानाति...पे०... 'गामस्सपि निगमस्सपि नामम्पि मग्गम्पि पुच्छितब्बं अहोसि, तेन पुच्छिःन्ति। सो 
“अनस्सासिक इदं ब्रह्मचरिय'न्ति ~ इति विदित्वा तस्मा ब्रह्मचरिया निब्बिज्ज पक्कमति । इदं खो, सन्दक, तेन भगवता 
जानता पस्सता अरहता सम्मासम्बुद्धेन पठमं अनस्सासिकं ब्रह्मचरियं अकखातं यत्थ विञ्ञू पुरिसो ससक्कं ब्रह्मचरियं न 
बसेय्य, वसन्तो च नाराधेय्य जायं धम्मं कुसलं । 

२३०. “पुन चपरं, सन्दक, इधेकच्चो सत्था अनुस्सविको होति अनुस्सवसच्चो। सो अनुस्सवेन इतिहितिहपरम्पराय 
पिटकसम्पदाय धम्मं देसेति। अनुस्सविकस्स खो पन, सन्दक, सत्थुनो अनुस्सवसच्चस्स सुस्सुतम्पि होति दुस्सुतम्पि होति 
तथापि होति अञ्ञथापि होति । तत्र, सन्दक, विञ्ञू पुरिसो इति पटिसञ्चिक्खति -- `अयं खो भवं सत्था अनुस्सविको 
अनुस्सवसच्चो सो अनुस्सवेन इतिहितिहपरम्पराय पिटकसम्पदाय धम्मं देसेति। अनुस्सविकस्स खो पन सत्थुनो 
अनुस्सबसच्चस्स सुस्सुतम्पि होति दुस्सुतम्पि होति तथापि होति अञ्ञथापि होति' | सो “अनस्सासिक इदं ब्रह्मचरिय'न्ति 
न इति विदित्वा तस्मा ब्रह्मचरिया निब्बिज्ज पक्कमति । इदं खो, सन्दक, तेन भगवता जानता पस्सता अरहता 
सम्मासम्बुद्धेन दुतियं अनस्सासिकं ब्रह्मचरियं अक्खातं यत्थ विञ्ञू पुरिसो ससक्कं ब्रह्मचरियं न वसेय्य, वसन्तो च 
नाराधेय्य जायं धम्मं कुसलं । 


२३१. “पुन चपरं, सन्दक, इधेकच्चो सत्था तक्को होति वीमंसी। सो तक्कपरियाहतं वीमंसानुचरितं सयंपटिभानं 
धम्मं देसेति । तक्किस्स खो पन, सन्दक, सत्थुनो वीमंसिस्स सुतक्कितम्पि होति दुत्तक्कितम्पि होति तथापि होति 
अञ्ञथापि होति । तत्र, सन्दक, विञ्ञू पुरिसो इति पटिसञ्चिक्खति - `अयं खो भवं सत्था तक्को वीमंसी। सो 
तक्कपरियाहतं वीमंसानुचरितं सयंपटिभानं धम्मं देसेति। तक्किस्स खो पन सत्थुनो वीमंसिस्स सुतक्कितम्पि होति 
दुत्तक्कितम्पि होति तथापि होति अञ्ञथापि होतिः | सो “अनस्सासिक इदं ब्रह्मचरिय'न्ति -- इति विदित्वा तस्मा ब्रह्मचरिया 
निब्बिज्ज पक्कमति । इदं खो, सन्दक, तेन भगवता जानता पस्सता अरहता सम्मासम्बुद्रेन ततियं अनस्सासिकं ब्रह्मचरियं 
अक्खातं यत्थ विञ्जू पुरिसो ससक्कं ब्रह्मचरियं न वसेय्य, वसन्तो च नाराधेय्य जायं धम्मं कुसलं । 


२३२. “पुन चपरं, सन्दक, इधेकच्चो सत्था मन्दो होति मोमूहो। सो मन्दत्ता मोमूहत्ता तत्थ तत्थ [तथा तथा (सी० 
स्या० कं० पी०)] पज्हं पुड्ो समानो वाचाविकखेपं आपज्जति अमराविकखेपं -- 'एवन्तिपि [एवम्पि (सी० पी०)] मे नो, 
तथातिपि [तथापि (सी० पी०)] मे नो, अञ्ञथातिपि [अञ्ञथापि (सी० पी०) ( ) सब्बत्थ नत्थि] मे नो, नोतिपि मे नो, नो 
नोतिपि मे नो'ति। तत्र, सन्दक, विञ्जू पुरिसो इति पटिसञ्चिक्खति - `अयं खो भवं सत्था मन्दो मोमूहो। सो मन्दत्ता 
मोमूहत्ता तत्थ तत्थ पज्हं पुड्ो समानो वाचाविक्खेपं आपज्जति अमराविक्खेपं -- एवन्तिपि मे नो, तथातिपि मे नो, 
अञ्ञथातिपि मे नो, नोतिपि मे नो, नो नोतिपि मे नो'ति। सो 'अनस्सासिकं इदं ब्रह्मचरिय'न्ति -- इति विदित्वा तस्मा 
ब्रह्मचरिया निब्बिज्ज पक्कमति। इदं खो, सन्दक, तेन भगवता जानता पस्सता अरहता सम्मासम्बुद्धेन चतुत्थं 
अनस्सासिकं ब्रह्मचरियं अक्खातं यत्थ विञ्जू पुरिसो ससक्कं ब्रह्मचरियं न वसेय्य, वसन्तो च नाराधेय्य जायं धम्मं 
कुसलं। 

“इमानि खो, (तानि सन्दक, तेन भगवता जानता पस्सता अरहता सम्मासम्बुद्रेन चत्तारि अनस्सासिकानि 


ब्रह्मचरियानि अक्खातानि यत्थ विञ्ञू पुरिसो ससक्कं ब्रह्मचरियं न वसेय्य, वसन्तो च नाराधेय्य जायं धम्मं कुसल''न्ति। 


“अच्छरियं, भो आनन्द, अब्मुतं, भो आनन्द! यावञ्चिदं तेन भगवता जानता पस्सता अरहता सम्मासम्बुद्धेन 
चत्तारि अनस्सासिकानेव ब्रह्मचरियानि अनस्सासिकानि ब्रह्मचरियानीति अकखातानि यत्थ विञ्ञू पुरिसो ससक्कं 
ब्रह्मचरियं न वसेय्य, वसन्तो च नाराधेय्य जायं धम्मं कुसलं । सो पन, भो आनन्द, सत्था किं वादी कि अकखायी यत्थ 
विञ्जू पुरिसो ससक्कं ब्रह्मचरियं वसेय्य, वसन्तो च आराधेय्य जायं धम्मं कुसल'`न्ति। 


२३३. “इध, सन्दक, तथागतो लोके उप्पज्जति अरहं सम्मासम्बुद्धो विज्जाचरणसम्पन्नो सुगतो लोकविदू अनुत्तरो 
पुरिसदम्मसारथि सत्था देवमनुस्सानं बुद्धो भगवा...पे०... [वित्थारो म० नि० २.९-१० कन्दरकसुत्ते] सो इमे पञ्च नीवरणे 

पहाय चेतसो उपक्किलेसे पञ्ञाय दुब्बलीकरणे विविच्चेब कामेहि विविच्च अकुसलेहि धम्मेहि सवितक्कं सविचारं 
विवेकजं पीतिसुखं पठमं झानं उपसम्पज्ज विहरति । यस्मिं खो [यस्मि खो पन (स्या० कं० क०)], सन्दक, सत्थरि सावको 
एवरूपं उळारविसेसं अधिगच्छति तत्थ विञ्जू पुरिसो ससक्कं ब्रह्मचरियं वसेय्य, वसन्तो च आराधेय्य जायं धम्मं कुसलं । 


“पुन चपरं, सन्दक, भिक्खु वितक्कविचारानं वूपसमा...पे०.. दुतियं झानं उपसम्पज्ज विहरति। यस्मिं खो, सन्दक, 
सत्थरि सावको एवरूपं उळारविसेसं अधिगच्छति तत्थ विञ्ञू पुरिसो ससक्कं ब्रह्मचरियं बसेय्य, वसन्तो च आराधेय्य 
जायं धम्मं कुसलं । 


खो, सन्दक, सत्थरि सावको एवरूपं उळारविसेसं अधिगच्छति तत्थ विञ्जू पुरिसो ससक्कं ब्रह्मचरियं वसेय्य, वसन्तो च 
आराधेय्य जायं धम्मं कुसलं । 


सावको एवरूपं उळारविसेसं अधिगच्छति तत्थ विञ्ञू पुरिसो ससक्कं ब्रह्मचरियं वसेय्य, वसन्तो च आराधेय्य जायं धम्मं 
कुसलं । 


“सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
पुब्बेनिवासानुस्सतिञाणाय चित्तं अभिनिन्नामेति । सो अनेकविहितं पुब्बेनिवासं अनुस्सरति, सेय्यथिदं -- एकम्पि जातिं 


उळारविसेसं अधिगच्छति तत्थ विञ्ञू पुरिसो ससक्कं ब्रह्मचरियं वसेय्य, वसन्तो च आराधेय्य जायं धम्मं कुसलं । 


“सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते सत्तानं 
चुतृपपातञाणाय चित्तं अभिनिन्नामेति । सो दिब्बेन चक्खुना विसुद्धेन अतिक्कन्तमानुसकेन सत्ते पस्सति चवमाने 
उपपज्जमाने हीने पणीते सुवण्णे दुब्बण्णे सुगते दुग्गते...पे०... यथाकम्मूपगे सत्ते पजानाति। यस्मिं खो, सन्दक, सत्थरि 
सावको एवरूपं उळारविसेसं अधिगच्छति तत्थ विञ्ञू पुरिसो ससक्कं ब्रह्मचरियं वसेय्य, वसन्तो च आराधेय्य जायं धम्मं 
कुसलं। 


“सो एवं समाहिते चित्ते परिसुद्रे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते आसवानं 
खयजाणाय चित्तं अभिनिन्नामेति। सो 'इदं दुक्ख'न्ति यथाभूतं पजानाति, `अयं दुक्खसमृदयो'ति यथाभूतं पजानाति, `अयं 
दुक्खनिरोधो'ति यथाभूतं पजानाति, `अयं दुक्खनिरोधगामिनी पटिपदा'ति यथाभूतं पजानाति; 'इमे आसवा'ति यथाभूतं 
पजानाति, अयं आसवसमुदयो ति यथाभूतं पजानाति, “अयं आसवनिरोधो'ति यथाभूतं पजानाति, `अयं 
आसवनिरोधगामिनी पटिपदा'ति यथाभूतं पजानाति। तस्स एवं जानतो एवं पस्सतो कामासवापि चित्तं विमुच्चति, 
भवासवापि चित्तं विमुच्चति, अविज्जासवापि चित्तं विमुच्चति । विमुत्तस्मिं विमुत्तमिति जाणं होति। 'खीणा जाति, वुसितं 
ब्रह्मचरियं, कतं करणीयं, नापरं इत्थत्तायाःति पजानाति। यस्मिं खो, सन्दक, सत्थरि सावको एवरूपं उळारविसेसं 
अधिगच्छति तत्थ विञ्जू पुरिसो ससक्कं ब्रह्मचरियं वसेय्य, वसन्तो च आराधेय्य जायं धम्मं कुसल” न्ति। 


२३४. “यो पन सो, भो आनन्द, भिक्खु अरहं खीणासवो वुसितवा कतकरणीयो ओहितभारो अनुप्पत्तसदत्थो 

परिक्खीणभवसंयोजनो सम्मदञ्ञा विमृत्तो परिभुञ्जेय्य सो कामे ति? “यो सो, सन्दक, भिक्खु अरहं खीणासवो 
बुसितवा कतकरणीयो ओहितभारो अनुप्पत्तसदत्थो परिकखीणभवसंयोजनो सम्मदञ्ञा विमृत्तो अभब्बो सो पञ्चट्ठानानि 
अज्झाचरितुं। अभब्बो खीणासवो भिक्खु सञ्चिच्च पाणं जीविता वोरोपेतुं, अभब्बो खीणासवो भिक्खु अदिन्नं थेय्यसङ्कातं 
आदातुं, अभब्बो खीणासवो भिकखु मेथुनं धम्मं पटिसेवेतुं, अभब्बो खीणासवो भिक्खु सम्पजानमुसा भासितुं, अभब्बो 
खीणासवो भिक्खु सन्निधिकारकं कामे परिभुञ्जितुं, सेय्यथापि पुब्बे अगारियभूतो। यो सो, सन्दक, भिक्खु अरहं 
खीणासवो वुसितवा कतकरणीयो ओहितभारो अनुप्पत्तसदत्थो परिक्खीणभवसंयोजनो सम्मदञ्ञा विमुत्तो अभब्बो सो 
इमानि पञ्चट्ठानानि अज्झाचरितु''न्ति। 


२३५. “यो पन सो, भो आनन्द, भिक्खु अरहं खीणासवो बुसितवा कतकरणीयो ओहितभारो अनुप्पत्तसदत्थो 
परिकखीणभवसंयोजनो सम्मदञ्ञा विमुत्तो तस्स चरतो चेव तिट्ठतो च सुत्तस्स च जागरस्स च सततं समितं जाणदस्सनं 
पच्चुपद्टितं - 'खीणा मे आसवा ति? “तेन हि, सन्दक, उपमं ते करिस्सामि; उपमायपिधेकच्चे विञ्जू पुरिसा भासितस्स 
अत्थं आजानन्ति । सेय्यथापि, सन्दक, पुरिसस्स हत्थपादा छिन्ना; तस्स चरतो चेव तिट्ठुतो च सुत्तस्स च जागरस्स च सततं 
समितं (जानाति - छिन्ना मे हत्थपादा'ति, उदाहृ पच्चवेक्खमानो जानाति - 'छिन्ना मे हत्थपादा' ति? “न खो, भो 
आनन्द, सो पुरिसो सततं समितं जानाति - 'छिन्ना मे हत्थपादा' ति।) [(छिन्नाव हत्थपादा,) (सी० स्या० कं० पी०)] अपि 
च खो पन नं पच्चवेक्खमानो जानाति - “छिन्ना मे हत्थपादा'”ति। “एवमेव खो, सन्दक, यो सो भिक्खु अरहं खीणासवो 
बुसितवा कतकरणीयो ओहितभारो अनुप्पत्तसदत्थो परिक्खीणभवसंयोजनो सम्मदञ्ञा विमृत्तो तस्स चरतो चेव तिट्ठतो च 
सुत्तस्स च जागरस्स च सततं समितं (जञाणदस्सनं न पच्चुपड्टितं - 'खीणा मे आसवा'ति;) [(खीणाव आसवा,) (सी० 
स्या० कं० पी०)] अपि च खो पन नं पच्चवेक्खमानो जानाति -- 'खीणा मे आसवा'”ति। 


२३६. “कीवबहुका पन, भो आनन्द, इमस्मिं धम्मविनये निय्यातारो”ति? “न खो, सन्दक, एकंयेव सतं न द्वे सतानि 
न तीणि सतानि न चत्तारि सतानि न पञ्च सतानि, अथ खो भिय्योव ये इमस्मिं धम्मविनये निय्यातारो'ति। “अच्छरियं, भो 
आनन्द, अब्मुतं, भो आनन्द! न च नाम सधम्मोक्कंसना भविस्सति, न परधम्मवम्भना, आयतने च धम्मदेसना ताव 
बहुका च निय्यातारो पञ्जायिस्सन्ति। इमे पनाजीवका पुत्तमताय पृत्ता अत्तानञ्चेव उक्कंसेन्ति, परे च वम्भेन्ति तयो चेव 
निय्यातारो पञ्ञपेन्ति, सेय्यथिदं ~ नन्दं वच्छ, किसं संकिच्चं, मक्खलि गोसाल"न्ति। अथ खो सन्दको परिब्बाजको सकं 
परिसं आमन्तेसि -- “चरन्तु भोन्तो समणे गोतमे ब्रह्मचरियवासो। न दानि सुकरं अम्हेहि लाभसक्कारसिलोके 
परिच्चजितु''न्ति। इति हिदं सन्दको परिब्बाजको सकं परिसं उय्योजेसि भगवति ब्रह्मचरियेति । 


सन्दकसृत्तं निड्टितं छट्ं । 
७. महासकुलुदायिसुत्तं 


२३७. एवं मे सुतं - एकं समयं भगवा राजगहे विहरति वेळुवने कलन्दकनिवापे । तेन खो पन समयेन सम्बहुला 
अभिञ्ञाता अभिञ्ञाता परिब्बाजका मोरनिवापे परिब्बाजकारामे पटिवसन्ति, सेय्यथिदं - अन्नभारो वरधरो सकुलुदायी 
च परिब्बाजको अञ्ञे च अभिञ्ञाता अभिञ्ञाता परिब्बाजका। अथ खो भगवा पुब्बण्हसमयं निवासेत्वा पत्तचीवरमादाय 
राजगहं पिण्डाय पाविसि। अथ खो भगवतो एतदहोसि - “अतिप्पगो खो ताव राजगहे पिण्डाय चरितुं । यंनूनाहं येन 
मोरनिवापो परिब्बाजकारामो येन सकुलुदायी परिब्बाजको तेनुपसङ्कमेय्य"न्ति। अथ खो भगवा येन मोरनिवापो 
परिब्बाजकारामो तेनुपसङ्कमि। तेन खो पन समयेन सकुलुदायी परिब्बाजको महतिया परिब्बाजकपरिसाय सद्धि निसिन्नो 


www.tipitaka.org Vipassana Research Institute 


Page 110 sur 250 


होति उन्नादिनिया उच्चासद्दमहासद्दाय अनेकविहितं तिरच्छानकथं कथेन्तिया, सेय्यथिदं -- राजकथं चोरकथं 
महामत्तकथं सेनाकथं भयकथं युद्धकथं अन्नकथं पानकथं वत्थकथं सयनकथं मालाकथं गन्धकथं जातिकथं यानकथं 
गामकथं निगमकथं नगरकथं जनपदकथं इत्थिकथं सूरकथं विसिखाकथं कुम्भट्ठानकथं पुब्बपेतकथं नानत्तकथं 
लोकक्खायिकं समुहदखायिकं इतिभवाभवकथं इति वा। अद्दसा खो सकुलुदायी परिब्बाजको भगवन्तं दूरतोव 
आगच्छन्तं । दिस्वान सकं परिसं सण्ठापेति -- “अप्पसद्दा भोन्तो होन्तु; मा भोन्तो सहमकत्थ। अयं समणो गोतमो 
आगच्छति; अप्पसहकामो खो पन सो आयस्मा अप्पसहस्स वण्णवादी। अप्पेव नाम अप्पसहं परिसं विदित्वा 
उपसङ्कमितब्बं मञ्ञेय्या"ति। अथ खो ते परिब्बाजका तुण्ही अहेसुं। अथ खो भगवा येन सकुलुदायी परिब्बाजको 
तेनुपसङ्कमि। अथ खो सकुलुदायी परिब्बाजको भगवन्तं एतदवोच - “एतु खो, भन्ते, भगवा । स्वागतं, भन्ते, भगवतो। 
चिरस्सं खो, भन्ते, भगवा इमं परियायमकासि यदिदं इधागमनाय। निसीदतु, भन्ते, भगवा; इदमासनं पञ्ञत्त”न्ति। निसीदि 
भगवा पञ्जत्ते आसने। सकुलुदायीपि खो परिब्बाजको अञ्जतरं नीचं आसनं गहेत्वा एकमन्तं निसीदि। एकमन्तं निसिन्नं 
खो सकुलुदायिं परिब्बाजकं भगवा एतदवोच - 


२३८. ““कायनुत्थ, उदायि, एतरहि कथाय सन्निसिन्ना, का च पन वो अन्तराकथा विप्पकता"ति? “तिट्ठतेसा, भन्ते, 
कथा याय मयं एतरहि कथाय सन्निसिन्ना। नेसा, भन्ते, कथा भगवतो दुल्लभा भविस्सति पच्छापि सवनाय । पुरिमानि, 
भन्ते, दिवसानि पुरिमतरानि नानातित्थियानं समणब्राह्मणानं कुतूहलसालायं सन्निसिन्नानं सन्निपतितानं अयमन्तराकथा 
उदपादि - “लाभा वत, भो, अङ्गमगधानं, सुलद्भलाभा वत, भो, अङ्गमगधानं! तत्रिमे [यत्थिमे (सी०)] समणब्राह्मणा 
सङ्गिनो गणिनो गणाचरिया जाता यसस्सिनो तित्थकरा साधुसम्मता बहुजनस्स राजगहं वस्सावासं ओसटा। अयम्पि खो 
पूरणो कस्सपो सङ्घी चेव गणी च गणाचरियो च जातो यसस्सी तित्थकरो साधुसम्मतो बहुजनस्स; सोपि राजगहं 
वस्सावासं ओसटो। अयम्पि खो मक्खलि गोसालो...पे०... अजितो केसकम्बलो... पकुधो कच्चायनो... सञ्जयो 
बेलट्टपुत्तो... निगण्ठो नाटपुत्तो सङ्घी चेव गणी च गणाचरियो च जातो यसस्सी तित्थकरो साधुसम्मतो बहुजनस्स; सोपि 
राजगहं वस्सावासं ओसटो। अयम्पि खो समणो गोतमो सङ्घी चेव गणी च गणाचरियो च जातो यसस्सी तित्थकरो 
साधुसम्मतो बहुजनस्स; सोपि राजगहं वस्सावासं ओसटो। को नु खो इमेसं भवतं समणब्राह्मणानं सङ्घीनं गणीनं 
गणाचरियानं जातानं यसस्सीनं तित्थकरानं साधुसम्मतानं बहुजनस्स सावकानं सक्कतो गरुकतो मानितो पूजितो, कञ्च 
पन सावका सक्कत्वा गरु कत्वा [गरुकत्वा (सी० स्या० कं० पी०)] उपनिस्साय विहरन्ती''ति? 


२३९. “तत्रेकच्चे एवमाहंसु - `अयं खो पूरणो कस्सपो सङ्घी चेब गणी च गणाचरियो च जातो यसस्सी तित्थकरो 
साधुसम्मतो बहुजनस्स; सो च खो सावकानं न सक्कतो न गरुकतो न मानितो न पूजितो, न च पन पूरणं कस्सपं सावका 
सक्कत्वा गरु कत्वा उपनिस्साय विहरन्ति । भूतपुब्बं पूरणो कस्सपो अनेकसताय परिसाय धम्मं देसेति। तत्रञ्जतरो 
पूरणस्स कस्सपस्स सावको सद्दमकासि - “मा भोन्तो पूरणं कस्सपं एतमत्थं पुच्छित्थ; नेसो एतं जानाति; मयमेतं 
जानाम, अम्हे एतमत्थं पुच्छथ; मयमेतं भवन्तानं ब्याकरिस्सामा"ति। भूतपुब्बं पूरणो कस्सपो बाहा पग्गय्ह कन्दन्तो न 
लभति - “अप्पसद्दा भोन्तो होन्तु, मा भोन्तो सद्दमकत्थ । नेते, भवन्ते, पुच्छन्ति, अम्हे एते पुच्छन्ति; मयमेतेसं 
ब्याकरिस्सामा”ति। बहू खो पन पूरणस्स कस्सपस्स सावका वादं आरोपेत्वा अपक्कन्ता - “न त्वं इमं धम्मविनयं 
आजानासि, अहं इमं धम्मविनयं आजानामि, कि त्वं इमं धम्मविनयं आजानिस्ससि? मिच्छापटिपन्नो त्वमसि, अहमस्मि 
सम्मापटिपन्नो, सहितं मे, असहितं ते, पुरेवचनीयं पच्छा अवच, पच्छावचनीयं पुरे अवच, अधिचिण्णं ते विपरावत्तं, 
आरोपितो ते वादो, निग्गहितोसि, चर वादप्पमोक्खाय, निब्बेठेहि वा सचे पहोसी”ति। इति पूरणो कस्सपो सावकानं न 
सक्कतो न गरुकतो न मानितो न पूजितो, न च पन पूरणं कस्सपं सावका सक्कत्वा गरु कत्वा उपनिस्साय विहरन्ति । 

अक्कुट्टो च पन पूरणो कस्सपो धम्मक्कोसेना'”ति। 


“एकच्चे एवमाहंसु - 'अयम्पि खो मक्खलि गोसालो...पे०... अजितो केसकम्बलो... पकुधो कच्चायनो... सञ्जयो 
बेलट्डपुत्तो... निगण्ठो नाटपुत्तो सङ्घी चेव गणी च गणाचरियो च जातो यसस्सी तित्थकरो साधुसम्मतो बहुजनस्स; सो च खो 
सावकानं न सक्कतो न गरुकतो न मानितो न पूजितो, न च पन निगण्ठं नाटपुत्तं सावका सक्कत्वा गरुं कत्वा उपनिस्साय 
विहरन्ति । भूतपुब्बं निगण्ठो नाटपुत्तो अनेकसताय परिसाय धम्मं देसेति। तत्रञ्ञतरो निगण्ठस्स नाटपुत्तस्स सावको 
सहमकासि - मा भोन्तो निगण्ठं नाटपुत्तं एतमत्थं पुच्छित्थ; नेसो एतं जानाति; मयमेतं जानाम, अम्हे एतमत्थं पुच्छथ; 
मयमेतं भवन्तानं ब्याकरिस्सामाति। भूतपुब्बं निगण्ठो नाटपुत्तो बाहा पग्गय्ह कन्दन्तो न लभति - “अप्पसद्दा भोन्तो 
होन्तु, मा भोन्तो सहमकत्थ। नेते भवन्ते पुच्छन्ति, अम्हे एते पुच्छन्ति; मयमेतेसं ब्याकरिस्सामा"ति। बहू खो पन 
निगण्ठस्स नाटपुत्तस्स सावका वादं आरोपेत्वा अपक्कन्ता - “न त्वं इमं धम्मविनयं आजानासि, अहं इमं धम्मविनयं 
आजानामि। किं त्वं इमं धम्मविनयं आजानिस्ससि? मिच्छापटिपन्नो त्वमसि। अहमस्मि सम्मापटिपन्नो। सहितं मे 
असहितं ते, पुरेवचनीयं पच्छा अवच, पच्छावचनीयं पुरे अवच, अधिचिण्णं ते विपरावत्तं, आरोपितो ते वादो, 
निग्गहितोसि, चर वादप्पमोक्खाय, निब्बेठेहि वा सचे पहोसी' ति । इति निगण्ठो नाटपुत्तो सावकानं न सक्कतो न गरुकतो 
न मानितो न पूजितो, न च पन निगण्ठं नाटपृत्तं सावका सक्कत्वा गरु कत्वा उपनिस्साय विहरन्ति | अक्कुट्टो च पन 
निगण्ठो नाटपुत्तो धम्मक्कोसेना'"ति। 


२४०. “एकच्चे एवमाहंसु -- “अयम्पि खो समणो गोतमो सङ्घी चेव गणी च गणाचरियो च जातो यसस्सी तित्थकरो 
साधुसम्मतो बहुजनस्स; सो च खो सावकानं सक्कतो गरुकतो मानितो पूजितो, समणञ्च पन गोतमं सावका सक्कत्वा 
गरुं कत्वा उपनिस्साय विहरन्ति। भूतपुब्बं समणो गोतमो अनेकसताय परिसाय धम्मं देसेसि । तत्रञ्ञतरो समणस्स 
गोतमस्स सावको उक्कासि। तमेनाञ्ञतरो सब्रह्मचारी जण्णुकेन [जण्णुके (सी०)] घड्रेसि - “अप्पसद्दो आयस्मा होतु, 
मायस्मा सहमकासि, सत्था नो भगवा धम्मं देसेसी”ति। यस्मिं समये समणो गोतमो अनेकसताय परिसाय धम्मं देसेति, 
नेव तस्मिं समये समणस्स गोतमस्स सावकानं खिपितसद्दो वा होति उक्कासितसद्दो वा । तमेनं महाजनकायो 
पच्चासीसमानरूपो [पच्चासिं समानरूपो (सी० स्या० कं० पी०)] पच्चुपड्टितो होति -- “यं नो भगवा धम्मं भासिस्सति तं 
नो सोस्सामा”ति। सेय्यथापि नाम पुरिसो चातुम्महापथे खुद्दमधु [खुद मधुं (सी० स्या० कं० पी०)] अनेलकं पीळेय्य 
[उप्पीळेय्य (सी०)]। तमेनं महाजनकायो पच्चासीसमानरूपो पच्चुपड्ितो अस्स। एवमेव यस्मिं समये समणो गोतमो 
अनेकसताय परिसाय धम्मं देसेति, नेव तस्मिं समये समणस्स गोतमस्स सावकानं खिपितसद्दो वा होति उक्कासितसद्दो 
वा। तमेनं महाजनकायो पच्चासीसमानरूपो पच्चुपट्धितो होति -- “यं नो भगवा धम्मं भासिस्सति तं नो सोस्सामा"ति। 
येपि समणस्स गोतमस्स सावका सब्रह्मचारीहि सम्पयोजेत्वा सिकखं पच्चकखाय हीनायावत्तन्ति तेपि सत्थु चेव 
वण्णवादिनो होन्ति, धम्मस्स च वण्णवादिनो होन्ति, सङ्घस्स च वण्णवादिनो होन्ति, अत्तगरहिनोयेव होन्ति 
अनञ्जगरहिनो, “मयमेवम्हा अलक्खिका मयं अप्पपुञ्जा ते मयं एवं स्वाकखाते धम्मविनये पब्बजित्वा नासक्खिम्हा 
यावजीवं परिपुण्णं परिसुद्धं ब्रह्मचरियं चरितु''न्ति। ते आरामिकभूता वा उपासकभूता वा पञ्चसिक्खापदे समादाय 
वत्तन्ति। इति समणो गोतमो सावकानं सक्कतो गरुकतो मानितो पूजितो, समणञ्च पन गोतमं सावका सक्कत्वा गरुँ 
कत्वा उपनिस्साय विहरन्ती'”ति। 


२४१. “कति पन त्वं, उदायि, मयि धम्मे समनुपस्ससि, येहि ममं [मम (सब्बत्थ)] सावका सक्करोन्ति गरुं करोन्ति 
[गरुकरोन्ति (सी० स्या० कं० पी०)] मानेन्ति पूजेन्ति, सक्कत्वा गरु कत्वा उपनिस्साय विहरन्ती "ति? “पञ्च खो अहं, 

भन्ते, भगवति धम्मे समनुपस्सामि येहि भगवन्तं सावका सक्करोन्ति गरु करोन्ति मानेन्ति पूजेन्ति, सक्कत्वा गरु 
कत्वा उपनिस्साय विहरन्ति । कतमे पञ्च? भगवा हि, भन्ते, अप्पाहारो, अप्पाहारताय च वण्णवादी | यम्पि, भन्ते, भगवा 
अप्पाहारो, अप्पाहारताय च वण्णवादी इमं खो अहं, भन्ते, भगवति पठमं धम्मं समनुपस्सामि येन भगवन्तं सावका 
सक्करोन्ति गरु करोन्ति मानेन्ति पूजेन्ति, सक्कत्वा गरु कत्वा उपनिस्साय विहरन्ति। 


“पुन चपरं, भन्ते, भगवा सन्तुद्डो इतरीतरेन चीवरेन, इतरीतरचीवरसन्तुट्टिया च बण्णवादी। यम्पि, भन्ते, भगवा 
सन्तुट्ठो इतरीतरेन चीवरेन, इतरीतरचीवरसन्तुड्टिया च वण्णवादी, इमं खो अहं, भन्ते, भगवति दुतियं धम्मं समनुपस्सामि 
येन भगवन्तं सावका सक्करोन्ति गरुँ करोन्ति मानेन्ति पूजेन्ति, सक्कत्वा गरु कत्वा उपनिस्साय विहरन्ति। 


“पुन चपरं, भन्ते, भगवा सन्तुट्ठो इतरीतरेन पिण्डपातेन, इतरीतरपिण्डपातसन्तुड्टिया च वण्णवादी | यम्पि, भन्ते, 
भगवा सन्तुट्ठो इतरीतरेन पिण्डपातेन, इतरीतरपिण्डपातसन्तुड्टिया च वण्णवादी, इमं खो अहं, भन्ते, भगवति ततियं धम्मं 
समनुपस्सामि येन भगवन्तं सावका सक्करोन्ति गरुं करोन्ति मानेन्ति पूजेन्ति, सक्कत्वा गरु कत्वा उपनिस्साय विहरन्ति। 


“पुन चपरं, भन्ते, भगवा सन्तुट्ठो इतरीतरेन सेनासनेन, इतरीतरसेनासनसन्तु्टिया च वण्णवादी । यम्पि, भन्ते, भगवा 
सन्तुद्ठो इतरीतरेन सेनासनेन, इतरीतरसेनासनसन्तुड्टिया च बण्णवादी, इमं खो अहं, भन्ते, भगवति चतुत्थं धम्मं 
समनुपस्सामि येन भगवन्तं सावका सक्करोन्ति गरुं करोन्ति मानेन्ति पूजेन्ति, सक्कत्वा गरु कत्वा उपनिस्साय विहरन्ति। 


“पुन चपरं, भन्ते, भगवा पविवित्तो, पविवेकस्स च वण्णवादी। यम्पि, भन्ते, भगवा पविवित्तो, पविवेकस्स च 
बण्णवादी, इमं खो अहं, भन्ते, भगवति पञ्चमं धम्मं समनुपस्सामि येन भगवन्तं सावका सक्करोन्ति गरु करोन्ति मानेन्ति 
पूजेन्ति, सक्कत्वा गरु कत्वा उपनिस्साय विहरन्ति । 


“इमे खो अहं, भन्ते, भगवति पञ्च धम्मे समनुपस्सामि येहि भगवन्तं सावका सक्करोन्ति गरुँ करोन्ति मानेन्ति 
पूजेन्ति, सक्कत्वा गरु कत्वा उपनिस्साय विहरन्ती”ति। 


२४२. ““अप्पाहारो समणो गोतमो, अप्पाहारताय च बण्णवादी'ति, इति चे मं, उदायि, सावका सक्करेय्युं गरु करेय्युं 
मानेय्युं पूजेय्युं, सक्कत्वा गरु कत्वा उपनिस्साय विहरेय्युं, सन्ति खो पन मे, उदायि, सावका कोसकाहारापि 
अड्डकोसकाहारापि बेलुवाहारापि अड्डबेलुवाहारापि। अहं खो पन, उदायि, अप्पेकदा इमिना पत्तेन समतित्तिकम्पि भुञ्जामि 
भिय्योपि भुञ्जामि । “अप्पाहारो समणो गोतमो, अप्पाहारताय च वण्णवादी' ति, इति चे मं, उदायि, सावका सक्करेय्युं गरु 
करेय्युं मानेय्युं पूजेय्युं, सक्कत्वा गरु कत्वा उपनिस्साय विहरेय्युं, ये ते, उदायि, मम सावका कोसकाहारापि 
अड्डकोसकाहारापि बेलुवाहारापि अडबेलुवाहारापि न मं ते इमिना धम्मेन सक्करेय्यु गरु करेय्युं मानेय्युं पूजेय्युं, सक्कत्वा 
गरु कत्वा उपनिस्साय विहरे्युं । 


“““सन्तुट्डो समणो गोतमो इतरीतरेन चीवरेन, इतरीतरचीवरसन्तुड्टिया च बण्णवादी'ति, इति चे मं, उदायि, सावका 
सक्करेय्युं गरुं करेय्युं मानेय्युं पूजेय्युं, सक्कत्वा गरुं कत्वा उपनिस्साय विहरेय्युं, सन्ति खो पन मे, उदायि, सावका 
पंसुकूलिका लूखचीवरधरा ते सुसाना वा सङ्कारकूटा वा पापणिका वा नन्तकानि [पापणिकानि वा नन्तकानि वा (सी०)] 
उच्चिनित्वा [उच्छिन्दित्वा (क०)] सङ्घाटिं करित्वा धारेन्ति। अहं खो पनुदायि, अप्पेकदा गहपतिचीवरानि धारेमि दळहानि 
सत्थलूखानि अलाबुलोमसानि। 'सन्तुड्ञो समणो गोतमो इतरीतरेन चीवरेन, इतरीतरचीवरसन्तु्टिया च वण्णवादी ति, इति 

चे मं, उदायि, सावका सक्करेय्युं गरुं करेय्युं मानेय्युं पूजेय्युं, सक्कत्वा गरुं कत्वा उपनिस्साय विहरेय्युं, ये ते, उदायि, 
मम सावका पंसुकूलिका लूखचीवरधरा ते सुसाना वा सङ्कारकूटा वा पापणिका वा नन्तकानि उच्चिनित्वा सङ्घाटिं करित्वा 
धारेन्ति, न मं ते इमिना धम्मेन सक्करेय्युं गरु करेय्युं मानेय्युं पूजेय्युं, सक्कत्वा गरुं कत्वा उपनिस्साय विहरेय्युं । 


“““सन्तुट्डो समणो गोतमो इतरीतरेन पिण्डपातेन, इतरीतरपिण्डपातसन्तुट्टिया च वण्णवादी'ति, इति चे मं, उदायि, 
सावका सक्करेय्युं गरु करेय्युं मानेय्युं पूजेय्युं, सक्कत्वा गरु कत्वा उपनिस्साय विहरेय्युं, सन्ति खो पन मे, उदायि, 
सावका पिण्डपातिका सपदानचारिनो उञ्छासके वते रता, ते अन्तरघरं पविट्ठा समाना आसनेनपि निमन्तियमाना न 
सादियन्ति। अहं खो पनुदायि, अप्पेकदा निमन्तनेपि [निमन्तनस्सापि (क०)] भुञ्जामि सालीनं ओदनं विचितकाळकं 
अनेकसूपं अनेकब्यञ्जनं । 'सन्तुट्ठो समणो गोतमो इतरीतरेन पिण्डपातेन, इतरीतरपिण्डपातसन्तुड्टिया च वण्णवादी'ति, 
इति चे मं, उदायि, सावका सक्करे्युं गरु करेय्युं मानेय्युं पूजेय्युं, सक्कत्वा गरु कत्वा उपनिस्साय विहरेय्युं, ये ते, उदायि, 
मम सावका पिण्डपातिका सपदानचारिनो उञ्छासके वते रता ते अन्तरघरं पविड्ठा समाना आसनेनपि निमन्तियमाना न 
सादियन्ति, न मं ते इमिना धम्मेन सक्करेय्युं गरु करेय्युं मानेय्युं पूजेय्युं, सक्कत्वा गरं कत्वा उपनिस्साय विहरेय्युं। 


“नसन्तुड्डो समणो गोतमो इतरीतरेन सेनासनेन, इतरीतरसेनासनसन्तुट्टिया च बण्णवादी'ति, इति चे मं, उदायि, 
सावका सक्करेय्यु गरु करेय्युं मानेय्युं पूजेय्युं, सक्कत्वा गरु कत्वा उपनिस्साय विहरेय्युं, सन्ति खो पन मे, उदायि, 
सावका रुक्खमूलिका अब्भोकासिका, ते अट्टमासे छन्नं न उपेन्ति। अहं खो पनुदायि, अप्पेकदा कूटागारेसुपि विहरामि 
उल्लित्ताबलित्तेसु निवातेसु फुसितग्गळेसु [फुस्सितग्गळेसु (सी० पी०)] पिहितवातपानेसु। 'सन्तुड्ठो समणो गोतमो 
इतरीतरेन सेनासनेन, इतरीतरसेनासनसन्तुट्टिया च वण्णवादी' ति, इति चे मं, उदायि, सावका सक्करेय्युं गरु करेय्युं 
मानेय्युं पूजेय्युं, सक्कत्वा गरु कत्वा उपनिस्साय विहरेय्युं, ये ते, उदायि, मम सावका रुक्खमूलिका अब्भोकासिका ते 
अट्ठमासे छन्नं न उपेन्ति, न मं ते इमिना धम्मेन सक्करेय्युं गरु करेय्युं मानेय्युं पूजेय्युं, सक्कत्वा गरु कत्वा उपनिस्साय 
विहरेय्युं। 


““पविवित्तो समणो गोतमो, पविवेकस्स च वण्णवादी'ति, इति चे मं, उदायि, सावका सक्करेय्यु गरु करेय्युं मानेय्युं 
पूजेय्युं, सक्कत्वा गरुं कत्वा उपनिस्साय विहरेय्युं, सन्ति खो पन मे, उदायि, सावका आरज्जिका पन्तसेनासना 
अरञ्ञवनपत्थानि पन्तानि सेनासनानि अज्झोगाहेत्वा विहरन्ति, ते अन्वद्धमासं सङ्घमज्झे ओसरन्ति पातिमोक्खुद्देसाय । 
अहं खो पनुदायि, अप्पेकदा आकिण्णो विहरामि भिक्खूहि भिक्खुनीहि उपासकेहि उपासिकाहि रञ्ञा राजमहामत्तेहि 
तित्थियेहि तित्थियसावकेहि । “पविवित्तो समणो गोतमो, पविवेकस्स च वण्णवादी'ति, इति चे मं, उदायि, सावका 
सक्करेय्यु गरु करेय्युं मानेय्युं पूजेय्युं, सक्कत्वा गरुं कत्वा उपनिस्साय विहरेय्युं, ये ते, उदायि, मम सावका आरञ्जका 
पन्तसेनासना अरज्ञजवनपत्थानि पन्तानि सेनासनानि अज्झोगाहेत्वा विहरन्ति ते अन्वद्धमासं सङ्घमज्झे ओसरन्ति 
पातिमोक्खुद्देसाय, न मं ते इमिना धम्मेन सक्करेय्युँ गरु करेय्युं मानेय्युं पूजेय्युं, सक्कत्वा गरु कत्वा उपनिस्साय विहरेय्युं। 


“इति खो, उदायि, न ममं सावका इमेहि पञ्चहि धम्मेहि सक्करोन्ति गरु करोन्ति मानेन्ति पूजेन्ति, सक्कत्वा गरु 
कत्वा उपनिस्साय विहरन्ति । 


२४३. “अत्थि खो, उदायि, अञ्जे च पञ्च धम्मा येहि पञ्चहि धम्मेहि ममं सावका सक्करोन्ति गरुं करोन्ति मानेन्ति 
पूजेन्ति, सक्कत्वा गरु कत्वा उपनिस्साय विहरन्ति। कतमे पञ्च? इधुदायि, ममं सावका अधिसीले सम्भावेन्ति - 
“सीलवा समणो गोतमो परमेन सीलक्खन्धेन समन्नागतो'ति। यम्पुदायि [यमुदायि (स्या० क०)], ममं सावका अधिसीले 

सम्भावेन्ति - 'सीलवा समणो गोतमो परमेन सीलक्खन्धेन समन्नागतो'ति, अयं खो, उदायि, पठमो धम्मो येन ममं 
सावका सक्करोन्ति गरुं करोन्ति मानेन्ति पूजेन्ति, सक्कत्वा गरु कत्वा उपनिस्साय विहरन्ति। 


२४४. “पुन चपरं, उदायि, ममं सावका अभिक्कन्ते जाणदस्सने सम्भावेन्ति -- 'जानंयेवाह समणो गोतमो - 
जानामीति, पस्संयेवाह समणो गोतमो - पस्सामीति; अभिञ्जाय समणो गोतमो धम्मं देसेति नो अनभिज्ञाय; सनिदानं 
समणो गोतमो धम्मं देसेति नो अनिदानं; सप्पाटिहारियं समणो गोतमो धम्मं देसेति नो अप्पाटिहारिय'न्ति। यम्पुदायि, ममं 
सावका अभिक्कन्ते आणदस्सने सम्भावेन्ति - 'जानंयेवाह समणो गोतमो - जानामीति, पस्संयेबाह समणो गोतमो - 
पस्सामीति; अभिञ्जाय समणो गोतमो धम्मं देसेति नो अनभिञ्ञाय; सनिदानं समणो गोतमो धम्मं देसेति नो अनिदानं; 
सप्पाटिहारियं समणो गोतमो धम्मं देसेति नो अप्पाटिहारिय'न्ति, अयं खो, उदायि, दुतियो धम्मो येन ममं सावका 
सक्करोन्ति गरु करोन्ति मानेन्ति पूजेन्ति, सक्कत्वा गरु कत्वा उपनिस्साय विहरन्ति। 


२४५. “पुन चपरं, उदायि, ममं सावका अधिपञ्ञाय सम्भावेन्ति -- 'पञ्जवा समणो गोतमो परमेन पञ्ञाक्खन्धेन 
समन्नागतो; तं वत अनागतं वादपथं न दकखति, उप्पन्नं वा परप्पवादं न सहधम्मेन सुनिग्गहितं निग्गण्हिस्सतीति - नेतं 
ठानं विज्जति' । तं कि मञ्जसि, उदायि, अपि नु मे सावका एवं जानन्ता एवं पस्सन्ता अन्तरन्तरा कथं ओपातेय्यु'न्ति? 


“नो हेतं, भन्ते” । 


“न खो पनाहं, उदायि, सावकेसु अनुसासनिं पच्चासीसामि [पच्चासिंसामि (सी० स्या० कं० पी०)]; अञ्जदत्थु 
ममयेव सावका अनुसासनि पच्चासीसन्ति । 


““यम्पुदायि, ममं सावका अधिपञ्ञाय सम्भावेन्ति -- 'पञ्ञजवा समणो गोतमो परमेन पञ्जाक्खन्धेन समन्नागतो; तं 
वत अनागतं वादपथं न दक्खति, उप्पन्नं वा परप्पवादं न सहधम्मेन निग्गहितं निग्गण्हिस्सतीति - नेतं ठानं विज्जति'। 
अयं खो, उदायि, ततियो धम्मो येन ममं सावका सक्करोन्ति गरुं करोन्ति मानेन्ति पूजेन्ति, सक्कत्वा गरु कत्वा 
उपनिस्साय विहरन्ति । 


२४६. “पुन चपरं, उदायि, मम सावका येन दुक्खेन दुक्खोतिण्णा दुक्खपरेता ते मं उपसङ्कमित्वा दुक्खं अरियसच्चं 
पुच्छन्ति, तेसाहं दुक्खं अरियसच्चं पुट्टो ब्याकरोमि, तेसाहं चित्तं आराधेमि पञ्हस्स वेय्याकरणेन; ते मं दुक्खसमुदयं... 
दुक्खनिरोधं... दुक्खनिरोधगामिनिं पटिपदं अरियसच्चं पुच्छन्ति, तेसाहं दुक्खनिरोधगामिनिं पटिपदं अरियसच्चं पुटो 
ब्याकरोमि, तेसाहं चित्तं आराधेमि पञ्हस्स वेय्याकरणेन। यम्पुदायि, मम सावका येन दुक्खेन दुक्खोतिण्णा दुक्खपरेता ते 
मं उपसङ्कमित्वा दुक्खं अरियसच्चं पुच्छन्ति, तेसाहं दुक्खं अरियसच्चं पुट्ठो ब्याकरोमि, तेसाहं चित्तं आराधेमि पञ्हस्स 
वेय्याकरणेन । ते मं दुक्खसमुदयं ... दुकखनिरोधं... दुक्खनिरोधगामिनिं पटिपदं अरियसच्चं पुच्छन्ति। तेसाहं 
दुक्खनिरोधगामिनि पटिपदं अरियसच्चं पुड ब्याकरोमि । तेसाहं चित्तं आराधेमि पञ्हस्स वेय्याकरणेन। अयं खो, उदायि, 
चतुत्थो धम्मो येन ममं सावका सक्करोन्ति गरुँ करोन्ति मानेन्ति पूजेन्ति, सक्कत्वा गरु कत्वा उपनिस्साय विहरन्ति। 


२४७. “पुन चपरं, उदायि, अक्खाता मया सावकानं पटिपदा, यथापटिपन्ना मे सावका चत्तारो सतिपट्ठाने भावेन्ति। 
इधुदायि, भिक्खु काये कायानुपस्सी विहरति आतापी सम्पजानो सतिमा विनेय्य लोके अभिज्झादोमनस्सं; वेदनासु 
वेदनानुपस्सी विहरति... चित्ते चित्तानुपस्सी विहरति... धम्मेसु धम्मानुपस्सी विहरति आतापी सम्पजानो सतिमा विनेय्य 

लोके अभिज्झादोमनस्सं । तत्र च पन मे सावका बहू अभिञ्ञावोसानपारमिप्पत्ता विहरन्ति । 


“पुन चपरं, उदायि, अक्खाता मया सावकानं पटिपदा, यथापटिपन्ना मे सावका चत्तारो सम्मप्पधाने भावेन्ति। 
इधृदायि, भिक्खु अनुप्पन्नानं पापकानं अकुसलानं धम्मानं अनुप्पादाय छन्दं जनेति, वायमति, वीरियं आरभति, चित्तं 
पग्गण्हाति, पदहति; उप्पन्नानं पापकानं अकुसलानं धम्मानं पहानाय छन्दं जनेति, वायमति, वीरियं आरभति, चित्तं 
पग्गण्हाति, पदहति; अनुप्पन्नानं कुसलानं धम्मानं उप्पादाय छन्दं जनेति, वायमति, वीरियं आरभति, चित्तं पग्गण्हाति, 
पदहति; उप्पन्नानं कुसलानं धम्मानं ठितिया असम्मोसाय भिय्योभावाय वेपुल्लाय भावनाय पारिपूरिया छन्द॑ जनेति, 
वायमति, वीरियं आरभति, चित्तं पग्गण्हाति, पदहति। तत्र च पन मे सावका बहू अभिञ्ञावोसानपारमिप्पत्ता विहरन्ति । 


“पुन चपरं, उदायि, अक्खाता मया सावकानं पटिपदा, यथापटिपन्ना मे सावका चत्तारो इद्भिपादे भावेन्ति । इधुदायि, 
भिक्खु छन्दसमाधिपधानसङ्घारसमन्नागतं इद्भिपादं भावेति, वीरियसमाधिपधानसङ्कारसमन्नागतं इद्भिपादं भावेति, 
चित्तसमाधिपधानसङ्कारसमन्नागतं इद्भिपादं भावेति, वीमंसासमाधिपधानसङ्घारसमन्नागतं इद्भिपादं भावेति । तत्र च पन मे 
सावका बहू अभिञ्ञावोसानपारमिप्पत्ता विहरन्ति। 


“पुन चपरं, उदायि, अक्खाता मया सावकानं पटिपदा, यथापटिपन्ना मे सावका पञ्चिन्द्रियानि भावेन्ति। इधुदायि, 
भिक्खु सद्धिन्द्रियं भावेति उपसमगामिं सम्बोधगामि; वीरियिन्द्रियं भावेति...पे०... सतिन्द्रियं भावेति... समाधिन्द्रियं भावेति... 
पञ्चिन्द्रियं भावेति उपसमगामिं सम्बोधगामिं । तत्र च पन मे सावका बहू अभिञ्ञावोसानपारमिप्पत्ता विहरन्ति । 


“पुन चपरं, उदायि, अक्खाता मया सावकानं पटिपदा, यथापटिपन्ना मे सावका पञ्च बलानि भावेन्ति। इधुदायि, 
भिक्खु सद्भाबलं भावेति उपसमगामि सम्बोधगामि; वीरियबलं भावेति...पे०... सतिबलं भावेति... समाधिबलं भावेति... 
पञ्ञजाबलं भावेति उपसमगामिं सम्बोधगामि । तत्र च पन मे सावका बहू अभिञ्जावोसानपारमिप्पत्ता विहरन्ति । 


“पुन चपरं, उदायि, अक्खाता मया सावकानं पटिपदा, यथापटिपन्ना मे सावका सत्तबोज्झङ्गे भावेन्ति। इधुदायि, 
भिक्खु सतिसम्बोज्झङ्गं भावेति विवेकनिस्सितं विरागनिस्सितं निरोधनिस्सितं बोस्सग्गपरिणामि; धम्मविचयसम्बोज्झङ्गं 
भावेति...पे०... वीरियसम्बोज्झङ्गं भावेति... पीतिसम्बोज्झङ्गं भावेति... पस्सद्भिसम्बोज्झङ्गं भावेति... समाधिसम्बोज्झङ्गं 
भावेति... उपेक्खासम्बोज्झङ्गं भावेति विवेकनिस्सितं विरागनिस्सितं निरोधनिस्सितं बोस्सग्गपरिणामि। तत्र च पन मे 
सावका बहू अभिञ्ञावोसानपारमिप्पत्ता विहरन्ति। 


“पुन चपरं, उदायि, अक्खाता मया सावकानं पटिपदा, यथापटिपन्ना मे सावका अरियं अट्टङ्गिकं मग्गं भावेन्ति। 
इधृदायि, भिक्खु सम्मादिट्टिं भावेति, सम्मासङ्कप्पं भावेति, सम्मावाचं भावेति, सम्माकम्मन्तं भावेति, सम्माआजीवं 
भावेति, सम्मावायामं भावेति, सम्मासति भावेति, सम्मासमाधि भावेति । तत्र च पन मे सावका बहू 
अभिञ्जावोसानपारमिप्पत्ता विहरन्ति । 


२४८. “पुन चपरं, उदायि, अक्खाता मया सावकानं पटिपदा, यथापटिपन्ना मे सावका अट्ट विमोक्खे भावेन्ति। रूपी 
रूपानि पस्सति, अयं पठमो विमोक्खो; अज्झत्तं अरूपसञ्जी बहिद्धा रूपानि पस्सति, अयं दुतियो विमोक्खो; सुभन्तेव 
अधिमुत्तो होति, अयं ततियो विमोक्खो; सब्बसो रूपसञ्ञानं समतिक्कमा पटिघसञ्ञानं अत्थङ्गमा नानत्तसञ्जानं 
अमनसिकारा ‘अनन्तो आकासो'ति आकासानञ्चायतनं उपसम्पज्ज विहरति, अयं चतुत्थो विमोकखो; सब्बसो 


www.tipitaka.org Vipassana Research Institute 


Page 116 sur 250 


आकासानञ्चायतनं समतिक्कम्म “अनन्त विञ्ञाण'न्ति विञ्ञजाणञ्चायतनं उपसम्पज्ज विहरति, अयं पञ्चमो 
विमोक्खो; सब्बसो विञ्ञजाणञ्चायतनं समतिक्कम्म 'नत्थि किञ्ची'ति आकिञ्चञ्जायतनं उपसम्पज्ज विहरति, अयं छट्ठो 
विमोक्खो; सब्बसो आकिञ्चञ्ञायतनं समतिक्कम्म नेवसञ्ञानासञ्ञायतनं उपसम्पज्ज विहरति, अयं सत्तमो विमोक्खो; 
सब्बसो नेवसञ्ञानासञ्ञायतनं समतिक्कम्म सञ्ञजावेदयितनिरोधं उपसम्पज्ज विहरति, अयं अद्ठुमो विमोक्खो। तत्र च 
पन मे सावका बहू अभिञ्ञावोसानपारमिप्पत्ता विहरन्ति। 


२४९. “पुन चपरं, उदायि, अक्खाता मया सावकानं पटिपदा, यथापटिपन्ना मे सावका अट्ट अभिभायतनानि 
भावेन्ति । अज्झत्तं रूपसञ्जी एको बहिद्धा रूपानि पस्सति परित्तानि सुवण्णदुब्बण्णानि। 'तानि अभिभुय्य जानामि, 
पस्सामी'ति एवं सञ्जी होति। इदं पठमं अभिभायतनं । 


“अज्झत्तं रूपसञ्जी एको बहिद्भा रूपानि पस्सति अप्पमाणानि सुवण्णदुब्बण्णानि। तानि अभिभुय्य जानामि, 
पस्सामी'ति एवं सञ्जी होति । इदं दुतियं अभिभायतनं । 


“अज्झत्तं अरूपसञ्जी एको बहिद्धा रूपानि पस्सति परित्तानि सुवण्णदुब्बण्णानि। तानि अभिभुय्य जानामि, 
पस्सामी'ति एवं सञ्जी होति। इदं ततियं अभिभायतनं । 


“अज्झत्तं अरूपसञ्जी एको बहिद्धा रूपानि पस्सति अप्पमाणानि सुवण्णदुब्बण्णानि। तानि अभिभुय्य जानामि, 
पस्सामी'ति एवं सञ्जी होति । इदं चतुत्थं अभिभायतनं । 


“अज्झत्तं अरूपसञ्जी एको बहिद्धा रूपानि पस्सति नीलानि नीलवण्णानि नीलनिदस्सनानि नीलनिभासानि। 
सेय्यथापि नाम उमापुप्फं नीलं नीलवण्णं नीलनिदस्सनं नीलनिभासं, सेय्यथापि वा पन तं वत्थं बाराणसेय्यकं 
उभतोभागविमड्ं नीलं नीलवण्णं नीलनिदस्सनं नीलनिभासं; एवमेव अज्झत्तं अरूपसञ्जी एको बहिद्भा रूपानि पस्सति 
नीलानि नीलवण्णानि नीलनिदस्सनानि नीलनिभासानि। "तानि अभिभुय्य जानामि, पस्सामी'ति एवं सञ्जी होति। इदं 
पञ्चमं अभिभायतनं । 


“अज्झत्तं अरूपसञ्जी एको बहिद्धा रूपानि पस्सति पीतानि पीतवण्णानि पीतनिदस्सनानि पीतनिभासानि। 
सेय्यथापि नाम कणिकारपुप्फं पीतं पीतवण्णं पीतनिदस्सनं पीतनिभासं, सेय्यथापि वा पन तं वत्थं बाराणसेय्यकं 
उभतोभागविमट्टं पीतं पीतवण्णं पीतनिदस्सनं पीतनिभासं; एवमेव अज्झत्तं अरूपसञ्जी एको बहिद्भा रूपानि पस्सति 
पीतानि पीतवण्णानि पीतनिदस्सनानि पीतनिभासानि। 'तानि अभिभुय्य जानामि, पस्सामी'ति एवं सञ्जी होति। इदं छट 
अभिभायतनं । 


“अज्झत्तं अरूपसञ्जी एको बहिद्भा रूपानि पस्सति लोहितकानि लोहितकवण्णानि लोहितकनिदस्सनानि 
लोहितकनिभासानि। सेय्यथापि नाम बन्धुजीवकपुप्फं लोहितकं लोहितकवण्णं लोहितकनिदस्सनं लोहितकनिभासं, 
सेय्यथापि वा पन तं वत्थं बाराणसेय्यकं उभतोभागविमट्ठ लोहितकं लोहितकवण्णं लोहितकनिदस्सनं लोहितकनिभासं; 
एवमेव अज्झत्तं अरूपसञ्ञी एको बहिद्भा रूपानि पस्सति लोहितकानि लोहितकवण्णानि लोहितकनिदस्सनानि 
लोहितकनिभासानि। 'तानि अभिभुय्य जानामि, पस्सामी'ति एवं सञ्जी होति। इदं सत्तमं अभिभायतनं । 

“अज्ञत्तं अरूपसञ्ञी एको बहिद्धा रूपानि पस्सति ओदातानि ओदातवण्णानि ओदातनिदस्सनानि 
ओदातनिभासानि। सेय्यथापि नाम ओसधितारका ओदाता ओदातवण्णा ओदातनिदस्सना ओदातनिभासा, सेय्यथापि वा 
पन तं वत्थं बाराणसेय्यकं उभतोभागविमद्टं ओदातं ओदातवण्णं ओदातनिदस्सनं ओदातनिभासं; एवमेव अज्झत्तं 
अरूपसञ्जी एको बहिद्भा रूपानि पस्सति ओदातानि ओदातवण्णानि ओदातनिदस्सनानि ओदातनिभासानि। "तानि 
अभिभुय्य जानामि, पस्सामीति एवंसञ्जी होति। इदं अट्ठम॑ं अभिभायतनं । तत्र च पन मे सावका बहू 
अभिञ्ञावोसानपारमिप्पत्ता विहरन्ति । 


२५०. “पुन चपरं, उदायि, अक्खाता मया सावकानं पटिपदा, यथापटिपन्ना मे सावका दस कसिणायतनानि 
भावेन्ति। पथवीकसिणमेको सञ्जानाति उद्भमधो तिरियं अद्वयं अप्पमाणं; आपोकसिणमेको सञ्जानाति...पे०... 
तेजोकसिणमेको सञ्जानाति... वायोकसिणमेको सञ्जानाति... नीलकसिणमेको सञ्जानाति... पीतकसिणमेको 
सञ्जानाति... लोहितकसिणमेको सञ्जानाति... ओदातकसिणमेको सञ्जानाति... आकासकसिणमेको सञ्जानाति .. 
विञ्जाणकसिणमेको सञ्जानाति उद्धमधो तिरियं अद्वयं अप्पमाणं । तत्र च पन मे सावका बहू अभिञ्जाबोसानपारमिप्पत्ता 
बिहरन्ति। 


२५९. “पुन चपरं, उदायि, अक्खाता मया सावकानं पटिपदा, यथापटिपन्ना मे सावका चत्तारि झानानि भावेन्ति। 
इधृदायि, भिक्खु विविच्चेव कामेहि विविच्च अकुसलेहि धम्मेहि सवितक्कं सविचारं विवेकजं पीतिसुखं पठमं झानं 
उपसम्पज्ज विहरति। सो इममेव कायं विवेकजेन पीतिसुखेन अभिसन्देति परिसन्देति परिपूरेति परिप्फरति, नास्स किञ्चि 
सब्बावतो कायस्स विवेकजेन पीतिसुखेन अप्फुटं होति। सेय्यथापि, उदायि, दक्खो न्हापको [नहापको (सी० पी०)] वा 
न्हापकन्तेवासी वा कंसथाले न्हानीयचुण्णानि [नहानीयचुण्णानि (सी० पी०)] आकिरित्वा उदकेन परिप्फोसकं परिप्फोसकं 
सन्नेय्य, सायं न्हानीयपिण्डि [सास्स नहानीयपिण्डी (सी० स्या० कं०)] ख्रेहानुगता ख्रेहपरेतो सन्तरबाहिरा फुटा स्रेहेन न च 
पग्घरिणी; एवमेव खो, उदायि, भिक्खु इममेव कायं विवेकजेन पीतिसुखेन अभिसन्देति परिसन्देति परिपूरेति परिप्फरति, 
नास्स किञ्चि सब्बावतो कायस्स विवेकजेन पीतिसुखेन अप्फुटं होति। 


सो इममेव कायं समाधिजेन पीतिसुखेन अभिसन्देति परिसन्देति परिपूरेति परिप्फरति, नास्स किञ्चि सब्बावतो कायस्स 
समाधिजेन पीतिसुखेन अप्फुटं होति। सेय्यथापि, उदायि, उदकरहदो गम्भीरो उब्भिदोदको [उब्मितोदको (स्या० क॑० क०)] 

। तस्स नेवस्स पुरत्थिमाय दिसाय उदकस्स आयमुखं, न पच्छिमाय दिसाय उदकस्स आयमुखं, न उत्तराय दिसाय 
उदकस्स आयमुखं, न दक्खिणाय दिसाय उदकस्स आयमुखं, देवो च न कालेन कालं सम्मा धारं अनुप्पवेच्छेय्य; अथ खो 
तम्हाव उदकरहदा सीता वारिधारा उब्भिज्जित्वा तमेव उदकरहदं सीतेन वारिना अभिसन्देय्य परिसन्देय्य परिपूरेय्य 
परिप्फरेय्य, नास्स [न नेसं (सी०)] किञ्चि सब्बावतो उदकरहदस्स सीतेन वारिना अप्फुटं अस्स। एवमेव खो, उदायि, 
भिक्खु इममेव कायं समाधिजेन पीतिसुखेन अभिसन्देति परिसन्देति परिपूरेति परिप्फरति, नास्स किञ्चि सब्बावतो 
कायस्स समाधिजेन पीतिसुखेन अप्फुटं होति । 


सुखेन अभिसन्देति परिसन्देति परिपूरेति परिप्फरति, नास्स किञ्चि सब्बावतो कायस्स निप्पीतिकेन सुखेन अप्फुटं होति। 
सेय्यथापि, उदायि, उप्पलिनियं वा पदुमिनियं वा पुण्डरीकिनियं वा अप्पेकच्चानि उप्पलानि वा पदुमानि वा पुण्डरीकानि वा 

उदके जातानि उदके संवड्डानि उदकानुग्गतानि अन्तो निमुग्गपोसीनि, तानि याव चग्गा याव च मूला सीतेन वारिना 
अभिसन्नानि परिसन्नानि परिपूरानि परिप्फुटानि, नास्स किञ्चि सब्बावतं, उप्पलानं वा पदुमानं वा पुण्डरीकानं वा सीतेन 
वारिना अप्फुटं अस्स; एवमेव खो, उदायि, भिक्खु इममेव कायं निप्पीतिकेन सुखेन अभिसन्देति परिसन्देति परिपूरेति 
परिष्फरति, नास्स किञ्चि सब्बावतो कायस्स निप्पीतिकेन सुखेन अप्फुटं होति। 


“पुन चपरं, उदायि, भिक्खु सुखस्स च पहाना दुक्खस्स च पहाना पुब्बेब सोमनस्सदोमनस्सानं अत्थङ्गमा 
अदुक्खमसुखं उपेक्खासतिपारिसुद्धि चतुत्थं झानं उपसम्पज्ज विहरति। सो इममेव कायं परिसुद्रेन चेतसा परियोदातेन 
फरित्वा निसिन्नो होति, नास्स किञ्चि सब्बावतो कायस्स परिसुद्रेन चेतसा परियोदातेन अप्फुटं होति। सेय्यथापि, उदायि, 
पुरिसो ओदातेन वत्थेन ससीसं पारुपित्वा निसिन्नो अस्स, नास्स किञ्चि सब्बावतो कायस्स ओदातेन वत्थेन अप्फुटं 
अस्स; एवमेव खो, उदायि, भिक्खु इममेव कायं परिसुद्धेन चेतसा परियोदातेन फरित्वा निसिन्नो होति, नास्स किञ्चि 
सब्बावतो कायस्स परिसुद्भेन चेतसा परियोदातेन अप्फुटं होति। तत्र च पन मे सावका बहू अभिञ्ञावोसानपारमिप्पत्ता 
विहरन्ति । 


२५२. “पुन चपरं, उदायि, अकखाता मया सावकानं पटिपदा, यथापटिपन्ना मे सावका एवं पजानन्ति - “अयं खो मे 
कायो रूपी चातुमहाभूतिको मातापेत्तिकसम्भवो ओदनकुम्मासूपचयो अनिच्चुच्छादनपरिमद्दनभेदनविद्धंसनधम्मो; इदञ्च 
पन मे विञ्ञाणं एत्थ सितं एत्थ पटिबद्धं' । सेय्यथापि, उदायि, मणि वेळुरियो सुभो जातिमा अट्ठंसो सुपरिकम्मकतो अच्छो 
विप्पसन्नो सब्बाकारसम्पन्नो; तत्रिदं सुत्तं आवुतं नीलं वा पीतं वा लोहितं वा ओदातं वा पण्डुसृत्तं वा। तमेनं चक्खुमा 
पुरिसो हत्थे करित्वा पच्चवेक्खेय्य - `अयं खो मणि वेळुरियो सुभो जातिमा अड्ंसो सुपरिकम्मकतो अच्छो विप्पसन्नो 
सब्बाकारसम्पन्नो; तत्रिदं सुत्तं आवुतं नीलं वा पीतं वा लोहितं वा ओदातं वा पण्डुसुत्तं वाति। एवमेव खो, उदायि, 
अक्खाता मया सावकानं पटिपदा, यथापटिपन्ना मे सावका एवं पजानन्ति -- 'अयं खो मे कायो रूपी चातुमहाभूतिको 
मातापेत्तिकसम्भवो ओदनकुम्मासूपचयो अनिच्चुच्छादनपरिमह्दनभेदनविद्धंसनधम्मो; इदञ्च पन मे विञ्ञाणं एत्थ सितं 
एत्थ पटिबद्भ'न्ति । तत्र च पन मे सावका बहू अभिञ्ञावोसानपारमिप्पत्ता विहरन्ति। 


२५३. “पुन चपरं, उदायि, अक्खाता मया सावकानं पटिपदा, यथापटिपन्ना मे सावका इमम्हा काया अज्जं कायं 
अभिनिम्मिनन्ति रूपिं मनोमयं सब्बङ्गपच्चङ्गि अहीनिन्दरियं । सेय्यथापि, उदायि, पुरिसो मुञ्जम्हा ईसिकं पन्बाहेय्य; तस्स 
एवमस्स - 'अयं मुञ्जो, अयं ईसिका; अञ्जो मुञ्जो, अञ्ञा ईसिका; मुञ्जम्हात्वेव ईसिका पब्बाळहा'ति। सेय्यथा वा 
पनुदायि, पुरिसो असिं कोसिया पब्बाहेय्य; तस्स एवमस्स - `अयं असि, अयं कोसि; अञ्जो असि अञ्जा कोसि; 
कोसियात्वेब असि पब्बाळहो'ति। सेय्यथा वा, पनुदायि, पुरिसो अहिं करण्डा उद्धरेय्य; तस्स एवमस्स - `अयं अहि, अयं 
करण्डो; अञ्जो अहि, अञ्जो करण्डो; करण्डात्वेब अहि उब्भतो'ति। एवमेव खो, उदायि, अक्खाता मया सावकानं 
पटिपदा, यथापटिपन्ना मे सावका इमम्हा काया अञ्ञं कायं अभिनिम्मिनन्ति रूपिं मनोमयं सब्बङ्गपच्चङ्गिं अहीनिन्द्रियं । 
तत्र च पन मे सावका बहू अभिञ्ञावोसानपारमिप्पत्ता विहरन्ति । 


२५४. “पुन चपरं, उदायि, अक्खाता मया सावकानं पटिपदा, यथापटिपन्ना मे सावका अनेकविहितं इद्धिविधं 
पच्चनुभोन्ति -- एकोपि हुत्वा बहुधा होन्ति, बहुधापि हुत्वा एको होति; आविभावं, तिरोभावं; तिरोकुट्ट तिरोपाकारं 
तिरोपब्बतं असज्जमाना गच्छन्ति, सेय्यथापि आकासे; पथवियापि उम्मुज्जनिमुज्जं करोन्ति, सेय्यथापि उदके; उदकेपि 
अभिज्जमाने [अभिज्जमाना (क०)] गच्छन्ति, सेस्यथापि पथवियं; आकासेपि पल्लङ्केन कमन्ति, सेय्यथापि पक्खी 

सकुणो; इमेपि चन्दिमसूरिये एवंमहिद्धिके एवंमहानुभावे पाणिना परिमसन्ति परिमज्जन्ति, याव ब्रह्मलोकापि कायेन 
बसं वत्तेन्ति। सेय्यथापि, उदायि, दकखो कुम्भकारो वा कुम्भकारन्तेवासी वा सुपरिकम्मकताय मत्तिकाय यं यदेव 
भाजनविकति आकङ्केय्य तं तदेव करेय्य अभिनिप्फादेय्य; सेय्यथा वा पनुदायि, दक्खो दन्तकारो वा दन्तकारन्तेवासी वा 
सृपरिकम्मकतस्मिं दन्तस्मिं यं यदेव दन्तविकति आकङ्खेय्य तं तदेव करेय्य अभिनिप्फादेय्य; सेय्यथा वा पनुदायि, दक्खो 
सुवण्णकारो वा सुवण्णकारन्तेवासी वा सुपरिकम्मकतस्मिं सुवण्णस्मिं यं यदेव सुवण्णविकतिं आकङ्खेय्य तं तदेव करेय्य 
अभिनिप्फादेय्य । एवमेव खो, उदायि, अक्खाता मया सावकानं पटिपदा, यथापटिपन्ना मे सावका अनेकविहितं इद्भिविधं 
पच्चनुभोन्ति -- एकोपि हुत्वा बहुधा होन्ति, बहुधापि हृत्वा एको होति; आविभावं, तिरोभावं; तिरोकुट्ट तिरोपाकारं 
तिरोपब्बतं असज्जमाना गच्छन्ति, सेय्यथापि आकासे; पथवियापि उम्मुज्जनिमुज्जं करोन्ति, सेय्यथापि उदके; उदकेपि 
अभिज्जमाने गच्छन्ति, सेय्यथापि पथवियं; आकासेपि पल्लङ्केन कमन्ति, सेय्यथापि पक्खी सकुणो; इमेपि चन्दिमसूरिये 
एवंमहिद्धिके एवंमहानुभावे पाणिना परिमसन्ति परिमज्जन्ति, याव ब्रह्मलोकापि कायेन वसं वत्तेन्ति। तत्र च पन मे सावका 
बहू अभिञ्ञावोसानपारमिप्पत्ता विहरन्ति । 


२५५. “पुन चपरं, उदायि, अक्खाता मया सावकानं पटिपदा, यथापटिपन्ना मे सावका दिब्बाय सोतधातुया 
विसुद्धाय अतिक्कन्तमानुसिकाय उभो सद्दे सुणन्ति - दिब्बे च मानुसे च, ये दूरे सन्तिके च। सेय्यथापि, उदायि, बलवा 
सङ्घधमो अप्पकसिरेनेव चातुद्दिसा विज्ञापेय्य; एवमेव खो, उदायि, अक्खाता मया सावकानं पटिपदा, यथापटिपन्ना मे 
सावका दिब्बाय सोतधातुया विसुद्भाय अतिक्कन्तमानुसिकाय उभो सद्दे सुणन्ति - दिब्बे च मानुसे च, ये दूरे सन्तिके च। 
तत्र च पन मे सावका बहू अभिञ्ञावोसानपारमिप्पत्ता विहरन्ति । 


२५६. “पुन चपरं, उदायि, अकखाता मया सावकानं पटिपदा, यथापटिपन्ना मे सावका परसत्तानं परपुग्गलानं चेतसा 
चेतो परिच्च पजानन्ति - सरागं वा चित्तं सरागं चित्त न्ति पजानन्ति, वीतरागं वा चित्तं 'वीतरागं चित्तःन्ति पजानन्ति; 
सदोसं वा चित्तं “सदोसं चित्त'न्ति पजानन्ति, वीतदोसं वा चित्तं 'वीतदोसं चित्त न्ति पजानन्ति; समोहं वा चित्तं समोहं 
चित्त'न्ति पजानन्ति, बीतमोहं वा चित्तं 'वीतमोहं चित्तःन्ति पजानन्ति; संखित्तं वा चित्तं सङ्षित्तं चित्त'न्ति पजानन्ति, 
विक्खित्त वा चित्तं 'विक्खित्तं चित्त'न्ति पजानन्ति; महग्गतं वा चित्तं 'महग्गतं चित्त'न्ति पजानन्ति, अमहग्गतं वा चित्तं 
“अमहग्गतं चित्त'न्ति पजानन्ति; सउत्तरं वा चित्तं 'सउत्तरं चित्त'न्ति पजानन्ति, अनुत्तरं वा चित्तं अनुत्तरं चित्त'न्ति 
पजानन्ति; समाहितं वा चित्तं ‘समाहितं चित्त'न्ति पजानन्ति, असमाहितं वा चित्तं 'असमाहितं चित्त न्ति पजानन्ति; विमुत्त 
वा चित्तं 'विमुत्तं चित्तःन्ति पजानन्ति, अविमृत्तं वा चित्तं `अविमृत्तं चित्त'न्ति पजानन्ति। सेय्यथापि, उदायि, इत्थी वा पुरिसो 
वा दहरो युवा मण्डनकजातिको आदासे वा परिसुद्भे परियोदाते अच्छे वा उदकपत्ते सकं मुखनिमित्तं पच्चवेक्खमानो 
सकणिकं वा 'सकणिक'न्ति [सकणिकङ्गं वा सकणिकङ्गन्ति (सी०)] जानेय्य, अकणिकं वा '“अकणिक न्ति [अकणिकङ्गं 
वा अकणिकङ्गन्ति (सी०)] जानेय्य; एवमेव खो, उदायि, अक्खाता मया सावकानं पटिपदा, यथापटिपन्ना मे सावका 
परसत्तानं परपुग्गलानं चेतसा चेतो परिच्च पजानन्ति - सरागं वा चित्तं सरागं चित्त'न्ति पजानन्ति, वीतरागं वा चित्तं... 
पे०... सदोसं वा चित्तं... वीतदोसं वा चित्तं... समोहं वा चित्तं... वीतमोहं वा चित्तं... सङ्षित्तं वा चित्तं... विक्खित्तं वा चित्तं... 
महग्गतं वा चित्तं... अमहग्गतं वा चित्तं... सउत्तरं वा चित्तं... अनुत्तरं वा चित्तं... समाहितं वा चित्तं... असमाहितं वा चित्तं... 
विमुत्तं वा चित्तं... अविमुत्तं वा चित्तं “अविमुत्तं चित्त'न्ति पजानन्ति। तत्र च पन मे सावका बहू अभिञ्ञाबोसानपारमिप्पत्ता 
विहरन्ति । 


२५७. “पुन चपरं, उदायि, अक्खाता मया सावकानं पटिपदा, यथापटिपन्ना मे सावका अनेकविहितं पुब्बेनिवासं 

अनुस्सरन्ति, सेय्यथिदं - एकम्पि जाति द्वेपि जातियो तिस्सोपि जातियो चतस्सोपि जातियो पञ्चपि जातियो दसपि 
जातियो वीसम्पि जातियो तिसम्पि जातियो चत्तालीसम्पि जातियो पञ्ञजासम्पि जातियो जातिसतम्पि जातिसहस्सम्पि 
जातिसतसहस्सम्पि, अनेकेपि संवट्टकप्पे अनेकेपि विवट्टकप्पे अनेकेपि संवट्टविवटुकप्पे -- *अमुत्रासिं एवंनामो एवंगोत्तो 
एवंवण्णो एवमाहारो एवंसुखदुक्खप्पटिसंवेदी एवमायुपरियन्तो, सो ततो चुतो अमुत्र उदपादि; तत्रापासिं एवंनामो एवंगोत्तो 
एवंवण्णो एवमाहारो एवंसुखदुक्खप्पटिसंवेदी एवमायुपरियन्तो, सो ततो चुतो इधूपपन्नो'ति। इति साकारं सउद्देसं 
अनेकविहितं पुब्बेनिवासं अनुस्सरति। सेय्यथापि, उदायि, पुरिसो सकम्हा गामा अञ्जँ गामं गच्छेय्य, तम्हापि गामा अञ्ञं 
गामं गच्छेय्य; सो तम्हा गामा सकंयेव गामं पच्चागच्छेय्य; तस्स एवमस्स - “अहं खो सकम्हा गामा अज्जं गामं अगच्छिं, 
तत्र एवं अट्टासि एवं निसीदिं एवं अभासिं एवं तुण्ही अहोसि; तम्हापि गामा अमुं गामं अगच्छिं, तत्रापि एवं अट्टासि एवं 
निसीदिं एवं अभासि एवं तुण्ही अहोसि, सोम्हि तम्हा गामा सकंयेव गामं पच्चागतो'ति। एवमेव खो, उदायि, अक्खाता 


इति साकारं सउद्देसं अनेकविहितं पुब्बेनिवासं अनुस्सरन्ति। तत्र च पन मे सावका बहू अभिञ्ञाबोसानपारमिप्पत्ता 
विहरन्ति । 


२५८. “पुन चपरं, उदायि, अक्खाता मया सावकानं पटिपदा, यथापटिपन्ना मे सावका दिब्बेन चक्खुना विसुद्धेन 
अतिक्कन्तमानुसकेन सत्ते पस्सन्ति चवमाने उपपज्जमाने हीने पणीते सुवण्णे दुब्बण्णे सुगते दुग्गते यथाकम्मूपगे सत्ते 
पजानन्ति -- “इमे वत भोन्तो सत्ता कायदुच्चरितेन समन्नागता वचीदुच्चरितेन समन्नागता मनोदुच्चरितेन समन्नागता 
अरियानं उपवादका मिच्छादिड्टिका मिच्छादिड्टिकम्मसमादाना, ते कायस्स भेदा परं मरणा अपायं दुग्गति विनिपातं निरयं 
उपपन्ना; इमे वा पन भोन्तो सत्ता कायसुचरितेन समन्नागता वचीसुचरितेन समन्नागता मनोसुचरितेन समन्नागता 
अरियानं अनुपवादका सम्मादिड्िका सम्मादिट्िकम्मसमादाना, ते कायस्स भेदा परं मरणा सुगति सग्गं लोकं उपपन्ना'ति। 
इति दिब्बेन चक्खुना विसुद्रेन अतिक्कन्तमानुसकेन सत्ते पस्सन्ति चवमाने उपपज्जमाने हीने पणीते सुवण्णे दुब्बण्णे 
सुगते दुग्गते यथाकम्मूपगे सत्ते पजानन्ति। सेय्यथापि, उदायि, द्वे अगारा सद्वारा [सन्नद्वारा (क०)]। तत्र चक्खुमा पुरिसो 
मज्झे ठितो पस्सेय्य मनुस्से गेहं पविसन्तेपि निक्खमन्तेपि अनुचङ्कमन्तेपि अनुविचरन्तेपि; एवमेव खो, उदायि, अक्खाता 
मया सावकानं पटिपदा, यथापटिपन्ना मे सावका दिब्बेन चकखुना विसुद्रेन अतिक्कन्तमानुसकेन सत्ते पस्सन्ति चवमाने 
उपपज्जमाने हीने पणीते सुवण्णे दुब्बण्णे सुगते दुग्गते यथाकम्मूपगे सत्ते पजानन्ति...पे०... तत्र च प मे सावका बहू 
अभिञ्ञावोसानपारमिप्पत्ता विहरन्ति । 


२५९. “पुन चपरं, उदायि, अक्खाता मया सावकानं पटिपदा, यथापटिपन्ना मे सावका आसवानं खया अनासवं 
चेतोविमृत्ति पञ्जाविमुत्ति दिट्टेव धम्मे सयं अभिज्ञा सच्छिकत्वा उपसम्पज्ज विहरन्ति । सेय्यथापि, उदायि, पब्बतसद्डेपे 
उदकरहदो अच्छो विप्पसन्नो अनाविलो, तत्थ चकखुमा पुरिसो तीरे ठितो पस्सेय्य सिप्पिसम्बुकम्पि [सिप्पिकसम्बुकम्पि 
(स्या० कं० क०)] सक्खरकठलम्पि मच्छगुम्बम्पि चरन्तम्पि तिट्ठन्तम्पि तस्स एवमस्स -- `अयं खो उदकरहदो अच्छो 
विप्पसन्नो अनाविलो, तत्रिमे सिप्पिसम्बुकापि सक्खरकठलापि मच्छगुम्बापि चरन्तिपि तिटन्तिपी'ति। एवमेव खो, उदायि, 
अक्खाता मया सावकानं पटिपदा, यथापटिपन्ना मे सावका आसवानं खया अनासवं चेतोविमुत्ति पञ्जाविमुत्ति दिट्टेव धम्मे 
सयं अभिञ्जा सच्छिकत्वा उपसम्पज्ज विहरन्ति। तत्र च पन मे सावका बहू अभिञ्ञावोसानपारमिप्पत्ता विहरन्ति। अयं 
खो, उदायि, पञ्चमो धम्मो येन मम सावका सक्करोन्ति गरु करोन्ति मानेन्ति पूजेन्ति, सक्कत्वा गरु कत्वा उपनिस्साय 
विहरन्ति। 

“इमे खो, उदायि, पञ्च धम्मा येहि ममं सावका सक्करोन्ति गरु करोन्ति मानेन्ति पूजेन्ति, सक्कत्वा गरुं कत्वा 
उपनिस्साय विहरन्ती”ति। 


इदमवोच भगवा। अत्तमनो सकुलुदायी परिब्बाजको भगवतो भासितं अभिनन्दीति। 
महासकुलुदायिसुत्तं निद्धितं सत्तमं । 
८. समणमुण्डिकसृत्तं 


२६०. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तेन खो पन समयेन 
उग्गाहमानो परिब्बाजको समणमुण्डिकापुत्तो [समणमण्डिकापृत्तो (सी० पी०)] समयप्पवादके तिन्दुकाचीरे एकसालके 
मल्लिकाय आरामे पटिवसति महतिया परिब्बाजकपरिसाय सद्भि पञ्चमत्तेहि परिब्बाजकसतेहि। अथ खो पञ्चकङ्गो 
थपति सावत्थिया निक्खमि दिवा दिवस्स भगवन्तं दस्सनाय। अथ खो पञ्चकङ्गस्स थपतिस्स एतदहोसि - “अकालो खो 
ताव भगवन्तं दस्सनाय; पटिसल्लीनो भगवा | मनोभावनियानम्पि भिक्खूनं असमयो दस्सनाय; पटिसल्लीना 
मनोभावनिया भिक्खू । यंनूनाहं येन समयप्पवादको तिन्दुकाचीरो एकसालको मल्लिकाय आरामो येन उग्गाहमानो 
परिब्बाजको समणमुण्डिकापृत्तो तेनुपसङ्कमेय्य"'न्ति। अथ खो पञ्चकङ्गो थपति येन समयप्पवादको तिन्दुकाचीरो 
एकसालको मल्लिकाय आरामो येन उग्गाहमानो परिब्बाजको समणमुण्डिकापुत्तो तेनुपसङ्कमि । 


तेन खो पन समयेन उग्गाहमानो परिब्बाजको समणमुण्डिकापृत्तो महतिया परिब्बाजकपरिसाय सद्ध निसिन्नो होति 
उन्नादिनिया उच्चासद्दमहासद्दाय अनेकविहितं तिरच्छानकथं कथेन्तिया, सेय्यथिदं - राजकथं चोरकथं महामत्तकथं 
सेनाकथं भयकथं युद्धकथं अन्नकथं पानकथं वत्थकथं सयनकथं मालाकथं गन्धकथं जातिकथं यानकथं गामकथं 
निगमकथं नगरकथं जनपदकथं इत्थिकथं सूरकथं विसिखाकथं कुम्भट्ठानकथं पुब्बपेतकथं नानत्तकथं लोकक्खायिकं 
समुद्दक्खायिकं इतिभवाभवकथं इति वा। 


अहसा खो उग्गाहमानो परिब्बाजको समणमुण्डिकापुत्तो पञ्चकङ्गं थपति दूरतोब आगच्छन्तं । दिस्वान सकं परिसं 
सण्ठापेसि - “अप्पसद्दा भोन्तो होन्तु, मा भोन्तो सहमकत्थ; अयं समणस्स गोतमस्स सावको आगच्छति पञ्चकङ्गो 
थपति। यावता खो पन समणस्स गोतमस्स सावका गिही ओदातवसना सावत्थियं पटिबसन्ति अयं तेसं अञ्ञतरो 
पञ्चकङ्गो थपति। अप्पसद्दकामा खो पन ते आयस्मन्तो अप्पसदविनीता अप्पसद्दस्स बण्णवादिनो; अप्पेव नाम अप्पसहं 
परिसं विदित्वा उपसङ्कमितब्बं मञ्ञेय्या”ति। अथ खो ते परिब्बाजका तुण्ही अहेसुं। 


२६१. अथ खो पञ्चकङ्गो थपति येन उग्गाहमानो परिब्बाजको समणमुण्डिकापुत्तो तेनुपसङ्कमि; उपसङ्कमित्वा 
उग्गाहमानेन परिब्बाजकेन समणमुण्डिकापुत्तेन सद्भि सम्मोदि | सम्मोदनीयं कथं सारणीयं वीतिसारेत्वा एकमन्तं निसीदि। 
एकमन्तं निसिन्नं खो पञ्चकङ्गं थपति उग्गाहमानो परिब्बाजको समणमुण्डिकापुत्तो एतदवोच - “चतूहि खो अहं, 
गहपति, धम्मेहि समन्नागतं पुरिसपुग्गलं पञ्ञपेमि सम्पन्नकुसलं परमकुसलं उत्तमपत्तिपत्तं समणं अयोज्झं। कतमेहि 
चतूहि? इध, गहपति, न कायेन पापकम्मं करोति, न पापकं वाचं भासति, न पापकं सङ्कप्पं सङ्कप्पेति, न पापकं आजीवं 
आजीवति - इमेहि खो अहं, गहपति, चतूहि धम्मेहि समन्नागतं पुरिसपुग्गलं पञ्ञपेमि सम्पन्नकुसलं परमकुसलं 
उत्तमपत्तिपत्तं समणं अयोज्झ' न्ति। 

अथ खो पञ्चकङ्गो थपति उग्गाहमानस्स परिब्बाजकस्स समणमुण्डिकापृत्तस्स भासितं नेव अभिनन्दि 
नप्पटिक्कोसि। अनभिनन्दित्वा अप्पटिक्कोसित्वा उड्ठायासना पक्कामि - “भगवतो सन्तिके एतस्स भासितस्स अत्थं 
आजानिस्सामी”ति। अथ खो पञ्चकङ्गो थपति येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं 
निसीदि | एकमन्तं निसिन्नो खो पञ्चकङ्गो थपति यावतको अहोसि उग्गाहमानेन परिब्बाजकेन समणमुण्डिकापुत्तेन सद्भि 
कथासल्लापो तं सब्बं भगवतो आरोचेसि। 


२६२. एवं वृत्ते, भगवा पञ्चकङ्गं थपतिं एतदवोच -- “एवं सन्ते खो, थपति, दहरो कुमारो मन्दो उत्तानसेय्यको 
सम्पन्नकुसलो भविस्सति परमकुसलो उत्तमपत्तिपत्तो समणो अयोज्झो, यथा उग्गाहमानस्स परिब्बाजकस्स 
समणमुण्डिकापुत्तस्स वचनं । दहरस्स हि, थपति, कुमारस्स मन्दस्स उत्तानसेय्यकस्स कायोतिपि न होति, कुतो पन कायेन 
पापकम्मं करिस्सति, अञ्ञत्र फन्दितमत्ता! दहरस्स हि, थपति, कुमारस्स मन्दस्स उत्तानसेय्यकस्स वाचातिपि न होति, 
कुतो पन पापकं वाचं भासिस्सति, अञ्ञत्र रोदितमत्ता! दहरस्स हि, थपति, कुमारस्स मन्दस्स उत्तानसेय्यकस्स 
सङ्कप्पोतिपि न होति, कुतो पन पापकं सङ्कप्पं सङ्कप्पिस्सति, अञ्ञत्र विकूजितमत्ता [विकुज्जितमत्ता (सी० स्या० कं० 
पी०)]! दहरस्स हि, थपति, कुमारस्स मन्दस्स उत्तानसेय्यकस्स आजीवोतिपि न होति, कुतो पन पापकं आजीवं 
आजीविस्सति, अञ्ञत्र मातुथञ्ञा! एवं सन्ते खो, थपति, दहरो कुमारो मन्दो उत्तानसेय्यको सम्पन्नकुसलो भविस्सति 
परमकुसलो उत्तमपत्तिपत्तो समणो अयोज्झो, यथा उग्गाहमानस्स परिब्बाजकस्स समणमुण्डिकापुत्तस्स वचनं । 


२६३. “चतूहि खो अहं, थपति, धम्मेहि समन्नागतं पुरिसपुग्गलं पञ्जपेमि न चेव सम्पन्नकुसलं न परमकुसलं न 
उत्तमपत्तिपत्तं समणं अयोज्झं, अपि चिमं दहरं कुमारं मन्दं उत्तानसेय्यकं समधिगय्ह तिट्ठति कतमेहि चतृहि? इध, थपति, 
न कायेन पापकम्मं करोति, न पापकं वाचं भासति, न पापकं सङ्कप्पं सङ्कप्पेति, न पापकं आजीवं आजीवति - इमेहि खो 
अहं, थपति, चतूहि धम्मेहि समन्नागतं पुरिसपुग्गलं पञ्जपेमि न चेव सम्पन्नकुसलं न परमकुसलं न उत्तमपत्तिपत्तं समणं 
अयोज्झं, अपि चिमं दहरं कुमारं मन्दं उत्तानसेय्यकं समधिगय्ह तिट्टति। 


“दसहि खो अहं, थपति, धम्मेहि समन्नागतं पुरिसपुग्गलं पञ्जपेमि सम्पन्नकुसलं परमकुसलं उत्तमपत्तिपत्तं समणं 
अयोज्झं। इमे अकुसला सीला; तमहं [कहं (सी०), तहं (पी०)], थपति, वेदितब्बन्ति बदामि। इतोसमुड्ञाना अकुसला 
सीला; तमहं, थपति, वेदितब्बन्ति वदामि । इध अकुसला सीला अपरिसेसा निरुज्झन्ति; तमहं, थपति, वेदितब्बन्ति 
वदामि । एवं पटिपन्नो अकुसलानं सीलानं निरोधाय पटिपन्नो होति; तमहं, थपति, वेदितब्बन्ति वदामि । 


“इमे कुसला सीला; तमहं, थपति, वेदितब्बन्ति वदामि। इतोसमुड्ाना कुसला सीला; तमहं, थपति, वेदितब्बन्ति 
वदामि। इध कुसला सीला अपरिसेसा निरुज्झन्ति; तमहं, थपति, वेदितब्बन्ति वदामि । एवं पटिपन्नो कुसलानं सीलानं 
निरोधाय पटिपन्नो होति; तमहं, थपति, वेदितब्बन्ति वदामि । 


“इमे अकुसला सङ्कप्पा; तमहं, थपति, वेदितब्बन्ति वदामि। इतोसमुट्ठाना अकुसला सङ्कप्पा; तमहं, थपति, 
वेदितब्बन्ति वदामि। इध अकुसला सङ्कप्पा अपरिसेसा निरुज्झन्ति; तमहं, थपति, वेदितब्बन्ति वदामि । एवं पटिपन्नो 
अकुसलानं सङ्कप्पानं निरोधाय पटिपन्नो होति; तमहं, थपति, वेदितब्बन्ति वदामि । 


“इमे कुसला सङ्कप्पा; तमहं, थपति, वेदितब्बन्ति वदामि । इतोसमुद्ठाना कुसला सङ्कप्पा; तमहं, थपति, वेदितब्बन्ति 
वदामि। इध कुसला सङ्कप्पा अपरिसेसा निरुज्झन्ति; तमहं, थपति, वेदितब्बन्ति वदामि । एवं पटिपन्नो कुसलानं सङ्कप्पानं 

निरोधाय पटिपन्नो होति; तमहं, थपति, वेदितब्बन्ति वदामि। 


२६४. “कतमे च, थपति, अकुसला सीला? अकुसलं कायकम्मं, अकुसलं वचीकम्मं, पापको आजीवो - इमे 
बुच्चन्ति, थपति, अकुसला सीला। 


“इमे च, थपति, अकुसला सीला किसमुड्ठाना? समुट्ठानम्पि नेसं वृत्तं । चित्तसमुड्ठाना'तिस्स वचनीयं । कतमं चित्तं? 
चित्तम्पि हि बहुं अनेकविधं नानप्पकारकं । यं चित्तं सरागं सदोसं समोहं, इतोसमुद्ठाना अकुसला सीला। 


“इमे च, थपति, अकुसला सीला कुहिं अपरिसेसा निरुज्झन्ति? निरोधोपि नेसं वुत्तो। इध, थपति, भिक्खु 
कायदुच्चरितं पहाय कायसुचरितं भावेति, वचीदुच्चरितं पहाय वचीसुचरितं भावेति, मनोदुच्चरितं पहाय मनोसुचरितं 
भावेति, मिच्छाजीवं पहाय सम्माजीवेन जीवितं कप्पेति - एत्थेते अकुसला सीला अपरिसेसा निरुज्झन्ति । 


“कथं पटिपन्नो, थपति, अकुसलानं सीलानं निरोधाय पटिपन्नो होति? इध, थपति, भिक्खु अनुप्पन्नानं पापकानं 
अकुसलानं धम्मानं अनुप्पादाय छन्दं जनेति वायमति वीरियं आरभति चित्तं पग्गण्हाति पदहति; उप्पन्नानं पापकानं 
अकुसलानं धम्मानं पहानाय छन्दं जनेति वायमति वीरियं आरभति चित्तं पग्गण्हाति पदहति; अनुप्पन्नानं कुसलानं धम्मानं 
उप्पादाय छन्दं जनेति वायमति वीरियं आरभति चित्तं पग्गण्हाति पदहति; उप्पन्नानं कुसलानं धम्मानं ठितिया असम्मोसाय 
भिय्योभावाय वेपुल्लाय भावनाय पारिपूरिया छन्दं जनेति वायमति वीरियं आरभति चित्तं पग्गण्हाति पदहति । एवं पटिपन्नो 
खो, थपति, अकुसलानं सीलानं निरोधाय पटिपन्नो होति । 


२६५. “कतमे च, थपति, कुसला सीला? कुसलं कायकम्मं, कुसलं बचीकम्मं, आजीवपरिसुद्धम्पि खो अहं, थपति, 
सीलस्मिं वदामि । इमे वुच्चन्ति, थपति, कुसला सीला। 


“इमे च, थपति, कुसला सीला किसमुड्ठाना? समुट्ठानम्पि नेसं वुत्तं। चित्तसमुड्ठाना'तिस्स वचनीयं । कतमं चित्तं? 
चित्तम्पि हि बहुं अनेकविधं नानप्पकारकं । यं चित्तं वीतरागं वीतदोसं वीतमोहं, इतोसमुडाना कुसला सीला। 


“इमे च, थपति, कुसला सीला कुहिं अपरिसेसा निरुज्झन्ति? निरोधोपि नेसं वुत्तो। इध, थपति, भिक्खु सीलवा होति 
नो च सीलमयो, तञ्च चेतोविमृत्ति पञ्जाविमुत्ति यथाभूतं पजानाति; यत्थस्स ते कुसला सीला अपरिसेसा निरुज्झन्ति। 


“कथं पटिपन्नो च, थपति, कुसलानं सीलानं निरोधाय पटिपन्नो होति? इध, थपति, भिक्खु अनुप्पन्नानं पापकानं 
अकुसलानं धम्मानं अनुप्पादाय छन्दं जनेति वायमति वीरियं आरभति चित्तं पग्गण्हाति पदहति; उप्पन्नानं पापकानं 
अकुसलानं धम्मानं पहानाय...पे०... अनुप्पन्नानं कुसलानं धम्मानं उप्पादाय...पे०... उप्पन्नानं कुसलानं धम्मानं ठितिया 
असम्मोसाय भिय्योभावाय वेपुल्लाय भावनाय पारिपूरिया छन्दं जनेति वायमति वीरियं आरभति चित्तं पग्गण्हाति पदहति । 
एवं पटिपन्नो खो, थपति, कुसलानं सीलानं निरोधाय पटिपन्नो होति। 


२६६. “कतमे च, थपति, अकुसला सङ्कप्पा? कामसङ्कप्पो, ब्यापादसङ्कप्पो, विहिंसासङ्कप्पो - इमे वुच्चन्ति, थपति, 
अकुसला सङ्कप्पा। 


“इमे च, थपति, अकुसला सङ्कप्पा किंसमुद्ठाना? समुड्डानम्पि नेसं वुत्तं । “सञ्जासमुड्ञानातिस्स वचनीयं। कतमा 

सञ्जा? सञ्ञापि हि बहू अनेकविधा नानप्पकारका। कामसञ्ञा, ब्यापादसञ्ञा, विहिंसासञ्ञा - इतोसमुड्डाना 
अकुसला सङ्कप्पा। 


“इमे च, थपति, अकुसला सङ्कप्पा कुहिं अपरिसेसा निरुज्झन्ति? निरोधोपि नेसं वुत्तो। इध, थपति, भिक्खु विविच्चेव 
कामेहि...पे०... पठमं झानं उपसम्पज्ज विहरति; एत्थेते अकुसला सङ्कप्पा अपरिसेसा निरुज्झन्ति। 


“कथं पटिपन्नो च, थपति, अकुसलानं सङ्कप्पानं निरोधाय पटिपन्नो होति? इध, थपति, भिक्खु अनुप्पन्नानं पापकानं 
अकुसलानं धम्मानं अनुप्पादाय छन्दं जनेति वायमति वीरियं आरभति चित्तं पग्गण्हाति पदहति; उप्पन्नानं पापकानं 
अकुसलानं धम्मानं पहानाय...पे०... अनुप्पन्नानं कुसलानं धम्मानं उप्पादाय...पे०... उप्पन्नानं कुसलानं धम्मानं ठितिया 
असम्मोसाय भिय्योभावाय वेपुल्लाय भावनाय पारिपूरिया छन्दं जनेति वायमति वीरियं आरभति चित्तं पग्गण्हाति पदहति । 
एवं पटिपन्नो खो, थपति, अकुसलानं सङ्कप्पानं निरोधाय पटिपन्नो होति। 


२६७. “कतमे च, थपति, कुसला सङ्कप्पा? नेक्खम्मसङ्कप्पो, अब्यापादसङ्कप्पो, अविहिसासङ्कप्पो - इमे वुच्चन्ति, 
थपति, कुसला सङ्कप्पा। 


“इमे च, थपति, कुसला सङ्कप्पा किसमुड्डाना? समुड्डानम्पि नेसं वुत्तं । सञ्जासमुड्डाना'तिस्स वचनीयं। कतमा 
सञ्जा? सज्ञापि हि बहू अनेकविधा नानप्पकारका। नेक्खम्मसञ्ञजा, अब्यापादसञ्ञजा, अविहिंसासञ्ञा - इतोसमुड्ञाना 
कुसला सङ्कप्पा। 


“इमे च, थपति, कुसला सङ्कप्पा कुहिं अपरिसेसा निरुज्झन्ति? निरोधोपि नेसं वुत्तो। इध, थपति, भिक्खु 
वितक्कविचारानं वूपसमा...पे०... दुतियं झानं उपसम्पज्ज विहरति; एत्थेते कुसला सङ्कप्पा अपरिसेसा निरुज्झन्ति। 


“कथं पटिपन्नो च, थपति, कुसलानं सङ्कप्पानं निरोधाय पटिपन्नो होति? इध, थपति, भिक्खु अनुप्पन्नानं पापकानं 
अकुसलानं धम्मानं अनुप्पादाय छन्दं जनेति वायमति वीरियं आरभति चित्तं पग्गण्हाति पदहति; उप्पन्नानं पापकानं 
अकुसलानं धम्मानं पहानाय...पे०... अनुप्पन्नानं कुसलानं धम्मानं उप्पादाय...पे०... उप्पन्नानं कुसलानं धम्मानं ठितिया 
असम्मोसाय भिय्योभावाय वेपुल्लाय भावनाय पारिपूरिया छन्दं जनेति वायमति वीरियं आरभति चित्तं पग्गण्हाति पदहति । 
एवं पटिपन्नो खो, थपति, कुसलानं सङ्कप्पानं निरोधाय पटिपन्नो होति। 


२६८. “कतमेहि चाहं, थपति, दसहि धम्मेहि समन्नागतं पुरिसपुग्गलं पञ्जपेमि सम्पन्नकुसलं परमकुसलं 
उत्तमपत्तिपत्तं समणं अयोज्झं? इध, थपति, भिक्खु असेखाय सम्मादिड्टिया समन्नागतो होति, असेखेन सम्मासङ्कप्पेन 
समन्नागतो होति, असेखाय सम्मावाचाय समन्नागतो होति, असेखेन सम्माकम्मन्तेन समन्नागतो होति, असेखेन 
सम्माआजीवेन समन्नागतो होति, असेखेन सम्मावायामेन समन्नागतो होति, असेखाय सम्मासतिया समन्नागतो होति, 
असेखेन सम्मासमाधिना समन्नागतो होति, असेखेन सम्माजाणेन समन्नागतो होति, असेखाय सम्माविमृत्तिया समन्नागतो 
होति - इमेहि खो अहं, थपति, दसहि धम्मेहि समन्नागतं पुरिसपुग्गलं पञ्ञपेमि सम्पन्नकुसलं परमकुसलं उत्तमपत्तिपत्तं 
समणं अयोज्झ* न्ति। 


इदमवोच भगवा। अत्तमनो पञ्चकङ्गो थपति भगवतो भासितं अभिनन्दीति । 

समणमुण्डिकसृत्तं निट्टितं अट्ठमं। 
९. चूळसकुलुदायिसुत्तं 


२६९. एवं मे सृतं - एकं समयं भगवा राजगहे विहरति वेळुवने कलन्दकनिवापे। तेन खो पन समयेन सकुलुदायी 
परिब्बाजको मोरनिवापे परिब्बाजकारामे पटिवसति महतिया परिब्बाजकपरिसाय सद्धि। अथ खो भगवा पुब्बण्हसमयं 
निवासेत्वा पत्तचीवरमादाय राजगहं पिण्डाय पाविसि। अथ खो भगवतो एतदहोसि -- “अतिप्पगो खो ताव राजगहे 
पिण्डाय चरितुं । यंनूनाहं येन मोरनिवापो परिब्बाजकारामो येन सकुलुदायी परिब्बाजको तेनुपसङ्कमेय्य'न्ति। अथ खो 
भगवा येन मोरनिवापो परिब्बाजकारामो तेनुपसङ्कमि । 


तेन खो पन समयेन सकुलुदायी परिब्बाजको महतिया परिब्बाजकपरिसाय सद्भि निसिन्नो होति उन्नादिनिया 
उच्चासहमहासद्दाय अनेकविहितं तिरच्छानकथं कथेन्तिया, सेय्यथिदं - राजकथं चोरकथं महामत्तकथं सेनाकथं भयकथं 
युद्धकथं अन्नकथं पानकथं वत्थकथं सयनकथं मालाकथं गन्धकथं जातिकथं यानकथं गामकथं निगमकथं नगरकथं 
जनपदकथं इत्थिकथं सूरकथं विसिखाकथं कुम्भट्ठानकथं पुब्बपेतकथं नानत्तकथं लोकक्खायिकं समुद्दक्खायिकं 
इतिभवाभवकथं इति वा। अद्दसा खो सकुलुदायी परिब्बाजको भगवन्तं दूरतोब आगच्छन्तं । दिस्वान सकं परिसं 
सण्ठापेसि - “अप्पसद्दा भोन्तो होन्तु, मा भोन्तो सहमकत्थ। अयं समणो गोतमो आगच्छति; अप्पसद्दकामो खो पन सो 
आयस्मा अप्पसहस्स वण्णवादी। अप्पेव नाम अप्पसहं परिसं विदित्वा उपसङ्कमितब्बं मञ्जेय्या"ति। अथ खो ते 
परिब्बाजका तुण्ही अहेसुं। 


२७०. अथ खो भगवा येन सकुलुदायी परिब्बाजको तेनुपसङ्कमि। अथ खो सकुलुदायी परिब्बाजको भगवन्तं 
एतदवोच - “एतु खो, भन्ते, भगवा। स्वागतं, भन्ते, भगवतो । चिरस्सं खो, भन्ते, भगवा इमं परियायमकासि यदिदं 
इधागमनाय। निसीदतु, भन्ते, भगवा; इदमासनं पञ्जत्तन्ति। निसीदि भगवा पञ्जत्ते आसने। सकुलुदायीपि खो 
परिब्बाजको अञ्जतरं नीचं आसनं गहेत्वा एकमन्तं निसीदि। एकमन्तं निसिन्नं खो सकुलुदायिं परिब्बाजकं भगवा 
एतदवोच - “काय नुत्थ, उदायि, एतरहि कथाय सन्निसिन्ना, का च पन वो अन्तराकथा विप्पकता"ति? “तिट्ठतेसा, 
भन्ते, कथा याय मयं एतरहि कथाय सन्निसिन्ना। नेसा, भन्ते, कथा भगवतो दुल्लभा भविस्सति पच्छापि सवनाय । यदाहं, 
भन्ते, इमं परिसं अनुपसङ्कन्तो होमि अथायं परिसा अनेकविहितं तिरच्छानकथं कथेन्ती निसिन्ना होति; यदा च खो अहं, 
भन्ते, इमं परिसं उपसङ्कन्तो होमि अथायं परिसा ममज्जेव मुखं उल्लोकेन्ती निसिन्ना होति - यं नो समणो उदायी धम्मं 
भासिस्सति तं [तं नो (सी० स्या० कं० पी०)] सोस्सामा ति; यदा पन, भन्ते, भगवा इमं परिसं उपसङ्कन्तो होति अथाहञ्चेव 
अयञ्च परिसा भगवतो मुखं उल्लोकेन्ता [ओलोकेन्ती (स्या० कं० क०)] निसिन्ना होम - 'यं नो भगवा धम्मं भासिस्सति 
तं सोस्सामा'ति। 


२७१. “तेनहुदायि, तंयेवेत्थ पटिभातु यथा मं पटिभासेय्या सि । “पुरिमानि, भन्ते, दिवसानि पुरिमतरानि सब्बञ्ञू 
सब्बदस्सावी अपरिसेसं जाणदस्सनं पटिजानमानो "चरतो च मे तिट्ठतो च सुत्तस्स च जागरस्स च सततं समितं जाणदस्सनं 
पच्चुपद्टित'न्ति। सो मया [पच्चुपट्टित' 'न्ति मया (?)] पुब्बन्तं आरब्भ पञ्हं पुड्डो समानो अञ्जेनञ्ञं पटिचरि, बहिद्धा कथं 
अपनामेसि, कोपञ्च दोसञ्च अप्पच्चयञ्च पात्वाकासि । तस्स मय्हं, भन्ते, भगवन्तंयेव आरब्भ सति उदपादि - “अहो 
नून भगवा, अहो नून सुगतो! यो इमेसं धम्मानं सुकुसलो'ति। “को पन सो, उदायि, सब्बञ्ञू सब्बदस्सावी अपरिसेसं 
जाणदस्सनं पटिजानमानो “चरतो च मे तिट्ठतो च सुत्तस्स च जागरस्स च सततं समितं जाणदस्सनं पच्चुपद्ठित'न्ति, यो तया 

पुब्बन्तं आरब्भ पउहं पुड्डो समानो अञ्ञेनञ्जं पटिचरि, बहिद्भा कथं अपनामेसि कोपञ्च दोसञ्च अप्पच्चयञ्च 
पात्वाकासी”ति? “निगण्ठो, भन्ते, नाटपृत्तो'ति। 


सउद्देसं अनेकविहितं पुब्बेनिवासं अनुस्सरेय्य, सो वा मं पुब्बन्तं आरब्भ पज्हं पुच्छेय्य, तं वाहं पुब्बन्तं आरब्भ पञ्हं 
पुच्छेय्यं; सो वा मे पुब्बन्तं आरब्भ पञ्हस्स वेय्याकरणेन चित्तं आराधेय्य, तस्स वाहं पुब्बन्तं आरब्भ पञ्हस्स वेय्याकरणेन 
चित्तं आराधेय्यं । 


“यो [सो (सी० पी०)] खो, उदायि, दिब्बेन चकखुना विसुद्रेन अतिक्कन्तमानुसकेन सत्ते पस्सेय्य चवमाने 
उपपज्जमाने हीने पणीते सुवण्णे दुब्बण्णे सुगते दुग्गते यथाकम्मूपगे सत्ते पजानेय्य, सो वा मं अपरन्तं आरब्भ पञ्हं 
पुच्छेय्य, तं वाहं अपरन्तं आरब्भ पञ्हं पुच्छेय्यं; सो वा मे अपरन्तं आरब्भ पञ्हस्स वेय्याकरणेन चित्तं आराधेय्य, तस्स 
बाहं अपरन्तं आरब्भ पञ्हस्स वेय्याकरणेन चित्तं आराधेय्यं । 


“अपि च, उदायि, तिट्ठतु पुब्बन्तो, तिट्टतु अपरन्तो। धम्मं ते देसेस्सामि -- इमस्मिं सति इदं होति, इमस्सुप्पादा इदं 
उप्पज्जति; इमस्मिं असति इदं न होति, इमस्स निरोधा इदं निरुज्झती”ति। 


“अहज्हि, भन्ते, यावतकम्पि मे इमिना अत्तभावेन पच्चनुभूतं तम्पि नप्पहोमि साकारं सउद्देसं अनुस्सरितुं, कुतो 
पनाहं अनेकविहितं पुब्बेनिवासं अनुस्सरिस्सामि, सेय्यथिदं -- एकम्पि जाति द्वेपि जातियो...पे०... इति साकारं सउद्देसं 
अनेकविहितं पुब्बेनिवासं अनुस्सरिस्सामि, सेय्यथापि भगवा? अहञ्हि, भन्ते, एतरहि पंसुपिसाचकम्पि न पस्सामि, कुतो 
पनाहं दिब्बेन चक्खुना विसुद्रेन अतिक्कन्तमानुसकेन सत्ते पस्सिस्सामि चवमाने उपपज्जमाने हीने पणीते सुवण्णे दुब्बण्णे 
सुगते दुग्गते यथाकम्मूपगे सत्ते पजानिस्सामि, सेय्यथापि भगवा? यं पन मं, भन्ते, भगवा एवमाह - “अपि च, उदायि, 
तिट्ठतु पुब्बन्तो, तिट्ठतु अपरन्तो; धम्मं ते देसेस्सामि -- इमस्मिं सति इदं होति, इमस्सुप्पादा इदं उप्पज्जति; इमस्मिं असति 
इदं न होति, इमस्स निरोधा इदं निरुज्झती'ति तञ्च पन मे भिय्योसोमत्ताय न पकखायति। अप्पे नामाहं, भन्ते, सके 
आचरियके भगवतो चित्तं आराधेय्यं पञ्हस्स वेय्याकरणेना"ति। 


२७२. “किन्ति पन ते, उदायि, सके आचरियके होतीति? “अम्हाकं, भन्ते, सके आचरियके एवं होति -- 'अयं 
परमो वण्णो, अयं परमो वण्णो'”ति। 


“यं पन ते एतं, उदायि, सके आचरियके एवं होति - “अयं परमो वण्णो, अयं परमो वण्णो'ति, कतमो सो परमो 
वण्णो'ति? “यस्मा, भन्ते, वण्णा अञ्ञो वण्णो उत्तरितरो वा पणीततरो वा नत्थि सो परमो वण्णो"ति। 


"कतमो पन सो परमो वण्णो यस्मा वण्णा अञ्जो वण्णो उत्तरितरो वा पणीततरो वा नत्थी "ति? “यस्मा, भन्ते, 
वण्णा अञ्जो वण्णो उत्तरितरो वा पणीततरो वा नत्थि सो परमो वण्णो”ति। 


“दीघापि खो ते एसा, उदायि, फरेय्य - “यस्मा, भन्ते, वण्णा अञ्जो वण्णो उत्तरितरो वा पणीततरो वा नत्थि सो 
परमो वण्णो'ति वदेसि, तञ्च वण्णं न पञ्ञपेसि । सेय्यथापि, उदायि, पुरिसो एवं वदेय्य - “अहं या इमस्मिं जनपदे 
जनपदकल्याणी तं इच्छामि, तं कामेमी'ति। तमेनं एवं वदेय्युं - “अम्भो पुरिस, यं त्वं जनपदकल्याणिं इच्छसि कामेसि, 

जानासि तं जनपदकल्याणि - खत्तियी वा ब्राह्मणी वा वेस्सी वा सुद्दी बा"ति? इति पुट्ठो 'नो'ति वदेय्य। तमेनं एवं 
बदेय्युं - अम्भो पुरिस, यं त्वं जनपदकल्याणि इच्छसि कामेसि, जानासि तं जनपदकल्याणि - एवंनामा एवंगोत्ताति 
बाति...पे०... दीघा वा रस्सा वा मञ्झिमा वा काळी वा सामा वा मङ्गुरच्छवी वाति... अमुकस्मिं गामे वा निगमे वा नगरे 
बा'ति? इति पुट्टी 'नो'ति वदेय्य। तमेनं एवं वदेय्युं - “अम्भो पुरिस, यं त्वं न जानासि न पस्ससि, तं त्वं इच्छसि 
कामेसी'”ति? इति पुट्टो 'आमा'ति वदेय्य। 


“नतं कि मञ्जसि, उदायि - ननु एवं सन्ते, तस्स पुरिसस्स अप्पाटिहीरकतं भासितं सम्पज्जती 'ति? “अद्धा खो, 
भन्ते, एवं सन्ते तस्स पुरिसस्स अप्पाटिहीरकतं भासितं सम्पज्जती 'ति। 


“एवमेव खो त्वं, उदायि, “यस्मा, भन्ते, वण्णा अञ्जो वण्णो उत्तरितरो वा पणीततरो वा नत्थि सो परमो वण्णो'ति 
वदेसि, तञ्च वण्णं न पञ्ञपेसी 'ति। 


““सेय्यथापि, भन्ते, मणि वेळुरियो सुभो जातिमा अट्ंसो सुपरिकम्मकतो पण्डुकम्बले निक्खित्तो भासते च तपते च 
विरोचति च, एवं वण्णो अत्ता होति अरोगो परं मरणा”ति। 


२७३. “तं कि मञ्ञसि, उदायि, यो वा मणि वेळुरियो सुभो जातिमा अट्टंसो सुपरिकम्मकतो पण्डुकम्बले निक्खित्तो 
भासते च तपते च विरोचति च, यो वा रत्तन्धकारतिमिसाय किमि खज्जोपनको - इमेसं उभिन्नं वण्णानं कतमो वण्णो 
अभिक्कन्ततरो च पणीततरो चा“ ति? “य्वायं, भन्ते, रत्तन्धकारतिमिसाय किमि खज्जोपनको - अयं इमेसं उभिन्नं 
वण्णानं अभिक्कन्ततरो च पणीततरो चा”ति। 


“नतं कि मञ्ञसि, उदायि, यो वा रत्तन्धकारतिमिसाय किमि खज्जोपनको, यो वा रत्तन्धकारतिमिसाय तेलप्पदीपो - 
इमेसं उभिन्नं वण्णानं कतमो वण्णो अभिक्कन्ततरो च पणीततरो चाति? “य्वायं, भन्ते, रत्तन्धकारतिमिसाय तेलप्पदीपो 
-- अयं इमेसं उभिन्नं वण्णानं अभिक्कन्ततरो च पणीततरो चाति । 


“तं कि मञ्जसि, उदायि, यो वा रत्तन्धकारतिमिसाय तेलप्पदीपो, यो वा रत्तन्धकारतिमिसाय महाअग्गिक्खन्धो - 
इमेसं उभिन्नं वण्णानं कतमो वण्णो अभिक्कन्ततरो च पणीततरो चाति? “य्वायं, भन्ते, रत्तन्धकारतिमिसाय 
महाअग्गिक्खन्धो - अयं इमेसं उभिन्नं वण्णानं अभिक्कन्ततरो च पणीततरो चा”ति। 


“तं किं मञ्जसि, उदायि, यो वा रत्तन्धकारतिमिसाय महाअग्गिक्खन्धो, या वा रत्तिया पच्चूससमयं विद्धे 
विगतवलाहके देवे ओसधितारका - इमेसं उभिन्नं वण्णानं कतमो वण्णो अभिक्कन्ततरो च पणीततरो चा"ति? “य्वायं, 
भन्ते, रत्तिया पच्चूससमयं विद्धे विगतवलाहके देवे ओसधितारका - अयं इमेसं उभिन्नं बण्णानं अभिक्कन्ततरो च 
पणीततरो चा”ति। 


“तँ कि मञ्जसि, उदायि, या वा रत्तिया पच्चूससमयं विद्धे विगतवलाहके देवे ओसधितारका, यो वा तदहुपोसथे 
पन्नरसे विद्धे विगतवलाहके देवे अभिदो [अभिदे (क० सी०), अभिदोसं (क०) अभिदोति अभिसद्देन समानत्थनिपातपदं 
(छक्कङ्गुत्तरटीका महावग्ग अट्टुमसुत्तवण्णना)] अड्डरत्तसमयं चन्दो - इमेसं उभिन्नं वण्णानं कतमो वण्णो 
अभिक्कन्ततरो च पणीततरो चा"ति? “य्वायं, भन्ते, तदहुपोसथे पन्नरसे विद्धे विगतवलाहके देवे अभिदो अडरत्तसमयं 

चन्दो - अयं इमेसं उभिन्नं वण्णानं अभिक्कन्ततरो च पणीततरो चा”ति। 


“तं कि मञ्जसि, उदायि, यो वा तदहुपोसथे पन्नरसे विद्धे विगतवलाहके देवे अभिदो अडुरत्तसमयं चन्दो, यो वा 
वस्सानं पच्छिमे मासे सरदसमये विद्धे विगतवलाहके देवे अभिदो मज्झन्हिकसमयं सूरियो - इमेसं उभिन्नं वण्णानं 
कतमो वण्णो अभिक्कन्ततरो च पणीततरो चा”ति? “'य्वायं, भन्ते, वस्सानं पच्छिमे मासे सरदसमये विद्धे विगतवलाहके 
देवे अभिदो मज्झन्हिकसमयं सूरियो _ अयं इमेसं उभिन्नं वण्णानं अभिक्कन्ततरो च पणीततरो चा“ति। 


“अतो खो ते, उदायि, बहू हि बहुतरा देवा ये इमेसं चन्दिमसूरियानं आभा नानुभोन्ति, त्याह पजानामि। अथ च पनाहं 
न वदामि - “यस्मा वण्णा अञ्जो वण्णो उत्तरितरो वा पणीततरो वा नत्थी'ति। अथ च पन त्वं, उदायि, “स्वायं वण्णो 
किमिना खज्जोपनकेन निहीनतरो [हीनतरो (सी० पी०)] च पतिकिट्ठतरो च सो परमो वण्णो'ति वदेसि, तञ्च वण्णं न 
पञ्ञपेसी 'ति। “अच्छिदं [अच्छिर (क०), अच्छिद (?)] भगवा कथं, अच्छिदं सुगतो कथ' न्ति! 


“कि पन त्वं, उदायि, एवं वदेसि -- अच्छिदं भगवा कथं, अच्छिदं सुगतो कथं' "ति? “अम्हाकं, भन्ते, सके 
आचरियके एवं होति - `अयं परमो वण्णो, अयं परमो वण्णो'ति। ते मयं, भन्ते, भगवता सके आचरियके 
समनुयुञ्जियमाना समनुग्गाहियमाना समनुभासियमाना रित्ता तुच्छा अपरद्धा ति। 


२७४. “कि पनुदायि, अत्थि एकन्तसुखो लोको, अत्थि आकारवती पटिपदा एकन्तसुखस्स लोकस्स 
सच्छिकिरियाया”ति? “अम्हाकं, भन्ते, सके आचरियके एवं होति -- 'अत्थि एकन्तसुखो लोको, अत्थि आकारवती 
पटिपदा एकन्तसुखस्स लोकस्स सच्छिकिरियाया'”ति। 


“कतमा पन सा, उदायि, आकारवती पटिपदा एकन्तसुखस्स लोकस्स सच्छिकिरियाया"ति? “इध, भन्ते, एकच्चो 
पाणातिपातं पहाय पाणातिपाता पटिविरतो होति, अदिन्नादानं पहाय अदिन्नादाना पटिविरतो होति, कामेसुमिच्छाचारं 
पहाय कामेसुमिच्छाचारा पटिविरतो होति, मुसावादं पहाय मुसावादा पटिविरतो होति, अञ्ञतरं वा पन तपोगुणं समादाय 
वत्तति। अयं खो सा, भन्ते, आकारवती पटिपदा एकन्तसुखस्स लोकस्स सच्छिकिरियाया"ति। 


“नतं कि मञ्जसि, उदायि, यस्मिं समये पाणातिपातं पहाय पाणातिपाता पटिविरतो होति, एकन्तसुखी वा तस्मिं समये 
अत्ता होति सुखदुक्खी वा”ति? “सुखदुक्खी, भन्ते" । 


“नतं कि मञ्जसि, उदायि, यस्मिं समये अदिन्नादानं पहाय अदिन्नादाना पटिविरतो होति, एकन्तसुखी वा तस्मिं समये 
अत्ता होति सुखदुक्खी वा“ ति? ““सुखदुक्खी, भन्ते । 


“नतं कि मञ्जसि, उदायि, यस्मिं समये कामेसुमिच्छाचारं पहाय कामेसुमिच्छाचारा पटिविरतो होति, एकन्तसुखी वा 
तस्मिं समये अत्ता होति सुखदुक्खी वा"ति? “सुखदुक्खी, भन्ते” । 


“नतं कि मञ्जसि, उदायि, यस्मिं समये मुसावादं पहाय मुसावादा पटिविरतो होति, एकन्तसुखी वा तस्मिं समये अत्ता 
होति सुखदुक्खी वा“ति? “सुखदुक्खी, भन्ते” । 


“नतं कि मञ्जसि, उदायि, यस्मिं समये अञ्ञतरं तपोगुणं समादाय वत्तति, एकन्तसुखी वा तस्मिं समये अत्ता होति 

सुखदुक्खी वा"ति? ““सुखदुक्खी, भन्ते" । 


“नतं कि मञ्जसि, उदायि, अपि नु खो वोकिण्णसुखदुक्खं पटिपदं आगम्म एकन्तसुखस्स लोकस्स सच्छिकिरिया 
होती ति [सच्छिकिरियायाति (क०)]? “अच्छिदं भगवा कथं, अच्छिदं सुगतो कथः न्ति! 


“कि पन त्वं, उदायि, वदेसि -- 'अच्छिदं भगवा कथं, अच्छिदं सुगतो कथं "ति? “अम्हाकं, भन्ते, सके आचरियके 
एवं होति -- अत्थि एकन्तसुखो लोको, अत्थि आकारवती पटिपदा एकन्तसुखस्स लोकस्स सच्छिकिरियाया'ति । ते मयं, 
भन्ते, भगवता सके आचरियके समनुयुञ्जियमाना समनुग्गाहियमाना समनुभासियमाना रित्ता तुच्छा अपरद्धा ति 
[अपरद्भा (सी०), अपरद्धापि (स्या० कं० पी०)]। 


२७५. “कि पन, भन्ते, अत्थि एकन्तसुखो लोको, अत्थि आकारवती पटिपदा एकन्तसुखस्स लोकस्स 
सच्छिकिरियाया"ति? “अत्थि खो, उदायि, एकन्तसुखो लोको, अत्थि आकारवती पटिपदा एकन्तसुखस्स लोकस्स 
सच्छिकिरियाया”ति। 


“कतमा पन सा, भन्ते, आकारवती पटिपदा एकन्तसुखस्स लोकस्स सच्छिकिरियाया”ति? “इधुदायि, भिक्खु 
विविच्चेब कामेहि...पे०... पठमं झानं उपसम्पज्ज विहरति; वितक्कविचारानं वूपसमा... दृतियं झानं उपसम्पज्ज विहरति; 
पीतिया च विरागा... ततियं झानं उपसम्पज्ज विहरति - अयं खो सा, उदायि, आकारवती पटिपदा एकन्तसुखस्स लोकस्स 
सच्छिकिरियाया”ति। 


“न [कि नु (स्या० कं० क०)] खो सा, भन्ते, आकारवती पटिपदा एकन्तसुखस्स लोकस्स सच्छिकिरियाय, 
सच्छिकतो हिस्स, भन्ते, एत्तावता एकन्तसुखो लोको होती 'ति। “न ख्वास्स, उदायि, एत्तावता एकन्तसुखो लोको 
सच्छिकतो होति; आकारवतीत्वेव सा पटिपदा एकन्तसुखस्स लोकस्स सच्छिकिरियाया”ति। 


एवं वृत्ते, सकुलुदायिस्स परिब्बाजकस्स परिसा उन्नादिनी उच्चासहमहासद्दा अहोसि -- “एत्थ मयं अनस्साम 
साचरियका, एत्थ मयं अनस्साम [पनस्साम (सी०)] साचरियका! न मयं इतो भिय्यो उत्तरितरं पजानामा"ति। 


अथ खो सकुलुदायी परिब्बाजको ते परिब्बाजके अप्पसद्दे कत्वा भगवन्तं एतदवोच - “कित्तावता पनास्स, भन्ते, 
एकन्तसुखो लोको सच्छिकतो होती 'ति? “इधुदायि, भिक्खु सुखस्स च पहाना...पे०... चतुत्थं झानं... उपसम्पज्ज विहरति। 
या ता देवता एकन्तसुखं लोकं उपपन्ना ताहि देवताहि सद्धिं सन्तिद्ठति सल्लपति साकच्छं समापज्जति। एत्तावता ख्वास्स, 
उदायि, एकन्तसुखो लोको सच्छिकतो होती 'ति। 


२७६. “एतस्स नून, भन्ते, एकन्तसुखस्स लोकस्स सच्छिकिरियाहेतु भिक्खू भगवति ब्रह्मचरियं चरन्तीति? “न 
खो, उदायि, एकन्तसुखस्स लोकस्स सच्छिकिरियाहेतु भिक्खू मयि ब्रह्मचरियं चरन्ति। अत्थि खो, उदायि, अञ्ञेव धम्मा 
उत्तरितरा च पणीततरा च येसं सच्छिकिरियाहेतु भिक्खू मयि ब्रह्मचरियं चरन्ती'ति। 


“कतमे पन ते, भन्ते, धम्मा उत्तरितरा च पणीततरा च येसं सच्छिकिरियाहेतु भिक्खू भगवति ब्रह्मचरियं चरन्तीति? 
“इधुदायि, तथागतो लोके उप्पज्जति अरहं सम्मासम्बुद्धो विज्जाचरणसम्पन्नो सुगतो लोकविदू अनुत्तरो पुरिसदम्मसारथि 
सत्था देवमनुस्सानं बुद्धो भगवा...पे०... सो इमे पञ्च नीवरणे पहाय चेतसो उपक्किलेसे पञ्ञाय दुब्बलीकरणे विविच्चेव 

विहरति। अयम्पि खो, उदायि, धम्मो उत्तरितरो च पणीततरो च यस्स सच्छिकिरियाहेतु भिक्खू मयि ब्रह्मचरियं चरन्ति। 


“सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
पुब्बेनिवासानुस्सतिजाणाय चित्तं अभिनिन्नामेति। सो अनेकविहितं पुब्बेनिवासं अनुस्सरति, सेय्यथिदं - एकम्पि जाति 


पणीततरो च यस्स सच्छिकिरियाहेतु भिक्खू मयि ब्रह्मचरियं चरन्ति। 


“सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते सत्तानं 
चुतृपपातञाणाय चित्तं अभिनिन्नामेति । सो दिब्बेन चक्खुना विसुद्धेन अतिक्कन्तमानुसकेन सत्ते पस्सति चवमाने 


उत्तरितरो च पणीततरो च यस्स सच्छिकिरियाहेतु भिक्खू मयि ब्रह्मचरियं चरन्ति। 
“सो एवं समाहिते चित्ते परिसुद्रे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते आसवानं 


दुक्खनिरोधो' ति... “अयं दुक्खनिरोधगामिनी पटिपदा'ति... इमे आसवा'ति यथाभूतं पजानाति, “अयं आसवसमुदयो'ति... 
“अयं आसवनिरोधो ति... “अयं आसवनिरोधगामिनी पटिपदाःति यथाभूतं पजानाति। तस्स एवं जानतो एवं पस्सतो 
कामासवापि चित्तं विमुच्चति, भवासवापि चित्तं विमुच्चति, अविज्जासवापि चित्तं विमुच्चति । विमृत्तस्मिं विमुत्तमिति जाणं 
होति। “खीणा जाति, बुसितं ब्रह्मचरियं, कतं करणीयं, नापरं इत्थत्तायाःति पजानाति। अयम्पि खो, उदायि, धम्मो उत्तरितरो 
च पणीततरो च यस्स सच्छिकिरियाहेतु भिक्खू मयि ब्रह्मचरियं चरन्ति। इमे खो, उदायि, धम्मा उत्तरितरा च पणीततरा च 
येसं सच्छिकिरियाहेतु भिकखू मयि ब्रह्मचरियं चरन्तीति । 


२७७. एवं वृत्ते, सकुलुदायी परिब्बाजको भगवन्तं एतदवोच - “अभिक्कन्तं, भन्ते, अभिक्कन्तं, भन्ते! सेय्यथापि, 
भन्ते, निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा मग्गं आचिकखेय्य, अन्धकारे वा तेलपज्जोतं 
धारेय्य -- “चक्खुमन्तो रूपानि दकखन्ती'ति; एवमेवं भगवता अनेकपरियायेन धम्मो पकासितो। एसाहं, भन्ते, भगवन्तं 
सरणं गच्छामि धम्मञ्च भिक्खुसङ्घञ्च । लभेय्याहं, भन्ते, भगवतो सन्तिके पब्बज्जं, लभेय्यं उपसम्पद''न्ति। 


एवं वृत्ते, सकुलुदायिस्स परिब्बाजकस्स परिसा सकुलुदायिं परिब्बाजकं एतदवोचुं - “मा भवं, उदायि, समणे गोतमे 
ब्रह्मचरियं चरि; मा भवं, उदायि, आचरियो हुत्वा अन्तेवासीवासं वसि। सेय्यथापि नाम उदकमणिको [मणिको (सी० पी० 
क०)] हुत्वा उदञ्चनिको [उद्देकनिको (सी० स्या० कं० पी०)] अस्स, एवं सम्पदमिदं [एवं सम्पदमेतं (सी० पी०)] भोतो 
उदायिस्स भविस्सति। मा भवं, उदायि, समणे गोतमे ब्रह्मचरियं चरि; मा भवं, उदायि, आचरियो हुत्वा अन्तेवासीवासं 
बसी"ति। इति हिदं सकुलुदायिस्स परिब्बाजकस्स परिसा सकुलुदायिं परिब्बाजकं अन्तरायमकासि भगवति ब्रह्मचरियेति। 


चूळसकुलुदायिसुत्तं निद्धितं नवमं । 

१०. वेखनससुत्त 


२७८. एवं मे सुतं -- एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो वेखनसो 
[वेखनस्सो (सी० पी०)] परिब्बाजको येन भगवा तेनुपसङ्कमि; उपसङ्कमित्वा भगवता सद्धिं सम्मोदि। सम्मोदनीयं कथं 
सारणीयं वीतिसारेत्वा एकमन्तं अट्टासि एकमन्तं ठितो खो वेखनसो परिब्बाजको भगवतो सन्तिके उदानं उदानेसि - 
“अयं परमो वण्णो, अयं परमो वण्णो”ति। 


“कि पन त्वं, कच्चान, एवं वदेसि - `अयं परमो वण्णो, अयं परमो वण्णो'ति? कतमो, कच्चान, सो परमो 
वण्णो ति? 


“यस्मा, भो गोतम, वण्णा अञ्जो वण्णो उत्तरितरो वा पणीततरो वा नत्थि सो परमो वण्णो”ति। 
"कतमो पन सो, कच्चान, वण्णो यस्मा वण्णा अञ्जो वण्णो उत्तरितरो वा पणीततरो वा नत्थी"ति? 
“यस्मा, भो गोतम, वण्णा अञ्जो वण्णो उत्तरितरो वा पणीततरो वा नत्थि सो परमो वण्णो”ति। 


““दीघापि खो ते एसा, कच्चान, फरेय्य - “यस्मा, भो गोतम, वण्णा अञ्जो वण्णो उत्तरितरो वा पणीततरो वा नत्थि 
सो परमो वण्णो'ति वदेसि, तञ्च वण्णं न पञ्ञपेसि। सेय्यथापि, कच्चान, पुरिसो एवं वदेय्य - `अहं या इमस्मिं जनपदे 
जनपदकल्याणी, तं इच्छामि तं कामेमी'ति। तमेनं एवं वदेय्युं - अम्भो पुरिस, यं त्वं जनपदकल्याणि इच्छसि कामेसि, 
जानासि तं जनपदकल्याणिं - खत्तियी वा ब्राह्मणी वा वेस्सी वा सुद्दी वाति? इति पुठ्ठो 'नो'ति वदेय्य। तमेनं एवं वदेय्युं - 
अम्भो पुरिस, यं त्वं जनपदकल्याणि इच्छसि कामेसि, जानासि तं जनपदकल्याणिं 'एवंनामा एवंगोत्ताति वाति...पे०... दीघा 
वा रस्सा वा मञ्झिमा वा काळी वा सामा वा मङ्गुरच्छवी वाति... अमुकस्मिं गामे वा निगमे वा नगरे वा ति? इति पुठ्ठो 
"नोति वदेय्य। तमेनं एवं वदेय्युं - अम्भो पुरिस, यं त्वं न जानासि न पस्ससि, तं त्वं इच्छसि कामेसी' "ति? इति पुठ्ठो 
'आमा'ति वदेय्य। 


“नतं कि मञ्जसि, कच्चान, ननु एवं सन्ते तस्स पुरिसस्स अप्पाटिहीरकतं भासितं सम्पज्जती”ति? “अद्धा खो, भो 
गोतम, एवं सन्ते तस्स पुरिसस्स अप्पाटिहीरकतं भासितं सम्पज्जती”ति। “एवमेव खो त्वं, कच्चान, “यस्मा, भो गोतम, 
बण्णा अञ्जो वण्णो उत्तरितरो वा पणीततरो वा नत्थि सो परमो वण्णो'ति वदेसि; तञ्च वण्णं न पञ्ञपेसी 'ति। 
“सेस्यथापि, भो गोतम, मणि वेळुरियो सुभो जातिमा अड्टंसो सुपरिकम्मकतो पण्डुकम्बले निक्खित्तो भासते च तपते च 
विरोचति च, एवं वण्णो अत्ता होति अरोगो परं मरणा”ति। 


२७९. “तं कि मञ्जसि, कच्चान, यो वा मणि वेळुरियो सुभो जातिमा अट्टुंसो सुपरिकम्मकतो पण्ड्कम्बले 
निक्खित्तो भासते च तपते च विरोचति च, यो वा रत्तन्धकारतिमिसाय किमि खज्जोपनको इमेसं उभिन्नं बण्णानं कतमो 
वण्णो अभिक्कन्ततरो च पणीततरो चाति? “स्वायं, भो गोतम, रत्तन्धकारतिमिसाय किमि खज्जोपनको, अयं इमेसं 
उभिन्नं वण्णानं अभिक्कन्ततरो च पणीततरो चा”ति। 


“नतं कि मञ्जसि, कच्चान, यो वा रत्तन्धकारतिमिसाय किमि खज्जोपनको, यो वा रत्तन्धकारतिमिसाय तेलप्पदीपो, 
इमेसं उभिन्नं वण्णानं कतमो वण्णो अभिक्कन्ततरो च पणीततरो चाति? “य्वायं, भो गोतम, रत्तन्धकारतिमिसाय 

तेलप्पदीपो, अयं इमेसं उभिन्नं वण्णानं अभिक्कन्ततरो च पणीततरो चा"ति। 


“तं कि मञ्जसि, कच्चान, यो वा रत्तन्धकारतिमिसाय तेलप्पदीपो, यो वा रत्तन्धकारतिमिसाय महाअग्गिक्खन्धो, 
इमेसं उभिन्नं बण्णानं कतमो वण्णो अभिक्कन्ततरो च पणीततरो चाति? “य्वायं, भो गोतम, रत्तन्धकारतिमिसाय 
महाअग्गिक्खन्धो, अयं इमेसं उभिन्नं वण्णानं अभिक्कन्ततरो च पणीततरो चा"ति। 


“नतं कि मञ्जसि, कच्चान, यो वा रत्तन्धकारतिमिसाय महाअग्गिक्खन्धो, या वा रत्तिया पच्चूससमयं विद्धे 
विगतवलाहके देवे ओसधितारका, इमेसं उभिन्नं वण्णानं कतमो वण्णो अभिक्कन्ततरो च पणीततरो चा“ ति? “य्वायं, भो 
गोतम, रत्तिया पच्चूससमयं विद्धे विगतवलाहके देवे ओसधितारका, अयं इमेसं उभिन्नं बण्णानं अभिक्कन्ततरो च 
पणीततरो चा“ति। “तं कि मञ्ञसि, कच्चान, या वा रत्तिया पच्चूससमयं विद्धे विगतवलाहके देवे ओसधितारका, यो वा 
तदहुपोसथे पन्नरसे विद्धे विगतवलाहके देवे अभिदो अड्डरत्तसमयं चन्दो, इमेसं उभिन्नं बण्णानं कतमो वण्णो 
अभिक्कन्ततरो च पणीततरो चा” ति? “स्वायं, भो गोतम, तदहुपोसथे पन्नरसे विद्रे विगतवलाहके देवे अभिदो 
अड्डरत्तसमयं चन्दो, अयं इमेसं उभिन्नं वण्णानं अभिक्कन्ततरो च पणीततरो चा“ति। “तं कि मञ्ञसि, कच्चान, यो वा 
तदहुपोसथे पन्नरसे विद्धे विगतवलाहके देवे अभिदो अडुरत्तसमयं चन्दो, यो वा वस्सानं पच्छिमे मासे सरदसमये विद्धे 
विगतवलाहके देवे अभिदो मज्झन्हिकसमयं सूरियो, इमेसं उभिन्नं बण्णानं कतमो वण्णो अभिक्कन्ततरो च पणीततरो 
चा”ति? “य्वायं, भो गोतम, वस्सानं पच्छिमे मासे सरदसमये विद्धे विगतवलाहके देवे अभिदो मज्झन्हिकसमयं सूरियो - 
अयं इमेसं उभिन्नं वण्णानं अभिक्कन्ततरो च पणीततरो चा"ति। “अतो खो ते, कच्चान, बहू हि बहुतरा देवा ये इमेसं 
चन्दिमसूरियानं आभा नानुभोन्ति, त्याहं पजानामि। अथ च पनाहं न वदामि -- “यस्मा वण्णा अञ्जो वण्णो उत्तरितरो च 
पणीततरो च नत्थी'ति। अथ च पन त्वं, कच्चान, 'य्वायं वण्णो किमिना खज्जोपनकेन निहीनतरो च पतिकिट्टतरो च सो 
परमो वण्णो ति वदेसि; तञ्च वण्णं न पञ्ञपेसि” । 


२८०. “पञ्च खो इमे, कच्चान, कामगुणा । कतमे पञ्च? चक्खुविञ्जेय्या रूपा इट्टा कन्ता मनापा पियरूपा 
कामूपसंहिता रजनीया, सोतविज्जेय्या सद्दा...पे०... घानविञ्ञेय्या गन्धा... जिव्हाविज्जेय्या रसा... कायविञ्जेय्या फोदुब्बा 
इट्ठा कन्ता मनापा पियरूपा कामूपसंहिता रजनीया - इमे खो, कच्चान, पञ्च कामगुणा । यं खो, कच्चान, इमे पञ्च 
कामगुणे पटिच्च उप्पज्जति सुखं सोमनस्सं इदं वुच्चति कामसुखं । इति कामेहि कामसुखं, कामसुखा कामग्गसुखं तत्थ 
अग्गमक्खायती”ति। 


एवं वृत्ते, वेखनसो परिब्बाजको भगवन्तं एतदवोच - “अच्छरियं, भो गोतम, अब्भुतं, भो गोतम! याव सुभासितं 
चिदं भोता गोतमेन - "कामेहि कामसुखं, कामसुखा कामग्गसुखं तत्थ अग्गमवखायती'ति। (-कामेहि, भो गोतम, 
कामसुखं, कामसुखा कामग्गसुखं, तत्थ अग्गमवखायती'ति) [( ) सी० स्या० कं० पी० पोत्थकेसु नत्थि] -- “दुज्जानं खो 
एतं, कच्चान, तया अञ्जदिड्टिकिन अञ्जखन्तिकेन अञ्जरुचिकेन अञ्ञत्रयोगेन अञ्ञत्राचरियकेन - कामा [कामं (सी० 
स्या० कं० पी०)] वा कामसुखं वा कामग्गसुखं वा। ये खो ते, कच्चान, भिक्खू अरहन्तो खीणासवा बुसितवन्तो 
कतकरणीया ओहितभारा अनुप्पत्तसदत्था परिकखीणभवसंयोजना सम्मदञ्ञा विमुत्ता ते खो एतं जानेय्युं - कामा वा 
कामसुखं वा कामग्गसुखं वा"ति। 


२८१. एवं वृत्ते, वेखनसो परिब्बाजको कुपितो अनत्तमनो भगवन्तंयेव खुंसेन्तो भगवन्तंयेव वम्भेन्तो भगवन्तंयेव 
वदमानो “समणो [समणो च (सी० पी०)] गोतमो पापितो भविस्सती"ति भगवन्तं एतदवोच - “एवमेव पनिधेकच्चे 

[पनिधेके (सी० पी०), पनिमेके (उपरिसुभसृत्ते)] समणब्राह्मणा अजानन्ता पुब्बन्तं, अपस्सन्ता अपरन्तं अथ च पन 
“खीणा जाति, बुसितं ब्रह्मचरियं, कतं करणीयं, नापरं इत्थत्तायाति - पजानामा'ति -- पटिजानन्ति [इत्थत्तायाति 
पटिजानन्ति (पी०)] । तेसमिदं भासितं हस्सकंयेव सम्पज्जति, नामकंयेव सम्पज्जति, रित्तकंयेव सम्पज्जति, तुच्छकंयेव 
सम्पज्जती ति । “ये खो ते, कच्चान, समणब्राह्मणा अजानन्ता पुब्बन्तं, अपस्सन्ता अपरन्तं, 'खीणा जाति, बुसितं 
ब्रह्मचरियं, कतं करणीयं, नापरं इत्थत्तायाति -- पजानामाःति - पटिजानन्ति; तेसं सोयेव [तेसं तेसायं (सी०), तेसंयेव सो 
(?)] सहधम्मिको निग्गहो होति। अपि च, कच्चान, तिट्ठतु पुब्बन्तो, तिट्ठतु अपरन्तो। एतु विञ्ञू पुरिसो असठो अमायावी 
उजुजातिको, अहमनुसासामि अहं धम्मं देसेमि। यथानुसिट्टं तथा पटिपज्जमानो [यथानुसिटुं पटिपज्जमानो (?)] नचिरस्सेव 
सामञ्ञेव जस्सति सामं दक्खिति -- एवं किर सम्मा [एवं किरायस्मा (स्या० क०)] बन्धना विप्पमोक्खो होति, यदिदं 
अविज्जा बन्धना । सेय्यथापि, कच्चान, दहरो कुमारो मन्दो उत्तानसेय्यको कण्ठपञ्चमेहि बन्धनेहि बद्धो अस्स 
सृत्तबन्धनेहि; तस्स वुद्धिमन्वाय इन्द्रियानं परिपाकमन्वाय तानि बन्धनानि मुच्चेय्युं; सो मोक्खोम्हीति खो जानेय्य नो च 
बन्धनं । एवमेव खो, कच्चान, एतु विञ्जू पुरिसो असठो अमायावी उजुजातिको, अहमनुसासामि, अहं धम्मं देसेमि; 
यथानुसिट्ठ तथा पटिपज्जमानो नचिरस्सेव सामञ्ञे जस्सति, सामं दक्खिति -- “एवं किर सम्मा बन्धना विप्पमोक्खो होति, 
यदिदं अविज्जा बन्धना'"ति। 


एवं वुत्ते, वेखनसो परिब्बाजको भगवन्तं एतदवोच - “अभिक्कन्तं, भो गोतम...पे०... उपासकं मं भवं गोतमो धारेतु 
अज्जतग्गे पाणुपेतं सरणं गत" न्ति। 


वेखनससुत्तं निट्टितं दसमं । 
परिब्बाजकवग्गो निट्टितो ततियो। 
तस्सुद्दानं - 


पुण्डरी-अग्गिसह-कथिनामो, दीघनखो पुन भारद्वाजगोत्तो । 
सन्दकउदायिमुण्डिकपुत्तो, मणिको तथाकच्चानो बरवग्गो॥ 


४. राजवग्गो 
९. घटिकारसुत्तं 


२८२. एवं मे सुतं - एकं समयं भगवा कोसलेसु चारिकं चरति महता भिक्खुसङ्घेन सद्धि । अथ खो भगवा मग्गा 
ओक्कम्म अञ्ञतरस्मिं पदेसे सितं पात्वाकासि। अथ खो आयस्मतो आनन्दस्स एतदहोसि - “को नु खो हेतु, को 
पच्चयो भगवतो सितस्स पातुकम्माय? न अकारणेन [न अकारणे (सी०)] तथागता सितं पातुकरोन्ती'ति। अथ खो 
आयस्मा आनन्दो एकंसं चीवरं [उत्तरासङ्ग (स्या० कं०)] कत्वा येन भगवा तेनञ्जलिं पणामेत्वा भगवन्तं एतदवोच - 
“को नु खो, भन्ते, हेतु, को पच्चयो भगवतो सितस्स पातुकम्माय? न अकारणेन तथागता सितं पातुकरोन्ती”ति। 
“भूतपुब्बं, आनन्द, इमस्मिं पदेसे वेगळिङ्गं [वेहलिङ्गं (सी०), वेभलिगं (स्या० कं०), वेभलिङ्गं (पी०)] नाम गामनिगमो 
अहोसि इद्धो चेव फीतो च बहुजनो आकिण्णमनुस्सो। वेगळिङ्गं खो, आनन्द, गामनिगमं कस्सपो भगवा अरहं 

सम्मासम्बुद्भो उपनिस्साय विहासि । इध सुदं, आनन्द, कस्सपस्स भगवतो अरहतो सम्मासम्बुद्भस्स आरामो 
अहोसि। इध सुदं, आनन्द, कस्सपो भगवा अरहं सम्मासम्बुद्रो निसिन्नको भिक्खुसङ्घं ओवदती”ति। अथ खो आयस्मा 
आनन्दो चतुग्गुणं सङ्घाटिं पञ्जपेत्वा भगवन्तं एतदवोच - “तेन हि, भन्ते, भगवा निसीदतु एत्थ। अयं भूमिपदेसो द्वीहि 
अरहन्तेहि सम्मासम्बुद्भेहि परिभुत्तो भविस्सती"ति। निसीदि भगवा पञ्जत्ते आसने । निसज्ज खो भगवा आयस्मन्तं 
आनन्दं आमन्तेसि - 


“भूतपुब्बं, आनन्द, इमस्मिं पदेसे वेगळिङ्गं नाम गामनिगमो अहोसि इद्धो चेव फोतो च बहुजनो आकिण्णमनुस्सो । 
वेगळिङ्गं खो, आनन्द, गामनिगमं कस्सपो भगवा अरहं सम्मासम्बुद्धो उपनिस्साय विहासि। इध सुदं, आनन्द, कस्सपस्स 
भगवतो अरहतो सम्मासम्बुद्भस्स आरामो अहोसि। इध सुदं, आनन्द, कस्सपो भगवा अरहं सम्मासम्बुद्धो निसिन्नको 
भिक्खुसङ्घ ओवदति । 


२८३. “वेगळिङ्गे खो, आनन्द, गामनिगमे घटिकारो [घटीकारो (सी० पी०)] नाम कुम्भकारो कस्सपस्स भगवतो 
अरहतो सम्मासम्बुद्भस्स उपट्टाको अहोसि अग्गुपड्ठाको। घटिकारस्स खो, आनन्द, कुम्भकारस्स जोतिपालो नाम माणवो 
सहायो अहोसि पियसहायो। अथ खो, आनन्द, घटिकारो कुम्भकारो जोतिपालं माणवं आमन्तेसि - “आयाम, सम्म 
जोतिपाल, कस्सपं भगवन्तं अरहन्तं सम्मासम्बुद्धं दस्सनाय उपसङ्कमिस्साम । साधुसम्मतञ्हि मे तस्स भगवतो दस्सनं 
अरहतो सम्मासम्बुद्भस्सा'ति। एवं वृत्ते, आनन्द, जोतिपालो माणवो घटिकारं कुम्भकारं एतदवोच - “अल, सम्म 
घटिकार । कि पन तेन मुण्डकेन समणकेन दिट्टेना'ति? दुतियम्पि खो, आनन्द...पे०... ततियम्पि खो, आनन्द, घटिकारो 
कुम्भकारो जोतिपालं माणवं एतदवोच - आयाम, सम्म जोतिपाल, कस्सपं भगवन्तं अरहन्तं सम्मासम्बुद्धं दस्सनाय 
उपसङ्कमिस्साम। साधुसम्मतञ्हि मे तस्स भगवतो दस्सनं अरहतो सम्मासम्बुद्धस्सा ति | ततियम्पि खो, आनन्द, 
जोतिपालो माणवो घटिकारं कुम्भकारं एतदवोच - “अलं, सम्म घटिकार। कि पन तेन मुण्डकेन समणकेन दिड्ेना'ति? 
"तेन हि, सम्म जोतिपाल, सोत्तिसिनानिं [सोत्ति सिनानिं (सी० पी०), सोत्तिसिनानं (स्याः कं० क०)] आदाय [आहर (क०)] 
नदिं गमिस्साम सिनायितु'न्ति। “एवं सम्माःति खो, आनन्द, जोतिपालो माणवो घटिकारस्स कुम्भकारस्स पच्चस्सोसि। 
अथ खो, आनन्द, घटिकारो च कुम्भकारो जोतिपालो च माणवो सोत्तिसिनानि आदाय नदिं अगमंसु सिनायितुं । 


२८४. “अथ खो, आनन्द, घटिकारो कुम्भकारो जोतिपालं माणवं आमन्तेसि -- `अयं, सम्म जोतिपाल, कस्सपस्स 
भगवतो अरहतो सम्मासम्बुद्धस्स अविदूरे आरामो। आयाम, सम्म जोतिपाल, कस्सपं भगवन्तं अरहन्तं सम्मासम्बुद्धं 
दस्सनाय उपसङ्कमिस्साम । साधुसम्मतञ्हि मे तस्स भगवतो दस्सनं अरहतो सम्मासम्बुद्भस्सा'ति। एवं वृत्ते, आनन्द, 
जोतिपालो माणवो घटिकारं कुम्भकारं एतदवोच - अलं, सम्म घटिकार । कि पन तेन मुण्डकेन समणकेन दिट्देना ति? 
दुतियम्पि खो, आनन्द...पे०... ततियम्पि खो, आनन्द, घटिकारो कुम्भकारो जोतिपालं माणवं एतदवोच - `अयं, सम्म 
जोतिपाल, कस्सपस्स भगवतो अरहतो सम्मासम्बुद्धस्स अविदूरे आरामो । आयाम, सम्म जोतिपाल, कस्सपं भगवन्तं 
अरहन्तं सम्मासम्बुद्धं दस्सनाय उपसङ्कमिस्साम। साधुसम्मतञ्हि मे तस्स भगवतो दस्सनं अरहतो सम्मासम्बुद्भस्साःति। 
ततियम्पि खो, आनन्द, जोतिपालो माणवो घटिकारं कुम्भकारं एतदवोच - 'अलं, सम्म घटिकार । कि पन तेन मुण्डकेन 
समणकेन दिद्देना ति? अथ खो, आनन्द, घटिकारो कुम्भकारो जोतिपालं माणवं ओवट्टिकायं परामसित्वा एतदवोच - 
"अयं, सम्म जोतिपाल, कस्सपस्स भगवतो अरहतो सम्मासम्बुद्भस्स अविदूरे आरामो। आयाम, सम्म जोतिपाल, कस्सपं 
भगवन्तं अरहन्तं सम्मासम्बुद्धं दस्सनाय उपसङ्कमिस्साम । साधुसम्मतञ्हि मे तस्स भगवतो दस्सनं अरहतो 
सम्मासम्बुद्भस्सा'ति। अथ खो, आनन्द, जोतिपालो माणवो ओवड्टिकं विनिवट्टेत्वा [विनिवेठेत्वा (सी० स्या० कं० पी०)] 

घटिकारं कुम्भकारं एतदवोच - “अलं, सम्म घटिकार । कि पन तेन मुण्डकेन समणकेन दिद्वेनाति? अथ खो, 
आनन्द, घटिकारो कुम्भकारो जोतिपालं माणवं सीसंन्हातं [ससीसं नहातं (सी), सीसन्हातं (स्या० कं०)] केसेसु 
परामसित्वा एतदवोच - “अयं, सम्म जोतिपाल, कस्सपस्स भगवतो अरहतो सम्मासम्बुद्रस्स अविदूरे आरामो । आयाम, 
सम्म जोतिपाल, कस्सपं भगवन्तं अरहन्तं सम्मासम्बुद्धं दस्सनाय उपसङ्कमिस्साम । साधुसम्मतञ्हि मे तस्स भगवतो 
दस्सनं अरहतो सम्मासम्बुद्धस्सा'ति। अथ खो, आनन्द, जोतिपालस्स माणवस्स एतदहोसि - 'अच्छरियं वत, भो, 
अब्भृतं वत, भो! यत्र हि नामायं घटिकारो कुम्भकारो इत्तरजच्चो समानो अम्हाकं सीसंन्हातानं केसेसु परामसितब्बं 
मञ्जिस्सति; न वतिदं किर ओरकं मञ्ञे भविस्सती'ति; घटिकारं कुम्भकारं एतदवोच - “यावतादोहिपि [यावेतदोहिपि 
(सी० स्या० कं० पी०)], सम्म घटिकारा ति? 'यावतादोहिपि, सम्म जोतिपाल। तथा हि पन मे साधुसम्मतं तस्स भगवतो 
दस्सनं अरहतो सम्मासम्बुद्धस्सा'ति। 'तेन हि, सम्म घटिकार, मुञ्च; गमिस्सामा'ति। 


२८५. “अथ खो, आनन्द, घटिकारो च कुम्भकारो जोतिपालो च माणवो येन कस्सपो भगवा अरहं सम्मासम्बुद्भो 
तेनुपसङ्कमिसु; उपसङ्कमित्वा घटिकारो कुम्भकारो कस्सपं भगवन्तं अरहन्तं सम्मासम्बुद्धं अभिवादेत्वा एकमन्तं निसीदि। 
जोतिपालो पन माणवो कस्सपेन भगवता अरहता सम्मासम्बुद्धेन सद्भि सम्मोदि । सम्मोदनीयं कथं सारणीयं वीतिसारेत्वा 
एकमन्तं निसीदि। एकमन्तं निसिन्नो खो, आनन्द, घटिकारो कुम्भकारो कस्सपं भगवन्तं अरहन्तं सम्मासम्बुद्धं एतदवोच 
- 'अयं मे, भन्ते, जोतिपालो माणवो सहायो पियसहायो। इमस्स भगवा धम्मं देसेतूति। अथ खो, आनन्द, कस्सपो 
भगवा अरहं सम्मासम्बुद्धो घटिकारञ्च कुम्भकारं जोतिपालञ्च माणवं धम्मिया कथाय सन्दस्सेसि समादपेसि समुत्तेजेसि 
सम्पहंसेसि। अथ खो, आनन्द, घटिकारो च कुम्भकारो जोतिपालो च माणवो कस्सपेन भगवता अरहता सम्मासम्बुद्धेन 
धम्मिया कथाय सन्दस्सिता समादपिता समुत्तेजिता सम्पहंसिता कस्सपस्स भगवतो अरहतो सम्मासम्बुद्धस्स भासितं 
अभिनन्दित्वा अनुमोदित्वा उड्ठायासना कस्सपं भगवन्तं अरहन्तं सम्मासम्बुद्धं अभिवादेत्वा पदक्खिणं कत्वा पक्कमिंसु । 


२८६. “अथ खो, आनन्द, जोतिपालो माणवो घटिकारं कुम्भकारं एतदवोच - इमं नु त्वं, सम्म घटिकार, धम्मं 
सुणन्तो अथ च पन अगारस्मा अनगारियं न पब्बजिस्ससी'ति? “ननु मं, सम्म जोतिपाल, जानासि, अन्धे जिण्णे मातापितरो 
पोसेमी'ति? 'तेन हि, सम्म घटिकार, अहं अगारस्मा अनगारियं पब्बजिस्सामीति। अथ खो, आनन्द, घटिकारो च 
कुम्भकारो जोतिपालो च माणवो येन कस्सपो भगवा अरहं सम्मासम्बुद्धो तेनुपसङ्कमिंसु; उपसङ्कमित्वा कस्सपं भगवन्तं 
अरहन्तं सम्मासम्बुद्धं अभिवादेत्वा एकमन्तं निसीदिंसु । एकमन्तं निसिन्नो खो, आनन्द, घटिकारो कुम्भकारो कस्सपं 
भगवन्तं अरहन्तं सम्मासम्बुद्धं एतदवोच - `अयं मे, भन्ते, जोतिपालो माणवो सहायो पियसहायो। इमं भगवा 
पब्बाजेतूति। अलत्थ खो, आनन्द, जोतिपालो माणवो कस्सपस्स भगवतो अरहतो सम्मासम्बुद्भस्स सन्तिके पब्बज्जं, 
अलत्थ उपसम्पदं । 


२८७. “अथ खो, आनन्द, कस्सपो भगवा अरहं सम्मासम्बुद्धो अचिरूपसम्मन्ने जोतिपाले माणवे अड्डमासुपसम्पन्ने 
वेगळिङ्गे यथाभिरन्तं विहरित्वा येन बाराणसी तेन चारिकं पक्कामि। अनुपुब्बेन चारिकं चरमानो येन बाराणसी तदवसरि। 
तत्र सुदं, आनन्द, कस्सपो भगवा अरहं सम्मासम्बुद्धो बाराणसियं विहरति इसिपतने मिगदाये। अस्सोसि खो, आनन्द, 
किकी कासिराजा -- 'कस्सपो किर भगवा अरहं सम्मासम्बुद्धो बाराणसिं अनुप्पत्तो बाराणसियं विहरति इसिपतने 
मिगदाये'ति। अथ खो, आनन्द, किको कासिराजा भद्रानि भद्रानि यानानि योजापेत्वा भद्रं [भद्रं भद्रं (क०)] यानं 
अभिरुहित्वा भद्रेहि भद्रेहि यानेहि बाराणसिया निय्यासि महच्चराजानुभावेन [महच्चा राजानुभावेन (सी०), महता 
राजानुभावेन (पी०)] कस्सपं भगवन्तं अरहन्तं सम्मासम्बुद्धं दस्सनाय। यावतिका यानस्स भूमि यानेन गन्त्वा याना 

पच्चोरोहित्वा पत्तिकोव येन कस्सपो भगवा अरहं सम्मासम्बुद्धो तेनुपसङ्कमि; उपसङ्कमित्वा कस्सपं भगवन्तं 
अरहन्तं सम्मासम्बुद्धं अभिवादेत्वा एकमन्तं निसीदि। एकमन्तं निसिन्नं खो, आनन्द, किकि कासिराजानं कस्सपो भगवा 
अरहं सम्मासम्बुद्धो धम्मिया कथाय सन्दस्सेसि समादपेसि समृत्तेजेसि सम्पहंसेसि। अथ खो, आनन्द, किको कासिराजा 
कस्सपेन भगवता अरहता सम्मासम्बुद्रेन धम्मिया कथाय सन्दस्सितो समादपितो समुत्तेजितो सम्पहंसितो कस्सपं भगवन्तं 
अरहन्तं सम्मासम्बुद्धं एतदवोच - “अधिवासेतु मे, भन्ते, भगवा स्वातनाय भत्तं सद्धि भिक्खुसङ्घेनाति। अधिवासेसि खो, 
आनन्द, कस्सपो भगवा अरहं सम्मासम्बुद्धो तुण्हीभावेन। अथ खो, आनन्द, किको कासिराजा कस्सपस्स भगवतो 
सम्मासम्बुद्भस्स अधिवासनं विदित्वा उड्ठायासना कस्सपं भगवन्तं अरहन्तं सम्मासम्बुद्रं अभिवादेत्वा पदक्खिणं कत्वा 
पक्कामि। अथ खो, आनन्द, किको कासिराजा तस्सा रत्तिया अच्चयेन सके निवेसने पणीतं खादनीयं भोजनीयं 
पटियादापेत्वा पण्ड्पुटकस्स [पण्डुमुटीकस्स (सी० पी०), पण्डुमुदिकस्स (स्या० कं०)] सालिनो विगतकाळकं अनेकसूपं 
अनेकब्यञ्जनं, कस्सपस्स भगवतो अरहतो सम्मासम्बुद्भस्स कालं आरोचापेसि - “कालो, भन्ते, निट्टितं भत्त'न्ति। 


२८८. “अथ खो, आनन्द, कस्सपो भगवा अरहं सम्मासम्बुद्धो पुब्बण्हसमयं निवासेत्वा पत्तचीवरमादाय येन 
किकिस्स कासिरञ्जो निवेसनं तेनुपसङ्कमि; उपसङ्कमित्वा पञ्ञत्ते आसने निसीदि सद्भि भिकखुसङ्घेन। अथ खो, आनन्द, 
किकी कासिराजा बुद्भप्पमुखं भिक्खुसङ्घं पणीतेन खादनीयेन भोजनीयेन सहत्था सन्तप्पेसि सम्पवारेसि। अथ खो, आनन्द, 
किको कासिराजा कस्सपं भगवन्तं अरहन्तं सम्मासम्बुद्धं भुत्तावि ओनीतपत्तपाणि अञ्जतरं नीचं आसनं गहेत्वा एकमन्तं 
निसीदि। एकमन्तं निसिन्नो खो, आनन्द, किकी कासिराजा कस्सपं भगवन्तं अरहन्तं सम्मासम्बुद्धं एतदवोच - 
“अधिवासेतु मे, भन्ते, भगवा बाराणसियं वस्सावासं; एवरूपं सङ्घस्स उपद्ठानं भविस्सती'ति। 'अलं, महाराज। अधिवुत्थो 
मे वस्सावासो'ति। दुतियम्पि खो, आनन्द... ततियम्पि खो, आनन्द, किको कासिराजा कस्सपं भगवन्तं अरहन्तं 
सम्मासम्बुद्धं एतदवोच - “अधिवासेतु मे, भन्ते, भगवा बाराणसियं वस्सावासं; एवरूपं सङ्घस्स उपट्ठानं भविस्सती'ति। 
"अलं, महाराज। अधिवुत्थो मे वस्सावासो'ति। अथ खो, आनन्द, किकिस्स कासिरञ्ञो “न मे कस्सपो भगवा अरहं 
सम्मासम्बुद्धो अधिवासेति बाराणसियं वस्सावास'न्ति अहुदेव अञ्ञथत्तं, अह॒ दोमनस्सं। अथ खो, आनन्द, किकी 
कासिराजा कस्सपं भगवन्तं अरहन्तं सम्मासम्बुद्धं एतदवोच - “अत्थि नु खो, भन्ते, अञ्जो कोचि मया उपड्ठाकतरो'ति? 


“अत्थि, महाराज, वेगळिङ्गं नाम गामनिगमो। तत्थ घटिकारो नाम कुम्भकारो; सो मे उपड्ाको अग्गुपड्ठाको । तुय्हं 
खो पन, महाराज, न मे कस्सपो भगवा अरहं सम्मासम्बुद्धो अधिवासेति बाराणसियं वस्सावासन्ति अत्थेव [अत्थि (सी० 
पी०)] अञ्जथत्तं, अत्थि दोमनस्सं । तयिदं घटिकारस्स कुम्भकारस्स [घटिकारे कुम्भकारे (सी० स्या० कं० पी०)] नत्थि च 
न च भविस्सति। घटिकारो खो, महाराज, कुम्भकारो बुद्धं सरणं गतो, धम्मं सरणं गतो, सङ्घं सरणं गतो। घटिकारो खो, 
महाराज, कुम्भकारो पाणातिपाता पटिविरतो, अदिन्नादाना पटिविरतो, कामेसुमिच्छाचारा पटिविरतो, मुसावादा 
पटिबिरतो, सुरामेरयमज्जपमादड्डाना पटिविरतो। घटिकारो खो, महाराज, कुम्भकारो बुद्धे अवेच्चप्पसादेन समन्नागतो, 
धम्मे अवेच्चप्पसादेन समन्नागतो, सङ्घे अवेच्चप्पसादेन समन्नागतो, अरियकन्तेहि सीलेहि समन्नागतो। घटिकारो खो, 
महाराज, कुम्भकारो दुक्खे निक्कङ्घो, दुक्खसमुदये निक्कङ्घो, दुक्खनिरोधे निक्कङ्घो, दुक्खनिरोधगामिनिया पटिपदाय 
निक्कङ्घो। घटिकारो खो, महाराज, कुम्भकारो एकभत्तिको ब्रह्मचारी सीलवा कल्याणधम्मो। घटिकारो खो, महाराज, 
कुम्भकारो निक्खित्तमणिसुवण्णो अपेतजातरूपरजतो । घटिकारो खो, महाराज, कुम्भकारो पन्नमुसलो न सहत्था पथवि 
खणति [कुम्भकारो न मुसलेन न सहत्था पठविं खणति (स्या० कं० पी०), कुम्भकारो न मुसलेन सहत्था पथविञ्च खणति 
(क०)]। यं होति कूलपलुग्गं वा मूसिकुक्करो [मूसिकुक्कुरो (सी० स्या० कं० पी०)] वा तं काजेन आहरित्वा भाजनं 
करित्वा एवमाह -- “एत्थ यो इच्छति तण्डुलपटिभस्तानि [तण्डुल पभिवत्तानि (सी० पी०)] वा मुग्गपटिभस्तानि वा 

कळायपटिभस्तानि वा निक्खिपित्वा यं इच्छति तं हरतू'ति। घटिकारो खो, महाराज, कुम्भकारो अन्धे जिण्णे 
मातापितरो पोसेति। घटिकारो खो, महाराज, कुम्भकारो पञ्चन्नं ओरम्भागियानं संयोजनानं परिकखया ओपपातिको तत्थ 
परिनिब्बायी अनावत्तिधम्मो तस्मा लोका। 


२८९. ““एकमिदाहं, महाराज, समयं वेगळिङ्गे नाम गामनिगमे विहरामि । अथ ख्वाहं, महाराज, पुब्बण्हसमयं 
निवासेत्वा पत्तचीवरमादाय येन घटिकारस्स कुम्भकारस्स मातापितरो तेनुपसङ्कमि; उपसङ्कमित्वा घटिकारस्स 
कुम्भकारस्स मातापितरो एतदवोचं - “हन्द, को नु खो अयं भग्गवो गतो ति? “निक्खन्तो खो ते, भन्ते, उपट्ठाको 
अन्तोकुम्भिया ओदनं गहेत्वा परियोगा सूपं गहेत्वा परिभुञ्जा"ति। अथ ख्वाहं, महाराज, कुम्भिया ओदनं गहेत्वा परियोगा 
सूपं गहेत्वा परिभुञ्जित्वा उट्ठायासना पक्कमिं [पक्कामिं (स्या० कं० पी०)]। अथ खो, महाराज, घटिकारो कुम्भकारो येन 
मातापितरो तेनुपसङ्कमि; उपसङ्कमित्वा मातापितरो एतदवोच - “को कुम्भिया ओदनं गहेत्वा परियोगा सूपं गहेत्वा 
परिभुञ्जित्वा उट्ठायासना पक्कन्तो”ति? “कस्सपो, तात, भगवा अरहं सम्मासम्बुद्रो कुम्भिया ओदनं गहेत्वा परियोगा 
सूपं गहेत्वा परिभुञ्जित्वा उद्ठायासना पक्कन्तो ति? अथ खो, महाराज, घटिकारस्स कुम्भकारस्स एतदहोसि - “लाभा 
वत मे, सुलद्धं वत मे, यस्स मे कस्सपो भगवा अरहं सम्मासम्बुद्धो एवं अभिविस्सत्थो"ति। अथ खो, महाराज, घटिकारं 
कुम्भकारं अङ्टमासं पीतिसुखं न विजहति [न विजहि (सी० स्या० कं० पी०)], सत्ताहं मातापितूनं । 


२९०. “'एकमिदाहं, महाराज, समयं तत्थेव वेगळिङ्गे नाम गामनिगमे विहरामि । अथ ख्वाहं, महाराज, पुब्बण्हसमयं 
निवासेत्वा पत्तचीवरमादाय येन घटिकारस्स कुम्भकारस्स मातापितरो तेनुपसङ्कमि; उपसङ्कमित्वा घटिकारस्स 
कुम्भकारस्स मातापितरो एतदवोचं - “हन्द, को नु खो अयं भग्गवो गतो” ति? “निक्खन्तो खो ते, भन्ते, उपट्ठाको अन्तो 
कळोपिया कुम्मासं गहेत्वा परियोगा सूपं गहेत्वा परिभुञ्जा”ति। अथ ख्वाहं, महाराज, कळोपिया कुम्मासं गहेत्वा परियोगा 
सूपं गहेत्वा परिभुञ्जित्वा उद्ठायासना पक्कमिं। अथ खो, महाराज, घटिकारो कुम्भकारो येन मातापितरो तेनुपसङ्कमि; 
उपसङ्कमित्वा मातापितरो एतदवोच - “को कळोपिया कुम्मासं गहेत्वा परियोगा सूपं गहेत्वा परिभुञ्जित्वा उड्ठायासना 
पक्कन्तो ति? “कस्सपो, तात, भगवा आरहं सम्मासम्बुद्धो कळोपिया कुम्मासं गहेत्वा परियोगा सूपं गहेत्वा परिभुञ्जित्वा 
उट्ठायासना पक्कन्तो”ति। अथ खो, महाराज, घटिकारस्स कुम्भकारस्स एतदहोसि - “लाभा वत मे, सुलद्भं वत मे, यस्स 
मे कस्सपो भगवा अरहं सम्मासम्बुद्धो एवं अभिविस्सत्थो"ति। अथ खो, महाराज, घटिकारं कुम्भकारं अङ्टमासं पीतिसुखं 
न विजहति, सत्ताहं मातापितूनं । 


२९१. `“ एकमिदाहं, महाराज, समयं तत्थेव वेगळिङ्गे नाम गामनिगमे विहरामि । तेन खो पन समयेन कुटि [गन्धकुटि 
(सी०)] ओवस्सति। अथ ख्वाहं, महाराज, भिक्खू आमन्तेसि -- “गच्छथ, भिक्खवे, घटिकारस्स कुम्भकारस्स निवेसने 
तिणं जानाथा”ति। एवं वृत्ते, महाराज, ते भिक्खू मं एतदवोचुं -- “नत्थि खो, भन्ते, घटिकारस्स कुम्भकारस्स निवेसने 
तिणं, अत्थि च ख्वास्स आवेसने [आवेसनं (सी० स्या० कं० पी०)] तिणच्छदन” [नवच्छदनं (सी०)] न्ति। “गच्छथ, 
भिक्खवे, घटिकारस्स कुम्भकारस्स आवेसनं उत्तिणं करोथा”ति। अथ खो ते, महाराज, भिक्खू घटिकारस्स कुम्भकारस्स 
आवेसनं उत्तिणमकंसु। अथ खो, महाराज, घटिकारस्स कुम्भकारस्स मातापितरो ते भिक्खू एतदवोचुं - “के आवेसनं 
उत्तिणं करोन्ती"ति? “भिक्खू, भगिनि, कस्सपस्स भगवतो अरहतो सम्मासम्बुद्भस्स कुटि ओवस्सती”ति। “हरथ, भन्ते, 
हरथ, भद्रमुखा”ति। अथ खो, महाराज, घटिकारो कुम्भकारो येन मातापितरो तेनुपसङ्कमि; उपसङ्कमित्वा मातापितरो 
एतदवोच - “के आवेसनं उत्तिणमकंसू "ति? “भिक्खू, तात, कस्सपस्स किर भगवतो अरहतो सम्मासम्बुद्भस्स कुटि 
ओवस्सती"ति। अथ खो, महाराज, घटिकारस्स कुम्भकारस्स एतदहोसि - “लाभा वत मे, सुलद्धं बत मे, यस्स मे 

कस्सपो भगवा अरहं सम्मासम्बुद्धो एवं अभिविस्सत्थो"ति। अथ खो, महाराज घटिकारं कुम्भकारं अड्डमासं 
पीतिसुखं न विजहति, सत्ताहं मातापितूनं । अथ खो, महाराज, आवेसनं सब्बन्तं तेमासं आकासच्छदनं अट्टासि, न 
देवोतिवस्सि [न चातिवस्सि (सी० स्या० कं० पी०)] | एवरूपो च, महाराज, घटिकारो कुम्भकारो'ति। “लाभा, भन्ते, 
घटिकारस्स कुम्भकारस्स, सुलद्धा, भन्ते, घटिकारस्स कुम्भकारस्स यस्स भगवा एवं अभिविस्सत्थो'”ति। 


२९२. “अथ खो, आनन्द, किकी कासिराजा घटिकारस्स कुम्भकारस्स पञ्चमत्तानि तण्डुलबाहसतानि पाहेसि 
पण्डुपुटकस्स सालिनो तदुपियञ्च सूपेय्यं। अथ खो ते, आनन्द, राजपुरिसा घटिकारं कुम्भकारं उपसङ्कमित्वा एतदवोचुं - 
“इमानि खो, भन्ते, पञ्चमत्तानि तण्डुलवाहसतानि किकिना कासिराजेन पहितानि पण्डुपुटकस्स सालिनो तदुपियञ्च 
सूपेय्यं । तानि, भन्ते, पटिग्गण्हथाःति [पतिग्गण्हातूति (सी० पी०), पटिग्गण्हातूति (स्या० कं०)] । “राजा खो बहुकिच्चो 
बहुकरणीयो। अलं मे! रञ्जोव होतू'ति। सिया खो पन ते, आनन्द, एवमस्स - “अञ्जो नून तेन समयेन जोतिपालो 
माणवो अहोसी'ति। न खो पनेतं, आनन्द, एवं दडुब्बं। अहं तेन समयेन जोतिपालो माणवो अहोसि"न्ति। 


इदमवोच भगवा। अत्तमनो आयस्मा आनन्दो भगवतो भासितं अभिनन्दीति। 
घटिकारसूत्तं नि्टितं पठमं । 
२. रहुपालसृत्तं 


२९३. एवं मे सुतं - एकं समयं भगवा कुरूसु चारिकं चरमानो महता भिक्खुसङ्गेन सद्धि येन थुल्लकोड्िकं 
[थूलकोट्टिकं (सी० स्या० कं० पी०)] नाम कुरूनं निगमो तदवसरि। अस्सोसुं खो थुल्लकोड्टिका [थूलकोट्टितका (सी० 
स्या० कं० पी०)] ब्राह्मणगहपतिका - “समणो खलु, भो, गोतमो सक्यपुत्तो सक्यकुला पब्बजितो कुरूसु चारिकं चरमानो 
महता भिक्खुसङ्गेन सद्भि थुल्लकोड्टिकं अनुप्पत्तो। तं खो पन भवन्तं गोतमं एवं कल्याणो कित्तिसद्दो अब्भुग्गतो -- 'इतिपि 
सो भगवा अरहं सम्मासम्बुद्धो विज्जाचरणसम्पन्नो सुगतो लोकविदू अनुत्तरो पुरिसदम्मसारथि सत्था देवमनुस्सानं बुद्धो 
भगवा'ति। सो इमं लोकं सदेवकं समारकं सब्रह्मकं सस्समणब्राह्मणिं पजं सदेवमनुस्सं सयं अभिज्ञा सच्छिकत्वा 
पवेदेति। सो धम्मं देसेति आदिकल्याणं मज्झेकल्याणं परियोसानकल्याणं सात्थं सब्यञ्जनं, केवलपरिपुण्णं परिसुद्धं 
ब्रह्मचरियं पकासेति। साधु खो पन तथारूपानं अरहतं दस्सनं होती”ति। अथ खो थुल्लकोड्टिका ब्राह्मणगहपतिका येन 
भगवा तेनुपसङ्कमिंसु; उपसङ्कमित्वा अप्पेकच्चे भगवन्तं अभिवादेत्वा एकमन्तं निसीदिंसु; अप्पेकच्चे भगवता सद्भि 
सम्मोदिंसु, सम्मोदनीयं कथं सारणीयं वीतिसारेत्वा एकमन्तं निसीदिंसु; अप्पेकच्चे येन भगवा तेनञ्जलिं पणामेत्वा 
एकमन्तं निसीदिंसु; अप्पेकच्चे भगवतो सन्तिके नामगोत्तं सावेत्वा एकमन्तं निसीदिंसु; अप्पेकच्चे तुण्हीभूता एकमन्तं 
निसीदिंसु । एकमन्तं निसिन्ने खो थुल्लकोडिके ब्राह्मणगहपतिके भगवा धम्मिया कथाय सन्दस्सेसि समादपेसि समृत्तेजेसि 
सम्पहंसेसि । 


२९४. तेन खो पन समयेन रट्ठपालो नाम कुलपुत्तो तस्मिंयेव थुल्लकोड्िके अग्गकुलस्स [अग्गकुलिकस्स (सी० 
स्या० कं० पी०)] पुत्तो तिस्सं परिसायं निसिन्नो होति। अथ खो रटुपालस्स कुलपुत्तस्स एतदहोसि -- “यथा यथा ख्वाहं 
भगवता धम्मं देसितं आजानामि [यथा यथा खो भगवा धम्मं देसेति (सी०)], नयिदं सुकरं अगारं अज्झावसता 
एकन्तपरिपुण्णं एकन्तपरिसुद्धं सङ्घलिखितं ब्रह्मचरियं चरितुं । यंनूनाहं केसमस्सुं ओहारेत्वा कासायानि वत्थानि 
अच्छादेत्वा अगारस्मा अनगारियं पब्बजेय्य'न्ति। अथ खो थुल्लकोडिका ब्राह्मणगहपतिका भगवता धम्मिया कथाय 

सन्दस्सिता समादपिता समुत्तेजिता सम्पहंसिता भगवतो भासितं अभिनन्दित्वा अनुमोदित्वा उड्डायासना भगवन्तं 
अभिवादेत्वा पदक्खिणं कत्वा पक्कमिंसु। अथ खो रट्ठपालो कुलपृत्तो अचिरपक्कन्तेसु थुल्लकोड्टिकेसु 
ब्राह्मणगहपतिकेसु येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नो खो 
रढुपालो कुलपृत्तो भगवन्तं एतदवोच - “यथा यथाहं, भन्ते, भगवता धम्मं देसितं आजानामि, नयिदं सुकरं अगारं 
अज्झावसता एकन्तपरिपुण्णं एकन्तपरिसुद्धं सङ्घलिखितं ब्रह्मचरियं चरितुं । इच्छामहं, भन्ते, केसमस्सुं ओहारेत्वा 
कासायानि वत्थानि अच्छादेत्वा अगारस्मा अनगारियं पब्बजितुं। लभेय्याहं, भन्ते, भगवतो सन्तिके पब्बज्जं, लभेय्यं 
उपसम्पदं । पब्बाजेतु मं भगवा”ति [एत्थ “लभेय्याहं...पे०... उपसम्पद ति वाक्यद्वयं सब्बेसुपि मूलपोत्थकेसु दिस्सति, 
पाराजिकपाळियं पन सुदिन्नभाणवारे एतं नत्थि। “पब्बाजेतु मं भगवा'ति इदं पन वाक्यं मरम्मपोत्थके येव दिस्सति, 
पाराजिकपाळियञ्च तदेव अत्थि] । “अनुञ्ञातोसि पन त्वं, रट्टपाल, मातापितृहि अगारस्मा अनगारियं पब्बज्जाया^ति? 
“न खोहं, भन्ते, अनुञ्ञातो मातापितूहि अगारस्मा अनगारियं पब्बज्जाया”ति। “न खो, रटुपाल, तथागता अननुञ्ञातं 
मातापितूहि पुत्तं पब्बाजेन्ती ति । “स्वाहं, भन्ते, तथा करिस्सामि यथा मं मातापितरो अनुजानिस्सन्ति अगारस्मा अनगारियं 
पब्बज्जाया ति । 


२९५. अथ खो रट्ठपालो कुलपुत्तो उड्डायासना भगवन्तं अभिवादेत्वा पदक्खिणं कत्वा येन मातापितरो तेनुपसङ्कमि; 
उपसङ्कमित्वा मातापितरो एतदवोच - “अम्मताता, यथा यथाहं भगवता धम्मं देसितं आजानामि, नयिदं सुकरं अगारं 
अज्झावसता एकन्तपरिपुण्णं एकन्तपरिसुद्धं सङ्कलिखितं ब्रह्मचरियं चरितुं। इच्छामहं केसमस्सुं ओहारेत्वा कासायानि 
बत्थानि अच्छादेत्वा अगारस्मा अनगारियं पब्बजितुं । अनुजानाथ मं अगारस्मा अनगारियं पब्बज्जाया 'ति। एवं वृत्ते, 
रडुपालस्स कुलपृत्तस्स मातापितरो रडुपालं कुलपुत्तं एतदवोचुं - “त्वं खोसि, तात रटुपाल, अम्हाकं एकपुत्तको पियो 
मनापो सुखेधितो सुखपरिभतो [सुखपरिहतो (स्या० कं० क०) (एहि त्वं तात रटुपाल भुञ्ज च पिव च परिचारे हि च, 
भुञ्जन्तो पिवन्तो परिचारेन्तो कामे परिभुञ्जन्तो पुञ्जानि करोन्तो अभिरमस्सु, न तं मयं अनुजानाम अगारस्मा अनगारियं 
पब्बज्जाय,) सब्बत्थ दिस्सति, सुदिन्नकण्डे पन नत्थि, अट्टकथासुपि न दस्सितं]। न त्वं, तात रट्ठपाल, कस्सचि दुक्खस्स 
जानासि। मरणेनपि ते मयं अकामका विना भविस्साम | कि पन मयं तं जीवन्तं अनुजानिस्साम अगारस्मा अनगारियं 
पब्बज्जाया' ति? दुतियम्पि खो रट्टपालो कुलपृत्तो...पे०... ततियम्पि खो रटुपालो कुलपुत्तो मातापितरो एतदवोच - 
“अम्मताता, यथा यथाहं भगवता धम्मं देसितं आजानामि, नयिदं सुकरं अगारं अज्झावसता एकन्तपरिपुण्णं 
एकन्तपरिसुद्धं सङ्घलिखितं ब्रह्मचरियं चरितुं । इच्छामहं केसमस्सुं ओहारेत्वा कासायानि वत्थानि अच्छादेत्वा अगारस्मा 
अनगारियं पब्बजितुं । अनुजानाथ मं अगारस्मा अनगारियं पब्बज्जाया ति | ततियम्पि खो रट्टपालस्स कुलपुत्तस्स 
मातापितरो रटुपालं कुलपुत्तं एतदवोचुं - “त्वं खोसि, तात रडुपाल, अम्हाकं एकपुत्तको पियो मनापो सुखेधितो 
सुखपरिभतो। न त्वं, तात रटुपाल, कस्सचि दुक्खस्स जानासि । मरणेनपि ते मयं अकामका विना भविस्साम। कि पन मयं 
तं जीवन्तं अनुजानिस्साम अगारस्मा अनगारियं पब्बज्जाया' ति? 


२९६. अथ खो रटुपालो कुलपुत्तो - “न मं मातापितरो अनुजानन्ति अगारस्मा अनगारियं पब्बज्जाया”ति तत्थेव 
अनन्तरहिताय भूमिया निपज्जि -- “इधेव मे मरणं भविस्सति पब्बज्जा वा"ति। अथ खो रड्टपालो कुलपुत्तो एकम्पि भत्तं न 
भुञ्जि, द्वेपि भत्तानि न भुञ्जि, तीणिपि भत्तानि न भुञ्जि, चत्तारिपि भत्तानि न भुञ्जि, पञ्चपि भत्तानि न भुञ्जि, छपि 
भत्तानि न भुञ्जि, सत्तपि भत्तानि न भुञ्जि। अथ खो रड्टपालस्स कुलपृत्तस्स मातापितरो रडुपालं कुलपुत्तं एतदवोचुं - 
“नत्वं खोसि, तात रडुपाल, अम्हाकं एकपुत्तको पियो मनापो सुखेधितो सुखपरिभतो। न त्वं, तात रड्पाल, कस्सचि, 
दुक्खस्स जानासि [“मरणेनपि ते...पे०... पब्बज्जाया”ति वाक्यद्वयं सी० स्या० कं० पी० पोत्थकेसु दुतियट्ठाने येव दिस्सति, 

पाराजिकपाळियं पन पठमट्ठाने येव दिस्सति। तस्मा इध दुतियड्टाने पुनागतं अधिकं विय दिस्सति]। मरणेनपि ते मयं 
अकामका विना भविस्साम। कि पन मयं तं जीवन्तं अनुजानिस्साम अगारस्मा अनगारियं पब्बज्जाय। उट्ठेहि, तात 
रढुपाल, भुञ्ज च पिव च परिचारेहि च; भुञ्जन्तो पिबन्तो परिचारेन्तो कामे परिभुञ्जन्तो पुञ्जानि करोन्तो अभिरमस्सु। न 


पोत्थकेसु दुतियद्ठाने येव दिस्सति, पाराजिकपाळियं पन पठमट्ठाने येव दिस्सति। तस्मा इध दुतियद्टाने पुनागतं अधिकं विय 
दिस्सति] । मरणेनपि ते मयं अकामका विना भविस्साम । कि पन मयं तं जीवन्तं अनुजानिस्साम अगारस्मा अनगारियं 
पब्बज्जाया”ति? एवं वृत्ते, रहुपालो कुलपुत्तो तुण्ही अहोसि। दुतियम्पि खो रट्डपालस्स कुलपुत्तस्स मातापितरो रटुपालं 


रढुपालं कुलपुत्तं एतदवोचुं - “त्वं खोसि, तात रटुपाल, अम्हाकं एकपुत्तको पियो मनापो सुखेधितो सुखपरिभतो । न त्वं, 
तात रट्ठपाल, कस्सचि दुक्खस्स जानासि। मरणेनपि ते मयं अकामका विना भविस्साम, कि पन मयं तं जीवन्तं 
अनुजानिस्साम अगारस्मा अनगारियं पब्बज्जाय। उट्ठेहि, तात रटुपाल, भुञ्ज च पिव च परिचारेहि च; भुञ्जन्तो पिवन्तो 
परिचारेन्तो कामे परिभुञ्जन्तो पुञ्जानि करोन्तो अभिरमस्सु। न तं मयं अनुजानाम अगारस्मा अनगारियं पब्बज्जाय। 
मरणेनपि ते मयं अकामका विना भविस्साम। कि पन मयं तं जीवन्तं अनुजानिस्साम अगारस्मा अनगारियं 

पब्बज्जाया' ति? ततियम्पि खो रड्टपालो कुलपुत्तो तुण्ही अहोसि । 


२९७. अथ खो रटुपालस्स कुलपृत्तस्स सहायका येन रटुपालो कुलपुत्तो तेनुपसङ्कमिसु; उपसङ्कमित्वा रट्ुपालं 
कुलपुत्तं एतदवोचुं - “त्वं खोसि [त्वं खो (सी० पी०)], सम्म रड्टपाल, मातापितूनं एकपुत्तको पियो मनापो सुखेधितो 
सुखपरिभतो। न त्वं, सम्म रट्ठपाल, कस्सचि दुक्खस्स जानासि । मरणेनपि ते मातापितरो अकामका विना भविस्सन्ति । 
कि पन ते तं जीवन्तं अनुजानिस्सन्ति अगारस्मा अनगारियं पब्बज्जाय। उट्ठेहि, सम्म रट्ठपाल, भुञ्ज च पिव च परिचारेहि 
च; भुञ्जन्तो पिवन्तो परिचारेन्तो कामे परिभुञ्जन्तो पुञ्जानि करोन्तो अभिरमस्सु। न तं मातापितरो अनुजानिस्सन्ति 
[अनुजानन्ति (सी० स्या० कं० पी०)] अगारस्मा अनगारियं पब्बज्जाय। मरणेनपि ते मातापितरो अकामका विना 
भविस्सन्ति। कि पन ते तं जीवन्तं अनुजानिस्सन्ति अगारस्मा अनगारियं पब्बज्जाया'ति? एवं वुत्ते, रढुपालो कुलपुत्तो 
तुण्ही अहोसि। दुतियम्पि खो... ततियम्पि खो रट्टपालस्स कुलपुत्तस्स सहायका रडुपालं कुलपुत्तं एतदवोचुं - “त्वं खोसि, 
सम्म रटुपाल, मातापितूनं एकपुत्तको पियो मनापो सुखेधितो सुखपरिभतो, न त्वं, सम्म रटुपाल, कस्सचि दुक्खस्स 
जानासि, मरणेनपि ते मातापितरो अकामका विना भविस्सन्ति। कि पन ते तं जीवन्तं अनुजानिस्सन्ति अगारस्मा 
अनगारियं पब्बज्जाय? उट्टेहि, सम्म रपाल, भुञ्ज च पिव च परिचारेहि च, भुञ्जन्तो पिवन्तो परिचारेन्तो कामे 
परिभुञ्जन्तो पुञ्जानि करोन्तो अभिरमस्सु। न तं मातापितरो अनुजानिस्सन्ति अगारस्मा अनगारियं पब्बज्जाय, मरणेनपि 
ते मातापितरो अकामका विना भविस्सन्ति । कि पन ते तं जीवन्तं अनुजानिस्सन्ति अगारस्मा अनगारियं पब्बज्जायाति? 
ततियम्पि खो रड्टपालो कुलपुत्तो तुण्ही अहोसि । 


२९८. अथ खो रटुपालस्स कुलपुत्तस्स सहायका येन रटुपालस्स कुलपुत्तस्स मातापितरो तेनुपसङ्कमिसु; 
उपसङ्कमित्वा रटुपालस्स कुलपृत्तस्स मातापितरो एतदवोचुं - “अम्मताता, एसो रटुपालो कुलपृत्तो तत्थेव अनन्तरहिताय 
भूमिया निपन्नो -- इधेव मे मरणं भविस्सति पब्बज्जा वा'ति। सचे तुम्हे रढुपालं कुलपुत्तं नानुजानिस्सथ अगारस्मा 
अनगारियं पब्बज्जाय, तत्थेव [तत्थेबस्स (सी०)] मरणं आगमिस्सति। सचे पन तुम्हे रटुपालं कुलपृत्तं अनुजानिस्सथ 
अगारस्मा अनगारियं पब्बज्जाय, पब्बजितम्पि नं दक्खिस्सथ। सचे रट्ुपालो कुलपुत्तो नाभिरमिस्सति अगारस्मा 
अनगारियं पब्बज्जाय, का तस्स [का चस्स (सी०)] अञ्ञा गति भविस्सति? इधेव पच्चागमिस्सति। अनुजानाथ रद्ठपालं 

कुलपुत्तं अगारस्मा अनगारियं पब्बज्जाया ति । “अनुजानाम, ताता, रटुपालं कुलपृत्तं अगारस्मा अनगारियं 
पब्बज्जाय। पब्बजितेन च पन [पन ते (स्या० कं० क०)] मातापितरो उद्दस्सेतब्बा”ति । अथ खो रटुपालस्स कुलपुत्तस्स 
सहायका येन रटुपालो कुलपुत्तो तेनुपसङ्कमिसु; उपसङ्कमित्वा रट्ठपालं कुलपुत्तं एतदवोचुं -- “उट्ठेहि, सम्म रढुपाल [“त्वं 
खोसि सम्म रपाल मातापितूनं एकपुत्तको पियो मनापो सुखेधितो सुखपरिहतो, न त्वं सम्म रढुपाल कस्सचि दुक्खस्स 
जानासि, उट्ठेहि सम्म रट्ुपाल भुञ्ज च पिव च परिचारेहि च, भुञ्जन्तो पिवन्तो परिचारेन्तो कामे परिभुञ्जन्तो पुञ्ञानि 
करोन्तो अभिरमस्सु, (सी० पी० क०)], अनुञ्ञजातोसि मातापितूहि अगारस्मा अनगारियं पब्बज्जाय। पब्बजितेन च पन ते 
मातापितरो उहस्सेतब्बा ति । 


२९९. अथ खो रटुपालो कुलपुत्तो उद्टुहित्वा बलं गाहेत्वा येन भगवा तेनुपसङ्कमि; उपसङ्कमित्वा भगवन्तं 
अभिवादेत्वा एकमन्तं निसीदि । एकमन्तं निसिन्नो खो रटुपालो कुलपृत्तो भगवन्तं एतदवोच - “अनुञ्ञातो अहं, भन्ते, 
मातापितृहि अगारस्मा अनगारियं पब्बज्जाय। पब्बाजेतु मं भगवा"ति। अलत्थ खो रट्डपालो कुलपुत्तो भगवतो सन्तिके 
पब्बज्जं, अलत्थ उपसम्पदं। अथ खो भगवा अचिरूपसम्पन्ने आयस्मन्ते रढुपाले अड्टमासूपसम्पन्ने थुल्लकोड्ठिके 
यथाभिरन्तं विहरित्वा येन सावत्थि तेन चारिकं पक्कामि। अनुपुब्बेन चारिकं चरमानो येन सावत्थि तदवसरि। तत्र सुदं 
भगवा सावत्थियं विहरति जेतवने अनाथपिण्डिकस्स आरामे। अथ खो आयस्मा रट्टपालो एको वृपकट्टो अप्पमत्तो 
आतापी पहितत्तो विहरन्तो नचिरस्सेव - यस्सत्थाय कुलपुत्ता सम्मदेव अगारस्मा अनगारियं पब्बजन्ति तदनुत्तरं - 
ब्रह्मचरियपरियोसानं दिड्रेव धम्मे सयं अभिञ्ञा सच्छिकत्वा उपसम्पज्ज विहासि। 'खीणा जाति, वुसितं ब्रह्मचरियं, कतं 
करणीयं, नापरं इत्थत्ताया'ति अब्भञ्जासि। अञ्ञतरो खो पनायस्मा रट्ठपालो अरहतं अहोसि। 


अथ खो आयस्मा रट्ठपालो येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। एकमन्तं 
निसिन्नो खो आयस्मा रट्ठपालो भगवन्तं एतदवोच - “इच्छामहं, भन्ते, मातापितरो उद्दस्सेतुं, सचे मं भगवा 
अनुजानाती”ति। अथ खो भगवा आयस्मतो रट्रपालस्स चेतसा चेतो परिच्च [चेतोपरिवितक्कं (सी० पी०)] मनसाकासि। 
यथा [यदा (सी० पी०)] भगवा अज्ञासि - “अभब्बो खो रटुपालो कुलपुत्तो सिकखं पच्चकखाय हीनायावत्तितु''न्ति, अथ 
खो भगवा आयस्मन्तं रटुपालं एतदवोच - “यस्सदानि त्वं, रहुपाल, कालं मज्जसी 'ति। अथ खो आयस्मा रट्ुपालो 
उट्टायासना भगवन्तं अभिवादेत्वा पदक्खिणं कत्वा सेनासनं संसामेत्वा पत्तचीवरमादाय येन थुल्लकोड्टिकं तेन चारिकं 
पक्कामि। अनुपुब्बेन चारिकं चरमानो येन थुल्लकोड्टिको तदवसरि । तत्र सुदं आयस्मा रडुपालो थुल्लकोड्टिके विहरति 
रज्ञो कोरब्यस्स मिगचीरे। अथ खो आयस्मा रट्टपालो पुब्बण्हसमयं निवासेत्वा पत्तचीवरमादाय थुल्लकोड्टिकं पिण्डाय 
पाविसि। थुल्लकोड्डिके सपदानं पिण्डाय चरमानो येन सकपितु निवेसनं तेनुपसङ्कमि | तेन खो पन समयेन आयस्मतो 
रडुपालस्स पिता मज्झिमाय द्वारसालाय उल्लिखापेति। अद्दसा खो आयस्मतो रट्ठपालस्स पिता आयस्मन्तं रट्टपालं दूरतोव 
आगच्छन्तं । दिस्वान एतदवोच - “इमेहि मुण्डकेहि समणकेहि अम्हाकं एकपृत्तको पियो मनापो पब्बाजितो"'ति। अथ 
खो आयस्मा रटुपालो सकपितु निवेसने नेव दानं अलत्थ न पच्चक्खानं; अञ्जदत्थु अक्कोसमेव अलत्थ। तेन खो पन 
समयेन आयस्मतो रट्ुपालस्स जातिदासी आभिदोसिकं कुम्मासं छड्टेतुकामा होति। अथ खो आयस्मा रटुपालो तं 
जातिदासिं एतदवोच - “सचेतं, भगिनि, छड्नीयधम्मं, इध मे पत्ते आकिरा”ति। अथ खो आयस्मतो रडुपालस्स 
जातिदासी तं आभिदोसिकं कुम्मासं आयस्मतो रट्टपालस्स पत्ते आकिरन्ती हत्थानञ्च पादानञ्च सरस्स च निमित्तं 
अग्गहेसि। 


३००. अथ खो आयस्मतो रट्ठपालस्स जातिदासी येनायस्मतो रटुपालस्स माता तेनुपसङ्कमि; उपसङ्कमित्वा 

आयस्मतो रड्पालस्स मातरं एतदवोच - “यग्घेय्ये, जानेय्यासि - “अय्यपुत्तो रढुपालो अनुप्पत्तो ”ति । “सचे, जे, 
सच्चं भणसि, अदासि तं करोमी”ति [सच्चं वदसि, अदासी भवसीति (सी० पी०), सच्चं वदसि, अदासी भविस्ससि 
(क०)]। अथ खो आयस्मतो रडुपालस्स माता येनायस्मतो रड्डपालस्स पिता तेनुपसङ्कमि; उपसङ्कमित्वा आयस्मतो 
रडुपालस्स पितरं एतदवोच - “यग्घे, गहपति, जानेय्यासि - “रटुपालो किर कुलपुत्तो अनुप्पत्तो””ति? तेन खो पन 
समयेन आयस्मा रट्टपालो तं आभिदोसिकं कुम्मासं अञ्जतरं कुट्टमूलं [कुं (सी० स्या० कं० पी०)] निस्साय परिभुञ्जति । 
अथ खो आयस्मतो रटुपालस्स पिता येनायस्मा रटुपालो तेनुपसङ्कमि; उपसङ्कमित्वा आयस्मन्तं रह्ठपालं एतदवोच - 
“अत्थि नाम, तात रटुपाल, आभिदोसिकं कुम्मासं परिभुञ्जिस्ससि? ननु, तात रड्टपाल, सकं गेहं गन्तब्ब'न्ति? “कुतो नो, 
गहपति, अम्हाकं गेहं अगारस्मा अनगारियं पब्बजितानं? अनगारा मयं, गहपति। अगमम्ह खो ते, गहपति, गेहं, तत्थ नेव 
दानं अलत्थम्ह न पच्चक्खानं; अञ्ञजदत्थु अक्कोसमेव अलत्थम्हा”ति। “एहि, तात रड्टपाल, घरं गमिस्सामा”ति। “अलं 
गहपति, कतं मे अज्ज भत्तकिच्चं”। “तेन हि, तात रटुपाल, अधिवासेहि स्वातनाय भत्त”न्ति। अधिवासेसि खो आयस्मा 
रडुपालो तुण्हीभावेन। अथ खो आयस्मतो रट्ुपालस्स पिता आयस्मतो रट्डपालस्स अधिवासनं विदित्वा येन सकं निवेसनं 
तेनुपसङ्कमि; उपसङ्कमित्वा महन्तं हिरञ्जसुबण्णस्स पुञ्जं कारापेत्वा किलञ्जेहि पटिच्छादेत्वा आयस्मतो रटुपालस्स 
पुराणदुतियिका आमन्तेसि - “एथ तुम्हे, बधुयो, येन अलङ्कारेन अलङ्कृता पुब्बे रढुपालस्स कुलपृत्तस्स पिया होथ मनापा 
तेन अलङ्कारेन अलङ्करोथाति। 


३०१. अथ खो आयस्मतो रटुपालस्स पिता तस्सा रत्तिया अच्चयेन सके निवेसने पणीतं खादनीयं भोजनीयं 
पटियादापेत्वा आयस्मतो रड्ुपालस्स कालं आरोचेसि - “कालो, तात रड्टपाल, निट्टितं भत्त"न्ति। अथ खो आयस्मा 
रढुपालो पुब्बण्हसमयं निवासेत्वा पत्तचीवरमादाय येन सकपितु निवेसनं तेनुपसङ्कमि; उपसङ्कमित्वा पञ्जत्ते आसने 
निसीदि। अथ खो आयस्मतो रड्टपालस्स पिता तं हिरञ्जसुवण्णस्स पुञ्जं विवरापेत्वा आयस्मन्तं रट्ठपालं एतदवोच - 
“इदं ते, तात रट्पाल, मातु मत्तिकं धनं, अज्ञं पेत्तिकं, अञ्ञं पितामहं । सक्का, तात रपाल, भोगे च भुञ्जितुं पुञ्जानि च 
कातुं। एहि त्वं, तात रट्ठपाल [रट्ठपाल सिकखं पच्चकखाय (सब्बत्थ)], हीनायावत्तित्वा भोगे च भुञ्जस्सु पुञ्जानि च 
करोही”ति। “सचे मे त्वं, गहपति, वचनं करेय्यासि, इमं हिरञ्जसुवण्णस्स पुञ्जं सकटे आरोपेत्वा निब्बाहापेत्वा 
मज्झेगङ्गाय नदिया सोते ओपिलापेय्यासि। तं किस्स हेतु? ये उप्पज्जिस्सन्ति हि ते, गहपति, ततोनिदानं 
सोकपरिदेवदुक्खदोमनस्सृपायासा"ति। अथ खो आयस्मतो रट्रपालस्स पुराणदुतियिका पच्चेकं पादेसु गहेत्वा आयस्मन्तं 
रडुपालं एतदवोचुं - “कोदिसा नाम ता, अय्यपुत्त, अच्छरायो यासं त्वं हेतु ब्रह्मचरियं चरसीति? “न खो मयं, भगिनी, 
अच्छरानं हेतु ब्रह्मचरियं चरामा"ति। “भगिनिवादेन नो अय्यपुत्तो रड्ुपालो समुदाचरती 'ति ता तत्थेव मुच्छिता पपतिंसु। 
अथ खो आयस्मा रट्रपालो पितरं एतदवोच - “सचे, गहपति, भोजनं दातब्बं, देथ; मा नो विहेठेथा"ति। “भुञ्ज, तात 
रटुपाल, निड्टितं भत्त"न्ति। अथ खो आयस्मतो रट्ुपालस्स पिता आयस्मन्तं रट्टुपालं पणीतेन खादनीयेन भोजनीयेन 
सहत्था सन्तप्पेसि सम्पवारेसि। 


३०२. अथ खो आयस्मा रटुपालो भुत्तावी ओनीतपत्तपाणी ठितकोव इमा गाथा अभासि - 


“पस्स चित्तीकतं बिम्बं, अरुकायं समुस्सितं । 
आतुरं बहुसङ्कप्पं, यस्स नत्थि धुवं ठिति॥ 


““पस्स चित्तीकतं रूपं, मणिना कुण्डलेन च। 

अंड्डि तचेन ओनद्भं, सह वत्थेभि सोभति॥ 


“अलत्तककता पादा, मुखं चुण्णकमक्खितं । 
अलं बालस्स मोहाय, नो च पारगवेसिनो॥ 


“अट्ठडापदकता केसा, नेत्ता अञ्जनमक्खिता। 
अलं बालस्स मोहाय, नो च पारगवेसिनो॥ 


“अञ्जनीव नवा [अञ्जनीवण्णवा (क०)] चित्ता, पूतिकायो अलङ्कतो। 
अलं बालस्स मोहाय, नो च पारगवेसिनो॥ 


“ओदहि मिगवो पासं, नासदा वाकरं मिगो। 
भुत्वा निवापं गच्छाम [गच्छामि (स्या० क०)], कन्दन्ते मिगबन्धके”ति॥ 


अथ खो आयस्मा रट्ठपालो ठितकोव इमा गाथा भासित्वा येन रञ्जो कोरब्यस्स मिगचीरं तेनुपसङ्कमि; उपसङ्कमित्वा 
अञ्जतरस्मिं रुक्खमूले दिवाविहारं निसीदि। 


३०३. अथ खो राजा कोरब्यो मिगवं आमन्तेसि - “सोधेहि, सम्म मिगव, मिगचीरं उय्यानभूमि; गच्छाम सृभूमि 
दस्सनाया”ति। “एवं, देवा”ति खो मिगवो रज्ञो कोरब्यस्स पटिस्सुत्वा मिगचीरं सोधेन्तो अदस आयस्मन्तं रड्ुपालं 
अञ्ञतरस्मिं रुकखमूले दिवाविहारं निसिन्नं । दिस्वान येन राजा कोरब्यो तेनुपसङ्कमि; उपसङ्कमित्वा राजानं कोरब्यं 
एतदवोच - “सुद्ध खो ते, देव, मिगचीरं। अत्थि चेत्थ रटुपालो नाम कुलपृत्तो इमस्मिंयेव थुल्लकोड्डिके अग्गकुलस्स पुत्तो 
यस्स त्वं अभिण्हं कित्तयमानो अहोसि, सो अञ्जतरस्मि रुक्खमूले दिवाविहारं निसिन्नो”ति। “तेन हि, सम्म मिगव, अलं 
दानज्ज उय्यानभूमिया। तमेव दानि मयं भवन्तं रट्ठपालं पयिरुपासिस्सामा"ति। अथ खो राजा कोरब्यो “यं तत्थ खादनीयं 
भोजनीयं पटियत्तं तं सब्बं विस्सज्जेथा"ति वत्वा भद्रानि भद्रानि यानानि योजापेत्वा भद्रं यानं अभिरुहित्वा भद्रेहि भद्रेहि 
यानेहि थुल्लकोड्टिकम्हा निय्यासि महच्चराजानुभावेन [महच्चा राजानुभावेन (सी०)] आयस्मन्तं रट्टपालं दस्सनाय। 
यावतिका यानस्स भूमि यानेन गन्त्वा याना पच्चोरोहित्वा पत्तिकोब उस्सटाय उस्सटाय परिसाय येनायस्मा रटुपालो 
तेनुपसङ्कमि; उपसङ्कमित्वा आयस्मता रट्ुपालेन सद्भि सम्मोदि। सम्मोदनीयं कथं सारणीयं वीतिसारेत्वा एकमन्तं अट्ठासि। 
एकमन्तं ठितो खो राजा कोरब्यो आयस्मन्तं रडुपालं एतदवोच - “इध भवं रद्टुपाल हत्थत्थरे [कट्ठ॒त्थरे (स्या० कं०)] 
निसीदतू'ति। “अलं, महाराज, निसीद त्वं; निसिन्नो अहं सके आसने"ति। निसीदि राजा कोरब्यो पञ्ञत्ते आसने । 
निसज्ज खो राजा कोरब्यो आयस्मन्तं रड्ुपालं एतदवोच - 


३०४. “चत्तारिमानि, भो रटुपाल, पारिजुञ्ञानि येहि पारिजुञ्ञेहि समन्नागता इधेकच्चे केसमस्सुं ओहारेत्वा 
कासायानि वत्थानि अच्छादेत्वा अगारस्मा अनगारियं पब्बजन्ति। कतमानि चत्तारि? जरापारिजुञ्ञं, ब्याधिपारिजुञ्ञं, 
भोगपारिजुञ्ञं, जातिपारिजुञ्ञं। कतमञ्च, भो रटुपाल, जरापारिजुञ्ञं? इध, भो रहुपाल, एकच्चो जिण्णो होति बुट्टे 
महल्लको अद्धगतो वयोअनुप्पत्तो। सो इति पटिसञ्चिक्खति -- `अहं खोम्हि एतरहि जिण्णो बुड़ो महल्लको अद्भगतो 
वयोअनुप्पत्तो। न खो पन मया सुकरं अनधिगतं वा भोगं अधिगन्तुं अधिगतं वा भोगं फाति कातुं [फातिकत्तुं (सी०)]। 
यंनूनाहं केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजेय्य'न्ति। सो तेन 

जरापारिजुञ्जेन समन्नागतो केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजति। 
इदं वुच्चति, भो रट्टपाल, जरापारिजुञ्ञं। भवं खो पन रट्टपालो एतरहि दहरो युवा सुसुकाळकेसो भद्रेन योब्बनेन 
समन्नागतो पठमेन वयसा। तं भोतो रटुपालस्स जरापारिजुञ्जं नत्थि। कि भवं रटुपालो जत्वा वा दिस्वा वा सुत्वा वा 
अगारस्मा अनगारियं पब्बजितो? 


“कतमज्च, भो रटुपाल, ब्याधिपारिजुञ्ञं? इध, भो रटुपाल, एकच्चो आबाधिको होति दुक्खितो बाळहगिलानो। सो 
इति पटिसञ्चिक्खति - `अहं खोम्हि एतरहि आबाधिको दुक्खितो बाळहगिलानो । न खो पन मया सुकरं अनधिगतं वा 
भोगं अधिगन्तुं अधिगतं वा भोगं फाति कातुं । यंनूनाहं केसमस्सुं ओहारेत्वा कासायानि वत्थानि अच्छादेत्वा अगारस्मा 
अनगारियं पब्बजेय्य'न्ति । सो तेन ब्याधिपारिजुञ्जेन समन्नागतो केसमस्सुं ओहारेत्वा कासायानि वत्थानि अच्छादेत्वा 
अगारस्मा अनगारियं पब्बजति । इदं वुच्चति, भो रड्टपाल, ब्याधिपारिजुञ्ञं। भवं खो पन रटुपालो एतरहि अप्पाबाधो 
अप्पातङ्को समवेपाकिनिया गहणिया समन्नागतो नातिसीताय नाच्चुण्हाय । तं भोतो रड्ुपालस्स ब्याधिपारिजुञ्जं नत्थि। कि 
भवं रडुपालो जत्वा वा दिस्वा वा सुत्वा वा अगारस्मा अनगारियं पब्बजितो? 


“कतमज्च, भो रटुपाल, भोगपारिजुञ्ञं? इध, भो रडुपाल, एकच्चो अड्डो होति महद्धनो महाभोगो । तस्स ते भोगा 
अनुपुब्बेन परिक्खयं गच्छन्ति। सो इति पटिसञ्चिक्खति - `अहं खो पुब्बे अड्रो अहोसि महद्भनो महाभोगो। तस्स मे ते 
भोगा अनुपुब्बेन परिक्खयं गता । न खो पन मया सुकरं अनधिगतं वा भोगं अधिगन्तुं अधिगतं वा भोगं फाति कातुं । 
यंनूनाहं केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजेय्य'न्ति । सो तेन 
भोगपारिजुञ्जेन समन्नागतो केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजति। इदं 
बुच्चति, भो रट्ठपाल, भोगपारिजुञ्ञं। भवं खो पन रटुपालो इमस्मियेव थुल्लकोड्टिके अग्गकुलस्स पुत्तो। तं भोतो 
रड्ुपालस्स भोगपारिजुञ्ञं नत्थि। कि भवं रडुपालो जत्वा वा दिस्वा वा सुत्वा वा अगारस्मा अनगारियं पब्बजितो? 


“कतमज्च, भो रढुपाल, जातिपारिजुञ्ञं? इध, भो रट्ठपाल, एकच्चस्स बहू होन्ति मित्तामच्चा जातिसालोहिता । तस्स 
ते जातका अनुपुब्बेन परिक्खयं गच्छन्ति। सो इति पटिसञ्चिक्खति -- “ममं खो पुब्बे बहू अहेसुं मित्तामच्चा 
जातिसालोहिता। तस्स मे ते अनुपुब्बेन परिक्खयं गता। न खो पन मया सुकरं अनधिगतं वा भोगं अधिगन्तुं अधिगतं वा 
भोगं फाति कातुं | यंनूनाहं केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजेय्य'न्ति। सो 
तेन जातिपारिजुञ्जेन समन्नागतो केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजति। 
इदं बुच्चति, भो रडुपाल, जातिपारिजुञ्ञं । भोतो खो पन रटुपालस्स इमस्मियेव थुल्लकोड्टिके बहू मित्तामच्चा 
जातिसालोहिता। तं भोतो रड्टपालस्स जातिपारिजुञ्जं नत्थि। कि भवं रढुपालो जत्वा वा दिस्वा वा सुत्वा वा अगारस्मा 
अनगारियं पब्बजितो? 


“इमानि खो, भो रडुपाल, चत्तारि पारिजुञ्ञानि, येहि पारिजुञ्जेहि समन्नागता इधेकच्चे केसमस्सुं ओहारेत्वा 
कासायानि वत्थानि अच्छादेत्वा अगारस्मा अनगारियं पब्बजन्ति। तानि भोतो रटुपालस्स नत्थि। कि भवं रट्ुपालो जत्वा 
वा दिस्वा वा सुत्वा वा अगारस्मा अनगारियं पब्बजितो ति? 


३०५. “अत्थि खो, महाराज, तेन भगवता जानता पस्सता अरहता सम्मासम्बुद्धेन चत्तारो धम्मुद्देसा उहिद्ठा, ये अहं 
[यमहं (स्या० कं० क०)] जत्वा च दिस्वा च सुत्वा च अगारस्मा अनगारियं पब्बजितो। कतमे चत्तारो? 'उपनिय्यति लोको 
अद्भुबो'ति खो, महाराज, तेन भगवता जानता पस्सता अरहता सम्मासम्बुद्रेन पठमो म्मुद्देसो उद्दिट्ठो, यमहं जत्वा च 

दिस्वा सुत्वा च अगारस्मा अनगारियं पब्बजितो। “अताणो लोको अनभिस्सरो'ति खो, महाराज, तेन भगवता जानता 
पस्सता अरहता सम्मासम्बुद्धेन दुतियो धम्मुद्देसो उददिट्ठो, यमहं जत्वा च दिस्वा सुत्वा च अगारस्मा अनगारियं पब्बजितो। 
'अस्सको लोको, सब्बं पहाय गमनीय'न्ति खो, महाराज, तेन भगवता जानता पस्सता अरहता सम्मासम्बुद्धेन ततियो 
धम्मुद्देसो उद्दिद्ली, यमहं जत्वा च दिस्वा सुत्वा च अगारस्मा अनगारियं पब्बजितो। ऊनो लोको अतित्तो तण्हादासो'ति खो, 
महाराज, तेन भगवता जानता पस्सता अरहता सम्मासम्बुद्धेन चतुत्थो धम्मुद्देसो उहिट्ठो, यमहं जत्वा च दिस्वा सुत्वा च 
अगारस्मा अनगारियं पब्बजितो। इमे खो, महाराज, तेन भगवता जानता पस्सता अरहता सम्मासम्बुद्भेन चत्तारो धम्मुद्देसा 
उद्दिद्ठा, ये अहं जत्वा च दिस्वा सुत्वा च अगारस्मा अनगारियं पब्बजितो ति । 


३०६. ““उपनिय्यति लोको अद्भुवो'ति - भवं रट्ुपालो आह। इमस्स, भो रट्ुपाल, भासितस्स कथं अत्थो 
दटुब्बो "ति? “तं कि मञ्जसि, महाराज, त्वं वीसतिवस्सुद्देसिकोपि पण्णवीसतिवस्सुद्देसिकोपि हत्थिस्मिम्पि कतावी 
अस्सस्मिम्पि कतावी रथस्मिम्पि कतावी धनुस्मिम्पि कतावी थरुस्मिम्पि कतावी ऊरुबली बाहुबली अलमत्तो 
सङ्गामावचरो ति? “अहोसि अहं, भो रट्ुपाल, वीसतिवस्सुद्देसिकोपि पण्णवीसतिवस्सुद्ेसिकोपि हत्थिस्मिम्पि कतावी 
अस्सस्मिम्पि कतावी रथस्मिम्पि कतावी धनुस्मिम्पि कतावी थरुस्मिम्पि कतावी ऊरुबली बाहुबली अलमत्तो 
सङ्गामावचरो। अप्पेकदाहं, भो रडुपाल, इद्धिमाव मञ्जे न [इद्धिमा मञ्ञे न (स्या० कं०), इद्भिमा च मज्जे (सी०), न विय 
मञ्जे (क०)] अत्तनो बलेन समसमं समनुपस्सामी”ति। “तं कि मञ्ञसि, महाराज, एवमेव त्वं एतरहि ऊरुबली बाहुबली 
अलमत्तो सङ्गामावचरो ति? “नो हिदं, भो रटुपाल | एतरहि जिण्णो वुड़ो महल्लको अद्भगतो वयोअनुप्पत्तो आसीतिको मे 
वयो वत्तति। अप्पेकदाहं, भो रड्ुपाल, “इध पादं करिस्सामी'ति अञ्जेनेव पादं करोमी"ति। “इदं खो तं, महाराज, तेन 
भगवता जानता पस्सता अरहता सम्मासम्बुद्रेन सन्धाय भासितं -- 'उपनिय्यति लोको अद्भुबो'ति, यमहं जत्वा च दिस्वा 
सुत्वा च अगारस्मा अनगारियं पब्बजितो”ति। “अच्छरियं, भो रटुपाल, अब्भुतं, भो रड्रपाल! याव सुभासितं चिदं तेन 
भगवता जानता पस्सता अरहता सम्मासम्बुद्रेन -- 'उपनिय्यति लोको अद्भुवो'ति। उपनिय्यति हि, भो रडुपाल, लोको 
अद्भुवो। 


““संविज्जन्ते खो, भो रट्ठपाल, इमस्मिं राजकुले हत्थिकायापि अस्सकायापि रथकायापि पत्तिकायापि, अम्हाकं 
आपदासु परियोधाय वत्तिस्सन्ति। “अताणो लोको अनभिस्सरो'ति - भवं रडुपालो आह। इमस्स पन, भो रटुपाल, 
भासितस्स कथं अत्थो दटुब्बो”ति? “तं कि मञ्जसि, महाराज, अत्थि ते कोचि अनुसायिको आबाधो"ति? “अत्थि मे, भो 
रडुपाल, अनुसायिको आबाधो। अप्पेकदा मं, भो रटुपाल, मित्तामच्चा जातिसालोहिता परिवारेत्वा ठिता होन्ति -- "इदानि 
राजा कोरब्यो कालं करिस्सति, इदानि राजा कोरब्यो कालं करिस्सती'"ति। “तं कि मञ्ञसि, महाराज, लभसि त्वं ते 
मित्तामच्चे जातिसालोहिते - “आयन्तु मे भोन्तो मित्तामच्चा जातिसालोहिता, सब्बेब सन्ता इमं वेदनं संविभजथ, यथाहं 
लहुकतरिकं वेदनं वेदियेय्यःन्ति - उदाहृ त्वंयेव तं वेदनं वेदियसी ति? “नाहं, भो रडुपाल, लभामि ते मित्तामच्चे 
जातिसालोहिते - “आयन्तु मे भोन्तो मित्तामच्चा जातिसालोहिता, सब्बेव सन्ता इमं वेदनं संविभजथ, यथाहं लहुकतरिकं 
वेदनं वेदियेय्यःन्ति। अथ खो अहमेव तं वेदनं वेदियामी"ति। “इदं खो तं, महाराज, तेन भगवता जानता पस्सता अरहता 
सम्मासम्बुद्रेन सन्धाय भासितं -- 'अताणो लोको अनभिस्सरो'ति, यमहं जत्वा च दिस्वा सुत्वा च अगारस्मा अनगारियं 
पब्बजितो”ति। “अच्छरियं, भो रढुपाल, अब्मुतं, भो रटुपाल! याव सुभासितं चिदं तेन भगवता जानता पस्सता अरहता 
सम्मासम्बुद्धेन - “अताणो लोको अनभिस्सरो'ति। अताणो हि, भो रट्ठपाल, लोको अनभिस्सरो। 


“संविज्जति खो, भो रड्टपाल, इमस्मिं राजकुले पहूतं हिरञ्जसुवण्णं भूमिगतञ्च वेहासगतञ्च। 'अस्सको लोको, 

सब्बं पहाय गमनीय'न्ति - भवं रटुपालो आह । इमस्स पन, भो रड्टपाल, भासितस्स कथं अत्थो दटुब्बो”ति? “तं कि 
मञ्जसि, महाराज, यथा त्वं एतरहि पञ्चहि कामगुणेहि समप्पितो समङ्गीभूतो परिचारेसि, लच्छसि त्वं परत्थापि - 
"एवमेवाहं इमेहेव पञ्चहि कामगुणेहि समप्पितो समङ्गीभूतो परिचारेमी'ति, उदाह अञ्जे इमं भोगं पटिपज्जिस्सन्ति, त्वं पन 
यथाकम्मं गमिस्ससी "ति? “यथाहं, भो रट्ुपाल, एतरहि पञ्चहि कामगुणेहि समप्पितो समङ्गीभूतो परिचारेमि, नाहं 
लच्छामि परत्थापि - 'एवमेव इमेहेव पञ्चहि कामगुणेहि समप्पितो समङ्गीभूतो परिचारेमीति। अथ खो अज्जे इमं भोगं 
पटिपज्जिस्सन्ति; अहं पन यथाकम्मं गमिस्सामी 'ति। “इदं खो तं, महाराज, तेन भगवता जानता पस्सता अरहता 
सम्मासम्बुद्रेन सन्धाय भासितं -- “अस्सको लोको, सब्बं पहाय गमनीय'न्ति, यमहं जत्वा च दिस्वा च सुत्वा च अगारस्मा 
अनगारियं पब्बजितो "ति । “अच्छरियं, भो रटुपाल, अब्भुतं, भो रटुपाल! याव सुभासितं चिदं तेन भगवता जानता पस्सता 
अरहता सम्मासम्बुद्रेन -- 'अस्सको लोको, सब्बं पहाय गमनीय'न्ति। अस्सको हि, भो रड्टपाल, लोको सब्बं पहाय 
गमनीयं । 


“-ऊनो लोको अतित्तो तण्हादासो'ति - भवं रटुपालो आह । इमस्स, भो रटुपाल, भासितस्स कथं अत्थो 
दटुब्बो"ति? “तं कि मञ्जसि, महाराज, फोतं कुरुं अज्झावससी "ति? “एवं, भो रद्डपाल, फीतं कुरुं अज्झावसामी"ति। 
“नतं कि मञ्जसि, महाराज, इध पुरिसो आगच्छेय्य पुरत्थिमाय दिसाय सद्भायिको पच्चयिको। सो तं उपसङ्कमित्वा एवं 
बदेय्य - 'यग्घे, महाराज, जानेय्यासि, अहं आगच्छामि पुरत्थिमाय दिसाय? तत्थद्दसं महन्तं जनपदं इद्धञ्चेव फोतञ्च 
बहुजनं आकिण्णमनुस्सं । बहू तत्थ हत्थिकाया अस्सकाया रथकाया पत्तिकाया; बहु तत्थ धनधञ्जं [दन्ताजिनं (सी स्या० 
कं० पी०)]; बहु तत्थ हिरञ्जसुवण्णं अकतञ्चेव कतञ्च; बहु तत्थ इत्थिपरिग्गहो। सक्का च तावतकेनेव बलमत्तेन 
[बलत्थेन (सी० स्या० कं० पी०), बहलत्थेन (क०)] अभिविजिनितुं। अभिविजिन, महाराजा'ति, किन्ति नं करेय्यासी”ति? 
“म्पि मयं, भो रडुपाल, अभिविजिय अज्झावसेय्यामा”ति। “तं कि मञ्जसि, महाराज, इध पुरिसो आगच्छेय्य पच्छिमाय 
दिसाय... उत्तराय दिसाय... दक्खिणाय दिसाय... परसमुद्दतो सद्भायिको पच्चयिको । सो तं उपसङ्कमित्वा एवं वदेय्य - 
“यग्घे, महाराज, जानेय्यासि, अहं आगच्छामि परसमुद्दतो? तत्थहसं महन्तं जनपदं इद्धञ्चेव फोतञ्च बहुजनं 
आकिण्णमनुस्सं। बहू तत्थ हत्थिकाया अस्सकाया रथकाया पत्तिकाया; बहु तत्थ धनधञ्ञं; बहु तत्थ हिरञ्जसुवण्णं 
अकतञ्चेव कतञ्च; बहु तत्थ इत्थिपरिग्गहो। सक्का च तावतकेनेव बलमत्तेन अभिविजिनितुं। अभिविजिन, 
महाराजा ति, किन्ति नं करेय्यासी'ति? “तम्पि मयं, भो रटुपाल, अभिविजिय अज्झावसेय्यामा”ति। “इदं खो तं, महाराज, 
तेन भगवता जानता पस्सता अरहता सम्मासम्बुद्रेन सन्धाय भासितं - 'ऊनो लोको अतित्तो तण्हादासोति, यमहं जत्वा 
च दिस्वा सुत्वा च अगारस्मा अनगारियं पब्बजितो”ति। “अच्छरियं, भो रट्ठपाल, अब्भुतं, भो रटुपाल! याब सुभासितं 
चिदं तेन भगवता जानता पस्सता अरहता सम्मासम्बुद्धेन - ऊनो लोको अतित्तो तण्हादासो'ति। ऊनो हि, भो रपाल, 
लोको अतित्तो तण्हादासो”ति। 


इदमवोच आयस्मा रट्टपालो । इदं वत्वा अथापरं एतदवोच - 
३०७. “पस्सामि लोके सधने मनुस्से, 


लद्भान वित्तं न ददन्ति मोहा। 
लुद्धा धनं [लद्भा धनं (क०)] सन्निचयं करोन्ति, 
भिय्योव कामे अभिपत्थयन्ति॥ 

“राजा पसरहा पर्थवि विजित्वा, 

ससागरन्तं महिमावसन्तो [महिया वसन्तो (सी० क०)]। 
ओरें समुद्दस्स अतित्तरूपो, 

पारं समुद्दस्सपि पत्थयेथ॥ 


“राजा च अज्ञे च बहू मनुस्सा, 

अवीततण्हा [अतित्ततण्हा (क०)] मरणं उपेन्ति । 
ऊनाव हुत्वान जहन्ति देहं, 

कामेहि लोकम्हि न हत्थि तित्ति॥ 


“कन्दन्ति नं जाती पकिरिय केसे, 

अहोवता नो अमराति चाहु। 

वत्थेन न॑ पारुतं नीहरित्वा, 

चितं समादाय [समाधाय (सी०)] ततोडहन्ति॥ 


“सो डय्हति सूलेहि तुज्जमानो, 
एकेन वत्थेन पहाय भोगे। 

न मीयमानस्स भवन्ति ताणा, 
जातीध मित्ता अथ वा सहाया॥ 


“दायादका तस्स धनं हरन्ति, 
सत्तो पन गच्छति येन कम्मं । 
न मीयमानं धनमन्वेति किञ्चि, 
पुत्ता च दारा च धनञ्च रटुँ॥ 


“न दीघमायुं लभते धनेन, न चापि वित्तेन जरं विहन्ति। 
अण्पं हिदं जीवितमाहु धीरा, असस्सतं विप्परिणामधम्मं॥ 


“अड्डा दलिद्दा च फुसन्ति फस्सं, 

बालो च धीरो च तथेव फुट्टो। 

बालो च बाल्या वधितोव सेति, 

धीरो च [धीरोब (क०)] न वेधति फस्सफुट्टो॥ 


"तस्मा हि पञ्जाव धनेन सेय्यो, 

याय वोसानमिधाधिगच्छति। 

अब्योसितत्ता [असोसितत्ता (सी० पी०)] हि भवाभवेसु, 
पापानि कम्मानि करोन्ति मोहा॥ 

“उपेति गब्भञ्च परञ्च लोकं, 
संसारमापज्ज परम्पराय। 
तस्सप्पपञ्ञो अभिसहहन्तो, 
उपेति गब्भञ्च परञ्च लोकं ॥ 


“चोरो यथा सन्धिमुखे गहितो, 
सकम्मुना हञ्ञति पापधम्मो। 
एवं पजा पेच्च परम्हि लोके, 

सकम्मुना हञ्ञति पापधम्मो॥ 


“कामाहि चित्रा मधुरा मनोरमा, 
विरूपरूपेन मथेन्ति चित्तं । 
आदीनवं कामगुणेसु दिस्वा, 
तस्मा अहं पब्बजितोम्हि राज॥ 


““दुमप्फलानेव पतन्ति माणवा, 

दहरा च बुडा च सरीरभेदा। 

एतम्पि दिस्वा [एवम्पि दिस्वा (सी०), एतं विदित्वा (स्या० कं०)] पब्बजितोम्हि राज, 
अपण्णकं सामञ्जमेव सेय्यो"ति॥ 


रढुपालसुत्त निट्टितं दृतियं । 
३. मघदेवसुत्तं 


३०८. एवं मे सुतं - एकं समयं भगवा मिथिलायं विहरति मघदेवअम्बवने [मखादेवअम्बवने (सी० पी०), 
मग्घदेवअम्बवने (क०)]। अथ खो भगवा अञ्ञतरस्मिं पदेसे सितं पात्वाकासि। अथ खो आयस्मतो आनन्दस्स 
एतदहोसि - “को नु खो हेतु, को पच्चयो भगवतो सितस्स पातुकम्माय? न अकारणेन तथागता सितं पातुकरोन्ती”ति। 
अथ खो आयस्मा आनन्दो एकंसं चीवरं कत्वा येन भगवा तेनञ्जलि पणामेत्वा भगवन्तं एतदवोच - “को नु खो, भन्ते, 
हेतु, को पच्चयो भगवतो सितस्स पातुकम्माय? न अकारणेन तथागता सितं पातुकरोन्ती"ति। “भूतपुब्बं, आनन्द, 
इमिस्सायेब मिथिलायं राजा अहोसि मघदेवो नाम धम्मिको धम्मराजा धम्मे ठितो महाराजा; धम्मं चरति ब्राह्मणगहपतिकेसु 
नेगमेसु चेव जानपदेसु च; उपोसथञ्च उपवसति चातुद्दसिं पञ्चदसिं अट्टुमिञ्च पक्खस्स। अथ खो, आनन्द, राजा मघदेवो 
बहूनं वस्सानं बहूनं वस्ससतानं बहूनं वस्ससहस्सानं अच्चयेन कप्पकं आमन्तेसि - `यदा मे, सम्म कप्पक, पस्सेय्यासि 
सिरस्मिं पलितानि जातानि, अथ मे आरोचेय्यासी'ति। “एवं, देवा'ति खो, आनन्द, कप्पको रञ्ञजो मघदेवस्स पच्चस्सोसि। 
अहसा खो, आनन्द, कप्पको बहूनं वस्सानं बहूनं वस्ससतानं बहूनं वस्ससहस्सानं अच्चयेन रञ्जो मघदेवस्स सिरस्मि 
पलितानि जातानि । दिस्वान राजानं मघदेवं एतदवोच - “पातुभूता खो देवस्स देवदूता, दिस्सन्ति सिरस्मिं पलितानि 
जातानी'ति। `तेन हि, सम्म कप्पक, तानि पलितानि साधुकं सण्डासेन उद्धरित्वा मम अञ्जलिस्मिं पतिट्ठापेही ति। “एवं, 
देवा'ति खो, आनन्द, कप्पको रञ्ञजो मघदेवस्स पटिस्सुत्वा तानि पलितानि साधुकं सण्डासेन उद्धरित्वा रञ्जो मघदेवस्स 

अञ्जलिस्मिं पतिद्ठापेसि। 


३०९. “अथ खो, आनन्द, राजा मघदेवो कप्पकस्स गामवरं दत्वा जेडपुत्तं कुमारं आमन्तापेत्वा एतदबोच - 
“पातुभूता खो मे, तात कुमार, देवदूता; दिस्सन्ति सिरस्मिं पलितानि जातानि; भृत्ता खो पन मे मानुसका कामा; समयो दिब्बे 
कामे परियेसितुं। एहि त्वं, तात कुमार, इमं रज्जं पटिपज्ज। अहं पन केसमस्सुं ओहारेत्वा कासायानि वत्थानि अच्छादेत्वा 
अगारस्मा अनगारियं पब्बजिस्सामि । तेन हि, तात कुमार, यदा त्वम्मि पस्सेय्यासि सिरस्मिं पलितानि जातानि, अथ 
कप्पकस्स गामवरं दत्वा जेडटपृत्तं कुमारं साधुकं रज्जे समनुसासित्वा केसमस्सुं ओहारेत्वा कासायानि वत्थानि अच्छादेत्वा 
अगारस्मा अनगारियं पब्बजेय्यासि । येन मे इदं कल्याणं वत्तं निहितं अनुप्पवत्तेय्यासि, मा खो मे त्वं अन्तिमपुरिसो 
अहोसि। यस्मिं खो, तात कुमार, पुरिसयुगे वत्तमाने एवरूपस्स कल्याणस्स वत्तस्स समुच्छेदो होति सो तेसं अन्तिमपुरिसो 
होति। तं ताहं, तात कुमार, एवं वदामि - येन मे इदं कल्याणं वत्तं निहितं अनुप्पवत्तेय्यासि, मा खो मे त्वं अन्तिमपुरिसो 
अहोसी'ति। अथ खो, आनन्द, राजा मघदेवो कप्पकस्स गामवरं दत्वा जेड॒पुत्तं कुमारं साधुकं रज्जे समनुसासित्वा 
इमस्मियेव मघदेवअम्बवने केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजि। सो 
मेत्तासहगतेन चेतसा एकं दिसं फरित्वा विहासि, तथा दुतियं, तथा ततियं, तथा चतुत्थं; इति उद्भमधो तिरियं सब्बधि 
सब्बत्तताय सब्बावन्तं लोकं मेत्तासहगतेन चेतसा विपुलेन महग्गतेन अप्पमाणेन अवेरेन अब्याबज्झेन [अब्यापज्झेन (सी० 
स्या० कं० पी०), अब्यापज्जेन (क०)] फरित्वा विहासि। करुणासहगतेन चेतसा... मुदितासहगतेन चेतसा... 
उपेक्खासहगतेन चेतसा एकं दिसं फरित्वा विहासि, तथा दुतियं, तथा ततियं, तथा चतुत्थं; इति उद्भमधो तिरियं सब्बधि 
सब्बत्तताय सब्बावन्तं लोकं उपेक्खासहगतेन चेतसा विपुलेन महग्गतेन अप्पमाणेन अवेरेन अब्याबज्झेन फरित्वा 
विहासि। 


“राजा खो पनानन्द, मघदेवो चतुरासीतिवस्ससहस्सानि कुमारकीळितं कोळि, चतुरासीतिवस्ससहस्सानि ओपरज्जं 
कारेसि, चतुरासीतिवस्ससहस्सानि रज्जं कारेसि, चतुरासीतिवस्ससहस्सानि इमस्मिंयेव मघदेवअम्बवने अगारस्मा 
अनगारियं पब्बजितो ब्रह्मचरियमचरि । सो चत्तारो ब्रह्मविहारे भावेत्वा कायस्स भेदा परं मरणा ब्रह्मलोकूपगो अहोसि। 


३१०. “अथ खो रञ्जो, आनन्द, मघदेवस्स पृत्तो बहूनं वस्सानं बहूनं वस्ससतानं बहूनं बस्ससहस्सानं अच्चयेन 
कप्पकं आमन्तेसि - 'यदा मे, सम्म कप्पक, पस्सेय्यासि सिरस्मिं पलितानि जातानि, अथ खो आरोचेय्यासी' ति । “एवं, 
देवा ति खो, आनन्द, कप्पको रज्ञो मघदेवस्स पृत्तस्स पच्चस्सोसि। अद्दसा खो, आनन्द, कप्पको बहूनं वस्सानं बहूनं 
वस्ससतानं बहूनं वस्ससहस्सानं अच्चयेन रञ्जो मघदेवस्स पृत्तस्स सिरस्मि पलितानि जातानि । दिस्वान रञ्जो मघदेवस्स 
पुत्तं एतदवोच - 'पातुभूता खो देवस्स देवदूता; दिस्सन्ति सिरस्मिं पलितानि जातानी'ति। तेन हि, सम्म कप्पक, तानि 
पलितानि साधुकं सण्डासेन उद्धरित्वा मम अञ्जलिस्मि पतिट्ठापेही'ति। “एवं, देवा'ति खो, आनन्द, कप्पको रञ्ञो 
मघदेवस्स पुत्तस्स पटिस्सुत्वा तानि पलितानि साधुकं सण्डासेन उद्धरित्वा रञ्जो मघदेवस्स पुत्तस्स अञ्जलिस्मिं 
पतिद्ठापेसि। 


“अथ खो, आनन्द, रञ्ञजो मघदेवस्स पुत्तो कप्पकस्स गामवरं दत्वा जेड॒पुत्तं कुमारं आमन्तापेत्वा एतदबोच - 
“पातुभूता खो, मे, तात कुमार, देवदूता; दिस्सन्ति सिरस्मिं पलितानि जातानि; भृत्ता खो पन मे मानुसका कामा; समयो 
दिब्बे कामे परियेसितुं। एहि त्वं, तात कुमार, इमं रज्जं पटिपज्ज। अहं पन केसमस्सुं ओहारेत्वा कासायानि वत्थानि 
अच्छादेत्वा अगारस्मा अनगारियं पब्बजिस्सामि। तेन हि, तात कुमार, यदा त्वम्पि पस्सेय्यासि सिरस्मिं पलितानि जातानि, 

अथ कप्पकस्स गामवरं दत्वा जेट्टपुत्तं कुमारं साधुकं रज्जे समनुसासित्वा केसमस्सुं ओहारेत्वा कासायानि वत्थानि 
अच्छादेत्वा अगारस्मा अनगारियं पब्बजेय्यासि । येन मे इदं कल्याणं वत्तं निहितं अनुप्पवत्तेय्यासि, मा खो मे त्वं 
अन्तिमपुरिसो अहोसि। यस्मिं खो, तात कुमार, पुरिसयुगे वत्तमाने एवरूपस्स कल्याणस्स वत्तस्स समुच्छेदो होति सो तेसं 
अन्तिमपुरिसो होति। तं ताहं, तात कुमार, एवं वदामि - येन मे इदं कल्याणं वत्तं निहितं अनुप्पवत्तेय्यासि, मा खो मे त्वं 
अन्तिमपुरिसो अहोसी'ति। अथ खो, आनन्द, रञ्जो मघदेवस्स पुत्तो कप्पकस्स गामवरं दत्वा जेड॒ुत्तं कुमारं साधुकं रज्जे 
समनुसासित्वा इमस्मियेव मघदेवअम्बवने केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं 
पब्बजि । सो मेत्तासहगतेन चेतसा एकं दिसं फरित्चा विहासि, तथा दुतियं, तथा ततियं, तथा चतुत्थं; इति उद्धमधो तिरियं 
सब्बधि सब्बत्तताय सब्बावन्तं लोकं मेत्तासहगतेन चेतसा विपुलेन महग्गतेन अप्पमाणेन अवेरेन अब्याबज्झेन फरित्वा 
विहासि। करुणासहगतेन चेतसा... मुदितासहगतेन चेतसा... उपेक्खासहगतेन चेतसा एकं दिसं फरित्वा विहासि, तथा 
दुतियं, तथा ततियं, तथा चतुत्थं; इति उद्भमधो तिरियं सब्बधि सब्बत्तताय सब्बावन्तं लोकं उपेक्खासहगतेन चेतसा 
विपुलेन महग्गतेन अप्पमाणेन अवेरेन अब्याबज्झेन फरित्वा विहासि । रञ्जो खो पनानन्द, मघदेवस्स पुत्तो 
चतुरासीतिवस्ससहस्सानि कुमारकौळितं कोळि, चतुरासीतिवस्ससहस्सानि ओपरज्जं कारेसि, चतुरासीतिवस्ससहस्सानि 
रज्जं कारेसि, चतुरासीतिवस्ससहस्सानि इमस्मिंयेव मघदेवअम्बवने अगारस्मा अनगारियं पब्बजितो ब्रह्मचरियमचरि। सो 
चत्तारो ब्रह्मविहारे भावेत्वा कायस्स भेदा परं मरणा ब्रह्मलोकूपगो अहोसि। 


३११. “रञ्ञो खो पनानन्द, मघदेवस्स पुत्तपपुत्तका तस्स परम्परा चतुरासीतिराजसहस्सानि 
[चतुरासीतिखत्तियसहस्सानि (सी० पी०), चतुरासीतिसहस्सानि (स्या० कं०)] इमस्मिंयेब मघदेवअम्बवने केसमस्सुं 
ओहारेत्वा कासायानि वत्थानि अच्छादेत्वा अगारस्मा अनगारियं पब्बजिसु । ते मेत्तासहगतेन चेतसा एकं दिसं फरित्वा 
विहरिंसु, तथा दुतियं, तथा ततियं, तथा चतुत्थं; इति उद्धमधो तिरियं सब्बधि सब्बत्तताय सब्बावन्तं लोकं मेत्तासहगतेन 
चेतसा विपुलेन महग्गतेन अप्पमाणेन अवेरेन अब्याबज्झेन फरित्वा विहरिंसु। करुणासहगतेन चेतसा... मुदितासहगतेन 
चेतसा... उपेक्खासहगतेन चेतसा एकं दिसं फरित्वा विहरिंसु, तथा दुतियं, तथा ततियं, तथा चतुत्थं; इति उद्धमधो तिरियं 
सब्बधि सब्बत्तताय सब्बावन्तं लोकं उपेक्खासहगतेन चेतसा विपुलेन महग्गतेन अप्पमाणेन अवेरेन अब्याबज्झेन फरित्वा 
विहरिंसु । चतुरासीतिवस्ससहस्सानि कुमारकीळितं कोळिसु, चतुरासीतिवस्ससहस्सानि ओपरज्जं कारेसुं, 
चतुरासीतिवस्ससहस्सानि रज्जं कारेसुं, चतुरासीतिवस्ससहस्सानि इमस्मियेव मघदेवअम्बवने अगारस्मा अनगारियं 
पब्बजिता ब्रह्मचरियमचरिंसु। ते चत्तारो ब्रह्मविहारे भावेत्वा कायस्स भेदा परं मरणा ब्रह्मलोकूपगा अहेसुं। निमि तेसं राजा 
[राजानं (सी० पी०)] पच्छिमको अहोसि धम्मिको धम्मराजा धम्मे ठितो महाराजा; धम्मं चरति ब्राह्मणगहपतिकेसु नेगमेसु 
चेव जानपदेसु च; उपोसथञ्च उपवसति चातुद्दसि पञ्चदसिं अट्टमिञ्च पक्खस्स। 


३१२. “भूतपुब्बं, आनन्द, देवानं तावतिंसानं सुधम्मायं सभायं सन्निसिन्नानं सन्निपतितानं अयमन्तराकथा उदपादि 
- लाभा वत, भो, विदेहानं, सुलद्धं वत, भो, विदेहानं, येसं निमि राजा धम्मिको धम्मराजा धम्मे ठितो महाराजा; धम्मं 
चरति ब्राह्मणगहपतिकेसु नेगमेसु चेव जानपदेसु च; उपोसथञ्च उपवसति चातुहसिं पञ्चदसिं अद्टुमिञ्च पक्खस्सा'ति। 
अथ खो, आनन्द, सक्को देवानमिन्दो देवे तावतिंसे आमन्तेसि - 'इच्छेय्याथ नो तुम्हे, मारिसा, निमि राजानं दहन्ति? 
"इच्छाम मयं, मारिस, निमिं राजानं दडु'न्ति। तेन खो पन, आनन्द, समयेन निमि राजा तदहुपोसथे पन्नरसे सीसंन्हातो 
[ससीसं नहातो (सी०), सीसन्हातो (स्या० कं०)] उपोसथिको उपरिपासादवरगतो निसिन्नो होति। अथ खो, आनन्द, 
सक्को देवानमिन्दो -- सेय्यथापि नाम बलवा पुरिसो समिञ्जितं वा बाहं पसारेय्य, पसारितं वा बाहं समिञ्जेय्य, एवमेव - 
देवेसु तावतिंसेसु अन्तरहितो निमिस्स रज्ञो पमुखे पातुरहोसि। अथ खो, आनन्द, सक्को देवानमिन्दो निमिं राजानं 

एतदवोच - “लाभा ते, महाराज, सुलद्धं ते, महाराज । देवा, महाराज, तावतिंसा सुधम्मायं सभायं कित्तयमानरूपा 
सन्निसिन्ना - “लाभा वत, भो, विदेहानं, सुलद्धं वत, भो, विदेहानं, येसं निमि राजा धम्मिको धम्मराजा धम्मे ठितो 
महाराजा; धम्मं चरति ब्राह्मणगहपतिकेसु नेगमेसु चेव जानपदेसु च; उपोसथञ्च उपवसति चातुद्दसि पञ्चदसि अटुमिञ्च 
पक्खस्सा”ति। देवा ते, महाराज, तावतिंसा दस्सनकामा । तस्स ते अहं, महाराज, सहस्सयुत्तं आजञ्ञरथं पहिणिस्सामि; 
अभिरुहेय्यासि, महाराज, दिब्बं यानं अविकम्पमानो'ति। अधिवासेसि खो, आनन्द, निमि राजा तुण्हीभावेन। 


३९३. “अथ खो, आनन्द, सक्को देवानमिन्दो निमिस्स रञ्जो अधिवासनं विदित्वा - सेय्यथापि नाम बलवा पुरिसो 
समिञ्जितं वा बाहं पसारेय्य, पसारितं वा बाहं समिज्जेय्य, एवमेव -- निमिस्स रज्ञो पमुखे अन्तरहितो देवेसु तावतिंसेसु 
पातुरहोसि। अथ खो, आनन्द, सक्को देवानमिन्दो मातलिं सङ्गाहकं आमन्तेसि - 'एहि त्वं, सम्म मातलि, सहस्सयुत्तं 
आजञ्जरथं योजेत्वा निमिं राजानं उपसङ्कमित्चा एवं वदेहि -- अयं ते, महाराज, सहस्सयुत्तो आजञ्ञरथो सक्केन 
देवानमिन्देन पेसितो; अभिरुहेय्यासि, महाराज, दिब्बं यानं अविकम्पमानो'ति। “एवं, भददन्तवा'ति खो, आनन्द, मातलि 
सङ्गाहको सक्कस्स देवानमिन्दस्स पटिस्सुत्वा सहस्सयुत्तं आजञ्ञरथं योजेत्वा निमिं राजानं उपसङ्कमित्वा एतदवोच - 
“अयं ते, महाराज, सहस्सयृत्तो आजञ्ञरथो सक्केन देवानमिन्देन पेसितो; अभिरुह, महाराज, दिब्बं यानं अविकम्पमानो । 
अपि च, महाराज, कतमेन तं नेमि, येन वा पापकम्मा पापकानं कम्मानं विपाकं पटिसंवेदेन्ति, येन वा कल्याणकम्मा 
कल्याणकम्मानं विपाकं पटिसंवेदेन्ती'ति? 'उभयेनेव मं, मातलि, नेही'ति। सम्पवेसेसि [सम्पापेसि (सी० पी०)] खो, 
आनन्द, मातलि, सङ्गाहको निमिं राजानं सुधम्मं सभं । अद्दसा खो, आनन्द, सक्को देवानमिन्दो निमि राजानं दूरतोव 
आगच्छन्तं । दिस्वान निमिं राजानं एतदवोच - एहि खो, महाराज | स्वागतं, महाराज । देवा ते दस्सनकामा, महाराज, 
तावतिंसा सुधम्मायं सभायं कित्तयमानरूपा सन्निसिन्ना - “लाभा वत, भो, विदेहानं, सुलद्धं वत, भो, विदेहानं, येसं निमि 
राजा धम्मिको धम्मराजा धम्मे ठितो महाराजा; धम्मं चरति ब्राह्मणगहपतिकेसु नेगमेसु चेव जानपदेसु च; उपोसथञ्च 
उपवसति चातुद्दसि पञ्चदसि अट्टुमिञ्च पकखस्साति। देवा ते, महाराज, तावतिसा दस्सनकामा । अभिरम, महाराज, 
देवेसु देवानुभावेना'ति। 'अलं, मारिस, तत्थेव मं मिथिलं पटिनेतु । तथाहं धम्मं चरिस्सामि ब्राह्मणगहपतिकेसु नेगमेसु चेव 
जानपदेसु च; उपोसथञ्च उपवसामि चातुद्दसि पञ्चदसि अट्ठमिज्च पक्खस्सा'ति। 


३१४. “अथ खो, आनन्द, सक्को देवानमिन्दो मातलिं सङ्गाहकं आमन्तेसि -- 'एहि त्वं, सम्म मातलि, सहस्सयुत्तं 
आजञ्जरथं योजेत्वा निमि राजानं तत्थेव मिथिलं पटिनेहीति। “एवं, भद्दन्तवा'ति खो, आनन्द, मातलि सङ्गाहको 
सक्कस्स देवानमिन्दस्स पटिस्सुत्वा सहस्सयृत्तं आजञ्ञरथं योजेत्वा निमि राजानं तत्थेव मिथिलं पटिनेसि । तत्र सुदं, 
आनन्द, निमि राजा धम्मं चरति ब्राह्मणगहपतिकेसु नेगमेसु चेव जानपदेसु च, उपोसथञ्च उपवसति चातुद्दसि पञ्चदसि 
अट्टमिञ्च पक्खस्साति। अथ खो, आनन्द, निमि राजा बहूनं वस्सानं बहूनं वस्ससतानं बहूनं वस्ससहस्सानं अच्चयेन 
कप्पकं आमन्तेसि - 'यदा मे, सम्म कप्पक, पस्सेय्यासि सिरस्मिं पलितानि जातानि, अथ मे आरोचेय्यासी'ति। “एवं, 
देवा'ति खो, आनन्द, कप्पको निमिस्स रञ्जो पच्चस्सोसि। अद्दसा खो, आनन्द, कप्पको बहूनं वस्सानं बहूनं वस्ससतानं 
बहूनं वस्ससहस्सानं अच्चयेन निमिस्स रज्ञो सिरस्मिं पलितानि जातानि । दिस्वान निमि राजानं एतदवोच - 'पातुभूता 
खो देवस्स देवदूता; दिस्सन्ति सिरस्मिं पलितानि जातानी'ति। `तेन हि, सम्म कप्पक, तानि पलितानि साधुकं सण्डासेन 
उद्धरित्वा मम अञ्जलिस्मिं पतिट्ठापेही'ति। “एवं, देवा'ति खो, आनन्द, कप्पको निमिस्स रञ्जो पटिस्सुत्वा तानि पलितानि 
साधुकं सण्डासेन उद्धरित्वा निमिस्स रञ्जो अञ्जलिस्मिं पतिट्ठापेसि। अथ खो, आनन्द, निमि राजा कप्पकस्स गामवरं 
दत्वा जेडुपृत्तं कुमारं आमन्तापेत्वा एतदवोच - 'पातुभूता खो मे, तात कुमार, देवदूता; दिस्सन्ति सिरस्मिं पलितानि 
जातानि; भुत्ता खो पन मे मानुसका कामा; समयो दिब्बे कामे परियेसितुं। एहि त्वं, तात कुमार, इमं रज्जं पटिपज्ज। अहं 

पन केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजिस्सामि। तेन हि, तात कुमार, 
यदा त्वम्पि पस्सेय्यासि सिरस्मिं पलितानि जातानि, अथ कप्पकस्स गामवरं दत्वा जेड॒पुत्तं कुमारं साधुकं रज्जे 
समनुसासित्वा केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजेय्यासि। येन मे इदं 
कल्याणं वत्तं निहितं अनुप्पवत्तेय्यासि, मा खो मे त्वं अन्तिमपुरिसो अहोसि। यस्मिं खो, तात कुमार, पुरिसयुगे वत्तमाने 
एवरूपस्स कल्याणस्स वत्तस्स समुच्छेदो होति सो तेसं अन्तिमपुरिसो होति। तं ताहं, तात कुमार, एवं वदामि - 'येन मे 
इदं कल्याणं वत्तं निहितं अनुप्पवत्तेय्यासि, मा खो मे त्वं अन्तिमपुरिसो अहोसी'ति। 


३१५. “अथ खो, आनन्द, निमि राजा कप्पकस्स गामवरं दत्वा जेट्॒पुत्तं कुमारं साधुकं रज्जे समनुसासित्वा 
इमस्मियेब मघदेवअम्बवने केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजि। सो 
मेत्तासहगतेन चेतसा एकं दिसं फरित्वा विहासि, तथा दुतियं, तथा ततियं, तथा चतुत्थं; इति उद्भमधो तिरियं सब्बधि 
सब्बत्तताय सब्बावन्तं लोकं मेत्तासहगतेन चेतसा विपुलेन महग्गतेन अप्पमाणेन अवेरेन अब्याबज्झेन फरित्वा विहासि। 
करुणासहगतेन चेतसा... मुदितासहगतेन चेतसा... उपेक्खासहगतेन चेतसा एकं दिसं फरित्वा विहासि, तथा दुतियं, तथा 
ततियं, तथा चतुत्थं; इति उद्भमधो तिरियं सब्बधि सब्बत्तताय सब्बावन्तं लोकं उपेक्खासहगतेन चेतसा विपुलेन महग्गतेन 
अप्पमाणेन अवेरेन अब्याबज्झेन फरित्वा विहासि। निमि खो, पनानन्द, राजा चतुरासीतिवस्ससहस्सानि कुमारकोळितं 
कीळि, चतुरासीतिवस्ससहस्सानि ओपरज्जं कारेसि, चतुरासीतिवस्ससहस्सानि रज्जं कारेसि, चतुरासीतिवस्ससहस्सानि 
इमस्मियेव मघदेवअम्बवने अगारस्मा अनगारियं पब्बजितो ब्रह्मचरियमचरि । सो चत्तारो ब्रह्मविहारे भावेत्वा कायस्स भेदा 
परं मरणा ब्रह्मलोकूपगो अहोसि । निमिस्स खो पनाननन्द, रञ्जो कळारजनको नाम पुत्तो अहोसि । न सो अगारस्मा 
अनगारियं पब्बजि । सो तं कल्याणं वत्तं समुच्छिन्दि। सो तेसं अन्तिमपुरिसो अहोसि। 


३१६. “सिया खो पन ते, आनन्द, एवमस्स - “अञ्जो नून तेन समयेन राजा मघदेवो अहोसि, येन तं कल्याणं वत्तं 
निहित'न्ति [यो तं कल्याणं वत्तं निहिनीति (सी०)]। न खो पनेतं, आनन्द, एवं दठुब्बं । अहं तेन समयेन राजा मघदेवो 
अहोसि। (अहं तं कल्याणं वत्तं निहिनिं,) [( ) नत्थि (क०)] मया तं कल्याणं वत्तं निहितं; पच्छिमा जनता अनुप्पवत्तेसि । तं 
खो पनानन्द, कल्याणं वत्तं न निब्बिदाय न विरागाय न निरोधाय न उपसमाय न अभिज्ञाय न सम्बोधाय न निब्बानाय 
संवत्तति, यावदेव ब्रह्मलोकूपपत्तिया। इदं खो पनानन्द, एतरहि मया कल्याणं वत्तं निहितं एकन्तनिब्बिदाय विरागाय 
निरोधाय उपसमाय अभिञ्ञाय सम्बोधाय निब्बानाय संवत्तति। कतमञ्चानन्द, एतरहि मया कल्याणं वत्तं निहितं 
एकन्तनिब्बिदाय विरागाय निरोधाय उपसमाय अभिज्ञाय सम्बोधाय निब्बानाय संवत्तति? अयमेव अरियो अद्टुङ्गिको 
मग्गो, सेय्यथिदं - सम्मादिद्वि, सम्मासङ्कप्पो, सम्मावाचा, सम्माकम्मन्तो, सम्माआजीवो, सम्मावायामो, सम्मासति, 
सम्मासमाधि। इदं खो, आनन्द, एतरहि मया कल्याणं वत्तं निहितं एकन्तनिब्बिदाय विरागाय निरोधाय उपसमाय 
अभिञ्जाय सम्बोधाय निब्बानाय संवत्तति। तं वो अहं, आनन्द, एवं वदामि - “येन मे इदं कल्याणं वत्तं निहितं 
अनुप्पवत्तेय्याथ, मा खो मे तुम्हे अन्तिमपुरिसा अहुवत्थ' । यस्मिं खो, आनन्द, पुरिसयुगे वत्तमाने एवरूपस्स कल्याणस्स 
वत्तस्स समुच्छेदो होति सो तेसं अन्तिमपुरिसो होति। तं वो अहं, आनन्द, एवं वदामि - येन मे इदं कल्याणं वत्तं निहितं 
अनुप्पवत्तेय्याथ, मा खो मे तुम्हे अन्तिमपुरिसा अहुवत्था'”ति। 


इदमवोच भगवा। अत्तमनो आयस्मा आनन्दो भगवतो भासितं अभिनन्दीति। 


मघदेवसुत्तं निद्धितं ततियं । 

४. मधुरसुत्तं 


३९७. एवं मे सुतं - एकं समयं आयस्मा महाकच्चानो मधुरायं विहरति गुन्दावने। अस्सोसि खो राजा माधुरो 
अवन्तिपुत्तो - “समणो खलु, भो, कच्चानो मधुरायं [मथुरायं (टीका)] विहरति गुन्दावने। तं खो पन भवन्तं कच्चानं एवं 
कल्याणो कित्तिसद्दो अब्भुग्गतो - “पण्डितो वियत्तो मेधावी बहुस्सुतो चित्तकथी कल्याणपटिभानो वुद्धो चेव अरहा च'। 
साधु खो पन तथारूपानं अरहतं दस्सनं होती"ति। अथ खो राजा माधुरो अवन्तिपृत्तो भद्रानि भद्रानि यानानि योजापेत्वा 
भद्रं यानं अभिरुहित्वा भद्रेहि भद्रेहि यानेहि मधुराय निय्यासि महच्चराजानुभावेन आयस्मन्तं महाकच्चानं दस्सनाय | 
यावतिका यानस्स भूमि यानेन गन्त्वा याना पच्चोरोहित्वा पत्तिकोब येनायस्मा महाकच्चानो तेनुपसङ्कमि; उपसङ्कमित्वा 
आयस्मता महाकच्चानेन सद्भि सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि। एकमन्तं निसिन्नो खो 
राजा माधुरो अवन्तिपृत्तो आयस्मन्तं महाकच्चानं एतदवोच - “ब्राह्मणा, भो कच्चान, एवमाहंसु - ब्राह्मणोव सेट्टी 
वण्णो, हीनो अञ्जो वण्णो; ब्राह्मणोव सुक्को वण्णो, कण्हो अञ्जो वण्णो; ब्राह्मणाव सुज्झन्ति, नो अब्राह्मणा; ब्राह्मणाव 
ब्रह्मुनो पृत्ता ओरसा मुखतो जाता ब्रह्मजा ब्रह्मनिम्मिता ब्रह्मदायादा'ति। इध भवं कच्चानो किमक्खायीति? “घोसोयेव खो 
एसो, महाराज, लोकस्मिं - -ब्राह्मणोव सेट्ठो वण्णो, हीनो अञ्जो वण्णो; ब्राह्मणोव सुक्को वण्णो, कण्हो अञ्जो वण्णो; 
ब्राह्मणाव सुज्झन्ति, नो अब्राह्मणा; ब्राह्मणाव ब्रह्मुनो पुत्ता ओरसा मुखतो जाता ब्रह्मजा ब्रह्मनिम्मिता ब्रह्मदायादा'ति। 


ब्रह्मदायादा' 'ति। 


३१८. “तं कि मञ्जसि, महाराज, खत्तियस्स चेपि इज्झेय्य धनेन वा धञ्जेन वा रजतेन वा जातरूपेन वा 
खत्तियोपिस्सास्स पुब्बुड्ायी पच्छानिपाती किंकारपटिस्सावी मनापचारी पियवादी... ब्राह्मणोपिस्सास्स... वेस्सोपिस्सास्स... 
सुद्दोपिस्सास्स पुब्बुड्डायी पच्छानिपाती किंकारपटिस्सावी मनापचारी पियवादी "ति? “खत्तियस्स चेपि, भो कच्चान, इज्झेय्य 
धनेन वा धञ्ञेन वा रजतेन वा जातरूपेन वा खत्तियोपिस्सास्स पुब्बुड्ठायी पच्छानिपाती किंकारपटिस्सावी मनापचारी 
पियवादी...ब्राह्मणोपिस्सास्स... वेस्सोपिस्सास्स... सुद्दोपिस्सास्स पुब्बुड्ठायी पच्छानिपाती किंकारपटिस्सावी मनापचारी 
पियवादी 'ति। 


“तं कि मञ्जसि, महाराज, ब्राह्मणस्स चेपि इज्झेय्य धनेन वा धज्जेन वा रजतेन वा जातरूपेन वा ब्राह्मणोपिस्सास्स 
पुब्बुड्ायी पच्छानिपाती किंकारपटिस्सावी मनापचारी पियवादी... वेस्सोपिस्सास्स... सुद्दोपिस्सास्स ... खत्तियोपिस्सास्स 
पुब्बुट्वायी पच्छानिपाती किकारपटिस्सावी मनापचारी पियवादी”ति? “ब्राह्मणस्स चेपि, भो कच्चान, इज्झेय्य धनेन वा 
धज्जेन वा रजतेन वा जातरूपेन वा ब्राह्मणोपिस्सास्स पुब्बुद्दायी पच्छानिपाती किकारपटिस्सावी मनापचारी पियवादी... 
वेस्सोपिस्सास्स... सुद्दोपिस्सास्स ... खत्तियोपिस्सास्स पुब्बुद्वायी पच्छानिपाती किकारपटिस्सावी मनापचारी पियवादी”"ति। 


“नतं कि मञ्जसि, महाराज, वेस्सस्स चेपि इज्झेय्य धनेन वा धञ्ञेन वा रजतेन वा जातरूपेन वा वेस्सोपिस्सास्स 
पुब्बुड्ायी पच्छानिपाती किंकारपटिस्सावी मनापचारी पियवादी... सुद्दोपिस्सास्स... खत्तियोपिस्सास्स... ब्राह्मणोपिस्सास्स 
पुब्बुड्ठायी पच्छानिपाती किकारपटिस्सावी मनापचारी पियवादी”ति? “वेस्सस्स चेपि, भो कच्चान, इज्झेय्य धनेन वा 
धज्जेन वा रजतेन वा जातरूपेन वा वेस्सोपिस्सास्स पुब्बुड्ठायी पच्छानिपाती किकारपटिस्साबी मनापचारी पियवादी... 
सुद्दोपिस्सास्स... खत्तियोपिस्सास्स...ब्राह्मणोपिस्सास्स पुब्बुट्टायी पच्छानिपाती किकारपटिस्सावी मनापचारी पियवादी”ति। 


“तं कि मञ्जसि, महाराज, सुद्दस्स चेपि इज्झेय्य धनेन वा धञ्जेन वा रजतेन वा जातरूपेन वा सुद्दोपिस्सास्स 

पुब्बुड्ायी पच्छानिपाती किंकारपटिस्साबी मनापचारी पियवादी... खत्तियोपिस्सास्स... ब्राह्मणोपिस्सास्स... 
वेस्सोपिस्सास्स पुब्बुद्वायी पच्छानिपाती किंकारपटिस्साबी मनापचारी पियवादी 'ति? “सुद्दस्स चेपि, भो कच्चान, इज्झेय्य 
धनेन वा धञ्ञेन वा रजतेन वा जातरूपेन वा सुद्दोपिस्सास्स पुब्बुड़ायी पच्छानिपाती किंकारपटिस्सावी मनापचारी 
पियवादीति... खत्तियोपिस्सास्स... ब्राह्मणोपिस्सास्स... वेस्सोपिस्सास्स पुब्बुड़ायी पच्छानिपाती किंकारपटिस्साबी मनापचारी 
पियवादी 'ति। 


“नतं कि मञ्चसि, महाराज, यदि एवं सन्ते, इमे चत्तारो वण्णा समसमा होन्ति नो वा? कथं वा ते एत्थ होती 'ति? 
“अद्धा खो, भो कच्चान, एवं सन्ते, इमे चत्तारो वण्णा समसमा होन्ति। नेसं [नासं (सी०), नाहं (स्या० कं०)] एत्थ किञ्चि 
नानाकरणं समनुपस्सामी”ति। “इमिनापि खो एतं, महाराज, परियायेन वेदितब्बं यथा घोसो येवेसो लोकस्मिं - ब्राह्मणोव 
सेट्ठो वण्णो, हीनो अञ्जो वण्णो...पे०... ब्रह्मदायादा''ति। 


३१९. “तं कि मञ्जसि, महाराज, इधस्स खत्तियो पाणातिपाती अदिन्नादायी कामेसुमिच्छाचारी मुसावादी 
पिसुणवाचो फरुसवाचो सम्फप्पलापी अभिज्झालु ब्यापन्नचित्तो मिच्छादिड्टि [मिच्छादिट्टी (सब्बत्थ)] कायस्स भेदा परं 
मरणा अपायं दुग्गतिं विनिपातं निरयं उपपज्जेय्य नो वा? कथं वा ते एत्थ होती 'ति? “खत्तियोपि हि, भो कच्चान, 
पाणातिपाती अदिन्नादायी कामेसुमिच्छाचारी मुसावादी पिसुणवाचो फरुसवाचो सम्फप्पलापी अभिज्झालु ब्यापन्नचित्तो 
मिच्छादिट्टि कायस्स भेदा परं मरणा अपायं दुग्गति विनिपातं निरयं उपपज्जेय्य। एवं मे एत्थ होति, एवञ्च पन मे एतं 
अरहतं सुत” न्ति। 


“साधु साधु, महाराज! साधु खो ते एतं, महाराज, एवं होति, साधु च पन ते एतं अरहतं सुतं। तं कि मञ्जसि, 
महाराज, इधस्स ब्राह्मणो...पे०... इधस्स वेस्सो...पे०... इधस्स सुद्दो पाणातिपाती अदिन्नादायी...पे०... मिच्छादिड्टि कायस्स 
भेदा परं मरणा अपायं दुग्गतिं विनिपातं निरयं उपपज्जेय्य नो वा? कथं वा ते एत्थ होतीति? “सुद्दोपि हि, भो कच्चान, 
पाणातिपाती अदिन्नादायी...पे०... मिच्छादिट्टि कायस्स भेदा परं मरणा अपायं दुग्गतिं विनिपातं निरयं उपपज्जेय्य । एवं मे 
एत्थ होति, एवञ्च पन मे एतं अरहतं सुत''न्ति। 


“साधु साधु, महाराज! साधु खो ते एतं, महाराज, एवं होति, साधु च पन ते एतं अरहतं सुतं । तं कि मञ्जसि, 
महाराज, यदि एवं सन्ते, इमे चत्तारो वण्णा समसमा होन्ति नो वा? कथं वा ते एत्थ होती "ति? “अद्धा खो, भो कच्चान, 
एवं सन्ते, इमे चत्तारो वण्णा समसमा होन्ति। नेसं एत्थ किञ्चि नानाकरणं समनुपस्सामी"ति। “इमिनापि खो एतं, 
महाराज, परियायेन वेदितब्बं यथा घोसो येवेसो लोकस्मिं - ब्राह्मणोव सेट्टो वण्णो, हीनो अञ्ञो वण्णो...पे०... 
ब्रह्मदायादा'ति। 


३२०. “तं कि मञ्जसि, महाराज, इधस्स खत्तियो पाणातिपाता पटिविरतो, अदिन्नादाना पटिविरतो, 
कामेसुमिच्छाचारा पटिविरतो, मुसावादा पटिविरतो, पिसुणाय वाचाय पटिविरतो, फरुसाय वाचाय पटिविरतो, 
सम्फप्पलापा पटिविरतो, अनभिज्झालु अब्यापन्नचित्तो सम्मादिद्टि [सम्मादिट्टी (स्या० कं० पी० क०)] कायस्स भेदा परं 
मरणा सुगति सग्गं लोकं उपपज्जेय्य नो वा? कथं वा ते एत्थ होतीति? “खत्तियोपि हि, भो कच्चान, पाणातिपाता 
पटिविरतो, अदिन्नादाना पटिविरतो, कामेसुमिच्छाचारा पटिविरतो, मुसावादा पटिविरतो, पिसुणाय वाचाय पटिविरतो, 
फरुसाय वाचाय पटिविरतो, सम्फप्पलापा पटिविरतो, अनभिज्झालु अब्यापन्नचित्तो सम्मादिट्टि कायस्स भेदा परं मरणा 
सुगति सग्गं लोकं उपपज्जेय्य । एवं मे एत्थ होति, एवञ्च पन मे एतं अरहतं सुत''न्ति। 

“साधु साधु, महाराज! साधु खो ते एतं, महाराज, एवं होति, साधु च पन ते एतं अरहतं सुतं । तं कि मञ्जसि, 
महाराज, इधस्स ब्राह्मणो, इधस्स वेस्सो, इधस्स सुद्दो पाणातिपाता पटिविरतो अदिन्नादाना पटिविरतो...पे०... सम्मादिट्टि 
कायस्स भेदा परं मरणा सुगति सग्गं लोकं उपपज्जेय्य नो वा? कथं वा ते एत्थ होती 'ति? “सुद्दोपि हि, भो कच्चान, 
पाणातिपाता पटिविरतो, अदिन्नादाना पटिविरतो...पे०... सम्मादिद्धि कायस्स भेदा परं मरणा सुगतिं सग्गं लोकं उपपज्जेस्य । 
एवं मे एत्थ होति, एवञ्च पन मे एतं अरहतं सुत''न्ति। 


“साधु साधु, महाराज! साधु खो ते एतं, महाराज, एवं होति, साधु च पन ते एतं अरहतं सुतं । तं कि मञ्जसि, 
महाराज, यदि एवं सन्ते, इमे चत्तारो वण्णा समसमा होन्ति नो वा? कथं वा ते एत्थ होतीति? “अद्धा खो, भो कच्चान, 
एवं सन्ते, इमे चत्तारो वण्णा समसमा होन्ति। नेसं एत्थ किञ्चि नानाकरणं समनुपस्सामीति। “इमिनापि खो एतं, 
महाराज, परियायेन वेदितब्बं यथा घोसो येवेसो लोकस्मिं - ब्राह्मणोव सेट्टो वण्णो, हीनो अञ्ञो वण्णो...पे०... 


ब्रह्मदायादा'”ति। 


३२१. “तं कि मञ्जसि, महाराज, इध खत्तियो सन्धिं वा छिन्देय्य, निल्लोपं वा हरेय्य, एकागारिकं वा करेय्य, परिपन्थे 
वा तिट्ठेय्य, परदारं वा गच्छेय्य, तज्चे ते पुरिसा गहेत्वा दस्सेय्युं - `अयं ते, देव, चोरो आगुचारी। इमस्स यं इच्छसि तं 
दण्डं पणेही'ति। किन्ति नं करेय्यासी "ति? “घातेय्याम वा, भो कच्चान, जापेय्याम वा पब्बाजेय्याम वा यथापच्चयं वा 
करेय्याम। तं किस्स हेतु? या हिस्स, भो कच्चान, पुब्बे 'खत्तियोंति समञ्ञा सास्स अन्तरहिता; चोरोत्वेव सङ्ख्यं [सङ्घ 
(सी० स्या० कं० पी०)] गच्छती”ति। 


“नतं कि मञ्जसि, महाराज, इध ब्राह्मणो, इध वेस्सो, इध सुद्दो सन्धि वा छिन्देय्य, निल्लोपं वा हरेय्य, एकागारिकं वा 
करेय्य, परिपन्थे वा तिट्ठेय्य, परदारं वा गच्छेय्य, तञ्चे ते पुरिसा गहेत्वा दस्सेय्युं - `अयं ते, देव, चोरो आगुचारी। इमस्स 
यं इच्छसि तं दण्डं पणेही'ति। किन्ति नं करेय्यासी "ति? “घातेय्याम वा, भो कच्चान, जापेय्याम वा पब्बाजेय्याम वा 
यथापच्चयं वा करेय्याम। तं किस्स हेतु? या हिस्स, भो कच्चान, पुब्बे “सुद्दो ति समञ्ञा सास्स अन्तरहिता; चोरोत्वेव 
सङ्ख्यं गच्छती”ति। 


“नतं कि मञ्ञसि, महाराज, यदि एवं सन्ते, इमे चत्तारो वण्णा समसमा होन्ति नो वा? कथं वा ते एत्थ होती”ति? 
“अद्धा खो, भो कच्चान, एवं सन्ते, इमे चत्तारो वण्णा समसमा होन्ति। नेसं एत्थ किञ्चि नानाकरणं समनुपस्सामी”ति। 
“इमिनापि खो एतं, महाराज, परियायेन वेदितब्बं यथा घोसो येवेसो लोकस्मिं - “ब्राह्मणोव सेट्ठो वण्णो, हीनो अञ्जो 
बण्णो...पे०...ब्रह्मदायादा'”ति। 


३२२. “तं कि मञ्जसि, महाराज, इध खत्तियो केसमस्सुं ओहारेत्वा कासायानि वत्थानि अच्छादेत्वा अगारस्मा 
अनगारियं पब्बजितो अस्स विरतो पाणातिपाता, विरतो अदिन्नादाना, विरतो मुसावादा, रत्तूपरतो, एकभत्तिको, ब्रह्मचारी, 
सीलवा, कल्याणधम्मो? किन्ति नं करेय्यासी”ति? “अभिवादेय्याम वा [पि (दी० नि० १.१८४, १८७ सामञ्जफले)], भो 
कच्चान, पच्चुड्रेय्याम वा आसनेन वा निमन्तेय्याम अभिनिमन्तेय्याम वा नं 
चीवरपिण्डपातसेनासनगिलानप्पच्चयभेसज्जपरिक्खारेहि धम्मिकं वा अस्स रक्खावरणगुत्ति संविदहेय्याम। तं किस्स हेतु? 
या हिस्स, भो कच्चान, पुब्बे 'खत्तियो'ति समञ्ञा सास्स अन्तरहिता; समणोत्वेव सङ्ख्यं गच्छती 'ति। 


“तं कि मञ्जसि, महाराज, इध ब्राह्मणो, इध वेस्सो, इध सुद्दो केसमस्सुं ओहारेत्वा कासायानि वत्थानि अच्छादेत्वा 

अगारस्मा अनगारियं पब्बजितो अस्स विरतो पाणातिपाता, विरतो अदिन्नादाना विरतो मुसावादा, रत्तृपरतो, 
एकभत्तिको, ब्रह्मचारी, सीलवा, कल्याणधम्मो? किन्ति नं करेय्यासी”ति? “अभिवादेय्याम वा, भो कच्चान, पच्चुड्रेय्याम 
वा आसनेन वा निमन्तेय्याम अभिनिमन्तेय्याम वा नं चीवरपिण्डपातसेनासनगिलानप्पच्चयभेसज्जपरिक्खारेहि धम्मिकं वा 
अस्स रकखावरणगुत्ति संविदहेय्याम। तं किस्स हेतु? या हिस्स, भो कच्चान, पुब्बे 'सुद्दो'ति समञ्ञा सास्स अन्तरहिता; 
समणोत्वेव सङ्ख्यं गच्छती 'ति। 


“नतं कि मञ्जसि, महाराज, यदि एवं सन्ते, इमे चत्तारो वण्णा समसमा होन्ति नो वा? कथं वा ते एत्थ होती”ति? 
“अद्धा खो, भो कच्चान, एवं सन्ते, इमे चत्तारो वण्णा समसमा होन्ति। नेसं एत्थ किञ्चि नानाकरणं समनुपस्सामी”ति। 
“इमिनापि खो एतं, महाराज, परियायेन वेदितब्बं यथा घोसो येवेसो लोकस्मिं - 'ब्राह्मणोव सेट्टो वण्णो, हीनो अञ्जो 
बण्णो; ब्राह्मणोव सुक्को वण्णो, कण्हो अञ्जो वण्णो; ब्राह्मणाव सुज्झन्ति, नो अब्राह्मणा; ब्राह्मणाव ब्रह्मुनो पुत्ता ओरसा 
मुखतो जाता ब्रह्मजा ब्रह्मनिम्मिता ब्रह्मदायादा'"ति। 


३२३. एवं वृत्ते, राजा माधुरो अवन्तिपुत्तो आयस्मन्तं महाकच्चानं एतदवोच - “अभिक्कन्तं, भो कच्चान, 
अभिक्कन्तं, भो कच्चान! सेय्यथापि, भो कच्चान, निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा मग्गं 
आचिक्खेय्य, अन्धकारे वा तेलपज्जोतं धारेय्य -- “चक्खुमन्तो रूपानि दक्खन्ती ति; एवमेवं भोता कच्चानेन 
अनेकपरियायेन धम्मो पकासितो। एसाहं भवन्तं कच्चानं सरणं गच्छामि धम्मञ्च भिक्खुसङ्घञ्च। उपासकं मं भवं 
कच्चानो धारेतु अज्जतग्गे पाणुपेतं सरणं गत"न्ति। “मा खो मं त्वं, महाराज, सरणं अगमासि । तमेव त्वं [तमेतं त्वं (स्या० 
कं०), तमेतं (क०)] भगवन्तं सरणं गच्छ यमहं सरणं गतो"ति। “कहं पन, भो कच्चान, एतरहि सो भगवा विहरति अरहं 
सम्मासम्बुद्धो ति? “परिनिब्बुतो खो, महाराज, एतरहि सो भगवा अरहं सम्मासम्बुद्धो”ति। “सचेपि मयं, भो कच्चान, 
सृणेय्याम तं भगवन्तं दससु योजनेसु, दसपि मयं योजनानि गच्छेय्याम तं भगवन्तं दस्सनाय अरहन्तं सम्मासम्बुद्भं । सचेपि 
मयं, भो कच्चान, सुणेय्याम तं भगवन्तं वीसतिया योजनेसु, तिसाय योजनेसु, चत्तारीसाय योजनेसु, पञ्ञासाय योजनेसु, 
पञ्ञासम्पि मयं योजनानि गच्छेय्याम तं भगवन्तं दस्सनाय अरहन्तं सम्मासम्बुद्धं । योजनसते चेपि मयं भो कच्चान, 
सुणेय्याम तं भगवन्तं, योजनसतम्पि मयं गच्छेय्याम तं भगवन्तं दस्सनाय अरहन्तं सम्मासम्बुद्भं । यतो च, भो कच्चान, 
परिनिब्बुतो सो भगवा, परिनिब्बुतम्पि मयं भगवन्तं सरणं गच्छाम धम्मञ्च भिक्खुसङ्घञ्च। उपासकं मं भवं कच्चानो 
धारेतु अज्जतग्गे पाणुपेतं सरणं गत" न्ति। 


मधुरसुत्तं निट्टितं चतुत्थं । 
५. बोधिराजकुमारसुत्तं 


३२४. एवं मे सुतं - एकं समयं भगवा भग्गेसु विहरति सुसुमारगिरे भेसकळावने मिगदाये। तेन खो पन समयेन 
बोधिस्स राजकुमारस्स कोकनदो [कोकनुदो (स्या० कं० क०)] नाम पासादो अचिरकारितो होति अनज्झाबुड्ठो समणेन वा 
ब्राह्मणेन वा केनचि वा मनुस्सभूतेन। अथ खो बोधि राजकुमारो सञ्जिकापुत्तं माणवं आमन्तेसि -- “एहि त्वं, सम्म 
सञ्जिकापृत्त, येन भगवा तेनुपसङ्कम; उपसङ्कमित्वा मम वचनेन भगवतो पादे सिरसा वन्द, अप्पाबाधं अप्पातङ्कं लहुट्टानं 
बलं फासुविहारं पुच्छ - “बोधि, भन्ते, राजकुमारो भगवतो पादे सिरसा वन्दति, अप्पाबाधं अप्पातङ्कं लहुट्ठानं बलं 
फासुविहारं पुच्छतीति। एवञ्च वदेहि -- 'अधिवासेतु किर, भन्ते, भगवा बोधिस्स राजकुमारस्स स्वातनाय भत्तं सद्भि 
भिक्खुसङ्घेना'”ति। “एवं, भो"ति खो सञ्जिकापुत्तो माणवो बोधिस्स राजकुमारस्स पटिस्सुत्वा येन भगवा तेनुपसङ्कमि; 

उपसङ्कमित्वा भगवता सद्भि सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि । एकमन्तं निसिन्नो 
खो सञ्जिकापृत्तो माणवो भगवन्तं एतदवोच - “बोधि खो [बोधि भो गोतम (सी० स्या० कं० पी०)] राजकुमारो भोतो 
गोतमस्स पादे सिरसा वन्दति, अप्पाबाधं अप्पातङ्कं लहुट्ठानं बलं फासुविहारं पुच्छति। एवञ्च वदेति -- 'अधिवासेतु किर 
भवं गोतमो बोधिस्स राजकुमारस्स स्वातनाय भत्तं सद्भि भिक्खुसङ्घेना”ति। अधिवासेसि भगवा तुण्हीभावेन। अथ खो 
सञ्जिकापुत्तो माणवो भगवतो अधिवासनं विदित्वा उट्टायासना येन बोधि राजकुमारो तेनुपसङ्कमि; उपसङ्कमित्वा बोधि 
राजकुमारं एतदवोच -- “अवोचुम्ह भोतो वचनेन तं भवन्तं गोतमं -- “बोधि खो राजकुमारो भोतो गोतमस्स पादे सिरसा 
बन्दति, अप्पाबाधं अप्पातङ्कं लहुट्ठानं बलं फासुविहारं पुच्छति। एवञ्च वदेति -- अधिवासेतु किर भवं गोतमो बोधिस्स 
राजकुमारस्स स्वातनाय भत्तं सद्धि भिक्खुसङ्घेना'ति। अधिवुटुञ्च पन समणेन गोतमेना"ति। 


३२५. अथ खो बोधि राजकुमारो तस्सा रत्तिया अच्चयेन सके निवेसने पणीतं खादनीयं भोजनीयं पटियादापेत्वा, 
कोकनदञ्च पासादं ओदातेहि दुस्सेहि सन्थरापेत्वा याव पच्छिमसोपानकळेवरा [कळेबरा (सी०)], सञ्जिकापुत्तं माणवं 
आमन्तेसि - “एहि त्वं, सम्म सञ्जिकापृत्त, येन भगवा तेनुपसङ्कम; उपसङ्कमित्वा भगवतो कालं आरोचेहि - “कालो, 
भन्ते, नि्टितं भत्त'न्ति। “एवं, भो”ति खो सञ्जिकापृत्तो माणवो बोधिस्स राजकुमारस्स पटिस्सुत्वा येन भगवा 
तेनुपसङ्कमि; उपसङ्कमित्वा भगवतो कालं आरोचेसि - “कालो, भो गोतम, निड्टितं भत्त'न्ति। अथ खो भगवा 
पुब्बण्हसमयं निवासेत्वा पत्तचीवरमादाय येन बोधिस्स राजकुमारस्स निवेसनं तेनुपसङ्कमि । तेन खो पन समयेन बोधि 
राजकुमारो बहिद्वारकोद्टके ठितो होति भगवन्तं आगमयमानो। अद्दसा खो बोधि राजकुमारो भगवन्तं दूरतोव आगच्छन्तं । 
दिस्वान पच्चुग्गन्त्वा भगवन्तं अभिवादेत्वा पुरक्खत्वा येन कोकनदो पासादो तेनुपसङ्कमि। अथ खो भगवा पच्छिमं 
सोपानकळेवरं निस्साय अट्टासि। अथ खो बोधि राजकुमारो भगवन्तं एतदवोच - “अभिरुहतु [अभिरूहतु (स्या० कं० 
पी०) अक्कमतु (चूळव° २६८)], भन्ते, भगवा दुस्सानि, अभिरुहतु सुगतो दुस्सानि; यं मम अस्स दीघरत्तं हिताय 


“अभिरुहतु, भन्ते, भगवा। दुस्सानि, अभिरुहतु सुगतो दुस्सानि; यं मम अस्स दीघरत्तं हिताय सुखाया^ति। 


३२६. अथ खो भगवा आयस्मन्तं आनन्दं अपलोकेसि। अथ खो आयस्मा आनन्दो बोधि राजकुमारं एतदवोच - 
“संहरतु, राजकुमार, दुस्सानि; न भगवा चेलपटिकं [चेलपत्तिकं (सी० पी०)] अक्कमिस्सति। पच्छिमं जनतं तथागतो 
अनुकम्पती”ति [अपलोकेतीति (सब्बत्थ)] । अथ खो बोधि राजकुमारो दुस्सानि संहरापेत्वा उपरिकोकनदपासादे 
[उपरिकोकनदे पासादे (सी० पी० विनयेच), उपरिकोकनदे (स्या० कं०)] आसनानि पञ्ञपेसि। अथ खो भगवा कोकनदं 
पासादं अभिरुहित्वा पञ्जत्ते आसने निसीदि सद्भि भिक्खुसङ्घेन। अथ खो बोधि राजकुमारो बुद्भप्पमुखं भिक्खुसङ्घं पणीतेन 
खादनीयेन भोजनीयेन सहत्था सन्तप्पेसि सम्पवारेसि। अथ खो बोधि राजकुमारो भगवन्तं भृत्तावि ओनीतपत्तपाणि 
अञ्ञतरं नीचं आसनं गहेत्वा एकमन्तं निसीदि। एकमन्तं निसिन्नो खो बोधि राजकुमारो भगवन्तं एतदवोच -- “मय्हं खो, 
भन्ते, एवं होति - “न खो सुखेन सुखं अधिगन्तन्बं, दुक्खेन खो सुखं अधिगन्तब्ब'" न्ति । 


३२७. “मय्हम्पि खो, राजकुमार, पुब्बेव सम्बोधा अनभिसम्बुद्धस्स बोधिसत्तस्सेव सतो एतदहोसि - “न खो सुखेन 
सुखं अधिगन्तब्बं, दुक्खेन खो सुखं अधिगन्तब्ब'न्ति। सो खो अहं, राजकुमार, अपरेन समयेन दहरोव समानो 
सुसुकाळकेसो भद्रेन योब्बनेन समन्नागतो पठमेन वयसा अकामकानं मातापितूनं अस्सुमुखानं रुदन्तानं केसमस्सुं 
ओहारेत्वा कासायानि वत्थानि अच्छादेत्वा अगारस्मा अनगारियं पब्बजि। सो एवं पब्बजितो समानो किंकुसलगवेसी 
[किकुसलंगवेसी (क०)] अनुत्तरं सन्तिवरपदं परियेसमानो येन आळारो कालामो तेनुपसङ्कमि; उपसङ्कमित्वा आळारं 


www.tipitaka.org Vipassana Research Institute 


Page 158 sur 250 


कालामं एतदवोचं - इच्छामहं, आवुसो कालाम, इमस्मिं धम्मविनये ब्रह्मचरियं चरितुःन्ति। एवं वत्ते, राजकुमार, 
आळारो कालामो मं एतदवोच - 'विहरतायस्मा, तादिसो अयं धम्मो यत्थ विञ्ञू पुरिसो नचिरस्सेव सकं आचरियकं सयं 
अभिञ्जा सच्छिकत्वा उपसम्पज्ज विहरेय्या'ति। सो खो अहं, राजकुमार, नचिरस्सेव खिप्पमेव तं धम्मं परियापुणि । सो 
खो अहं, राजकुमार, तावतकेनेव ओद्टुपहतमत्तेन लपितलापनमत्तेन आणवादञ्च वदामि, थेरवादञ्च जानामि पस्सामीति 
च पटिजानामि, अहञ्चेव अञ्ञे च। तस्स मस्हं, राजकुमार, एतदहोसि -- “न खो आळारो कालामो इमं धम्मं केवलं 
सद्भामत्तकेन सयं अभिञ्ञा सच्छिकत्वा उपसम्पज्ज विहरामीति पवेदेति; अद्धा आळारो कालामो इमं धम्मं जानं पस्सं 
विहरती'ति। 


“अथ ख्वाहं, राजकुमार, येन आळारो कालामो तेनुपसङ्कमि; उपसङ्कमित्वा आळारं कालामं एतदवोचं - 
'कित्तावता नो, आवुसो कालाम, इमं धम्मं सयं अभिञ्ञा सच्छिकत्वा उपसम्पज्ज विहरामीति पवेदेसी'ति [उपसम्पज्ज 
पबेदेसीति (सी० स्या० कं० पी०)]? एवं वत्ते, राजकुमार, आळारो कालामो आकिञ्चञ्ञायतनं पवेदेसि। तस्स मय्हं, 
राजकुमार, एतदहोसि -- “न खो आळारस्सेव कालामस्स अत्थि सद्भा, मय्हंपत्थि सद्भा; न खो आळारस्सेब कालामस्स 
अत्थि वीरियं...पे०... सति... समाधि... पञ्ञा, मय्हंपत्थि पञ्ञा। यंनूनाहं यं धम्मं आळारो कालामो सयं अभिञ्ञा 
सच्छिकत्वा उपसम्पज्ज विहरामीति पवेदेति तस्स धम्मस्स सच्छिकिरियाय पदहेय्य'न्ति। सो खो अहं, राजकुमार, 
नचिरस्सेव खिप्पमेव तं धम्मं सयं अभिञ्ञा सच्छिकत्वा उपसम्पज्ज विहासिं। अथ ख्वाहं, राजकुमार, येन आळारो 
कालामो तेनुपसङ्कमि; उपसङ्कमित्वा आळारं कालामं एतदवोचं - 'एत्तावता नो, आवुसो कालाम, इमं धम्मं सयं 
अभिञ्जा सच्छिकत्वा उपसम्पज्ज पवेदेसी'ति? 'एत्तावता खो अहं, आवुसो, इमं धम्मं सयं अभिञ्जा सच्छिकत्वा 
उपसम्पज्ज पवेदेमी'ति। “अहम्पि खो, आवुसो, एत्तावता इमं धम्मं सयं अभिञ्ञा सच्छिकत्वा उपसम्पज्ज विहरामी'ति। 
"लाभा नो, आवुसो, सुलद्भं नो, आवुसो, ये मयं आयस्मन्तं तादिसं सब्रह्मचारि पस्साम। इति याहं धम्मं सयं अभिञ्ञा 
सच्छिकत्वा उपसम्पज्ज पवेदेमि, तं त्वं धम्मं सयं अभिञ्ञा सच्छिकत्वा उपसम्पज्ज विहरसि । यं त्वं धम्मं सयं अभिञ्जा 
सच्छिकत्वा उपसम्पज्ज विहरसि, तमहं धम्मं सयं अभिञ्ञा सच्छिकत्वा उपसम्पज्ज पवेदेमि। इति याहं धम्मं जानामि तं 
त्वं धम्मं जानासि; यं त्वं धम्मं जानासि तमहं धम्मं जानामि। इति यादिसो अहं, तादिसो तुवं; यादिसो तुवं तादिसो अहँ । 
एहि दानि, आवुसो, उभोव सन्ता इमं गणं परिहरामा'ति। इति खो, राजकुमार, आळारो कालामो आचरियो मे समानो 
(अत्तनो) [() नत्थि (सी० स्या० कं० पी०)] अन्तेवासि मं समानं अत्तना [अत्तनो (सी० पी०)] समसमं ठपेसि, उळाराय च 
मं पूजाय पूजेसि। तस्स मय्हं, राजकुमार, एतदहोसि - “नायं धम्मो निब्बिदाय न विरागाय न निरोधाय न उपसमाय न 
अभिञ्जाय न सम्बोधाय न निब्बानाय संवत्तति, यावदेव आकिञ्चञ्ञायतनूपपत्तिया'ति। सो खो अहं, राजकुमार, तं धम्मं 
अनलङ्करित्वा तस्मा धम्मा निब्बिज्ज अपक्कमि। 


३२८. “सो खो अहं, राजकुमार, किंकुसलगवेसी अनुत्तरं सन्तिवरपदं परियेसमानो येन उदको [उद्दको (सी० स्या० 
कं० पी०)] रामपृत्तो तेनुपसङ्कमि; उपसङ्कमित्वा उदकं रामपुत्तं एतदवोचं - 'इच्छामहं, आवुसो [आवुसो राम (सी० स्या० 
कं० क०) पस्स म० नि० १.२७८ पासरासिसृत्ते], इमस्मिं धम्मविनये ब्रह्मचरियं चरितु'न्ति। एवं वृत्ते, राजकुमार, उदको 
रामपुत्तो मं एतदवोच - “विहरतायस्मा, तादिसो अयं धम्मो यत्थ विञ्ञू पुरिसो नचिरस्सेव सकं आचरियकं सयं अभिञ्ञा 
सच्छिकत्वा उपसम्पज्ज विहरेय्या'ति। सो खो अहं, राजकुमार, नचिरस्सेव खिप्पमेव तं धम्मं परियापुणि। सो खो अहं, 
राजकुमार, तावतकेनेव ओट्डपहतमत्तेन लपितलापनमत्तेन आणवादञ्च वदामि, थेरवादञ्च जानामि पस्सामीति च 
पटिजानामि, अहञ्चेव अञ्जे च। तस्स मय्हं, राजकुमार, एतदहोसि - “न खो रामो इमं धम्मं केवलं सद्धामत्तकेन सयं 
अभिज्ञा सच्छिकत्वा उपसम्पज्ज विहरामीति पवेदेसि; अद्धा रामो इमं धम्मं जानं पस्सं विहासी'ति। अथ ख्वाहं, 

राजकुमार, येन उदको रामपृत्तो तेनुपसङ्कमि; उपसङ्कमित्वा उदकं रामपृत्तं एतदवोचं -- 'कित्तावता नो, आवुसो, 
रामो इमं धम्मं सयं अभिञ्जा सच्छिकत्वा उपसम्पज्ज विहरामीति पवेदेसी'ति? एवं वृत्ते, राजकुमार, उदको रामपुत्तो 
नेवसञ्ञजानासञ्जायतनं पवेदेसि । तस्स मय्हं, राजकुमार, एतदहोसि -- “न खो रामस्सेव अहोसि सद्धा, मय्हंपत्थि सद्धा; न 
खो रामस्सेव अहोसि वीरियं...पे०... सति... समाधि... पञ्जा, मय्हंपत्थि पञ्ञा। यंनूनाहं यं धम्मं रामो सयं अभिञ्ञा 
सच्छिकत्वा उपसम्पज्ज विहरामीति पवेदेति तस्स धम्मस्स सच्छिकिरियाय पदहेय्य'न्ति। सो खो अहं, राजकुमार, 
नचिरस्सेव खिप्पमेव तं धम्मं सयं अभिञ्ञा सच्छिकत्चा उपसम्पज्ज विहासि । 


“अथ ख्वाहं, राजकुमार, येन उदको रामपुत्तो तेनुपसङ्कमि; उपसङ्कमित्वा उदकं रामपुत्तं एतदवोचं - 'एत्तावता नो, 
आवुसो, रामो इमं धम्मं सयं अभिञ्जा सच्छिकत्वा उपसम्पज्ज पवेदेसी'ति? 'एत्तावता खो, आवुसो, रामो इमं धम्मं सयं 
अभिज्ञा सच्छिकत्वा उपसम्पज्ज पवेदेसी'ति। अहम्पि खो, आवुसो, एत्तावता इमं धम्मं सयं अभिञ्ञा सच्छिकत्वा 
उपसम्पज्ज विहरामी'ति। “लाभा नो, आवुसो, सुलद्धं नो, आवुसो, ये मयं आयस्मन्तं तादिसं सब्रह्मचारि पस्साम। इति यं 
धम्मं रामो सयं अभिञ्ञा सच्छिकत्वा उपसम्पज्ज पवेदेसि तं त्वं धम्मं सयं अभिञ्ञा सच्छिकत्वा उपसम्पज्ज विहरसि। यं 
त्वं धम्मं सयं अभिज्ञा सच्छिकत्वा उपसम्पज्ज विहरसि तं धम्मं रामो सयं अभिञ्ञा सच्छिकत्वा उपसम्पज्ज पवेदेसि । 
इति यं धम्मं रामो अभिञ्ञासि तं त्वं धम्मं जानासि; यं त्वं धम्मं जानासि तं धम्मं रामो अभिज्ञासि। इति यादिसो रामो 
अहोसि तादिसो तुवं, यादिसो तुवं तादिसो रामो अहोसि। एहि दानि, आवुसो, तुवं इमं गणं परिहरा'ति। इति खो, 
राजकुमार, उदको रामपुत्तो सब्रह्मचारी मे समानो आचरियट्टाने मं ठपेसि, उळाराय च मं पूजाय पूजेसि। तस्स मय्हं, 
राजकुमार, एतदहोसि - 'नायं धम्मो निब्बिदाय न विरागाय न निरोधाय न उपसमाय न अभिज्ञाय न सम्बोधाय न 
निब्बानाय संवत्तति, यावदेव नेवसञ्ञानासञ्ञायतनूपपत्तिया'ति। सो खो अहं, राजकुमार, तं धम्मं अनलङ्करित्वा तस्मा 
धम्मा निब्बिज्ज अपक्कमिं । 


३२९. “सो खो अहं, राजकुमार, किकुसलगवेसी अनुत्तरं सन्तिवरपदं परियेसमानो, मगधेसु अनुपुब्बेन चारिकं 
चरमानो, येन उरुवेला सेनानिगमो तदवसरिं। तत्थद्सं रमणीयं भूमिभागं, पासादिकञ्च वनसण्डं, नदीञ्च सन्दन्तिं सेतकं 
सृपतित्थं, रमणीयं समन्ता च गोचरगामं | तस्स मय्हं, राजकुमार, एतदहोसि - "रमणीयो वत, भो, भूमिभागो, पासादिको 
च वनसण्डो, नदिञ्च सन्दन्तिं सेतका सुपतित्था, रमणीया समन्ता [सामन्ता (?) पुरिमपिड्टेपि] च गोचरगामो। अलं बतिदं 
कुलपुत्तस्स पधानत्थिकस्स पधानाया'ति। सो खो अहं, राजकुमार, तत्थेव निसीदिं - 'अलमिदं पधानाया'ति। अपिस्सु मं, 
राजकुमार, तिस्सो उपमा पटिभंसु अनच्छरिया पुब्बे अस्सुतपुब्बा । 


“सेय्यथापि, राजकुमार, अल्लं कडं सस्नेहं उदके निकिखित्तं। अथ पुरिसो आगच्छेय्य उत्तरारणि आदाय - 'अग्गिं 
अभिनिब्बत्तेस्सामि, तेजो पातुकरिस्सामी'ति। तं कि मञ्जसि, राजकुमार, अपि नु सो पुरिसो अमुं अल्लं कडं सस्रेहं उदके 
निक्खित्तं उत्तरारणिं आदाय अभिमन्थेन्तो [अभिमत्थन्तो (स्या० कं० क०)] अग्गिं अभिनिब्बत्तेय्य, तेजो पातुकरेय्या”ति? 
“नो हिदं, भन्ते। तं किस्स हेतु? अदुज्हि, भन्ते, अल्लं कट्ठं सस्रेहं तञ्च पन उदके निक्खित्तं, यावदेव च पन सो पुरिसो 
किलमथस्स विघातस्स भागी अस्सा"ति। “एवमेव खो, राजकुमार, ये हि केचि समणा वा ब्राह्मणा वा कायेन चेव चित्तेन 
च कामेहि अवृपकट्टा विहरन्ति, यो च नेसं कामेसु कामच्छन्दो कामस्रेहो काममुच्छा कामपिपासा कामपरिळाहो सो च 
अज्ञत्तं न सुप्पहीनो होति, न सुप्पटिप्पस्सद्धो । ओपक्कमिका चेपि ते भोन्तो समणब्राह्मणा दुक्खा तिब्बा खरा कटुका 
वेदना वेदयन्ति, अभब्बाव ते जाणाय दस्सनाय अनुत्तराय सम्बोधाय। नो चेपि ते भोन्तो समणब्राह्मणा ओपक्कमिका 
दुक्खा तिब्बा खरा कटुका वेदना वेदयन्ति, अभब्बाव ते जाणाय दस्सनाय अनुत्तराय सम्बोधाय। अयं खो मं, राजकुमार, 

पठमा उपमा पटिभासि अनच्छरिया पुब्बे अस्सुतपुब्बा । 


३३०. “अपरापि खो मं, राजकुमार, दुतिया उपमा पटिभासि अनच्छरिया पुब्बे अस्सुतपुब्बा । सेय्यथापि, राजकुमार, 
अल्लं कट्टु सस्रेहं आरका उदका थले निक्खित्तं। अथ पुरिसो आगच्छेय्य उत्तरारणि आदाय - “अग्गिं 
अभिनिब्बत्तेस्सामि, तेजो पातुकरिस्सामी'ति। तं कि मञ्जसि, राजकुमार, अपि नु सो पुरिसो अमुं अल्लं कट्टं सस्रेहं 
आरका उदका थले निक्खित्तं उत्तरारणिं आदाय अभिमन्थेन्तो अग्गिं अभिनिब्वत्तेय्य, तेजो पातुकरेय्या”ति? “नो हिदं, 
भन्ते । तं किस्स हेतु? अदुञ्हि, भन्ते, अल्लं कडं सस्नेहं किञ्चापि आरका उदका थले निक्खित्तं, यावदेव च पन सो पुरिसो 
किलमथस्स विघातस्स भागी अस्सा”ति। “एवमेव खो, राजकुमार, ये हि केचि समणा वा ब्राह्मणा वा कायेन चेव चित्तेन 
च कामेहि वूपकट्ठा विहरन्ति, यो च नेसं कामेसु कामच्छन्दो कामस्रेहो काममुच्छा कामपिपासा कामपरिळाहो सो च 
अञ्झत्त न सुप्पहीनो होति, न सुप्पटिप्पस्सद्धो । ओपक्कमिका चेपि ते भोन्तो समणब्राह्मणा दुक्खा तिब्बा खरा कटुका 
वेदना वेदयन्ति, अभब्बाव ते जाणाय दस्सनाय अनुत्तराय सम्बोधाय। नो चेपि ते भोन्तो समणब्राह्मणा ओपक्कमिका 
दुक्खा तिब्बा खरा कटुका वेदना वेदयन्ति, अभब्बाव ते जाणाय दस्सनाय अनुत्तराय सम्बोधाय। अयं खो मं, राजकुमार, 
दुतिया उपमा पटिभासि अनच्छरिया पुब्बे अस्सुतपुब्बा । 


३३१. “अपरापि खो मं, राजकुमार, ततिया उपमा पटिभासि अनच्छरिया पुब्बे अस्सुतपुब्बा। सेय्यथापि, राजकुमार, 
सुक्खं कट्ठं कोळापं आरका उदका थले निक्खित्तं। अथ पुरिसो आगच्छेय्य उत्तरारणिं आदाय - “अग्गिं 
अभिनिब्बत्तेस्सामि, तेजो पातुकरिस्सामी'ति। तं कि मञ्ञसि, राजकुमार, अपि नु सो पुरिसो अमुं सुक्खं कटं कोळापं 
आरका उदका थले निक्खित्तं उत्तरारणिं आदाय अभिमन्थेन्तो अग्गिं अभिनिब्वत्तेय्य, तेजो पातुकरेय्या”ति? “एवं, 
भन्ते । तं किस्स हेतु? अदुञ्हि, भन्ते, सुकखं कटु कोळापं, तञ्च पन आरका उदका थले निक्खित्त"न्ति। “एवमेव खो, 
राजकुमार, ये हि केचि समणा वा ब्राह्मणा वा कायेन चेव चित्तेन च कामेहि वूपकड्टा विहरन्ति, यो च नेसं कामेसु 
कामच्छन्दो कामख्रेहो काममुच्छा कामपिपासा कामपरिळाहो सो च अज्झत्तं सुप्पहीनो होति सुप्पटिप्पस्सद्भो । 
ओपक्कमिका चेपि ते भोन्तो समणब्राह्मणा दुक्खा तिब्बा खरा कटुका वेदना वेदयन्ति, भब्बाव ते जाणाय दस्सनाय 
अनुत्तराय सम्बोधाय। नो चेपि ते भोन्तो समणब्राह्मणा ओपक्कमिका दुक्खा तिब्बा खरा कटुका वेदना वेदयन्ति, भब्बाव 
ते जाणाय दस्सनाय अनुत्तराय सम्बोधाय। अयं खो मं, राजकुमार, ततिया उपमा पटिभासि अनच्छरिया पुब्बे 
अस्सुतपुब्बा। इमा खो मं, राजकुमार, तिस्सो उपमा पटिभंसु अनच्छरिया पुब्बे अस्सुतपुब्बा । 


३३२. “तस्स मरहं, राजकुमार, एतदहोसि - 'यंनूनाहं दन्तेभिदन्तमाधाय [पस्स म० नि० १.२२० 
वितक्कसण्ठानसुत्ते], जिव्हाय तालुं आहच्च, चेतसा चित्तं अभिनिग्गण्हेय्यं अभिनिप्पीळेय्यं अभिसन्तापेय्य'न्ति। सो खो 
अहं, राजकुमार, दन्तेभिदन्तमाधाय, जिव्हाय तालुं आहच्च, चेतसा चित्तं अभिनिग्गण्हामि अभिनिप्पीळेमि 
अभिसन्तापेमि। तस्स मय्हं, राजकुमार, दन्तेभिदन्तमाधाय, जिव्हाय तालुं आहच्च, चेतसा चित्तं अभिनिग्गण्हतो 
अभिनिप्पीळयतो अभिसन्तापयतो कच्छेहि सेदा मुच्चन्ति। सेय्यथापि, राजकुमार, बलवा पुरिसो दुब्बलतरं पुरिसं सीसे वा 
गहेत्वा खन्धे वा गहेत्वा अभिनिग्गण्हेय्य अभिनिप्पीळेय्य अभिसन्तापेय्य; एवमेव खो मे, राजकुमार, दन्तेभिदन्तमाधाय, 
जिव्हाय तालुं आहच्च, चेतसा चित्तं अभिनिग्गण्हतो अभिनिप्पीळयतो अभिसन्तापयतो कच्छेहि सेदा मुच्चन्ति। आरद्भं 
खो पन मे, राजकुमार, वीरियं होति असल्लीनं, उपड़्टिता सति असम्मुडटा, सारद्भो च पन मे कायो होति अप्पटिप्पस्सद्भो, 
तेनेव दुक्खप्पधानेन पधानाभितुन्नस्स सतो। 

३३३. “तस्स मय्हं, राजकुमार, एतदहोसि - 'यंनूनाहं अप्पाणकंयेव झानं झायेय्य'न्ति। सो खो अहं, राजकुमार, 
मुखतो च नासतो च अस्सासपस्सासे उपरुन्धिं । तस्स मय्हं, राजकुमार, मुखतो च नासतो च अस्सासपस्सासेसु उपरुद्भेसु 
कण्णसोतेहि वातानं निक्खमन्तानं अधिमत्तो सद्दो होति। सेय्यथापि नाम कम्मारगग्गरिया धममानाय अधिमत्तो सद्दो होति, 
एवमेव खो मे, राजकुमार, मुखतो च नासतो च अस्सासपस्सासेसु उपरुद्धेसु कण्णसोतेहि वातानं निक्खमन्तानं अधिमत्तो 
सद्दो होति। आरद्ध खो पन मे, राजकुमार, वीरियं होति असल्लीनं, उपड्टिता सति असम्मुडटा, सारद्भो च पन मे कायो होति 
अप्पटिप्पस्सद्भो, तेनेव दुक्खप्पधानेन पधानाभितुन्नस्स सतो । 


“तस्स मय्हं, राजकुमार, एतदहोसि -- 'यंनूनाहं अप्पाणकंयेव झानं झायेय्य'न्ति सो खो अहं, राजकुमार, मुखतो च 
नासतो च कण्णतो च अस्सासपस्सासे उपरुन्धिं | तस्स मय्हं, राजकुमार, मुखतो च नासतो च कण्णतो च 
अस्सासपस्सासेसु उपरुद्धेसु अधिमत्ता वाता मुद्धनि ऊहनन्ति [ऊहन्ति (सी०), ओहनन्ति (स्या० कं), उहनन्ति (क०)]। 
सेय्यथापि, राजकुमार, बलवा पुरिसो तिण्हेन सिखरेन मुद्धनि अभिमत्थेय्य [मुद्धानं अभिमन्थेय्य (सी० पी०), मुद्धानं 
अभिमत्थेय्य (स्या० कं०)], एवमेव खो मे, राजकुमार, मुखतो च नासतो च कण्णतो च अस्सासपस्सासेसु उपरुद्भेसु 
अधिमत्ता वाता मुद्धनि ऊहनन्ति। आरद्ध खो पन मे, राजकुमार, वीरियं होति असल्लीनं, उपद्टिता सति असम्मुट्ठा, सारद्धो 
च पन मे कायो होति अप्पटिप्पस्सद्धो, तेनेव दुक्खप्पधानेन पधानाभितुन्नस्स सतो। 


“तस्स मय्हं, राजकुमार, एतदहोसि - 'यंनूनाहं अप्पाणकंयेव झानं झायेय्य'न्ति सो खो अहं, राजकुमार, मुखतो च 
नासतो च कण्णतो च अस्सासपस्सासे उपरुन्धिं । तस्स मय्हं, राजकुमार, मुखतो च नासतो च कण्णतो च 
अस्सासपस्सासेसु उपरुद्धेसु अधिमत्ता सीसे सीसवेदना होन्ति। सेय्यथापि, राजकुमार, बलवा पुरिसो दळहेन 
वरत्तकखण्डेन [वरत्तकबन्धनेन (सी०)] सीसे सीसवेठं ददेय्य; एवमेव खो मे, राजकुमार, मुखतो च नासतो च कण्णतो च 
अस्सासपस्सासेसु उपरुद्धेसु अधिमत्ता सीसे सीसवेदना होन्ति। आरद्भं खो पन मे, राजकुमार, वीरियं होति असल्लीनं, 
उपट्टिता सति असम्मुद्ठा, सारद्भो च पन मे कायो होति अप्पटिप्पस्सद्धो, तेनेव दुक्खप्पधानेन पधानाभितुन्नस्स सतो। 


“तस्स मय्हं, राजकुमार, एतदहोसि - 'यंनूनाहं अप्पाणकंयेव झानं झायेस्य'न्ति। सो खो अहं, राजकुमार, मुखतो च 
नासतो च कण्णतो च अस्सासपस्सासे उपरुन्धिं | तस्स मय्हं, राजकुमार, मुखतो च नासतो च कण्णतो च 
अस्सासपस्सासेसु उपरुद्धेसु अधिमत्ता वाता कुच्छि परिकन्तन्ति। सेय्यथापि, राजकुमार, दक्खो गोघातको वा 
गोघातकन्तेवासी वा तिण्हेन गोविकन्तनेन कुच्छिं परिकन्तेय्य, एवमेव खो मे, राजकुमार, मुखतो च नासतो च कण्णतो च 
अस्सासपस्सासेसु उपरुद्धेसु अधिमत्ता, वाता कुच्छिं परिकन्तन्ति। आरद्धं खो पन मे, राजकुमार, वीरियं होति असल्लीनं, 
उपड्टिता सति असम्मुट्ठा, सारद्भो च पन मे कायो होति अप्पटिप्पस्सद्भो, तेनेव दुक्खप्पधानेन पधानाभितुन्नस्स सतो। 


“तस्स मय्हं, राजकुमार, एतदहोसि -- 'यंनूनाहं अप्पाणकंयेव झानं झायेय्य'न्ति। सो खो अहं, राजकुमार, मुखतो च 
नासतो च कण्णतो च अस्सासपस्सासे उपरुन्धिं | तस्स मय्हं, राजकुमार, मुखतो च नासतो च कण्णतो च 
अस्सासपस्सासेसु उपरुद्धेसु अधिमत्तो कायस्मि डाहो होति। सेय्यथापि, राजकुमार, द्वे बलवन्तो पुरिसा दुब्बलतरं पुरिसं 
नानाबाहासु गहेत्वा अङ्गारकासुया सन्तापेय्युं सम्परितापेय्युं, एवमेव खो मे, राजकुमार, मुखतो च नासतो च कण्णतो च 
अस्सासपस्सासेसु उपरुद्धेसु अधिमत्तो कायस्मिं डाहो होति। आरद्ध खो पन मे, राजकुमार, वीरियं होति असल्लीनं, 
उपट्टिता सति असम्मुद्ठा, सारद्भो च पन मे कायो होति अप्पटिप्पस्सद्धो, तेनेव दुक्खप्पधानेन पधानाभितुन्नस्स सतो। 


“अपिस्सु मं, राजकुमार, देवता दिस्वा एवमाहंसु - 'कालङ्कतो समणो गोतमो'ति। एकच्चा देवता एवमाहंसु - न 

कालङ्कतो समणो गोतमो, अपि च कालङ्करोती'ति। एकच्चा देवता एवमाहंसु - “न कालङ्कतो समणो गोतमो, नापि 
कालङ्करोति। अरहं समणो गोतमो। विहारोत्वेव सो [विहारोत्वेवेसो (सी०)] अरहतो एवरूपो होती'ति [निहारोत्वेवेसो 
अरहतो ति (?)]। 


३३४. “तस्स मय्हं, राजकुमार, एतदहोसि -- “यंनूनाहं सब्बसो आहारुपच्छेदाय पटिपज्जेय्य'न्ति । अथ खो मं, 
राजकुमार, देवता उपसङ्कमित्वा एतदवोचुं - “मा खो त्वं, मारिस, सब्बसो आहारुपच्छेदाय पटिपज्जि । सचे खो त्वं, 
मारिस, सब्बसो आहारुपच्छेदाय पटिपज्जिस्ससि, तस्स ते मयं दिब्बं ओजं लोमकूपेहि अज्झोहारेस्साम [अज्झोहरिस्साम 
(स्या० कं० पी० क०)], ताय त्वं यापेस्ससी'ति। तस्स मस्हं, राजकुमार, एतदहोसि -- 'अहञ्चेव खो पन सब्बसो 
अजज्जितं [अजद्भुकं (सी० पी०), जद्भुकं (स्या० कं०)] पटिजानेय्यं । इमा च मे देवता दिब्बं ओजं लोमकूपेहि अज्झोहारेय्यु 
[अज्झोहरेय्युं (स्या० कं० पी० क०)], ताय चाहं यापेय्यं, तं ममस्स मुसा'ति। सो खो अहं, राजकुमार, ता देवता 
पच्चाचिक्खामि । “हल'न्ति वदामि। 


“तस्स मय्हं, राजकुमार, एतदहोसि - 'यंनूनाहं थोक थोकं आहारं आहारेय्यं पसतं पसतं, यदि वा मुग्गयूसं यदि वा 
कुलत्थयूसं यदि वा कळाययूसं यदि वा हरेणुकयूस'न्ति। सो खो अहं, राजकुमार, थोक थोकं आहारं आहारेसि पसतं 
पसतं, यदि वा मुग्गयूसं यदि वा कुलत्थयूसं यदि वा कळाययूसं यदि वा हरेणुकयूसं । तस्स मय्हं, राजकुमार, थोकं थोकं 
आहारं आहारयतो पसतं पसतं, यदि वा मुग्गयूसं यदि वा कुलत्थयूसं यदि वा कळाययूसं यदि वा हरेणुकयूसं, 
अधिमत्तकसिमानं पत्तो कायो होति। सेय्यथापि नाम आसीतिकपब्बानि वा काळपब्बानि वा, एवमेवस्सु मे अङ्गपच्चङ्गानि 
भवन्ति तायेवप्पाहारताय | सेय्यथापि नाम ओद्टुपदं, एवमेवस्सु मे आनिसदं होति तायेवप्पाहारताय । सेय्यथापि नाम 
वट्टनावव्ठी, एवमेवस्सु मे पिट्विकण्टको उण्णतावनतो होति तायेवप्पाहारताय। सेय्यथापि नाम जरसालाय गोपानसियो 
ओलुग्गविलुग्गा भवन्ति, एवमेवस्सु मे फासुळियो ओलुग्गबिलुग्गा भवन्ति तायेवप्पाहारताय। सेय्यथापि नाम गम्भीरे 
उदपाने उदकतारका गम्भीरगता ओक्खायिका दिस्सन्ति, एवमेवस्सु मे अक्खिकूपेसु अक्खितारका गम्भीरगता 
ओक्खायिका दिस्सन्ति तायेवप्पाहारताय। सेय्यथापि नाम तित्तकालाबु आमकच्छिन्नो वातातपेन संफुटितो [सम्फुसितो 
(स्या० कं०), संपुटीतो (क०) संफुटितोति एत्थ सङ्कचितोति अत्थो] होति सम्मिलातो, एवमेवस्सु मे सीसच्छवि संफुटिता 
होति सम्मिलाता तायेवप्पाहारताय। सो खो अहं, राजकुमार, 'उदरच्छवि परिमसिस्सामी'ति पिट्िकण्टकंयेव परिग्गण्हामि, 
“पिट्टिकण्टकं परिमसिस्सामी'ति उदरच्छवियेव परिग्गण्हामि। यावस्सु मे, राजकुमार, उदरच्छवि पिड्टिकण्टकं अल्लीना 
होति तायेवप्पाहारताय। सो खो अहं, राजकुमार, 'वच्चं वा मुत्तं वा करिस्सामी ति तत्थेव अवकुज्जो पपतामि 
तायेवप्पाहारताय। सो खो अहं, राजकुमार, इममेव कायं अस्सासेन्तो पाणिना गत्तानि अनुमज्जामि। तस्स म्ह, 
राजकुमार, पाणिना गत्तानि अनुमज्जतो पूतिमूलानि लोमानि कायस्मा पपतन्ति तायेवप्पाहारताय। अपिस्सु मं, राजकुमार, 
मनुस्सा दिस्वा एवमाहंसु - काळो समणो गोतमो'ति, एकच्चे मनुस्सा एवमाहंसु - “न काळो समणो गोतमो, सामो 
समणो गोतमो'ति। एकच्चे मनुस्सा एवमाहंसु - “न काळो समणो गोतमो, नपि सामो, मङ्गृरच्छवि समणो गोतमो'ति। 
यावस्सु मे, राजकुमार, ताव परिसुद्धो छविवण्णो परियोदातो उपहतो होति तायेवप्पाहारताय। 


३३५. “तस्स मय्हं, राजकुमार, एतदहोसि - ये खो केचि अतीतमद्भानं समणा वा ब्राह्मणा वा ओपक्कमिका 
दुक्खा तिब्बा [तिप्पा (सी० पी०)] खरा कटुका वेदना वेदयिसु, एतावपरमं नयितो भिय्यो। येपि हि केचि अनागतमद्धानं 
समणा वा ब्राह्मणा वा ओपक्कमिका दुक्खा तिब्बा खरा कटुका वेदना वेदयिस्सन्ति, एतावपरमं नयितो भिय्यो। येपि हि 
केचि एतरहि समणा वा ब्राह्मणा वा ओपक्कमिका दुक्खा तिब्बा खरा कटुका वेदना वेदयन्ति, एतावपरमं नयितो भिय्यो। 

न खो पनाहं इमाय कटुकाय दुक्करकारिकाय अधिगच्छामि उत्तरिमनुस्सधम्मा अलमरियजाणदस्सनविसेसं; सिया नु 
खो अञ्जो मग्गो बोधाया'ति। तस्स मय्हं, राजकुमार, एतदहोसि - "अभिजानामि खो पनाहं पितु सक्कस्स कम्मन्ते 
सीताय जम्बुच्छायाय निसिन्नो विविच्चेव कामेहि विविच्च अकुसलेहि धम्मेहि सवितक्कं सविचारं विवेकजं पीतिसुखं 
पठमं झानं उपसम्पज्ज विहरिता; सिया नु खो एसो मग्गो बोधाया'ति। तस्स मय्हं, राजकुमार, सतानुसारि विज्ञाणं अहोसि 
= 'एसेव मग्गो बोधाया'ति। तस्स मय्हं, राजकुमार, एतदहोसि - “कि नु खो अहं तस्स सुखस्स भायामि यं तं सुखं 
अञ्ञत्रेव कामेहि अञ्ञत्र अकुसलेहि धम्मेही'ति? तस्स मय्हं, राजकुमार, एतदहोसि -- “न खो अहं तस्स सुखस्स भायामि 
यं तं सुखं अञ्ञत्रेव कामेहि अञ्ञत्र अकुसलेहि धम्मेही'ति। 


“तस्स मय्हं, राजकुमार, एतदहोसि - “न खो तं सुकरं सुखं अधिगन्तुं एवं अधिमत्तकसिमानं पत्तकायेन । यंनूनाहं 
ओळारिकं आहारं आहारेय्यं ओदनकुम्मास'न्ति। सो खो अहं, राजकुमार, ओळारिकं आहारं आहारेसि ओदनकुम्मासं । 
तेन खो पन मं, राजकुमार, समयेन पञ्चवग्गिया भिक्खू पच्चुपट्ठिता होन्ति -- 'यं खो समणो गोतमो धम्मं अधिगमिस्सति 
तं नो आरोचेस्सती'ति। यतो खो अहं, राजकुमार, ओळारिकं आहारं आहारेसि ओदनकुम्मासं, अथ मे ते पञ्चवग्गिया 
भिक्खू निब्बिज्ज पक्कमिंसु - 'बाहुल्लिको [बाहुलिको (सी० पी०) सारत्थटीकाय संघभेदसिक्खापदवण्णनाय समेति] 
समणो गोतमो पधानविब्भन्तो, आवत्तो बाहुल्लाया'ति। 


उपसम्पज्ज विहासिं। वितक्कविचारानं वूपसमा... दुतियं झानं... ततियं झानं... चतुत्थं झानं उपसम्पज्ज विहासिं। सो एवं 
समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
पुब्बेनिवासानुस्सतिजाणाय चित्तं अभिनिन्नामेसिं। सो अनेकविहितं पुब्बेनिवासं अनुस्सरामि, सेय्यथिदं - एकम्पि जाति 


पठमा विज्जा अधिगता, अविज्जा विहता, विज्जा उप्पन्ना; तमो विहतो, आलोको उप्पन्नो - यथा तं अप्पमत्तस्स 
आतापिनो पहितत्तस्स विहरतो । 


“सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते सत्तानं 
चुतृपपातञाणाय चित्तं अभिनिन्नामेसि । सो दिब्बेन चक्खुना विसुद्रेन अतिक्कन्तमानुसकेन सत्ते पस्सामि चवमाने 
उपपज्जमाने हीने पणीते सुवण्णे दुब्बण्णे सुगते दुग्गते यथाकम्मूपगे सत्ते पजानामि ...पे०... अयं खो मे, राजकुमार, रत्तिया 
मज्झिमे यामे दुतिया विज्जा अधिगता, अविज्जा विहता, विज्जा उप्पन्ना; तमो विहतो, आलोको उप्पन्नो - यथा तं 
अप्पमत्तस्स आतापिनो पहितत्तस्स विहरतो । 


“सो एवं समाहिते चित्ते परिसुद्रे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते आसवानं 


यथाभूतं अब्भञ्ञासि; इमे आसवा'ःति यथाभूतं अब्भञ्ञासि...पे०... “अयं आसवनिरोधगामिनी पटिपदाःति यथाभूतं 
अब्भज्ञासिं। तस्स मे एवं जानतो एवं पस्सतो कामासवापि चित्तं विमुच्चित्थ, भवासवापि चित्तं विमुच्चित्थ, 
अविज्जासवापि चित्तं विमुच्चित्थ। विमृत्तस्मि विमुत्तमिति जाणं अहोसि। “खीणा जाति, वुसितं ब्रह्मचरियं, कतं करणीयं, 
नापरं इत्थत्ताया'ति अब्भज्ञासिं। अयं खो मे, राजकुमार, रत्तिया पच्छिमे यामे ततिया विज्जा अधिगता, अविज्जा विहता, 
विज्जा उप्पन्ना; तमो विहतो, आलोको उप्पन्नो - यथा तं अप्पमत्तस्स आतापिनो पहितत्तस्स विहरतो । 

३३७. “तस्स मय्हं, राजकुमार, एतदहोसि - अधिगतो खो म्यायं धम्मो गम्भीरो दुद्दसो दुरनुबोधो सन्तो पणीतो 
अतक्कावचरो निपुणो पण्डितवेदनीयो। आलयरामा खो पनायं पजा आलयरता आलयसम्मुदिता। आलयरामाय खो पन 
पजाय आलयरताय आलयसम्मुदिताय दुद्दसं इदं ठानं यदिदं ~ इदप्पच्चयतापटिच्चसमुप्पादो । इदम्पि खो ठानं दुद्दसं - 
यदिदं सब्बसङ्कारसमथो सब्बूपधिपटिनिस्सग्गो तण्हाकखयो विरागो निरोधो निब्बानं । अहञ्चेव खो पन धम्मं देसेय्यं, परे च 
मे न आजानेय्युं, सो ममस्स किलमथो, सा ममस्स विहेसा'ति। अपिस्सु मं, राजकुमार, इमा अनच्छरिया गाथायो पटिभंसु 
पुब्बे अस्सुतपुब्बा - 


'किच्छेन मे अधिगतं, हलं दानि पकासितुं। 
रागदोसपरेतेहि, नायं धम्मो सुसम्बुधो॥ 


"पटिसोतगामिं निपुणं, गम्भीरं दुद्दसं अणुं । 
रागरत्ता न दक्खन्ति, तमोखन्धेन आवुटा' [आवटा (सी०), आवुता (स्या० कं०)] ति॥ 


“इतिह मे, राजकुमार, पटिसञ्चिक्खतो अप्पोस्सुक्कताय चित्तं नमति नो धम्मदेसनाय। 


३३८. “अथ खो, राजकुमार, ब्रह्मुनो सहम्पतिस्स मम चेतसा चेतोपरिवितक्कमञ्जाय एतदहोसि - 'नस्सति वत, 
भो, लोको; विनस्सति वत, भो, लोको । यत्र हि नाम तथागतस्स अरहतो सम्मासम्बुद्भस्स अप्पोस्सुक्कताय चित्तं नमति 
[नमिस्सति (?)] नो धम्मदेसनाया'ति। अथ खो, राजकुमार, ब्रह्मा सहम्पति - सेय्यथापि नाम बलवा पुरिसो समिञ्जितं वा 
बाहं पसारेय्य पसारितं वा बाहं समिञ्जेय्य, एवमेव - ब्रह्मलोके अन्तरहितो मम पुरतो पातुरहोसि। अथ खो, राजकुमार, 
ब्रह्मा सहम्पति एकंसं उत्तरासङ्ग करित्वा येनाहं तेनञ्जलि पणामेत्वा मं एतदवोच - `देसेतु, भन्ते, भगवा धम्मं, देसेतु 
सुगतो धम्मं । सन्ति सत्ता अप्परजवखजातिका अस्सवनताय धम्मस्स परिहायन्ति; भविस्सन्ति धम्मस्स अञ्ञातारो'ति। 
इदमवोच, राजकुमार, ब्रह्मा सहम्पति; इदं वत्वा अथापरं एतदवोच - 


'पातुरहोसि मगधेसु पुब्बे, 

धम्मो असुद्धो समलेहि चिन्तितो। 

अपापुरेतं [अवापुरेतं (सी०)] अमतस्स द्वारं, 
सुणन्तु धम्मं विमलेनानुबुद्धं ॥ 


“सेले यथा पब्बतमुद्धनिड्टितो, 
यथापि पस्से जनतं समन्ततो । 
तथूपमं धम्ममयं सुमेध, 
पासादमारुय्ह समन्तचक्खु॥ 


"सोकावतिण्णं [सोकावकिण्णं (स्या०)] जनतमपेतसोको, 
अवेक्खस्सु जातिजराभिभूतं । 

उड्रेहि वीर, विजितसङ्गाम, 

सत्थवाह अणण [अनण (सी० स्या० कं० पी० क०)], विचर लोके । 

देसस्सु [देसेतु (स्या० कं० क०)] भगवा धम्मं, 
अञ्ञातारो भविस्सन्ती'ति॥ 


३३९. “अथ ख्वाहं, राजकुमार, ब्रह्मुनो च अज्झेसनं विदित्वा सत्तेसु च कारुञ्ञतं पटिच्च बुद्धचक्खुना लोकं 
वोलोकेसिं। अददसं खो अहं, राजकुमार, बुद्धचक्खुना लोकं वोलोकेन्तो सत्ते अप्परजक्खे महारजकखे तिक्खिन्द्रिय 
मुदिन्द्रिये स्वाकारे द्वाकारे सुविञ्ञापये दुविज्ञापये अप्पेकच्चे परलोकवज्जभयदस्साविने [दस्साविनो (स्या० कं० क०)] 
विहरन्ते, अप्पेकच्चे न परलोकवज्जभयदस्साविने विहरन्ते। सेय्यथापि नाम उप्पलिनियं वा पदुमिनियं वा पुण्डरीकिनियं 
वा अप्पेकच्चानि उप्पलानि वा पदुमानि वा पुण्डरीकानि वा उदके जातानि उदके संवड्डानि उदकानुग्गतानि 
अन्तोनिमुग्गपोसीनि, अप्पेकच्चानि उप्पलानि वा पदुमानि वा पुण्डरीकानि वा उदके जातानि उदके संवड्डानि 
उदकानुग्गतानि समोदकं ठितानि, अप्पेकच्चानि उप्पलानि वा पदुमानि वा पुण्डरीकानि वा उदके जातानि उदके संवड्डानि 
उदका अच्चुग्गम्म ठितानि [तिट्ठन्ति (सी० स्या० कं० पी०)] अनुपलित्तानि उदकेन, एवमेव खो अहं, राजकुमार, 
बुद्धचक्खुना लोकं वोलोकेन्तो असं सत्ते अप्परजक्खे महारजक्खे तिक्खिन्द्रिये मुदिन्द्रिये स्वाकारे द्वाकारे सुविञ्ञापये 
दुविज्ञापये, अप्पेकच्चे परलोकवज्जभयदस्साविने निहरन्ते, अप्पेकच्चे न परलोकवज्जभयदस्साविने विहरन्ते। अथ 
ख्वाहं, राजकुमार, ब्रह्मानं सहम्पति गाथाय पच्चभासि - 


“अपारुता तेसं अमतस्स द्वारा, 
ये सोतवन्तो पमुञ्चन्तु सद्भं । 
विहिससञ्जी पगुणं न भासि, 
धम्मं पणीतं मनुजेसु ब्रह्मेति॥ 


३४०. “अथ खो, राजकुमार, ब्रह्मा सहम्पति 'कतावकासो खोम्हि भगवता धम्मदेसनाया'ति मं अभिवादेत्वा 
पदक्खिणं कत्वा तत्थेवन्तरधायि । 


“तस्स मय्हं, राजकुमार, एतदहोसि -- 'कस्स नु खो अहं पठमं धम्मं देसेय्यं? को इमं धम्मं खिप्पमेव 
आजानिस्सती'ति? तस्स मय्हं, राजकुमार, एतदहोसि -- `अयं खो आळारो कालामो पण्डितो वियत्तो मेधावी दीघरत्तं 
अप्परजक्खजातिको । यंनूनाहं आळारस्स कालामस्स पठमं धम्मं देसेय्यं; सो इमं धम्मं खिप्पमेव आजानिस्सती'ति। अथ 
खो मं, राजकुमार, देवता उपसङ्कमित्वा एतदवोच - “सत्ताहकालङ्कतो, भन्ते, आळारो कालामो'ति। जाणञ्च पन मे 
दस्सनं उदपादि - 'सत्ताहकालङ्कतो आळारो कालामो'ति। तस्स मय्हं, राजकुमार, एतदहोसि -- *महाजानियो खो 
आळारो कालामो। सचे हि सो इमं धम्मं सुणेय्य, खिप्पमेव आजानेय्या'ति। तस्स मय्हं, राजकुमार, एतदहोसि - 'कस्स नु 
खो अहं पठमं धम्मं देसेय्यं? को इमं धम्मं खिप्पमेब आजानिस्सती'ति? तस्स मय्हं, राजकुमार, एतदहोसि -- `अयं खो 
उदको रामपुत्तो पण्डितो वियत्तो मेधावी दीघरत्तं अप्परजक्खजातिको । यंनूनाहं उदकस्स रामपुत्तस्स पठमं धम्मं देसेय्यं; सो 
इमं धम्मं खिप्पमेव आजानिस्सतीति। अथ खो मं, राजकुमार, देवता उपसङ्कमित्वा एतदवोच -- 'अभिदोसकालङ्कतो, 
भन्ते, उदको रामपृत्तो'ति। जाणञ्च पन मे दस्सनं उदपादि - “अभिदोसकालङ्कतो उदको रामपृत्तो'ति। तस्स मह, 
राजकुमार, एतदहोसि - 'महाजानियो खो उदको रामपृत्तो। सचे हि सो इमं धम्मं सुणेय्य, खिप्पमेव आजानेय्या'ति। 


३४१. “तस्स मय्हं, राजकुमार, एतदहोसि - 'कस्स नु खो अहं पठमं धम्मं देसेय्यं? को इमं धम्मं खिप्पमेव 
आजानिस्सती'ति? तस्स मय्हं, राजकुमार, एतदहोसि -- 'बहुकारा खो मे पञ्चवग्गिया भिक्खू ये मं पधानपहितत्तं 

उपट्टहिंसु । यंनूनाहं पञ्चवग्गियानं भिकखूनं पठमं धम्मं देसेय्य'न्ति। तस्स मय्हं, राजकुमार, एतदहोसि -- 'कहं नु खो 
एतरहि पञ्चवग्गिया भिक्खू विहरन्ती'ति। अइसं ख्वाहं, राजकुमार, दिब्बेन चक्खुना विसुद्रेन अतिक्कन्तमानुसकेन 
पञ्चवग्गिये भिक्खू बाराणसियं विहरन्ते इसिपतने मिगदाये। अथ ख्वाहं, राजकुमार, उरुवेलायं यथाभिरन्तं विहरित्वा येन 
बाराणसी तेन चारिकं पक्कमि । 


“अद्दसा खो मं, राजकुमार, उपको आजीवको अन्तरा च गयं अन्तरा च बोधि अद्भानमग्गप्पटिपन्नं। दिस्वान मं 
एतदवोच - 'विप्पसन्नानि खो ते, आवुसो, इन्द्रियानि, परिसुद्धो छविवण्णो परियोदातो। कंसि त्वं, आवुसो, उद्दिस्स 
पब्बजितो? को वा ते सत्था? कस्स वा त्वं धम्मं रोचेसी'ति? एवं वुत्ते, अहं, राजकुमार, उपकं आजीवकं गाथाहि 
अज्झभासि - 


“सब्बाभिभू सब्बविदूहमस्मि, 
सब्बेसु धम्मेसु अनूपलित्तो । 
सब्बञ्जहो तण्हाक्खये विमुत्तो, 
सयं अभिञ्ञाय कमुद्दिसेय्यं॥ 


“न मे आचरियो अत्थि, सदिसो मे न बिज्जति। 
सदेवकस्मिं लोकस्मिं, नत्थि मे पटिपुग्गलो॥ 


“अहञ्हि अरहा लोके, अहं सत्था अनुत्तरो। 
एकोम्हि सम्मासम्बुद्धो, सीतिभूतोस्मि निब्बुतो॥ 


*धम्मचक्कं पवत्तेतुं, गच्छामि कासिनं पुरं । 
अन्धीभूतस्मिं [अन्धभूतस्मिं (सी० स्या० पी०)] लोकस्मिं, आहञ्छं [आहञ्जि (स्या० कं० क०)] 
अमतदुन्दुभिःन्ति॥ 


“यथा खो त्वं, आवुसो, पटिजानासि अरहसि अनन्तजिनो'ति। 


“मादिसा वे जिना होन्ति, ये पत्ता आसवक्खयं । 
जिता मे पापका धम्मा, तस्माहमुपक [तस्माहं उपका (सी० स्या० कं० पी०)] जिनो'ति॥ 


“एवं वुत्ते, राजकुमार, उपको आजीवको 'हुपेय्यपावुसो'ति [हुवेय्यपावुसो (सी० पी०), हुवेय्याबुसो (स्या० कं०)] 
वत्वा सीसं ओकम्पेत्वा उम्मग्गं गहेत्वा पक्कामि । 


३४२. “अथ ख्वाहं, राजकुमार, अनुपुब्बेन चारिकं चरमानो येन बाराणसी इसिपतनं मिगदायो येन पञ्चबग्गिया 
भिक्खू तेनुपसङ्कमिं। अद्दसंसु खो मं, राजकुमार, पञ्चवग्गिया भिक्खू दूरतोव आगच्छन्तं । दिस्वान अञ्जमञ्ञं सण्ठपेसुं 
-- अयं खो, आवुसो, समणो गोतमो आगच्छति बाहुल्लिको पधानविब्भन्तो आवत्तो बाहुल्लाय। सो नेव अभिवादेतब्बो, 
न पच्चुड्टातब्बो, नास्स पत्तचीवरं पटिग्गहेतब्बं; अपि च खो आसनं ठपेतब्बं - सचे सो आकङ्किस्सति निसीदिस्सती'ति। 
यथा यथा खो अहं, राजकुमार, पञ्चवग्गिये भिक्खू उपसङ्कमि [उपसङ्कमामि (सी० पी०)], तथा तथा पञ्चवग्गिया भिक्खू 

नासक्खिंसु सकाय कतिकाय सण्ठातुं। अप्पेकच्चे मं पच्चुग्गन्त्वा पत्तचीवरं पटिग्गहेसुं। अप्पेकच्चे आसनं 
पञ्जपेसुं। अप्पेकच्चे पादोदकं उपद्ठुपेसुँ। अपि च खो मं नामेन च आवुसोवादेन च समुदाचरन्ति | एवं वुत्ते, अहं, 
राजकुमार, पञ्चवग्गिये भिक्खू एतदवोचं - “मा, भिक्खवे, तथागतं नामेन च आवुसोवादेन च समुदाचरथ [समुदाचरित्थ 
(सी० स्या० कं० पी०)]; अरहं, भिक्खवे, तथागतो सम्मासम्बुद्धो। ओदहथ, भिक्खवे, सोतं । अमतमधिगतं । 
अहमनुसासामि, अहं धम्मं देसेमि । यथानुसिट्ठ तथा पटिपज्जमाना नचिरस्सेव - यस्सत्थाय कुलपुत्ता सम्मदेव अगारस्मा 
अनगारियं पब्बजन्ति तदनुत्तरं - ब्रह्मचरियपरियोसानं दिट्टेव धम्मे सयं अभिञ्ञा सच्छिकत्वा उपसम्पज्ज 
विहरिस्सथा'ति। एवं वृत्ते, राजकुमार, पञ्चवग्गिया भिक्खू मं एतदवोचुं - “तायपि खो त्वं, आवुसो गोतम, इरियाय 
[चरियाय (स्या० कं०)] ताय पटिपदाय ताय दुक्करकारिकाय नाज्झगमा उत्तरिमनुस्सधम्मा अलमरियजाणदस्सनविसेसं; 
कि पन त्वं एतरहि बाहुल्लिको पधानविब्भन्तो आवत्तो बाहुल्लाय अधिगमिस्ससि उत्तरिमनुस्सधम्मा 
अलमरियजाणदस्सनविसेस' न्ति? एवं वृत्ते, अहं, राजकुमार, पञ्चवग्गिये भिक्खू एतदवोचं - “न, भिक्खवे, तथागतो 
बाहुल्लिको न पधानविब्भन्तो न आवत्तो बाहुल्लाय। अरहं, भिक्खवे, तथागतो सम्मासम्बुद्धो। ओदहथ, भिक्खवे, सोतं । 
अमतमधिगतं । अहमनुसासामि, अहं धम्मं देसेमि | यथानुसिड्ं तथा पटिपज्जमाना नचिरस्सेव -- यस्सत्थाय कुलपृत्ता 
सम्मदेव अगारस्मा अनगारियं पब्बजन्ति तदनुत्तरं - ब्रह्मचरियपरियोसानं दिट्टेव धम्मे सयं अभिञ्जा सच्छिकत्वा 
उपसम्पज्ज विहरिस्सथा'ति। दुतियम्पि खो, राजकुमार, पञ्चवग्गिया भिक्खू मं एतदवोचुं - “तायपि खो त्वं, आवुसो 
गोतम, इरियाय ताय पटिपदाय ताय दुक्‍्करकारिकाय नाज्झगमा उत्तरिमनुस्सधम्मा अलमरियजाणदस्सनविसेसं; कि पन 
त्वं एतरहि बाहुल्लिको पधानविब्भन्तो आवत्तो बाहुल्लाय अधिगमिस्ससि उत्तरिमनुस्सधम्मा 
अलमरियजाणदस्सनविसेस' न्ति? दुतियम्पि खो अहं, राजकुमार, पञ्चवग्गिये भिक्खू एतदवोचं -- “न, भिकखवे, तथागतो 
बाहुल्लिको न पधानविब्भन्तो न आवत्तो बाहुल्लाय। अरहं, भिकखवे, तथागतो सम्मासम्बुद्धो। ओदहथ, भिकखवे, सोतं । 
अमतमधिगतं । अहमनुसासामि, अहं धम्मं देसेमि । यथानुसिट्ठं तथा पटिपज्जमाना नचिरस्सेव - यस्सत्थाय कुलपुत्ता 
सम्मदेव अगारस्मा अनगारियं पब्बजन्ति तदनुत्तरं - ब्रह्मचरियपरियोसानं दिट्टेव धम्मे सयं अभिञ्जा सच्छिकत्वा 
उपसम्पज्ज विहरिस्सथा'ति। ततियम्पि खो, राजकुमार, पञ्चवग्गिया भिक्खू मं एतदवोचुं - 'तायपि खो त्वं, आवुसो 
गोतम, इरियाय ताय पटिपदाय ताय दुक्करकारिकाय नाज्झगमा उत्तरिमनुस्सधम्मा अलमरियजाणदस्सनविसेसं; कि पन 
त्वं एतरहि बाहुल्लिको पधानविब्भन्तो आवत्तो बाहुल्लाय अधिगमिस्ससि उत्तरिमनुस्सधम्मा 
अलमरियजाणदस्सनविसेस' न्ति? एवं वुत्ते, अहं, राजकुमार, पञ्चवग्गिये भिक्खू एतदवोचं - 'अभिजानाथ मे नो तुम्हे, 
भिक्खवे, इतो पुब्बे एवरूपं पभावितमेत' न्ति [भासितमेतन्ति (सी० स्या० विनयेपि)]? “नो हेतं, भन्ते' । “अरहं, भिक्खवे, 
तथागतो सम्मासम्बुद्रो। ओदहथ, भिक्खवे, सोतं । अमतमधिगतं। अहमनुसासामि, अहं धम्मं देसेमि । यथानुसिट्ं तथा 
पटिपज्जमाना नचिरस्सेव - यस्सत्थाय कुलपृत्ता सम्मदेव अगारस्मा अनगारियं पब्बजन्ति तदनुत्तरं - 
ब्रह्मचरियपरियोसानं दिड्टेव धम्मे सयं अभिञ्ञा सच्छिकत्वा उपसम्पज्ज विहरिस्सथा'ति। 


““असक्खि खो अहं, राजकुमार, पञ्चवग्गिये भिक्खू सञ्ञापेतुं। द्वेपि सुदं, राजकुमार, भिक्खू ओवदामि । तयो 
भिक्खू पिण्डाय चरन्ति। यं तयो भिक्खू पिण्डाय चरित्वा आहरन्ति, तेन छब्बग्गिया [छब्बग्गा (सी० स्या० कं०), छब्बग्गो 
(पी०)] यापेम। तयोपि सुदं, राजकुमार, भिक्खू ओवदामि, द्वे भिक्खू पिण्डाय चरन्ति । यं द्वे भिक्खू पिण्डाय चरित्वा 
आहरन्ति तेन छब्बग्गिया यापेम। 


३४३. “अथ खो, राजकुमार, पञ्चवग्गिया भिक्खू मया एवं ओवदियमाना एवं अनुसासियमाना नचिरस्सेव - 
यस्सत्थाय कुलपुत्ता सम्मदेव अगारस्मा अनगारियं पब्बजन्ति तदनुत्तरं - ब्रह्मचरियपरियोसानं दिद्देव धम्मे सयं अभिञ्ञा 

सच्छिकत्वा उपसम्पज्ज विहरिंसू'ति। एवं वृत्ते, बोधि राजकुमारो भगवन्तं एतदवोच - “कीव चिरेन नु खो, भन्ते, 
भिक्खु तथागतं विनायकं [नायकं (?)] लभमानो - यस्सत्थाय कुलपृत्ता सम्मदेव अगारस्मा अनगारियं पब्बजन्ति 
तदनुत्तरं - ब्रह्मचरियपरियोसानं दिट्देव धम्मे सयं अभिञ्ञा सच्छिकत्वा उपसम्पज्ज विहरेय्या ति? “तेन हि, राजकुमार, 
तंयेवेत्थ पटिपुच्छिस्सामि। यथा ते खमेय्य, तथा नं ब्याकरेय्यासि। तं कि मञ्जसि, राजकुमार, कुसलो त्वं हत्थारूळहे 
[हत्थारू्हे (सी० पी०)] अङ्कुसगय्हे [अङ्कुसगण्हे (स्या० कं०)] सिप्पे"ति? “एवं, भन्ते, कुसलो अहं हत्थारूळहे 
अङ्कसगय्हे सिप्पे"ति। “तं कि मञ्जसि, राजकुमार, इध पुरिसो आगच्छेय्य -- "बोधि राजकुमारो हत्थारूळहं अङ्कुसगय्हं 
सिप्पं जानाति; तस्साहं सन्तिके हत्थारूळहं अङ्कसगय्हं सिप्पं सिक्खिस्सामी ति । सो चस्स अस्सद्धो; यावतकं सद्धेन 
पत्तब्बं तं न सम्पापुणेय्य। सो चस्स बह्वाबाधो; यावतकं अप्पाबाधेन पत्तब्बं तं न सम्पापुणेय्य। सो चस्स सठो मायावी; 
यावतकं असठेन अमायाविना पत्तब्बं तं न सम्पापुणेय्य। सो चस्स कुसीतो; यावतकं आरद्भवीरियेन पत्तब्बं तं न 
सम्पापुणेय्य। सो चस्स दुप्पञ्जो; यावतकं पञ्जवता पत्तब्बं तं न सम्पापुणेय्य । तं कि मञ्जसि, राजकुमार, अपि नु सो 
पुरिसो तव सन्तिके हत्थारूळहं अङ्कुसगय्हं सिप्पं सिक्खेय्या ति? “एकमेकेनापि, भन्ते, अङ्गेन समन्नागतो सो पुरिसो न 
मम सन्तिके हत्थारूळहं अङ्कुसगय्हं सिप्पं सिक्खेय्य, को पन वादो पञ्चहङ्गेही ति! 


३४४. “तं कि मञ्जसि, राजकुमार, इथ पुरिसो आगच्छेय्य -- “बोधि राजकुमारो हत्थारूळहं अङ्कुसगय्हं सिप्पं 
जानाति; तस्साहं सन्तिके हत्थारूळहं अङ्कुसगय्हं सिप्पं सिक्खिस्सामी'ति । सो चस्स सद्धो; यावतकं सद्धेन पत्तब्बं तं 
सम्पापुणेय्य। सो चस्स अप्पाबाधो; यावतकं अप्पाबाधेन पत्तब्बं तं सम्पापुणेय्य। सो चस्स असठो अमायावी; यावतकं 
असठेन अमायाविना पत्तब्बं तं सम्पापुणेय्य। सो चस्स आरद्भवीरियो; यावतकं आरद्भवीरियेन पत्तब्बं तं सम्पापुणेय्य। सो 
चस्स पञ्ञवा; यावतकं पञ्ञवता पत्तब्बं तं सम्पापुणेय्य । तं कि मञ्जसि, राजकुमार, अपि नु सो पुरिसो तव सन्तिके 
हत्थारूळहं अङ्कसगय्हं सिप्पं सिक्खेय्या ति? “एकमेकेनापि, भन्ते, अङ्गेन समन्नागतो सो पुरिसो मम सन्तिके हत्थारूळहं 
अङ्कुसगय्हं सिप्पं सिक्खेय्य, को पन वादो पञ्चहङ्गेही ति! “एवमेव खो, राजकुमार, पज्चिमानि पधानियङ्गानि। कतमानि 
पञ्च? इध, राजकुमार, भिक्खु सद्भो होति; सद्दहति तथागतस्स बोधि -- इतिपि सो भगवा अरहं सम्मासम्बुद्भो 
विज्जाचरणसम्पन्नो सुगतो लोकविदू अनुत्तरो पुरिसदम्मसारथि सत्था देवमनुस्सानं बुद्धो भगवा ति; अप्पाबाधो होति 
अप्पातङ्को समवेपाकिनिया गहणिया समन्नागतो नातिसीताय नाच्चुण्हाय मज्झिमाय पधानक्खमाय; असठो होति 
अमायावी यथाभूतं अत्तानं आविकत्ता सत्थरि वा विञ्जूसु वा सब्रह्मचारीसु; आरद्भवीरियो विहरति अकुसलानं धम्मानं 
पहानाय कुसलानं धम्मानं उपसम्पदाय, थामवा दळहपरक्कमो अनिक्खित्तधुरो कुसलेसु धम्मेसु; पञ्ञवा होति 
उदयत्थगामिनिया पञ्ञाय समन्नागतो अरियाय निब्बेधिकाय सम्मादुक्खक्खयगामिनिया। इमानि खो, राजकुमार, पञ्च 
पधानियङ्गानि। 


३४५. “इमेहि, राजकुमार, पञ्चहि पधानियङ्गेहि समन्नागतो भिक्खु तथागतं विनायकं लभमानो - यस्सत्थाय 
कुलपृत्ता सम्मदेव अगारस्मा अनगारियं पब्बजन्ति तदनुत्तरं - ब्रह्मचरियपरियोसानं दिट्देव धम्मे सयं अभिञ्जा 
सच्छिकत्वा उपसम्पज्ज विहरेय्य सत्त वस्सानि। तिट्ठन्तु, राजकुमार, सत्त वस्सानि। इमेहि पञ्चहि पधानियङ्गेहि 
समन्नागतो भिक्खु तथागतं विनायकं लभमानो - यस्सत्थाय कुलपुत्ता सम्मदेव अगारस्मा अनगारियं पब्बजन्ति तदनुत्तरं 
- ब्रह्मचरियपरियोसानं दिट्टेव धम्मे सयं अभिञ्जा सच्छिकत्वा उपसम्पज्ज विहरेय्य छब्बस्सानि... पञ्च वस्सानि... चत्तारि 
वस्सानि... तीणि वस्सानि... द्वे वस्सानि... एकं वस्सं । तिट्ठतु, राजकुमार, एकं वस्सं । इमेहि पञ्चहि पधानियङ्गेहि 
समन्नागतो भिक्खु तथागतं विनायकं लभमानो - यस्सत्थाय कुलपुत्ता सम्मदेव अगारस्मा अनगारियं पब्बजन्ति तदनुत्तरं 
- ब्रह्मचरियपरियोसानं दिट्टेव धम्मे सयं अभिज्ञा सच्छिकत्वा उपसम्पज्ज विहरेय्य सत्त मासानि | तिइन्तु, राजकुमार, 

सत्त मासानि। इमेहि पञ्चहि पधानियङ्गेहि समन्नागतो भिक्खु तथागतं विनायकं लभमानो - यस्सत्थाय कुलपृत्ता 
सम्मदेव अगारस्मा अनगारियं पब्बजन्ति तदनुत्तरं - ब्रह्मचरियपरियोसानं दिट्टेव धम्मे सयं अभिञ्जा सच्छिकत्वा 
उपसम्पज्ज विहरेय्य छ मासानि... पञ्च मासानि... चत्तारि मासानि... तीणि मासानि... द्वे मासानि... एकं मासं... अड्डमासं । 
तिट्ठतु, राजकुमार, अड्डमासो। इमेहि पञ्चहि पधानियङ्गेहि समन्नागतो भिक्खु तथागतं विनायकं लभमानो - यस्सत्थाय 
कुलपुत्ता सम्मदेव अगारस्मा अनगारियं पब्बजन्ति तदनुत्तरं - ब्रह्मचरियपरियोसानं दिट्टेव धम्मे सयं अभिञ्ञा 
सच्छिकत्वा उपसम्पज्ज विहरेय्य सत्त रत्तिन्दिवानि। तिइुन्तु, राजकुमार, सत्त रत्तिन्दिवानि। इमेहि पञ्चहि पधानियङ्गेहि 
समन्नागतो भिक्खु तथागतं विनायकं लभमानो - यस्सत्थाय कुलपुत्ता सम्मदेव अगारस्मा अनगारियं पब्बजन्ति तदनुत्तरं 
- ब्रह्मचरियपरियोसानं दिट्टेव धम्मे सयं अभिज्ञा सच्छिकत्वा उपसम्पज्ज विहरेय्य छ रत्तिन्दिवानि... पञ्च रत्तिन्दिवानि... 
चत्तारि रत्तिन्दिबानि... तीणि रत्तिन्दिवानि...्वे रत्तिन्दिवानि... एकं रत्तिन्दिवं | तिट्ठतु, राजकुमार, एको रत्तिन्दिवो। इमेहि 
पञ्चहि पधानियङ्गेहि समन्नागतो भिक्खु तथागतं विनायकं लभमानो सायमनुसिट्टो पातो विसेसं अधिगमिस्सति, 
पातमनुसिट्टो सायं विसेसं अधिगमिस्सती ˆ ति। एवं वुत्ते, बोधि राजकुमारो भगवन्तं एतदवोच - “अहो बुद्धो, अहो धम्मो, 
अहो धम्मस्स स्वाक्खातता! यत्र हि नाम सायमनुसिट्टो पातो विसेसं अधिगमिस्सति, पातमनुसिट्टो सायं विसेसं 
अधिगमिस्सती' ति! 


३४६. एवं वुत्ते, सञ्जिकापुत्तो माणवो बोधिं राजकुमार एतदवोच -- “एवमेव पनायं भवं बोधि -- “अहो बुद्धो, अहो 
धम्मो, अहो धम्मस्स स्वाक्खातता ति च वदेति [वदेसि (सी०), पवेदेति (स्या० कं०)]; अथ च पन न तं भवन्तं गोतमं सरणं 
गच्छति धम्मञ्च भिक्खुसङ्घञ्चा”ति। “मा हेवं, सम्म सञ्जिकापृत्त, अवच; मा हेवं, सम्म सञ्जिकापुत्त, अवच । सम्मुखा 
मेतं, सम्म सञ्जिकापुत्त, अय्याय सुतं, सम्मुखा पटिग्गहितँ” । “एकमिदं, सम्म सञ्जिकापृत्त, समयं भगवा कोसम्बियं 
विहरति घोसितारामे। अथ खो मे अय्या कुच्छिमती येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं 
निसीदि। एकमन्तं निसिन्ना खो मे अय्या भगवन्तं एतदवोच - यो मे अयं, भन्ते, कुच्छिगतो कुमारको वा कुमारिका वा 
सो भगवन्तं सरणं गच्छति धम्मञ्च भिक्खुसङ्घञ्च | उपासकं तं भगवा धारेतु अज्जतग्गे पाणुपेतं सरणं गतः न्ति। एकमिदं, 
सम्म सञ्जिकापृत्त, समयं भगवा इधेव भग्गेसु विहरति सुसुमारगिरे भेसकळावने मिगदाये। अथ खो मं धाति अङ्केन 
हरित्वा येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं अट्ठासि। एकमन्तं ठिता खो मं धाति 
भगवन्तं एतदवोच - अयं, भन्ते, बोधि राजकुमारो भगवन्तं सरणं गच्छति धम्मञ्च भिक्खुसङ्घञ्च। उपासकं तं भगवा 
धारेतु अज्जतग्गे पाणुपेतं सरणं गत'न्ति। एसाहं, सम्म सञ्जिकापृत्त, ततियकम्पि भगवन्तं सरणं गच्छामि धम्मञ्च 
भिक्खुसङ्घञ्च । उपासकं मं भगवा धारेतु अज्जतग्गे पाणुपेतं सरणं गत” न्ति। 


बोधिराजकुमारसुत्तं निड्टितं पञ्चमं । 
६. अङ्गलिमालसृत्तं 


३४७. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तेन खो पन समयेन 
रञ्ञो पसेनदिस्स कोसलस्स विजिते चोरो अङ्गलिमालो नाम होति लुद्दो लोहितपाणि हतपहते निविट्ठो अदयापन्नो 
पाणभूतेसु । तेन गामापि अगामा कता, निगमापि अनिगमा कता, जनपदापि अजनपदा कता । सो मनुस्से वधित्वा वधित्वा 
अङ्गुलीनं मालं धारेति। अथ खो भगवा पुब्बण्हसमयं निवासेत्वा पत्तचीवरमादाय सावत्थिं पिण्डाय पाविसि। सावत्थियं 
पिण्डाय चरित्वा पच्छाभत्तं पिण्डपातपटिक्कन्तो सेनासनं संसामेत्वा पत्तचीवरमादाय येन चोरो अङ्गुलिमालो तेनद्धानमग्गं 


www.tipitaka.org Vipassana Research Institute 


Page 170 sur 250 


पटिपज्जि। अददसासुं खो गोपालका पसुपालका कस्सका पथाविनो भगवन्तं येन चोरो अङ्कलिमालो 
तेनद्भानमग्गपटिपन्नं । दिस्वान भगवन्तं एतदवोचुं - “मा, समण, एतं मग्गं पटिपज्जि। एतस्मिं, समण, मग्गे चोरो 
अङ्गलिमालो नाम लुद्दो लोहितपाणि हतपहते निविट्टो अदयापन्नो पाणभूतेसु । तेन गामापि अगामा कता, निगमापि 
अनिगमा कता, जनपदापि अजनपदा कता। सो मनुस्से वधित्वा वधित्वा अङ्गलीनं मालं धारेति। एतञ्हि, समण, मग्गं 
दसपि पुरिसा वीसम्पि पुरिसा तिसम्पि पुरिसा चत्तारीसम्पि पुरिसा पञ्जासम्पि पुरिसा सङ्करित्वा सङ्करित्वा [संहरित्वा 
संहरित्वा (सी० पी०), सङ्गरित्वा (स्या० कं०)] पटिपज्जन्ति। तेपि चोरस्स अङ्गलिमालस्स हत्थत्थं गच्छन्ती"ति। एवं वुत्ते, 
भगवा तुण्हीभूतो अगमासि। दुतियम्पि खो गोपालका...पे०... ततियम्पि खो गोपालका पसुपालका कस्सका पथाविनो 
भगवन्तं एतदवोचुं - “मा, समण, एतं मग्गं पटिपज्जि, एतस्मिं समण मग्गे चोरो अङ्गुलिमालो नाम लुद्दो लोहितपाणि 
हतपहते निविट्डो दयापन्नो पाणभूतेसु, तेन गामापि अगामा कता, निगमापि अनिगमा कता, जनपदापि अजनपदा कता। 
सो मनुस्से वधित्वा वधित्वा अङ्गूलीनं मालं धारेति । एतञ्हि समण मग्गं दसपि पुरिसा वीसम्पि पुरिसा तिसम्पि पुरिसा 
चत्तारीसम्पि पुरिसा पञ्जासम्मि पुरिसा सङ्करित्वा सङ्करित्वा पटिपज्जन्ति। तेपि चोरस्स अङ्गलिमालस्स हत्थत्थं 
गच्छन्ती”ति। 


३४८. अथ खो भगवा तुण्हीभूतो अगमासि। अद्दसा खो चोरो अङ्गलिमालो भगवन्तं दूरतोव आगच्छन्तं । 
दिस्वानस्स एतदहोसि -- “अच्छरियं वत, भो, अब्मुतं वत, भो! इमञ्हि मग्गं दसपि पुरिसा वीसम्पि पुरिसा तिसम्पि पुरिसा 
चत्तारीसम्पि पुरिसा पञ्ञासम्पि पुरिसा सङ्करित्वा सङ्करित्वा पटिपज्जन्ति। तेपि मम हत्थत्थं गच्छन्ति। अथ च पनायं 
समणो एको अदुतियो पसय्ह मञ्जे आगच्छति । यंनूनाहं इमं समणं जीविता वोरोपेय्य''न्ति। अथ खो चोरो अङ्गलिमालो 
असिचम्मं गहेत्वा धनुकलापं सन्नय्हित्वा भगवन्तं पि्टितो पिट्टितो अनुबन्धि। अथ खो भगवा तथारूपं इद्भाभिसङ्कारं 
अभिसङ्घासि [अभिसङ्घारेसि (स्या० कं० क०)] यथा चोरो अङ्गलिमालो भगवन्तं पकतिया गच्छन्तं सब्बथामेन गच्छन्तो न 
सक्कोति सम्पापुणितुं । अथ खो चोरस्स अङ्गलिमालस्स एतदहोसि -- “अच्छरियं वत, भो, अब्भुतं वत, भो! अहज्हि पुब्बे 
हत्थिम्पि धावन्तं अनुपतित्वा गण्हामि, अस्सम्पि धावन्तं अनुपतित्वा गण्हामि, रथम्पि धावन्तं अनुपतित्वा गण्हामि, 
मिगम्पि धावन्तं अनुपतित्वा गण्हामि; अथ च पनाहं इमं समणं पकतिया गच्छन्तं सब्बथामेन गच्छन्तो न सक्कोमि 
सम्पापुणितु''न्ति! ठितोव भगवन्तं एतदवोच - “तिट्ठ, तिट्ठ, समणा ति। “ठितो अहं, अङ्गलिमाल, त्वञ्च तिड्ठा ति। 
अथ खो चोरस्स अङ्गलिमालस्स एतदहोसि -- “इमे खो समणा सक्यपुत्तिया सच्चवादिनो सच्चपटिञ्ञा । अथ पनायं 
समणो गच्छं येवाह - 'ठितो अहं, अङ्गलिमाल, त्वञ्च तिट्ठा'ति । यंनूनाहं इमं समणं पुच्छेय्य''न्ति। 


३४९. अथ खो चोरो अङ्गलिमालो भगवन्तं गाथाय अज्झभासि - 


“गच्छं वदेसि समण ठितोम्हि, 
ममञ्च बूसि ठितमड्टितोति । 
पुच्छामि तं समण एतमत्थं, 

कथं ठितो त्वं अहमट्टितोम्ही"ति॥ 


“ठितो अहं अङ्गलिमाल सब्बदा, 


सब्बेसु भूतेसु निधाय दण्डं । 
तुवञ्च पाणेसु असञ्जतोसि, 

तस्मा ठितोहं तुवमद्ितोसी”ति॥ 


“चिरस्सं वत मे महितो महेसी, 

महावनं पापुणि सच्चवादी [महावनं समणोयं पच्चुपादि (सी०), महावनं समण पच्चुपादि (स्या० कं०)] । 

सोहं चरिस्सामि पहाय पापं [सोहं चिरस्सापि पहास्सं पापं (सी), सोहं चरिस्सामि पजहिस्सं पापं (स्या० कं०)], 
सुत्वान गाथं तव धम्मयूत्तंˆ॥ 


इत्वेव चोरो असिमावुधञ्च, 
सोब्भे पपाते नरके अकिरि। 
अवन्दि चोरो सुगतस्स पादे, 
तत्थेव नं पब्बज्जं अयाचि॥ 


बुद्धो च खो कारुणिको महेसि, 
यो सत्था लोकस्स सदेवकस्स। 
“तमेहि भिक्खू'ति तदा अवोच, 
एसेव तस्स अह भिक्खुभावोति॥ 


३५०. अथ खो भगवा आयस्मता अङ्गुलिमालेन पच्छासमणेन येन सावत्थि तेन चारिकं पक्कामि। अनुपुब्बेन 
चारिकं चरमानो येन सावत्थि तदवसरि । तत्र सुदं भगवा सावत्थियं विहरति जेतवने अनाथपिण्डिकस्स आरामे। तेन खो 
पन समयेन रञ्जो पसेनदिस्स कोसलस्स अन्तेपुरद्वारे महाजनकायो सन्निपतित्वा उच्चासद्दो महासद्दो होति - “चोरो ते, 
देव, विजिते अङ्गलिमालो नाम लुद्दो लोहितपाणि हतपहते निविट्ठो अदयापन्नो पाणभूतेसु । तेन गामापि अगामा कता, 
निगमापि अनिगमा कता, जनपदापि अजनपदा कता । सो मनुस्से वधित्वा वधित्वा अङ्गुलीनं मालं धारेति । तं देवो 
पटिसेधेतू'ति। 


अथ खो राजा पसेनदि कोसलो पञ्चमत्तेहि अस्ससतेहि सावत्थिया निक्खमि दिवा दिवस्स। येन आरामो तेन 
पाविसि। यावतिका यानस्स भूमि यानेन गन्त्वा याना पच्चोरोहित्वा पत्तिकोव येन भगवा तेनुपसङ्कमि; उपसङ्कमित्वा 
भगवन्तं अभिवादेत्वा एकमन्तं निसीदि | एकमन्तं निसिन्नं खो राजानं पसेनदिं कोसलं भगवा एतदवोच - “कि नु ते, 
महाराज, राजा वा मागधो सेनियो बिम्बिसारो कुपितो वेसालिका वा लिच्छवी अञ्जे वा पटिराजानो "ति? “न खो मे, भन्ते, 
राजा मागधो सेनियो बिम्बिसारो कुपितो, नापि वेसालिका लिच्छवी, नापि अञ्ञे पटिराजानो। चोरो मे, भन्ते, विजिते 
अङ्गलिमालो नाम लुद्दो लोहितपाणि हतपहते निविट्ठो अदयापन्नो पाणभूतेसु । तेन गामापि अगामा कता, निगमापि 
अनिगमा कता, जनपदापि अजनपदा कता। सो मनुस्से वधित्वा वधित्वा अङ्गलीनं मालं धारेति । ताहं, भन्ते, 
पटिसेधिस्सामी"ति। “सचे पन त्वं, महाराज, अङ्गुलिमालं पस्सेय्यासि केसमस्सुं ओहारेत्वा कासायानि वत्थानि 
अच्छादेत्वा अगारस्मा अनगारियं पब्बजितं, विरतं पाणातिपाता, विरतं अदिन्नादाना, विरतं मुसावादा, एकभत्तिकं, 
ब्रह्मचारि, सीलवन्तं, कल्याणधम्मं, किन्ति नं करेय्यासी'ति? “अभिवादेय्याम वा, भन्ते, पच्चुट्रेय्याम वा आसनेन वा 
निमन्तेय्याम, अभिनिमन्तेय्याम वा नं चीवरपिण्डपातसेनासनगिलानप्पच्चयभेसज्जपरिक्खारेहि, धम्मिकं वा अस्स 
रक्खावरणगुत्ति संविदहेय्याम। कुतो पनस्स, भन्ते, दुस्सीलस्स पापधम्मस्स एवरूपो सीलसंयमो भविस्सती "ति? 

तेन खो पन समयेन आयस्मा अङ्गलिमालो भगवतो अविदूरे निसिन्नो होति। अथ खो भगवा दक्खिणं बाहुं पग्गहेत्वा 
राजानं पसेनदिं कोसलं एतदवोच - “एसो, महाराज, अङ्गलिमालो ति । अथ खो रञ्जो पसेनदिस्स कोसलस्स अहुदेव 
भयं, अह छम्भितत्तं, अह॒ लोमहंसो। अथ खो भगवा राजानं पसेनदिं कोसलं भीतं संविग्गं लोमहट्टजातं विदित्वा राजानं 
पसेनदिं कोसलं एतदवोच - “मा भायि, महाराज, नत्थि ते इतो भय''न्ति। अथ खो रञ्जो पसेनदिस्स कोसलस्स यं 
अहोसि भयं वा छम्मितत्तं वा लोमहंसो वा सो पटिप्पस्सम्भि। अथ खो राजा पसेनदि कोसलो येनायस्मा अङ्गलिमालो 
तेनुपसङ्कमि; उपसङ्कमित्वा आयस्मन्तं अङ्गलिमालं एतदवोच - “अय्यो नो, भन्ते, अङ्गलिमालो ति? “एवं, 
महाराजा”ति। ““कथंगोत्तो अय्यस्स पिता, कथंगोत्ता माता ति? “गग्गो खो, महाराज, पिता, मन्ताणी माता”ति। 
“अभिरमतु, भन्ते, अय्यो गग्गो मन्ताणिपृत्तो। अहमय्यस्स गग्गस्स मन्ताणिपुत्तस्स उस्सुक्कं करिस्सामि 
चीवरपिण्डपातसेनासनगिलानप्पच्चयभेसज्जपरिक्खारान न्ति । 


३५९. तेन खो पन समयेन आयस्मा अङ्गलिमालो आरञ्जिको होति पिण्डपातिको पंसुकूलिको तेचीवरिको। अथ 
खो आयस्मा अङ्गलिमालो राजानं पसेनदिं कोसलं एतदवोच - “अलं, महाराज, परिपुण्णं मे चीवर न्ति। अथ खो राजा 
पसेनदि कोसलो येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नो खो 
राजा पसेनदि कोसलो भगवन्तं एतदवोच - “अच्छरियं, भन्ते, अब्भुतं, भन्ते! यावञ्चिदं, भन्ते, भगवा अदन्तानं दमेता, 
असन्तानं समेता, अपरिनिब्बुतानं परिनिब्बापेता । यञ्हि मयं, भन्ते, नासक्खिम्हा दण्डेनपि सत्थेनपि दमेतुं सो भगवता 
अदण्डेन असत्थेनेव [असत्थेन (स्या० कं०)] दन्तो। हन्द च दानि [हन्द दानि (स्या० कं० पी०)] मयं, भन्ते, गच्छाम; 
बहुकिच्चा मयं बहुकरणीया”ति। “यस्सदानि, महाराज, कालं मञ्जसी"ति। अथ खो राजा पसेनदि कोसलो उट्टायासना 
भगवन्तं अभिवादेत्वा पदक्खिणं कत्वा पक्कामि। 


अथ खो आयस्मा अङ्गुलिमालो पुब्बण्हसमयं निवासेत्वा पत्तचीवरमादाय सावत्थियं पिण्डाय पाविसि। अद्दसा खो 
आयस्मा अङ्गुलिमालो सावत्थियं सपदानं पिण्डाय चरमानो अञ्जतरं इत्थि मूळहगब्मं विघातगब्मं [विसातगब्भं (स्या० 
कं० पी० क०)] | दिस्वानस्स एतदहोसि - “किलिस्सन्ति वत, भो, सत्ता; किलिस्सन्ति वत, भो, सत्ता"ति! अथ खो 
आयस्मा अङ्गलिमालो सावत्थियं पिण्डाय चरित्वा पच्छाभत्तं पिण्डपातपटिक्कन्तो येन भगवा तेनुपसङ्कमि; उपसङ्कमित्वा 
भगवन्तं अभिवादेत्वा एकमन्तं निसीदि। एकमन्तं निसिन्नो खो आयस्मा अङ्गलिमालो भगवन्तं एतदवोच - “इधाहं, 
भन्ते, पुब्बण्हसमयं निवासेत्वा पत्तचीवरमादाय सावत्थिं पिण्डाय पाविसिं। अद्दसं खो अहं, भन्ते, सावत्थियं सपदानं 
पिण्डाय चरमानो अञ्जतरं इत्थि मूळहगन्भं विघातगब्मं ˆ । दिस्वान मय्हं एतदहोसि -- “किलिस्सन्ति वत, भो, सत्ता; 
किलिस्सन्ति वत, भो, सत्ता”ति! 


“नतेन हि त्वं, अङ्गलिमाल, येन सा इत्थी तेनुपसङ्कम; उपसङ्कमित्वा तं इत्थिं एवं वदेहि -- `यतोहं, भगिनि, जातो 
[भगिनि जातिया जातो (सी०)] नाभिजानामि सञ्चिच्च पाणं जीविता वोरोपेता, तेन सच्चेन सोत्थि ते होतु, सोत्थि 
गब्भस्सा'"ति। 


“सो हि नून मे, भन्ते, सम्पजानमुसावादो भविस्सति। मया हि, भन्ते, बहू सञ्चिच्च पाणा जीविता वोरोपिता”ति। 
“नतेन हि त्वं, अङ्गलिमाल, येन सा इत्थी तेनुपसङ्कम; उपसङ्कमित्वा तं इत्थिं एवं वदेहि -- `यतोहं, भगिनि, अरियाय 
जातिया जातो, नाभिजानामि सञ्चिच्च पाणं जीविता वोरोपेता, तेन सच्चेन सोत्थि ते होतु, सोत्थि गब्भस्सा'”ति। 


“एवं, भन्ते" ति खो आयस्मा अङ्गुलिमालो भगवतो पटिस्सुत्वा येन सा इत्थी तेनुपसङ्कमि; उपसङ्कमित्वा तं इत्थिं 

एतदवोच - “यतोहं, भगिनि, अरियाय जातिया जातो, नाभिजानामि सञ्चिच्च पाणं जीविता वोरोपेता, तेन सच्चेन 
सोत्थि ते होतु, सोत्थि गब्भस्सा 'ति। अथ ख्वास्सा इत्थिया सोत्थि अहोसि, सोत्थि गब्भस्स | 


अथ खो आयस्मा अङ्गलिमालो एको वूपकट्टो अप्पमत्तो आतापी पहितत्तो विहरन्तो नचिरस्सेव - यस्सत्थाय 
कुलपुत्ता सम्मदेव अगारस्मा अनगारियं पब्बजन्ति तदनुत्तरं - ब्रह्मचरियपरियोसानं दिट्देव धम्मे सयं अभिञ्ञा 
सच्छिकत्वा उपसम्पज्ज विहासि। 'खीणा जाति वुसितं ब्रह्मचरियं, कतं करणीयं, नापरं इत्थत्ताया'ति अब्भञ्ञासि। 
अञ्जतरो खो पनायस्मा अङ्घलिमालो अरहतं अहोसि। 


३५२. अथ खो आयस्मा अङ्गुलिमालो पुब्बण्हसमयं निवासेत्वा पत्तचीवरमादाय सावत्थिं पिण्डाय पाविसि। तेन खो 
पन समयेन अञ्जेनपि लेड खित्तो आयस्मतो अङ्गुलिमालस्स काये निपतति, अञ्जेनपि दण्डो खित्तो आयस्मतो 
अङ्गलिमालस्स काये निपतति, अञ्ञेनपि सक्खरा खित्ता आयस्मतो अङ्गलिमालस्स काये निपतति। अथ खो आयस्मा 
अङ्गुलिमालो भिन्नेन सीसेन, लोहितेन गळन्तेन, भिन्नेन पत्तेन, विप्फालिताय सङ्घाटिया येन भगवा तेनुपसङ्कमि। अद्दसा 
खो भगवा आयस्मन्तं अङ्गुलिमालं दूरतोव आगच्छन्तं । दिस्वान आयस्मन्तं अङ्गलिमालं एतदवोच - “अधिवासेहि त्वं, 
ब्राह्मण, अधिवासेहि त्वं, ब्राह्मण | यस्स खो त्वं, ब्राह्मण, कम्मस्स विपाकेन बहूनि वस्सानि बहूनि वस्ससतानि बहूनि 
वस्ससहस्सानि निरये पच्चेय्यासि तस्स त्वं, ब्राह्मण, कम्मस्स विपाकं दिट्टेव धम्मे पटिसंवेदेसी”ति। अथ खो आयस्मा 
अङ्गलिमालो रहोगतो पटिसल्लीनो विमुत्तिसुखं पटिसंवेदि; तायं वेलायं इमं उदानं उदानेसि - 


“यो पुब्बेव [यो च पुब्बे (सी० स्या० कं० पी०)] पमज्जित्वा, पच्छा सो नप्पमज्जति। 
सोमं [सो इमं (सी०)] लोकं पभासेति, अब्भा मृत्तोब चन्दिमा॥ 


““यस्स पापं कतं कम्मं, कुसलेन पिधीयति [पिथीयति (सी० स्या० कं० पी०)]। 
सोमं लोकं पभासेति, अब्भा मुत्तोव चन्दिमा॥ 


“यो हवे दहरो भिक्खु, युञ्जति बुद्धसासने । 
सोमं लोकं पभासेति, अब्भा मुत्तोव चन्दिमा॥ 


“दिसा हि मे धम्मकथं सुणन्तु, 
दिसा हि मे युञ्जन्तु बुद्धसासने । 
दिसा हि मे ते मनुजा भजन्तु, 

ये धम्ममेवादपयन्ति सन्तो॥ 


“दिसा हि मे खन्तिवादानं, अविरोधप्पसंसीनं । 
सुणन्तु धम्मं कालेन, तञ्च अनुविधीयन्तु॥ 


“न हि जातु सो मम॑ हिंसे, अञ्जं वा पन किञ्चि नं [कञ्चि नं (सी० स्या० कं० पी०), कञ्चनं (?)]। 
पप्पुय्य परमं सन्तिं, रक्खेय्य तसथावरे॥ 


““उदकञ्हि नयन्ति नेत्तिका, उसुकारा नमयन्ति [दमयन्ति (क०)] तेजनं । 

दारु नमयन्ति तच्छका, अत्तानं दमयन्ति पण्डिता॥ 


“दण्डेनेके दमयन्ति, अङ्कसेहि कसाहि च। 
अदण्डेन असत्थेन, अहं दन्तोम्हि तादिना॥ 


““अहिंसकोति मे नामं, हिंसकस्स पुरे सतो। 
अज्जाहं सच्चनामोम्हि, न नं हिंसामि किञ्चि नं [कञ्चि नं (सी० स्या० कं० पी०), कञ्चनं (?)]॥ 


“चोरो अहं पुरे आसि, अद्भुलिमालोति विस्सुतो । 
वुय्हमानो महोघेन, बुद्धं सरणमागमं ॥ 


“लोहितपाणि पुरे आसि, अङ्गुलिमालोति विस्सुतो। 
सरणगमनं पस्स, भवनेत्ति समूहता॥ 


““तादिसं कम्मं कत्वान, बहुं दुग्गतिगामिनं । 
फुट्टो कम्मवरिपाकेन, अणणो भुञ्जामि भोजनं॥ 


““पमादमनुयुञ्जन्ति, बाला दुम्मेधिनो जना। 
अप्पमादञ्च मेधावी, धनं सेटुंव रक्खति॥ 


“मा पमादमनुयुञ्जेथ, मा कामरति सन्थवं । 
अप्पमत्तो हि झायन्तो, पप्पोति विपुलं [परमं (क०)] सुखं॥ 


“स्वागतं [सागतं (सी० पी०)] नापगतं [नाम सगतं (क०)], नयिदं दुम्मन्तितं मम। 
संविभत्तेसु [सुविभत्तेसु (स्या० कं०), सविभत्तेसु (सी० क०), पटिभत्तेसु (पी०)] धम्मेसु, यं सेट तदुपागमं ॥ 


“स्वागतं नापगतं, नयिदं दुम्मन्तितं मम । 
तिस्सो विज्जा अनुप्पत्ता, कतं बुद्धस्स सासन" न्त्ति॥ 


अङ्गुलिमालसुत्तं निट्टितं छटुँ। 
७. पियजातिकसुत्तं 
३५३. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तेन खो पन समयेन 
अञ्ञतरस्स गहपतिस्स एकपुत्तको पियो मनापो कालङ्कतो होति। तस्स कालंकिरियाय नेव कम्मन्ता पटिभन्ति न भत्तं 
पटिभाति। सो आळाहनं गन्त्वा कन्दति -- “कहं, एकपुत्तक, कहं, एकपुत्तका”ति! अथ खो सो गहपति येन भगवा 
तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नं खो तं गहपति भगवा एतदवोच - 


“न खो ते, गहपति, सके चित्ते ठितस्स इन्द्रियानि, अत्थि ते इन्द्रियानं अञ्ञथत्त”'न्ति। “किञ्दि मे, भन्ते, इन्द्रियानं 
नाञ्ञथत्तं भविस्सति; मय्हञ्हि, भन्ते, एकपृत्तो पियो मनापो कालङ्कतो । तस्स कालंकिरियाय नेव कम्मन्ता पटिभन्ति, न 

भत्तं पटिभाति। सोहं आळाहनं गन्त्वा कन्दामि - “कहं, एकपुत्तक, कहं, एकपुत्तका””ति! “एवमेतं, गहपति, 
एवमेतं, गहपति [एवमेतं गहपति (पी० सकिदेव), एवमेव (सी० सकिदेव)]! पियजातिका हि, गहपति, 
सोकपरिदेवदुक्खदोमनस्सुपायासा पियप्पभविका"ति। “कस्स खो [किस्स नु खो (सी०)] नामेतं, भन्ते, एवं भविस्सति - 
“पियजातिका सोकपरिदेवदुक्खदोमनस्सुपायासा पियप्पभविका'ति? पियजातिका हि खो, भन्ते, आनन्दसोमनस्सा 
पियप्पभविका”ति। अथ खो सो गहपति भगवतो भासितं अनभिनन्दित्वा पटिक्कोसित्वा उड्ठायासना पक्कामि । 


३५४. तेन खो पन समयेन सम्बहला अकखधुत्ता भगवतो अविदूरे अक्खेहि दिब्बन्ति। अथ खो सो गहपति येन ते 
अक्खधृत्ता तेनुपसङ्कमि; उपसङ्कमित्वा अक्खधृत्ते एतदवोच - “इधाहं, भोन्तो, येन समणो गोतमो तेनुपसङ्कमि; 
उपसङ्कमित्वा समणं गोतमं अभिवादेत्वा एकमन्तं निसीदिं। एकमन्तं निसिन्नं खो मं, भोन्तो, समणो गोतमो एतदवोच - 
“न खो ते, गहपति, सके चित्ते ठितस्स इन्द्रियानि, अत्थि ते इन्द्रियानं अञ्जथत्त'न्ति। एवं वृत्ते, अहं, भोन्तो, समणं गोतमं 
एतदवोचं - 'किञ्हि मे, भन्ते, इन्द्रियानं नाञ्जथत्तं भविस्सति; मय्हञ्हि, भन्ते, एकपुत्तको पियो मनापो कालङ्कतो। तस्स 
कालंकिरियाय नेव कम्मन्ता पटिभन्ति, न भत्तं पटिभाति। सोहं आळाहनं गन्त्वा कन्दामि - कहं, एकपुत्तक, कहं, 
एकपृत्तका'ति! एवमेतं, गहपति, एवमेतं, गहपति! पियजातिका हि, गहपति, सोकपरिदेवदुक्खदोमनस्सुपायासा 
पियप्पभविका'ति। "कस्स खो नामेतं, भन्ते, एवं भविस्सति - पियजातिका सोकपरिदेवदुक्खदोमनस्सुपायासा 
पियप्पभविका? पियजातिका हि खो, भन्ते, आनन्दसोमनस्सा पियप्पभविका'ति। अथ ख्वाहं, भोन्तो, समणस्स गोतमस्स 
भासितं अनभिनन्दित्वा पटिक्कोसित्वा उट्ठायासना पक्कमि 'न्ति। “एवमेतं, गहपति, एवमेतं, गहपति! पियजातिका हि, 
गहपति, आनन्दसोमनस्सा पियप्पभविका”ति। अथ खो सो गहपति “समेति मे अक्खधृत्तेही”ति पक्कामि। अथ खो इदं 
कथावत्थु अनुपुब्बेन राजन्तेपुरं पाविसि । 


३५५. अथ खो राजा पसेनदि कोसलो मल्लिक देवि आमन्तेसि -- “इदं ते, मल्लिके, समणेन गोतमेन भासितं - 
“पियजातिका सोकपरिदेवदुक्खदोमनस्सुपायासा पियप्पभविका'”ति। “सचेतं, महाराज, भगवता भासितं, एवमेत”न्ति। 
“एवमेव पनायं मल्लिका यञ्जदेव समणो गोतमो भासति तं तदेवस्स अब्भनुमोदति”। “सचेतं, महाराज, भगवता भासितं 
एवमेतन्ति। सेस्यथापि नाम, यञ्जदेव आचरियो अन्तेवासिस्स भासति तं तदेवस्स अन्तेवासी अब्भनुमोदति -- एवमेतं, 
आचरिय, एवमेतं, आचरिया'”ति। “एवमेव खो त्वं, मल्लिके, यञ्जदेव समणो गोतमो भासति तं तदेवस्स 
अब्भनुमोदसि” । “सचेतं, महाराज, भगवता भासितं एवमेत''न्ति। “चरपि, रे मल्लिके, विनस्सा"ति। अथ खो मल्लिका 
देवी नाळिजङ्घं ब्राह्मणं आमन्तेसि -- “एहि त्वं, ब्राह्मण, येन भगवा तेनुपसङ्कम; उपसङ्कमित्वा मम वचनेन भगवतो पादे 
सिरसा वन्दाहि, अप्पाबाधं अप्पातङ्कं लहुट्ठानं बलं फासुविहारं पुच्छ -- “मल्लिका, भन्ते, देवी भगवतो पादे सिरसा वन्दति, 
अप्पाबाधं अप्पातङ्कं लहुट्ठानं बलं फासुविहारं पुच्छती'ति। एवञ्च वदेहि -- "भासिता नु खो, भन्ते, भगवता एसा वाचा - 
पियजातिका सोकपरिदेवदुक्खदोमनस्सुपायासा पियप्पभविका'ति। यथा ते भगवा ब्याकरोति तं साधुकं उग्गहेत्वा मम 
आरोचेय्यासि। न हि तथागता वितथं भणन्ती”ति। “एवं, भोती"ति खो नाळिजङ्घो ब्राह्मणो मल्लिकाय देविया पटिस्सुत्वा 
येन भगवा तेनुपसङ्कमि; उपसङ्कमित्वा भगवता सद्भि सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि। 
एकमन्तं निसिन्नो खो नाळिजङ्घो ब्राह्मणो भगवन्तं एतदवोच - “मल्लिका, भो गोतम, देवी भोतो गोतमस्स पादे सिरसा 
बन्दति; अप्पाबाधं अप्पातङ्कं लहुट्ठानं बलं फासुविहारं पुच्छति; एवञ्च वदेति -- “भासिता नु खो, भन्ते, भगवता एसा 
वाचा - पियजातिका सोकपरिदेवदुक्खदोमनस्सुपायासा पियप्पभविका'”ति। 


३५६. “एवमेतं, ब्राह्मण, एवमेतं, ब्राह्मण! पियजातिका हि, ब्राह्मण, सोकपरिदेबदुक्खदोमनस्सुपायासा 

पियप्पभविकाति | तदमिनापेतं, ब्राह्मण, परियायेन वेदितब्बं यथा पियजातिका सोकपरिदेवदुक्खदोमनस्सुपायासा 
पियप्पभविका । भूतपुब्बं, ब्राह्मण, इमिस्सायेव सावत्थिया अञ्ञतरिस्सा इत्थिया माता कालमकासि। सा तस्सा 
कालकिरियाय उम्मत्तिका खित्तचित्ता रथिकाय रथिकं [रथियाय रथियं (सी० स्या० कं० पी०)] सिङ्घाटकेन सिङ्घाटकं 
उपसङ्कमित्वा एवमाह - “अपि मे मातरं अद्दस्सथ [अद्दसथ (सी० पी०)], अपि मे मातरं अद्दस्सथा'ति? इमिनापि खो एतं, 
ब्राह्मण, परियायेन वेदितब्बं यथा पियजातिका सोकपरिदेवदुक्खदोमनस्सुपायासा पियप्पभविकाति । 


““भूतपुब्बं, ब्राह्मण, इमिस्सायेव सावत्थिया अञ्ञतरिस्सा इत्थिया पिता कालमकासि... भाता कालमकासि... भगिनी 
कालमकासि... पृत्तो कालमकासि... धीता कालमकासि... सामिको कालमकासि। सा तस्स कालकिरियाय उम्मत्तिका 
खित्तचित्ता रथिकाय रथिकं सिङ्घाटकेन सिङ्घाटकं उपसङ्कमित्वा एवमाह - “अपि मे सामिकं अद्दस्सथ, अपि मे सामिकं 
अहस्सथा ति? इमिनापि खो एतं, ब्राह्मण, परियायेन वेदितब्बं यथा पियजातिका सोकपरिदेवदुक्खदोमनस्सुपायासा 
पियप्पभविकाति। 


“भूतपुब्बं, ब्राह्मण, इमिस्सायेव सावत्थिया अञ्ञतरस्स पुरिसस्स माता कालमकासि । सो तस्सा कालकिरियाय 
उम्मत्तको खित्तचित्तो रथिकाय रथिकं सिङ्घाटकेन सिङ्घाटकं उपसङ्कमित्वा एवमाह -- “अपि मे मातरं अद्दस्सथ, अपि मे 
मातरं अद्दस्सथा ति? इमिनापि खो एतं, ब्राह्मण, परियायेन वेदितब्बं यथा पियजातिका सोकपरिदेवदुक्खदोमनस्सुपायासा 
पियप्पभविकाति। 


“भूतपुब्बं, ब्राह्मण, इमिस्सायेव सावत्थिया अञ्जतरस्स पुरिसस्स पिता कालमकासि... भाता कालमकासि... भगिनी 
कालमकासि... पृत्तो कालमकासि... धीता कालमकासि... पजापति कालमकासि। सो तस्सा कालकिरियाय उम्मत्तको 
खित्तचित्तो रथिकाय रथिकं सिङ्घाटकेन सिङ्घाटकं उपसङ्कमित्वा एवमाह - “अपि मे पजापति अद्स्सथ, अपि मे पजापति 
अहस्सथा'ति? इमिनापि खो एतं, ब्राह्मण, परियायेन वेदितब्बं यथा पियजातिका सोकपरिदेवदुक्खदोमनस्सुपायासा 
पियप्पभविकाति। 


“भूतपुब्बं, ब्राह्मण, इमिस्सायेव सावत्थिया अञ्जतरा इत्थी जातिकुलं अगमासि । तस्सा ते जातका सामिकं 
[सामिका (सी०)] अच्छिन्दित्वा अञ्ञस्स दातुकामा। सा च तं न इच्छति। अथ खो सा इत्थी सामिकं एतदवोच - “इमे, मं 
[मम (स्या० कं० पी०)], अय्यपुत्त, जातका त्वं [तया (सी), तं (स्या० कं० पी०)] अच्छिन्दित्वा अञ्ञस्स दातुकामा । 
अहञ्च तं न इच्छामी'ति। अथ खो सो पुरिसो तं इत्थिं द्विधा छेत्वा अत्तानं उप्फालेसि [उप्पाटेसि (सी० पी०), ओफारेसि 
(क०)] - “उभो पेच्च भविस्सामा'ति। इमिनापि खो एतं, ब्राह्मण, परियायेन वेदितब्बं यथा पियजातिका 
सोकपरिदेवदुक्खदोमनस्सुपायासा पियप्पभविका"ति। 


३५७. अथ खो नाळिजङ्घो ब्राह्मणो भगवतो भासितं अभिनन्दित्वा अनुमोदित्वा उद्ठायासना येन मल्लिका देवी 
तेनुपसङ्कमि; उपसङ्कमित्वा यावतको अहोसि भगवता सद्भि कथासल्लापो तं सब्बं मल्लिकाय देविया आरोचेसि। अथ खो 
मल्लिका देवी येन राजा पसेनदि कोसलो तेनुपसङ्कमि; उपसङ्कमित्वा राजानं पसेनदिं कोसलं एतदवोच - “तं कि 
मञ्जसि, महाराज, पिया ते वजिरी कुमारी 'ति? “एवं, मल्लिके, पिया मे बजिरी कुमारी 'ति। “तं कि मञ्जसि, महाराज, 
बजिरिया ते कुमारिया विपरिणामञ्जथाभावा उप्पज्जेय्युं सोकपरिदेवदुक्खदोमनस्सुपायासा”ति? “वजिरिया मे, मल्लिके, 
कुमारिया विपरिणामञ्जथाभावा जीवितस्सपि सिया अञ्ञथत्तं, कि पन मे न उप्पज्जिस्सन्ति 
सोकपरिदेवदुक्खदोमनस्सुपायासा”ति? “इदं खो तं, महाराज, तेन भगवता जानता पस्सता अरहता सम्मासम्बुद्रेन सन्धाय 

भासितं - 'पियजातिका सोकपरिदेवदुक्खदोमनस्सुपायासा पियप्पभविका'ति। 


“नतं कि मञ्जसि, महाराज, पिया ते वासभा खत्तिया”ति? “एवं, मल्लिके, पिया मे वासभा खत्तिया”ति। “तं कि 
मञ्जसि, महाराज, वासभाय ते खत्तियाय विपरिणामञ्ञथाभावा उप्पज्जेय्युं सोकपरिदेवदुक्खदोमनस्सुपायासा”ति? 
“वासभाय मे, मल्लिके, खत्तियाय विपरिणामञ्ञथाभावा जीवितस्सपि सिया अञ्ञथत्तं, कि पन मे न उप्पज्जिस्सन्ति 
सोकपरिदेवदुक्खदोमनस्सुपायासा”ति? “इदं खो तं, महाराज, तेन भगवता जानता पस्सता अरहता सम्मासम्बुद्रेन सन्धाय 
भासितं - 'पियजातिका सोकपरिदेवदुक्खदोमनस्सुपायासा पियप्पभविकाःति। 


“नतं कि मञ्जसि, महाराज, पियो ते विटटूभो [विङूडभो (सी० स्या० कं० पी०)] सेनापती "ति? “एवं, मल्लिके, पियो 
मे विटटूभो सेनापती”ति। “तं कि मञ्ञसि, महाराज, विटटूभस्स ते सेनापतिस्स विपरिणामञ्जथाभावा उप्पज्जेय्यु 
सोकपरिदेवदुक्खदोमनस्सृपायासा”ति? “विटटूभस्स मे, मल्लिके, सेनापतिस्स विपरिणामञ्जथाभावा जीवितस्सपि सिया 
अञ्जथत्तं, कि पन मे न उप्पज्जिस्सन्ति सोकपरिदेवदुक्खदोमनस्सुपायासा”ति? “इदं खो तं, महाराज, तेन भगवता जानता 
पस्सता अरहता सम्मासम्बुद्धेन सन्धाय भासितं - 'पियजातिका सोकपरिदेवदुक्खदोमनस्सुपायासा पियप्पभविका'ति। 


“नतं कि मञ्जसि, महाराज, पिया ते अह" न्ति? “एवं, मल्लिके, पिया मेसि त्व”न्ति। “तं कि मञ्जसि, महाराज, मय्हं 
ते विपरिणामञ्जथाभावा उप्पज्जेय्युं सोकपरिदेवदुक्खदोमनस्सुपायासा"ति? “तुय्हज्हि मे, मल्लिके, 
विपरिणामञ्ञथाभावा जीवितस्सपि सिया अञ्जथत्तं, कि पन मे न उप्पज्जिस्सन्ति सोकपरिदेवदुक्खदोमनस्सुपायासा' ति? 
“इद खो तं, महाराज, तेन भगवता जानता पस्सता अरहता सम्मासम्बुद्धेन सन्धाय भासितं - 'पियजातिका 
सोकपरिदेबदुक्खदोमनस्सुपायासा पियप्पभविका'ति। 


“तं कि मञ्जसि, महाराज, पिया ते कासिकोसला ति? “एवं, मल्लिके, पिया मे कासिकोसला । कासिकोसलानं, 
मल्लिके, आनुभावेन कासिकचन्दनं पच्चनुभोम, मालागन्धविलेपनं धारेमा”ति। “तं कि मञ्जसि, महाराज, 
कासिकोसलानं ते विपरिणामञ्ञथाभावा उप्पज्जेय्युं सोकपरिदेवदुक्खदोमनस्सुपायासा "ति? “कासिकोसलानञ्हि, 
मल्लिके, विपरिणामञ्ञथाभावा जीवितस्सपि सिया अञ्ञथत्तं, कि पन मे न उप्पज्जिस्सन्ति 
सोकपरिदेवदुक्खदोमनस्सुपायासा”ति? “इदं खो तं, महाराज, तेन भगवता जानता पस्सता अरहता सम्मासम्बुद्भेन सन्धाय 
भासितं - 'पियजातिका सोकपरिदेवदुक्खदोमनस्सुपायासा पियप्पभविका'”ति। 


“अच्छरियं, मल्लिके, अब्भुतं, मल्लिके! यावञ्च सो भगवा पञ्ञाय अतिविज्झ मञ्जे [पटिविज्झ पञ्ञाय (क०)] 
पस्सति। एहि, मल्लिके, आचमेही ति [आचामेहीति (सी० पी०)]। अथ खो राजा पसेनदि कोसलो उदट्ठायासना एकंसं 
उत्तरासङ्ग करित्वा येन भगवा तेनञ्जलिं पणामेत्चा तिक्खत्तुं उदानं उदानेसि -- “नमो तस्स भगवतो अरहतो 
सम्मासम्बुद्धस्स, नमो तस्स भगवतो अरहतो सम्मासम्बुद्धस्स, नमो तस्स भगवतो अरहतो सम्मासम्बुद्धस्सा”ति। 


पियजातिकसृत्तं निद्टितं सत्तमं । 
८. बाहितिकसुत्त 


३५८. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो आयस्मा 
आनन्दो पुब्बण्हसमयं निवासेत्वा पत्तचीवरमादाय सावत्थियं पिण्डाय पाविसि। सावत्थियं पिण्डाय चरित्वा पच्छाभत्तं 

पिण्डपातपटिक्कन्तो येन पुब्बारामो मिगारमातुपासादो तेनुपसङ्कमि दिवाविहाराय। तेन खो पन समयेन राजा पसेनदि 
कोसलो एकपुण्डरीकं नागं अभिरुहित्वा सावत्थिया निय्याति दिवा दिवस्स। अद्दसा खो राजा पसेनदि कोसलो आयस्मन्तं 
आनन्दं दूरतोब आगच्छन्तं । दिस्वान सिरिवड्टं महामत्तं आमन्तेसि - “आयस्मा नो एसो, सम्म सिरिवड्ड, आनन्दो"ति। 
“एवं, महाराज, आयस्मा एसो आनन्दो"ति। अथ खो राजा पसेनदि कोसलो अञ्जतरं पुरिसं आमन्तेसि -- “एहि त्वं, 
अम्भो पुरिस, येनायस्मा आनन्दो तेनुपसङ्कम; उपसङ्कमित्वा मम वचनेन आयस्मतो आनन्दस्स पादे सिरसा वन्दाहि - 
“राजा, भन्ते, पसेनदि कोसलो आयस्मतो आनन्दस्स पादे सिरसा वन्दती'ति। एवञ्च वदेहि - “सचे किर, भन्ते, 
आयस्मतो आनन्दस्स न किञ्चि अच्चायिकं करणीयं, आगमेतु किर, भन्ते, आयस्मा आनन्दो मुहुत्तं अनुकम्पं 
उपादाया””ति। “एवं, देवा”ति खो सो पुरिसो रञ्जो पसेनदिस्स कोसलस्स पटिस्सुत्वा येनायस्मा आनन्दो तेनुपसङ्कमि; 
उपसङ्कमित्वा आयस्मन्तं आनन्दं अभिवादेत्वा एकमन्तं अट्ठासि। एकमन्तं ठितो खो सो पुरिसो आयस्मन्तं आनन्दं 
एतदवोच - “राजा, भन्ते, पसेनदि कोसलो आयस्मतो आनन्दस्स पादे सिरसा वन्दति; एवञ्च वदेति - 'सचे किर, 
भन्ते, आयस्मतो आनन्दस्स न किञ्चि अच्चायिकं करणीयं, आगमेतु किर, भन्ते, आयस्मा आनन्दो मुहुत्तं अनुकम्पं 
उपादाया''ति। अधिवासेसि खो आयस्मा आनन्दो तुण्हीभावेन। अथ खो राजा पसेनदि कोसलो यावतिका नागस्स भूमि 
नागेन गन्त्वा नागा पच्चोरोहित्वा पत्तिकोव येनायस्मा आनन्दो तेनुपसङ्कमि; उपसङ्कमित्वा आयस्मन्तं आनन्दं 
अभिवादेत्वा एकमन्तं अट्ठासि । एकमन्तं ठितो खो राजा पसेनदि कोसलो आयस्मन्तं आनन्दं एतदवोच - “सचे, भन्ते, 
आयस्मतो आनन्दस्स न किञ्चि अच्चायिकं करणीयं, साधु, भन्ते, आयस्मा आनन्दो येन अचिरवतिया नदिया तीरं 
तेनुपसङ्कमतु अनुकम्पं उपादाया'ति। अधिवासेसि खो आयस्मा आनन्दो तुण्हीभावेन । 


३५९. अथ खो आयस्मा आनन्दो येन अचिरवतिया नदिया तीरं तेनुपसङ्कमि; उपसङ्कमित्वा अञ्ञतरस्मिं रुकखमूले 
पञ्जत्ते आसने निसीदि। अथ खो राजा पसेनदि कोसलो यावतिका नागस्स भूमि नागेन गन्त्वा नागा पच्चोरोहित्वा 
पत्तिकोब येनायस्मा आनन्दो तेनुपसङ्कमि; उपसङ्कमित्वा आयस्मन्तं आनन्दं अभिवादेत्वा एकमन्तं अट्ठासि। एकमन्तं 
ठितो खो राजा पसेनदि कोसलो आयस्मन्तं आनन्दं एतदवोच - “इध, भन्ते, आयस्मा आनन्दो हत्थत्थरे निसीदतू'ति। 
“अलं, महाराज । निसीद त्वं; निसिन्नो अहं सके आसने “ति । निसीदि खो राजा पसेनदि कोसलो पञ्जत्ते आसने। निसज्ज 
खो राजा पसेनदि कोसलो आयस्मन्तं आनन्दं एतदवोच - “कि नु खो, भन्ते आनन्द, सो भगवा तथारूपं कायसमाचारं 
समाचरेय्य, य्वास्स कायसमाचारो ओपारम्भो समणेहि ब्राह्मणेही”ति [ब्राह्मणेहि विञ्ञूहीति (सब्बत्थ) अट्टकथा टीका 
ओलोकेतब्बा]? “न खो, महाराज, सो भगवा तथारूपं कायसमाचारं समाचरेय्य, य्वास्स कायसमाचारो ओपारम्भो 
समणेहि ब्राह्मणेहि विञ्जूही"ति। 


“कि पन, भन्ते आनन्द, सो भगवा तथारूपं वचीसमाचारं...पे०... मनोसमाचारं समाचरेय्य, य्वास्स मनोसमाचारो 
ओपारम्भो समणेहि ब्राह्मणेही ति [ब्राह्मणेहि विञ्ञूहीति (सब्बत्थ) अट्ठकथा टीका ओलोकेतब्बा]? “न खो, महाराज, सो 
भगवा तथारूपं मनोसमाचारं समाचरेय्य, य्वास्स मनोसमाचारो ओपारम्भो समणेहि ब्राह्मणेहि विञ्जूहीति। 


“अच्छरियं, भन्ते, अब्भुतं, भन्ते! यञ्हि मयं, भन्ते, नासक्खिम्हा पञ्हेन परिपूरेतुं तं, भन्ते, आयस्मता आनन्देन 
पञ्हस्स वेय्याकरणेन परिपूरितं। ये ते, भन्ते, बाला अब्यत्ता अननुविच्च अपरियोगाहेत्वा परेसं बण्णं वा अवण्णं वा 
भासन्ति, न मयं तं सारतो पच्चागच्छाम; ये पन [ये च खो (सी० स्या० कं० पी०)] ते, भन्ते, पण्डिता वियत्ता [ब्यत्ता (सी० 
स्या० कं० पी०)] मेधाविनो अनुविच्च परियोगाहेत्वा परेसं वण्णं वा अवण्णं वा भासन्ति, मयं तं सारतो पच्चागच्छाम'। 


www.tipitaka.org Vipassana Research Institute 


Page 179 sur 250 


३६०. “कतमो पन, भन्ते आनन्द, कायसमाचारो ओपारम्भो समणेहि ब्राह्मणेहि विज्ञजूही 'ति? “यो खो, महाराज, 
कायसमाचारो अकुसलो'। 


“कतमो पन, भन्ते, कायसमाचारो अकुसलो"? “यो खो, महाराज, कायसमाचारो सावज्जो” । 


“कतमो पन, भन्ते, कायसमाचारो सावज्जो”? “यो खो, महाराज, कायसमाचारो सब्याबज्झो” [सब्यापज्झो (सी० 
स्या० कं० पी०), सब्यापज्जो (क०)]। 


“कतमो पन, भन्ते, कायसमाचारो सब्याबज्झो”? “यो खो, महाराज, कायसमाचारो दुक्खविपाको” । 


“कतमो पन, भन्ते, कायसमाचारो दुक्खविपाको”? “यो खो, महाराज, कायसमाचारो अत्तब्याबाधायपि संवत्तति, 
परब्याबाधायपि संवत्तति, उभयब्याबाधायपि संवत्तति तस्स अकुसला धम्मा अभिवड्इन्ति, कुसला धम्मा परिहायन्ति; 
एवरूपो खो, महाराज, कायसमाचारो ओपारम्भो समणेहि ब्राह्मणेहि विञ्ञूही"ति। 


“कतमो पन, भन्ते आनन्द, वचीसमाचारो...पे०... मनोसमाचारो ओपारम्भो समणेहि ब्राह्मणेहि विञ्ञूही "ति? “यो 
खो, महाराज, मनोसमाचारो अकुसलो  । 


“कतमो पन, भन्ते, मनोसमाचारो अकुसलो"? “यो खो, महाराज, मनोसमाचारो सावज्जो” । 
“कतमो पन, भन्ते, मनोसमाचारो सावज्जो”? “यो खो, महाराज, मनोसमाचारो सब्याबज्झो''। 
“कतमो पन, भन्ते, मनोसमाचारो सब्याबज्झो”? “यो खो, महाराज, मनोसमाचारो दुक्खविपाको'' । 


“कतमो पन, भन्ते, मनोसमाचारो दुक्खविपाको'”? “यो खो, महाराज, मनोसमाचारो अत्तब्याबाधायपि संवत्तति, 
परब्याबाधायपि संवत्तति, उभयब्याबाधायपि संवत्तति तस्स अकुसला धम्मा अभिवड्इन्ति, कुसला धम्मा परिहायन्ति; 
एवरूपो खो, महाराज, मनोसमाचारो ओपारम्भो समणेहि ब्राह्मणेहि विञ्ञूही'ति। 


“कि नु खो, भन्ते आनन्द, सो भगवा सब्बेसंयेब अकुसलानं धम्मानं पहानं वण्णेती "ति? “सब्बाकुसलधम्मपहीनो 
खो, महाराज, तथागतो कुसलधम्मसमन्नागतो ति । 


३६१. “कतमो पन, भन्ते आनन्द, कायसमाचारो अनोपारम्भो समणेहि ब्राह्मणेहि विञ्जूही”ति? “यो खो, महाराज, 
कायसमाचारो कुसलो”। 


“कतमो पन, भन्ते, कायसमाचारो कुसलो”? “यो खो, महाराज, कायसमाचारो अनवज्जो” । 
“कतमो पन, भन्ते, कायसमाचारो अनवज्जो”? “यो खो, महाराज, कायसमाचारो अब्याबज्झो” । 


“कतमो पन, भन्ते, कायसमाचारो अब्याबज्झो”? “यो खो, महाराज, कायसमाचारो सुखविपाको  । 

“कतमो पन, भन्ते, कायसमाचारो सुखविपाको”? 


“यो खो, महाराज, कायसमाचारो नेवत्तब्याबाधायपि संवत्तति, न परब्याबाधायपि संवत्तति, न उभयब्याबाधायपि 
संवत्तति तस्स अकुसला धम्मा परिहायन्ति, कुसला धम्मा अभिवडन्ति; एवरूपो खो, महाराज, कायसमाचारो अनोपारम्भो 
समणेहि ब्राह्मणेहि विञ्जूही”ति। 


“कतमो पन, भन्ते आनन्द, बचीसमाचारो...पे०... मनोसमाचारो अनोपारम्भो समणेहि ब्राह्मणेहि विञ्जूही"ति? “यो 
खो, महाराज, मनोसमाचारो कुसलो” । 


“कतमो पन, भन्ते, मनोसमाचारो कुसलो"? “यो खो, महाराज, मनोसमाचारो अनवज्जो''। 
“कतमो पन, भन्ते, मनोसमाचारो अनवज्जो”? “यो खो, महाराज, मनोसमाचारो अब्याबज्झो”। 
“कतमो पन, भन्ते, मनोसमाचारो अब्याबज्झो”? “यो खो, महाराज, मनोसमाचारो सुखविपाको"। 


“कतमो पन, भन्ते, मनोसमाचारो सुखविपाको'”? “यो खो, महाराज, मनोसमाचारो नेवत्तब्याबाधायपि संवत्तति, न 
परब्याबाधायपि संवत्तति, न उभयब्याबाधायपि संवत्तति। तस्स अकुसला धम्मा परिहायन्ति, कुसला धम्मा अभिवडन्ति। 
एवरूपो खो, महाराज, मनोसमाचारो अनोपारम्भो समणेहि ब्राह्मणेहि विज्जूही 'ति। 


“गकि पन, भन्ते आनन्द, सो भगवा सब्बेसंयेव कुसलानं धम्मानं उपसम्पदं वण्णेती”ति? “सब्बाकुसलधम्मपहीनो 
खो, महाराज, तथागतो कुसलधम्मसमन्नागतो”ति। 


३६२. “अच्छरियं, भन्ते, अब्भुतं, भन्ते! याव सुभासितं चिदं [सृभासितमिदं (सी०)], भन्ते, आयस्मता आनन्देन । 
इमिना च मयं, भन्ते, आयस्मतो आनन्दस्स सुभासितेन अत्तमनाभिरद्भा। एवं अत्तमनाभिरद्भा च मयं, भन्ते, आयस्मतो 
आनन्दस्स सुभासितेन। सचे, भन्ते, आयस्मतो आनन्दस्स हत्थिरतनं कप्पेय्य, हत्थिरतनम्पि मयं आयस्मतो आनन्दस्स 
ददेय्याम। सचे, भन्ते, आयस्मतो आनन्दस्स अस्सरतनं कप्पेय्य, अस्सरतनम्पि मयं आयस्मतो आनन्दस्स ददेय्याम । 
सचे, भन्ते, आयस्मतो आनन्दस्स गामवरं कण्पेय्य, गामवरम्पि मयं आयस्मतो आनन्दस्स ददेय्याम। अपि च, भन्ते, 
मयम्पेतं [मयमेव तं (सी०), मयम्पनेतं (स्या० कं०)] जानाम - 'नेतं आयस्मतो आनन्दस्स कप्पती'ति। अयं मे, भन्ते, 
बाहितिका रज्ञा मागधेन अजातसत्तुना वेदेहिपुत्तेन वत्थनाळिया [छत्तनाळिया (स्या० कं० पी०)] पक्खिपित्वा पहिता 
सोळससमा आयामेन, अट्टसमा वित्थारेन । तं, भन्ते, आयस्मा आनन्दो पटिग्गण्हातु अनुकम्पं उपादाया"ति। “अलं 
महाराज, परिपुण्णं मे तिचीवर”न्ति। 


“अयं, भन्ते, अचिरवती नदी दिट्ठा आयस्मता चेव आनन्देन अम्हेहि च। यदा उपरिपब्बते महामेघो अभिप्पवुट्ठो 
होति, अथायं अचिरवती नदी उभतो कूलानि संविस्सन्दन्ती गच्छति; एवमेव खो, भन्ते, आयस्मा आनन्दो इमाय 
बाहितिकाय अत्तनो तिचीवरं करिस्सति। यं पनायस्मतो आनन्दस्स पुराणं तिचीवरं तं सब्रह्मचारीहि संविभजिस्सति। 
एवायं अम्हाकं दक्खिणा संविस्सन्दन्ती मज्जे गमिस्सति। पटिग्गण्हातु, भन्ते, आयस्मा आनन्दो बाहितिकन्ति। 
पटिग्गहेसि खो आयस्मा आनन्दो बाहितिकं । 

अथ खो राजा पसेनदि कोसलो आयस्मन्तं आनन्दं एतदवोच - “हन्द च दानि मयं, भन्ते आनन्द, गच्छाम; 
बहुकिच्चा मयं बहुकरणीया”ति। “यस्सदानि त्वं, महाराज, कालं मज्जसी 'ति। अथ खो राजा पसेनदि कोसलो 
आयस्मतो आनन्दस्स भासितं अभिनन्दित्वा अनुमोदित्वा उद्ठायासना आयस्मन्तं आनन्दं अभिवादेत्वा पदक्खिणं कत्वा 
पक्कामि । 


३६३. अथ खो आयस्मा आनन्दो अचिरपक्कन्तस्स रञ्ञजो पसेनदिस्स कोसलस्स येन भगवा तेनुपसङ्कमि; 
उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नो खो आयस्मा आनन्दो यावतको अहोसि रज्ञा 
पसेनदिना कोसलेन सद्भि कथासल्लापो तं सब्बं भगवतो आरोचेसि। तञ्च बाहितिकं भगवतो पादासि। अथ खो भगवा 
भिक्खू आमन्तेसि - “लाभा, भिक्खवे, रञ्जो पसेनदिस्स कोसलस्स, सुलद्धलाभा, भिक्खवे, रञ्जो पसेनदिस्स 
कोसलस्स; यं राजा पसेनदि कोसलो लभति आनन्दं दस्सनाय, लभति पयिरुपासनाया"ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति । 
बाहितिकसृत्तं निद्धितं अहुमं । 
९. धम्मचेतियसृत्तं 


३६४. एवं मे सुतं - एकं समयं भगवा सक्केसु विहरति मेदाळुपं [मेतळूपं (सी०), मेदळुम्पं (पी०)] नाम सक्यानं 
निगमो । तेन खो पन समयेन राजा पसेनदि कोसलो नगरकं अनुप्पत्तो होति केनचिदेव करणीयेन। अथ खो राजा पसेनदि 
कोसलो दीघं कारायनं आमन्तेसि - “योजेहि, सम्म कारायन, भद्रानि भद्रानि यानानि, उय्यानभूमिं गच्छाम सुभूमि 
दस्सनाया”ति [सुभूमिदस्सनायाति (दी० नि० २.४३)]। “एवं, देवा ति खो दीघो कारायनो रञ्जो पसेनदिस्स कोसलस्स 
पटिस्सुत्वा भद्रानि भद्रानि यानानि योजापेत्वा रञ्ञजो पसेनदिस्स कोसलस्स पटिवेदेसि -- “युत्तानि खो ते, देव, भद्रानि 
भद्रानि यानानि। यस्सदानि कालं मञ्जसी"ति। अथ खो राजा पसेनदि कोसलो भद्रं यानं अभिरुहित्वा भद्रेहि भद्रेहि यानेहि 
नगरकम्हा निय्यासि महच्चा राजानुभावेन। येन आरामो तेन पायासि। यावतिका यानस्स भूमि यानेन गन्त्वा याना 
पच्चोरोहित्वा पत्तिकोब आरामं पाविसि। अद्दसा खो राजा पसेनदि कोसलो आरामे जङ्घाविहारं अनुचङ्कममानो 
अनुविचरमानो रुक्खमूलानि पासादिकानि पसादनीयानि अप्पसद्दानि अप्पनिग्घोसानि विजनवातानि मनुस्सराहस्सेय्यकानि 
[मनुस्सराहसेय्यकानि (सी० पी०)] पटिसल्लानसारुप्पानि । दिस्वान भगवन्तंयेव आरब्भ सति उदपादि - “इमानि खो 
तानि रुक्खमूलानि पासादिकानि पसादनीयानि अप्पसद्दानि अप्पनिग्घोसानि विजनवातानि मनुस्सराहस्सेय्यकानि 
पटिसल्लानसारुप्पानि, यत्थ सुदं मयं तं भगवन्तं पयिरुपासाम अरहन्तं सम्मासम्बुद्ध''न्ति। 


३६५. अथ खो राजा पसेनदि कोसलो दीघं कारायनं आमन्तेसि -- “इमानि खो, सम्म कारायन, तानि रुक्खमूलानि 
पासादिकानि पसादनीयानि अप्पसद्दानि अप्पनिग्घोसानि विजनवातानि मनुस्सराहस्सेय्यकानि पटिसल्लानसारुप्पानि, यत्थ 
सुदं मयं तं भगवन्तं पयिरुपासाम अरहन्तं सम्मासम्बुद्धं । कहं नु खो, सम्म कारायन, एतरहि सो भगवा विहरति अरहं 
सम्मासम्बुद्धो'ति? “अत्थि, महाराज, मेदाळुपं नाम सक्यानं निगमो । तत्थ सो भगवा एतरहि विहरति अरहं 
सम्मासम्बुद्धों ति। “कौवदूरे [कीवदूरो (सी० स्या० कं० पी०)] पन, सम्म कारायन, नगरकम्हा मेदाळुपं नाम सक्यानं 
निगमो होतीति? “न दूरे, महाराज; तीणि योजनानि; सक्का दिवसावसेसेन गन्तु''न्ति। “तेन हि, सम्म कारायन, योजेहि 
भद्रानि भद्रानि यानानि, गमिस्साम मयं तं भगवन्तं दस्सनाय अरहन्तं सम्मासम्बुद्भ'न्ति। “एवं, देवा”ति खो दीघो 

कारायनो रञ्जो पसेनदिस्स कोसलस्स पटिस्सुत्वा भद्रानि भद्रानि यानानि योजापेत्वा रञ्जो पसेनदिस्स कोसलस्स 
पटिवेदेसि -- “यृत्तानि खो ते, देव, भद्रानि भद्रानि यानानि। यस्सदानि कालं मञ्जसी”ति। अथ खो राजा पसेनदि कोसलो 
भद्रं यानं अभिरुहित्वा भन्रेहि भद्रेहि यानेहि नगरकम्हा येन मेदाळुपं नाम सक्यानं निगमो तेन पायासि। तेनेव दिवसावसेसेन 
मेदाळुपं नाम सक्यानं निगमं सम्पापुणि । येन आरामो तेन पायासि। यावतिका यानस्स भूमि यानेन गन्त्वा याना 
पच्चोरोहित्वा पत्तिकोब आरामं पाविसि। 


३६६. तेन खो पन समयेन सम्बहुला भिक्खू अब्भोकासे चड्कमन्ति। अथ खो राजा पसेनदि कोसलो येन ते भिक्खू 
तेनुपसङ्कमि; उपसङ्कमित्वा ते भिक्खू एतदवोच - “कहं नु खो, भन्ते, एतरहि सो भगवा विहरति अरहं सम्मासम्बुद्धो? 
दस्सनकामा हि मयं तं भगवन्तं अरहन्तं सम्मासम्बुद्ध' न्ति । “एसो, महाराज, विहारो संवुतद्वारो। तेन अप्पसद्दो 
उपसङ्कमित्वा अतरमानो आळिन्दं पविसित्वा उक्कासित्वा अग्गळं आकोटेहि | विवरिस्सति भगवा ते द्वार 'न्ति। अथ खो 
राजा पसेनदि कोसलो तत्थेव खग्गञ्च उण्हीसञ्च दीघस्स कारायनस्स पादासि। अथ खो दीघस्स कारायनस्स एतदहोसि 
= “रहायति खो दानि राजा [महाराजा (सी० स्या० कं० पी०)], इधेव [तेनिधेव (सी०)] दानि मया ठातब्ब"'न्ति। अथ खो 
राजा पसेनदि कोसलो येन सो विहारो संवुतद्वारो तेन अप्पसद्दो उपसङ्कमित्वा अतरमानो आळिन्दं पविसित्वा उक्कासित्वा 
अग्गळं आकोटेसि। विवरि भगवा द्वारं । अथ खो राजा पसेनदि कोसलो विहारं पविसित्वा भगवतो पादेसु सिरसा 
निपतित्वा भगवतो पादानि मुखेन च परिचुम्बति, पाणीहि च परिसम्बाहति, नामञ्च सावेति - “राजाहं, भन्ते, पसेनदि 
कोसलो; राजाहं, भन्ते, पसेनदि कोसलो"ति। 


३६७. “कि पन त्वं, महाराज, अत्थवसं सम्पस्समानो इमस्मिं सरीरे एवरूपं परमनिपच्चकारं करोसि, मित्तृपहारं 
[चित्तृपहारं (सी०)] उपदंसेसी "ति? “अत्थि खो मे, भन्ते, भगवति धम्मन्वयो -- 'होति सम्मासम्बुद्धो भगवा, स्वाक्खातो 
भगवता धम्मो, सुप्पटिपन्नो भगवतो सावकसङ्घो'ति। इधाहं, भन्ते, पस्सामि एके समणब्राह्मणे परियन्तकतं ब्रह्मचरियं 
चरन्ते दसपि वस्सानि, वीसम्पि वस्सानि, तिसम्पि वस्सानि, चत्तारीसम्पि वस्सानि। ते अपरेन समयेन सुन्हाता सुविलित्ता 
कप्पितकेसमस्सू पञ्चहि कामगुणेहि समप्पिता समङ्गीभूता परिचारेन्ति। इध पनाहं, भन्ते, भिक्खू पस्सामि यावजीवं 
आपाणकोटिकं परिपुण्णं परिसुद्धं ब्रह्मचरियं चरन्ते । न खो पनाहं, भन्ते, इतो बहिद्धा अञ्ञं एवं परिपुण्णं परिसुद्धं 
ब्रह्मचरियं समनुपस्सामि। अयम्पि खो मे, भन्ते, भगवति धम्मन्वयो होति -- 'सम्मासम्बुद्धो भगवा, स्वावखातो भगवता 
धम्मो, सुप्पटिपन्नो भगवतो सावकसङ्घो”ति। 


३६८. “पुन चपरं, भन्ते, राजानोपि राजूहि विवदन्ति, खत्तियापि खत्तियेहि विवदन्ति, ब्राह्मणापि ब्राह्मणेहि विवदन्ति, 
गहपतयोपि गहपतीहि विवदन्ति, मातापि पुत्तेन विवदति, पुत्तोपि मातरा विवदति, पितापि पुत्तेन विवदति, पुत्तोपि पितरा 
विवदति, भातापि भगिनिया विवदति, भगिनीपि भातरा विवदति, सहायोपि सहायेन विवदति । इध पनाहं, भन्ते, भिक्खू 
पस्सामि समग्गे सम्मोदमाने अविवदमाने खीरोदकोभूते अञ्ञमञ्ञं पियचक्खूहि सम्पस्सन्ते विहरन्ते। न खो पनाहं, भन्ते, 
इतो बहिद्धा अञ्जं एवं समग्गं परिसं समनुपस्सामि। अयम्पि खो मे, भन्ते, भगवति धम्मन्वयो होति - “सम्मासम्बुद्धो 
भगवा, स्वावखातो भगवता धम्मो, सुप्पटिपन्नो भगवतो सावकसङ्घो'ति। 


३६९. “पुन चपराहं, भन्ते, आरामेन आरामं, उय्यानेन उय्यानं अनुचङ्कमामि अनुविचरामि। सोहं तत्थ पस्सामि एके 
समणब्राह्मणे किसे लूखे दुब्बण्णे उप्पण्डुप्पण्डुकजाते धमनिसन्थतगत्ते, न विय मञ्ञे चकखुं बन्धन्ते जनस्स दस्सनाय। 
तस्स मय्हं, भन्ते, एतदहोसि -- अद्धा इमे आयस्मन्तो अनभिरता वा ब्रह्मचरियं चरन्ति, अत्थि वा तेसं किञ्चि पापं कम्मं 

कतं पटिच्छन्नं; तथा हि इमे आयस्मन्तो किसा लूखा दुब्बण्णा उप्पण्ड्प्पण्डुकजाता धमनिसन्थतगत्ता, न विय मञ्ञे 
चक्खु बन्धन्ति जनस्स दस्सनाया'ति। त्याहं उपसङ्कमित्वा एवं वदामि - “कि नु खो तुम्हे आयस्मन्तो किसा लूखा 
दुब्बण्णा उप्पण्डुप्पण्डुकजाता धमनिसन्थतगत्ता, न विय मञ्जे चकखुं बन्धथ जनस्स दस्सनाया'ति? ते एवमाहंसु - 
'बन्धुकरोगो नो [पण्ड्करोगिनो (क०)], महाराजा'ति। इध पनाहं, भन्ते, भिक्खू पस्सामि हड्ुपहट्टे उदग्गुदग्गे अभिरतरूपे 
पीणिन्द्रिये [पीणितिन्द्रिये (सी० पी०)] अप्पोस्सुक्के पन्नलोमे परदत्तवृत्ते मिगभूतेन चेतसा विहरन्ते। तस्स मय्हं, भन्ते, 
एतदहोसि - अद्धा इमे आयस्मन्तो तस्स भगवतो सासने उळारं पुब्बेनापरं विसेसं जानन्ति; तथा हि इमे आयस्मन्तो 
हट्टपहट्टा उदग्गुदग्गा अभिरतरूपा पीणिन्द्रिया अप्पोस्सुक्का पन्नलोमा परदत्तवुत्ता मिगभूतेन चेतसा विहरन्ती'ति। अयम्पि 
खो मे, भन्ते, भगवति धम्मन्वयो होति - 'सम्मासम्बुद्धो भगवा, स्वाक्खातो भगवता धम्मो, सुप्पटिपन्नो भगवतो 
सावकसङ्घो'ति। 


३७०. “पुन चपराहं, भन्ते, राजा खत्तियो मुद्धावसित्तो; पहोमि घातेतायं वा घातेतुं, जापेतायं वा जापेतुं, पब्बाजेतायं 
वा पब्बाजेतुं । तस्स मय्हं, भन्ते, अड्करणे निसिन्नस्स अन्तरन्तरा कथं ओपातेन्ति। सोहं न लभामि - "मा मे भोन्तो 
अइकरणे निसिन्नस्स अन्तरन्तरा कथं ओपातेथ [ओपातेन्तु (सी०) उपरिसेलसृत्ते पन “ओपातेथा 'तियेव दिस्सति], 
कथापरियोसानं मे भोन्तो आगमेन्तू'ति। तस्स मय्हं, भन्ते, अन्तरन्तरा कथं ओपातेन्ति। इध पनाहं, भन्ते, भिक्खू पस्सामि; 
यस्मिं समये भगवा अनेकसताय परिसाय धम्मं देसेति, नेव तस्मिं समये भगवतो सावकानं खिपितसहद्दो वा होति 
उक्कासितसहद्दो वा । भूतपुब्बं, भन्ते, भगवा अनेकसताय परिसाय धम्मं देसेति। तत्रञ्जतरो भगवतो सावको उक्कासि। 
तमेनं अञ्ञतरो सब्रह्मचारी जण्णुकेन घट्टेसि -- 'अप्पसद्दो आयस्मा होतु, मायस्मा सद्दमकासि; सत्था नो भगवा धम्मं 
देसेती'ति। तस्स मय्हं, भन्ते, एतदहोसि -- “अच्छरियं वत, भो, अब्भुतं वत, भो! अदण्डेन वत किर, भो, असत्थेन एवं 
सुविनीता परिसा भविस्सती'ति! न खो पनाहं, भन्ते, इतो बहिद्धा अञ्ञं एवं सुविनीतं परिसं समनुपस्सामि। अयम्पि खो मे, 
भन्ते, भगवति धम्मन्वयो होति - 'सम्मासम्बुद्धो भगवा, स्वाक्खातो भगवता धम्मो, सुप्पटिपन्नो भगवतो 
सावकसङ्घो'ति। 


३७१. “पुन चपराहं, भन्ते, पस्सामि इधेकच्चे खत्तियपण्डिते निपुणे कतपरप्पवादे वालवेधिरूपे । ते भिन्दन्ता 
[बोभिन्दन्ता (सी०)] मञ्जे चरन्ति पञ्ञागतेन दिड्डिगतानि । ते सुणन्ति -- "समणो खलु, भो, गोतमो अमुकं नाम गामं वा 
निगमं वा ओसरिस्सती'ति। ते पञ्हं अभिसङ्करोन्ति -- 'इमं मयं पञ्हं समणं गोतमं उपसङ्कमित्वा पुच्छिस्साम। एवं चे नो 
पुड़ो एवं ब्याकरिस्सति, एवमस्स मयं वादं आरोपेस्साम; एवं चेपि नो पुट्ठो एवं ब्याकरिस्सति, एवम्पिस्स मयं वादं 
आरोपेस्सामा'ति। ते सुणन्ति -- 'समणो खलु, भो, गोतमो अमुकं नाम गामं वा निगमं वा ओसटो' ति । ते येन भगवा 
तेनुपसङ्कमन्ति। ते भगवा धम्मिया कथाय सन्दस्सेति समादपेति समृत्तेजेति सम्पहंसेति। ते भगवता धम्मिया कथाय 
सन्दस्सिता समादपिता समृत्तेजिता सम्पहंसिता न चेव भगवन्तं पज्हं पुच्छन्ति, कुतो वादं आरोपेस्सन्ति? अञ्ञदत्थु 
भगवतो सावका सम्पज्जन्ति। अयम्पि खो मे, भन्ते, भगवति धम्मन्वयो होति - “सम्मासम्बुद्धो भगवा, स्वाक्खातो 
भगवता धम्मो, सुप्पटिपन्नो भगवतो सावकसङ्घो'ति। 


कतपरप्पवादे वालवेधिरूपे। ते भिन्दन्ता मञ्जे चरन्ति पञ्ञागतेन दिड्िगतानि। ते सुणन्ति -- “समणो खलु, भो, गोतमो 
अमुकं नाम गामं वा निगमं वा ओसरिस्सती'ति। ते पञ्हं अभिसङ्करोन्ति -- 'इमं मयं पञ्हं समणं गोतमं उपसङ्कमित्वा 
पुच्छिस्साम | एवं चे नो पुट्डो एवं ब्याकरिस्सति, एवमस्स मयं वादं आरोपेस्साम; एवं चेपि नो पुट्टी एवं ब्याकरिस्सति, 

एवम्पिस्स मयं वादं आरोपेस्सामा'ति। ते सुणन्ति - "समणो खलु, भो, गोतमो अमुकं नाम गामं वा निगमं वा 
ओसटो'ति। ते येन भगवा तेनुपसङ्कमन्ति। ते भगवा धम्मिया कथाय सन्दस्सेति समादपेति समुत्तेजेति सम्पहंसेति। ते 
भगवता धम्मिया कथाय सन्दस्सिता समादपिता समुत्तेजिता सम्पहंसिता न चेव भगवन्तं पञ्हं पुच्छन्ति, कुतो वादं 
आरोपेस्सन्ति? अञ्ञदत्थु भगवन्तंयेब ओकासं याचन्ति अगारस्मा अनगारियं पब्बज्जाय। ते भगवा पब्बाजेति। ते 
तथापब्बजिता समाना एका वूपकट्ठा अप्पमत्ता आतापिनो पहितत्ता विहरन्ता नचिरस्सेव - यस्सत्थाय कुलपुत्ता सम्मदेव 
अगारस्मा अनगारियं पब्बजन्ति तदनुत्तरं - ब्रह्मचरियपरियोसानं दिद्ठेव धम्मे सयं अभिञ्ञा सच्छिकत्वा उपसम्पज्ज 
विहरन्ति । ते एवमाहंसु -- 'मनं वत, भो, अनस्साम; मनं वत, भो, पनस्साम'। मयञ्हि पुब्बे अस्समणाव समाना 
समणाम्हाति पटिजानिम्हा, अब्राह्मणाव समाना ब्राह्मणाम्हाति पटिजानिम्हा, अनरहन्तोव समाना अरहन्ताम्हाति 
पटिजानिम्हा। इदानि खोम्ह समणा, इदानि खोम्ह ब्राह्मणा, इदानि खोम्ह अरहन्तो'ति। अयम्पि खो मे, भन्ते, भगवति 
धम्मन्वयो होति -- 'सम्मासम्बुद्धो भगवा, स्वाक्खातो भगवता धम्मो, सुप्पटिपन्नो भगवतो सावकसङ्घो'ति। 


३७३. “पुन चपराहं, भन्ते, इमे इसिदत्तपुराणा थपतयो ममभत्ता ममयाना, अहं नेसं जीविकाय [जीवितस्स (सी०), 
जीविकं (सी० अट्टु०), जीवितं (स्या० कं० पी० क०)] दाता, यसस्स आहत्ता; अथ च पन नो तथा मयि निपच्चकारं 
करोन्ति यथा भगवति। भूतपुब्बाहं, भन्ते, सेनं अब्भुय्यातो समानो इमे च इसिदत्तपुराणा थपतयो वीमंसमानो अञ्ञतरस्मि 
सम्बाधे आवसथे वासं उपगच्छिं। अथ खो, भन्ते, इमे इसिदत्तपुराणा थपतयो बहुदेव रत्ति धम्मिया कथाय बीतिनामेत्वा, 
यतो अहोसि भगवा [अस्सोसुं खो भगवन्तं (सी० स्या० कं० पी०)] ततो सीसं कत्वा मं पादतो करित्वा निपज्जिंसु। तस्स 
मय्हं, भन्ते, एतदहोसि - 'अच्छरियं वत, भो, अब्भुतं वत, भो! इमे इसिदत्तपुराणा थपतयो ममभत्ता ममयाना, अहं नेसं 
जीविकाय दाता, यसस्स आहत्ता; अथ च पन नो तथा मयि निपच्चकारं करोन्ति यथा भगवति। अद्भा इमे आयस्मन्तो 
तस्स भगवतो सासने उळारं पुब्बेनापरं विसेसं जानन्ती'ति। अयम्पि खो मे, भन्ते, भगवति धम्मन्वयो होति - 
'सम्मासम्बुद्धो भगवा, स्वाकखातो भगवता धम्मो, सुप्पटिपन्नो भगवतो सावकसङ्घो'ति। 


३७४. “पुन चपरं, भन्ते, भगवापि खत्तियो, अहम्पि खत्तियो; भगवापि कोसलो, अहम्पि कोसलो; भगवापि 
आसीतिको, अहम्पि आसीतिको। यम्पि, भन्ते, भगवापि खत्तियो अहम्पि खत्तियो, भगवापि कोसलो अहम्पि कोसलो, 
भगवापि आसीतिको अहम्पि आसीतिको; इमिनावारहामेवाहं [इमिनापाहं (क०)], भन्ते, भगवति परमनिपच्चकारं कातुं, 
मित्तृपहारं उपद॑सेतुं । हन्द, च दानि मयं, भन्ते, गच्छाम; बहुकिच्चा मयं बहुकरणीया"ति। “यस्सदानि त्वं, महाराज, कालं 
मञ्जसी”ति। अथ खो राजा पसेनदि कोसलो उट्ठायासना भगवन्तं अभिवादेत्वा पदक्खिणं कत्वा पक्कामि। अथ खो 
भगवा अचिरपक्कन्तस्स रञ्जो पसेनदिस्स कोसलस्स भिक्खू आमन्तेसि - “एसो, भिक्खवे, राजा पसेनदि कोसलो 
धम्मचेतियानि भासित्वा उट्ठायासना पक्कन्तो। उग्गण्हथ, भिक्खवे, धम्मचेतियानि; परियापुणाथ, भिक्खवे, 
धम्मचेतियानि; धारेथ, भिक्खवे, धम्मचेतियानि। अत्थसंहितानि, भिक्खवे, धम्मचेतियानि आदिब्रह्मचरियकानी"ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति। 
धम्मचेतियसुत्तं निट्टितं नवमं । 
१०. कण्णकत्थलसृत्तं 


३७५. एवं मे सुतं - एकं समयं भगवा उरुञ्ञायं [उजुञ्ञायं (सी० पी०), उदञ्ञायं (स्या० कं०)] विहरति 

कण्णकत्थले मिगदाये। तेन खो पन समयेन राजा पसेनदि कोसलो उरुञ्ञं अनुप्पत्तो होति केनचिदेव करणीयेन। 
अथ खो राजा पसेनदि कोसलो अञ्जतरं पुरिसं आमन्तेसि -- “एहि त्वं, अम्भो पुरिस, येन भगवा तेनुपसङ्कम; 
उपसङ्कमित्वा मम वचनेन भगवतो पादे सिरसा वन्दाहि, अप्पाबाधं अप्पातङ्कं लहुट्ठानं बलं फासुविहारं पुच्छ - "राजा, 
भन्ते, पसेनदि कोसलो भगवतो पादे सिरसा वन्दति, अप्पाबाधं अप्पातङ्कं लहुट्ठानं बलं फासुविहारं पुच्छतीति। एवञ्च 
वदेहि -- अज्ज किर, भन्ते, राजा पसेनदि कोसलो पच्छाभत्तं भुत्तपातरासो भगवन्तं दस्सनाय उपसङ्कमिस्सती'"ति। 
“एबं, देवा”ति खो सो पुरिसो रञ्जो पसेनदिस्स कोसलस्स पटिस्सुत्वा येन भगवा तेनुपसङ्कमि; उपसङ्कमित्वा भगवन्तं 
अभिवादेत्वा एकमन्तं निसीदि । एकमन्तं निसिन्नो खो सो पुरिसो भगवन्तं एतदवोच - “राजा, भन्ते, पसेनदि कोसलो 
भगवतो पादे सिरसा वन्दति, अप्पाबाधं अप्पातङ्कं लहुट्ठानं बलं फासुविहारं पृच्छति; एवञ्च वदेति -- “अज्ज किर भन्ते, 
राजा पसेनदि कोसलो पच्छाभत्तं भुत्तपातरासो भगवन्तं दस्सनाय उपसङ्कमिस्सती'"ति। अस्सोसुं खो सोमा च भगिनी 
सकुला च भगिनी -- “अज्ज किर राजा पसेनदि कोसलो पच्छाभत्तं भुत्तपातरासो भगवन्तं दस्सनाय उपसङ्कमिस्सती"ति। 
अथ खो सोमा च भगिनी सकुला च भगिनी राजानं पसेनदिं कोसलं भत्ताभिहारे उपसङ्कमित्वा एतदवोचुं - “तेन हि, 
महाराज, अम्हाकम्पि वचनेन भगवतो पादे सिरसा वन्दाहि, अप्पाबाधं अप्पातङ्क लहुट्ठानं बलं फासुनिहारं पुच्छ - “सोमा 
च, भन्ते, भगिनी सकुला च भगिनी भगवतो पादे सिरसा वन्दति, अप्पाबाधं अप्पातङ्कं लहुट्ठानं बलं फासुविहारं 
पुच्छती””ति। 


३७६. अथ खो राजा पसेनदि कोसलो पच्छाभत्तं भुत्तपातरासो येन भगवा तेनुपसङ्कमि; उपसङ्कमित्वा भगवन्तं 
अभिवादेत्वा एकमन्तं निसीदि। एकमन्तं निसिन्नो खो राजा पसेनदि कोसलो भगवन्तं एतदवोच - “सोमा च, भन्ते, 
भगिनी सकुला च भगिनी भगवतो पादे सिरसा वन्दति [वन्दन्ति (सी० स्या० कं० पी०)], अप्पाबाधं अप्पातङ्कं लहुट्ठानं बलं 
फासुविहारं पुच्छती'ति [पुच्छन्तीति (सी० स्या० कं० पी०)]। “कि पन, महाराज, सोमा च भगिनी सकुला च भगिनी 
अज्ञं दूतं नालत्थृ' न्ति? “अस्सोसुं खो, भन्ते, सोमा च भगिनी सकुला च भगिनी -- अज्ज किर राजा पसेनदि कोसलो 
पच्छाभत्तं भुत्तपातरासो भगवन्तं दस्सनाय उपसङ्कमिस्सती'ति। अथ खो, भन्ते, सोमा च भगिनी सकुला च भगिनी मं 
भत्ताभिहारे उपसङ्कमित्वा एतदवोचुं -- `तेन हि, महाराज, अम्हाकम्पि वचनेन भगवतो पादे सिरसा वन्दाहि, अप्पाबाधं 
अप्पातङ्कं लहुड्टानं बलं फासुविहारं पुच्छ - सोमा च भगिनी सकुला च भगिनी भगवतो पादे सिरसा वन्दति, अप्पाबाधं 
अप्पातङ्कं लहुट्ठानं बलं फासुविहारं पुच्छती'”ति । “सुखिनियो होन्तु ता, महाराज, सोमा च भगिनी सकुला च भगिनीति । 


३७७. अथ खो राजा पसेनदि कोसलो भगवन्तं एतदवोच - “सुतं मेतं, भन्ते, समणो गोतमो एवमाह - 'नत्थि सो 
समणो वा ब्राह्मणो वा यो सब्बञ्ञू सब्बदस्सावी अपरिसेसं जाणदस्सनं पटिजानिस्सति, नेतं ठानं विज्जती'ति। ये ते, भन्ते, 
एवमाहंसु - समणो गोतमो एवमाह -- नत्थि सो समणो वा ब्राह्मणो वा यो सब्बञ्ञू सब्बदस्सावी अपरिसेसं जाणदस्सनं 
पटिजानिस्सति, नेतं ठानं विज्जती ति; कच्चि ते, भन्ते, भगवतो वुत्तवादिनो, न च भगवन्तं अभूतेन अब्भाचिकखन्ति, 
धम्मस्स चानुधम्मं व्याकरोन्ति, न च कोचि सहधम्मिको वादानुवादो गारय्हं ठानं आगच्छती ति? “ये ते, महाराज, 
एवमाहंसु - समणो गोतमो एवमाह -- नत्थि सो समणो वा ब्राह्मणो वा यो सब्बञ्ञू सब्बदस्सावी अपरिसेसं जाणदस्सनं 
पटिजानिस्सति, नेतं ठानं विज्जती'ति; न मे ते वुत्तवादिनो, अब्भाचिक्खन्ति च पन मं ते असता अभूतेना”ति। 


३७८. अथ खो राजा पसेनदि कोसलो विटटूभं सेनापति आमन्तेसि -- “को नु खो, सेनापति, इमं कथावत्थुं 
राजन्तेपुरे अब्भुदाहासी 'ति? “सञ्जयो, महाराज, ब्राह्मणो आकासगोत्तोति। अथ खो राजा पसेनदि कोसलो अञ्जतरं 
पुरिसं आमन्तेसि -- “एहि त्वं, अम्भो पुरिस, मम वचनेन सञ्जयं ब्राह्मणं आकासगोत्तं आमन्तेहि - "राजा तं, भन्ते, 

पसेनदि कोसलो आमन्तेती'”ति। “एवं, देवा"ति खो सो पुरिसो रञ्जो पसेनदिस्स कोसलस्स पटिस्सुत्वा येन 
सञ्जयो ब्राह्मणो आकासगोत्तो तेनुपसङ्कमि; उपसङ्कमित्वा सञ्जयं ब्राह्मणं आकासगोत्तं एतदवोच - “राजा तं, भन्ते, 
पसेनदि कोसलो आमन्तेती' "ति । अथ खो राजा पसेनदि कोसलो भगवन्तं एतदवोच - “सिया नु खो, भन्ते, भगवता 
अञ्जदेव किञ्चि सन्धाय भासितं, तञ्च जनो अञ्ञथापि पच्चागच्छेय्य [पच्चागच्छेय्याति, अभिजानामि महाराज वाचं 
भासिताति (सी०)]। यथा कथं पन, भन्ते, भगवा अभिजानाति वाचं भासिता 'ति? “एवं खो अहं, महाराज, अभिजानामि 
वाचं भासिता - 'नत्थि सो समणो वा ब्राह्मणो वा यो सकिदेव सब्बं जस्सति, सब्बं दविखिति, नेतं ठानं विज्जती'”ति। 
“हेतुरूपं, भन्ते, भगवा आह; सहेतुरूपं, भन्ते, भगवा आह - 'नत्थि सो समणो वा ब्राह्मणो वा यो सकिदेव सब्बं जस्सति, 
सब्बं दक्खिति, नेतं ठानं विज्जती'”ति । “चत्तारोमे, भन्ते, वण्णा - खत्तिया, ब्राह्मणा, वेस्सा, सुद्दा । इमेसं नु खो, भन्ते, 
चतुन्नं वण्णानं सिया विसेसो सिया नानाकरण” न्ति? “चत्तारोमे, महाराज, वण्णा -- खत्तिया, ब्राह्मणा, वेस्सा, सुद्दा। इमेसं 
खो, महाराज, चतुन्नं वण्णानं द्वे बण्णा अग्गमक्खायन्ति - खत्तिया च ब्राह्मणा च - यदिदं 
अभिवादनपच्चुड्ठानअञ्जलिकम्मसामीचिकम्मानी "ति [सामिचिकम्मानन्ति (सी०)]। “नाहं, भन्ते, भगवन्तं दिटुधम्मिकं 
पुच्छामि; सम्परायिकाहं, भन्ते, भगवन्तं पुच्छामि । चत्तारोमे, भन्ते, वण्णा - खत्तिया, ब्राह्मणा, वेस्सा, सुद्दा । इमेसं नु खो, 
भन्ते, चतुन्नं बण्णानं सिया विसेसो सिया नानाकरण न्ति? 


३७९. “पञ्चिमानि, महाराज, पधानियङ्गानि। कतमानि पञ्च? इध, महाराज, भिक्खु सद्धो होति, सद्ृहति तथागतस्स 
बोधि - “इतिपि सो भगवा अरहं सम्मासम्बुद्धो विज्जाचरणसम्पन्नो सुगतो लोकविदू अनुत्तरो पुरिसदम्मसारथि सत्था 
देवमनुस्सानं बुद्धो भगवा'ति; अप्पाबाधो होति अप्पातङ्को समवेपाकिनिया गहणिया समन्नागतो नातिसीताय नाच्चुण्हाय 
मज्झिमाय पधानक्खमाय; असठो होति अमायावी यथाभूतं अत्तानं आविकत्ता सत्थरि वा विञ्ञूसु वा सब्रह्मचारीसुः 
आरद्भवीरियो विहरति अकुसलानं धम्मानं पहानाय, कुसलानं धम्मानं उपसम्पदाय, थामवा दळहपरक्कमो अनिक्खित्तधुरो 
कुसलेसु धम्मेसु; पञ्ञवा होति उदयत्थगामिनिया पञ्ञाय समन्नागतो अरियाय निब्बेधिकाय सम्मादुक्खक्खयगामिनिया 
- इमानि खो, महाराज, पञ्च पधानियङ्गानि । चत्तारोमे, महाराज, वण्णा - खत्तिया, ब्राह्मणा, वेस्सा, सुद्दा। ते चस्सु इमेहि 
पञ्चहि पधानियङ्गेहि समन्नागता; एत्थ पन नेसं अस्स दीघरत्तं हिताय सुखाया''ति। “चत्तारोमे, भन्ते, वण्णा - खत्तिया, 
ब्राह्मणा, वेस्सा, सुद्दा । ते चस्सु इमेहि पञ्चहि पधानियङ्गेहि समन्नागता; एत्थ पन नेसं, भन्ते, सिया विसेसो सिया 
नानाकरण' न्ति? “एत्थ खो नेसाहं, महाराज, पधानवेमत्ततं वदामि । सेय्यथापिस्सु, महाराज, द्वे हत्थिदम्मा वा अस्सदम्मा 
वा गोदम्मा वा सुदन्ता सुविनीता, द्वे हत्थिदम्मा वा अस्सदम्मा वा गोदम्मा वा अदन्ता अविनीता। तं कि मञ्ञसि, महाराज, 
ये ते द्वे हत्थिदम्मा वा अस्सदम्मा वा गोदम्मा वा सुदन्ता सुविनीता, अपि नु ते दन्ताव दन्तकारणं गच्छेय्युं, दन्ताव दन्तभूमि 
सम्पापुणेय्यु'न्ति? “एवं, भन्ते” । “ये पन ते द्वे हत्थिदम्मा वा अस्सदम्मा वा गोदम्मा वा अदन्ता अविनीता, अपि नु ते 
अदन्ताव दन्तकारणं गच्छेय्युं, अदन्ताव दन्तभूमिं सम्पापुणेय्युं, सेय्यथापि ते द्वे हत्थिदम्मा वा अस्सदम्मा वा गोदम्मा वा 
सुदन्ता सुविनीता”ति? “नो हेतं, भन्ते” । “एवमेव खो, महाराज, यं तं सद्भेन पत्तब्बं अप्पाबाधेन असठेन अमायाविना 
आरद्धवीरियेन पञ्जवता तं वत [तं तथा सो (क०)] अस्सद्धो बह्वाबाधो सठो मायावी कुसीतो दुप्पञ्जो पापुणिस्सतीति - 
नेतं ठानं विज्जती”ति। 


३८०. “हेतुरूपं, भन्ते, भगवा आह; सहेतुरूपं, भन्ते, भगवा आह । चत्तारोमे, भन्ते, बण्णा - खत्तिया, ब्राह्मणा, 
वेस्सा, सुद्दा । ते चस्सु इमेहि पञ्चहि पधानियङ्गेहि समन्नागता ते चस्सु सम्मप्पधाना; एत्थ पन नेसं, भन्ते, सिया विसेसो 
सिया नानाकरण''न्ति? “एत्थ खो [एत्थ खो पन (सी०)] नेसाहं, महाराज, न किञ्चि नानाकरणं वदामि - यदिदं विमुत्तिया 
विमुत्ति। सेय्यथापि, महाराज, पुरिसो सुक्खं साककट्ं आदाय अग्गिं अभिनिब्बत्तेय्य, तेजो पातुकरेय्य; अथापरो पुरिसो 

सुक्खं सालकट्टं आदाय अग्गिं अभिनिन्बत्तेय्य, तेजो पातुकरेय्य; अथापरो पुरिसो सुक्खं अम्बकटुं आदाय अग्गिं 
अभिनिन्बत्तेय्य, तेजो पातुकरेय्य; अथापरो पुरिसो सुक्खं उदुम्बरकट्टं आदाय अग्गिं अभिनिन्वत्तेय्य, तेजो पातुकरेय्य । तं 
कि मञ्ञसि, महाराज, सिया नु खो तेसं अग्गीनं नानादारुतो अभिनिब्बत्तानं किञ्चि नानाकरणं अच्चिया वा अच्चि, 
बण्णेन वा वण्णं, आभाय वा आभ'न्ति? “नो हेतं, भन्ते” । “एवमेव खो, महाराज, यं तं तेजं वीरिया निम्मथितं 
पधानाभिनिब्बत्तं [विरियं निप्फरति, तं पच्छाभिनिब्बत्तं (सी०)], नाहं तत्थ किञ्चि नानाकरणं वदामि - यदिदं विमुत्तिया 
विमुत्ति"न्ति। “हेतुरूपं, भन्ते, भगवा आह; सहेतुरूपं, भन्ते, भगवा आह । कि पन, भन्ते, अत्थि देवा” ति? “कि पन त्वं, 
महाराज, एवं वदेसि -- “कि पन, भन्ते, अत्थि देवा “ति? “यदि वा ते, भन्ते, देवा आगन्तारो इत्थत्तं यदि वा अनागन्तारो 
इत्थत्तं ˆ? “ये ते, महाराज, देवा सब्याबज्झा ते देवा आगन्तारो इत्थत्तं, ये ते देवा अब्याबज्झा ते देवा अनागन्तारो 
इत्थत्त'न्ति। 


३८१. एवं वृत्ते, विट्टूभो सेनापति भगवन्तं एतदवोच - “ये ते, भन्ते, देवा सब्याबज्झा आगन्तारो इत्थत्तं ते देवा, ये 
ते देवा अब्याबज्झा अनागन्तारो इत्थत्त ते देवे तम्हा ठाना चावेस्सन्ति वा पब्बाजेस्सन्ति वा“ ति? 


अथ खो आयस्मतो आनन्दस्स एतदहोसि - “अयं खो विटटूभो सेनापति रञ्ञो पसेनदिस्स कोसलस्स पुत्तो; अहं 
भगवतो पुत्तो। अयं खो कालो यं पुत्तो पुत्तेन मन्तेय्या”ति। अथ खो आयस्मा आनन्दो विटटूभं सेनापति आमन्तेसि - 
“नतेन हि, सेनापति, तं येवेत्थ पटिपुच्छिस्सामि; यथा ते खमेय्य तथा नं ब्याकरेय्यासि। तं किं मञ्जसि, सेनापति, यावता 
रञ्जो पसेनदिस्स कोसलस्स विजितं यत्थ च राजा पसेनदि कोसलो इस्सरियाधिपच्चं रज्जं कारेति, पहोति तत्थ राजा 
पसेनदि कोसलो समणं वा ब्राह्मणं वा पुञ्ञवन्तं वा अपुञ्जवन्तं वा ब्रह्मचरियवन्तं वा अब्रह्मचरियवन्तं वा तम्हा ठाना 
चावेतुं वा पब्बाजेतुं वा"ति? “यावता, भो, रञ्जो पसेनदिस्स कोसलस्स विजितं यत्थ च राजा पसेनदि कोसलो 
इस्सरियाधिपच्चं रज्जं कारेति, पहोति तत्थ राजा पसेनदि कोसलो समणं वा ब्राह्मणं वा पुञ्जवन्तं वा अपुञ्ञवन्तं वा 
ब्रह्मचरियवन्तं वा अब्रह्मचरियवन्तं वा तम्हा ठाना चावेतुं वा पब्बाजेतुं वा"ति। 


“तं किं मञ्जसि, सेनापति, यावता रञ्जो पसेनदिस्स कोसलस्स अविजितं यत्थ च राजा पसेनदि कोसलो न 
इस्सरियाधिपच्चं रज्जं कारेति, तत्थ पहोति राजा पसेनदि कोसलो समणं वा ब्राह्मणं वा पुञ्जवन्तं वा अपुञ्ञवन्तं वा 
ब्रह्मचरियवन्तं वा अब्रह्मचरियवन्तं वा तम्हा ठाना चावेतुं वा पब्बाजेतुं वा “ति? “यावता, भो, रञ्जो पसेनदिस्स कोसलस्स 
अविजितं यत्थ च राजा पसेनदि कोसलो न इस्सरियाधिपच्चं रज्जं कारेति, न तत्थ पहोति राजा पसेनदि कोसलो समणं वा 
ब्राह्मणं वा पुञ्जवन्तं वा अपुञ्ञवन्तं वा ब्रह्मचरियवन्तं वा अब्रह्मचरियवन्तं वा तम्हा ठाना चावेतुं वा पब्बाजेतुं वा"ति। 


“तं कि मञ्जसि, सेनापति, सुता ते देवा तावतिंसा”ति? “एवं, भो। सुता मे देवा तावतिंसा। इधापि भोता रञ्ञा 
पसेनदिना कोसलेन सुता देवा तावतिसा"ति। “तं कि मञ्ञसि, सेनापति, पहोति राजा पसेनदि कोसलो देवे तावतिंसे तम्हा 
ठाना चावेतुं वा पब्बाजेतुं वा''ति? “दस्सनम्पि, भो, राजा पसेनदि कोसलो देवे तावतिंसे नप्पहोति, कुतो पन तम्हा ठाना 
चावेस्सति वा पब्बाजेस्सति वा"ति? “एवमेव खो, सेनापति, ये ते देवा सब्याबज्झा आगन्तारो इत्थत्तं ते देवा, ये ते देवा 
अब्याबज्झा अनागन्तारो इत्थत्तं ते देवे दस्सनायपि नप्पहोन्ति; कुतो पन तम्हा ठाना चावेस्सन्ति वा पब्बाजेस्सन्ति वा“ ति? 


३८२. अथ खो राजा पसेनदि कोसलो भगवन्तं एतदवोच - “कोनामो अयं, भन्ते, भिक्खू "ति? “आनन्दो नाम, 
महाराजा”ति। “आनन्दो बत, भो, आनन्दरूपो वत, भो! हेतुरूपं, भन्ते, आयस्मा आनन्दो आह; सहेतुरूपं, भन्ते, 
आयस्मा आनन्दो आह। कि पन, भन्ते, अत्थि ब्रह्मा ति? “कि पन त्वं, महाराज, एवं वदेसि -- “कि पन, भन्ते, अत्थि 

ब्रह्मा”ति? “यदि वा सो, भन्ते, ब्रह्मा आगन्ता इत्थत्तं, यदि वा अनागन्ता इत्थत्त” न्ति? “यो सो, महाराज, ब्रह्मा 
सब्याबज्झो सो ब्रह्मा आगन्ता इत्थत्तं, यो सो ब्रह्मा अब्याबज्झो सो ब्रह्मा अनागन्ता इत्थत्त''न्ति। अथ खो अञ्ञतरो पुरिसो 
राजानं पसेनदिं कोसलं एतदवोच - “सञ्जयो, महाराज, ब्राह्मणो आकासगोत्तो आगतो ति । अथ खो राजा पसेनदि 
कोसलो सञ्जयं ब्राह्मणं आकासगोत्तं एतदवोच - “को नु खो, ब्राह्मण, इमं कथावत्थुं राजन्तेपुरे अब्भुदाहासी "ति? 
“विटटूभो, महाराज, सेनापती”ति। विटटूभो सेनापति एवमाह - “सञ्जयो, महाराज, ब्राह्मणो आकासगोत्तो”ति। अथ 
खो अञ्ञतरो पुरिसो राजानं पसेनदिं कोसलं एतदवोच - “यानकालो, महाराजा”ति। 


अथ खो राजा पसेनदि कोसलो भगवन्तं एतदवोच - “सब्बञ्ञुतं मयं, भन्ते, भगवन्तं अपुच्छिम्हा, सब्बञ्ञुतं 
भगवा ब्याकासि; तञ्च पनम्हाकं रुच्चति चेव खमति च, तेन चम्हा अत्तमना। चातुवण्णिसुद्धि मयं, भन्ते, भगवन्तं 
अपुच्छिम्हा, चातुवण्णिसुद्धि भगवा ब्याकासि; तञ्च पनम्हाकं रुच्चति चेव खमति च, तेन चम्हा अत्तमना। अधिदेवे मयं, 
भन्ते, भगवन्तं अपुच्छिम्हा, अधिदेवे भगवा ब्याकासि; तञ्च पनम्हाकं रुच्चति चेव खमति च, तेन चम्हा अत्तमना। 
अधिब्रह्मानं मयं, भन्ते, भगवन्तं अपुच्छिम्हा, अधिब्रह्मानं भगवा ब्याकासि; तञ्च पनम्हाकं रुच्चति चेव खमति च, तेन 
चम्हा अत्तमना। यं यदेव च मयं भगवन्तं अपुच्छिम्हा तं तदेव भगवा ब्याकासि; तञ्च पनम्हाकं रुच्चति चेव खमति च, 
तेन चम्हा अत्तमना। हन्द, च दानि मयं, भन्ते, गच्छाम; बहुकिच्चा मयं बहकरणीया”ति। “यस्सदानि त्वं, महाराज, कालं 
मञ्जसी”ति। अथ खो राजा पसेनदि कोसलो भगवतो भासितं अभिनन्दित्वा अनुमोदित्वा उड्डायासना भगवन्तं 
अभिवादेत्वा पदक्खिणं कत्वा पक्कामीति । 


कण्णकत्थलसुत्तं निट्टितं दसमं । 
राजवग्गो निट्टितो चतुत्थो। 
तस्सुद्दानं - 


घटिकारो रट्ठपालो, मघदेवो मधुरियं। 
बोधि अङ्गलिमालो च, पियजातं बाहितिकं | 
धम्मचेतियसुत्तञ्च, दसमं कण्णकत्थलं॥ 


७. ब्राह्मणवग्गो 
९. ब्रह्मायुसुत्तं 


३८३. एवं मे सुतं - एकं समयं भगवा विदेहेसु चारिकं चरति महता भिक्खुसङ्घेन सद्भि पञ्चमत्तेहि भिकखुसतेहि । 
तेन खो पन समयेन ब्रह्मायु ब्राह्मणो मिथिलायं पटिवसति जिण्णो वुड्डो महल्लको अद्धगतो वयोअनुप्पत्तो, 
वीसवस्ससतिको जातिया, तिण्णं वेदानं [बेदानं (क०)] पारगू सनिघण्डुकेटुभानं साक्खरप्पभेदानं इतिहासपञ्चमानं, 
पदको, वेय्याकरणो, लोकायतमहापुरिसलक्खणेसु अनवयो। अस्सोसि खो ब्रह्मायु ब्राह्मणो - “समणो खलु भो, गोतमो 
सक्यपृत्तो सक्यकुला पब्बजितो विदेहेसु चारिकं चरति महता भिकखुसङ्घेन सद्भि पञ्चमत्तेहि भिकखुसतेहि । तं खो पन 
भवन्तं गोतमं एवं कल्याणो कित्तिसद्दो अब्भुग्गतो -- 'इतिपि सो भगवा अरहं सम्मासम्बुद्धो विज्जाचरणसम्पन्नो सुगतो 

लोकविदू अनुत्तरो पुरिसदम्मसारथि सत्था देवमनुस्सानं बुद्धो भगवाति। सो इमं लोकं सदेवकं समारकं सब्रह्मकं 
सस्समणब्राह्मणिं पजं सदेवमनुस्सं सयं अभिञ्जा सच्छिकत्वा पवेदेति। सो धम्मं देसेति आदिकल्याणं मञ्झेकल्याणं 
परियोसानकल्याणं सात्थं सब्यञ्जनं, केबलपरिपुण्णं परिसुद्धं ब्रह्मचरियं पकासेति। साधु खो पन तथारूपानं अरहतं 
दस्सनं होती “ति। 


३८४. तेन खो पन समयेन ब्रह्मायुस्स ब्राह्मणस्स उत्तरो नाम माणवो अन्तेवासी होति तिण्णं वेदानं पारगू 
सनिघण्ड्केट्भानं साक्खरप्पभेदानं इतिहासपञ्चमानं, पदको, वेय्याकरणो, लोकायतमहापुरिसलकखणेसु अनवयो। अथ 
खो ब्रह्मायु ब्राह्मणो उत्तरं माणवं आमन्तेसि -- “अयं, तात उत्तर, समणो गोतमो सक्यपुत्तो सक्यकुला पब्बजितो विदेहेसु 
चारिकं चरति महता भिकखुसङ्घेन सद्भि पञ्चमत्तेहि भिक्खुसतेहि । तं खो पन भवन्तं गोतमं एवं कल्याणो कित्तिसद्दो 
अब्भुग्गतो - 'इतिपि सो भगवा अरहं सम्मासम्बुद्धो...पे०... साधु खो पन तथारूपानं अरहतं दस्सनं होती'ति। एहि त्वं, 
तात उत्तर, येन समणो गोतमो तेनुपसङ्कम; उपसङ्कमित्वा समणं गोतमं जानाहि यदि वा तं भवन्तं गोतमं तथा सन्तंयेव सद्दो 
अब्भुग्गतो, यदि वा नो तथा; यदि वा सो भवं गोतमो तादिसो, यदि वा न तादिसो। तथा मयं तं भवन्तं गोतमं 
वेदिस्सामा”ति। “यथा कथं पनाहं, भो, तं भवन्तं गोतमं जानिस्सामि यदि वा तं भवन्तं गोतमं तथा सन्तंयेव सद्दो 
अब्भुग्गतो, यदि वा नो तथा; यदि वा सो भवं गोतमो तादिसो, यदि वा न तादिसो"ति। “आगतानि खो, तात उत्तर, 
अम्हाकं मन्तेसु द्रत्तिसमहापुरिसलवखणानि, येहि समन्नागतस्स महापुरिसस्स द्वेयेव गतियो भवन्ति अनञ्ञा। सचे अगारं 
अज्झावसति, राजा होति चक्कवत्ती धम्मिको धम्मराजा चातुरन्तो विजितावी जनपदत्थावरियप्पत्तो सत्तरतनसमन्नागतो। 
तस्सिमानि सत्त रतनानि भवन्ति, सेय्यथिदं - चक्करतनं, हत्थिरतनं, अस्सरतनं, मणिरतनं, इत्थिरतनं, गहपतिरतनं, 
परिणायकरतनमेव सत्तमं। परोसहस्सं खो पनस्स पुत्ता भवन्ति सूरा वीरङ्गरूपा परसेनप्पमद्दना। सो इमं पथवि 
सागरपरियन्तं अदण्डेन असत्थेन धम्मेन [धम्मेन समेन (क०)] अभिविजिय अज्झावसति। सचे खो पन अगारस्मा 
अनगारियं पब्बजति, अरहं होति सम्मासम्बुद्धो लोके विवट्टच्छदो। अहं खो पन, तात उत्तर, मन्तानं दाता; त्वं मन्तानं 
पटिग्गहेता”ति। 


३८५. “एवं, भो"ति खो उत्तरो माणवो ब्रह्मायुस्स ब्राह्मणस्स पटिस्सुत्वा उट्टायासना ब्रह्मायुं ब्राह्मणं अभिवादेत्वा 
पदक्खिणं कत्वा विदेहेसु येन भगवा तेन चारिकं पक्कामि। अनुपुब्बेन चारिकं चरमानो येन भगवा तेनुपसङ्कमि; 
उपसङ्कमित्वा भगवता सद्भि सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि। एकमन्तं निसिन्नो खो 
उत्तरो माणवो भगवतो काये द्रत्तिसमहापुरिसलकखणानि समन्नेसि। अद्दसा खो उत्तरो माणवो भगवतो काये 
त्तिसमहापुरिसलक्खणानि, येभुय्येन थपेत्वा द्वे । द्वीसु महापुरिसलक्खणेसु कह्कति विचिकिच्छति नाधिमुच्चति न 
सम्पसीदति -- कोसोहिते च वत्थगुय्हे, पहूतजिव्हताय च। अथ खो भगवतो एतदहोसि - “पस्सति खो मे अयं उत्तरो 
माणवो द्रत्तिसमहापुरिसलक्खणानि, येभुय्येन थपेत्वा द्वे । द्वीसु महापुरिसलकखणेसु क्ति विचिकिच्छति नाधिमुच्चति न 
सम्पसीदति -- कोसोहिते च वत्थगुय्हे, पहृतजिव्हताय चा"ति। अथ खो भगवा तथारूपं इद्राभिसङ्कारं अभिसङ्घासि यथा 
अहस उत्तरो माणवो भगवतो कोसोहितं वत्थगुय्हं । अथ खो भगवा जिव्हं निन्नामेत्वा उभोपि कण्णसोतानि अनुमसि 
पटिमसि [परिमसि (सी० क०)]; उभोपि नासिकसोतानि [नासिकासोतानि (सी०)] अनुमसि पटिमसि; केवलम्पि 
नलाटमण्डलं जिव्हाय छादेसि। अथ खो उत्तरस्स माणवस्स एतदहोसि - “समन्नागतो खो समणो गोतमो 
दत्तिसमहापुरिसलक्खणेहि । यंनूनाहं समणं गोतमं अनुबन्धेय्यं, इरियापथमस्स पस्सेय्य''न्ति। अथ खो उत्तरो माणवो 
सत्तमासानि भगवन्तं अनुबन्धि छायाव अनपायिनी [अनुपायिनी (स्या० कं० क०)]। 

३८६. अथ खो उत्तरो माणवो सत्तन्नं मासानं अच्चयेन विदेहेसु येन मिथिला तेन चारिकं पक्कामि । अनुपुब्बेन 
चारिकं चरमानो येन मिथिला येन ब्रह्मायु ब्राह्मणो तेनुपसङ्कमि; उपसङ्कमित्वा ब्रह्मायुं ब्राह्मणं अभिवादेत्वा एकमन्तं 
निसीदि। एकमन्तं निसिन्नं खो उत्तरं माणवं ब्रह्मायु ब्राह्मणो एतदवोच - “कच्चि, तात उत्तर, तं भवन्तं गोतमं तथा 
सन्तंयेव सद्दो अब्भुग्गतो, नो अञ्ञथा? कच्चि पन सो भवं गोतमो तादिसो, नो अञ्ञादिसो”ति? “तथा सन्तंयेव, भो, तं 
भवन्तं गोतमं सद्दो अब्भुग्गतो, नो अञ्जथा; तादिसोव [तादिसोव भो (सी० पी०), तादिसो च खो (स्या० कं० क०)] सो 
भवं गोतमो, नो अञ्ञादिसो। समन्नागतो च [समन्नागतो च भो (सब्बत्थ)] सो भवं गोतमो द्रत्तिसमहापुरिसलक्खणेहि । 


“सुप्पतिट्ठितपादो खो पन भवं गोतमो; इदम्पि तस्स भोतो गोतमस्स महापुरिसस्स महापुरिसलक्खणं भवति। 


“हेट्टा खो पन तस्स भोतो गोतमस्स पादतलेसु चक्कानि जातानि सहस्सारानि सनेमिकानि सनाभिकानि 
सब्बाकारपरिपूरानि... 


““आयतपण्हि खो पन सो भवं गोतमो... 

“'दीघङ्गलि खो पन सो भवं गोतमो... 

““मुदुतलुनहत्थपादो खो पन सो भवं गोतमो... 

““जालहत्थपादो खो पन सो भवं गोतमो... 

“उस्सड्डपादो खो पन सो भवं गोतमो... 

“एणिजड्डी खो पन सो भवं गोतमो... 

“ठितको खो पन सो भवं गोतमो अनोनमन्तो उभोहि पाणितलेहि जण्णुकानि परिमसति परिमज्जति... 
“कोसोहितवत्थगुय्हो खो पन सो भवं गोतमो... 

““ससुबण्णवण्णो खो पन सो भवं गोतमो कञ्चनसन्निभत्तचो... 

““सुखुमच्छवि खो पन सो भवं गोतमो। सुखुमत्ता छविया रजोजल्लं काये न उपलिम्पति... 
““एकेकलोमो खो पन सो भवं गोतमो; एकेकानि लोमानि लोमकूपेसु जातानि... 


“उद्धग्गलोमो खो पन सो भवं गोतमो; उद्धग्गानि लोमानि जातानि नीलानि अञ्जनवण्णानि कुण्डलावड्टानि 
दक्खिणावट्टकजातानि... 


“ब्रह्मुजुगत्तो खो पन सो भवं गोतमो... 

“सत्तुस्सदो खो पन सो भवं गोतमो... 
““सीहपुब्बद्धकायो खो पन सो भवं गोतमो... 
“चितन्तरंसो खो पन सो भवं गोतमो... 


“ननिग्रोधपरिमण्डलो खो पन सो भवं गोतमो; यावतक्वस्स कायो तावतक्वस्स ब्यामो, यावतक्वस्स ब्यामो 
तावतक्वस्स कायो... 


““समवट्टक्खन्धो खो पन सो भवं गोतमो... 

“रसग्गसग्गी खो पन सो भवं गोतमो... 

““सीहहनु खो पन सो भवं गोतमो... 

“चत्तालीसदन्तो खो पन सो भवं गोतमो... 

“समदन्तो खो पन सो भवं गोतमो... 

“गअविरळदन्तो खो पन सो भवं गोतमो... 

““सुसुक्कदाठो खो पन सो भवं गोतमो... 

“पहूतजिव्हो खो पन सो भवं गोतमो... 

“ब्रह्मस्सरो खो पन सो भवं गोतमो करविकभाणी... 

“अभिनीलनेत्तो खो पन सो भवं गोतमो... 

““गोपखुमो खो पन सो भवं गोतमो... 

“उण्णा खो पनस्स भोतो गोतमस्स भमुकन्तरे जाता ओदाता मुदुतूलसन्निभा.. 
““उण्हीससीसो खो पन सो भवं गोतमो; इदम्पि तस्स भोतो गोतमस्स महापुरिसस्स महापुरिसलवखणं भवति । 
“इमेहि खो, भो, सो भवं गोतमो द्वत्तिसमहापुरिसलक्खणेहि समन्नागतो । 


३८७. “गच्छन्तो खो पन सो भवं गोतमो दक्खिणेनेव पादेन पठमं पक्कमति । सो नातिदूरे पादं उद्धरति, नाच्चासन्ने 
पादं निक्खिपति; सो नातिसीघं गच्छति, नातिसणिकं गच्छति; न च अहुवेन अह्दुवं सङ्घट्टेन्तो गच्छति, न च गोप्फकेन 
गोप्फकं सङ्घडेन्तो गच्छति । सो गच्छन्तो न सत्थिं उन्नामेति, न सत्थिं ओनामेति; न सत्थिं सन्नामेति, न सत्थिं विनामेति। 

गच्छतो खो पन तस्स भोतो गोतमस्स अधरकायोव [अड्टकायोव (क०), आरद्भकायोव (स्या० कं०)] इञ्जति, न च 
कायबलेन गच्छति | अपलोकेन्तो खो पन सो भवं गोतमो सब्बकायेनेब अपलोकेति; सो न उद्भ उल्लोकेति, न अधो 
ओलोकेति; न च विपेक्खमानो गच्छति, युगमत्तञ्च पेक्खति; ततो चस्स उत्तरि अनावटं जाणदस्सनं भवति। सो अन्तरघरं 
पविसन्तो न कायं उन्नामेति, न कायं ओनामेति; न कायं सन्नामेति, न कायं विनामेति। सो नातिदूरे नाच्चासन्ने आसनस्स 
परिवत्तति, न च पाणिना आलम्बित्वा आसने निसीदति, न च आसनस्मिं कायं पक्खिपति। सो अन्तरघरे निसिन्नो समानो 
न हत्थकुक्कुच्चं आपज्जति, न पादकुक्कुच्चं आपज्जति; न अद्दुवेन अहुवं आरोपेत्वा निसीदति; न च गोप्फकेन गोप्फकं 
आरोपेत्वा निसीदति; न च पाणिना हनुकं उपदहित्वा [उपादियित्वा (सी० पी०)] निसीदति। सो अन्तरघरे निसिन्नो समानो 
न छम्भति न कम्पति न वेधति न परितस्सति। सो अछम्भी अकम्पी अवेधी अपरितस्सी विगतलोमहंसो। विवेकवत्तो च 
सो भवं गोतमो अन्तरघरे निसिन्नो होति। सो पत्तोदकं पटिग्गण्हन्तो न पत्तं उन्नामेति, न पत्तं ओनामेति; न पत्तं सन्नामेति, 
न पत्तं विनामेति । सो पत्तोदकं पटिग्गण्हाति नातिथोकं नातिबहुं । सो न खुलुखुलुकारकं [बुलुबुलुकारकं (सी०)] पत्तं 
धोवति, न सम्परिवत्तकं पत्तं धोवति, न पत्तं भूमियं निक्खिपित्वा हत्थे धोवति; हत्थेसु धोतेसु पत्तो धोतो होति, पत्ते धोते 
हत्था धोता होन्ति। सो पत्तोदकं छड्टेति नातिदूरे नाच्चासन्ने, न च विच्छड्यमानो। सो ओदनं पटिग्गण्हन्तो न पत्तं उन्नामेति, 
न पत्तं ओनामेति; न पत्तं सन्नामेति, न पत्तं विनामेति। सो ओदनं पटिग्गण्हाति नातिथोकं नातिबहुं। ब्यञ्जनं खो पन भवं 
गोतमो ब्यञ्जनमत्ताय आहारेति, न च ब्यञ्जनेन आलोपं अतिनामेति । दरत्तिक्खत्तुं खो भवं गोतमो मुखे आलोपं 
सम्परिवत्तेत्वा अज्झोहरति; न चस्स काचि ओदनमिञ्जा असम्मिन्ना कायं पविसति, न चस्स काचि ओदनमिञ्जा मुखे 
अवसिट्ठा होति; अथापरं आलोपं उपनामेति। रसपटिसंवेदी खो पन सो भवं गोतमो आहारं आहारेति, नो च 
रसरागपटिसंवेदी । 


"-अहुङ्गसमन्नागतं [अदुङ्गसमन्नागतो (क०)] खो पन सो भवं गोतमो आहारं आहारेति - नेव दवाय, न मदाय न 
मण्डनाय न विभूसनाय, यावदेव इमस्स कायस्स ठितिया यापनाय, विहिंसुपरतिया ब्रह्मचरियानुग्गहाय -- इति पुराणञ्च 
वेदनं पटिहङ्घामि नवञ्च वेदनं न उप्पादेस्सामि, यात्रा च मे भविस्सति अनवज्जता च फासुविहारो चा'ति। सो भृत्तावी 
पत्तोदकं पटिग्गण्हन्तो न पत्तं उन्नामेति, न पत्तं ओनामेति; न पत्तं सन्नामेति, न पत्तं विनामेति। सो पत्तोदकं पटिग्गण्हाति 
नातिथोकं नातिबहुं । सो न खुलुखुलुकारकं पत्तं धोबति, न सम्परिवत्तकं पत्तं धोबति, न पत्तं भूमियं निक्खिपित्वा हत्थे 
धोवति; हत्थेसु धोतेसु पत्तो धोतो होति, पत्ते धोते हत्था धोता होन्ति। सो पत्तोदकं छट्टेति नातिदूरे नाच्चासन्ने, न च 
विच्छड्यमानो। सो भुत्तावी न पत्तं भूमियं निक्खिपति नातिदूरे नाच्चासन्ने, न च अनत्थिको पत्तेन होति, न च 
अतिवेलानुरक्खी पत्तस्मिं। सो भुत्तावी मुहुत्तं तुण्ही निसीदति, न च अनुमोदनस्स कालमतिनामेति। सो भृत्तावी 
अनुमोदति, न तं भत्तं गरहति, न अञ्ञं भत्तं पटिकङ्कति; अञ्जदत्थु धम्मिया कथाय तं परिसं सन्दस्सेति समादपेति 
समृत्तेजेति सम्पहंसेति। सो तं परिसं धम्मिया कथाय सन्दस्सेत्वा समादपेत्वा समृत्तेजेत्वा सम्पहंसेत्वा उड्डायासना 
पक्कमति । सो नातिसीघं गच्छति, नातिसणिकं गच्छति, न च मुच्चितुकामो गच्छति; न च तस्स भोतो गोतमस्स काये 
चीवरं अच्चुक्कटुं होति न च अच्चोक्कट्ुं, न च कायस्मिं अल्लीनं न च कायस्मा अपकट्टं; न च तस्स भोतो गोतमस्स 
कायम्हा वातो चीवरं अपवहति; न च तस्स भोतो गोतमस्स काये रजोजल्लं उपलिम्पति। सो आरामगतो निसीदति पञ्जत्ते 
आसने। निसज्ज पादे पक्खालेति; न च सो भवं गोतमो पादमण्डनानुयोगमनुयुत्तो विहरति। सो पादे पकखालेत्वा निसीदति 
पल्लड्कं आभुजित्वा उजुं कायं पणिधाय परिमुखं सति उपट्टुपेत्वा। सो नेव अत्तब्याबाधाय चेतेति, न परब्याबाधाय चेतेति, 
न उभयब्याबाधाय चेतेति; अत्तहितपरहितउभयहितसब्बलोकहितमेव सो भवं गोतमो चिन्तेन्तो निसिन्नो होति। सो 
आरामगतो परिसति धम्मं देसेति, न तं परिसं उस्सादेति, न तं परिसं अपसादेति; अञ्जदत्थु धम्मिया कथाय तं परिसं 
सन्दस्सेति समादपेति समृत्तेजेति सम्पहंसेति। 

““अट्लुङ्गसमन्नागतो खो पनस्स भोतो गोतमस्स मुखतो घोसो निच्छरति - विस्सट्टी च, विज्जेय्यो च, मञ्जु च, 
सवनीयो च, बिन्दु च, अविसारी च, गम्भीरो च, निन्नादी च। यथापरिसं खो पन सो भवं गोतमो सरेन विञ्ञापेति, न चस्स 
बहिद्धा परिसाय घोसो निच्छरति। ते तेन भोता गोतमेन धम्मिया कथाय सन्दस्सिता समादपिता समुत्तेजिता सम्पहंसिता 
उट्ठायासना पक्कमन्ति अवलोकयमानायेव [अपलोकयमानायेव (सी० क०)] अविजहितत्ता [अविजहन्ताभावेन (सी० 
स्या० कं० पी०)]। अद्दसाम खो मयं, भो, तं भवन्तं गोतमं गच्छन्तं, अहसाम ठितं, अहसाम अन्तरघरं पविसन्तं, असाम 
अन्तरघरे निसिन्नं तुण्हीभूतं, असाम अन्तरघरे भुञ्जन्त, अद्दसाम भुत्तावि निसिन्नं तुण्हीभूतं, अद्दसाम भृत्तावि 
अनुमोदन्तं, अद्दसाम आरामं गच्छन्तं, अहसाम आरामगतं निसिन्नं तुण्हीभूतं, अहसाम आरामगतं परिसति धम्मं देसेन्तं । 
एदिसो च एदिसो च सो भवं गोतमो, ततो च भिय्यो”ति। 


३८८. एवं वुत्त, ब्रह्मायु ब्राह्मणो उट्ठायासना एकंसं उत्तरासङ्ग करित्वा येन भगवा तेनञ्जलिं पणामेत्वा तिक्खत्तु 
उदानं उदानेति - 


“नमो तस्स भगवतो अरहतो सम्मासम्बुद्भस्स । 
“नमो तस्स भगवतो अरहतो सम्मासम्बुद्भस्स । 
“नमो तस्स भगवतो अरहतो सम्मासम्बुद्धस्सा”ति। 


“अप्पेव नाम मयं कदाचि करहचि तेन भोता गोतमेन समागच्छेय्याम? अप्पेव नाम सिया कोचिदेव 
कथासल्लापो "ति! 


३८९. अथ खो भगवा विदेहेसु अनुपुब्बेन चारिकं चरमानो येन मिथिला तदवसरि । तत्र सुदं भगवा मिथिलायं 
विहरति मघदेवम्बवने। अस्सोसुं खो मिथिलेय्यका [मेथिलेय्यका (सी० पी०)] ब्राह्मणगहपतिका - “समणो खलु, भो, 
गोतमो सक्यपुत्तो सक्यकुला पब्बजितो विदेहेसु चारिकं चरमानो महता भिक्खुसङ्घेन सद्भि पञ्चमत्तेहि भिकखुसतेहि 
मिथिलं अनुप्पत्तो, मिथिलायं विहरति मघदेवम्बवने । तं खो पन भवन्तं गोतमं एवं कल्याणो कित्तिसद्दो अब्भुग्गतो - 
“इतिपि सो भगवा अरहं सम्मासम्बुद्धो विज्जाचरणसम्पन्नो सुगतो लोकविदू अनुत्तरो पुरिसदम्मसारथि सत्था देवमनुस्सानं 
बुद्धो भगवाति। सो इमं लोकं सदेवकं समारकं सब्रह्मकं सस्समणब्राह्मणि पजं सदेवमनुस्सं सयं अभिञ्ञा सच्छिकत्वा 
पवेदेति। सो धम्मं देसेति आदिकल्याणं मज्झेकल्याणं परियोसानकल्याणं सात्थं सब्यञ्जनं, केवलपरिपुण्णं परिसुद्धं 
ब्रह्मचरियं पकासेति। साधु खो पन तथारूपानं अरहतं दस्सनं होती'”ति। 


अथ खो मिथिलेस्यका ब्राह्मणगहपतिका येन भगवा तेनुपसङ्कमिसु; उपसङ्कमित्वा अप्पेकच्चे भगवन्तं अभिवादेत्वा 
एकमन्तं निसीदिंसु; अप्पेकच्चे भगवता सद्भि सम्मोदिंसु, सम्मोदनीयं कथं सारणीयं वीतिसारेत्वा एकमन्तं निसीदिसु; 
अप्पेकच्चे येन भगवा तेनञ्जलि पणामेत्वा एकमन्तं निसीदिंसु; अप्पेकच्चे भगवतो सन्तिके नामगोत्तं सावेत्वा एकमन्तं 
निसीदिंसु; अप्पेकच्चे तुण्हीभूता एकमन्तं निसीदिंसु । 


३९०. अस्सोसि खो ब्रह्मायु ब्राह्मणो -- “समणो खलु, भो, गोतमो सक्यपृत्तो सक्यकुला पब्बजितो मिथिलं 
अनुप्पत्तो, मिथिलायं विहरति मघदेवम्बवने"ति। अथ खो ब्रह्मायु ब्राह्मणो सम्बहुलेहि सावकेहि सद्भि येन मघदेवम्बवनं 

तेनुपसङ्कमि। अथ खो ब्रह्मायुनो ब्राह्मणस्स अविदूरे अम्बबनस्स एतदहोसि -- “न खो मेतं पतिरूपं योहं पुब्बे 
अप्पटिसँविदितो समणं गोतमं दस्सनाय उपसङ्क्मेय्य''न्ति। अथ खो ब्रह्मायु ब्राह्मणो अञ्ञतरं माणवकं आमन्तेसि - 
“एहि त्वं, माणवक, येन समणो गोतमो तेनुपसङ्कम; उपसङ्कमित्वा मम वचनेन समणं गोतमं अप्पाबाधं अप्पातङ्कं लहुट्ठानं 
बलं फासुविहारं पुच्छ - 'ब्रह्मायु, भो गोतम, ब्राह्मणो भवन्तं गोतमं अप्पाबाधं अप्पातङ्क लहुट्ठानं बलं फासुविहारं 
पुच्छती'ति। एवञ्च वदेहि - ब्रह्मायु, भो गोतम, ब्राह्मणो जिण्णो वुड्डो महल्लको अद्धगतो वयोअनुप्पत्तो, 
वीसवस्ससतिको जातिया, तिण्णं वेदानं पारगू सनिघण्डुकेटुभानं साक्खरप्पभेदानं इतिहासपञ्चमानं, पदको, वेय्याकरणो, 
लोकायतमहापुरिसलक्खणेसु अनवयो। यावता, भो, ब्राह्मणगहपतिका मिथिलायं पटिबसन्ति, ब्रह्मायु तेसं ब्राह्मणो 
अग्गमकखायति - यदिदं भोगेहि; ब्रह्मायृ तेसं ब्राह्मणो अग्गमवखायति - यदिदं मन्तेहि; ब्रह्मायु तेसं ब्राह्मणो 
अग्गमवखायति - यदिदं आयुना चेव यससा च। सो भोतो गोतमस्स दस्सनकामो'”ति। 


“एवं, भोति खो सो माणवको ब्रह्मायुस्स ब्राह्मणस्स पटिस्सुत्वा येन भगवा तेनुपसङ्कमि; उपसङ्कमित्वा भगवता 
सद्भि सम्मोदि। सम्मोदनीयं कथं सारणीयं वीतिसारेत्वा एकमन्तं अङ्ठासि । एकमन्तं ठितो खो सो माणवको भगवन्तं 
एतदवोच - “ब्रह्मायु, भो गोतम, ब्राह्मणो भवन्तं गोतमं अप्पाबाधं अप्पातङ्कं लहुट्ठानं बलं फासुविहारं पुच्छति; एवञ्च 
वदेति - बब्रह्मायु, भो गोतम, ब्राह्मणो जिण्णो वुड्डो महल्लको अद्धगतो वयोअनुप्पत्तो, वीसवस्ससतिको जातिया, तिण्णं 
वेदानं पारगू सनिघण्डुकेटुभानं साक्खरप्पभेदानं इतिहासपञ्चमानं, पदको, वेय्याकरणो, लोकायतमहापुरिसलक्खणेसु 
अनवयो। यावता, भो, ब्राह्मणगहपतिका मिथिलायं पटिवसन्ति, ब्रह्मायु तेसं ब्राह्मणो अग्गमक्खायति - यदिदं भोगेहि; 
ब्रह्मायु तेसं ब्राह्मणो अग्गमक्खायति - यदिदं मन्तेहि; ब्रह्मायु तेसं ब्राह्मणो अग्गमक्खायति -- यदिदं आयुना चेव यससा 
च। सो भोतो गोतमस्स दस्सनकामो'”ति। “यस्सदानि, माणव, ब्रह्मायु ब्राह्मणो कालं मञ्जती'ति। अथ खो सो माणवको 
येन ब्रह्मायु ब्राह्मणो तेनुपसङ्कमि; उपसङ्कमित्वा ब्रह्मायुं ब्राह्मणं एतदवोच - “कतावकासो खोम्हि भवता समणेन गोतमेन । 
यस्सदानि भवं कालं मञ्ञती"ति। 


३९१. अथ खो ब्रह्मायु ब्राह्मणो येन भगवा तेनुपसङ्कमि। अद्दसा खो सा परिसा ब्रह्मायुं ब्राह्मणं दूरतोव आगच्छन्तं । 
दिस्वान ओरमिय [ओरमत्थ (स्या० कं० पी), ओरमथ, ओरमति (क०), अथ नं (सी०), ओरमियाति पन 
त्वापच्चयन्ततथसंबण्णनानुरूपं विसोधितपदं] ओकासमकासि यथा तं जातस्स यसस्सिनो। अथ खो ब्रह्मायु ब्राह्मणो तं 
परिसं एतदवोच - “अलं, भो! निसीदथ तुम्हे सके आसने। इधाहं समणस्स गोतमस्स सन्तिके निसीदिस्सामी”ति। 


अथ खो ब्रह्मायु ब्राह्मणो येन भगवा तेनुपसङ्कमि; उपसङ्कमित्वा भगवता सद्भि सम्मोदि । सम्मोदनीयं कथं सारणीयं 
बीतिसारेत्वा एकमन्तं निसीदि। एकमन्तं निसिन्नो खो ब्रह्मायु ब्राह्मणो भगवतो काये द्रत्तिसमहापुरिसलकखणानि 
समन्नेसि। अद्दसा खो ब्रह्मायु ब्राह्मणो भगवतो काये द्रत्तिसमहापुरिसलक्खणानि, येभुय्येन ठपेत्वा दवे । द्वीसु 
महापुरिसलक्खणेसु कह्कति विचिकिच्छति नाधिमुच्चति न सम्पसीदति -- कोसोहिते च वत्थगुय्हे, पहूतजिव्हताय च। अथ 
खो ब्रह्मायु ब्राह्मणो भगवन्तं गाथाहि अज्झभासि - 


“ये मे द्रत्तिसाति सुता, महापुरिसलक्खणा । 
दुवे तेसं न पस्सामि, भोतो कायस्मिं गोतम॥ 


“कच्चि कोसोहितं भोतो, वत्थगुय्हं नरुत्तम। 
नारीसमानसव्हया, कच्चि जिव्हा न दस्सका [नारीसहनाम सव्हया, कच्चि जिव्हा नरस्सिका । (सी० स्या० क॑० 

पी०)]॥ 


“कच्चि पहूतजिव्होसि, यथा तं जानियामसे। 
निन्नामयेतं पहूतं, कङ्कं विनय नो इसे॥ 


“दिद्दुधम्महितत्थाय, सम्परायसुखाय च। 
कतावकासा पुच्छाम, यं किञ्चि अभिपत्थित''न्ति॥ 


३९२. अथ खो भगवतो एतदहोसि -- “पस्सति खो मे अयं ब्रह्मायु ब्राह्मणो द्रत्तिसमहापुरिसलवखणानि, येभुय्येन 
ठपेत्वा द्वे। द्वीसु महापुरिसलक्खणेसु कङ्कति विचिकिच्छति नाधिमुच्चति न सम्पसीदति -- कोसोहिते च वत्थगुय्हे, 
पहूतजिव्हताय चा”ति। अथ खो भगवा तथारूपं इद्भाभिसङ्कारं अभिसङ्घासि यथा अदस ब्रह्मायु ब्राह्मणो भगवतो 
कोसोहितं वत्थगुय्हं । अथ खो भगवा जिव्हं निन्नामेत्वा उभोपि कण्णसोतानि अनुमसि पटिमसि; उभोपि नासिकसोतानि 
अनुमसि पटिमसि; केवलम्पि नलाटमण्डलं जिव्हाय छादेसि। अथ खो भगवा ब्रह्मायुं ब्राह्मणं गाथाहि पच्चभासि - 


“ये ते द्रत्तिसाति सुता, महापुरिसलवखणा । 
सब्बे ते मम कायस्मिं, मा ते [मा वो (क०)] कङ्वाहु ब्राह्मण॥ 


“अभिज्जेय्यं अभिञ्जातं, भावेतब्बञ्च भावितं । 
पहातब्बं पहीनं मे, तस्मा बुद्धोस्मि ब्राह्मण॥ 


““दिटुधम्महितत्थाय, सम्परायसुखाय च। 
कतावकासो पुच्छस्सु, यं किञ्चि अभिपत्थित''न्ति॥ 


३९३. अथ खो ब्रह्मायुस्स ब्राह्मणस्स एतदहोसि - “कतावकासो खोम्हि समणेन गोतमेन। किं नु खो अहं समणं 
गोतमं पुच्छेय्यं - (दिट्ठधम्मिकं वा अत्थं सम्परायिकं वा''ति। अथ खो ब्रह्मायुस्स ब्राह्मणस्स एतदहोसि -- “कुसलो खो 
अहं दिटुधम्मिकानं अत्थानं। अञ्जेपि मं दिटुधम्मिकं अत्थं पुच्छन्ति। यंनूनाहं समणं गोतमं सम्परायिकंयेव अत्थं 
पुच्छेय्य'न्ति। अथ खो ब्रह्मायु ब्राह्मणो भगवन्तं गाथाहि अज्झभासि - 


“कथं खो ब्राह्मणो होति, कथं भवति वेदगू । 
तेविज्जो भो कथं होति, सोत्थियो किन्ति वुच्चति॥ 


“अरहं भो कथं होति, कथं भवति केवली। 
मुनि च भो कथं होति, बुद्धो किन्ति पवुच्चती"ति॥ 


३९४. अथ खो भगवा ब्रह्मायुं ब्राह्मणं गाथाहि पच्चभासि - 


““पुब्बेनिवासं यो वेदि, सग्गापायञ्च पस्सति। 
अथो जातिक्खयं पत्तो, अभिञ्ञा वोसितो मुनि॥ 

“चित्तं विसुद्धं जानाति, मुत्तं रागेहि सब्बसो । 
पहीनजातिमरणो, ब्रह्मचरियस्स केवली। 
पारगू सब्बधम्मानं, बुद्धो तादी पबुच्चती”ति॥ 


एवं वृत्ते, ब्रह्मायु ब्राह्मणो उड्ठायासना एकंसं उत्तरासङ्ग करित्वा भगवतो पादेसु सिरसा निपतित्वा भगवतो पादानि 
मुखेन च परिचुम्बति, पाणीहि च परिसम्बाहति, नामञ्च सावेति -- “ब्रह्मायु अहं, भो गोतम, ब्राह्मणो; ब्रह्मायु अहं, भो 
गोतम, ब्राह्मणो”ति। अथ खो सा परिसा अच्छरियब्मुतचित्तजाता अहोसि - “अच्छरियं वत, भो, अब्भृतं बत, भो! यत्र 
हि नामायं ब्रह्मायु ब्राह्मणो जातो यसस्सी एवरूपं परमनिपच्चकारं करिस्सती"ति। अथ खो भगवा ब्रह्मायुं ब्राह्मणं 
एतदवोच - “अलं, ब्राह्मण, उट्टह निसीद त्वं सके आसने यतो ते मयि चित्तं पसन्न"न्ति। अथ खो ब्रह्मायु ब्राह्मणो 
उड्टहित्वा सके आसने निसीदि। 


३९५. अथ खो भगवा ब्रह्मायुस्स ब्राह्मणस्स अनुपुब्बिं कथं कथेसि, सेय्यथिदं - दानकथं, सीलकथं, सग्गकथं; 
कामानं आदीनवं ओकारं संकिलेसं नेक्खम्मे आनिसंसं पकासेसि। यदा भगवा अञ्ञासि ब्रह्मयुं ब्राह्मणं कल्लचित्तं 
मुदुचित्तं विनीवरणचित्तं उदग्गचित्तं पसन्नचित्तं, अथ या बुद्धानं सामुक्कंसिका धम्मदेसना तं पकासेसि - दुक्खं, समुदयं, 
निरोधं, मग्गं। सेय्यथापि नाम सुद्ध त्थं अपगतकाळकं सम्मदेव रजनं पटिग्गण्हेय्य, एवमेव ब्रह्मायुस्स ब्राह्मणस्स 
तस्मियेव आसने विरजं वीतमलं धम्मचक्खुं उदपादि -- “यं किञ्चि समुदयधम्मं सब्बं तं निरोधधम्म'न्ति। अथ खो 
ब्रह्मायु ब्राह्मणो दिट्ठधम्मो पत्तधम्मो विदितधम्मो परियोगाळहधम्मो तिण्णविचिकिच्छो विगतकथंकथो वेसारज्जप्पत्तो 
अपरप्पच्चयो सत्थुसासने भगवन्तं एतदवोच - “अभिक्कन्तं, भो गोतम, अभिक्कन्तं, भो गोतम! सेय्यथापि, भो गोतम, 
निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा मग्गं आचिक्खेय्य, अन्धकारे वा तेलपज्जोतं धारेय्य - 
चकखुमन्तो रूपानि दक्खन्तीति -- एवमेवं भोता गोतमेन अनेकपरियायेन धम्मो पकासितो। एसाहं भवन्तं गोतमं सरणं 
गच्छामि धम्मञ्च भिक्खुसङ्घञ्च। उपासकं मं भवं गोतमो धारेतु अज्जतग्गे पाणुपेतं सरणं गतं । अधिवासेतु च मे भवं 
गोतमो स्वातनाय भत्तं सद्भि भिकखुसङ्घेनाति। अधिवासेसि भगवा तुण्हीभावेन। अथ खो ब्रह्मायु ब्राह्मणो भगवतो 
अधिवासनं विदित्वा उट्टायासना भगवन्तं अभिवादेत्वा पदक्खिणं कत्वा पक्कामि । अथ खो ब्रह्मायु ब्राह्मणो तस्सा रत्तिया 
अच्चयेन सके निवेसने पणीतं खादनीयं भोजनीयं पटियादापेत्वा भगवतो कालं आरोचापेसि - “कालो, भो गोतम, 
निड्टितं भत्त”न्ति। 


अथ खो भगवा पुब्बण्हसमयं निवासेत्वा पत्तचीवरमादाय येन ब्रह्मायुस्स ब्राह्मणस्स निवेसनं तेनुपसङ्कमि; 
उपसङ्कमित्वा पञ्जत्ते आसने निसीदि सद्भि भिकखुसङ्गेन। अथ खो ब्रह्मायु ब्राह्मणो सत्ताहं बुद्भप्पमुखं भिकखुसङ्गं पणीतेन 
खादनीयेन भोजनीयेन सहत्था सन्तप्पेसि सम्पवारेसि। अथ खो भगवा तस्स सत्ताहस्स अच्चयेन विदेहेसु चारिकं 
पक्कामि । अथ खो ब्रह्मायु ब्राह्मणो अचिरपक्कन्तस्स भगवतो कालमकासि । अथ खो सम्बहुला भिक्खू येन भगवा 
तेनुपसङ्कमिसु; उपसङ्कमित्वा भगवन्तं अभिवादेत्वा एकमन्तं निसीदिंसु । एकमन्तं निसिन्ना खो ते भिक्खू भगवन्तं 
एतदवोचुं - “ब्रह्मायु, भन्ते, ब्राह्मणो कालङ्कतो। तस्स का गति, को अभिसम्परायो "ति? “पण्डितो, भिक्खवे, ब्रह्मायु 
ब्राह्मणो पच्चपादि धम्मस्सानुधम्मं, न च मं धम्माधिकरणं विहेसेसि । ब्रह्मायु, भिक्खवे, ब्राह्मणो पञ्चन्नं ओरम्भागियानं 
संयोजनानं परिक्खया ओपपातिको होति, तत्थ परिनिब्बायी, अनावत्तिधम्मो तस्मा लोका"ति। 


इदमवोच भगवा। अत्तमना ते भिक्खू भगवतो भासितं अभिनन्दुन्ति। 

ब्रह्मायुसुत्तं निद्धितं पठमं । 
२. सेलसुत्तं 


३९६. एवं मे सुतं - एकं समयं भगवा अङ्गत्तरापेसु चारिकं चरमानो महता भिक्खुसङ्गेन सद्भि अड्डतेव्ठसेहि 
भिक्खुसतेहि येन आपणं नाम अङ्गुत्तरापानं निगमो तदवसरि। अस्सोसि खो केणियो जटिलो -- “समणो खलु, भो, गोतमो 
सक्यपृत्तो सक्यकुला पब्बजितो अङ्गत्तरापेसु चारिकं चरमानो महता भिक्खुसङ्घेन सद्धि अड्टतेळसेहि भिक्खुसतेहि आपणं 
अनुप्पत्तो। तं खो पन भवन्तं गोतमं एवं कल्याणो कित्तिसद्दो अब्भुग्गतो -- 'इतिपि सो भगवा अरहं सम्मासम्बुद्भो 
विज्जाचरणसम्पन्नो सुगतो लोकविदू अनुत्तरो पुरिसदम्मसारथि सत्था देवमनुस्सानं बुद्धो भगवाति। सो इमं लोकं सदेवकं 
समारकं सब्रह्मकं सस्समणब्राह्मणिं पजं सदेवमनुस्सं सयं अभिञ्जा सच्छिकत्वा पवेदेति। सो धम्मं देसेति आदिकल्याणं 
मज्झेकल्याणं परियोसानकल्याणं सात्थं सब्यञ्जनं, केवलपरिपुण्णं परिसुद्धं ब्रह्मचरियं पकासेति। साधु खो पन तथारूपानं 
अरहतं दस्सनं होती'"ति। 


अथ खो केणियो जटिलो येन भगवा तेनुपसङ्कमि; उपसङ्कमित्वा भगवता सद्भि सम्मोदि। सम्मोदनीयं कथं सारणीयं 
बीतिसारेत्वा एकमन्तं निसीदि। एकमन्तं निसिन्नं खो केणियं जटिलं भगवा धम्मिया कथाय सन्दस्सेसि समादपेसि 
समृत्तेजेसि सम्पहंसेसि। अथ खो केणियो जटिलो भगवता धम्मिया कथाय सन्दस्सितो समादपितो समुत्तेजितो सम्पहंसितो 
भगवन्तं एतदवोच -- “अधिवासेतु मे भवं गोतमो स्वातनाय भत्तं सद्भि भिकखुसङ्घेना”ति। एवं वुत्ते, भगवा केणियं जटिलं 
एतदवोच - “महा खो, केणिय, भिक्खुसङ्घी अड्डतेव्ठसानि भिक्खुसतानि, त्वञ्च ब्राह्मणेसु अभिप्पसन्नो”ति। दुतियम्पि 
खो केणियो जटिलो भगवन्तं एतदबोच - “किञ्चापि खो, भो गोतम, महा भिक्खुसङ्घो अइतेव्ठसानि भिक्खुसतानि, 
अहञ्च ब्राह्मणेसु अभिप्पसन्नो; अधिवासेतु मे भवं गोतमो स्वातनाय भत्तं सद्भि भिक्खुसङ्घेना ति । दुतियम्पि खो भगवा 
केणियं जटिलं एतदवोच - “महा खो, केणिय, भिक्खुसङ्घो अडतेळसानि भिक्खुसतानि, त्वञ्च ब्राह्मणेसु 
अभिष्पसन्नो”ति। ततियम्पि खो केणियो जटिलो भगवन्तं एतदवोच - “किञ्चापि खो, भो गोतम, महा भिक्खुसङ्घो 
अड्टतेळसानि भिक्खुसतानि, अहञ्च ब्राह्मणेसु अभिप्पसन्नो; अधिवासेतु मे भवं गोतमो स्वातनाय भत्तं सद्भि 
भिकखुसङ्घेनाति। अधिवासेसि भगवा तुण्हीभावेन। अथ खो केणियो जटिलो भगवतो अधिवासनं विदित्वा उट्ठायासना 
येन सको अस्समो तेनुपसङ्कमि; उपसङ्कमित्वा मित्तामच्चे जातिसालोहिते आमन्तेसि - “सुणन्तु मे भोन्तो, मित्तामच्चा 
जातिसालोहिता; समणो मे गोतमो निमन्तितो स्वातनाय भत्तं सद्धि भिक्खुसङ्घेन। येन मे कायवेय्यावटिकं [कायवेयावट्टिकं 
(सी० स्या० कं०), कायवेय्यावतिकं (क०)] करेय्याथा”ति। “एवं, भो"ति खो केणियस्स जटिलस्स मित्तामच्चा 
जातिसालोहिता केणियस्स जटिलस्स पटिस्सुत्वा अप्पेकच्चे उद्भनानि खणन्ति, अप्पेकच्चे कट्ठानि फालेन्ति, अप्पेकच्चे 
भाजनानि धोवन्ति, अप्पेकच्चे उदकमणिकं पतिट्ठापेन्ति, अप्पेकच्चे आसनानि पञ्ञपेन्ति। केणियो पन जटिलो सामंयेव 
मण्डलमालं पटियादेति । 


३९७. तेन खो पन समयेन सेलो ब्राह्मणो आपणे पटिवसति तिण्णं वेदानं पारगू सनिघण्ड्केट्भानं साक्खरप्पभेदानं 
इतिहासपञ्चमानं, पदको, वेय्याकरणो, लोकायतमहापुरिसलक्खणेसु अनवयो, तीणि च माणवकसतानि मन्ते वाचेति । 
तेन खो पन समयेन केणियो जटिलो सेले ब्राह्मणे अभिप्पसन्नो होति। अथ खो सेलो ब्राह्मणो तीहि माणवकसतेहि परिवुतो 
जङ्घाविहारं अनुचङ्कममानो अनुविचरमानो येन केणियस्स जटिलस्स अस्समो तेनुपसङ्कमि। अद्दसा खो सेलो ब्राह्मणो 
केणियस्स जटिलस्स अस्समे अप्पेकच्चे उद्धनानि खणन्ते, अप्पेकच्चे कट्टानि फालेन्ते, अप्पेकच्चे भाजनानि धोवन्ते, 

अप्पेकच्चे उदकमणिकं पतिड्टापेन्ते, अप्पेकच्चे आसनानि पञ्जपेन्ते, केणियं पन जटिलं सामंयेव मण्डलमालं 
पटियादेन्तं | दिस्वान केणियं जटिलं एतदवोच - “कि नु भोतो केणियस्स आवाहो वा भविस्सति विवाहो वा भविस्सति 
महायज्ञो वा पच्चुपट्ठितो, राजा वा मागधो सेनियो बिम्बिसारो निमन्तितो स्वातनाय सद्भि बलकायेना"ति? “न मे, भो 
सेल, आवाहो भविस्सति नपि विवाहो भविस्सति नपि राजा मागधो सेनियो बिम्बिसारो निमन्तितो स्वातनाय सद्भि 
बलकायेन; अपि च खो मे महायञ्ञो पच्चुपट्ठितो। अत्थि, भो, समणो गोतमो सक्यपृत्तो सक्यकुला पब्बजितो अङ्गृत्तरापेसु 
चारिकं चरमानो महता भिकखुसङ्गेन सद्धि अइतेव्ठसेहि भिक्खुसतेहि आपणं अनुप्पत्तो। तं खो पन भवन्तं गोतमं एवं 
कल्याणो कित्तिसद्दो अब्भुग्गतो -- 'इतिपि सो भगवा अरहं सम्मासम्बुद्धो विज्जाचरणसम्पन्नो सुगतो लोकविदू अनुत्तर 
पुरिसदम्मसारथि सत्था देवमनुस्सानं बुद्धो भगवा'ति। सो मे निमन्तितो स्वातनाय भत्तं सद्भि भिक्खुसङ्घेना ति । 


““बुद्धोति - भो केणिय, वदेसि”? 
““बुद्धोति - भो सेल, वदामि” । 

““बुद्धोति - भो केणिय, वदेसि”? 
““बुद्धोति -- भो सेल, वदामी”ति। 


३९८. अथ खो सेलस्स ब्राह्मणस्स एतदहोसि - “घोसोपि खो एसो दुल्लभो लोकस्मिं - यदिदं 'बुद्धो'ति [यदिदं 
बुद्धो बुद्धोति (क०)]। आगतानि खो पनम्हाकं मन्तेसु द्रत्तिसमहापुरिसलक्खणानि, येहि समन्नागतस्स महापुरिसस्स द्वेयेव 
गतियो भवन्ति अनञ्ञा। सचे अगारं अज्झावसति, राजा होति चक्कवत्ती धम्मिको धम्मराजा चातुरन्तो विजितावी 
जनपदत्थावरियप्पत्तो सत्तरतनसमन्नागतो। तस्सिमानि सत्त रतनानि भवन्ति, सेय्यथिदं - चक्करतनं, हत्थिरतनं, 
अस्सरतनं, मणिरतनं, इत्थिरतनं, गहपतिरतनं, परिणायकरतनमेव सत्तमं । परोसहस्सं खो पनस्स पृत्ता भवन्ति सूरा 
वीरङ्गरूपा परसेनप्पमद्ना। सो इमं पथवि सागरपरियन्तं अदण्डेन असत्थेन धम्मेन अभिविजिय अज्झावसति। सचे पन 
अगारस्मा अनगारियं पब्बजति, अरहं होति सम्मासम्बुद्धो लोके विवट्टच्छदो”। 


“कहं पन, भो केणिय, एतरहि सो भवं गोतमो विहरति अरहं सम्मासम्बुद्धो ति? एवं वृत्ते, केणियो जटिलो दक्खिणं 
बाहुं पग्गहेत्वा सेल ब्राह्मणं एतदवोच -- “येनेसा, भो सेल, नीलवनराजी”ति। अथ खो सेलो ब्राह्मणो तीहि माणवकसतेहि 
सद्भि येन भगवा तेनुपसङ्कमि। अथ खो सेलो ब्राह्मणो ते माणवके आमन्तेसि - “अप्पसद्दा भोन्तो आगच्छन्तु पदे पदं 
[पादे पादं (सी०)] निक्खिपन्ता; दुरासदा [दूरसद्दा (क०)] हि ते भगवन्तो सीहाव एकचरा। यदा चाहं, भो, समणेन गोतमेन 
सद्धि मन्तेय्यं, मा मे भोन्तो अन्तरन्तरा कथं ओपातेथ। कथापरियोसानं मे भवन्तो आगमेन्तू”ति । अथ खो सेलो ब्राह्मणो 
येन भगवा तेनुपसङ्कमि; उपसङ्कमित्वा भगवता सद्धिं सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि। 
एकमन्तं निसिन्नो खो सेलो ब्राह्मणो भगवतो काये द्रत्तिसमहापुरिसलक्खणानि समन्नेसि। 


अहसा खो सेलो ब्राह्मणो भगवतो काये ्रत्तिसमहापुरिसलक्खणानि, येभुय्येन ठपेत्वा द्वे । द्वीसु महापुरिसलक्खणेसु 
कङ्कति विचिकिच्छति नाधिमुच्चति न सम्पसीदति - कोसोहिते च वत्थगुय्हे, पहृतजिव्हताय च। अथ खो भगवतो 
एतदहोसि - “पस्सति खो मे अयं सेलो ब्राह्मणो द्रत्तिसमहापुरिसलवखणानि, येभुय्येन ठपेत्वा द्वे । द्वीसु 
महापुरिसलक्खणेसु कह्कति विचिकिच्छति नाधिमुच्चति न सम्पसीदति -- कोसोहिते च वत्थगुय्हे, पहूतजिव्हताय चा“ति। 

अथ खो भगवा तथारूपं इद्भाभिसङ्घारं अभिसङ्घासि, यथा अहस सेलो ब्राह्मणो भगवतो कोसोहितं वत्थगुय्हं । अथ 
खो भगवा जिव्हं निन्नामेत्वा उभोपि कण्णसोतानि अनुमसि पटिमसि; उभोपि नासिकसोतानि अनुमसि पटिमसि; 
केवलम्पि नलाटमण्डलं जिव्हाय छादेसि। अथ खो सेलस्स ब्राह्मणस्स एतदहोसि -- “समन्नागतो खो समणो गोतमो 
द्वत्तिसमहापुरिसलक्खणेहि परिपुण्णेहि, नो अपरिपुण्णेहि; नो च खो नं जानामि बुद्धो वा नो वा। सुतं खो पन मेतं ब्राह्मणानं 
बुद्धानं महल्लकानं आचरियपाचरियानं भासमानानं - “ये ते भवन्ति अरहन्तो सम्मासम्बुद्भा ते सके वण्णे भञ्ञमाने 
अत्तानं पातुकरोन्ती'ति। यंनूनाहं समणं गोतमं सम्मुखा सारुप्पाहि गाथाहि अभित्थवेय्य''न्ति। 


३९९. अथ खो सेलो ब्राह्मणो भगवन्तं सम्मुखा सारुप्पाहि गाथाहि अभित्थवि - 


““परिपुण्णकायो सुरुचि, सुजातो चारुदस्सनो । 
सुबण्णबण्णोसि भगवा, सुसुक्कदाठोसि वीरियवा [विरियवा (सी० स्या० कं० पी०)]॥ 


““नरस्स हि सुजातस्स, ये भवन्ति वियञ्जना। 
सब्बे ते तव कायस्मिं, महापुरिसलक्खणा॥ 


“पसनननेत्तो सुमुखो, ब्रहा [ब्रह्मा (स्या कं० क०)] उजु पतापवा। 
मज्झे समणसङ्घस्स, आदिच्चोव विरोचसि॥ 


““कल्याणदस्सनो भिक्खु, कञ्चनसन्निभत्तचो। 
कि ते समणभावेन, एवं उत्तमवण्णिनो॥ 


“राजा अरहसि भवितुं, चक्कवत्ती रथेसभो। 
चातुरन्तो विजितावी, जम्बुसण्डस्स [जम्बुमण्डस्स (क०)] इस्सरो॥ 


“खत्तिया भोगिराजानो, अनुयन्ता [अनुयुत्ता (सी० स्या० कं० पी०)] भवन्तु ते। 
राजाभिराजा मनुजिन्दो, रज्जं कारेहि गोतम” ॥ 


““राजाहमस्मि सेलाति, धम्मराजा अनुत्तरो । 
धम्मेन चक्कं वत्तेमि, चक्कं अप्पटिवत्तियं"॥ 


“सम्बुद्धो पटिजानासि, धम्मराजा अनुत्तरो। 
*धम्मेन चक्कं वत्तेमिः, इति भाससि गोतम॥ 


“को नु सेनापति भोतो, सावको सत्थुरन्वयो । 
को ते तमनुवत्तेति, धम्मचक्कं पवत्तितं ˆ ॥ 


“मया पवत्तितं चक्कं, (सेलाति भगवा धम्मचक्कं अनुत्तरं । 
सारिपृत्तो अनुवत्तेति, अनुजातो तथागतं॥ 

"* अभिञ्जेय्यं अभिञ्ञातं, भावेतब्बञ्च भावितं । 
पहातब्बं पहीनं मे, तस्मा बुद्धोस्मि ब्राह्मण॥ 


“विनयस्सु मयि कङ्कं, अधिमुच्चस्सु ब्राह्मण । 
दुल्लभं दस्सनं होति, सम्बुद्धानं अभिण्हसो॥ 


“येसं वे दुल्लभो लोके, पातुभावो अभिण्हसो। 
सोहं ब्राह्मण सम्बुद्धो, सल्लकत्तो अनुत्तरो॥ 


“ब्रह्मभूतो अतितुलो, मारसेनप्पमहदनो । 
सब्बामित्ते वसी कत्वा, मोदामि अकुतोभयो'॥ 


“इमं भोन्तो निसामेथ, यथा भासति चक्खुमा। 
सल्लकत्तो महावीरो, सीहोव नदती वने॥ 


“ब्रह्मभूतं अतितुलं, मारसेनप्पमद्दनं । 
को दिस्वा नप्पसीदेय्य, अपि कण्हाभिजातिको॥ 


“यो मं इच्छति अन्वेतु, यो वा निच्छति गच्छतु । 
इधाहं पब्बजिस्सामि, वरपञ्जस्स सन्तिके” ॥ 


“एतज्चे [एवञ्चे (स्या० कं०)] रुच्चति भोतो, सम्मासम्बुद्धसासनं [सम्मासम्बुद्भसासने (कत्थचि सुत्तनिपाते)] 
| 
मयम्पि पब्बजिस्साम, वरपञ्ञस्स सन्तिके'॥ 


“ब्राह्मणा तिसता इमे, याचन्ति पञ्जलीकता । 
ब्रह्मचरियं चरिस्साम, भगवा तव सन्तिके ` ॥ 


“स्वाक्खातं ब्रह्मचरियं, (सेलाति भगवा सन्दिड्टिकमकालिकं । 
यत्थ अमोघा पब्बज्जा, अप्पमत्तस्स सिक्खतोति॥ 


अलत्थ खो सेलो ब्राह्मणो सपरिसो भगवतो सन्तिके पब्बज्जं, अलत्थ उपसम्पदं । 


४००. अथ खो केणियो जटिलो तस्सा रत्तिया अच्चयेन सके अस्समे पणीतं खादनीयं भोजनीयं पटियादापेत्वा 
भगवतो कालं आरोचापेसि - “कालो, भो गोतम, निट्टितं भत्त'न्ति। अथ खो भगवा पुब्बण्हसमयं निवासेत्वा 
पत्तचीवरमादाय येन केणियस्स जटिलस्स अस्समो तेनुपसङ्कमि; उपसङ्कमित्वा पञ्ञत्ते आसने निसीदि सद्भि 
भिक्खुसङ्घेन। अथ खो केणियो जटिलो बुद्भप्पमुखं भिक्खुसङ्घं पणीतेन खादनीयेन भोजनीयेन सहत्था सन्तप्पेसि, 
सम्पवारेसि। अथ खो केणियो जटिलो भगवन्तं भृत्तावि ओनीतपत्तपाणिं अञ्ञतरं नीचं आसनं गहेत्वा एकमन्तं निसीदि। 

एकमन्तं निसिन्नं खो केणियं जटिलं भगवा इमाहि गाथाहि अनुमोदि - 


“-अग्गिहुत्तमुखा यञ्ञा, सावित्ती छन्दसो मुखं । 
राजा मुखं मनुस्सानं, नदीनं सागरो मुखं॥ 


'“नक्खत्तानं मुखं चन्दो, आदिच्चो तपतं मुखं । 
पुञ्ञं आकङ्कमानानं, सङ्घो वे यजतं मुख''न्ति॥ 


अथ खो भगवा केणियं जटिलं इमाहि गाथाहि अनुमोदित्वा उट्टायासना पक्कामि । 


अथ खो आयस्मा सेलो सपरिसो एको वृपकट्टो अप्पमत्तो आतापी पहितत्तो विहरन्तो नचिरस्सेव -- यस्सत्थाय 
कुलपृत्ता सम्मदेव अगारस्मा अनगारियं पब्बजन्ति तदनुत्तरं - ब्रह्मचरियपरियोसानं दिट्देव धम्मे सयं अभिज्ञा 
सच्छिकत्वा उपसम्पज्ज विहासि। 'खीणा जाति, वुसितं ब्रह्मचरियं, कतं करणीयं, नापरं इत्थत्ताया'ति अब्भञ्जासि। 
अञ्जतरो खो पनायस्मा सेलो सपरिसो अरहतं अहोसि। अथ खो आयस्मा सेलो सपरिसो येन भगवा तेनुपसङ्कमि; 
उपसङ्कमित्वा एकंसं चीवरं कत्वा येन भगवा तेनञ्जलिं पणामेत्वा भगवन्तं गाथाहि अज्झभासि - 


““यं तं सरणमागम्म, इतो अद्मि चक्खुमा । 
सत्तरत्तेन [अनुत्तरेन (क०)] भगवा, दन्तम्ह तव सासने॥ 


“तुवं बुद्धो तुवं सत्था, तुवं माराभिभू मुनि। 
तुवं अनुसये छेत्वा, तिण्णो तारेसिमं पजं॥ 


“उपधी ते समतिक्कन्ता, आसवा ते पदालिता। 
सीहोव अनुपादानो, पहीनभयभेरवो॥ 


“-भिवखवो तिसता इमे, तिइन्ति पञ्जलीकता। 
पादे वीर पसारेहि, नागा वन्दन्तु सत्थुनो"ति॥ 


सेलसुत्तं निट्टितं दुतियं। 
३. अस्सलायनसुत्त 


४०१. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तेन खो पन समयेन 
नानावेरज्जकानं ब्राह्मणानं पञ्चमत्तानि ब्राह्मणसतानि सावत्थियं पटिवसन्ति केनचिदेव करणीयेन। अथ खो तेसं ब्राह्मणानं 
एतदहोसि -- “अयं खो समणो गोतमो चातुवण्णिं सुद्धि पञ्जपेति। को नु खो पहोति समणेन गोतमेन सद्भि अस्मि वचने 
पटिमन्तेतु''न्ति? तेन खो पन समयेन अस्सलायनो नाम माणवो सावत्थियं पटिवसति दहरो, वुत्तसिरो, सोळसवस्सुद्देसिको 
जातिया, तिण्णं वेदानं पारगू सनिघण्ड्केटुभानं साक्खरप्पभेदानं इतिहासपञ्चमानं, पदको, वेय्याकरणो, 
लोकायतमहापुरिसलक्खणेसु अनवयो। अथ खो तेसं ब्राह्मणानं एतदहोसि - “अयं खो अस्सलायनो माणवो सावत्थियं 

पटिबसति दहरो, वुत्तसिरो, सोळसवस्सुद्देसिको जातिया, तिण्णं वेदानं पारगू...पे०.. अनवयो । सो खो पहोति समणेन 
गोतमेन सद्धिं अस्मिं बचने पटिमन्तेतु"'न्ति। 


अथ खो ते ब्राह्मणा येन अस्सलायनो माणवो तेनुपङ्कमिसु; उपसङ्कमित्वा अस्सलायनं माणवं एतदवोचुं - “अयं, 
भो अस्सलायन, समणो गोतमो चातुवण्णि सुद्धि पञ्जपेति। एतु भवं अस्सलायनो समणेन गोतमेन सद्भि अस्मिं वचने 
पटिमन्तेतू "ति [पटिमन्तेतुन्ति (पी० क०)]। 


एवं वुत्ते, अस्सलायनो माणवो ते ब्राह्मणे एतदवोच - समणो खलु, भो, गोतमो धम्मवादी; धम्मवादिनो च पन 
दुप्पटिमन्तिया भवन्ति। नाहं सक्कोमि समणेन गोतमेन सद्भि अस्मिं बचने पटिमन्तेतु''न्ति। दुतियम्पि खो ते ब्राह्मणा 
अस्सलायनं माणवं एतदवोचुं - “अयं, भो अस्सलायन, समणो गोतमो चातुवण्णिं सुद्धि पञ्जपेति। एतु भवं 
अस्सलायनो समणेन गोतमेन सद्धि अस्मिं बचने पटिमन्तेतु [पटिमन्तेतुं (सी० पी० क०)] । चरितं खो पन भोता 
अस्सलायनेन परिब्बाजक”न्ति। दुतियम्पि खो अस्सलायनो माणवो ते ब्राह्मणे एतदवोच - “समणो खलु, भो, गोतमो 
धम्मवादी; धम्मवादिनो च पन दुप्पटिमन्तिया भवन्ति। नाहं सक्कोमि समणेन गोतमेन सद्धि अस्मिं बचने पटिमन्तेतु'न्ति। 
ततियम्पि खो ते ब्राह्मणा अस्सलायनं माणवं एतदवोचुं - “अयं, भो अस्सलायन, समणो गोतमो चातुवण्णिं सुद्धि 
पञ्जपेति। एतु भवं अस्सलायनो समणेन गोतमेन सद्धि अस्मिं वचने पटिमन्तेतु [पटिमन्तेतुं (सी० पी० क०)] | चरितं खो 
पन भोता अस्सलायनेन परिब्बाजकं । मा भवं अस्सलायनो अयुद्भपराजितं पराजयी 'ति। 


एवं वृत्ते, अस्सलायनो माणवो ते ब्राह्मणे एतदवोच - “अद्धा खो अहं भवन्तो न लभामि। समणो खलु, भो, गोतमो 
धम्मवादी; धम्मवादिनो च पन दुप्पटिमन्तिया भवन्ति। नाहं सक्कोमि समणेन गोतमेन सद्भि अस्मिं वचने पटिमन्तेतुन्ति । 
अपि चाहं भवन्तानं वचनेन गमिस्सामी”ति। 


४०२. अथ खो अस्सलायनो माणवो महता ब्राह्मणगणेन सद्धि येन भगवा तेनुपसङ्कमि; उपसङ्कमित्वा भगवता सद्भि 
सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि। एकमन्तं निसिन्नो खो अस्सलायनो माणवो भगवन्तं 
एतदवोच - “ब्राह्मणा, भो गोतम, एवमाहंसु - 'ब्राह्मणोव सेट्ठो वण्णो, हीनो अञ्जो वण्णो; ब्राह्मणोव सुक्को वण्णो, 
कण्हो अञ्जो वण्णो; ब्राह्मणोव सुज्झन्ति, नो अब्राह्मणा; ब्राह्मणाव ब्रह्मुनो पुत्ता ओरसा मुखतो जाता ब्रह्मजा ब्रह्मनिम्मिता 
ब्रह्मदायादा'ति। इध भवं गोतमो किमाहा”ति? “दिस्सन्ति [दिस्सन्ते (सी० स्या० कं० पी०)] खो पन, अस्सलायन, 
ब्राह्मणानं ब्राह्मणियो उतुनियोपि गन्भिनियोपि विजायमानापि पायमानापि । ते च ब्राह्मणियोनिजाव समाना एवमाहंसु - 
'ब्राह्मणोव सेट्ठो वण्णो, हीनो अञ्जो वण्णो; ब्राह्मणोव सुक्को वण्णो, कण्हो अञ्जो वण्णो; ब्राह्मणाव सुज्झन्ति, नो 
अब्राह्मणा; ब्राह्मणाव ब्रह्मनो पुत्ता ओरसा मुखतो जाता ब्रह्मजा ब्रह्मनिम्मिता ब्रह्मदायादा'"ति। “किञ्चापि भवं गोतमो 
एवमाह, अथ ख्वेत्थ ब्राह्मणा एवमेतं मञ्जन्ति - 'ब्राह्मणोव सेट्ठो वण्णो, हीनो अञ्ञो वण्णो...पे०.. ब्रह्मदायादा'”"ति। 


४०३. “तं कि मञ्जसि, अस्सलायन, सुतं ते -- 'योनकम्बोजेसु अञ्जेसु च पच्चन्तिमेसु जनपदेसु द्वेव वण्णा - 
अय्यो चेव दासो च; अय्यो हुत्वा दासो होति, दासो हुत्वा अय्यो होतीति? “एवं, भो, सुतं तं मे -- 'योनकम्बोजेसु 
अञ्जेसु च पच्चन्तिमेसु जनपदेसु द्वेव वण्णा - अय्यो चेव दासो च; अय्यो हुत्वा दासो होति, दासो हुत्वा अय्यो 
होती'"ति। “एत्थ, अस्सलायन, ब्राह्मणानं कि बलं, को अस्सासो यदेत्थ ब्राह्मणा एवमाहंसु - 'ब्राह्मणोव सेट्ठो वण्णो, 
हीनो अञ्जो वण्णो...पे०... ब्रह्मदायादा' “ति? “किञ्चापि भवं गोतमो एवमाह, अथ ख्वेत्थ ब्राह्मणा एवमेतं मञ्जन्ति - 

४०४. “तं कि मञ्जसि, अस्सलायन, खत्तियोब नु खो पाणातिपाती अदिन्नादायी कामेसुमिच्छाचारी मुसावादी 
पिसुणवाचो फरुसवाचो सम्फप्पलापी अभिज्झालु ब्यापन्नचित्तो मिच्छादिट्टि कायस्स भेदा परं मरणा अपायं दुग्गति 


मुसावादी पिसुणवाचो फरुसवाचो सम्फप्पलापी अभिज्झालु ब्यापन्नचित्तो मिच्छादिड्टि कायस्स भेदा परं मरणा अपायं 
दुग्गतिं विनिपातं निरयं उपपज्जेय्य, नो ब्राह्मणो "ति? “नो हिदं, भो गोतम। खत्तियोपि हि, भो गोतम, पाणातिपाती 
अदिन्नादायी कामेसुमिच्छाचारी मुसावादी पिसुणवाचो फरुसवाचो सम्फप्पलापी अभिज्झालु व्यापन्नचित्तो मिच्छादिट्टि 


कामेसुमिच्छाचारिनो मुसावादिनो पिसुणवाचा फरुसवाचा सम्फप्पलापिनो अभिज्झालू ब्यापन्नचित्ता मिच्छादिद्ठी कायस्स 
भेदा परं मरणा अपायं दुग्गतिं विनिपातं निरयं उपपज्जेय्यु''न्ति। “एत्थ, अस्सलायन, ब्राह्मणानं कि बलं, को अस्सासो 


एवमाह, अथ ख्वेत्थ ब्राह्मणा एवमेतं मञ्जन्ति - -ब्राह्मणोव सेद्ठो वण्णो, हीनो अञ्ञो वण्णो...पे०... ब्रह्मदायादा'"ति। 


४०५. “तं कि मञ्जसि, अस्सलायन, ब्राह्मणोब नु खो पाणातिपाता पटिविरतो अदिन्नादाना पटिविरतो 
कामेसुमिच्छाचारा पटिविरतो मुसावादा पटिविरतो पिसुणाय वाचाय पटिविरतो फरुसाय वाचाय पटिविरतो सम्फप्पलापा 
पटिविरतो अनभिज्झालु अब्यापन्नचित्तो सम्मादिट्टि कायस्स भेदा परं मरणा सुगति सग्गं लोकं उपपज्जेय्य, नो [नो च 
(क०)] खत्तियो नो वेस्सो, नो सुद्दो ति? “नो हिदं, भो गोतम! खत्तियोपि हि, भो गोतम, पाणातिपाता पटिविरतो 
अदिन्नादाना पटिविरतो कामेसुमिच्छाचारा पटिविरतो मुसावादा पटिविरतो पिसुणाय वाचाय पटिविरतो फरुसाय वाचाय 
पटिविरतो सम्फप्पलापा पटिविरतो अनभिज्झालु अब्यापन्नचित्तो सम्मादिड्टि कायस्स भेदा परं मरणा सुगति सग्गं लोकं 


गोतम, चत्तारो वण्णा पाणातिपाता पटिविरता अदिन्नादाना पटिविरता कामेसुमिच्छाचारा पटिविरता मुसावादा पटिविरता 
पिसुणाय वाचाय पटिविरता फरुसाय वाचाय पटिविरता सम्फप्पलापा पटिविरता अनभिज्झालू अब्यापन्नचित्ता सम्मादिड्ट 
कायस्स भेदा परं मरणा सुगति सग्गं लोकं उपपज्जेय्यु'न्ति। “एत्थ, अस्सलायन, ब्राह्मणानं कि बलं, को अस्सासो यदेत्थ 


अथ ख्वेत्थ ब्राह्मणा एवमेतं मञ्ञन्ति - ब्राह्मणोव सेद्ठो वण्णो, हीनो अञ्जो वण्णो...पे०... ब्रह्मदायादा ''ति। 


४०६. “तं कि मञ्ञसि, अस्सलायन, ब्राह्मणोव नु खो पहोति अस्मिं पदेसे अवेरं अब्याबज्झं मेत्तचित्तं भावेतुं, नो 
खत्तियो, नो वेस्सो नो सुद्दो 'ति? “नो हिद॑, भो गोतम! खत्तियोपि हि, भो गोतम, पहोति अस्मिं पदेसे अवेरं अब्याबज्झं 
मेत्तचित्तं भावेतुं; ब्राह्मणोपि हि, भो गोतम... वेस्सोपि हि, भो गोतम... सुद्दोपि हि, भो गोतम... सब्बेपि हि, भो गोतम, चत्तारो 
वण्णा पहोन्ति अस्मिं पदेसे अवेरं अब्याबज्झं मेत्तचित्तं भावेतु''न्ति। “एत्थ, अस्सलायन, ब्राह्मणानं कि बलं, को 


ब्रह्मदायादा'”ति। 


४०७. “तं कि मञ्जसि, अस्सलायन, ब्रह्मणोव नु खो पहोति सोत्तिसिनानिं आदाय नदिं गन्त्वा रजोजल्लं पवाहेतुं, 
नो खत्तियो, नो वेस्सो, नो सुद्दो ति? “नो हिंद, भो गोतम! खत्तियोपि हि, भो गोतम, पहोति सोत्तिसिनानि आदाय नदिं 

गन्त्वा रजोजल्लं पवाहेतुं, ब्राह्मणोपि हि, भो गोतम... वेस्सोपि हि, भो गोतम... सुद्दोपि हि, भो गोतम... सब्बेपि हि, भो 
गोतम, चत्तारो वण्णा पहोन्ति सोत्तिसिनानिं आदाय नदिं गन्त्वा रजोजल्लं पवाहेतु''न्ति। “एत्थ, अस्सलायन, ब्राह्मणानं 
कि बलं, को अस्सासो यदेत्थ ब्राह्मणा एवमाहंसु - 'ब्राह्मणोव सेट्टो वण्णो, हीनो अञ्जो बण्णो...पे०...ब्रह्मदायादा''ति? 
“किञ्चापि भवं गोतमो एवमाह, अथ ख्वेत्थ ब्राह्मणा एवमेतं मञ्जन्ति -- 'ब्राह्मणोव सेट्ठो वण्णो, हीनो अञ्जो वण्णो... 
पे०...ब्रह्मदायादा'"ति। 


४०८. “तं कि मञ्जसि, अस्सलायन, इध राजा खत्तियो मुद्धावसित्तो नानाजच्चानं पुरिसानं पुरिससतं सन्निपातेय्य 
- 'आयन्तु भोन्तो ये तत्थ खत्तियकुला ब्राह्मणकुला राजञ्जकुला उप्पन्ना, साकस्स वा सालस्स वा [उप्पन्ना सालस्स वा 
(सी० पी०)] सलळस्स वा चन्दनस्स वा पदुमकस्स वा उत्तरारणि आदाय, अग्गिं अभिनिब्बत्तेन्तु, तेजो पातुकरोन्तु। 
आयन्तु पन भोन्तो ये तत्थ चण्डालकुला नेसादकुला वेनकुला [वेणकुला (सी० पी०), वेणुकुला (स्या० कं०)] 
रथकारकुला पुक्कुसकुला उपपन्ना, सापानदोणिया वा सूकरदोणिया वा रजकदोणिया वा एरण्डकट्ठस्स वा उत्तरारणि 
आदाय, अग्गिं अभिनिब्वत्तेन्तु, तेजो पातुकरोन्तू'ति । 


“तं कि मञ्जसि, अस्सलायन, यो एवं नु खो सो [यो च नु खो (स्या० कं० क०)] खत्तियकुला ब्राह्मणकुला 
राजञ्जकुला उप्पन्नेहि साकस्स वा सालस्स वा सलळस्स वा चन्दनस्स वा पदुमकस्स वा उत्तरारणि आदाय अग्गि 
अभिनिब्बत्तो, तेजो पातुकतो, सो एव नु ख्वास्स अग्गि अच्चिमा चेव [च (सी० पी०)] वण्णवा [वण्णिमा (स्या० कं० पी० 
क०)] च पभस्सरो च, तेन च सक्का अग्गिना अग्गिकरणीयं कातुं; यो पन सो चण्डालकुला नेसादकुला वेनकुला 
रथकारकुला पुक्कुसकुला उप्पन्नेहि सापानदोणिया वा सूकरदोणिया वा रजकदोणिया वा एरण्डकट्टस्स वा उत्तरारणि 
आदाय अग्गि अभिनिब्बत्तो, तेजो पातुकतो स्वास्स अग्गि न चेव अच्चिमा न च वण्णवा न च पभस्सरो, न च तेन सक्का 
अग्गिना अग्गिकरणीयं कातु "न्ति? “नो हिदं, भो गोतम! योपि हि सो [यो सो (सी० पी०)], भो गोतम, खत्तियकुला 
ब्राह्मणकुला राजञ्जकुला उप्पन्नेहि साकस्स वा सालस्स वा सलळस्स वा चन्दनस्स वा पदुमकस्स वा उत्तरारणि आदाय 
अग्गि अभिनिब्बत्तो, तेजो पातुकतो स्वास्स [सो चस्स (सी० पी०), सोपिस्स (स्या० कं०)] अग्गि अच्चिमा चेव वण्णवा च 
पभस्सरो च, तेन च सक्का अग्गिना अग्गिकरणीयं कातुं; योपि सो चण्डालकुला नेसादकुला वेनकुला रथकारकुला 
पुक्कुसकुला उप्पन्नेहि सापानदोणिया वा सूकरदोणिया वा रजकदोणिया वा एरण्डकदुस्स वा उत्तरारणि आदाय अग्गि 
अभिनिब्बत्तो, तेजो पातुकतो, स्वास्स अग्गि अच्चिमा चेव वण्णवा च पभस्सरो च, तेन च सक्का अग्गिना अग्गिकरणीयं 
कातुं। सब्बोपि हि, भो गोतम, अग्गि अच्चिमा चेव वण्णवा च पभस्सरो च, सब्बेनपि सक्का अग्गिना अग्गिकरणीयं 
कातु''न्ति। “एत्थ, अस्सलायन, ब्राह्मणानं कि बलं, को अस्सासो यदेत्थ ब्राह्मणा एवमाहंसु - ब्राह्मणोव सेट्ठो वण्णो, 
हीनो अञ्जो वण्णो; ब्रह्मणोव सुक्को वण्णो, कण्हो अञ्जो वण्णो; ब्राह्मणाव सुज्झन्ति, नो अब्राह्मणा; ब्राह्मणाव ब्रह्मुनो 
पुत्ता ओरसा मुखतो जाता ब्रह्मजा ब्रह्मनिम्मिता ब्रह्मदायादा''ति? “किञ्चापि भवं गोतमो एवमाह, अथ ख्वेत्थ ब्राह्मणा 
एवमेतं मञ्जन्ति - 'ब्राह्मणोव सेट्ठी वण्णो, हीनो अञ्ञो वण्णो...पे०...ब्रह्मदायादा'"ति। 


४०९. “तं कि मञ्जसि, अस्सलायन, इध खत्तियकुमारो ब्राह्मणकञ्ञाय सद्भि संवासं कप्पेय्य, तेसं संवासमन्वाय 
पुत्तो जायेथ; यो सो खत्तियकुमारेन ब्राह्मणकञ्ञाय पृत्तो उप्पन्नो, सिया सो मातुपि सदिसो पितुपि सदिसो, 'खत्तियोतिपि 
वत्तब्बो 'ब्राह्मणो'तिपि वत्तब्बो”ति? “यो सो, भो गोतम, खत्तियकुमारेन ब्राह्मणकञ्ञाय पुत्तो उप्पन्नो, सिया सो मातुपि 
सदिसो पितुपि सदिसो, 'खत्तियोतिपि वत्तब्बो ब्राह्मणो'तिपि वत्तब्बो"ति। 

“तं कि मञ्जसि, अस्सलायन, इध ब्राह्मणकुमारो खत्तियकञ्ञजाय सद्भि संवासं कप्पेय्य, तेसं संवासमन्वाय पृत्तो 
जायेथ; यो सो ब्राह्मणकुमारेन खत्तियकञ्ञाय पृत्तो उपपन्नो, सिया सो मातुपि सदिसो पितुपि सदिसो, 'खत्तियोतिपि 
वत्तब्बो 'ब्राह्मणो'तिपि वत्तब्बो ति? “यो सो, भो गोतम, ब्राह्मणकुमारेन खत्तियकञ्ञाय पृत्तो उप्पन्नो, सिया सो मातुपि 
सदिसो पितुपि सदिसो, 'खत्तियोतिपि वत्तब्बो ब्राह्मणो'तिपि वत्तब्बोति। 


““तं कि मञ्जसि, अस्सलायन इध वळवं गद्रभेन सम्पयोजेय्युं [संयोजेय्य (क०)], तेसं सम्पयोगमन्वाय किसोरो 
जायेथ; यो सो वळवाय गद्रभेन किसोरो उप्पन्नो, सिया सो मातुपि सदिसो पितुपि सदिसो, 'अस्सो'तिपि वत्तब्बो 
“गद्रभोतिपि वत्तब्बो "ति? “कुण्डञ्हि सो [वेकुरञ्जाय हि सो (सी० पी०), सो कुमारण्डुपि सो (स्या० कं०), वेकुलजो हि 
सो (?)], भो गोतम, अस्सतरो होति। इदं हिस्स, भो गोतम, नानाकरणं पस्सामि; अमुत्र च पनेसानं न किञ्चि नानाकरणं 
पस्सामी"ति। 


“नतं कि मञ्जसि, अस्सलायन, इधास्सु द्रे माणवका भातरो सउदरिया, एको अज्झायको उपनीतो एको अनज्झायको 
अनुपनीतो। कमेत्थ ब्राह्मणा पठमं भोजेय्युं सद्भे वा थालिपाके वा यज्ञे वा पाहुने बा”ति? “यो सो, भो गोतम, माणवको 
अज्झायको उपनीतो तमेत्थ ब्राह्मणा पठमं भोजेय्युं सद्धे वा थालिपाके वा यज्ञे वा पाहुने वा। किज्हि, भो गोतम, 
अनज्झायके अनुपनीते दिन्नं महप्फलं भविस्सती 'ति? 


“नतं कि मञ्जसि, अस्सलायन, इधास्सु द्रे माणवका भातरो सउदरिया, एको अज्झायको उपनीतो दुस्सीलो पापधम्मो, 
एको अनज्झायको अनुपनीतो सीलवा कल्याणधम्मो। कमेत्थ ब्राह्मणा पठमं भोजेय्युं सद्धे वा थालिपाके वा यञ्जे वा 
पाहुने वा“ति? “यो सो, भो गोतम, माणवको अनज्झायको अनुपनीतो सीलवा कल्याणधम्मो तमेत्थ ब्राह्मणा पठमं 
भोजेय्युं सद्धे वा थालिपाके वा यज्ञे वा पाहुने वा। किञ्हि, भो गोतम, दुस्सीले पापधम्मे दिन्नं महप्फलं भविस्सती' ति? 


““पुब्बे खो त्वं, अस्सलायन, जातिं अगमासि; जाति गन्त्वा मन्ते अगमासि; मन्ते गन्त्वा तपे अगमासि; तपे गन्त्वा 
[मन्ते गन्त्वा तमेतं त्वं (सी० पी०), मन्ते गन्त्वा तमेव ठपेत्वा (स्या० कं०)] चातुवण्णिं सुद्धि पच्चागतो, यमहं 
पञ्ञपेमी ति । एवं वृत्ते, अस्सलायनो माणवो तुण्हीभूतो मङ्कुभूतो पत्तक्खन्धो अधोमुखो पज्झायन्तो अप्पटिभानो निसीदि । 


४१०. अथ खो भगवा अस्सलायनं माणवं तुण्हीभूतं मङ्कुभूतं पत्तक्खन्धं अधोमुखं पज्झायन्तं अप्पटिभानं विदित्वा 
अस्सलायनं माणवं एतदवोच - “भूतपुब्बं, अस्सलायन, सत्तन्नं ब्राह्मणिसीनं अरञ्जायतने पण्णकुटीसु सम्मन्तानं 
[वसन्तानं (सी०)] एवरूपं पापकं दिट्टिगतं उप्पन्नं होति - -ब्राह्मणोव सेट्ठो वण्णो, हीनो अञ्जो वण्णो...पे०... 
ब्रह्मदायादाःति। अस्सोसि खो, अस्सलायन, असितो देवलो इसि - 'सत्तन्नं किर ब्राह्मणिसीनं अरञ्ञजायतने पण्णकुटीसु 
सम्मन्तानं एवरूपं पापकं दिट्टिगतं उप्पन्नं - ब्राह्मणोव सेट्ठो वण्णो...पे०...ब्रह्मदायादा'ति। अथ खो, अस्सलायन, असितो 
देवलो इसि केसमस्सुं कप्पेत्वा मज्जिट्ठवण्णानि दुस्सानि निवासेत्वा पटलियो [अटलियो (सी० पी०), अगलियो (स्या० 
कं०)] उपाहना आरुहित्वा जातरूपमयं दण्डं गहेत्वा सत्तन्नं ब्राह्मणिसीनं पत्थण्डिले पातुरहोसि। अथ खो, अस्सलायन, 
असितो देवलो इसि सत्तन्नं ब्राह्मणिसीनं पत्थण्डिले चङ्कममानो एवमाह - “हन्द, को नु खो इमे भवन्तो ब्राह्मणिसयो गता 
[गन्ता (स्या० कं० क०)]; हन्द, को नु खो इमे भवन्तो ब्राह्मणिसयो गता'ति? अथ खो, अस्सलायन, सत्तन्नं ब्राह्मणिसीनं 
एतदहोसि -- “को नायं गामण्डलरूपो विय सत्तन्न॑ ब्राह्मणिसीनं पत्थण्डिले चङ्कममानो एवमाह -- 'हन्द, को नु खो इमे 
भवन्तो ब्राह्मणिसयो गता; हन्द, को नु खो इमे भवन्तो ब्राह्मणिसयो गताति? हन्द, नं अभिसपामा'ति। अथ खो, 
अस्सलायन, सत्त ब्राह्मणिसयो असितं देवलं इसि अभिसपिंसु - "भस्मा, वसल [वसली (पी०), वसलि (क०), चपली 

(स्या० कं०)], होहि; भस्मा, वसल, होही'ति [भस्मा वसल होहीति अभिसपवचनं सी० पी० पोत्थकेसु सकिदेव 
आगतं]। यथा यथा खो, अस्सलायन, सत्त ब्राह्मणिसयो असितं देवलं इसि अभिसपिंसु तथा तथा असितो देवलो इसि 
अभिरूपतरो चेव होति दस्सनीयतरो च पासादिकतरो च। अथ खो, अस्सलायन, सत्तन्नं ब्राह्मणिसीनं एतदहोसि - "मोघं 
बत नो तपो, अफलं ब्रह्मचरियं। मयञ्हि पुब्बे यं अभिसपाम - भस्मा, वसल, होहि; भस्मा, वसल, होहीति भस्माव भवति 
एकच्चो। इमं पन मयं यथा यथा अभिसपाम तथा तथा अभिरूपतरो चेव होति दस्सनीयतरो च पासादिकतरो चा'ति। “न 
भवन्तानं मोघं तपो, नाफलं ब्रह्मचरियं। इङ्ख भवन्तो, यो मयि मनोपदोसो तं पजहथा'ति। “यो भवति मनोपदोसो तं 
पजहाम। को नु भवं होती ति? “सुतो नु भवतं - असितो देवलो इसी' ति? “एवं, भो'। “सो ख्वाहं, भो, होमी'ति। अथ खो, 
अस्सलायन, सत्त ब्राह्मणिसयो असितं देवलं इसि अभिवादेतुं उपक्कमिंसु । 


४११. “अथ खो, अस्सलायन, असितो देवलो इसि सत्त ब्राह्मणिसयो एतदवोच - “सुतं मेतं, भो, सत्तन्नं किर 
ब्राह्मणिसीनं अरञ्ञायतने पण्णकुटीसु सम्मन्तानं एवरूपं पापकं दिड्टिगतं उप्पन्नं - ब्राह्मणोव सेट्ठो वण्णो, हीनो अञ्जो 
बण्णो; ब्राह्मणोव सुक्को वण्णो, कण्हो अञ्जो वण्णो; ब्राह्मणाव सुज्झन्ति, नो अब्राह्मणा; ब्राह्मणाव ब्रह्मुनो पुत्ता ओरसा 
मुखतो जाता ब्रह्मजा ब्रह्मनिम्मिता ब्रह्मदायादा'ति। “एवं, भोः । 


“जानन्ति पन भोन्तो - या जनिका माता [जनिमाता (सी० स्या० कं० पी०)] ब्राह्मणंयेव अगमासि, नो 
अब्राह्मण' न्ति? “नो हिदं, भो'। 


“जानन्ति पन भोन्तो - या जनिकामातु [जनिमातु (सी० स्या० कं० पी०)] माता याव सत्तमा मातुमातामहयुगा 
ब्राह्मणंयेव अगमासि, नो अब्राह्मण'न्ति? “नो हिदं, भो' । 


“जानन्ति पन भोन्तो - यो जनको पिता [जनिपिता (सी० स्या० कं० पी०)] ब्राह्मणियेव अगमासि, नो 
अब्राह्मणि' न्ति? “नो हिदं, भो'। 


“जानन्ति पन भोन्तो - यो जनकपितु [जनिपितु (सी० स्या० कं० पी०)] पिता याव सत्तमा पितुपितामहयुगा 
ब्राह्मणियेब अगमासि, नो अब्राह्मणि' न्ति? “नो हिदं, भो'। 


“जानन्ति पन भोन्तो - यथा गब्भस्स अवक्कन्ति होती'ति [न मयं जानाम भो यथा गब्भस्स अवक्कन्ति होतीति। 
यथा कथं पन भो गब्भस्स अवक्कन्ति होतीति । (क०)]? "जानाम मयं, भो - यथा गब्भस्स अवक्कन्ति होति [न मयं 
जानाम भो यथा गब्भस्स अवक्कन्ति होतीति। यथा कथं पन भो गब्मस्स अवक्कन्ति होतीति। (क०)]। इध मातापितरो च 
सन्निपतिता होन्ति, माता च उतुनी होति, गन्धब्बो च पच्चुपट्ठितो होति; एवं तिण्णं सन्निपाता गब्भस्स अवक्कन्ति 
होती'ति। 


“जानन्ति पन भोन्तो - तग्घ [यग्घे (सी० स्या० कं० पी०)], सो गन्धब्बो खत्तियो वा ब्राह्मणो वा वेस्सो वा सुद्दो 
बा'ति? “न मयं, भो, जानाम - तग्घ सो गन्धब्बो खत्तियो वा ब्राह्मणो वा वेस्सो वा सुद्दो वा'ति। “एवं सन्ते, भो, जानाथ - 
के तुम्हे होथा'ति? “एवं सन्ते, भो, न मयं जानाम - के मयं होमा'ति। ते हि नाम, अस्सलायन, सत्त ब्राह्मणिसयो असितेन 
देवलेन इसिना सके जातिवादे समनुयुञ्जीयमाना समनुग्गाहीयमाना समनुभासीयमाना न सम्पायिस्सन्ति; कि पन त्वं 
एतरहि मया सकस्मिं जातिवादे समनुयुञ्जीयमानो समनुग्गाहीयमानो समनुभासीयमानो सम्पायिस्ससि, येसं त्वं 

साचरियको न पुण्णो दब्बिगाहो"ति। 


अज्जतग्गे पाणुपेतं सरणं गत” न्ति। 
अस्सलायनसुत्तं निद्धितं ततियं । 
४. घोटमुखसृत्तं 


४१२. एवं मे सुतं - एकं समयं आयस्मा उदेनो बाराणसियं विहरति खेमियम्बवने | तेन खो पन समयेन घोटमुखो 
ब्राह्मणो बाराणसिं अनुप्पत्तो होति केनचिदेव करणीयेन। अथ खो घोटमुखो ब्राह्मणो जङ्घाविहारं अनुचङ्कममानो 
अनुविचरमानो येन खेमियम्बवनं तेनुपसङ्कमि । तेन खो पन समयेन आयस्मा उदेनो अब्मोकासे चङ्कमति। अथ खो 
घोटमुखो ब्राह्मणो येनायस्मा उदेनो तेनुपसङ्कमि; उपसङ्कमित्वा आयस्मता उदेनेन सद्भि सम्मोदि । सम्मोदनीयं कथं 
सारणीयं वीतिसारेत्वा आयस्मन्तं उदेनं चङ्कमन्तं अनुचङ्कममानो एवमाह - अम्भो समण, “नत्थि धम्मिको 
परिब्बजो' [परिब्बाजो (सी० पी०)] -- एवं मे एत्थ होति। तञ्च खो भवन्तरूपानं वा अदस्सना, यो वा पनेत्थ धम्मो”ति। 


एवं वुत्त, आयस्मा उदेनो चङ्कमा ओरोहित्वा विहारं पविसित्वा पञ्जत्ते आसने निसीदि। घोटमुखोपि खो ब्राह्मणो 
चङ्कमा ओरोहित्वा विहारं पविसित्वा एकमन्तं अट्टासि | एकमन्तं ठितं खो घोटमुखं ब्राह्मणं आयस्मा उदेनो एतदवोच - 
“संविज्जन्ति [संविज्जन्ते (बहूसु)] खो, ब्राह्मण, आसनानि। सचे आकङ्खसि, निसीदा"ति। “एतदेव खो पन मयं भोतो 
उदेनस्स आगमयमाना (न) निसीदाम | कथञ्हि नाम मादिसो पुब्बे अनिमन्तितो आसने निसीदितब्बं मञ्जेय्या”ति? अथ 
खो घोटमुखो ब्राह्मणो अञ्ञतरं नीचं आसनं गहेत्वा एकमन्तं निसीदि। एकमन्तं निसिन्नो खो घोटमुखो ब्राह्मणो आयस्मन्तं 
उदेनं एतदवोच - “अम्भो समण, 'नत्थि धम्मिको परिब्बजो' - एवं मे एत्थ होति। तञ्च खो भवन्तरूपानं वा अदस्सना, 
यो वा पनेत्थ धम्मो”ति। “सचे खो पन मे त्वं, ब्राह्मण, अनुञ्जेय्यं अनुजानेय्यासि, पटिक्कोसितब्बञ्च पटिक्कोसेय्यासि; 
यस्स च पन मे भासितस्स अत्थं न जानेय्यासि, ममंयेब तत्थ उत्तरि पटिपुच्छेय्यासि -- “इदं, भो उदेन, कथं, इमस्स 
क्वत्थो'ति? एवं कत्वा सिया नो एत्थ कथासल्लापो'ति। “अनुञ्जेय्यं ख्वाहं भोतो उदेनस्स अनुजानिस्सामि, 
पटिक्कोसितब्बञ्च पटिक्कोसिस्सामि; यस्स च पनाहं भोतो उदेनस्स भासितस्स अत्थं न जानिस्सामि, भवन्तंयेव तत्थ 
उदेनं उत्तरि पटिपृच्छिस्सामि -- इदं, भो उदेन, कथं, इमस्स क्वत्थो ति? एवं कत्वा होतु नो एत्थ कथासल्लापो”ति। 


४१३. “चत्तारोमे, ब्राह्मण, पुग्गला सन्तो संविज्जमाना लोकस्मिं। कतमे चत्तारो? इध, ब्राह्मण, एकच्चो पुग्गलो 
अत्तन्तपो होति अत्तपरितापनानुयोगमनुयृत्तो । इध पन, ब्राह्मण, एकच्चो पुग्गलो परन्तपो होति परपरितापनानुयोगमनुयुत्तो । 
इध पन, ब्राह्मण, एकच्चो पुग्गलो अत्तन्तपो च होति अत्तपरितापनानुयोगमनुयुत्तो परन्तपो च परपरितापनानुयोगमनुयुत्तो । 
इध पन, ब्राह्मण, एकच्चो पुग्गलो नेवत्तन्तपो होति नात्तपरितापनानुयोगमनुयृत्तो, न परन्तपो न परपरितापनानुयोगमनुयुत्तो । 
सो अनत्तन्तपो अपरन्तपो दिड्ेव धम्मे निच्छातो निब्बुतो सीतीभूतो सुखप्पटिसंवेदी ब्रह्मभूतेन अत्तना विहरति । इमेसं, 
ब्राह्मण, चतुन्नं पुग्गलानं कतमो ते पुग्गलो चित्तं आराधेती 'ति? 


““य्वायं, भो उदेन, पुग्गलो अत्तन्तपो अत्तपरितापनानुयोगमनुयुत्तो अयं मे पुग्गलो चित्तं नाराधेति; योपायं, भो उदेन, 
पुग्गलो परन्तपो परपरितापनानुयोगमनुयुत्तो अयम्पि मे पुग्गलो चित्तं नाराधेति; योपायं, भो उदेन, पुग्गलो अत्तन्तपो च 

अत्तपरितापनानुयोगमनुयृत्तो परन्तपो च परपरितापनानुयोगमनुयुत्तो अयम्मि मे पुग्गलो चित्तं नाराधेति; यो च खो 
अयं, भो उदेन, पुग्गलो नेवत्तन्तपो नात्तपरितापनानुयोगमनुयुत्तो न परन्तपो न परपरितापनानुयोगमनुयृत्तो सो अनत्तन्तपो 
अपरन्तपो दिद्ठेव धम्मे निच्छातो निब्बुतो सीतीभूतो सुखप्पटिसंवेदी ब्रह्मभूतेन अत्तना विहरति। अयमेव मे पुग्गलो चित्तं 
आराधेती”ति। 


“कस्मा पन ते, ब्राह्मण, इमे तयो पुग्गला चित्तं नाराधेन्ती”ति? “य्वायं, भो उदेन, पुग्गलो अत्तन्तपो 
अत्तपरितापनानुयोगमनुयृत्तो सो अत्तानं सुखकामं दुक्खपटिक्कूलं आतापेति परितापेति; इमिना मे अयं पुग्गलो चित्तं 
नाराधेति । योपायं, भो उदेन, पुग्गलो परन्तपो परपरितापनानुयोगमनुयृत्तो सो परं सुखकामं दुक्खपटिक्कूलं आतापेति 
परितापेति; इमिना मे अयं पुग्गलो चित्तं नाराधेति। योपायं, भो उदेन, पुग्गलो अत्तन्तपो च अत्तपरितापनानुयोगमनुयुत्तो 
परन्तपो च परपरितापनानुयोगमनुयुत्तो सो अत्तानञ्च परञ्च सुखकामं दुक्खपटिक्कूलं आतापेति परितापेति; इमिना मे 
अयं पुग्गलो चित्तं नाराधेति। यो च खो अयं, भो उदेन, पुग्गलो नेवत्तन्तपो नात्तपरितापनानुयोगमनुयुत्तो न परन्तपो न 
परपरितापनानुयोगमनुयृत्तो सो अनत्तन्तपो अपरन्तपो दिट्टेव धम्मे निच्छातो निब्बुतो सीतीभूतो सुखप्पटिसंवेदी ब्रह्मभूतेन 
अत्तना विहरति, सो अत्तानञ्च परञ्च सुखकामं दुक्खपटिक्कूलं नेव आतापेति न परितापेति; इमिना मे अयं पुग्गलो चित्तं 
आराधेती”ति। 


४९४. “द्रेमा, ब्राह्मण, परिसा। कतमा द्वे? इध, ब्राह्मण, एकच्चा परिसा सारत्तरत्ता मणिकुण्डलेसु पुत्तभरियं 
परियेसति, दासिदासं परियेसति, खेत्तवत्थुं परियेसति, जातरूपरजतं परियेसति। 


“इध पन, ब्राह्मण, एकच्चा परिसा असारत्तरत्ता मणिकुण्डलेसु पुत्तभरियं पहाय, दासिदासं पहाय, खेत्तवत्थुं पहाय, 
जातरूपरजतं पहाय, अगारस्मा अनगारियं पब्बजिता। स्वायं, ब्राह्मण, पुग्गलो नेवत्तन्तपो नात्तपरितापनानुयोगमनुयुत्तो न 
परन्तपो न परपरितापनानुयोगमनुयृत्तो। सो अनत्तन्तपो अपरन्तपो दिद्देव धम्मे निच्छातो निब्बुतो सीतीभूतो सुखप्पटिसंवेदी 
ब्रह्मभूतेन अत्तना विहरति। इध कतमं त्वं, ब्राह्मण, पुग्गलं कतमाय परिसाय बहुलं समनुपस्ससि - या चायं परिसा 
सारत्तरत्ता मणिकुण्डलेसु पुत्तभरियं परियेसति दासिदासं परियेसति खेत्तवत्थुं परियेसति जातरूपरजतं परियेसति, या चायं 
परिसा असारत्तरत्ता मणिकुण्डलेसु पुत्तभरियं पहाय दासिदासं पहाय खेत्तवत्थुं पहाय जातरूपरजतं पहाय अगारस्मा 
अनगारियं पब्बजिता"ति? 


“य्वायं, भो उदेन, पुग्गलो नेवत्तन्तपो नात्तपरितापनानुयोगमनुयृत्तो न परन्तपो न परपरितापनानुयोगमनुयुत्तो सो 
अनत्तन्तपो अपरन्तपो दिद्देव धम्मे निच्छातो निब्बुतो सीतीभूतो सुखप्पटिसंवेदी ब्रह्मभूतेन अत्तना विहरति; इमाहं पुग्गलं 
यायं परिसा असारत्तरत्ता मणिकुण्डलेसु पुत्तभरियं पहाय दासिदासं पहाय खेत्तवत्थुं पहाय जातरूपरजतं पहाय अगारस्मा 
अनगारियं पब्बजिता इमिस्सं परिसायं बहुलं समनुपस्सामी"ति। 


“इदानेव खो पन ते, ब्राह्मण, भासितं - “मयं एवं आजानाम - अम्भो समण, नत्थि धम्मिको परिब्बजो, एवं मे एत्थ 
होति | तञ्च खो भवन्तरूपानं वा अदस्सना, यो वा पनेत्थ धम्मो'”ति। “अद्धा मेसा, भो उदेन, सानुग्गहा वाचा भासिता। 
'अत्थि धम्मिको परिब्बजो' - एवं मे एत्थ होति। एवञ्च पन मं भवं उदेनो धारेतु। ये च मे भोता उदेनेन चत्तारो पुग्गला 
संखित्तेन वुत्ता वित्थारेन अविभत्ता, साधु मे भवं, उदेनो इमे चत्तारो पुग्गले वित्थारेन विभजतु अनुकम्मं उपादाया"ति। 
“नतेन हि, ब्राह्मण, सुणाहि, साधुकं मनसि करोहि, भासिस्सामी ति । “एवं, भो "ति खो घोटमुखो ब्राह्मणो आयस्मतो 
उदेनस्स पच्चस्सोसि। आयस्मा उदेनो एतदवोच - 

४१५. “कतमो च, ब्राह्मण, पुग्गलो अत्तन्तपो अत्तपरितापनानुयोगमनुयृत्तो? इध, ब्राह्मण, एकच्चो पुग्गलो 
अचेलको होति मुत्ताचारो हत्थापलेखनो नएहिभद्दन्तिको नतिट्टभइन्तिको, नाभिहटं न उद्दिस्सकतं न निमन्तनं सादियति। 
सो न कुम्भिमुखा पटिग्गण्हाति, न कळोपिमुखा पटिग्गण्हाति, न एळकमन्तरं, न दण्डमन्तरं, न मुसलमन्तरं, न द्विन्नं 
भुञ्जमानानं, न गब्भिनिया, न पायमानाय, न पुरिसन्तरगताय, न सङ्कित्तीसु, न यत्थ सा उपड़ितो होति, न यत्थ मक्खिका 
सण्डसण्डचारिनी, न मच्छं न मंसं, न सुरं न मेरयं न थुसोदकं पिवति। सो एकागारिको वा होति एकालोपिको, द्वागारिको 
वा होति द्वालोपिको...पे०... सत्तागारिको वा होति सत्तालोपिको; एकिस्सापि दत्तिया यापेति, द्वीहिपि दत्तीहि यापेति...पे०... 
सत्तहिपि दत्तीहि यापेति; एकाहिकम्पि आहारं आहारेति, द्वीहिकम्पि आहारं आहारेति...पे०... सत्ताहिकम्पि आहारं आहारेति 
- इति एवरूपं अद्धमासिकं परियायभत्तभोजनानुयोगमनुयुत्तो विहरति। सो साकभक्खो वा होति, सामाकभक्खो वा होति, 
नीवारभकखो वा होति, दहुलभक्खो वा होति, हटभक्खो वा होति, कणभक्खो वा होति, आचामभकखो वा होति, 
पिञ्जाकभकखो वा होति, तिणभकखो वा होति, गोमयभकखो वा होति, वनमूलफलाहारो यापेति पवत्तफलभोजी। सो 
साणानिपि धारेति, मसाणानिपि धारेति, छवदुस्सानिपि धारेति, पंसुकूलानिपि धारेति, तिरीटानिपि धारेति, अजिनम्पि 
धारेति, अजिनक्खिपम्पि धारेति, कुसचीरम्पि धारेति, वाकचीरम्पि धारेति, फलकचीरम्पि धारेति, केसकम्बलम्पि धारेति, 
वाळकम्बलम्पि धारेति, उलूकपक्खम्पि धारेति; केसमस्सुलोचकोपि होति केसमस्सुलोचनानुयोगमनुयृत्तो, उब्भट्ठकोपि 
होति आसनपटिक्खित्तो, उक्कुटिकोपि होति उक्कुटिकप्पधानमनुयृत्तो, कण्टकापस्सयिकोपि होति कण्टकापस्सये सेय्यं 
कप्पेति; सायततियकम्पि उदकोरोहनानुयोगमनुयृत्तो विहरति -- इति एवरूपं अनेकविहितं कायस्स 
आतापनपरितापनानुयोगमनुयृत्तो विहरति। अयं वुच्चति, ब्राह्मण, पुग्गलो अत्तन्तपो अत्तपरितापनानुयोगमनुयुत्तो । 


४१६. “कतमो च, ब्राह्मण, पुग्गलो परन्तपो परपरितापनानुयोगमनुयुत्तो? इध, ब्राह्मण, एकच्चो पुग्गलो ओरब्मिको 
होति सूकरिको साकुणिको मागविको लुद्दो मच्छघातको चोरो चोरघातको गोघातको बन्धनागारिको - ये वा पनञ्ञेपि 
केचि कुरूरकम्मन्ता। अयं वुच्चति, ब्राह्मण, पुग्गलो परन्तपो परपरितापनानुयोगमनुयृत्तो । 


४१७. “कतमो च, ब्राह्मण, पुग्गलो अत्तन्तपो च अत्तपरितापनानुयोगमनुयृत्तो, परन्तपो च 
परपरितापनानुयोगमनुयृत्तो? इध, ब्राह्मण, एकच्चो पुग्गलो राजा वा होति खत्तियो मुद्भाबसित्तो, ब्राह्मणो वा महासालो। सो 
पुरत्थिमेन नगरस्स नवं सन्थागारं कारापेत्वा केसमस्सुं ओहारेत्वा खराजिनं निवासेत्वा सप्पितेलेन कायं अब्भञ्जित्वा 
मगविसाणेन पिट्टिं कण्डुवमानो नवं सन्थागारं पविसति सद्धि महेसिया ब्राह्मणेन च पुरोहितेन । सो तत्थ अनन्तरहिताय 
भूमिया हरितुपलित्ताय सेय्यं कप्पेति। एकिस्साय गाविया सरूपवच्छाय यं एकस्मिं थने खीरं होति तेन राजा यापेति, यं 
दुतियस्मिं थने खीरं होति तेन महेसी यापेति, यं ततियस्मिं थने खीरं होति तेन ब्राह्मणो पुरोहितो यापेति, यं चतुत्थस्मिं थने 
खीरं होति तेन अग्गिं जुहति, अवसेसेन वच्छको यापेति। सो एवमाह - “एत्तका उसभा हञ्जन्तु यञ्जत्थाय, एत्तका 
बच्छतरा हञ्जन्तु यञ्जत्थाय, एत्तका वच्छतरियो हञ्जन्तु यञ्जत्थाय, एत्तका अजा हञ्जन्तु यञ्जत्थाय', एत्तका उरब्भा 
हञ्जन्तु यञ्जत्थाय, एत्तका अस्सा हञ्जन्तु यञ्जत्थाय, एत्तका रुक्खा छिज्जन्तु यूपत्थाय, एत्तका दब्भा लूयन्तु 
बरिहिसत्थाया'ति। येपिस्स ते होन्ति 'दासा'ति वा 'पेस्साति वा 'कम्मकरा'ति वा तेपि दण्डतज्जिता भयतज्जिता 
अस्सुमुखा रुदमाना परिकम्मानि करोन्ति। अयं वुच्चति, ब्राह्मण, पुग्गलो अत्तन्तपो च अत्तपरितापनानुयोगमनुयुत्तो, 
परन्तपो च परपरितापनानुयोगमनुयुत्तो । 


४१८. “कतमो च, ब्राह्मण, पुग्गलो नेवत्तन्तपो नात्तपरितापनानुयोगमनुयुत्तो, न परन्तपो न 
परपरितापनानुयोगमनुयुत्तो; सो अनत्तन्तपो अपरन्तपो दिट्टेव धम्मे निच्छातो निब्बुतो सीतीभूतो सुखप्पटिसंवेदी ब्रह्मभूतेन 

अत्तना विहरति? इध, ब्राह्मण, तथागतो लोके उप्पज्जति अरहं सम्मासम्बुद्धो विज्जाचरणसम्पन्नो सुगतो लोकविदू 
अनुत्तरो पुरिसदम्मसारथि सत्था देवमनुस्सानं बुद्धो भगवा। सो इमं लोकं सदेवकं समारकं सनब्रह्मकं सस्समणब्राह्मणि पजं 
सदेवमनुस्सं सयं अभिज्ञा सच्छिकत्वा पवेदेति। सो धम्मं देसेति आदिकल्याणं मज्झेकल्याणं परियोसानकल्याणं सात्थं 
सब्यञ्जनं, केवलपरिपुण्णं परिसुद्धं ब्रह्मचरियं पकासेति। तं धम्मं सुणाति गहपति वा गहपतिपृत्तो वा अञ्जतरस्मिं वा कुले 
पच्चाजातो । सो तं धम्मं सुत्वा तथागते सद्भं पटिलभति। सो तेन सद्भापटिलाभेन समन्नागतो इति पटिसञ्चिक्खति - 
"सम्बाधो घरावासो रजोपथो अब्मोकासो पब्बज्जा। नयिदं सुकरं अगारं अज्झावसता एकन्तपरिपुण्णं एकन्तपरिसुद्धं 
सङ्घलिखितं ब्रह्मचरियं चरितुं । यंनूनाहं केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं 
पब्बजेय्य'न्ति। सो अपरेन समयेन अप्पं वा भोगक्खन्धं पहाय महन्तं वा भोगक्खन्धं पहाय, अप्पं वा जातिपरिवड्ं पहाय 
महन्तं वा जातिपरिवट्टं पहाय, केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजति । सो 
एवं पब्बजितो समानो भिक्खूनं सिकखासाजीवसमापन्नो पाणातिपातं पहाय पाणातिपाता पटिविरतो होति, निहितदण्डो 
निहितसत्थो लज्जी दयापन्नो सब्बपाणभूतहितानुकम्पी विहरति। 


“अदिन्नादानं पहाय अदिन्नादाना पटिविरतो होति दिन्नादायी दिन्नपाटिकङ्घी। अथेनेन सुचिभूतेन अत्तना विहरति । 
““अब्रह्मचरियं पहाय ब्रह्मचारी होति आराचारी विरतो मेथुना गामधम्मा। 
“मुसावादं पहाय मुसावादा पटिविरतो होति सच्चवादी सच्चसन्धो थेतो पच्चयिको अविसंवादको लोकस्स | 


“पिसुणं वाचं पहाय पिसुणाय वाचाय पटिविरतो होति; इतो सुत्वा न अमुत्र अक्खाता इमेसं भेदाय, अमुत्र वा सुत्वा 
न इमेसं अक्खाता अमूसं भेदाय। इति भिन्नानं वा सन्धाता सहितानं वा अनुप्पदाता, समग्गारामो समग्गरतो समग्गनन्दी 
समग्गकरणि वाचं भासिता होति। 


““फरुसं वाचं पहाय फरुसाय वाचाय पटिविरतो होति। या सा वाचा नेला कण्णसुखा पेमनीया हदयङ्गमा पोरी 
बहुजनकन्ता बहुजनमनापा तथारूपिं वाचं भासिता होति। 


“सम्फप्पलापं पहाय सम्फप्पलापा पटिविरतो होति, कालवादी भूतवादी अत्थवादी धम्मवादी विनयवादी, निधानवतिं 
वाचं भासिता कालेन सापदेसं परियन्तवतिं अत्थसंहितं । 


“सो बीजगामभूतगामसमारम्भा पटिविरतो होति एकभत्तिको होति रत्तूपरतो विरतो विकालभोजना। 
नच्चगीतवादितविसूकदस्सना पटिविरतो होति मालागन्धविलेपनधारणमण्डनविभूसनट्ठाना पटिविरतो होति। 
उच्चासयनमहासयना पटिविरतो होति । जातरूपरजतपटिग्गहणा पटिविरतो होति। आमकधञ्जपटिग्गहणा पटिविरतो 
होति। आमकमंसपटिग्गहणा पटिविरतो होति। इत्थिकुमारिकपटिग्गहणा पटिविरतो होति। दासिदासपटिग्गहणा पटिविरतो 
होति। अजेळकपटिग्गहणा पटिविरतो होति। कुक्कुटसूकरपटिग्गहणा पटिविरतो होति। हत्थिगवस्सवळवपटिग्गहणा 
पटिविरतो होति। खेत्तवत्थुपटिग्गहणा पटिविरतो होति। दूतेय्यपहिणगमनानुयोगा पटिविरतो होति कयविक्कया 
पटिविरतो होति। तुलाकूटकंसकूटमानकूटा पटिविरतो होति उक्कोटनवञ्चननिकतिसाचियोगा पटिविरतो होति। 
छेदनवधबन्धनविपरामोसआलोपसहसाकारा पटिविरतो होति। 

“सो सन्तुट्ठी होति कायपरिहारिकेन चीवरेन, कुच्छिपरिहारिकेन पिण्डपातेन | सो येन येनेव पक्कमति समादायेव 
पक्कमति । सेय्यथापि नाम पक्खी सकुणो येन येनेव डेति सपत्तभारोव डेति, एवमेव भिक्खु सन्तुद्ठो होति कायपरिहारिकेन 
चीवरेन, कुच्छिपरिहारिकेन पिण्डपातेन । सो येन येनेव पक्कमति समादायेव पक्कमति । सो इमिना अरियेन सीलक्खन्धेन 
समन्नागतो अज्झत्तं अनवज्जसुखं पटिसंवेदेति । 


४१९. “सो चक्खुना रूपं दिस्वा न निमित्तग्गाही होति नानुब्यञ्जनग्गाही | यत्वाधिकरणमेनं चकखुन्द्रियं असंवुतं 
विहरन्तं अभिज्झादोमनस्सा पापका अकुसला धम्मा अन्वास्सवेय्युं तस्स संवराय पटिपज्जति, रक्खति चक्खुन्द्रियं, 


फुसित्वा... मनसा धम्मं विञ्ञायन न निमित्तग्गाही होति नानुब्यञ्जनग्गाही। यत्वाधिकरणमेनं मनिन्द्रियं असंवुतं विहरन्तं 
अभिज्झादोमनस्सा पापका अकुसला धम्मा अन्वास्सवेय्युं तस्स संवराय पटिपज्जति, रक्खति मनिन्द्रियं, मनिन्द्रिये संवरं 
आपज्जति। सो इमिना अरियेन इन्द्रियसंवरेन समन्नागतो अज्झत्तं अब्यासेकसुखं पटिसंवेदेति । 


“सो अभिक्कन्ते पटिक्कन्ते सम्पजानकारी होति, आलोकिते विलोकिते सम्पजानकारी होति, समिञ्जिते पसारिते 
सम्पजानकारी होति, सङ्घाटिपत्तचीवरधारणे सम्पजानकारी होति, असिते पीते खायिते सायिते सम्पजानकारी होति, 
उच्चारपस्सावकम्मे सम्पजानकारी होति, गते ठिते निसिन्ने सुत्ते जागरिते भासिते तुण्हीभावे सम्पजानकारी होति। 


“सो इमिना च अरियेन सीलक्खन्धेन समन्नागतो, (इमाय च अरियाय सन्तुड्टिया समन्नागतो,) [पस्स म० नि० 
१.२९६] इमिना च अरियेन इन्द्रियसंवरेन समन्नागतो, इमिना च अरियेन सतिसम्पजञ्जेन समन्नागतो विवित्तं सेनासनं 
भजति अरञ्ञं रुक्खमूलं पब्बतं कन्दरं गिरिगुहं सुसानं वनपत्थं अब्भोकासं पलालपुञ्जं । सो पच्छाभत्तं 
पिण्डपातपटिक्कन्तो निसीदति पल्लङ्कं आभुजित्वा, उजुं कायं पणिधाय, परिमुखं सतिं उपट्टपेत्वा। सो अभिज्झं लोके 
पहाय विगताभिज्झेन चेतसा विहरति, अभिज्झाय चित्तं परिसोधेति; ब्यापादपदोसं पहाय अब्यापन्नचित्तो विहरति 
सब्बपाणभूतहितानुकम्पी, ब्यापादपदोसा चित्तं परिसोधेति; थिनमिद्धं पहाय विगतथीनमिद्धो विहरति आलोकसञ्जी सतो 
सम्पजानो, थीनमिद्धा चित्तं परिसोधेति; उद्भच्चकुक्कुच्चं पहाय अनुद्धतो विहरति अज्झत्तं वूपसन्तचित्तो, 
उद्भच्चकुक्कुच्चा चित्तं परिसोधेति; विचिकिच्छं पहाय तिण्णविचिकिच्छो विहरति अकथंकथी कुसलेसु धम्मेसु, 
विचिकिच्छाय चित्तं परिसोधेति । 


“सो इमे पञ्च नीवरणे पहाय चेतसो उपक्किलेसे पञ्ञाय दुब्बलीकरणे विविच्चेब कामेहि विविच्च अकुसलेहि 
धम्मेहि सवितक्कं सविचारं विवेकजं पीतिसुखं पठमं झानं उपसम्पज्ज विहरति। वितक्कविचारानं वूपसमा अज्झत्तं 
सम्पसादनं चेतसो एकोदिभावं अवितक्कं अविचारं समाधिजं पीतिसुखं दुतियं झानं उपसम्पज्ज विहरति। पीतिया च 
विरागा उपेक्खको च विहरति सतो च सम्पजानो, सुखञ्च कायेन पटिसंवेदेति, यं तं अरिया आचिक्खन्ति -- 'उपेक्खको 
सतिमा सुखविहारी'ति ततियं झानं उपसम्पज्ज विहरति । सुखस्स च पहाना दुक्खस्स च पहाना, पुब्बेब 
सोमनस्सदोमनस्सानं अत्थङ्गमा, अदुक्खमसुखं उपेक्खासतिपारिसुद्धि चतुत्थं झानं उपसम्पज्ज विहरति। 


४२०. “सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
पुब्बेनिवासानुस्सतिञाणाय चित्तं अभिनिन्नामेति | सो अनेकविहितं पुब्बेनिवासं अनुस्सरति, सेय्यथिदं -- एकम्पि जातिं 
द्वेपि जातियो तिस्सोपि जातियो चतस्सोपि जातियो पञ्चपि जातियो दसपि जातियो वीसम्पि जातियो तिंसम्पि जातियो 
चत्तालीसम्पि जातियो पञ्जासम्पि जातियो जातिसतम्पि जातिसहस्सम्पि जातिसतसहस्सम्पि, अनेकेपि संवटुकप्पे अनेकेपि 

विवट्टकप्पे अनेकेपि संवट्टविव्टकप्पे -- “अमुत्रासि एवंनामो एवंगोत्तो एवंवण्णो एवमाहारो एवंसुखदुक्खप्पटिसंवेदी 
एवमायुपरियन्तो; सो ततो चुतो अमुत्र उदपादि; तत्रापासिं एवंनामो एवंगोत्तो एवंवण्णो एवमाहारो एवंसुखदुक्खप्पटिसंवेदी 
एवमायुपरियन्तो; सो ततो चुतो इधूपपन्नो'ति। इति साकारं सउद्देसं अनेकविहितं पुब्बेनिवासं अनुस्सरति । 


“सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते सत्तानं 
चुतृपपातजाणाय चित्तं अभिनिन्नामेति। सो दिब्बेन चक्खुना विसुद्धेन अतिक्कन्तमानुसकेन सत्ते पस्सति चवमाने 
उपपज्जमाने हीने पणीते सुवण्णे दुब्बण्णे सुगते दुग्गते यथाकम्मूपगे सत्ते पजानाति -- “इमे वत भोन्तो सत्ता 


मरणा अपायं दुग्गति विनिपातं निरयं उपपन्ना । इमे वा पन भोन्तो सत्ता कायसुचरितेन समन्नागता...पे०... अरियानं 
अनुपवादका सम्मादिट्रिका सम्मादिड्रिकम्मसमादाना, ते कायस्स भेदा परं मरणा सुगति सग्गं लोकं उपपन्ना'ति। इति 
दिब्बेन चकखुना विसुद्रेन अतिक्कन्तमानुसकेन सत्ते पस्सति चवमाने उपपज्जमाने हीने पणीते सुवण्णे दुब्बण्णे सुगते 
दुग्गते यथाकम्मूपगे सत्ते पजानाति। 


“सो एवं समाहिते चित्ते परिसुद्रे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते आसवानं 
खयजाणाय चित्तं अभिनिन्नामेति। सो “इद दुक्ख'न्ति यथाभूतं पजानाति, `अयं दुक्खसमृदयो'ति यथाभूतं पजानाति, `अयं 
दुक्खनिरोधो'ति यथाभूतं पजानाति, `अयं दुक्खनिरोधगामिनी पटिपदाःति यथाभूतं पजानाति; 'इमे आसवा'ति यथाभूतं 
पजानाति, अयं आसवसमुदयो ति यथाभूतं पजानाति, “अयं आसवनिरोधो'ति यथाभूतं पजानाति, `अयं 
आसवनिरोधगामिनी पटिपदा'ति यथाभूतं पजानाति। तस्स एवं जानतो एवं पस्सतो कामासवापि चित्तं विमुच्चति, 
भवासवापि चित्तं विमुच्चति, अविज्जासवापि चित्तं विमुच्चति। विमृत्तस्मिं विमुत्तमिति जाणं होति। 'खीणा जाति, वुसितं 
ब्रह्मचरियं, कतं करणीयं, नापरं इत्थत्तायाःति पजानाति। 


“अयं वुच्चति, ब्राह्मण, पुग्गलो नेवत्तन्तपो नात्तपरितापनानुयोगमनुयुत्तो, न परन्तपो न परपरितापनानुयोगमनुयृत्तो । 
सो अनत्तन्तपो अपरन्तपो दिड्टेव धम्मे निच्छातो निब्बुतो सीतीभूतो सुखप्पटिसंवेदी ब्रह्मभूतेन अत्तना विहरती”ति। 


४२१. एवं वृत्ते, घोटमुखो ब्राह्मणो आयस्मन्तं उदेनं एतदवोच - “अभिक्कन्तं, भो उदेन, अभिक्कन्तं, भो उदेन! 
सेय्यथापि, भो उदेन, निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा मग्गं आचिकखेय्य, अन्धकारे वा 
तेलपज्जोतं धारेय्य -- चक्खुमन्तो रूपानि दकखन्तीति -- एवमेवं भोता उदेनेन अनेकपरियायेन धम्मो पकासितो। एसाहं 
भवन्तं उदेनं सरणं गच्छामि धम्मञ्च भिक्खुसङ्घञ्च। उपासकं मं भवं उदेनो धारेतु अज्जतग्गे पाणुपेतं सरणं गत''न्ति। 
“मा खो मं त्वं, ब्राह्मण, सरणं अगमासि । तमेव भगवन्तं सरणं गच्छाहि यमहं सरणं गतो^ति। “कहं पन, भो उदेन, 
एतरहि सो भवं गोतमो विहरति अरहं सम्मासम्बुद्धो ति? “परिनिब्बुतो खो, ब्राह्मण, एतरहि सो भगवा अरहं 
सम्मासम्बुद्धो ति। 


“सचेपि [सचे हि (सी० स्या० कं० पी०)] मयं, भो उदेन, सुणेय्याम तं भवन्तं गोतमं दससु योजनेसु, दसपि मयं 
योजनानि गच्छेय्याम तं भवन्तं गोतमं दस्सनाय अरहन्तं सम्मासम्बुद्भं । सचेपि [सचे (सी० पी०), सचे हि (स्या० कं०)] 
मयं, भो उदेन, सुणेय्याम तं भवन्तं गोतमं वीसतिया योजनेसु... तिसाय योजनेसु... चत्तारीसाय योजनेसु... पञ्जासाय 
योजनेसु, पञ्जासम्पि मयं योजनानि गच्छेय्याम तं भवन्तं गोतमं दस्सनाय अरहन्तं सम्मासम्बुद्धं । योजनसते चेपि 
[योजनसतेपि (सी० स्या० कं० पी०)] मयं, भो उदेन, सुणेय्याम तं भवन्तं गोतमं, योजनसतम्पि मयं गच्छेय्याम तं भवन्तं 

गोतमं दस्सनाय अरहन्तं सम्मासम्बुद्धं । 


““यतो च खो, भो उदेन, परिनिब्बुतो सो भवं गोतमो, परिनिब्बुतम्पि मयं तं भवन्तं गोतमं सरणं गच्छाम धम्मञ्च 
भिक्खुसङ्घञ्च | उपासकं मं भवं उदेनो धारेतु अज्जतग्गे पाणुपेतं सरणं गतं। अत्थि च मे, भो उदेन, अङ्गराजा देवसिकं 
निच्चभिकखं ददाति, ततो अहं भोतो उदेनस्स एकं निच्चभिक्खं ददामी”ति। “कि पन ते, ब्राह्मण, अङ्गराजा देवसिकं 
निच्चभिकखं ददातीति? “पञ्च, भो उदेन, कहापणसतानी”ति। “न खो नो, ब्राह्मण, कप्पति जातरूपरजतं 
पटिग्गहेतु"न्ति। “सचे तं भोतो उदेनस्स न कप्पति विहारं भोतो उदेनस्स कारापेस्सामी"ति। “सचे खो मे त्वं, ब्राह्मण, 
विहारं, कारापेतुकामो, पाटलिपृत्ते सङ्घस्स उपट्ठानसालं कारापेही"ति। “इमिनापाहं भोतो उदेनस्स भिय्योसोमत्ताय 
अत्तमनो अभिरद्भो यं मं भवं उदेनो सङ्घे दाने समादपेति। एसाहं, भो उदेन, एतिस्सा च निच्चभिवखाय अपराय च 
निच्चभिक्खाय पाटलिपृत्ते सङ्घस्स उपड्ठानसालं कारापेस्सामी”ति। अथ खो घोटमुखो ब्राह्मणो एतिस्सा च निच्चभिक्खाय 
अपराय च निच्चभिक्खाय पाटलिपुत्ते सङ्घस्स उपट्ठानसालं कारापेसि। सा एतरहि 'घोटमुखी'ति वुच्चतीति । 


घोटमुखसृत्तं नि्टितं चतुत्थं । 
५. चङ्कीसुत्तं 


४२२. एवं मे सुतं - एकं समयं भगवा कोसलेसु चारिकं चरमानो महता भिक्खुसङ्घेन सद्भि येन ओपासादं नाम 
कोसलानं ब्राह्मणगामो तदवसरि । तत्र सुदं भगवा ओपासादे विहरति उत्तरेन ओपासादं देववने सालवने। तेन खो पन 
समयेन चक्की ब्राह्मणो ओपासादं अज्झावसति सत्तुस्सदं सतिणकट्ठोदक॑ सधञ्ञं राजभोग्गं रञ्ञा पसेनदिना कोसलेन दिन्नं 
राजदायं ब्रह्मदेय्यं। अस्सोसुं खो ओपासादका ब्राह्मणगहपतिका ~ “समणो खलु, भो, गोतमो सक्यपृत्तो सक्यकुला 
पब्बजितो कोसलेसु चारिकं चरमानो महता भिक्खुसङ्घेन सद्धि ओपासादं अनुप्पत्तो, ओपासादे विहरति उत्तरेन ओपासादं 
देववने सालवने। तं खो पन भवन्तं गोतमं एवं कल्याणो कित्तिसद्दो अब्भुग्गतो -- “इतिपि सो भगवा अरहं सम्मासम्बुद्धो 
विज्जाचरणसम्पन्नो सुगतो लोकविदू अनुत्तरो पुरिसदम्मसारथि सत्था देवमनुस्सानं बुद्धो भगवा'ति। सो इमं लोकं 
सदेवकं समारकं सब्रह्मकं सस्समणब्राह्मणिं पजं सदेवमनुस्सं सयं अभिञ्जा सच्छिकत्वा पवेदेति। सो धम्मं देसेति 
आदिकल्याणं मज्झेकल्याणं परियोसानकल्याणं सात्थं सब्यञ्जनं, केवलपरिपुण्णं परिसुद्धं ब्रह्मचरियं पकासेति। साधु खो 
पन तथारूपानं अरहतं दस्सनं होती 'ति। 


४२३. अथ खो ओपासादका ब्राह्मणगगहपतिका ओपासादा निक्खमित्वा सङ्घसङ्घी गणीभूता उत्तरेनमुखा गच्छन्ति 
येन देववनं सालवनं । तेन खो पन समयेन चड्डी ब्राह्मणो उपरिपासादे दिवासेय्यं उपगतो। अद्दसा खो चड्की ब्राह्मणो 
ओपासादके ब्राह्मणगहपतिके ओपासादा निक्खमित्वा सङ्गसङ्घी गणीभूते उत्तरेन मुखं येन देववनं सालवनं तेनुपसङ्क मन्ते । 
दिस्वा खत्तं आमन्तेसि -- “कि नु खो, भो खत्ते, ओपासादका ब्राह्मणगहपतिका ओपासादा निकखमित्वा सङ्घसङ्घी 
गणीभूता उत्तरेनमुखा गच्छन्ति येन देववनं सालवन' न्ति? “अत्थि, भो चङ्की, समणो गोतमो सक्यपुत्तो सक्यकुला 
पब्बजितो कोसलेसु चारिकं चरमानो महता भिक्खुसङ्घेन सद्धि ओपासादं अनुप्पत्तो, ओपासादे विहरति उत्तरेन ओपासादं 
देववने सालवने। तं खो पन भवन्तं गोतमं एवं कल्याणो कित्तिसद्दो अब्भुग्गतो -- “इतिपि सो भगवा अरहं सम्मासम्बुद्धो 
विज्जाचरणसम्पन्नो सुगतो लोकविदू अनुत्तरो पुरिसदम्मसारथि सत्था देवमनुस्सानं बुद्धो भगवा'ति। तमेते भवन्तं गोतमं 
दस्सनाय गच्छन्ती”ति। “तेन हि, भो खत्ते, येन ओपासादका ब्राह्मणगहपतिका तेनुपसङ्कम; उपसङ्कमित्वा ओपासादके 
ब्राह्मणगहपतिके एवं वदेहि  'चङ्की, भो, ब्राह्मणो एवमाह -- आगमेन्तु किर भोन्तो, चङ्कीपि ब्राह्मणो समणं गोतमं 

दस्सनाय उपसङ्कमिस्सती'"ति। “एवं, भोति खो सो खत्तो चङ्किस्स ब्राह्मणस्स पटिस्सुत्वा येन ओपासादका 
ब्राह्मणगहपतिका तेनुपसङ्कमि; उपसङ्कमित्वा ओपासादके ब्राह्मणगहपतिके एतदवोच - “चङ्की, भो, ब्राह्मणो एवमाह - 
“आगमेन्तु किर भोन्तो, चङ्कीपि ब्राह्मणो समणं गोतमं दस्सनाय उपसङ्कमिस्सती'ति। 


४२४. तेन खो पन समयेन नानावेरज्जकानं ब्राह्मणानं पञ्चमत्तानि ब्राह्मणसतानि ओपासादे पटिवसन्ति केनचिदेव 
करणीयेन। अस्सोसुं खो ते ब्राह्मणा -- “चङ्की किर ब्राह्मणो समणं गोतमं दस्सनाय उपसङ्कमिस्सतीति। अथ खो ते 
ब्राह्मणा येन चड्डी ब्राह्मणो तेनुपसङ्कमिंसु; उपसङ्कमित्वा चङ्कि ब्राह्मणं एतदवोचुं - “सच्चं किर भवं चङ्की समणं गोतमं 
दस्सनाय उपसङ्कमिस्सती”ति? “एवं खो मे, भो, होति -- “अहं समणं गोतमं दस्सनाय उपसङ्कमिस्सामी”ति। “मा भवं 
चङ्की समणं गोतमं दस्सनाय उपसङ्कमि। न अरहति भवं चङ्की समणं गोतमं दस्सनाय उपसङ्कमितुं; समणोत्वेव गोतमो 
अरहति भवन्तं चङ्कि दस्सनाय उपसङ्कमितुं। भवञ्हि चङ्की उभतो सुजातो मातितो च पितितो च संसुद्धगहणिको याव 
सत्तमा पितामहयुगा अक्खित्तो अनुपक्कुट्ठो जातिवादेन। यम्पि भवं चङ्की उभतो सुजातो मातितो च पितितो च 
संसुद्धगहणिको याव सत्तमा पितामहयुगा अक्खित्तो अनुपक्कुट्टो जातिवादेन, इमिनापङ्गेन न अरहति भवं चङ्की समणं 
गोतमं दस्सनाय उपसङ्कमितुं; समणोत्वेव गोतमो अरहति भवन्तं चङ्कि दस्सनाय उपसङ्कमितुं। भवञ्हि चङ्की अड्डो महद्भनो 
महाभोगो...पे०... भवञ्हि चङ्की तिण्णं वेदानं पारगू सनिघण्डुकेटुभानं साकखरप्पभेदानं इतिहासपञ्चमानं, पदको, 
वेय्याकरणो, लोकायतमहापुरिसलक्खणेसु अनवयो...पे०... भवञ्हि चङ्की अभिरूपो दस्सनीयो पासादिको परमाय 
वण्णपोक्खरताय समन्नागतो ब्रह्मवण्णी ब्रह्मवच्छसी [ब्रह्मवच्चसी (सी० पी०)] अखुद्दावकासो दस्सनाय...पे०... भवञ्हि 
चङ्की सीलवा वुद्धसीली वुद्धसीलेन समन्नागतो...पे०... भवञ्हि चङ्की कल्याणवाचो कल्याणवाक्करणो पोरिया वाचाय 
समन्नागतो विस्सट्ठाय अनेलगलाय अत्थस्स विञ्ञापनिया...पे०... भवञ्हि चङ्की बहूनं आचरियपाचरियो, तीणि 
माणवकसतानि मन्ते वाचेति...पे०... भवञ्हि चङ्की रञ्जो पसेनदिस्स कोसलस्स सक्कतो गरुकतो मानितो पूजितो 
अपचितो...पे०... भवञ्हि चङ्की ब्राह्मणस्स पोवखरसातिस्स सक्कतो गरुकतो मानितो पूजितो अपचितो...पे०... भवञ्हि चङ्की 
ओपासादं अज्झावसति सत्तुस्सदं सतिणकट्टोदकं सधञ्जं राजभोग्गं रञ्ञा पसेनदिना कोसलेन दिन्नं राजदायं ब्रह्मदेय्यं । 
यम्पि भवं चङ्की ओपासादं अज्झावसति सत्तुस्सदं सतिणकट्टोदकं सधञ्जं राजभोग्गं रञ्ञा पसेनदिना कोसलेन दिन्नं 
राजदायं ब्रह्मदेय्यं, इमिनापङ्गेन न अरहति भवं चङ्की समणं गोतमं दस्सनाय उपसङ्कमितुं; समणोत्वेव गोतमो अरहति 
भवन्तं चङ्किं दस्सनाय उपसङ्कमितु'न्ति । 


४२५. एवं वुत्ते, चड्डी ब्राह्मणो ते ब्राह्मणे एतदवोच - “तेन हि, भो, ममपि सुणाथ, यथा मयमेव अरहाम तं समणं 
गोतमं दस्सनाय उपसङ्कमितुं; नत्वेव अरहति सो भवं गोतमो अम्हाकं दस्सनाय उपसङ्कमितुं। समणो खलु, भो, गोतमो 
उभतो सुजातो मातितो च पितितो च संसुद्धगर्हाणको याव सत्तमा पितामहयुगा अक्खित्तो अनुपक्कुट्टो जातिवादेन। यम्पि, 
भो, समणो गोतमो उभतो सुजातो मातितो च पितितो च संसुद्धगहणिको याव सत्तमा पितामहयुगा अक्खित्तो अनुपक्कुट्टो 
जातिवादेन, इमिनापङ्गेन न अरहति सो भवं गोतमो अम्हाकं दस्सनाय उपसङ्कमितुं; अथ खो मयमेव अरहाम तं भवन्तं 
गोतमं दस्सनाय उपसङ्कमितुं [एत्थ दी० नि० १.३०४ अञ्ञम्पि गुणपदं दिस्सति] | समणो खलु, भो, गोतमो पहृतं 
हिरञ्ञसुवण्णं ओहाय पब्बजितो भूमिगतञ्च वेहासट्टञ्च...पे०... समणो खलु, भो, गोतमो दहरोव समानो युवा 
सुसुकाळकेसो भद्रेन योब्बनेन समन्नागतो पठमेन वयसा अगारस्मा अनगारियं पब्बजितो...पे०... समणो खलु, भो, गोतमो 
अकामकानं मातापितूनं अस्सुमुखानं रुदन्तानं केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं 
पब्बजितो...पे०... समणो खलु, भो, गोतमो अभिरूपो दस्सनीयो पासादिको परमाय वण्णपोक्खरताय समन्नागतो 
ब्रह्मवण्णी ब्रह्मवच्छसी अखुद्दावकासो दस्सनाय...पे०... समणो खलु, भो, गोतमो सीलवा अरियसीली कुसलसीली 

समणो खलु, भो, गोतमो ओपासादं अनुप्पत्तो ओपासादे विहरति उत्तरेन ओपासादं देववने सालवने । ये खो ते समणा वा 
ब्राह्मणा वा अम्हाकं गामकखेत्तं आगच्छन्ति, अतिथी नो ते होन्ति। अतिथी खो पनम्हेहि सक्कातब्बा गरुकातब्बा मानेतब्बा 
पूजेतब्बा। यम्पि समणो गोतमो ओपासादं अनुप्पत्तो ओपासादे विहरति उत्तरेन ओपासादं देववने सालवने, अतिथिम्हाकं 
समणो गोतमो। अतिथि खो पनम्हेहि सक्कातब्बो गरुकातब्बो मानेतब्बो पूजेतब्बो। इमिनापङ्गेन न अरहति सो भवं गोतमो 
अम्हाकं दस्सनाय उपसङ्कमितुं; अथ खो मयमेव अरहाम तं भवन्तं गोतमं दस्सनाय उपसङ्कमितुं । एत्तके खो अहं, भो, 
तस्स भोतो गोतमस्स वण्णे परियापुणामि, नो च खो सो भवं गोतमो एत्तकवण्णो; अपरिमाणवण्णो हि सो भवं गोतमो । 
एकमेकेनपि तेन [एकमेकेनपि भो (सी० स्या० कं० पी०)] अङ्गेन समन्नागतो न अरहति, सो, भवं गोतमो अम्हाकं 
दस्सनाय उपसङ्कमितुं; अथ खो मयमेव अरहाम तं भवन्तं गोतमं दस्सनाय उपसङ्कमितुन्ति। तेन हि, भो, सब्बेब मयं समणं 
गोतमं दस्सनाय उपसङ्कमिस्सामाति। 


४२६. अथ खो चड्डी ब्राह्मणो महता ब्राह्मणगणेन सद्भि येन भगवा तेनुपसङ्कमि; उपसङ्कमित्वा भगवता सद्ध 
सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि। तेन खो पन समयेन भगवा वुद्धेहि वुद्धेहि ब्राह्मणेहि 
सद्धिं किञ्चि किञ्चि कथं सारणीयं वीतिसारेत्वा निसिन्नो होति । तेन खो पन समयेन कापटिको [कापठिको (सी० पी०), 
कापदिको (स्या० कं०)] नाम माणवो दहरो वृत्तसिरो सोळसवस्सुद्देसिको जातिया, तिण्णं वेदानं पारगू सनिघण्डुकेट्भानं 
साक्खरण्पभेदानं इतिहासपञ्चमानं, पदको, वेय्याकरणो, लोकायतमहापुरिसलकखणेसु अनवयो तस्सं परिसायं निसिन्नो 
होति । सो वुद्धानं वुद्धानं ब्राह्मणानं भगवता सद्भि मन्तयमानानं अन्तरन्तरा कथं ओपातेति। अथ खो भगवा कापटिकं 
माणवं अपसादेति -- “मायस्मा भारद्वाजो वुद्धानं वुद्धानं ब्राह्मणानं मन्तयमानानं अन्तरन्तरा कथं ओपातेतु। 
कथापरियोसानं आयस्मा भारद्वाजो आगमेतू”ति । एवं वृत्ते, चङ्की ब्राह्मणो भगवन्तं एतदवोच - “मा भवं गोतमो 
कापटिकं माणवं अपसादेसि। कुलपृत्तो च कापटिको माणवो, बहुस्सुतो च कापटिको माणवो, पण्डितो च कापटिको 
माणवो, कल्याणवाक्करणो च कापटिको माणवो, पहोति च कापटिको माणवो भोता गोतमेन सद्भि अस्मिं बचने 
पटिमन्तेतु''न्ति। अथ खो भगवतो एतदहोसि -- “अद्धा खो कापटिकस्स [एतदहोसि “कापटिकस्स (क०)] माणवस्स 
तेविज्जके पावचने कथा [कथं (सी० क०), कथं (स्या० कं० पी०)] भविस्सति। तथा हि नं ब्राह्मणा संपुरेक्खरोन्ती ति । 
अथ खो कापटिकस्स माणवस्स एतदहोसि - “यदा मे समणो गोतमो चक्खुं उपसंहरिस्सति, अथाहं समणं गोतमं पउहं 
पुच्छिस्सामी"ति। अथ खो भगवा कापटिकस्स माणवस्स चेतसा चेतोपरिवितक्कमञ्जाय येन कापटिको माणवो तेन 
चक्खूनि उपसंहासि। 

४२७. अथ खो कापटिकस्स माणवस्स एतदहोसि -- “समन्नाहरति खो मं समणो गोतमो । यंनूनाहं समणं गोतमं 
पउ्हं पुच्छेय्य”न्ति। अथ खो कापटिको माणवो भगवन्तं एतदवोच -- “यदिदं, भो गोतम, ब्राह्मणानं पोराणं मन्तपदं 
इतिहितिहपरम्पराय पिटकसम्पदाय, तत्थ च ब्राह्मणा एकंसेन निट्टं गच्छन्ति -- “इदमेव सच्चं, मोघमञ्ञ'न्ति। इध भवं 
गोतमो किमाहा ति? “कि पन, भारद्वाज, अत्थि कोचि ब्राह्मणानं एकब्राह्मणोपि यो एवमाह - अहमेतं जानामि, अहमेतं 
पस्सामि। इदमेव सच्चं, मोघमञ्ञ'”न्ति? “नो हिदं, भो गोतम” । “कि पन, भारद्वाज, अत्थि कोचि ब्राह्मणानं 
एकाचरियोपि, एकाचरियपाचरियोपि, याव सत्तमा आचरियमहयुगापि, यो एवमाह - अहमेतं जानामि, अहमेतं पस्सामि । 
इदमेव सच्चं, मोघमञ्ञ'”न्ति? “नो हिंदं, भो गोतम” । “कि पन, भारद्वाज, येपि ते ब्राह्मणानं पुब्बका इसयो मन्तानं 
कत्तारो मन्तानं पवत्तारो येसमिदं एतरहि ब्राह्मणा पोराणं मन्तपदं गीतं पवुत्तं समिहितं तदनुगायन्ति तदनुभासन्ति 
भासितमनुभासन्ति वाचितमनुवाचेन्ति सेय्यथिदं - अट्ठको वामको वामदेवो वेस्सामित्तो यमतग्गि अङ्गीरसो भारद्वाजो 
वासेट्टी कस्सपो भगु, तेपि एवमाहंसु -- 'मयमेतं जानाम, मयमेतं पस्साम। इदमेव सच्चं, मोघमञ्ज' न्ति? “नो हिदं, भो 
गोतम”। 


“इति किर, भारद्वाज, नत्थि कोचि ब्राह्मणानं एकब्राह्मणोपि यो एवमाह - अहमेतं जानामि, अहमेतं पस्सामि। 
इदमेव सच्चं, मोघमञ्ञ'न्ति; नत्थि कोचि ब्राह्मणानं एकाचरियोपि एकाचरियपाचरियोपि, याव सत्तमा आचरियमहयुगापि, 
यो एवमाह - अहमेतं जानामि, अहमेतं पस्सामि। इदमेव सच्चं, मोघमञ्ञ'न्ति; येपि ते ब्राह्मणानं पुब्बका इसयो मन्तानं 
कत्तारो मन्तानं पवत्तारो येसमिदं एतरहि ब्राह्मणा पोराणं मन्तपदं गीतं पवुत्तं समिहितं तदनुगायन्ति तदनुभासन्ति 
भासितमनुभासन्ति वाचितमनुवाचेन्ति सेय्यथिदं - अड्को वामको वामदेवो वेस्सामित्तो यमतग्गि अङ्गीरसो भारद्वाजो 
वासेट्टो कस्सपो भगु, तेपि न एवमाहंसु - 'मयमेतं जानाम, मयमेतं पस्साम। इदमेव सच्चं, मोघमञ्ञ'न्ति। 


४२८. “सेय्यथापि, भारद्वाज, अन्धवेणि परम्परासंसत्ता पुरिमोपि न पस्सति मञ्झिमोपि न पस्सति पच्छिमोपि न 
पस्सति; एवमेव खो, भारद्वाज, अन्धवेणूपमं मज्जे ब्राह्मणानं भासितं सम्पज्जति - पुरिमोपि न पस्सति मज्झिमोपि न 
पस्सति पच्छिमोपि न पस्सति। तं कि मञ्ञसि, भारद्वाज, ननु एवं सन्ते ब्राह्मणानं अमूलिका सद्धा सम्पज्जती”ति? “न 
ख्वेत्थ, भो गोतम, ब्राह्मणा सद्भायेव पयिरुपासन्ति, अनुस्सवापेत्थ ब्राह्मणा पयिरुपासन्ती"ति। “पुब्बेव खो त्वं, भारद्वाज, 
सद्धं अगमासि, अनुस्सवं इदानि वदेसि। पञ्च खो इमे, भारद्वाज, धम्मा दिट्टेव धम्मे द्वेधा विपाका । कतमे पञ्च? सद्धा, 
रुचि, अनुस्सवो, आकारपरिवितक्को, दिट्टिनिज्झानक्खन्ति -- इमे खो, भारद्वाज, पञ्च धम्मा दिट्टेव धम्मे द्वेधा विपाका । 
अपि च, भारद्वाज, सुसद्दहितंयेव होति, तञ्च होति रित्त तुच्छं मुसा; नो चेपि सुसद्दहितं होति, तञ्च होति भूतं तच्छं 
अनञ्ञथा। अपि च, भारद्वाज, सुरुचितंयेव होति...पे०... स्वानुस्सुतंयेव होति...पे०... सुपरिवितक्कितंयेव होति...पे०... 
सुनिज्झायितंयेव होति, तञ्च होति रित्त तुच्छं मुसा; नो चेपि सुनिज्झायितं होति, तञ्च होति भूतं तच्छं अनञ्ञथा। 
सच्चमनुरक्खता, भारद्वाज, विञ्जुना पुरिसेन नालमेत्थ एकंसेन निड गन्तुं - इदमेव सच्चं, मोघमञ्ञ'”'न्ति। 


४२९. “कित्तावता पन, भो गोतम, सच्चानुरक्खणा होति, कित्तावता सच्चमनुरक्खति? सच्चानुरक्खणं मयं भवन्तं 
गोतमं पुच्छामा”ति। “सद्धा चेपि, भारद्वाज, पुरिसस्स होति; “एवं मे सद्भा'ति -- इति वदं सच्चमनुरक्खति [एवमेव 
सिज्झतीति इति वा, तं सच्चमनुरक्खति (क०)], नत्वेव ताव एकंसेन निट्टं गच्छति -- “इदमेव सच्चं, मोघमञ्ञःन्ति ( ) 
[(एत्तावता खो भारद्वाज सच्चानुरक्खणा होति, एत्तावता सच्चमनुरक्खति, एत्तावता च मयं सच्चानुरक्खणं पञ्ञापेम, न 
त्वेव ताव सच्चानुबोधो होति) (सी० स्या० कं० पी०)]। रुचि चेपि, भारद्वाज, पुरिसस्स होति...पे०... अनुस्सवो चेपि, 
भारद्वाज, पुरिसस्स होति...पे०... आकारपरिवितक्को चेपि, भारद्वाज, पुरिसस्स होति...पे०... दि्टिनिज्झानक्खन्ति चेपि, 

भारद्वाज, पुरिसस्स होति; “एवं मे दिड्टिनिज्झानक्खन्ती'ति -- इति वदं सच्चमनुरक्खति, नत्वेव ताव एकंसेन निट्ठं 
गच्छति - "इदमेव सच्चं, मोघमञ्ञ'न्ति। एत्तावता खो, भारद्वाज, सच्चानुरक्खणा होति, एत्तावता सच्चमनुरक्खति, 
एत्तावता च मयं सच्चानुरक्खणं पञ्ञपेम; न त्वेव ताव सच्चानुबोधो होती 'ति। 


४३०. “एत्तावता, भो गोतम, सच्चानुरक्खणा होति, एत्तावता सच्चमनुरक्खति, एत्तावता च मयं सच्चानुरक्खणं 
पेक्खाम । कित्तावता पन, भो गोतम, सच्चानुबोधो होति, कित्तावता सच्चमनुबुज्झति? सच्चानुबोधं मयं भवन्तं गोतमं 
पुच्छामा”ति। “इध [इध किर (स्या० कं० क०)], भारद्वाज, भिक्खु अञ्ञतरं गामं वा निगमं वा उपनिस्साय विहरति । 
तमेनं गहपति वा गहपतिपुत्तो वा उपसङ्कमित्वा तीसु धम्मेसु समन्नेसति -- लोभनीयेसु धम्मेसु, दोसनीयेसु धम्मेसु, 
मोहनीयेसु धम्मेसु। अत्थि नु खो इमस्सायस्मतो तथारूपा लोभनीया धम्मा यथारूपेहि लोभनीयेहि धम्मेहि परियादिन्नचित्तो 
अजानं वा वदेय्य - जानामीति, अपस्सं वा वदेय्य - पस्सामीति, परं वा तदत्थाय समादपेय्य यं परेसं अस्स दीघरत्तं 
अहिताय दुकखायाति? तमेनं समन्नेसमानो एवं जानाति -- “नत्थि खो इमस्सायस्मतो तथारूपा लोभनीया धम्मा यथारूपेहि 
लोभनीयेहि धम्मेहि परियादिन्नचित्तो अजानं वा वदेय्य - जानामीति, अपस्सं वा वदेय्य -- पस्सामीति, परं वा तदत्थाय 
समादपेय्य यं परेसं अस्स दीघरत्तं अहिताय दुक्खाय [दुक्खायाति (सब्बत्थ)] । तथारूपो [तथा (सी० स्या० कं० पी०)] खो 
पनिमस्सायस्मतो कायसमाचारो तथारूपो [तथा (सी० स्या० कं० पी०)] बचीसमाचारो यथा तं अलुद्भस्स। यं खो पन 
अयमायस्मा धम्मं देसेति, गम्भीरो सो धम्मो दुद्दसो दुरनुबोधो सन्तो पणीतो अतक्कावचरो निपुणो पण्डितवेदनीयो; न सो 
धम्मो सुदेसियो लुद्धेना'”ति। 


४३९. “यतो नं समन्नेसमानो विसुद्धं लोभनीयेहि धम्मेहि समनुपस्सति ततो नं उत्तरि समन्नेसति दोसनीयेसु धम्मेसु। 
अत्थि नु खो इमस्सायस्मतो तथारूपा दोसनीया धम्मा यथारूपेहि दोसनीयेहि धम्मेहि परियादिन्नचित्तो अजानं वा वदेय्य - 
जानामीति, अपस्सं वा वदेय्य - पस्सामीति, परं वा तदत्थाय समादपेय्य यं परेसं अस्स दीघरत्तं अहिताय दुकखायाति? 
तमेनं समन्नेसमानो एवं जानाति - “नत्थि खो इमस्सायस्मतो तथारूपा दोसनीया धम्मा यथारूपेहि दोसनीयेहि धम्मेहि 
परियादिन्नचित्तो अजानं वा वदेय्य - जानामीति, अपस्सं वा वदेय्य - पस्सामीति, परं वा तदत्थाय समादपेय्य यं परेसं 
अस्स दीघरत्तं अहिताय दुक्खाय | तथारूपो खो पनिमस्सायस्मतो कायसमाचारो तथारूपो बचीसमाचारो यथा तं 
अदुट्टुस्स | यं खो पन अयमायस्मा धम्मं देसेति, गम्भीरो सो धम्मो दुद्दसो दुरनुबोधो सन्तो पणीतो अतक्कावचरो निपुणो 
पण्डितवेदनीयो; न सो धम्मो सुदेसियो दुड्ढेना' ति। 


४३२. “यतो नं समन्नेसमानो विसुद्धं दोसनीयेहि धम्मेहि समनुपस्सति, ततो नं उत्तरि समन्नेसति मोहनीयेसु 
धम्मेसु। अत्थि नु खो इमस्सायस्मतो तथारूपा मोहनीया धम्मा यथारूपेहि मोहनीयेहि धम्मेहि परियादिन्नचित्तो अजानं वा 
बदेय्य - जानामीति, अपस्सं वा वदेय्य -- पस्सामीति, परं वा तदत्थाय समादपेय्य यं परेसं अस्स दीघरत्तं अहिताय 
दुक्खायाति? तमेनं समन्नेसमानो एवं जानाति - 'नत्थि खो इमस्सायस्मतो तथारूपा मोहनीया धम्मा यथारूपेहि 
मोहनीयेहि धम्मेहि परियादिन्नचित्तो अजानं वा वदेय्य - जानामीति, अपस्सं वा वदेय्य -- पस्सामीति, परं वा तदत्थाय 
समादपेय्य यं परेसं अस्स दीघरत्तं अहिताय दुक्खाय । तथारूपो खो पनिमस्सायस्मतो कायसमाचारो तथारूपो 
वचीसमाचारो यथा तं अमूळहस्स। यं खो पन अयमायस्मा धम्मं देसेति, गम्भीरो सो धम्मो दुद्दसो दुरनुबोधो सन्तो पणीतो 
अतक्कावचरो निपुणो पण्डितवेदनीयो; न सो धम्मो सुदेसियो मूळहेना'"ति। 


“यतो नं समन्नेसमानो विसुद्धं मोहनीयेहि धम्मेहि समनुपस्सति; अथ तम्हि सद्धं निवेसेति, सद्धाजातो उपसङ्कमति, 

उपसङ्कमन्तो पयिरुपासति, पयिरुपासन्तो सोतं ओदहति, ओहितसोतो धम्मं सुणाति, सुत्वा धम्मं धारेति, धतानं 
[धारितानं (क०)] धम्मानं अत्थं उपपरिक्खति, अत्थं उपपरिक्खतो धम्मा निज्झानं खमन्ति, धम्मनिज्झानक्खन्तिया सति 
छन्दो जायति, छन्दजातो उस्सहति, उस्सहित्वा तुलेति, तुलयित्वा पदहति, पहितत्तो समानो कायेन चेव परमसच्चं 
सच्छिकरोति पञ्ञाय च नं अतिविज्झ पस्सति। एत्तावता खो, भारद्वाज, सच्चानुबोधो होति, एत्तावता सच्चमनुबुज्झति, 
एत्तावता च मयं सच्चानुबोधं पञ्ञपेम; न त्वेव ताव सच्चानुप्पत्ति होती"ति। 


४३३. “एत्तावत्ता, भो गोतम, सच्चानुबोधो होति, एत्तावता सच्चमनुबुज्झति, एत्तावता च मयं सच्चानुबोधं पेक्खाम । 
कित्तावता पन, भो गोतम, सच्चानुप्पत्ति होति, कित्तावता सच्चमनुपापुणाति? सच्चानुप्पत्ति मयं भवन्तं गोतमं 
पुच्छामा”ति। “तेसंये, भारद्वाज, धम्मानं आसेवना भावना बहुलीकम्मं सच्चानुप्पत्ति होति। एत्तावता खो, भारद्वाज, 
सच्चानुप्पत्ति होति, एत्तावता सच्चमनुपापुणाति, एत्तावता च मयं सच्चानुप्पत्ति पञ्ञपेमा 'ति। 


४३४. “एत्तावता, भो गोतम, सच्चानुप्पत्ति होति, एत्तावता सच्चमनुपापुणाति, एत्तावता च मयं सच्चानुप्पत्ति 
पेक्खाम । सच्चानुप्पत्तिया पन, भो गोतम, कतमो धम्मो बहुकारो? सच्चानुप्पत्तिया बहुकारं धम्मं मयं भवन्तं गोतमं 
पुच्छामा"ति। “सच्चानुप्पत्तिया खो, भारद्वाज, पधानं बहुकारं । नो चेतं पदहेय्य, नयिदं सच्चमनुपापुणेय्य। यस्मा च खो 
पदहति तस्मा सच्चमनुपापुणाति। तस्मा सच्चानुप्पत्तिया पधानं बहुकार”न्ति। 


““प॒धानस्स पन, भो गोतम, कतमो धम्मो बहुकारो? पधानस्स बहुकारं धम्मं मयं भवन्तं गोतमं पुच्छामा'ति। 
“पधानस्स खो, भारद्वाज, तुलना बहुकारा। नो चेतं तुलेय्य, नयिदं पदहेय्य। यस्मा च खो तुलेति तस्मा पदहति। तस्मा 
पधानस्स तुलना बहुकारा”ति। 


“तुलनाय पन, भो गोतम, कतमो धम्मो बहुकारो? तुलनाय बहुकारं धम्मं मयं भवन्तं गोतमं पुच्छामा"ति। “तुलनाय 
खो, भारद्वाज, उस्साहो बहुकारो। नो चेतं उस्सहेय्य, नयिदं तुलेय्य । यस्मा च खो उस्सहति तस्मा तुलेति। तस्मा तुलनाय 
उस्साहो बहुकारो”ति। 


““उस्साहस्स पन, भो गोतम, कतमो धम्मो बहुकारो? उस्साहस्स बहुकारं धम्मं मयं भवन्तं गोतमं पुच्छामा”ति। 
““उस्साहस्स खो, भारद्वाज, छन्दो बहुकारो । नो चेतं छन्दो जायेथ, नयिदं उस्सहेय्य। यस्मा च खो छन्दो जायति तस्मा 
उस्सहति। तस्मा उस्साहस्स छन्दो बहुकारो"ति। 


“छन्दस्स पन, भो गोतम, कतमो धम्मो बहुकारो? छन्दस्स बहुकारं धम्मं मयं भवन्तं गोतमं पुच्छामा^ति। “छन्दस्स 
खो, भारद्वाज, धम्मनिज्झानक्खन्ति बहुकारा। नो चेते धम्मा निज्झानं खमेय्युं, नयिदं छन्दो जायेथ। यस्मा च खो धम्मा 
निज्झानं खमन्ति तस्मा छन्दो जायति। तस्मा छन्दस्स धम्मनिज्झानक्खन्ति बहुकारा 'ति। 


““धम्मनिज्झानक्खन्तिया पन, भो गोतम, कतमो धम्मो बहुकारो? धम्मनिज्झानक्खन्तिया बहुकारं धम्मं मयं भवन्तं 
गोतमं पुच्छामा”ति। “धम्मनिज्झानक्खन्तिया खो, भारद्वाज, अत्थूपपरिक्खा बहुकारा। नो चेतं अत्थं उपपरिक्खेय्य, नयिदं 
धम्मा निज्झानं खमेय्युं । यस्मा च खो अत्थं उपपरिक्खति तस्मा धम्मा निज्झानं खमन्ति। तस्मा धम्मनिज्झानक्खन्तिया 
अत्थूपपरिक्खा बहुकारा”ति। 

““अत्थूपपरिक्खाय पन, भो गोतम, कतमो धम्मो बहुकारो? अत्थूपपरिक्खाय बहुकारं धम्मं मयं भवन्तं गोतमं 
पुच्छामा”ति। “अत्थूपर्परिक्खाय खो, भारद्वाज, धम्मधारणा बहुकारा। नो चेतं धम्मं धारेय्य, नयिदं अत्थं उपपरिक्खेय्य। 
यस्मा च खो धम्मं धारेति तस्मा अत्थं उपपरिक्खति। तस्मा अत्थूपपरिक्खाय धम्मधारणा बहुकारा”ति। 


“धम्मधारणाय पन, भो गोतम, कतमो धम्मो बहुकारो? धम्मधारणाय बहुकारं धम्मं मयं भवन्तं गोतमं पुच्छामा"ति। 
“धम्मधारणाय खो, भारद्वाज, धम्मस्सवनं बहुकारं । नो चेतं धम्मं सुणेय्य, नयिदं धम्मं धारेय्य। यस्मा च खो धम्मं सुणाति 
तस्मा धम्मं धारेति । तस्मा धम्मधारणाय धम्मस्सवनं बहुकार 'न्ति। 


“धम्मस्सवनस्स पन, भो गोतम, कतमो धम्मो बहुकारो? धम्मस्सवनस्स बहुकारं धम्मं मयं भवन्तं गोतमं 
पुच्छामा”ति। “धम्मस्सवनस्स खो, भारद्वाज, सोतावधानं बहुकारं । नो चेतं सोतं ओदहेय्य, नयिदं धम्मं सुणेय्य। यस्मा च 
खो सोतं ओदहति तस्मा धम्मं सुणाति । तस्मा धम्मस्सवनस्स सोतावधानं बहुकार''न्ति। 


“सोतावधानस्स पन, भो गोतम, कतमो धम्मो बहुकारो? सोतावधानस्स बहुकारं धम्मं मयं भवन्तं गोतमं 
पुच्छामा”ति। “सोतावधानस्स खो, भारद्वाज, पयिरुपासना बहुकारा। नो चेतं पयिरुपासेय्य, नयिदं सोतं ओदहेय्य। यस्मा 
च खो पयिरुपासति तस्मा सोतं ओदहति । तस्मा सोतावधानस्स पयिरुपासना बहुकारा 'ति। 


““पयिरुपासनाय पन, भो गोतम, कतमो धम्मो बहुकारो? पयिरुपासनाय बहुकारं धम्मं मयं भवन्तं गोतमं 
पुच्छामा”ति। “पयिरुपासनाय खो, भारद्वाज, उपसङ्कमनं बहुकारं । नो चेतं उपसङ्कमेय्य, नयिदं पयिरुपासेय्य। यस्मा च खो 
उपसङ्कमति तस्मा पयिरुपासति । तस्मा पयिरुपासनाय उपसङ्कमनं बहुकार”न्ति। 


““उपसङ्कमनस्स पन, भो गोतम, कतमो धम्मो बहुकारो? उपसङ्कमनस्स बहुकारं धम्मं मयं भवन्तं गोतमं 
पुच्छामा”ति। ““उपसङ्कमनस्स खो, भारद्वाज, सद्धा बहुकारा। नो चेतं सद्धा जायेथ, नयिदं उपसङ्कमेय्य। यस्मा च खो सद्धा 
जायति तस्मा उपसङ्कमति । तस्मा उपसङ्कमनस्स सद्भा बहुकारा”ति। 


४३५. “सच्चानुरक्खणं मयं भवन्तं गोतमं अपुच्छिम्ह, सच्चानुरक्खणं भवं गोतमो ब्याकासि; तञ्च पनम्हाकं 
रुच्चति चेव खमति च तेन चम्ह अत्तमना। सच्चानुबोधं मयं भवन्तं गोतमं अपुच्छिम्ह, सच्चानुबोधं भवं गोतमो ब्याकासि; 
तञ्च पनम्हाकं रुच्चति चेव खमति च तेन चम्ह अत्तमना। सच्चानुप्पत्ति मयं भवन्तं गोतमं अपुच्छिम्ह, सच्चानुप्पत्ति भवं 
गोतमो ब्याकासि; तञ्च पनम्हाकं रुच्चति चेव खमति च तेन चम्ह अत्तमना। सच्चानुप्पत्तिया बहुकारं धम्मं मयं भवन्तं 
गोतमं अपुच्छिम्ह, सच्चानुप्पत्तिया बहुकारं धम्मं भवं गोतमो ब्याकासि; तञ्च पनम्हाकं रुच्चति चेव खमति च तेन चम्ह 
अत्तमना। यंयदेव च मयं भवन्तं गोतमं अपुच्छिम्ह तंतदेव भवं गोतमो ब्याकासि; तञ्च पनम्हाकं रुच्चति चेव खमति च 
तेन चम्ह अत्तमना। मयञ्हि, भो गोतम, पुब्बे एबं जानाम - “के च मुण्डका समणका इब्भा कण्हा बन्धुपादापच्चा, के च 
धम्मस्स अञ्जातारो'ति? अजनेसि वत मे भवं गोतमो समणेसु समणपेमं, समणेसु समणपसादं, समणेसु समणगारवं। 
अभिक्कन्तं, भो गोतम...पे०... उपासकं मं भवं गोतमो धारेतु अज्जतग्गे पाणुपेतं सरणं गत”न्ति। 


चड्कीसुत्तं निद्धितं पञ्चमं । 


६. एसुकारीसुत्तं 

४३६. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो एसुकारी 
ब्राह्मणो येन भगवा तेनुपसङ्कमि; उपसङ्कमित्वा भगवता सद्भि सम्मोदि। सम्मोदनीयं कथं सारणीयं वीतिसारेत्वा एकमन्तं 
निसीदि। एकमन्तं निसिन्नो खो एसुकारी ब्राह्मणो भगवन्तं एतदवोच - “ब्राह्मणा, भो गोतम, चतस्सो पारिचरिया 
पञ्ञपेन्ति - ब्राह्मणस्स पारिचरियं पञ्ञपेन्ति, खत्तियस्स पारिचरियं पञ्जपेन्ति, वेस्सस्स पारिचरियं पञ्जपेन्ति, सुद्दस्स 
पारिचरियं पञ्ञपेन्ति। तत्रिदं, भो गोतम, ब्राह्मणा ब्राह्मणस्स पारिचरियं पञ्ञपेन्ति - ऽब्राह्मणो वा ब्राह्मणं परिचरेय्य, 
खत्तियो वा ब्राह्मणं परिचरेय्य, वेस्सो वा ब्राह्मणं परिचरेस्य, सुद्दो वा ब्राह्मणं परिचरेय्या'ति। इदं खो, भो गोतम, ब्राह्मणा 
ब्राह्मणस्स पारिचरियं पञ्ञपेन्ति । तत्रिदं, भो गोतम, ब्राह्मणा खत्तियस्स पारिचरियं पञ्जपेन्ति - 'खत्तियो वा खत्तियं 
परिचरेय्य, वेस्सो वा खत्तियं परिचरेय्य, सुद्दो वा खत्तियं परिचरेय्या'ति। इदं खो, भो गोतम, ब्राह्मणा खत्तियस्स पारिचरियं 
पञ्ञपेन्ति । तत्रिदं, भो गोतम, ब्राह्मणा वेस्सस्स पारिचरियं पञ्ञपेन्ति - 'वेस्सो वा वेस्सं परिचरेय्य, सुद्दो वा वेस्सं 
परिचरेय्या'ति। इदं खो, भो गोतम, ब्राह्मणा वेस्सस्स पारिचरियं पञ्जपेन्ति। तत्रिदं, भो गोतम, ब्राह्मणा सुद्दस्स पारिचरियं 
पञ्जपेन्ति -- 'सुद्दोव सुद्दं परिचरेय्य। को पनञ्जो सुद्दं परिचरिस्सती'ति? इदं खो, भो गोतम, ब्राह्मणा सुद्दस्स पारिचरियं 
पञ्ञपेन्ति । ब्राह्मणा, भो गोतम, इमा चतस्सो पारिचरिया पञ्ञपेन्ति। इध भवं गोतमो किमाहा"ति? 


४३७. “कि पन, ब्राह्मण, सब्बो लोको ब्राह्मणानं एतदब्भनुजानाति -- “इमा चतस्सो पारिचरिया पञ्जपेन्तू'"'ति 
[पञ्ञपेन्तीति (सी० क०)]? “नो हिदं, भो गोतम” । “सेय्यथापि, ब्राह्मण, पुरिसो दलिद्दो [दळिद्दो (सी० स्या० कं० पी०)] 
अस्सको अनाळिहयो। तस्स अकामस्स बिलं ओलग्गेय्युं - `इदं ते, अम्भो पुरिस, मंसं खादितब्बं, मूलञ्च 
अनुप्पदातब्ब'न्ति। एवमेव खो, ब्राह्मण, ब्राह्मणा अप्पटिञ्ञाय तेसं समणब्राह्मणानं, अथ च पनिमा चतस्सो पारिचरिया 
पञ्ञपेन्ति । नाहं, ब्राह्मण, 'सब्बं परिचरितब्बःन्ति वदामि; नाहं, ब्राह्मण, 'सब्बं न परिचरितब्ब'न्ति वदामि । यं हिस्स, 
ब्राह्मण, परिचरतो पारिचरियाहेतु पापियो अस्स न सेय्यो, नाहं तं 'परिचरितब्ब'न्ति वदामि; यञ्च ख्वास्स, ब्राह्मण, 
परिचरतो पारिचरियाहेतु सेय्यो अस्स न पापियो तमहं 'परिचरितब्ब'न्ति वदामि। खत्तियं चेपि, ब्राह्मण, एवं पुच्छेय्युं - `यं 
बा ते परिचरतो पारिचरियाहेतु पापियो अस्स न सेय्यो, यं वा ते परिचरतो पारिचरियाहेतु सेय्यो अस्स न पापियो; कमेत्थ 
परिचरेय्यासी'ति, खत्तियोपि हि, ब्राह्मण, सम्मा ब्याकरमानो एवं ब्याकरेय्य - “यञ्हि मे परिचरतो पारिचरियाहेतु पापियो 
अस्स न सेय्यो, नाहं तं परिचरेस्यं; यञ्च खो मे परिचरतो पारिचरियाहेतु सेय्यो अस्स न पापियो तमहं परिचरेय्य'न्ति। 


पापियो अस्स न सेय्यो, यं वा ते परिचरतो पारिचरियाहेतु सेय्यो अस्स न पापियो; कमेत्थ परिचरेय्यासी'ति, सुद्दोपि हि, 
ब्राह्मण, सम्मा ब्याकरमानो एवं ब्याकरेय्य - “यञ्हि मे परिचरतो पारिचरियाहेतु पापियो अस्स न सेय्यो, नाहं तं परिचरेय्यं; 
यञ्च खो मे परिचरतो पारिचरियाहेतु सेय्यो अस्स न पापियो तमहं परिचरेय्य'न्ति । नाहं, ब्राह्मण, “उच्चाकुलीनता 
सेय्यंसो'ति वदामि, न पनाहं, ब्राह्मण, 'उच्चाकुलीनता पापियंसो'ति वदामि; नाहं, ब्राह्मण, *उळारवण्णता सेय्यंसो'ति 
वदामि, न पनाहं, ब्राह्मण, 'उळारवण्णता पापियंसो'ति वदामि; नाहं, ब्राह्मण, “उळारभोगता सेय्यंसो'ति वदामि, न पनाहं, 
ब्राह्मण, “उळारभोगता पापियंसो'ति वदामि । 


४३८. “उच्चाकुलीनोपि हि, ब्राह्मण, इधेकच्चो पाणातिपाती होति, अदिन्नादायी होति, कामेसुमिच्छाचारी होति, 
मुसावादी होति, पिसुणावाचो होति, फरुसावाचो होति, सम्फप्पलापी होति, अभिज्झालु होति, ब्यापन्नचित्तो होति, 
मिच्छादिड्टि होति। तस्मा “न उच्चाकुलीनता सेय्यंसो'ति वदामि । उच्चाकुलीनोपि हि, ब्राह्मण, इधेकच्चो पाणातिपाता 
पटिविरतो होति, अदिन्नादाना पटिविरतो होति, कामेसुमिच्छाचारा पटिविरतो होति, मुसावादा पटिविरतो होति, पिसुणाय 
बाचाय पटिविरतो होति, फरुसाय वाचाय पटिविरतो होति, सम्फप्पलापा पटिविरतो होति, अनभिज्झालु होति, 

अब्यापन्नचित्तो होति, सम्मादिद्ठि होति । तस्मा “न उच्चाकुलीनता पापियंसो'ति वदामि। 


४३९. ““उळारवण्णोपि हि, ब्राह्मण...पे०... उळारभोगोपि हि, ब्राह्मण, इधेकच्चो पाणातिपाती होति...पे०... मिच्छादिट्टि 
होति। तस्मा “न उळारभोगता सेय्यंसो'ति वदामि। उळारभोगोपि हि, ब्राह्मण, इधेकच्चो पाणातिपाता पटिविरतो होति... 
पे०... सम्मादिड्टि होति। तस्मा “न उळारभोगता पापियंसो'ति वदामि । नाहं, ब्राह्मण, 'सब्बं परिचरितब्ब'न्ति वदामि, न 
पनाहं, ब्राह्मण, 'सब्बं न परिचरितब्ब'न्ति वदामि । यं हिस्स, ब्राह्मण, परिचरतो पारिचरियाहेतु सद्धा वहुति, सीलं वड्डति, 
सुतं वड्डति, चागो वइति, पञ्ञा बड़ति, तमहं 'परिचरितब्ब' न्ति (वदामि । यं हिस्स, ब्राह्मण, परिचरतो पारिचरियाहेतु न 
सद्भा वइति, न सीलं वड्डति, न सुतं वड्टति, न चागो वड्टति, न पञ्जा वटति, नाहं तं 'परिचरितब्ब' न्ति) [( ) एत्थन्तरे पाठो 
सी० स्या० कं० पी० पोत्थकेसु नत्थि] बदामी”ति। 


४४०. एवं वृत्ते, एसुकारी ब्राह्मणो भगवन्तं एतदवोच - “ब्राह्मणा, भो गोतम, चत्तारि धनानि पञ्ञपेन्ति - 
ब्राह्मणस्स सन्धनं पञ्ञपेन्ति, खत्तियस्स सन्धनं पञ्ञपेन्ति, वेस्सस्स सन्धनं पञ्ञपेन्ति, सुद्दस्स सन्धनं पञ्जपेन्ति । तत्रिदं, 
भो गोतम, ब्राह्मणा ब्राह्मणस्स सन्धनं पञ्ञपेन्ति भिक्खाचरियं; भिक्खाचरियञ्च पन ब्राह्मणो सन्धनं अतिमञ्जमानो 
अकिच्चकारी होति गोपोब अदिन्नं आदियमानोति। इदं खो, भो गोतम, ब्राह्मणा ब्राह्मणस्स सन्धनं पञ्जपेन्ति। तत्रिदं, भो 
गोतम, ब्राह्मणा खत्तियस्स सन्धनं पञ्ञपेन्ति धनुकलापं; धनुकलापञ्च पन खत्तियो सन्धनं अतिमञ्ञमानो अकिच्चकारी 
होति गोपोब अदिन्नं आदियमानोति। इदं खो, भो गोतम, ब्राह्मणा खत्तियस्स सन्धनं पञ्जपेन्ति। तत्रिदं, भो गोतम, ब्राह्मणा 
वेस्सस्स सन्धनं पञ्ञपेन्ति कसिगोरक्खं; कसिगोरक्खञ्च पन वेस्सो सन्धनं अतिमञ्जमानो अकिच्चकारी होति गोपोव 
अदिन्नं आदियमानोति। इदं खो, भो गोतम, ब्राह्मणा वेस्सस्स सन्धनं पञ्जपेन्ति। तत्रिदं, भो गोतम, ब्राह्मणा सुद्दस्स सन्धनं 
पञ्ञपेन्ति असितब्याभङ्गि; असितब्याभङ्गिञ्च पन सुद्दो सन्धनं अतिमञ्ञमानो अकिच्चकारी होति गोपोव अदिन्नं 
आदियमानोति। इदं खो, भो गोतम, ब्राह्मणा सुहस्स सन्धनं पञ्ञपेन्ति । ब्राह्मणा, भो गोतम, इमानि चत्तारि धनानि 
पञ्ञपेन्ति। इध भवं गोतमो किमाहा "ति? 


४४१. “कि पन, ब्राह्मण, सब्बो लोको ब्राह्मणानं एतदब्भनुजानाति - इमानि चत्तारि धनानि पञ्जपेन्तू' "ति? “नो 
हिदं, भो गोतम” । “सेय्यथापि, ब्राह्मण, पुरिसो दलिद्दो अस्सको अनाळिहयो। तस्स अकामस्स बिलं ओलग्गेय्युं - ईद 
ते, अम्भो पुरिस, मंसं खादितब्बं, मूलञ्च अनुप्पदातब्ब'न्ति। एवमेव खो, ब्राह्मण, ब्राह्मणा अप्पटिञ्ञाय तेसं 
समणब्राह्मणानं, अथ च पनिमानि चत्तारि धनानि पञ्जपेन्ति। अरियं खो अहं, ब्राह्मण, लोकुत्तरं धम्मं पुरिसस्स सन्धनं 
पञ्ञपेमि। पोराणं खो पनस्स मातापेत्तिकं कुलवंसं अनुस्सरतो यत्थ यत्थेब अत्तभावस्स अभिनिब्बत्ति होति तेन तेनेव 
सङ्ख्यं गच्छति। खत्तियकुले चे अत्तभावस्स अभिनिब्बत्ति होति 'खत्तियो' त्वेव सङ्ख्यं गच्छति; ब्राह्मणकुले चे 
अत्तभावस्स अभिनिब्बत्ति होति ब्राह्मणो त्वेव सङ्ख्यं गच्छति; वेस्सकुले चे अत्तभावस्स अभिनिब्बत्ति होति 'वेस्सो'त्वेव 
सङ्ख्यं गच्छति; सुद्दकुले चे अत्तभावस्स अभिनिब्बत्ति होति 'सुद्दो त्वेव सङ्ख्यं गच्छति। सेय्यथापि, ब्राह्मण, यंयदेव 
पच्चयं पटिच्च अग्गि जलति तेन तेनेव सङ्ख्यं गच्छति। कटुञ्चे पटिच्च अग्गि जलति “कट्टग्गि'त्वेव सङ्ख्यं गच्छति; 
सकलिकञ्चे पटिच्च अग्गि जलति 'सकलिकग्गि'त्वेव सङ्ख्यं गच्छति; तिणञ्चे पटिच्च अग्गि जलति 'तिणग्गि'त्वेव 
सङ्ख्यं गच्छति; गोमयञ्चे पटिच्च अग्गि जलति 'गोमयग्गि'त्वेव सङ्ख्यं गच्छति। एवमेव खो अहं, ब्राह्मण, अरियं 
लोकुत्तरं धम्मं पुरिसस्स सन्धनं पञ्ञपेमि। पोराणं खो पनस्स मातापेत्तिकं कुलवंसं अनुस्सरतो यत्थ यत्थेव अत्तभावस्स 
अभिनिब्बत्ति होति तेन तेनेव सङ्ख्यं गच्छति । 

“खत्तियकुले चे अत्तभावस्स अभिनिब्बत्ति होति 'खत्तियो'त्वेव सङ्ख्यं गच्छति; ब्राह्मणकुले चे अत्तभावस्स 
अभिनिब्बत्ति होति 'ग्राह्मणो त्वेव सङ्ख्यं गच्छति; वेस्सकुले चे अत्तभावस्स अभिनिब्बत्ति होति 'वेस्सो त्वेव सङ्ख्यं 
गच्छति; सुद्दकुले चे अत्तभावस्स अभिनिब्बत्ति होति 'सुद्दो'त्वेव सङ्ख्यं गच्छति । 


“खत्तियकुला चेपि, ब्राह्मण, अगारस्मा अनगारियं पब्बजितो होति, सो च तथागतप्पवेदितं धम्मविनयं आगम्म 
पाणातिपाता पटिविरतो होति, अदिन्नादाना पटिविरतो होति, अब्रह्मचरिया पटिविरतो होति, मुसावादा पटिविरतो होति, 
पिसुणाय वाचाय पटिविरतो होति, फरुसाय वाचाय पटिविरतो होति, सम्फप्पलापा पटिविरतो होति, अनभिज्झालु होति, 
अब्यापन्नचित्तो होति, सम्मादिट्ठि होति, आराधको होति जायं धम्मं कुसलं । 


“'ब्राह्मणकुला चेपि, ब्राह्मण, अगारस्मा अनगारियं पब्बजितो होति, सो च तथागतप्पवेदितं धम्मविनयं आगम्म 


४४२. “तं कि मञ्ञसि, ब्राह्मण, ब्राह्मणोव नु खो पहोति अस्मिं पदेसे अवेरं अब्याबज्झं मेत्तचित्तं भावेतुं, नो खत्तियो 
नो वेस्सो नो सुद्दो ति? “नो हिदं, भो गोतम। खत्तियोपि हि, भो गोतम, पहोति अस्मिं पदेसे अवेरं अब्याबज्झं मेत्तचित्तं 
भावेतुं; ब्राह्मणोपि हि, भो गोतम... वेस्सोपि हि, भो गोतम... सुद्दोपि हि, भो गोतम... सब्बेपि हि, भो गोतम, चत्तारो वण्णा 
पहोन्ति अस्मिं पदेसे अवेरं अब्याबज्झं मेत्तचित्तं भावेतु''न्ति। “एवमेव खो, ब्राह्मण, खत्तियकुला चेपि अगारस्मा 


होति, आराधको होति जायं धम्मं कुसलं । 


“'ब्राह्मणकुला चेपि, ब्राह्मण... वेस्सकुला चेपि, ब्राह्मण... सुहकुला चेपि, ब्राह्मण, अगारस्मा अनगारियं पब्बजितो 
होति, सो च तथागतप्पबेदितं धम्मविनयं आगम्म पाणातिपाता पटिविरतो होति...पे०... सम्मादिट्टि होति, आराधको होति 
जायं धम्मं कुसलं । 

४४३. “तं कि मञ्ञसि, ब्राह्मण, ब्राह्मणोव नु खो पहोति सोत्तिसिनानि आदाय नदिं गन्त्वा रजोजल्लं पवाहेतुं, नो 
खत्तियो नो वेस्सो नो सुद्दो "ति? “नो हिदं, भो गोतम। खत्तियोपि हि, भो गोतम, पहोति सोत्तिसिनानिं आदाय नदिं गन्त्वा 
रजोजल्लं पबाहेतुं; ब्राह्मणोपि हि, भो गोतम... वेस्सोपि हि, भो गोतम ... सुद्दोपि हि, भो गोतम... सब्बेपि हि, भो गोतम, 
चत्तारो वण्णा पहोन्ति सोत्तिसिनानिं आदाय नदिं गन्त्वा रजोजल्लं पवाहेतु''न्ति। “एवमेव खो, ब्राह्मण, खत्तियकुला चेपि 
अगारस्मा अनगारियं पब्बजितो होति, सो च तथागतप्पवेदितं धम्मविनयं आगम्म पाणातिपाता पटिविरतो होति...पे०... 
सम्मादिड्टि होति, आराधको होति जायं धम्मं कुसलं । 


“'ब्राह्मणकुला चेपि, ब्राह्मण... वेस्सकुला चेपि, ब्राह्मण... सुहकुला चेपि, ब्राह्मण, अगारस्मा अनगारियं पब्बजितो 

होति, सो च तथागतप्पवेदितं धम्मविनयं आगम्म पाणातिपाता पटिविरतो होति...पे०... सम्मादिडि होति, आराधको 
होति जायं धम्मं कुसलं । 


४४४. “तं कि मञ्ञसि, ब्राह्मण, इध राजा खत्तियो मुद्भावसित्तो नानाजच्चानं पुरिसानं पुरिससतं सन्निपातेय्य - 
“आयन्तु भोन्तो ये तत्थ खत्तियकुला ब्राह्मणकुला राजञ्जकुला उप्पन्ना साकस्स वा सालस्स वा सलळस्स वा चन्दनस्स 
वा पदुमकस्स वा उत्तरारणि आदाय अग्गिं अभिनिब्बत्तेन्तु, तेजो पातुकरोन्तु; आयन्तु पन भोन्तो ये तत्थ चण्डालकुला 
नेसादकुला वेनकुला रथकारकुला पुक्कुसकुला उप्पन्ना सापानदोणिया वा सूकरदोणिया वा रजकदोणिया वा 
एरण्डकट्ठस्स वा उत्तरारणि आदाय अग्गिं अभिनिब्त्तेन्तु, तेजो पातुकरोन्तू'”ति? 


“तं कि मञ्जसि, ब्राह्मण, यो एवं नु खो सो खत्तियकुला ब्राह्मणकुला राजञ्ञकुला उप्पन्नेहि साकस्स वा सालस्स वा 
सलळस्स वा चन्दनस्स वा पदुमकस्स वा उत्तरारणि आदाय अग्गि अभिनिब्बत्तो तेजो पातुकतो सो एव नु ख्वास्स अग्गि 
अच्चिमा चेव बण्णवा च पभस्सरो च तेन च सक्का अग्गिना अग्गिकरणीयं कातुं; यो पन सो चण्डालकुला नेसादकुला 
वेनकुला रथकारकुला पुक्कुसकुला उप्पन्नेहि सापानदोणिया वा सूकरदोणिया वा रजकदोणिया वा एरण्डकट्ठस्स वा 
उत्तरारणि आदाय अग्गि अभिनिब्बत्तो तेजो पातुकतो स्वास्स अग्गि न चेव अच्चिमा न च वण्णवा न च पभस्सरो न च 
तेन सक्का अग्गिना अग्गिकरणीयं कातु”न्ति? “नो हिदं, भो गोतम। योपि हि सो, भो गोतम, खत्तियकुला ब्राह्मणकुला 
राजञ्जकुला उप्पन्नेहि साकस्स वा सालस्स वा सलळस्स वा चन्दनस्स वा पदुमकस्स वा उत्तरारणि आदाय अग्गि 
अभिनिब्बत्तो तेजो पातुकतो स्वास्स अग्गि अच्चिमा चेव वण्णवा च पभस्सरो च तेन च सक्का अग्गिना अग्गिकरणीयं 
कातुं; योपि सो चण्डालकुला नेसादकुला वेनकुला रथकारकुला पुक्कुसकुला उप्पन्नेहि सापानदोणिया वा सूकरदोणिया 
वा रजकदोणिया वा एरण्डकदुस्स वा उत्तरारणि आदाय अग्गि अभिनिब्बत्तो तेजो पातुकतो स्वास्स अग्गि अच्चिमा चेव 
वण्णवा च पभस्सरो च तेन च सक्का अग्गिना अग्गिकरणीयं कातुं । सब्बोपि हि, भो गोतम, अग्गि अच्चिमा चेव वण्णवा 
च पभस्सरो च सब्बेनपि सक्का अग्गिना अग्गिकरणीयं कातु''न्ति। 


““एवमेव खो, ब्राह्मण, खत्तियकुला चेपि अगारस्मा अनगारियं पब्बजितो होति, सो च तथागतप्पवेदितं धम्मविनयं 
आगम्म पाणातिपाता पटिविरतो होति...पे०... सम्मादिट्टि होति, आराधको होति जायं धम्मं कुसलं । ब्राह्मणकुला चेपि, 
ब्राह्मण... वेस्सकुला चेपि, ब्राह्मण... सुद्दकुला चेपि, ब्राह्मण, अगारस्मा अनगारियं पब्बजितो होति, सो च तथागतप्पवेदितं 
धम्मविनयं आगम्म पाणातिपाता पटिविरतो होति, अदिन्नादाना पटिविरतो होति, अब्रह्मचरिया पटिविरतो होति, मुसावादा 
पटिविरतो होति, पिसुणाय वाचाय पटिविरतो होति, फरुसाय वाचाय पटिविरतो होति, सम्फप्पलापा पटिविरतो होति, 
अनभिज्झालु होति, अब्यापन्नचित्तो होति, सम्मादिट्टिं होति, आराधको होति जायं धम्मं कुसल न्ति। 


एवं वुत्ते, एसुकारी ब्राह्मणो भगवन्तं एतदवोच - “अभिक्कन्तं, भो गोतम, अभिक्कन्तं, भो गोतम...पे०... उपासकं 
मं भवं गोतमो धारेतु अज्जतग्गे पाणुपेतं सरणं गत"न्ति। 


एसुकारीसुत्तं निद्धितं छट्टं । 
७. धनञ्जानिसृत्तं 


४४५. एवं मे सुतं - एकं समयं भगवा राजगहे विहरति वेळुवने कलन्दकनिवापे । तेन खो पन समयेन आयस्मा 

सारिपुत्तो दक्खिणागिरिस्मिं चारिकं चरति महता भिकखुसङ्गेन सद्भि । अथ खो अञ्ञतरो भिक्खु राजगहे वस्संवुट्ठो 
[वस्संबुत्थो (सी० स्या० कं० पी०)] येन दक्खिणागिरि येनायस्मा सारिपृत्तो तेनुपसङ्कमि; उपसङ्कमित्वा आयस्मता 
सारिपृत्तेन सद्भि सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि । एकमन्तं निसिन्नं खो तं भिकखुं 
आयस्मा सारिपुत्तो एतदवोच - “कच्चावुसो, भगवा अरोगो च बलवा चा”ति? “अरोगो चावुसो, भगवा बलवा चा”ति। 
“कच्चि पनावुसो, भिक्खुसङ्घो अरोगो च बलवा चा“ ति? “भिक्खुसङ्घोपि खो, आवुसो, अरोगो च बलवा चा"ति। “एत्थ, 
आवुसो, तण्डुलपालिद्वाराय धनञ्जानि [धानञ्जानि (सी० पी०)] नाम ब्राह्मणो अत्थि। कच्चावुसो, धनञ्जानि ब्राह्मणो 
अरोगो च बलवा चा“ ति? “धनज्जानिपि खो, आवुसो, ब्राह्मणो अरोगो च बलवा चा"ति। “कच्चि पनाबुसो, धनञ्जानि 
ब्राह्मणो अप्पमत्तो "ति? “कुतो पनावुसो, धनञ्जानिस्स ब्राह्मणस्स अप्पमादो? धनञ्जानि, आवुसो, ब्राह्मणो राजानं 
निस्साय ब्राह्मणगहपतिके विलुम्पति, ब्राह्मणगहपतिके निस्साय राजानं विलुम्पति । यापिस्स भरिया सद्धा सद्धकुला 
आनीता सापि कालङ्कता; अञ्ञास्स भरिया अस्सद्धा अस्सद्भकुला आनीता” । “दुस्सुतं वतावुसो, अस्सुम्ह, दुस्सुतं 
बतावुसो, अस्सुम्ह; ये मयं धनञ्जानिं ब्राह्मणं पमत्तं अस्सुम्ह । अप्पेब च नाम मयं कदाचि करहचि धनञ्जानिना ब्राह्मणेन 
सद्धि समागच्छेय्याम, अप्पेव नाम सिया कोचिदेव कथासल्लापो ति? 


४४६. अथ खो आयस्मा सारिपृत्तो दक्खिणागिरिस्मि यथाभिरन्तं बिहरित्वा येन राजगहं तेन चारिकं पक्कामि । 
अनुपुब्बेन चारिकं चरमानो येन राजगहं तदवसरि। तत्र सुदं आयस्मा सारिपुत्तो राजगहे विहरति वेळुवने कलन्दकनिवापे । 
अथ खो आयस्मा सारिपृत्तो पुब्बण्हसमयं निवासेत्वा पत्तचीवरमादाय राजगहं पिण्डाय पाविसि। तेन खो पन समयेन 
धनञ्जानि ब्राह्मणो बहिनगरे गावो गोड्ठे दुहापेति। अथ खो आयस्मा सारिपृत्तो राजगहे पिण्डाय चरित्वा पच्छाभत्तं 
पिण्डपातपटिक्कन्तो येन धनञ्जानि ब्राह्मणो तेनुपसङ्कमि । अद्दसा खो धनञ्जानि ब्राह्मणो आयस्मन्तं सारिपुत्तं दूरतोव 
आगच्छन्तं । दिस्वान येनायस्मा सारिपृत्तो तेनुपसङ्कमि; उपसङ्कमित्वा आयस्मन्तं सारिपुत्तं एतदवोच - “इतो, भो 
सारिपृत्त, पयो, पीयतं ताव भत्तस्स कालो भविस्सती 'ति। “अलं, ब्राह्मण । कतं मे अज्ज भत्तकिच्चं। अमुकस्मि मे 
रुक्खमूले दिवाविहारो भविस्सति। तत्थ आगच्छेय्यासी 'ति। “एवं, भो”ति खो धनञ्जानि ब्राह्मणो आयस्मतो सारिपुत्तस्स 
पच्चस्सोसि। अथ खो धनञ्जानि ब्राह्मणो पच्छाभत्तं भुत्तपातरासो येनायस्मा सारिपुत्तो तेनुपसङ्कमि; उपसङ्कमित्वा 
आयस्मता सारिपुत्तेन सद्भि सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि। एकमन्तं निसिन्नं खो 
धनञ्जानि ब्राह्मणं आयस्मा सारिपुत्तो एतदवोच -- “कच्चासि, धनञ्जानि, अप्पमत्तो”ति? “कुतो, भो सारिपुत्त, अम्हाकं 
अप्पमादो येसं नो मातापितरो पोसेतब्बा, पुत्तदारो पोसेतब्बो, दासकम्मकरा पोसेतब्बा, मित्तामच्चानं मित्तामच्चकरणीयं 
कातब्बं, जातिसालोहितानं जातिसालोहितकरणीयं कातब्बं, अतिथीनं अतिथिकरणीयं कातब्बं, पुब्बपेतानं 
पुब्बपेतकरणीयं कातब्बं, देवतानं देवताकरणीयं कातब्बं, रञ्जो राजकरणीयं कातब्बं, अयम्पि कायो पीणेतब्बो 
बृहेतब्बो"ति? 


४४७. “तं किं मञ्जसि, धनञ्जानि, इधेकच्चो मातापितूनं हेतु अधम्मचारी विसमचारी अस्स, तमेनं 
अधम्मचरियाविसमचरियाहेतु निरयं निरयपाला उपकड्डेय्यु । लभेय्य नु खो सो “अहं खो मातापितूनं हेतु अधम्मचारी 
विसमचारी अहोसि, मा मं निरयं निरयपाला ति, मातापितरो वा पनस्स लभेय्युं “एसो खो अम्हाकं हेतु अधम्मचारी 
विसमचारी अहोसि, मा नं निरयं निरयपाला'”ति? “नो हिदं, भो सारिपुत्त। अथ खो नं विक्कन्दन्तंयेव निरये निरयपाला 
पक्खिपेय्युं'। 


“नतं कि मञ्जसि, धनञ्जानि, इधेकच्चो पुत्तदारस्स हेतु अधम्मचारी विसमचारी अस्स, तमेनं 

अधम्मचरियाविसमचरियाहेतु निरयं निरयपाला उपकङड्टेय्युं । लभेय्य नु खो सो “अहं खो पुत्तदारस्स हेतु अधम्मचारी 
विसमचारी अहोसिं, मा मं निरयं निरयपाला'ति, पुत्तदारो वा पनस्स लभेय्य “एसो खो अम्हाकं हेतु अधम्मचारी विसमचारी 
अहोसि मा नं निरयं निरयपाला'"ति? “नो हिदं, भो सारिपुत्त। अथ खो नं विक्कन्दन्तंयेव निरये निरयपाला पक्खिपेय्युं'। 


“नतं कि मञ्जसि, धनञ्जानि, इधेकच्चो दासकम्मकरपोरिसस्स हेतु अधम्मचारी विसमचारी अस्स, तमेनं 
अधम्मचरियाविसमचरियाहेतु निरयं निरयपाला उपकड्डेय्युं। लभेय्य नु खो सो “अहं खो दासकम्मकरपोरिसस्स हेतु 
अधम्मचारी विसमचारी अहोसिं, मा मं निरयं निरयपाला'ति, दासकम्मकरपोरिसा वा पनस्स लभेय्युं एसो खो अम्हाकं 
हेतु अधम्मचारी विसमचारी अहोसि, मा नं निरयं निरयपाला'”ति? “नो हिदं, भो सारिपृत्त। अथ खो नं विक्कन्दन्तंयेव 
निरये निरयपाला पक्खिपेय्यु” । 


“तं कि मञ्जसि, धनञ्जानि, इधेकच्चो मित्तामच्चानं हेतु अधम्मचारी विसमचारी अस्स, तमेनं 
अधम्मचरियाविसमचरियाहेतु निरयं निरयपाला उपकड्डेय्युं। लभेय्य नु खो सो “अहं खो मित्तामच्चानं हेतु अधम्मचारी 
विसमचारी अहोसिं, मा मं निरयं निरयपाला'ति, मित्तामच्चा वा पनस्स लभेय्युं "एसो खो अम्हाकं हेतु अधम्मचारी 
विसमचारी अहोसि, मा नं निरयं निरयपाला'”ति? “नो हिदं, भो सारिपुत्त। अथ खो नं विक्कन्दन्तंयेव निरये निरयपाला 
पक्खिपेय्यु” । 


“तं कि मञ्जसि, धनञ्जानि, इधेकच्चो जातिसालोहितानं हेतु अधम्मचारी विसमचारी अस्स, तमेनं 
अधम्मचरियाविसमचरियाहेतु निरयं निरयपाला उपकड्डेय्युं। लभेय्य नु खो सो “अहं खो जातिसालोहितानं हेतु अधम्मचारी 
विसमचारी अहोसिं, मा मं निरयं निरयपाला'ति, जातिसालोहिता वा पनस्स लभेय्यु "एसो खो अम्हाकं हेतु अधम्मचारी 
विसमचारी अहोसि, मा नं निरयं निरयपाला'”ति? “नो हिदं, भो सारिपुत्त। अथ खो नं विक्कन्दन्तंयेव निरये निरयपाला 
पक्खिपेय्युं । 


“तं कि मञ्जसि, धनञ्जानि, इधेकच्चो अतिथीनं हेतु अधम्मचारी विसमचारी अस्स, तमेनं 
अधम्मचरियाविसमचरियाहेतु निरयं निरयपाला उपकङड्टय्युं । लभेय्य नु खो सो “अहं खो अतिथीनं हेतु अधम्मचारी 
विसमचारी अहोसिं, मा मं निरयं निरयपाला'ति, अतिथी वा पनस्स लभेय्युं “एसो खो अम्हाकं हेतु अधम्मचारी विसमचारी 
अहोसि, मा नं निरयं निरयपाला'”ति? “नो हिदं, भो सारिपुत्त। अथ खो नं विक्कन्दन्तंयेव निरये निरयपाला पक्खिपेय्युं'। 


“नतं कि मञ्जसि, धनञ्जानि, इधेकच्चो पुब्बपेतानं हेतु अधम्मचारी विसमचारी अस्स, तमेनं 
अधम्मचरियाविसमचरियाहेतु निरयं निरयपाला उपकड्डेय्युं। लभेय्य नु खो सो “अहं खो पुब्बपेतानं हेतु अधम्मचारी 
विसमचारी अहोसि, मा मं निरयं निरयपाला'ति, पुब्बपेता वा पनस्स लभेय्युं "एसो खो अम्हाकं हेतु अधम्मचारी 
विसमचारी अहोसि, मा नं निरयं निरयपाला'”ति? “नो हिदं, भो सारिपुत्त। अथ खो नं विक्कन्दन्तंयेव निरये निरयपाला 
पक्खिपेय्युं'। 


“नतं कि मञ्जसि, धनञ्जानि, इधेकच्चो देवतानं हेतु अधम्मचारी विसमचारी अस्स, तमेनं 
अधम्मचरियाविसमचरियाहेतु निरयं निरयपाला उपकड्डेय्युं। लभेय्य नु खो सो “अहं खो देवतानं हेतु अधम्मचारी 
विसमचारी अहोसिं, मा मं निरयं निरयपाला'ति, देवता वा पनस्स लभेय्युं "एसो खो अम्हाकं हेतु अधम्मचारी विसमचारी 
अहोसि, मा नं निरयं निरयपाला'”ति? “नो हिदं, भो सारिपुत्त। अथ खो नं विक्कन्दन्तंयेव निरये निरयपाला पक्खिपेय्युं । 

“नतं कि मञ्जसि, धनञ्जानि, इधेकच्चो रज्ञो हेतु अधम्मचारी विसमचारी अस्स, तमेनं 
अधम्मचरियाविसमचरियाहेतु निरयं निरयपाला उपकड्डेय्युं। लभेय्य नु खो सो “अहं खो रज्ञो हेतु अधम्मचारी विसमचारी 
अहोसि, मा मं निरयं निरयपाला'ति, राजा वा पनस्स लभेय्य “एसो खो अम्हाकं हेतु अधम्मचारी विसमचारी अहोसि, मा नं 
निरयं निरयपाला'"ति? “नो हिदं, भो सारिपुत्त। अथ खो नं विक्कन्दन्तंयेव निरये निरयपाला पक्खिपेय्युँ” । 


“तं कि मञ्जसि, धनञ्जानि, इधेकच्चो कायस्स पीणनाहेतु बूहनाहेतु अधम्मचारी विसमचारी अस्स, तमेनं 
अधम्मचरियाविसमचरियाहेतु निरयं निरयपाला उपकडरे्युं । लभेय्य नु खो सो `अहं खो कायस्स पीणनाहेतु बूहनाहेतु 
अधम्मचारी विसमचारी अहोसिं, मा मं निरयं निरयपाला ति, परे वा पनस्स लभेय्युं "एसो खो कायस्स पीणनाहेतु बूहनाहेतु 
अधम्मचारी विसमचारी अहोसि, मा नं निरयं निरयपाला'”ति? “नो हिदं, भो सारिपृत्त। अथ खो नं विक्कन्दन्तंयेव निरये 
निरयपाला पक्खिपेय्युं” । 


४४८. “तं कि मञ्जसि, धनञ्जानि, यो वा मातापितूनं हेतु अधम्मचारी विसमचारी अस्स, यो वा मातापितूनं हेतु 
धम्मचारी समचारी अस्स; कतमं सेय्यो"ति? “यो हि, भो सारिपृत्त, मातापितूनं हेतु अधम्मचारी विसमचारी अस्स, न तं 
सेय्यो; यो च खो, भो सारिपृत्त, मातापितूनं हेतु धम्मचारी समचारी अस्स, तदेवेत्थ सेय्यो। अधम्मचरियाविसमचरियाहि, 
भो सारिपुत्त, धम्मचरियासमचरिया सेय्यो"ति। “अत्थि खो, धनञ्जानि, अञ्जेसं हेतुका धम्मिका कम्मन्ता, येहि सक्का 
मातापितरो चेव पोसेतुं, न च पापकम्मं कातुं, पुञ्ञञ्च पटिपदं पटिपज्जितुं । 


“नतं कि मञ्जसि, धनञ्जानि, यो वा पृत्तदारस्स हेतु अधम्मचारी विसमचारी अस्स, यो वा पृत्तदारस्स हेतु धम्मचारी 
समचारी अस्स; कतमं सेय्यो"ति? “यो हि, भो सारिपुत्त, पुत्तदारस्स हेतु अधम्मचारी विसमचारी अस्स, न तं सेय्यो; यो च 
खो, भो सारिपुत्त, पुत्तदारस्स हेतु धम्मचारी समचारी अस्स, तदेवेत्थ सेय्यो। अधम्मचरियाविसमचरियाहि, भो सारिपुत्त, 
धम्मचरियासमचरिया सेय्यो"ति। “अत्थि खो, धनञ्जानि, अज्जेसं हेतुका धम्मिका कम्मन्ता येहि सक्का पृत्तदारञ्चेव 
पोसेतुं, न च पापकम्मं कातुं, पुञ्ञञ्च पटिपदं पटिपज्जितुं । 


“नतं कि मञ्जसि, धनञ्जानि, यो वा दासकम्मकरपोरिसस्स हेतु अधम्मचारी विसमचारी अस्स, यो वा 
दासकम्मकरपोरिसस्स हेतु धम्मचारी समचारी अस्स; कतमं सेय्यो "ति? “यो हि, भो सारिपुत्त, दासकम्मकरपोरिसस्स हेतु 
अधम्मचारी विसमचारी अस्स, न तं सेय्यो; यो च खो, भो सारिपुत्त, दासकम्मकरपोरिसस्स हेतु धम्मचारी समचारी अस्स, 
तदेवेत्थ सेय्यो। अधम्मचरियाविसमचरियाहि, भो सारिपुत्त, धम्मचरियासमचरिया सेय्यो"ति। “अत्थि खो, धनञ्जानि, 
अञ्जेसं हेतुका धम्मिका कम्मन्ता, येहि सक्का दासकम्मकरपोरिसे चेव पोसेतुं, न च पापकम्मं कातुं, पुञ्जञ्च पटिपदं 
पटिपज्जितुं । 


“नतं कि मञ्जसि, धनञ्जानि, यो वा मित्तामच्चानं हेतु अधम्मचारी विसमचारी अस्स, यो वा मित्तामच्चानं हेतु 
धम्मचारी समचारी अस्स; कतमं सेय्यो"ति? “यो हि, भो सारिपृत्त, मित्तामच्चानं हेतु अधम्मचारी विसमचारी अस्स, न तं 
सेय्यो; यो च खो, भो सारिपुत्त, मित्तामच्चानं हेतु धम्मचारी समचारी अस्स, तदेवेत्थ सेय्यो। अधम्मचरियाविसमचरियाहि, 
भो सारिपुत्त, धम्मचरियासमचरिया सेय्यो"ति। “अत्थि खो, धनञ्जानि, अञ्जेसं हेतुका धम्मिका कम्मन्ता, येहि सक्का 
मित्तामच्चानञ्चेव मित्तामच्चकरणीयं कातुं, न च पापकम्मं कातुं, पुञ्ञञ्च पटिपदं पटिपज्जितुं । 


“नतं कि मञ्जसि, धनञ्जानि, यो वा जातिसालोहितानं हेतु अधम्मचारी विसमचारी अस्स, यो वा जातिसालोहितानं 

हेतु धम्मचारी समचारी अस्स; कतमं सेय्यो "ति? “यो हि, भो सारिपुत्त, जातिसालोहितानं हेतु अधम्मचारी 
विसमचारी अस्स, न तं सेय्यो; यो च खो, भो सारिपुत्त, जातिसालोहितानं हेतु धम्मचारी समचारी अस्स, तदेवेत्थ सेय्यो । 
अधम्मचरियाविसमचरियाहि, भो सारिपुत्त, धम्मचरियासमचरिया सेय्यो"ति। “अत्थि खो, धनञ्जानि, अञ्ञेसं हेतुका 
धम्मिका कम्मन्ता, येहि सक्का जातिसालोहितानञ्चेब जातिसालोहितकरणीयं कातुं, न च पापकम्मं कातुं, पुञ्जञ्च 
पटिपदं पटिपज्जितुं । 


“नतं कि मञ्जसि, धनञ्जानि, यो वा अतिथीनं हेतु अधम्मचारी विसमचारी अस्स, यो वा अतिथीनं हेतु धम्मचारी 
समचारी अस्स; कतमं सेय्यो"ति? “यो हि, भो सारिपृत्त, अतिथीनं हेतु अधम्मचारी विसमचारी अस्स, न तं सेय्यो; यो च 
खो, भो सारिपुत्त, अतिथीनं हेतु धम्मचारी समचारी अस्स, तदेवेत्थ सेय्यो । अधम्मचरियाविसमचरियाहि, भो सारिपृत्त, 
धम्मचरियासमचरिया सेय्यो"ति। “अत्थि खो, धनञ्जानि, अज्जेसं हेतुका धम्मिका कम्मन्ता, येहि सक्का अतिथीनञ्चेव 
अतिथिकरणीयं कातुं, न च पापकम्मं कातुं, पुञ्जञ्च पटिपदं पटिपज्जितुं 


“नतं कि मञ्जसि, धनञ्जानि, यो वा पुब्बपेतानं हेतु अधम्मचारी विसमचारी अस्स, यो वा पुब्बपेतानं हेतु धम्मचारी 
समचारी अस्स; कतमं सेय्यो"ति? “यो हि, भो सारिपुत्त, पुब्बपेतानं हेतु अधम्मचारी विसमचारी अस्स, न तं सेय्यो; यो च 
खो, भो सारिपृत्त, पुब्बपेतानं हेतु धम्मचारी समचारी अस्स, तदेवेत्थ सेय्यो । अधम्मचरियाविसमचरियाहि, भो सारिपृत्त, 
धम्मचरियासमचरिया सेय्यो"ति। “अत्थि खो, धनञ्जानि, अञ्ञेसं हेतुका धम्मिका कम्मन्ता, येहि सक्का पुब्बपेतानञ्चेव 
पुब्बपेतकरणीयं कातुं, न च पापकम्मं कातुं, पुञ्ञञ्च पटिपदं पटिपज्जितुं । 


“नतं कि मञ्जसि, धनञ्जानि, यो वा देवतानं हेतु अधम्मचारी विसमचारी अस्स, यो वा देवतानं हेतु धम्मचारी 
समचारी अस्स; कतमं सेय्यो"ति? “यो हि, भो सारिपृत्त, देवतानं हेतु अधम्मचारी विसमचारी अस्स, न तं सेय्यो; यो च 
खो, भो सारिपृत्त, देवतानं हेतु धम्मचारी समचारी अस्स, तदेवेत्थ सेय्यो। अधम्मचरियाविसमचरियाहि, भो सारिपृत्त, 
धम्मचरियासमचरिया सेय्यो”ति। “अत्थि खो, धनञ्जानि, अञ्जेसं हेतुका धम्मिका कम्मन्ता, येहि सक्का देवतानञ्चेव 
देवताकरणीयं कातुं, न च पापकम्मं कातुं, पुञ्ञञ्च पटिपदं पटिपज्जितुं 


“नतं कि मञ्जसि, धनञ्जानि, यो वा रज्ञो हेतु अधम्मचारी विसमचारी अस्स, यो वा रञ्जो हेतु धम्मचारी समचारी 
अस्स; कतमं सेय्यो”ति? “यो हि, भो सारिपुत्त, रञ्ञो हेतु अधम्मचारी विसमचारी अस्स, न तं सेय्यो; यो च खो, भो 
सारिपृत्त, रञ्ञो हेतु धम्मचारी समचारी अस्स, तदेवेत्थ सेय्यो। अधम्मचरियाविसमचरियाहि, भो सारिपृत्त, 
धम्मचरियासमचरिया सेय्यो"ति। “अत्थि खो, धनञ्जानि, अञ्ञेसं हेतुका धम्मिका कम्मन्ता, येहि सक्का रञ्जो चेव 
राजकरणीयं कातुं, न च पापकम्मं कातुं, पुञ्जञ्च पटिपदं पटिपज्जितुं । 


“तं कि मञ्जसि, धनञ्जानि, यो वा कायस्स पीणनाहेतु बूहनाहेतु अधम्मचारी विसमचारी अस्स, यो वा कायस्स 
पीणनाहेतु बूहनाहेतु धम्मचारी समचारी अस्स; कतमं सेय्यो"ति? “यो हि, भो सारिपृत्त, कायस्स पीणनाहेतु बूहनाहेतु 
अधम्मचारी विसमचारी अस्स, न तं सेय्यो; यो च खो, भो सारिपृत्त, कायस्स पीणनाहेतु बूहनाहेतु धम्मचारी समचारी 
अस्स, तदेवेत्थ सेय्यो। अधम्मचरियाविसमचरियाहि, भो सारिपृत्त, धम्मचरियासमचरिया सेय्यो”ति। “अत्थि खो, 
धनञ्जानि, अञ्जेसं हेतुका धम्मिका कम्मन्ता, येहि सक्का कायञ्चेव पीणेतु बूहेतुं, न च पापकम्मं कातुं, पुञ्जञ्च पटिपदं 
पटिपज्जितु''न्ति। 

४४९. अथ खो धनञ्जानि ब्राह्मणो आयस्मतो सारिपुत्तस्स भासितं अभिनन्दित्वा अनुमोदित्वा उट्ठायासना 
पक्कामि। अथ खो धनञ्जानि ब्राह्मणो अपरेन समयेन आबाधिको अहोसि दुक्खितो बाळहगिलानो। अथ खो धनञ्जानि 
ब्राह्मणो अञ्ञतरं पुरिसं आमन्तेसि -- “एहि त्वं, अम्भो पुरिस, येन भगवा तेनुपसङ्कम; उपसङ्कमित्वा मम वचनेन भगवतो 
पादे सिरसा वन्दाहि - *धनञ्जानि, भन्ते, ब्राह्मणो आबाधिको दुक्खितो बाळहगिलानो । सो भगवतो पादे सिरसा 
बन्दती'ति। येन चायस्मा सारिपृत्तो तेनुपसङ्कम; उपसङ्कमित्वा मम वचनेन आयस्मतो सारिपुत्तस्स पादे सिरसा वन्दाहि - 
“धनज्जानि, भन्ते, ब्राह्मणो आबाधिको दुक्खितो बाळहगिलानो। सो आयस्मतो सारिपृत्तस्स पादे सिरसा वन्दती'ति। 
एवञ्च वदेहि - “साधु किर, भन्ते, आयस्मा सारिपुत्तो येन धनञ्जानिस्स ब्राह्मणस्स निवेसनं तेनुपसङ्कमतु अनुकम्पं 
उपादाया””ति। “एवं, भन्ते”ति खो सो पुरिसो धनञ्जानिस्स ब्राह्मणस्स पटिस्सुत्वा येन भगवा तेनुपसङ्कमि; उपसङ्कमित्वा 
भगवन्तं अभिवादेत्वा एकमन्तं निसीदि । एकमन्तं निसिन्नो खो सो पुरिसो भगवन्तं एतदवोच -- “धनञ्जानि, भन्ते, 
ब्राह्मणो आबाधिको दुक्खितो बाळहगिलानो। सो भगवतो पादे सिरसा वन्दती 'ति। येन चायस्मा सारिपृत्तो तेनुपसङ्कमि; 
उपसङ्कमित्वा आयस्मन्तं सारिपुत्तं अभिवादेत्वा एकमन्तं निसीदि | एकमन्तं निसिन्नो खो सो पुरिसो आयस्मन्तं सारिपुत्तं 
एतदवोच - “धनञ्जानि, भन्ते, ब्राह्मणो आबाधिको दुक्खितो बाळहगिलानो। सो आयस्मतो सारिपृत्तस्स पादे सिरसा 
बन्दति, एवञ्च वदेति -- “साधु किर, भन्ते, आयस्मा सारिपुत्तो येन धनञ्जानिस्स ब्राह्मणस्स निवेसनं तेनुपसङ्कमतु 
अनुकम्पं उपादाया'"ति। अधिवासेसि खो आयस्मा सारिपुत्तो तुण्हीभावेन। 


४५०. अथ खो आयस्मा सारिपुत्तो निवासेत्वा पत्तचीवरमादाय येन धनञ्जानिस्स ब्राह्मणस्स निवेसनं तेनुपसङ्कमि; 
उपसङ्कमित्वा पञ्ञत्ते आसने निसीदि। निसज्ज खो आयस्मा सारिपृत्तो धनञ्जानि ब्राह्मणं एतदवोच - “कच्चि ते, 
धनञ्जानि, खमनीयं, कच्चि यापनीयं? कच्चि दुक्खा वेदना पटिक्कमन्ति, नो अभिक्कमन्ति? पटिककमोसानं पञ्जायति, 
नो अभिक्कमो ति? “न मे, भो सारिपृत्त, खमनीयं न यापनीयं। बाळहा मे दुक्खा वेदना अभिक्कमन्ति, नो पटिक्कमन्ति। 
अभिक्कमोसानं पञ्जायति, नो पटिक्कमो। सेय्यथापि, भो सारिपुत्त, बलवा पुरिसो तिण्हेन सिखरेन मुद्धनि [मुद्धानं (सी० 
स्या० कं० पी०)] अभिमत्थेय्य; एवमेव खो, भो सारिपुत्त, अधिमत्ता वाता मुद्धनि च ऊहनन्ति। न मे, भो सारिपुत्त, 
खमनीयं, न यापनीयं । बाळहा मे दुक्खा वेदना अभिक्कमन्ति, नो पटिक्कमन्ति । अभिक्कमोसानं पञ्ञायति, नो 
पटिक्कमो। सेय्यथापि, भो सारिपुत्त, बलवा पुरिसो दळहेन वरत्तकखण्डेन [वरत्तबन्धनेन (सी० पी०)] सीसे सीसवेठं ददेय्य; 
एवमेव खो, भो सारिपृत्त, अधिमत्ता सीसे सीसवेदना । न मे, भो सारिपुत्त, खमनीयं न यापनीयं । बाळहा मे दुक्खा वेदना 
अभिक्कमन्ति, नो पटिक्कमन्ति । अभिक्कमोसानं पञ्जायति, नो पटिक्कमो । सेय्यथापि, भो सारिपृत्त, दक्खो गोघातको 
वा गोघातकन्तेवासी वा तिण्हेन गोविकन्तनेन कुच्छिं परिकन्तेय्य; एवमेव खो, भो सारिपुत्त, अधिमत्ता वाता कुच्छिं 
परिकन्तन्ति। न मे, भो सारिपृत्त, खमनीयं, न यापनीयं । बाळहा मे दुक्खा वेदना अभिक्कमन्ति, नो पटिक्कमन्ति। 
अभिक्कमोसानं पञ्ञायति, नो पटिक्कमो । सेय्यथापि, भो सारिपुत्त, द्वे बलवन्तो पुरिसा दुब्बलतरं पुरिसं नानाबाहासु 
गहेत्वा अङ्गारकासुया सन्तापेय्युं सम्परितापेय्युं; एवमेव खो, भो सारिपृत्त, अधिमत्तो कायस्मिं डाहो। न मे, भो सारिपुत्त, 
खमनीयं न यापनीयं। बाळहा मे दुक्खा वेदना अभिक्कमन्ति, नो पटिक्कमन्ति। अभिक्कमोसानं पञ्ञायति, नो 
पटिक्कमो”ति। 


४५९. “तं कि मञ्जसि, धनञ्जानि, कतमं सेय्यो -- निरयो वा तिरच्छानयोनि वा”ति? “निरया, भो सारिपृत्त, 
तिरच्छानयोनि सेय्यो”ति। “तं कि मञ्जसि, धनञ्जानि, कतमं सेय्यो - तिरच्छानयोनि वा पेत्तिविसयो वा 'ति? 
“तिरच्छानयोनिया, भो सारिपुत्त, पेत्तिविसयो सेस्यो”ति। “तं कि मञ्ञसि, धनञ्जानि, कतमं सेय्यो - पेत्तिविसयो वा 
मनुस्सा वा 'ति? “पेत्तिविसया, भो सारिपुत्त, मनुस्सा सेय्यो”ति। “तं कि मञ्जसि, धनञ्जानि, कतमं सेय्यो - मनुस्सा वा 

चातुमहाराजिका [चातुम्महाराजिका (सी० स्या० कं० पी०)] वा देवा ति? “मनुस्सेहि, भो सारिपुत्त, चातुमहाराजिका 
देवा सेय्यो"ति। “तं कि मञ्जसि, धनञ्जानि, कतमं सेय्यो - चातुमहाराजिका वा देवा तावतिंसा वा देवा”ति? 
““चातुमहाराजिकेहि, भो सारिपृत्त, देवेहि तावतिंसा देवा सेय्यो”ति। “तं कि मञ्जसि, धनञ्जानि, कतमं सेय्यो - 
तावतिंसा वा देवा यामा वा देवा ति? “तावतिंसेहि, भो सारिपुत्त, देवेहि यामा देवा सेय्यो'ति। “तं कि मञ्ञसि, 
धनञ्जानि, कतमं सेय्यो - यामा वा देवा तुसिता वा देवा"ति? “यामेहि, भो सारिपुत्त, देवेहि तुसिता देवा सेय्यो"ति। “तं 
कि मञ्जसि, धनञ्जानि, कतमं सेय्यो -- तुसिता वा देवा निम्मानरती वा देवा”ति? “तुसितेहि, भो सारिपृत्त, देवेहि 
निम्मानरती देवा सेय्यो"ति। “तं कि मञ्जसि, धनञ्जानि, कतमं सेय्यो - निम्मानरती वा देवा परनिम्मितवसवत्ती वा 
देवा”ति? “निम्मानरतीहि, भो सारिपुत्त, देवेहि परनिम्मितबसवत्ती देवा सेय्यो"ति। “तं कि मञ्जसि, धनञ्जानि, कतमं 
सेय्यो परनिम्मितवसवत्ती वा देवा ब्रह्मलोको वा"ति? “ ब्रह्मलोको'ति [भवं सारिपुत्तो आहाति, कतमं सारिपुत्तो आह 
ब्रह्मलोकोति। (क०)] - भवं सारिपुत्तो आह; ब्रह्मलोको'ति - भवं सारिपुत्तो आहा"ति [भवं सारिपुत्तो आहाति, कतमं 
सारिपुत्तो आह ब्रह्मलोकोति। (क०)]। 


अथ खो आयस्मतो सारिपृत्तस्स एतदहोसि - “इमे खो ब्राह्मणा ब्रह्मलोकाधिमृत्ता । यंनूनाहं धनञ्जानिस्स ब्राह्मणस्स 
ब्रह्मानं सहब्यताय मग्गं देसेय्य''न्ति। “ब्रह्मानं ते, धनञ्जानि, सहब्यताय मग्गं देसेस्सामि; तं सुणाहि, साधुकं मनसि 
करोहि, भासिस्सामी”ति। “एवं, भो”ति खो धनञ्जानि ब्राह्मणो आयस्मतो सारिपुत्तस्स पच्चस्सोसि। आयस्मा सारिपुत्तो 
एतदबोच - “कतमो च, धनञ्जानि, ब्रह्मानं सहब्यताय मग्गो? इध, धनञ्जानि, भिक्खु मेत्तासहगतेन चेतसा एकं दिसं 
फरित्वा विहरति, तथा दुतियं, तथा ततियं, तथा चतुत्थं; इति उद्धमधो तिरियं सब्बधि सब्बत्तताय सब्बावन्तं लोकं 
मेत्तासहगतेन चेतसा विपुलेन महग्गतेन अप्पमाणेन अवेरेन अब्याबज्झेन फरित्वा विहरति। अयं खो, धनञ्जानि, ब्रह्मानं 
सहब्यताय मग्गो” । 


४५२. “पुन चपरं, धनञ्जानि, भिक्खु करुणासहगतेन चेतसा...पे०... मुदितासहगतेन चेतसा... उपेक्खासहगतेन 
चेतसा एकं दिसं फरित्वा विहरति, तथा दुतियं, तथा ततियं, तथा चतुत्थं; इति उद्भमधो तिरियं सब्बधि सब्बत्तताय 
सब्बावन्तं लोकं उपेक्खासहगतेन चेतसा विपुलेन महग्गतेन अप्पमाणेन अवेरेन अब्याबज्झेन फरित्वा विहरति। अयं खो, 
धनञ्जानि, ब्रह्मानं सहब्यताय मग्गो”ति। तेन हि, भो सारिपृत्त, मम वचनेन भगवतो पादे सिरसा वन्दाहि - 'धनञ्जानि, 
भन्ते, ब्राह्मणो आबाधिको दुक्खितो बाळहगिलानो। सो भगवतो पादे सिरसा वन्दती'ति। अथ खो आयस्मा सारिपृत्तो 
धनञ्जानिं ब्राह्मणं सति उत्तरिकरणीये हीने ब्रह्मलोके पतिड्ठापेत्वा उट्ठायासना पक्कामि। अथ खो धनञ्जानि ब्राह्मणो 
अचिरपक्कन्ते आयस्मन्ते सारिपृत्ते कालमकासि, ब्रह्मलोकञ्च उपपज्जि। 


४५३. अथ खो भगवा भिक्खू आमन्तेसि - “एसो, भिक्खवे, सारिपुत्तो धनञ्जानि ब्राह्मणं सति उत्तरिकरणीये हीने 
ब्रह्मलोके पतिद्ठापेत्वा उड्ठायासना पक्कन्तो "ति । अथ खो आयस्मा सारिपृत्तो येन भगवा तेनुपसङ्कमि, उपसङ्कमित्वा 
भगवन्तं अभिवादेत्वा एकमन्तं निसीदि, एकमन्तं निसिन्नो खो आयस्मा सारिपृत्तो भगवन्तं एतदवोच - “धनञ्जानि, 
भन्ते, ब्राह्मणो आबाधिको दुक्खितो बाळहगिलानो, सो भगवतो पादे सिरसा वन्दती”ति। “कि पन त्वं सारिपुत्त धनञ्जानि 
ब्राह्मणं सति उत्तरिकरणीये हीने ब्रह्मलोके पतिड्ठापेत्वा उट्ठायासना पक्कन्तो ति? “मय्हं खो, भन्ते, एवं अहोसि - इमे 
खो ब्राह्मणा ब्रह्मलोकाधिमुत्ता, यंनूनाहं धनञ्जानिस्स ब्राह्मणस्स ब्रह्मानं सहब्यताय मग्गं देसेय्य'न्ति। “कालङ्कतोच 
[कालङ्कतोब (स्या० कं० क०)], सारिपृत्त, धनञ्जानि ब्राह्मणो, ब्रह्मलोकञ्च उपपन्नो"ति। 

धनञ्जानिसृत्तं निट्टितं सत्तमं । 
८. वासेट्सृत्तं 


४५४. एवं मे सुतं - एकं समयं भगवा इच्छानङ्गले [इच्छानङ्कले (सी० पी०)] विहरति इच्छानङ्गलवनसण्डे । तेन 
खो पन समयेन सम्बहुला अभिञ्जाता अभिञ्ञाता ब्राह्मणमहासाला इच्छानङ्गले पटिवसन्ति, सेय्यथिदं - चङ्की ब्राह्मणो, 
तारुक्खो ब्राह्मणो, पोकखरसाति ब्राह्मणो, जाणुस्सोणि [जाणुस्सोणी (पी०), जाणुसोणी (क०)] ब्राह्मणो, तोदेय्यो ब्राह्मणो, 
अञ्ञे च अभिञ्ञाता अभिञ्ञाता ब्राह्मणमहासाला। अथ खो वासेट्डुभारद्वाजानं माणवानं जङ्घानिहारं अनुचङ्कमन्तानं 
अनुविचरन्तानं [अनुचङ्कममानानं अनुविचरमानानं (सी० पी०)] अयमन्तराकथा उदपादि - “कथं, भो, ब्राह्मणो 
होती 'ति? भारद्वाजो माणवो एवमाह - “यतो खो, भो, उभतो सुजातो मातितो च पितितो च संसुद्धगहणिको याव सत्तमा 
पितामहयुगा अक्खित्तो अनुपक्कुट्ठो जातिवादेन - एत्तावता खो, भो, ब्राह्मणो होती"ति। वासेट्टी माणवो एवमाह - “यतो 
खो, भो, सीलवा च होति वत्तसम्पन्नो [वतसम्पन्नो (पी०)] च - एत्तावता खो, भो, ब्राह्मणो होती”ति। नेव खो असक्खि 
भारद्वाजो माणवो वासेट्ट माणवं सञ्ञापेतुं, न पन असक्खि वासेट्टी माणवो भारद्वाजं माणवं सञ्ञापेतुं। अथ खो वासेद्ठो 
माणवो भारद्वाजं माणवं आमन्तेसि - “अयं खो, भो भारद्वाज, समणो गोतमो सक्यपुत्तो सक्यकुला पब्बजितो इच्छानङ्गले 
विहरति इच्छानङ्गलवनसण्डे । तं खो पन भवन्तं गोतमं एवं कल्याणो कित्तिसद्दो अब्भुग्गतो -- 'इतिपि सो भगवा अरहं 
सम्मासम्बुद्धो विज्जाचरणसम्पन्नो सुगतो लोकविदू अनुत्तरो पुरिसदम्मसारथि सत्था देवमनुस्सानं बुद्धो भगवा'ति। 
आयाम, भो भारद्वाज, येन समणो गोतमो तेनुपसङ्कमिस्साम; उपसङ्कमित्वा समणं गोतमं एतमत्थं पुच्छिस्साम। यथा नो 
समणो गोतमो ब्याकरिस्सति तथा नं धारेस्सामा”ति। “एबं, भो”ति खो भारद्वाजो माणवो वासेट्ुस्स माणवस्स 
पच्चस्सोसि। 


४५५. अथ खो वासेट्रुभारद्वाजा माणवा येन भगवा तेनुपसङ्कमिसु; उपसङ्कमित्वा भगवता सद्भि सम्मोदिंसु। 
सम्मोदनीयं कथं सारणीयं वीतिसारेत्वा एकमन्तं निसीदिंसु। एकमन्तं निसिन्नो खो वासेट्टी माणवो भगवन्तं गाथाहि 
अज्झभासि - 


**अनुञ्जातपटिञ्ञाता, तेविज्जा मयमस्मृभो । 
अहं पोक्खरसातिस्स, तारुक्खस्सायं माणवो॥ 


“तेविज्जानं यदक्खातं, तत्र केवलिनोस्मसे । 


पदकस्मा वेय्याकरणा [नो ब्याकरणा (स्या० क॑० क०)], जप्पे आचरियसादिसा। 
तेसं नो जातिवादस्मिं, विवादो अत्थि गोतम॥ 


“जातिया ब्राह्मणो होति, भारद्वाजो इति भासति। 
अहञ्च कम्मुना [कम्मना (सी० पी०)] बूमि, एवं जानाहि चक्खुम॥ 


“ते न सक्कोम जापेतुं [सञ्ञत्तुं (पी०), सञ्ञापेतुं (क०)], अञ्जमञ्जं मयं उभो। 
भवन्तं पुठुमागमा, सम्बुद्ध इति विस्सुतं ॥ 


“चन्दं यथा खयातीतं, पेच्च पञ्जलिका जना। 

वन्दमाना नमस्सन्ति, लोकस्मिं गोतमं॥ 


“चक्खुँ लोके समुप्पन्नं, मयं पुच्छाम गोतमं । 
जातिया ब्राह्मणो होति, उदाह भवति कम्मुना [कम्मना (सी० पी०)]। 
अजानतं नो पबूहि, यथा जानेमु ब्राह्मण न्ति॥ 


४५६ तेसं वो अहं ब्यक्खिस्सं, (वासेद्ाति भगवा) 
अनुपुब्बं यथातथं । 
जातिविभङ्गं पाणानं, अञ्ञमञ्जाहि जातियो॥ 


“तिणरुक्खेपि जानाथ, न चापि पटिजानरे। 
लिङ्गं जातिमयं तेसं, अञ्ञमञ्जा हि जातियो॥ 


“ततो कोटे पटङ्गे च, याव कुन्थकिपिल्लिके । 
लिङ्गं जातिमयं तेसं, अञ्ञमञ्जा हि जातियो॥ 


“चतुप्पदेषि जानाथ, खुद्दके च महल्लके । 
लिङ्गं जातिमयं तेसं, अञ्ञमञ्जा हि जातियो॥ 


““पादुदरेपि जानाथ, उरगे दीघपिट्टिके । 
लिङ्गं जातिमयं तेसं, अञ्ञमञ्जा हि जातियो॥ 


"ततो मच्छेपि जानाथ, उदके वारिगोचरे। 
लिङ्गं जातिमयं तेसं, अञ्ञमञ्जा हि जातियो॥ 


“ततो पक्खीपि जानाथ, पत्तयाने विहङ्गमे । 
लिङ्गं जातिमयं तेसं, अञ्जमञ्ञजा हि जातियो॥ 


“यथा एतासु जातीसु, लिङ्गं जातिमयं पुथु। 
एवं नत्थि मनुस्सेसु, लिङ्गं जातिमयं पुथु॥ 


“न केसेहि न सीसेहि, न कण्णेहि न अक्खीहि । 
न मुखेन न नासाय, न ओद्रेहि भमूहि वा॥ 


“न गीवाय न अंसेहि, न उदरेन न पिड्टिया। 
न सोणिया न उरसा, न सम्बाधे न मेथुने [न सम्बाधा न मेथुना (क०)]॥ 


“न हत्थेहि न पादेहि, नङ्गुलौहि नखेहि वा। 

न जङ्घाहि न ऊरूहि, न वण्णेन सरेन वा। 
लिङ्ग जातिमयं नेव, यथा अञ्ञासु जातिसु॥ 


४५७:पच्चत्तञ्च सरीरेसु [पच्चत्तं ससरीरेसु (सी० पी०)], मनुस्सेस्वेतं न विज्जति । 
वोकारञ्च मनुस्सेसु, समञ्ञाय पवुच्चति॥ 


“यो हि कोचि मनुस्सेसु, गोरक्खं उपजीवति । 
एवं वासेदु जानाहि, कस्सको सो न ब्राह्मणो॥ 


“यो हि कोचि मनुस्सेसु, पुथुसिप्पेन जीवति। 
एवं वासेट्ठ जानाहि, सिप्पिको सो न ब्राह्मणो॥ 


“यो हि कोचि मनुस्सेसु, बोहारं उपजीवति । 
एवं वासेट्ठ जानाहि, वाणिजो सो न ब्राह्मणो॥ 


“यो हि कोचि मनुस्सेसु, परपेस्सेन जीवति। 
एवं वासेडु जानाहि, पेस्सको [पेस्सिको (सी० स्या० कं० पी०)] सो न ब्राह्मणो ॥ 


“यो हि कोचि मनुस्सेसु, अदिन्नं उपजीवति । 
एवं वासेद्ट जानाहि, चोरो एसो न ब्राह्मणो॥ 


“यो हि कोचि मनुस्सेसु, इस्सत्थं उपजीवति । 
एवं वासेद् जानाहि, योधाजीवो न ब्राह्मणो ॥ 


“यो हि कोचि मनुस्सेसु, पोरोहिच्चेन जीवति। 
एवं वासेदु जानाहि, याजको सो न ब्राह्मणो॥ 


“यो हि कोचि मनुस्सेसु, गामं रटुञ्च भुञ्जति। 
एवं वासेट्ठट जानाहि, राजा एसो न ब्राह्मणो॥ 


““न चाहं ब्राह्मणं बूमि, योनिजं मत्तिसम्भवं । 
भोवादि [भोवादी (स्या० कं०)] नाम सो होति, सचे होति सकिञ्चनो । 
अकिञ्चनं अनादानं, तमहं बूमि ब्राह्मणं॥ 


४५८सब्बसंयोजनं छेत्वा, यो वे न परितस्सति। 
सङ्गातिगं विसंयुत्तं [विसञ्ञुत्ते (क०)], तमहं बूमि ब्राह्मणं॥ 


“छेत्वा नद्धि [नद्धि (सी० पी०)] बरत्तञ्च, सन्दानं सहनुक्कमं । 

उक्खित्तपलिघं बुद्धं, तमहं बूमि ब्राह्मणं ॥ 


““अक्कोसं वधबन्धञ्च, अदुड्ठो यो तितिक्खति। 
खन्तीबलं बलानीकं, तमहं बूमि ब्राह्मणं॥ 


“अक्कोधनं वतवन्तं, सीलवन्तं अनुस्सदं । 
दन्तं अन्तिमसारीरं, तमहं बूमि ब्राह्मणं ॥ 


"'वारिपोक्खरपत्तेव, आरग्गेरिव सासपो। 
यो न लिम्पति कामेसु, तमहं बूमि ब्राह्मणं॥ 


“यो दुक्खस्स पजानाति, इधेव खयमत्तनो। 
पन्नभारं विसंयुत्तं, तमहं बूमि ब्राह्मणं ॥ 


"वाम्भीरपञ्जं मेधावि, मग्गामग्गस्स कोविदं । 
उत्तमत्थमनुप्पत्तं, तमहं बुमि ब्राह्मणं ॥ 


“असंसटुँ गहट्टेहि, अनागारेहि चूभयं । 
अनोकसारिमण्मिच्छं, तमहं बूमि ब्राह्मणं ॥ 


“निधाय दण्डं भूतेसु, तसेसु थावरेसु च। 
यो न हन्ति न घातेति, तमहं बूमि ब्राह्मणं ॥ 


“अविरुद्धं विरुद्धेसु, अत्तदण्डेसु निब्बुतं । 
सादानेसु अनादानं, तमहं बूमि ब्राह्मणं ॥ 


“यस्स रागो च दोसो च, मानो मक्खो च ओहितो। 
सासपोरिव आरग्गा, तमहं बूमि ब्राह्मणं॥ 


४५९:'अकक्कसं विञ्जापनि, गिरं सच्चं उवीरये। 
याय नाभिसज्जे किञ्चि, तमहं बूमि ब्राह्मणं ॥ 


“यो च दीघं व रस्सं वा, अणुं थूलं सुभासुभं । 
लोके अदिन्नं नादेति [नादियति (सी० पी०)], तमहं बूमि ब्राह्मणं ॥ 


“आसा यस्स न विज्जन्ति, अस्मिं लोके परम्हि च। 
निरासासं [निरासयं (सी० पी०)] विसंयुत्तं, तमहं बुमि ब्राह्मणं ॥ 


“-यस्सालया न विज्जन्ति, अञ्ञाय अकथंकथि। 

अमतोगधं अनुप्पत्तं, तमहं बुमि ब्राह्मणं 


“योधपुज्जज्च पापञ्च, उभो सङ्गं उपच्चगा। 
असोकं विरजं सुद्ध, तमहं बूमि ब्राह्मणं ॥ 


“चन्द व विमलं सुद्धं, विप्पसन्नं अनाविलं । 
नन्दीभवपरिक्खीणं, तमहं बूमि ब्राह्मणं॥ 


“यो इमं पलिपथं दुग्गं, संसारं मोहमच्चगा। 
तिण्णो पारङ्गतो झायी, अनेजो अकथंकथी। 
अनुपादाय निब्बुतो, तमहं बुमि ब्राह्मणं॥ 


“योधकामे पहन्त्वान [पहत्वान (सी०)], अनागारो परिब्बजे । 
कामभवपरिक्खीणं, तमहं बूमि ब्राह्मणं ॥ 


“-योधतण्हं पहन्त्वान, अनागारो परिब्बजे । 
तण्हाभवपरिक्खीणं, तमहं बूमि ब्राह्मणं ॥ 


“हित्वा मानुसकं योगं, दिब्बं योगं उपच्चगा। 
सब्बयोगविसंयुत्तं, तमहं बूमि ब्राह्मणं॥ 


“हित्वा रतिञ्च अरतिं, सीतीभूतं निरूपधिं । 
सब्बलोकाभिभुं वीरं, तमहं बूमि ब्राह्मणं॥ 


““चुतिं यो वेदि सत्तानं, उपपत्तिञ्च सब्बसो । 
असत्तं सुगतं बुद्ध, तमहं बूमि ब्राह्मणं॥ 


“यस्स गति न जानन्ति, देवा गन्धब्बमानुसा । 
खीणासवं अरहन्तं, तमहं बूमि ब्राह्मणं॥ 


“यस्स पुरे च पच्छा च, मज्झे च नत्थि किञ्चनं । 
अकिञ्चनं अनादानं, तमहं बूमि ब्राह्मणं॥ 


“उसभं पवरं वीरं, महेसिं विजिताविनं । 
अनेजं न्हातकं [नहातकं (सी० पौ०)] बुद्धं, तमहं बुमि ब्राह्मणं ॥ 


““पुब्बेनिवासं यो वेदि, सग्गापायञ्च पस्सति। 
अथो जातिक्खयं पत्तो, तमहं बूमि ब्राह्मणं ॥ 

४६०:'समञ्जा हेसा लोकस्मिं, नामगोत्तं पकप्पितं । 


सम्मुच्चा समुदागतं, तत्थ तत्थ पकप्पितं॥ 


““दीघरत्तानुसयितं, दि्टिगतमजानतं । 
अजानन्ता नो [अजानन्ता नोति अजानन्ता एव (टीका)] पबुन्ति [पबुवन्ति (सी० पी०)], जातिया होति 
ब्राह्मणो॥ 


“न जच्चा ब्राह्मणो [बसलो (स्या० कं० क०)] होति, न जच्चा होति अब्राह्मणो [ब्राह्मणो (स्या० कं० क०)]। 
कम्मुना ब्राह्मणो [बसलो (स्या० कं० क०)] होति, कम्मुना होति अब्राह्मणो [ब्राह्मणो (स्या० कं० क०)]॥ 


“कस्सको कम्मुना होति, सिप्पिको होति कम्मुना। 
वाणिजो कम्मुना होति, पेस्सको होति कम्मुना॥ 


“चोरोपि कम्मुना होति, योधाजीवोपि कम्मुना। 
याजको कम्मुना होति, राजापि होति कम्मुना॥ 


“एवमेतं यथाभूतं, कम्मं पस्सन्ति पण्डिता । 
पटिच्चसमुप्पाददस्सा, कम्मविपाककोविदा॥ 


“कम्मुना वत्तति लोको, कम्मुना वत्तति पजा। 
कम्मनिबन्धना सत्ता, रथस्साणीव यायतो॥ 


“तपेन ब्रह्मचरियेन, संयमेन दमेन च। 
एतेन ब्राह्मणो होति, एतं ब्राह्मणमुत्तमं॥ 


“तीहि विज्जाहि सम्पन्नो, सन्तो खीणपुनब्भवो। 
एवं वासेडु जानाहि, ब्रह्मा सक्को विजानत''न्ति॥ 


४६१. एवं वत्ते, वासेद्ठभारद्वाजा माणवा भगवन्तं एतदवोचुं = “अभिक्कन्तं, भो गोतम, अभिक्कन्तं, भो गोतम! 
सेय्यथापि, भो गोतम, निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा मग्गं आचिक्खेय्य, अन्धकारे वा 
तेलपज्जोतं धारेय्य - चकखुमन्तो रूपानि दक्खन्तीति -- एवमेवं भोता गोतमेन अनेकपरियायेन धम्मो पकासितो। एते 
मयं भवन्तं गोतमं सरणं गच्छाम धम्मञ्च भिक्खुसङ्घञ्च। उपासके नो भवं गोतमो धारेतु अज्जतग्गे पाणुपेतं सरणं 


वासेद्वुसुत्त निद्धितं अट्ठमं । 


९. सुभसुत्तं 

४६२. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तेन खो पन समयेन 
सुभो माणवो तोदेय्यपृत्तो सावत्थियं पटिवसति अञ्जतरस्स गहपतिस्स निवेसने केनचिदेव करणीयेन। अथ खो सुभो 
माणवो तोदेय्यपृत्तो यस्स गहपतिस्स निवेसने पटिवसति तं गहपति एतदवोच - “सुतं मेतं, गहपति -- “अविवित्ता 
सावत्थी अरहन्तेही'ति। क॑ नु ख्वज्ज समणं वा ब्राह्मणं वा पयिरुपासेय्यामा”ति? “अयं, भन्ते, भगवा सावत्थियं विहरति 
जेतवने अनाथपिण्डिकस्स आरामे । तं, भन्ते, भगवन्तं पयिरुपासस्सू'ति। अथ खो सुभो माणवो तोदेय्यपृत्तो तस्स 
गहपतिस्स पटिस्सुत्वा येन भगवा तेनुपसङ्कमि; उपसङ्कमित्वा भगवता सद्भि सम्मोदि। सम्मोदनीयं कथं सारणीयं 
बीतिसारेत्वा एकमन्तं निसीदि। एकमन्तं निसिन्नो खो सुभो माणवो तोदेय्यपुत्तो भगवन्तं एतदवोच - “ब्राह्मणा, भो 
गोतम, एवमाहंसु - “गहड्टो आराधको होति जायं धम्मं कुसलं, न पब्बजितो आराधको होति जायं धम्मं कुसल'न्ति। इध 
भवं गोतमो किमाहा"ति? 


४६३. “विभज्जवादो खो अहमेत्थ, माणव; नाहमेत्थ एकंसवादो। गिहिस्स वाहं, माणव, पब्बजितस्स वा 
मिच्छापटिपत्ति न वण्णेमि। गिही वा हि, माणव, पब्बजितो वा मिच्छापटिपन्नो मिच्छापटिपत्ताधिकरणहेतु न आराधको 
होति जायं धम्मं कुसलं । गिहिस्स वाहं, माणव, पब्बजितस्स वा सम्मापटिपत्ति वण्णेमि। गिही वा हि, माणव, पब्बजितो वा 
सम्मापटिपन्नो सम्मापटिपत्ताधिकरणहेतु आराधको होति जायं धम्मं कुसल''न्ति। 


“ब्राह्मणा, भो गोतम, एवमाहंसु -- “महट्डमिदं महाकिच्चं महाधिकरणं महासमारम्भं घरावासकम्मट्ठानं महण्फलं 
होति; अप्पद्ुमिदं अप्पकिच्चं अप्पाधिकरणं अप्पसमारम्भं पब्बज्जा कम्मद्ठानं अप्पफलं होती'ति। इध भवं गोतमो 
किमाहा”ति। 


'गएत्थापि खो अहं, माणव, विभज्जवादो; नाहमेत्थ एकंसवादो। अत्थि, माणव, कम्मद्ठानं महट्ठं महाकिच्चं 
महाधिकरणं महासमारम्भं विपज्जमानं अप्पफलं होति; अत्थि, माणव, कम्मड्ठानं महटुं महाकिच्चं महाधिकरणं 
महासमारम्भं सम्पज्जमानं महप्फलं होति; अत्थि, माणव, कम्मद्ठानं अप्पद्ठं अप्पकिच्चं अप्पाधिकरणं अप्पसमारम्भं 
विपज्जमानं अप्पफलं होति; अत्थि, माणव, कम्मद्ठानं अप्पद्ठं अप्पकिच्चं अप्पाधिकरणं अप्पसमारम्भं सम्पज्जमानं 
महप्फलं होति। कतमञ्च, माणव, कम्मट्टानं महटुँ महाकिच्चं महाधिकरणं महासमारम्भं विपज्जमानं अप्पफलं होति? 
कसि खो, माणव, कम्मद्ठानं महटुँ महाकिच्चं महाधिकरणं महासमारम्भं विपज्जमानं अप्पफलं होति। कतमञ्च, माणव, 
कम्मड्रानं महट्ठु महाकिच्चं महाधिकरणं महासमारम्भं सम्पज्जमानं महप्फलं होति? कसियेव खो, माणव, कम्मद्ठानं महटुं 
महाकिच्चं महाधिकरणं महासमारम्भं सम्पज्जमानं महप्फलं होति कतमञ्च, माणव, कम्मद्वानं अप्पद्ठं अप्पकिच्चं 
अप्पाधिकरणं अप्पसमारम्भं विपज्जमानं अप्पफलं होति? वणिज्जा खो, माणव, कम्मड्ठानं अप्पट्ठु अप्पकिच्चं 
अप्पाधिकरणं अप्पसमारम्भं विपज्जमानं अप्पफलं होति। कतमञ्च माणव, कम्मद्ठानं अप्पट्टं अप्पकिच्चं अप्पाधिकरणं 
अप्पसमारम्भं सम्पज्जमानं महप्फलं होति? वणिज्जायेव खो, माणव, कम्मट्टानं अप्पट्टं अप्पकिच्चं अप्पाधिकरणं 
अप्पसमारम्भं सम्पज्जमानं महप्फलं होति। 


४६४. “सेय्यथापि, माणव, कसि कम्मद्ठानं महटुँ महाकिच्चं महाधिकरणं महासमारम्भं विपज्जमानं अप्पफलं 
होति; एवमेव खो, माणव, घरावासकम्मड्ानं महटुँ महाकिच्चं महाधिकरणं महासमारम्भं विपज्जमानं अप्पफलं होति। 
सेय्यथापि, माणव, कसियेव कम्मट्टानं महट्टं महाकिच्चं महाधिकरणं महासमारम्भं सम्पज्जमानं महण्फलं होति; एवमेव 
खो, माणव, घरावासकम्मद्ठानं महटुँ महाकिच्चं महाधिकरणं महासमारम्भं सम्पज्जमानं महप्फलं होति । सेय्यथापि, 

माणव, वणिज्जा कम्मद्ठानं अप्पट्टं अप्पकिच्चं अप्पाधिकरणं अप्पसमारम्भं विपज्जमानं अप्पफलं होति; एवमेव खो, 
माणव, पब्बज्जा कम्म्ठानं अप्पट्ठ अप्पकिच्चं अप्पाधिकरणं अप्पसमारम्भं विपज्जमानं अप्पफलं होति। सेय्यथापि, 
माणव, बणिज्जायेव कम्मद्ठानं अप्प अप्पकिच्चं अप्पाधिकरणं अप्पसमारम्भं सम्पज्जमानं महप्फलं होति; एवमेव खो, 
माणव, पब्बज्जा कम्मट्टानं अप्पट्ठु अप्पकिच्चं अप्पाधिकरणं अप्पसमारम्भं सम्पज्जमानं महप्फलं होती” ति। 


“ब्राह्मणा, भो गोतम, पञ्च धम्मे पञ्जपेन्ति पुञ्जस्स किरियाय, कुसलस्स आराधनाया”ति। “ये ते, माणव, ब्राह्मणा 
पञ्च धम्मे पञ्जपेन्ति पुञ्ञस्स किरियाय, कुसलस्स आराधनाय - सचे ते अगरु - साधु ते पञ्च धम्मे इमस्मिं परिसति 
भासस्सृ'ति। “न खो मे, भो गोतम, गरु यत्थस्सु भवन्तो वा निसिन्नो भवन्तरूपो बा”ति [निसिन्ना भवन्तरूपा बाति 
(सी० स्या० कं० पी०)]। “तेन हि, माणव, भासस्सू'ति। “सच्चं खो, भो गोतम, ब्राह्मणा पठमं धम्मं पञ्ञपेन्ति पुञ्जस्स 
किरियाय, कुसलस्स आराधनाय। तपं खो, भो गोतम, ब्राह्मणा दुतियं धम्मं पञ्ञपेन्ति पुञ्जस्स किरियाय, कुसलस्स 
आराधनाय । ब्रह्मचरियं खो, भो गोतम, ब्राह्मणा ततियं धम्मं पञ्ञपेन्ति पुञ्जस्स किरियाय, कुसलस्स आराधनाय । 
अज्झेनं खो, भो गोतम, ब्राह्मणा चतुत्थं धम्मं पञ्ञपेन्ति पुञ्जस्स किरियाय, कुसलस्स आराधनाय। चागं खो, भो गोतम, 
ब्राह्मणा पञ्चमं धम्मं पञ्जपेन्ति पुञ्जस्स किरियाय, कुसलस्स आराधनाय । ब्राह्मणा, भो गोतम, इमे पञ्च धम्मे पञ्जपेन्ति 
पुञ्ञस्स किरियाय, कुसलस्स आराधनायाति। इध भवं गोतमो किमाहा”ति? 


४६५. “कि पन, माणव, अत्थि कोचि ब्राह्मणानं एकब्राह्मणोपि यो एवमाह - `अहं इमेसं पञ्चन्नं धम्मानं सयं 
अभिज्ञा सच्छिकत्वा विपाकं पवेदेमी'”ति? “नो हिदं, भो गोतम” । “कि पन, माणव, अत्थि कोचि ब्राह्मणानं 
एकाचरियोपि एकाचरियपाचरियोपि याव सत्तमा आचरियमहयुगापि यो एवमाह - “अहं इमेसं पञ्चन्नं धम्मानं सयं 
अभिञ्जा सच्छिकत्वा विपाकं पवेदेमी'”ति? “नो हिदं, भो गोतम” । “कि पन, माणव, येपि ते ब्राह्मणानं पुब्बका इसयो 
मन्तानं कत्तारो मन्तानं पवत्तारो येसमिदं एतरहि ब्राह्मणा पोराणं मन्तपदं गीतं पवृत्तं समिहितं तदनुगायन्ति तदनुभासन्ति 
भासितमनुभासन्ति बाचितमनुवाचेन्ति, सेय्यथिदं - अड्को वामको वामदेवो वेस्सामित्तो यमतग्गि अङ्गीरसो भारद्वाजो 
वासेट्टो कस्सपो भगु, तेपि एवमाहंसु -- 'मयं इमेसं पञ्चन्नं धम्मानं सयं अभिञ्ञा सच्छिकत्वा विपाकं पवेदेमा'"ति? “नो 
हिदं, भो गोतम” । 


“इति किर, माणव, नत्थि कोचि ब्राह्मणानं एकब्राह्मणोपि यो एवमाह - `अहं इमेसं पञ्चन्नं धम्मानं सयं अभिज्ञा 
सच्छिकत्वा विपाकं पवेदेमी'ति; नत्थि कोचि ब्राह्मणानं एकाचरियोपि एकाचरियपाचरियोपि याव सत्तमा 
आचरियमहयुगापि यो एवमाह - “अहँ इमेसं पञ्चन्नं धम्मानं सयं अभिञ्ञा सच्छिकत्वा विपाकं पवेदेमी'ति; येपि ते 
ब्राह्मणानं पुब्बका इसयो मन्तानं कत्तारो मन्तानं पवत्तारो, येसमिदं एतरहि ब्राह्मणा पोराणं मन्तपदं गीतं पवुत्तं समिहितं, 
तदनुगायन्ति तदनुभासन्ति भासितमनुभासन्ति वाचितमनुवाचेन्ति, सेय्यथिदं - अट्टको वामको वामदेवो वेस्सामित्तो 
यमतग्गि अङ्गीरसो भारद्वाजो वासेट्टो कस्सपो भगु। तेपि न एवमाहंसु - “मयं इमेसं पञ्चन्नं धम्मानं सयं अभिञ्जा 
सच्छिकत्वा विपाकं पवेदेमा'ति। 


““सेय्यथापि, माणव, अन्धवेणि परम्परासंसत्ता पुरिमोपि न पस्सति मञ्झिमोपि न पस्सति पच्छिमोपि न पस्सति; 
एवमेव खो, माणव, अन्धवेणूपमं मज्जे ब्राह्मणानं भासितं सम्पज्जति -- पुरिमोपि न पस्सति मज्झिमोपि न पस्सति 
पच्छिमोपि न पस्सती"ति। 


४६६. एवं वृत्ते, सुभो माणवो तोदेय्यपुत्तो भगवता अन्धवेणूपमेन बुच्चमानो कुपितो अनत्तमनो भगवन्तंयेव खुंसेन्तो 

भगवन्तंयेव वम्भेन्तो भगवन्तंयेव वदमानो -- 'समणो गोतमो पापितो भविस्सती'ति भगवन्तं एतदवोच -- 
“ब्राह्मणो, भो गोतम, पोक्खरसाति ओपमञ्जो सुभगवनिको एवमाह - “एवमेव पनिधेकच्चे [पनिमेके (सब्बत्थ)] 
समणब्राह्मणा उत्तरिमनुस्सधम्मा अलमरियजाणदस्सनविसेसं पटिजानन्ति । तेसमिदं भासितं हस्सकंयेव सम्पज्जति, 
नामकंयेव सम्पज्जति, रित्तकंयेव सम्पज्जति, तुच्छकंयेव सम्पज्जति। कथज्हि नाम मनुस्सभूतो उत्तरिमनुस्सधम्मा 
अलमरियजाणदस्सनविसेसं जस्सति वा दक्खति वा सच्छि वा करिस्सतीति - नेतं ठानं विज्जती'”ति? 


“किं पन, माणव, ब्राह्मणो पोक्खरसाति ओपमञ्जो सुभगवनिको सब्बेसंयेव समणब्राह्मणानं चेतसा चेतो परिच्च 
पजानाती ति? “सकायपि हि, भो गोतम, पुण्णिकाय दासिया ब्राह्मणो पोकखरसाति ओपमञ्ञो सुभगवनिको चेतसा चेतो 
परिच्च न पजानाति, कुतो पन सब्बेसंयेव समणब्राह्मणानं चेतसा चेतो परिच्च पजानिस्सती"ति? 


“सेय्यथापि, माणव, जच्चन्धो पुरिसो न पस्सेय्य कण्हसुक्कानि रूपानि, न पस्सेय्य नीलकानि रूपानि, न पस्सेय्य 
पीतकानि रूपानि, न पस्सेय्य लोहितकानि रूपानि, न पस्सेय्य मज्जिट्ठकानि रूपानि, न पस्सेय्य समविसमं, न पस्सेय्य 
तारकरूपानि, न पस्सेय्य चन्दिमसूरिये। सो एवं वदेय्य -- 'नत्थि कण्हसुक्कानि रूपानि, नत्थि कण्हसुक्कानं रूपानं 
दस्सावी; नत्थि नीलकानि रूपानि, नत्थि नीलकानं रूपानं दस्सावी; नत्थि पीतकानि रूपानि, नत्थि पीतकानं रूपानं 
दस्सावी; नत्थि लोहितकानि रूपानि, नत्थि लोहितकानं रूपानं दस्सावी; नत्थि मञ्जिड्ुकानि रूपानि, नत्थि मज्जिट्ठकानं 
रूपानं दस्सावी; नत्थि समविसमं, नत्थि समविसमस्स दस्सावी; नत्थि तारकरूपानि, नत्थि तारकरूपानं दस्सावी; नत्थि 
चन्दिमसूरिया, नत्थि चन्दिमसूरियानं दस्सावी। अहमेतं न जानामि, अहमेतं न पस्सामि; तस्मा तं नत्थी'ति। सम्मा नु खो 
सो, माणव, वदमानो वदेय्या"ति? 


“नो हिदं, भो गोतम। अत्थि कण्हसुक्कानि रूपानि, अत्थि कण्हसुक्कानं रूपानं दस्सावी; अत्थि नीलकानि रूपानि, 
अत्थि नीलकानं रूपानं दस्सावी; अत्थि पीतकानि रूपानि, अत्थि पीतकानं रूपानं दस्सावी; अत्थि लोहितकानि रूपानि, 
अत्थि लोहितकानं रूपानं दस्सावी; अत्थि मञ्जिट्टकानि रूपानि, अत्थि मज्जिट्ठकानं रूपानं दस्सावी; अत्थि समविसमं, 
अत्थि समविसमस्स दस्सावी; अत्थि तारकरूपानि, अत्थि तारकरूपानं दस्सावी; अत्थि चन्दिमसूरिया, अत्थि 
चन्दिमसूरियानं दस्सावी। “अहमेतं न जानामि, अहमेतं न पस्सामि; तस्मा तं नत्थी ति; न हि सो, भो गोतम, सम्मा वदमानो 
वदेय्या"ति। 


““एवमेव खो, माणव, ब्राह्मणो पोकखरसाति ओपमञ्जो सुभगवनिको अन्धो अचकखुको । सो वत उत्तरिमनुस्सधम्मा 
अलमरियजाणदस्सनविसेसं जस्सति वा दक्खति वा सच्छि वा करिस्सतीति - नेतं ठानं विज्जति” । 


४६७. “तं कि मञ्जसि, माणव, ये ते कोसलका ब्राह्मणमहासाला, सेय्यथिदं - चङ्की ब्राह्मणो तारुक्खो ब्राह्मणो 
पोक्खरसाति ब्राह्मणो जाणुस्सोणि ब्राह्मणो पिता च [वा (सी० स्या० कं० पी०)] ते तोदेय्यो, कतमा नेसं सेय्यो [सेय्या 
(स्या० कं०)], यं वा ते सम्मुच्चा [सम्मुसा (सी० पी०)] वाचं भासेय्युं यं वा असम्मुच्चा"ति? “सम्मृच्चा, भो गोतमः । 


“कतमा नेसं सेस्यो, यं वा ते मन्ता वाचं भासेय्युं यं बा अमन्ता ति? “मन्ता, भो गोतम” । 


“कतमा नेसं सेस्यो, यं वा ते पटिसङ्काय वाचं भासेय्युं यं वा अप्पटिसङ्काया 'ति? “पटिसङ्काय, भो गोतम''। 

“कतमा नेसं सेय्यो, यं वा ते अत्थसंहितं वाचं भासेय्युं यं वा अनत्थसंहित' न्ति? “अत्थसंहितं, भो गोतमः । 


“तं कि मञ्जसि, माणव, यदि एवं सन्ते, ब्राह्मणेन पोकखरसातिना ओपमञ्ञेन सुभगवनिकेन सम्मुच्चा वाचा 
भासिता असम्मुच्चा'”ति [असम्मुसा वाति (पी०) एवमितरपञ्हत्तयेपि वासद्देन सह दिस्सति]? “असम्मुच्चा, भो गोतम" । 


“मन्ता वाचा भासिता अमन्ता वाति? “अमन्ता, भो गोतम”। 
““पटिसङ्खवाय वाचा भासिता अप्पटिसङ्घाया'ति? “अप्पटिसङ्घाय, भो गोतम” । 
“अत्थसंहिता वाचा भासिता अनत्थसंहिता”ति? “अनत्थसंहिता, भो गोतम”। 


““पञ्च खो इमे, माणव, नीवरणा। कतमे पञ्च? कामच्छन्दनीवरणं, ब्यापादनीवरणं, थीनमिद्भनीवरणं 
उद्भच्चकुक्कुच्चनीवरणं, विचिकिच्छानीवरणं - इमे खो, माणव, पञ्च नीवरणा । इमेहि खो माणव, पञ्चहि नीवरणेहि 
ब्राह्मणो पोकखरसाति ओपमञ्जो सुभगवनिको आवुतो निवुतो ओफुटो [ओवुतो (सी०), ओफुतो (स्या० कं० पी०)] 
परियोनद्भो । सो वत उत्तरिमनुस्सधम्मा अलमरियजाणदस्सनविसेसं जस्सति वा दक्खति वा सच्छि वा करिस्सतीति - 
नेतं ठानं विज्जति । 


४६८. “पञ्च खो इमे, माणव, कामगुणा । कतमे पञ्च? चक्खुविञ्जेय्या रूपा इट्टा कन्ता मनापा पियरूपा 
कामूपसंहिता रजनीया, सोतविज्जेय्या सद्दा...पे०... घानविञ्ञेय्या गन्धा... जिव्हा विज्जेय्या रसा... कायविञ्जेय्या फोट्ब्बा 
इड्ठा कन्ता मनापा पियरूपा कामूपसंहिता रजनीया - इमे खो, माणव, पञ्च कामगुणा । इमेहि खो, माणव, पञ्चहि 
कामगुणेहि ब्राह्मणो पोकखरसाति ओपमञ्जो सुभगवनिको गथितो मुच्छितो अज्झोपन्नो अनादीनवदस्सावी 
अनिस्सरणपञ्जो परिभुञ्जति। सो वत उत्तरिमनुस्सधम्मा अलमरियजाणदस्सनविसेसं जस्सति वा दक्खति वा सच्छि वा 
करिस्सतीति - नेतं ठानं विज्जति। 


“तं कि मञ्जसि, माणव, यं वा तिणकट्ठुपादानं पटिच्च अग्गिं जालेय्य यं वा निस्सट्टतिणकुपादानं अग्गिं जालेय्य, 
कतमो नु ख्वास्स अग्गि अच्चिमा चेव वण्णवा च पभस्सरो चा ति? “सचे तं, भो गोतम, ठानं निस्सट्टतिणकदुपादानं 
अग्गिं जालेतुं, स्वास्स अग्गि अच्चिमा चेव वण्णवा च पभस्सरो चा”ति। “अट्टानं खो एतं, माणव, अनवकासो यं 
निस्सद्ठतिणकहुपादानं अग्गिं जालेय्य अञ्ञत्र इद्धिमता । सेय्यथापि, माणव, तिणकहुपादानं पटिच्च अग्गि जलति 
तथूपमाहं, माणव, इमं पीतिं वदामि यायं पीति पञ्च कामगुणे पटिच्च | सेय्यथापि, माणव, निस्सट्टतिणकटुपादानो 
[निस्सट्ठतिणकहुुपादानं पटिच्च (सी० पी० क०)] अग्गि जलति तथूपमाहं, माणव, इमं पीतिं वदामि यायं पीति अज्यत्रेव 
कामेहि अञ्ञत्र अकुसलेहि धम्मेहि। 


“कतमा च, माणव, पीति अञ्जत्रेव कामेहि अञ्ञत्र अकुसलेहि धम्मेहि? इध, माणव, भिक्खु विविच्चेव कामेहि... 
पे०... पठमं झानं उपसम्पज्ज विहरति। अयम्पि खो, माणव, पीति अञ्जत्रेव कामेहि अञ्ञत्र अकुसलेहि धम्मेहि। पुन चपरं, 
माणव, भिक्खु वितक्कविचारानं वूपसमा...पे०... दुतियं झानं उपसम्पज्ज विहरति। अयम्पि खो, माणव, पीति अञ्ञत्रेव 
कामेहि अञ्ञत्र अकुसलेहि धम्मेहि। 


४६९. “ये ते, माणव, ब्राह्मणा पञ्च धम्मे पञ्ञपेन्ति पुञ्जस्स किरियाय कुसलस्स आराधनाय, कतमेत्थ [कमेत्थ 

(क० सी० स्या० कं० पी०)] ब्राह्मणा धम्मं महप्फलतरं पञ्जपेन्ति पुञ्ञस्स किरियाय कुसलस्स आराधनाया"ति? 
“येमे, भो गोतम, ब्राह्मणा पञ्च धम्मे पञ्जपेन्ति पुञ्जस्स किरियाय कुसलस्स आराधनाय, चागमेत्थ ब्राह्मणा धम्मं 
महप्फलतरं पञ्जपेन्ति पुञ्ञस्स किरियाय कुसलस्स आराधनाया”ति। 


““तं कि मञ्जसि, माणव, इध अञ्जतरस्स ब्राह्मणस्स महायज्ञो पच्चुपड्टितो अस्स। अथ द्वे ब्राह्मणा आगच्छेय्युं - 
'इत्थन्नामस्स ब्राह्मणस्स महायञ्ञं अनुभविस्सामा'ति। तत्रेकस्स [तत्थेकस्स (पी०)] ब्राह्मणस्स एवमस्स - “अहो वत! 
अहमेव लभेय्यं भत्तग्गे अग्गासनं अग्गोदकं अग्गपिण्डं, न अञ्जो ब्राह्मणो लभेय्य भत्तग्गे अग्गासनं अग्गोदकं 
अग्गपिण्ड'न्ति। ठानं खो पनेतं, माणव, विज्जति यं अञ्जो ब्राह्मणो लभेय्य भत्तग्गे अग्गासनं अग्गोदकं अग्गपिण्डं, न सो 
ब्राह्मणो लभेय्य भत्तग्गे अग्गासनं अग्गोदकं अग्गपिण्डं । अञ्जो ब्राह्मणो लभति भत्तग्गे अग्गासनं अग्गोदकं अग्गपिण्डं, 
नाहं लभामि भत्तग्गे अग्गासनं अग्गोदकं अग्गपिण्ड'न्ति - इति सो कुपितो होति अनत्तमनो। इमस्स पन, माणव, ब्राह्मणा 
कि विपाकं पञ्ञपेन्ती "ति? “न ख्वेत्थ, भो गोतम, ब्राह्मणा एवं दानं देन्ति -- 'इमिना परो कुपितो होतु अनत्तमनो'ति। अथ 
ख्वेत्थ ब्राह्मणा अनुकम्पाजातिकंयेव [अनुकम्पजातिकंयेव (स्या० कं० क०)] दानं देन्ती”ति। “एवं सन्ते, खो, माणव, 
ब्राह्मणानं इदं छट्टं पुञ्ञकिरियवत्थु होति -- यदिदं अनुकम्पाजातिक''न्ति। “एवं सन्ते, भो गोतम, ब्राह्मणानं इदं छट्ट 
पुञ्ञकिरियवत्थु होति -- यदिदं अनुकम्पाजातिक न्ति। 


“ये ते, माणव, ब्राह्मणा पञ्च धम्मे पञ्ञपेन्ति पुञ्ञजस्स किरियाय कुसलस्स आराधनाय, इमे त्वं पञ्च धम्मे कत्थ 
बहुलं समनुपस्ससि - गहट्टेसु वा पब्बजितेसु वा”ति? “येमे, भो गोतम, ब्राह्मणा पञ्च धम्मे पञ्ञपेन्ति पुञ्जस्स किरियाय 
कुसलस्स आराधनाय, इमाहं पञ्च धम्मे पब्बजितेसु बहुलं समनुपस्सामि अप्पं गहट्ठेसु । गहट्टो हि, भो गोतम, महट्टो 
महाकिच्चो महाधिकरणो महासमारम्भो, न सततं समितं सच्चवादी होति; पब्बजितो खो पन, भो गोतम, अप्पट्टो 
अप्पकिच्चो अप्पाधिकरणो अप्पसमारम्भो, सततं समितं सच्चवादी होति। गहट्टो हि, भो गोतम, महट्टो महाकिच्चो 
महाधिकरणो महासमारम्भो न सततं समितं तपस्सी होति... ब्रह्मचारी होति... सज्झायबहुलो होति... चागबहुलो होति; 
पब्बजितो खो पन, भो गोतम, अप्पट्टो अप्पकिच्चो अप्पाधिकरणो अप्पसमारम्भो सततं समितं तपस्सी होति... ब्रह्मचारी 
होति... सज्झायबहुलो होति... चागबहुलो होति। येमे, भो गोतम, ब्राह्मणा पञ्च धम्मे पञ्जपेन्ति पुञ्ञजस्स किरियाय 
कुसलस्स आराधनाय, इमाहं पञ्च धम्मे पब्बजितेसु बहुलं समनुपस्सामि अप्पं गहट्ठेसू"ति। 


“ये ते, माणव, ब्राह्मणा पञ्च धम्मे पञ्जपेन्ति पुञ्ञस्स किरियाय कुसलस्स आराधनाय चित्तस्साहं एते परिकखारे 
वदामि - यदिदं चित्तं अवेरं अब्याबज्झं तस्स भावनाय। इध, माणव, भिक्खु सच्चवादी होति । सो 'सच्चवादीम्ही'ति 
लभति अत्थवेदं, लभति धम्मवेदं, लभति धम्मूपसंहितं पामोज्जं। यं तं कुसलूपसंहितं पामोज्जं, चित्तस्साहं एतं परिकखारं 
वदामि - यदिदं चित्तं अवेरं अब्याबज्झं तस्स भावनाय। इध, माणव, भिक्खु तपस्सी होति...पे०... ब्रह्मचारी होति...पे०... 
सज्झायबहुलो होति...पे०... चागबहुलो होति। सो "चागबहुलोम्ही'ति लभति अत्थवेदं, लभति धम्मवेदं, लभति 
धम्मूपसंहितं पामोज्जं। यं तं कुसलूपसंहितं पामोज्जं, चित्तस्साहं एतं परिक्खारं वदामि - यदिदं चित्तं अवेरं अब्याबज्झं 
तस्स भावनाय। ये ते माणव, ब्राह्मणा, पञ्च धम्मे पञ्ञपेन्ति पुञ्ञस्स किरियाय कुसलस्स आराधनाय, चित्तस्साहं एते 
परिक्खारे वदामि - यदिदं चित्तं अवेरं अब्याबज्झं तस्स भावनाया'ति। 


४७०. एवं वुत्ते, सुभो माणवो तोदेय्यपुत्तो भगवन्तं एतदवोच - “सुतं मेतं, भो गोतम -- "समणो गोतमो ब्रह्मानं 
सहब्यताय मग्गं जानाती'"ति। 

“तं कि मञ्जसि, माणव, आसन्ने इतो नळकारगामो, न यितो दूरे नव्ठकारगामो' ति? 
“एवं, भो, आसन्ने इतो नळकारगामो, न यितो दुरे नळकारगामो”ति। 


“तं, कि मञ्जसि माणव, इधस्स पुरिसो नळकारगामे जातवद्धो [जातवड्डो (स्या० कं० क०)]; तमेनं नळकारगामतो 
तावदेव अवसटं [अपसक्कं (स्या० कं० क०)] नळकारगामस्स मग्गं पुच्छेय्युं; सिया नु खो, माणव, तस्स पुरिसस्स 
नळकारगामे जातवद्धस्स नळकारगामस्स मग्गं पुडुस्स दन्धायितत्तं वा वित्थायितत्तं वा” ति? 


“नो हिदं, भो गोतम” । 
“नतं किस्स हेतु? 


“अमु हि, भो गोतम, पुरिसो नळकारगामे जातवद्धो। तस्स सब्बानेव नळकारगामस्स मग्गानि सुविदितानी”ति। 
“सिया नु खो, माणव, तस्स पुरिसस्स नळकारगामे जातवद्धस्स नळकारगामस्स मग्गं पुदुस्स दन्धायितत्तं वा वित्थायितत्तं 
बाति, न त्वेव तथागतस्स ब्रह्मलोकं वा ब्रह्मलोकगामिनि वा पटिपदं पुटुस्स दन्धायितत्तं वा वित्थायितत्तं वा । ब्रह्मानञ्चाहं, 
माणव, पजानामि ब्रह्मलोकञ्च ब्रह्मलोकगामिनिञ्च पटिपदं; यथापटिपन्नो च ब्रह्मलोकं उपपन्नो तञ्च पजानामी”ति। 


““सुतं मेतं, भो गोतम - “समणो गोतमो ब्रह्मानं सहब्यताय मग्गं देसेतीति। साधु मे भवं गोतमो ब्रह्मानं सहब्यताय 
मग्गं देसेतू'"ति। 


“नतेन हि, माणव, सुणाहि, साधुकं मनसि करोहि, भासिस्सामी”ति। “एवं भोति खो सुभो माणवो तोदेय्यपृत्तो 
भगवतो पच्चस्सोसि। भगवा एतदवोच - 


४७९. “कतमो च, माणव, ब्रह्मानं सहब्यताय मग्गो? इध, माणव, भिक्खु मेत्तासहगतेन चेतसा एकं दिसं फरित्वा 
विहरति, तथा दुतियं, तथा ततियं, तथा चतुत्थं; इति उद्भमधो तिरियं सब्बधि सब्बत्तताय सब्बावन्तं लोकं मेत्तासहगतेन 
चेतसा विपुलेन महग्गतेन अप्पमाणेन अवेरेन अब्याबज्झेन फरित्वा विहरति। एवं भाविताय खो, माणव, मेत्ताय 
चेतोविमृत्तिया यं पमाणकतं कम्मं न तं तत्रावसिस्सति, न तं तत्रावतिट्ठति | सेय्यथापि, माणव, बलवा सङ्घधमो 
अप्पकसिरेनेव चातुद्दिसा विज्ञापेय्य [एवमेव खो माणव एवं भाविताय मेत्ताय (सी० स्या० कं० पी० दी० नि० १.५५६) 
तथापि इध पाठोयेव उपमाय संसन्दियमानो परिपुण्णो विय दिस्सति]; एवमेव खो, माणव...पे०... एवं भाविताय खो, माणव, 
मेत्ताय [एवमेव खो माणव एवं भाविताय मेत्ताय (सी० स्या० कं० पी० दी० नि० १.५५६) तथापि इध पाठोयेव उपमाय 
संसन्दियमानो परिपुण्णो विय दिस्सति] चेतोविमृत्तिया यं पमाणकतं कम्मं न तं तत्रावसिस्सति, न तं तत्रावतिट्ठति। अयम्पि 
खो, माणव, ब्रह्मानं सहब्यताय मग्गो। “पुन चपरं, माणव, भिक्खु करुणासहगतेन चेतसा...पे०... मुदितासहगतेन चेतसा... 
पे०... उपेक्खासहगतेन चेतसा एकं दिसं फरित्वा विहरति, तथा दुतियं, तथा ततियं, तथा चतुत्थं; इति उद्भमधो तिरियं 
सब्बधि सब्बत्तताय सब्बावन्तं लोकं उपेक्खासहगतेन चेतसा विपुलेन महग्गतेन अप्पमाणेन अवेरेन अब्याबज्झेन फरित्वा 
विहरति। एवं भाविताय खो, माणव, उपेक्खाय चेतोविमृत्तिया यं पमाणकतं कम्मं न तं तत्रावसिस्सति, न तं तत्रावतिट्ठति। 
सेय्यथापि, माणव, बलवा सङ्घधमो अप्पकसिरेनेव चातुद्दिसा विज्ञापेय्य; एवमेब खो, माणव...पे०... एवं भाविताय खो, 
माणव, उपेक्खाय चेतोविमृत्तिया यं पमाणकतं कम्मं न तं तत्रावसिस्सति, न तं तत्रावतिट्ठति अयम्पि खो, माणव, ब्रह्मानं 

सहब्यताय मग्गो"ति। 


४७२. एवं वृत्ते, सुभो माणवो तोदेय्यपुत्तो भगवन्तं एतदवोच - “अभिक्कन्तं, भो गोतम, अभिक्कन्तं, भो गोतम! 
सेय्यथापि, भो गोतम, निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा मग्गं आचिक्खेय्य, अन्धकारे वा 
तेलपज्जोतं धारेय्य - चकखुमन्तो रूपानि दकखन्तीति -- एवमेवं भोता गोतमेन अनेकपरियायेन धम्मो पकासितो । एसाहं 
भवन्तं गोतमं सरणं गच्छामि धम्मञ्च भिक्खुसङ्घञ्च। उपासकं मं भवं गोतमो धारेतु अज्जतग्गे पाणुपेतं सरणं गतं । हन्द, 
च दानि मयं, भो गोतम, गच्छाम; बहुकिच्चा मयं बहुकरणीया"ति। “यस्सदानि त्वं, माणव, कालं मञ्ञसी”ति। अथ खो 
सुभो माणवो तोदेय्यपुत्तो भगवतो भासितं अभिनन्दित्वा अनुमोदित्वा उद्ठायासना भगवन्तं अभिवादेत्वा पदक्खिणं कत्वा 
पक्कामि। 


तेन खो पन समयेन जाणुस्सोणि ब्राह्मणो सब्बसेतेन वळवाभिरथेन [वळभीरथेन (सी०)] सावत्थिया निय्याति दिवा 
दिवस्स। अहसा खो जाणुस्सोणि ब्राह्मणो सुभं माणवं तोदेय्यपृत्तं दूरतोव आगच्छन्तं । दिस्वान सुभं माणवं तोदेय्यपुत्तं 
एतदवोच - “हन्द, कुतो नु भवं भारद्वाजो आगच्छति दिवा दिवस्सा”ति? “इतो हि खो अहं, भो, आगच्छामि समणस्स 
गोतमस्स सन्तिका"ति। “तं कि मञ्जसि, भवं भारद्वाजो, समणस्स गोतमस्स पञ्ञावेस्यत्तियं पण्डितो मञ्ञेति”? “ 
चाहं, भो, को च समणस्स गोतमस्स पञ्जावेस्यत्तियं जानिस्सामि? सोपि नूनस्स तादिसोब यो समणस्स गोतमस्स 
पञ्ञावेय्यत्तियं जानेय्या"ति। “उळाराय खलु, भवं भारद्वाजो, समणं गोतमं पसंसाय पसंसती”ति। “को चाहं, भो, को च 
समणं गोतमं पसंसिस्सामि? पसत्थपसत्थोब सो भवं गोतमो सेट्ठो देवमनुस्सानं। ये चिमे, भो, ब्राह्मणा पञ्च धम्मे 
पञ्ञपेन्ति पुञ्जस्स किरियाय कुसलस्स आराधनाय; चित्तस्सेते समणो गोतमो परिकखारे वदेति - यदिदं चित्तं अवेरं 
अब्याबज्झं तस्स भावनाया”ति। 


एवं वुत्ते, जाणुस्सोणि ब्राह्मणो सब्बसेता वळवाभिरथा ओरोहित्वा एकंसं उत्तरासङ्गं करित्वा येन भगवा तेनञ्जलि 
पणामेत्वा उदानं उदानेसि - “लाभा रञ्जो पसेनदिस्स कोसलस्स, सुलद्धलाभा रञ्जो पसेनदिस्स कोसलस्स यस्स 
विजिते तथागतो विहरति अरहं सम्मासम्बुद्धो ति । 


सुभसृत्तं निद्धितं नवमं । 
९०. सङ्गारवसुत्त 


४७३. एवं मे सुतं - एकं समयं भगवा कोसलेसु चारिकं चरति महता भिक्खुसङ्गेन सद्भि । तेन खो पन समयेन 
धनञ्जानी [धानञ्जानी (सी० पी०)] नाम ब्राह्मणी चञ्चलिकण्पे [मण्डलकण्पे (सी०), पच्चलकण्पे (स्या० कं०), 
चण्डलकणप्पे (पी०)] पटिबसति अभिप्पसन्ना बुद्धे च धम्मे च सङ्घे च। अथ खो धनञ्जानी ब्राह्मणी उपक्खलित्वा तिक्खत्तु 
उदानं उदानेसि -- “नमो तस्स भगवतो अरहतो सम्मासम्बुद्धस्स । नमो तस्स भगवतो अरहतो सम्मासम्बुद्धस्स । नमो 
तस्स भगवतो अरहतो सम्मासम्बुद्धस्सा”ति। 


तेन खो पन समयेन सङ्गारवो नाम माणवो चञ्चलिकप्पे पटिवसति तिण्णं वेदानं पारगू सनिघण्ड्केट्भानं 
साक्खरप्पभेदानं इतिहासपञ्चमानं, पदको, वेय्याकरणो, लोकायतमहापुरिसलक्खणेसु अनवयो। अस्सोसि खो सङ्गारवो 
माणवो धनञ्जानिया ब्राह्मणिया एवं वाचं भासमानाय । सुत्वा धनञ्जानि ब्राह्मणि एतदवोच - “अवभूताव अयं [अवभूता 


www.tipitaka.org Vipassana Research Institute 


Page 243 sur 250 


चयं (सी० स्या० कं० पी०)] धनञ्जानी ब्राह्मणी, परभूताव अयं [पराभूता चयं (सी० स्या० कं० पी०)] धनञ्जानी 
ब्राह्मणी, विज्जमानानं (तेविज्जानं) [( ) सी० स्या० कं० पी० पोत्थकेसु नत्थि] ब्राह्मणानं, अथ च पन तस्स मुण्डकस्स 
समणकस्स वण्णं भासिस्सती"ति [भासतीति (सी० स्या० कं० पी)]। “न हि पन त्वं, तात भद्रमुख, तस्स भगवतो 
सीलपञ्ञाणं जानासि। सचे त्वं, तात भद्रमुख, तस्स भगवतो सीलपञ्ञाणं जानेय्यासि, न त्वं, तात भद्रमुख, तं भगवन्तं 
अक्कोसितनब्बं परिभासितब्बं मञ्जेय्यासी”ति। “तेन हि, भोति, यदा समणो गोतमो चञ्चलिकणप्पं अनुप्पत्तो होति अथ मे 
आरोचेय्यासी 'ति। “एवं, भद्रमुखा'ति खो धनञ्जानी ब्राह्मणी सङ्गारवस्स माणवस्स पच्चस्सोसि। 


अथ खो भगवा कोसलेसु अनुपुब्बेन चारिकं चरमानो येन चञ्चलिकप्पं तदवसरि। तत्र सुदं भगवा चञ्चलिकप्पे 
विहरति तोदेय्यानं ब्राह्मणानं अम्बवने। अस्सोसि खो धनञ्जानी ब्राह्मणी - “भगवा किर चञ्चलिकण्पं अनुप्पत्तो, 
चञ्चलिकप्पे विहरति तोदेय्यानं ब्राह्मणानं अम्बवनेति। अथ खो धनञ्जानी ब्राह्मणी येन सङ्गारवो माणवो तेनुपसङ्कमि; 
उपसङ्कमित्वा सङ्गारवं माणवं एतदवोच - “अयं, तात भद्रमुख, सो भगवा चञ्चलिकण्पं अनुप्पत्तो, चञ्चलिकप्पे विहरति 
तोदेय्यानं ब्राह्मणानं अम्बवने | यस्सदानि, तात भद्रमुख, कालं मञ्ञसी"ति। 


४७४. “एवं, भो“ ति खो सङ्गारवो माणवो धनञ्जानिया ब्राह्मणिया पटिस्सुत्वा येन भगवा तेनुपसङ्कमि; 
उपसङ्कमित्वा भगवता सद्धि सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि। एकमन्तं निसिन्नो खो 
सङ्गारवो माणवो भगवन्तं एतदवोच - “सन्ति खो, भो गोतम, एके समणब्राह्मणा दिट्टधम्माभिञ्जावोसानपारमिप्पत्ता, 
आदिब्रह्मचरियं पटिजानन्ति। तत्र, भो गोतम, ये ते समणब्राह्मणा दिटुधम्माभिञ्जावोसानपारमिप्पत्ता, आदिब्रह्मचरियं 
पटिजानन्ति, तेसं भवं गोतमो कतमो ति? “दिट्टधम्माभिञ्ञाबोसानपारमिप्पत्तानं, आदिब्रह्मचरियं पटिजानन्तानम्पि खो 
अहं, भारद्वाज, वेमत्तं वदामि। सन्ति, भारद्वाज, एके समणब्राह्मणा अनुस्सविका। ते अनुस्सवेन 
दिट्ुधम्माभिञ्ञावोसानपारमिप्पत्ता, आदिब्रह्मचरियं पटिजानन्ति; सेय्यथापि ब्राह्मणा तेविज्जा। सन्ति पन, भारद्वाज, एके 
समणब्राह्मणा केवलं सद्भामत्तकेन दिट्टुधम्माभिञ्ञावोसानपारमिप्पत्ता, आदिब्रह्मचरियं पटिजानन्ति; सेय्यथापि तक्को 
वीमंसी। सन्ति, भारद्वाज, एके समणब्राह्मणा पुब्बे अननुस्सुतेसु धम्मेसु सामंयेव धम्मं अभिञ्ञाय 
दिटुधम्माभिञ्जावोसानपारमिप्पत्ता, आदिब्रह्मचरियं पटिजानन्ति । तत्र, भारद्वाज, ये ते समणब्राह्मणा पुब्बे अननुस्सुतेसु 
धम्मेसु सामंयेव धम्मं अभिञ्ञाय दिट्टधम्माभिञ्जाबोसानपारमिप्पत्ता, आदिब्रह्मचरियं पटिजानन्ति, तेसाहमस्मि। 
तदमिनापेतं, भारद्वाज, परियायेन वेदितब्बं, यथा ये ते समणब्राह्मणा पुब्बे अननुस्सुतेसु धम्मेसु सामंयेव धम्मं अभिज्ञाय 
दिटुधम्माभिञ्जाबोसानपारमिप्पत्ता, आदिब्रह्मचरियं पटिजानन्ति, तेसाहमस्मि। 


४७५. “इध मे, भारद्वाज, पुब्बेव सम्बोधा अनभिसम्बुद्भस्स बोधिसत्तस्सेव सतो एतदहोसि - 'सम्बाधो घरावासो 
रजापथो, अब्भोकासो पब्बज्जा। नयिदं सुकरं अगारं अज्झावसता एकन्तपरिपुण्णं एकन्तपरिसुद्धं सङ्कलिखितं ब्रह्मचरियं 
चरितुं । यंनूनाहं केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजेय्य'न्ति। सो खो अहं 
भारद्वाज, अपरेन समयेन दहरोब समानो सुसुकाळकेसो भद्रेन योब्बनेन समन्नागतो पठमेन बयसा अकामकानं मातापितूनं 
अस्सुमुखानं रुदन्तानं केसमस्सुं ओहारेत्वा कासायानि वत्थानि अच्छादेत्वा अगारस्मा अनगारियं पब्बजि। सो एवं 
पब्बजितो समानो किकुसलगवेसी अनुत्तरं सन्तिवरपदं परियेसमानो येन आळारो कालामो तेनुपसङ्कमि; उपसङ्कमित्वा 
आळारं कालामं एतदवोचं - 'इच्छामहं, आवुसो कालाम, इमस्मिं धम्मविनये ब्रह्मचरियं चरितु'न्ति। एवं वृत्ते, भारद्वाज, 
आळारो कालामो मं एतदवोच - 'विहरतायस्मा। तादिसो अयं धम्मो यत्थ विञ्जू पुरिसो नचिरस्सेव सकं आचरियकं सयं 
अभिञ्जा सच्छिकत्वा उपसम्पज्ज विहरेय्या'ति। सो खो अहं, भारद्वाज, नचिरस्सेव खिप्पमेव तं धम्मं परियापुणिं। सो खो 

अहं, भारद्वाज, तावतकेनेव ओद्रुपहतमत्तेन लपितलापनमत्तेन “आणवादञ्च वदामि, थेरवादञ्च जानामि, 
पस्सामीति च पटिजानामि, अहञ्चेब अञ्ञे च। तस्स मय्हं, भारद्वाज, एतदहोसि -- “न खो आळारो कालामो इमं धम्मं 
केवलं सद्भामत्तकेन सयं अभिञ्जा सच्छिकत्वा उपसम्पज्ज विहरामीति पवेदेति; अद्धा आळारो कालामो इमं धम्मं जानं 
पस्सं विहरती'ति। 


“अथ ख्वाहं, भारद्वाज, येन आळारो कालामो तेनुपसङ्कमि; उपसङ्कमित्वा आळारं कालामं एतदवोचं -- 'कित्तावता 
नो, आवुसो कालाम, इमं धम्मं सयं अभिञ्ञा सच्छिकत्वा उपसम्पज्ज विहरामीति पवेदेसी' ति? एवं वृत्ते, भारद्वाज, 
आळारो कालामो आकिञ्चञ्ञायतनं पवेदेसि । तस्स मय्ह॑, भारद्वाज, एतदहोसि -- “न खो आळारस्सेब कालामस्स अत्थि 
सद्भा, मय्हंपत्थि सद्धा; न खो आळारस्सेव कालामस्स अत्थि वीरियं...पे०... सति... समाधि... पञ्ञा, मय्हंपत्थि पञ्ञा। 
यंनूनाहं यं धम्मं आळारो कालामो सयं अभिञ्जा सच्छिकत्वा उपसम्पज्ज विहरामीति पवेदेति तस्स धम्मस्स 
सच्छिकिरियाय पदहेय्य'न्ति। सो खो अहं, भारद्वाज, नचिरस्सेव खिप्पमेव तं धम्मं सयं अभिञ्ञा सच्छिकत्वा उपसम्पज्ज 
विहासिं। अथ ख्वाहं, भारद्वाज, येन आळारो कालामो तेनुपसङ्कमि; उपसङ्कमित्वा आळारं कालामं एतदवोचं -- 'एत्तावता 
नो, आवुसो कालाम, इमं धम्मं सयं अभिञ्जा सच्छिकत्वा उपसम्पज्ज पवेदेसी'ति? 'एत्तावता खो अहं, आवुसो, इमं धम्मं 
सयं अभिञ्ञा सच्छिकत्वा उपसम्पज्ज पवेदेमी'ति। “अहम्पि खो, आवुसो, एत्तावता इमं धम्मं सयं अभिञ्ञा सच्छिकत्वा 
उपसम्पज्ज विहरामी'ति। “लाभा नो, आवुसो, सुलद्धं नो, आवुसो, ये मयं आयस्मन्तं तादिसं सब्रह्मचारि पस्साम | इति 
याहं धम्मं सयं अभिञ्ञा सच्छिकत्चा उपसम्पज्ज पवेदेमि तं त्वं धम्मं सयं अभिञ्ञा सच्छिकत्वा उपसम्पज्ज विहरसि; यं 
त्वं धम्मं सयं अभिज्ञा सच्छिकत्वा उपसम्पज्ज विहरसि तमहं धम्मं सयं अभिञ्ञा सच्छिकत्वा उपसम्पज्ज पवेदेमि। इति 
याहं धम्मं जानामि तं त्वं धम्मं जानासि, यं त्वं धम्मं जानासि तमहं धम्मं जानामि। इति यादिसो अहं तादिसो तुवं, यादिसो 
तुवं तादिसो अहं। एहि दानि, आवुसो, उभोव सन्ता इमं गणं परिहरामा'ति। इति खो, भारद्वाज, आळारो कालामो 
आचरियो मे समानो अत्तनो अन्तेवासि मं समानं अत्तना समसमं ठपेसि, उळाराय च मं पूजाय पूजेसि। तस्स मय्हं, 
भारद्वाज, एतदहोसि - 'नायं धम्मो निब्बिदाय न विरागाय न निरोधाय न उपसमाय न अभिज्ञाय न सम्बोधाय न 
निब्बानाय संवत्तति, यावदेव आकिञ्चञ्जायतनूपपत्तिया'ति। सो खो अहं, भारद्वाज, तं धम्मं अनलङ्करित्वा तस्मा धम्मा 
निब्बिज्ज अपक्कमिं । 


४७६. “सो खो अहं, भारद्वाज, किकुसलगवेसी अनुत्तरं सन्तिवरपदं परियेसमानो येन उदको रामपुत्तो तेनुपसङ्कमि; 
उपसङ्कमित्वा उदकं रामपुत्तं एतदवोचं - 'इच्छामहं, आवुसो [पस्स म० नि० १.२७८ पासरासिसृत्ते], इमस्मिं धम्मविनये 
ब्रह्मचरियं चरितु'न्ति। एवं वृत्ते, भारद्वाज, उदको रामपृत्तो मं एतदवोच - 'विहरतायस्मा। तादिसो अयं धम्मो यत्थ विञ्ञू 
पुरिसो नचिरस्सेव सकं आचरियकं सयं अभिञ्जा सच्छिकत्वा उपसम्पज्ज विहरेय्या'ति। सो खो अहं, भारद्वाज, 
नचिरस्सेव खिप्पमेव तं धम्मं परियापुणिं। सो खो अहं, भारद्वाज, तावतकेनेब ओडुपहतमत्तेन लपितलापनमत्तेन 
"जाणवादञ्च वदामि, थेरवादञ्च जानामि, पस्सामी'ति च पटिजानामि, अहञ्चेव अञ्ञे च। तस्स मय्हं, भारद्वाज, 
एतदहोसि - “न खो रामो इमं धम्मं केवलं सद्भामत्तकेन सयं अभिञ्ञा सच्छिकत्वा उपसम्पज्ज विहरामीति पवेदेसि; 
अद्धा रामो इमं धम्मं जानं पस्सं विहासी'ति। अथ ख्वाहं, भारद्वाज, येन उदको रामपुत्तो तेनुपसङ्कमि; उपसङ्कमित्वा उदकं 
रामपुत्तं एतदवोचं -- 'कित्तावता नो, आवुसो, रामो इमं धम्मं सयं अभिञ्ञा सच्छिकत्वा उपसम्पज्ज विहरामीति 
पवेदेसी'ति? एवं वृत्ते, भारद्वाज, उदको रामपुत्तो नेवसञ्ञानासञ्ञायतनं पवेदेसि। तस्स मय्हं, भारद्वाज, एतदहोसि - “न 
खो रामस्सेब अहोसि सद्धा, मय्हंपत्थि सद्धा; न खो रामस्सेब अहोसि वीरियं...पे०... सति... समाधि... पञ्जा, मय्हंपत्थि 
पञ्ञा। यंनूनाहं यं धम्मं रामो सयं अभिञ्ञा सच्छिकत्वा उपसम्पज्ज विहरामीति पवेदेसि तस्स धम्मस्स सच्छिकिरियाय 

पदहेय्य'न्ति सो खो अहं, भारद्वाज, नचिरस्सेव खिप्पमेव तं धम्मं सयं अभिज्ञा सच्छिकत्वा उपसम्पज्ज विहासि । 


“अथ ख्वाहं, भारद्वाज, येन उदको रामपुत्तो तेनुपसङ्कमि; उपसङ्कमित्वा उदकं रामपुत्तं एतदवोचं -- 'एत्तावता नो, 
आवुसो, रामो इमं धम्मं सयं अभिज्ञा सच्छिकत्वा उपसम्पज्ज पवेदेसी'ति? “एत्तावता खो, आवुसो, रामो इमं धम्मं सयं 
अभिञ्जा सच्छिकत्वा उपसम्पज्ज पवेदेसी'ति। अहम्पि खो, आवुसो, एत्तावता इमं धम्मं सयं अभिञ्ञा सच्छिकत्वा 
उपसम्पज्ज विहरामी'ति। “लाभा नो, आवुसो, सुलद्धं नो, आवुसो, ये मयं आयस्मन्तं तादिसं सब्रह्मचारि पस्साम। इति यं 
धम्मं रामो सयं अभिज्ञा सच्छिकत्वा उपसम्पज्ज पवेदेसि तं त्वं धम्मं सयं अभिञ्ञा सच्छिकत्वा उपसम्पज्ज विहरसि; यं 
त्वं धम्मं सयं अभिज्ञा सच्छिकत्वा उपसम्पज्ज विहरसि तं धम्मं रामो सयं अभिञ्ञा सच्छिकत्वा उपसम्पज्ज पवेदेसि । 
इति यं धम्मं रामो अभिञ्ञासि तं त्वं धम्मं जानासि, यं त्वं धम्मं जानासि तं धम्मं रामो अभिञ्जासि। इति यादिसो रामो 
अहोसि तादिसो तुवं, यादिसो तुवं तादिसो रामो अहोसि। एहि दानि, आवुसो, तुवं इमं गणं परिहरा'ति। इति खो, भारद्वाज, 
उदको रामपुत्तो सब्रह्मचारी मे समानो आचरियट्टाने मं ठपेसि, उळाराय च मं पूजाय पूजेसि। तस्स मय्हं, भारद्वाज, 
एतदहोसि - 'नायं धम्मो निब्बिदाय न विरागाय न निरोधाय न उपसमाय न अभिञ्ञाय न सम्बोधाय न निब्बानाय 
संवत्तति, यावदेव नेवसञ्ञानासञ्ञायतनूपपत्तिया'ति । सो खो अहं, भारद्वाज, तं धम्मं अनलङ्करित्वा तस्मा धम्मा 
निब्बिज्ज अपक्कमि । 


४७७. “सो खो अहं, भारद्वाज, किकुसलगवेसी अनुत्तरं सन्तिवरपदं परियेसमानो मगधेसु अनुपुब्बेन चारिकं 
चरमानो येन उरुवेळा सेनानिगमो तदवसरिं। तत्थद्दसं रमणीयं भूमिभागं, पासादिकञ्च वनसण्डं, नदिञ्च सन्दन्तिं सेतकं 
सृपतित्थं रमणीयं, समन्ता च गोचरगामं । तस्स मय्हं, भारद्वाज, एतदहोसि -- 'रमणीयो वत, भो, भूमिभागो, पासादिको च 
वनसण्डो, नदी च सन्दति सेतका सुपतित्था रमणीया, समन्ता च गोचरगामो। अलं वतिदं कुलपुत्तस्स पधानत्थिकस्स 
पधानाया'ति। सो खो अहं, भारद्वाज, तत्थेव निसीदिं - 'अलमिदं पधानाया'ति। अपिस्सु मं, भारद्वाज, तिस्सो उपमा 
पटिभंसु अनच्छरिया पुब्बे अस्सुतपुब्बा । 


““सेय्यथापि, भारद्वाज, अल्लं कटं सख्रेहं उदके निक्खित्तं। अथ पुरिसो आगच्छेय्य उत्तरारणि आदाय - 'अग्गिं 
अभिनिन्बत्तेस्सामि, तेजो पातुकरिस्सामी'ति। तं कि मञ्जसि, भारद्वाज, अपि नु सो पुरिसो अमुं अल्लं कट्ठं सस्नेहं उदके 
निकिखित्तं उत्तरारणि आदाय अभिमन्थेन्तो अग्गिं अभिनिब्बत्तेय्य, तेजो पातुकरेय्या”ति? “नो हिदं, भो गोतम। तं किस्स 
हेतु? अदुञ्हि, भो गोतम, अल्लं कडं सस्नेहं, तञ्च पन उदके निक्खित्तं; यावदेव च पन सो पुरिसो किलमथस्स विघातस्स 
भागी अस्सा"ति। “एवमेव खो, भारद्वाज, ये हि केचि समणा वा ब्राह्मणा वा कायेन चेव चित्तेन च कामेहि अवृपकट्टा 
विहरन्ति, यो च नेसं कामेसु कामच्छन्दो कामख्रेहो काममुच्छा कामपिपासा कामपरिळाहो सो च अञ्झत्त न सुप्पहीनो होति 
न सुप्पटिप्पस्सद्भो, ओपक्कमिका चेपि ते भोन्तो समणब्राह्मणा दुक्खा तिब्बा खरा कटुका वेदना वेदयन्ति, अभब्बाव ते 
जाणाय दस्सनाय अनुत्तराय सम्बोधाय । नो चपि ते भोन्तो समणब्राह्मणा ओपक्कमिका दुक्खा तिब्बा खरा कटुका वेदना 
वेदयन्ति अभब्बाव ते जाणाय दस्सनाय अनुत्तराय सम्बोधाय। अयं खो मं, भारद्वाज, पठमा उपमा पटिभासि अनच्छरिया 
पुब्बे अस्सुतपुब्बा । 


४७८. “अपरापि खो मं, भारद्वाज, दुतिया उपमा पटिभासि अनच्छरिया पुब्बे अस्सुतपुब्बा। सेय्यथापि, भारद्वाज 
अल्लं कडं सस्रेहं आरका उदका थले निक्खित्तं। अथ पुरिसो आगच्छेय्य उत्तरारणि आदाय - 'अग्गिं 
अभिनिन्बत्तेस्सामि, तेजो पातुकरिस्सामी'ति। तं कि मञ्ञसि, भारद्वाज, अपि नु सो पुरिसो अमुं अल्लं कट्ठं सस्रेहं आरका 


www.tipitaka.org Vipassana Research Institute 


Page 246 sur 250 


उदका थले निक्खित्तं उत्तरारणिं आदाय अभिमन्थेन्तो अग्गिं अभिनिन्त्तेय्य तेजो पातुकरेय्या”ति? “नो हिदं, भो 
गोतम। तं किस्स हेतु? अदुञ्हि, भो गोतम, अल्लं कडं सस्रेह॑, किञ्चापि आरका उदका थले निक्खित्तं; यावदेव च पन सो 
पुरिसो किलमथस्स विघातस्स भागी अस्सा”ति। “एवमेव खो, भारद्वाज, ये हि केचि समणा वा ब्राह्मणा वा कायेन चेव 
चित्तेन च कामेहि वृपकट्ठा विहरन्ति, यो च नेसं कामेसु कामच्छन्दो कामस्रेहो काममुच्छा कामपिपासा कामपरिळाहो सो च 
अज्झत्तं न सुप्पहीनो होति न सुप्पटिप्पस्सद्भो, ओपक्कमिका चेपि ते भोन्तो समणब्राह्मणा दुक्खा तिब्बा खरा कटुका वेदना 
वेदयन्ति, अभब्बाव ते जाणाय दस्सनाय अनुत्तराय सम्बोधाय । नो चेपि ते भोन्तो समणब्राह्मणा ओपक्कमिका दुक्खा 
तिब्बा खरा कटुका वेदना वेदयन्ति, अभब्बाव ते जाणाय दस्सनाय अनुत्तराय सम्बोधाय। अयं खो मं, भारद्वाज, दुतिया 
उपमा पटिभासि अनच्छरिया पुब्बे अस्सुतपुब्बा । 


४७९. “अपरापि खो मं, भारद्वाज, ततिया उपमा पटिभासि अनच्छरिया पुब्बे अस्सुतपुब्बा । सेय्यथापि, भारद्वाज, 
सुक्खं कट्टु कोळापं आरका उदका थले निक्खित्तं। अथ पुरिसो आगच्छेय्य उत्तरारणि आदाय - 'अगिगें 
अभिनिब्बत्तेस्सामि, तेजो पातुकरिस्सामी'ति। तं कि मञ्जसि, भारद्वाज, अपि नु सो पुरिसो अमुं सुक्खं कटं कोळापं 
आरका उदका थले निक्खित्तं उत्तरारणि आदाय अभिमन्थेन्तो अग्गिं अभिनिब्बत्तेय्य, तेजो पातुकरेय्या”ति? “एवं भो 
गोतम। तं किस्स हेतु? अदुञ्हि, भो गोतम, सुक्खं कटं कोळापं, तञ्च पन आरका उदका थले निक्खित्त''न्ति। “एवमेव 
खो, भारद्वाज, ये हि केचि समणा वा ब्राह्मणा वा कायेन चेव चित्तेन च कामेहि वूपकट्टा विहरन्ति, यो च नेसं कामेसु 
कामच्छन्दो कामस्रेहो काममुच्छा कामपिपासा कामपरिळाहो सो च अज्झत्तं सुप्पहीनो होति सुप्पटिप्पस्सद्धो, 
ओपक्कमिका चेपि ते भोन्तो समणब्राह्मणा दुक्खा तिब्बा खरा कटुका वेदना वेदयन्ति, भब्बाव ते जाणाय दस्सनाय 
अनुत्तराय सम्बोधाय । नो चेपि ते भोन्तो समणब्राह्मणा ओपक्कमिका दुक्खा तिब्बा खरा कटुका वेदना वेदयन्ति, भब्बाव 
ते जाणाय दस्सनाय अनुत्तराय सम्बोधाय। अयं खो मं, भारद्वाज, ततिया उपमा पटिभासि अनच्छरिया पुब्बे अस्सुतपुब्बा । 
इमा खो मं, भारद्वाज, तिस्सो उपमा पटिभंसु अनच्छरिया पुब्बे अस्सुतपुब्बा । 


४८०. “तस्स मय्हं, भारद्वाज, एतदहोसि - 'यंनूनाहं दन्तेभिदन्तमाधाय, जिव्हाय तालुं आहच्च, चेतसा चित्तं 
अभिनिग्गण्हेय्यं अभिनिप्पीळेय्यं अभिसन्तापेय्य'न्ति। सो खो अहं, भारद्वाज, दन्तेभिदन्तमाधाय, जिव्हाय तालुं आहच्च, 
चेतसा चित्तं अभिनिग्गण्हामि अभिनिप्पीळेमि अभिसन्तापेमि। तस्स मय्हं, भारद्वाज, दन्तेभिदन्तमाधाय, जिव्हाय तालुं 
आहच्च, चेतसा चित्तं अभिनिग्गण्हतो अभिनिप्पीळयतो अभिसन्तापयतो कच्छेहि सेदा मुच्चन्ति। सेय्यथापि, भारद्वाज, 
बलवा पुरिसो दुब्बलतरं पुरिसं सीसे वा गहेत्वा खन्धे वा गहेत्वा अभिनिग्गण्हेय्य अभिनिप्पीळेय्य अभिसन्तापेय्य, एवमेव 
खो मे, भारद्वाज, दन्तेभिदन्तमाधाय, जिव्हाय तालुं आहच्च, चेतसा चित्तं अभिनिग्गण्हतो अभिनिप्पीळयतो 
अभिसन्तापयतो कच्छेहि सेदा मुच्चन्ति। आरद्भं खो पन मे, भारद्वाज, वीरियं होति असल्लीनं, उप्ता सति असम्मुटठा; 
सारद्धो च पन मे कायो होति अप्पटिप्पस्सद्धो, तेनेव दुक्खप्पधानेन पधानाभितुन्नस्स सतो। 


४८१. “तस्स मय्हं, भारद्वाज, एतदहोसि _ 'यंनूनाहं अप्पाणकंयेव झानं झायेय्य'न्ति। सो खो अहं, भारद्वाज, मुखतो 
च नासतो च अस्सासपस्सासे उपरुन्धिं। तस्स मय्हं, भारद्वाज, मुखतो च नासतो च अस्सासपस्सासेसु उपरुद्भेसु 
कण्णसोतेहि वातानं निक्खमन्तानं अधिमत्तो सद्दो होति। सेय्यथापि नाम कम्मारगग्गरिया धममानाय अधिमत्तो सद्दो होति, 
एवमेव खो मे, भारद्वाज, मुखतो च नासतो च अस्सासपस्सासेसु उपरुद्भेसु कण्णसोतेहि वातानं निक्खमन्तानं अधिमत्तो 
सद्दो होति। आरद्ध खो पन मे, भारद्वाज, वीरियं होति असल्लीनं, उपद्ठिता सति असम्मुट्ठा; सारद्भो च पन मे कायो होति 
अप्पटिप्पस्सद्धो, तेनेव दुक्खप्पधानेन पधानाभितुन्नस्स सतो । 

“तस्स मस्हं, भारद्वाज, एतदहोसि - 'यंनूनाहं अप्पाणकंयेव झानं झायेय्य'न्ति। सो खो अहं, भारद्वाज, मुखतो च 
नासतो च कण्णतो च अस्सासपस्सासे उपरुन्धिं । तस्स मय्हं, भारद्वाज, मुखतो च नासतो च कण्णतो च अस्सासपस्सासेसु 
उपरुद्धेसु अधिमत्ता वाता मुद्धनि ऊहनन्ति। सेय्यथापि, भारद्वाज, बलवा पुरिसो, तिण्हेन सिखरेन मुद्धनि अभिमत्थेय्य, 
एवमेव खो मे, भारद्वाज, मुखतो च नासतो च कण्णतो च अस्सासपस्सासेसु उपरुद्भेसु अधिमत्ता वाता मुद्धनि ऊहनन्ति। 
आरद्धं खो पन मे, भारद्वाज, वीरियं होति असल्लीनं, उपड्डिता सति असम्मुद्ठा; सारद्भो च पन मे कायो होति 
अप्पटिप्पस्सद्धो, तेनेव दुक्खप्पधानेन पधानाभितुन्नस्स सतो । 


“तस्स मस्हं, भारद्वाज, एतदहोसि - “यंनूनाहं अप्पाणकंयेव झानं झायेय्य'न्ति। सो खो अहं, भारद्वाज, मुखतो च 
नासतो च कण्णतो च अस्सासपस्सासे उपरुन्धिं । तस्स मय्हं, भारद्वाज, मुखतो च नासतो च कण्णतो च अस्सासपस्सासेसु 
उपरुद्धेसु अधिमत्ता सीसे सीसवेदना होन्ति। सेय्यथापि, भारद्वाज, बलवा पुरिसो दळहेन वरत्तक्खण्डेन सीसे सीसवेठं 
ददेय्य, एवमेव खो, भारद्वाज, मुखतो च नासतो च कण्णतो च अस्सासपस्सासेसु उपरुद्धेसु अधिमत्ता सीसे सीसवेदना 
होन्ति। आरद्भं खो पन मे, भारद्वाज, वीरियं होति असल्लीनं, उपड्िता सति असम्मुट्ठा; सारद्भो च पन मे कायो होति 
अप्पटिप्पस्सद्धो, तेनेव दुक्खप्पधानेन पधानाभितुन्नस्स सतो । 


“तस्स मय्हं, भारद्वाज, एतदहोसि -- 'यंनूनाहं अप्पाणकंयेव झानं झायेय्य'न्ति। सो खो अहं, भारद्वाज, मुखतो च 
नासतो च कण्णतो च अस्सासपस्सासे उपरुन्धिं । तस्स मय्हं, भारद्वाज, मुखतो च नासतो च कण्णतो च अस्सासपस्सासेसु 
उपरुद्धेसु अधिमत्ता वाता कुच्छिं परिकन्तन्ति। सेय्यथापि, भारद्वाज, दक्खो गोघातको वा गोघातकन्तेवासी वा तिण्हेन 
गोविकन्तनेन कुच्छिं परिकन्तेय्य, एवमेव खो मे, भारद्वाज, मुखतो च नासतो च कण्णतो च अस्सासपस्सासेसु उपरुद्धेसु 
अधिमत्ता वाता कुच्छिं परिकन्तन्ति। आरद्धं खो पन मे, भारद्वाज, वीरियं होति असल्लीनं उपड्टिता सति असम्मुद्ठा; सारद्धो 
च पन मे कायो होति अप्पटिप्पस्सद्भो, तेनेव दुक्खप्पधानेन पधानाभितुन्नस्स सतो। 


“तस्स मय्हं, भारद्वाज, एतदहोसि - 'यंनूनाहं अप्पाणकंयेव झानं झायेय्य'न्ति। सो खो अहं, भारद्वाज, मुखतो च 
नासतो च कण्णतो च अस्सासपस्सासे उपरुन्धिं । तस्स मय्हं, भारद्वाज, मुखतो च नासतो च कण्णतो च अस्सासपस्सासेसु 
उपरुद्धेसु अधिमत्तो कायस्मिं डाहो होति। सेय्यथापि, भारद्वाज, द्वे बलवन्तो पुरिसा दुब्बलतरं पुरिसं नानाबाहासु गहेत्वा 
अङ्गारकासुया सन्तापेय्युं सम्परितापेय्युं, एवमेव खो मे, भारद्वाज, मुखतो च नासतो च कण्णतो च अस्सासपस्सासेसु 
उपरुद्भेसु अधिमत्तो कायस्मिं डाहो होति। आरद्भं खो पन मे, भारद्वाज, वीरियं होति असल्लीनं, उपड्टिता सति असम्मुट्ठा, 
सारद्भो च पन मे कायो होति अप्पटिप्पस्सद्धो, तेनेव दुक्खप्पधानेन पधानाभितुन्नस्स सतो। अपिस्सु मं, भारद्वाज, देवता 
दिस्वा एवमाहंसु - 'कालङ्कतो समणो गोतमो'ति। एकच्चा देवता एवमाहंसु - “न कालङ्कतो समणो गोतमो, अपि च 
कालङ्करोती'ति। एकच्चा देवता एवमाहंसु - “न कालङ्कतो समणो गोतमो, नापि कालङ्करोति; अरहं समणो गोतमो, 
विहारोत्वेव सो अरहतो एवरूपो होती'ति। 


“तस्स मय्हं, भारद्वाज, एतदहोसि - 'यंनूनाहं सब्बसो आहारुपच्छेदाय पटिपज्जेय्यःन्ति। अथ खो मं, भारद्वाज, 
देवता उपसङ्कमित्वा एतदवोचुं - “मा खो त्वं, मारिस, सब्बसो आहारुपच्छेदाय पटिपज्जि। सचे खो त्वं, मारिस, सब्बसो 
आहारुपच्छेदाय पटिपज्जिस्ससि, तस्स ते मयं दिब्बं ओजं लोमकूपेहि अज्झोहारेस्साम। ताय त्वं यापेस्ससी'ति। तस्स 
मय्हं, भारद्वाज, एतदहोसि - 'अहञ्चेव खो पन सब्बसो अजज्जितं पटिजानेय्यं, इमा च मे देवता दिब्बं ओजं लोमकूपेहि 
अज्झोहारेय्युं, ताय चाहं यापेय्यं। तं ममस्स मुसा'ति। सो खो अहं, भारद्वाज, ता देवता पच्चाचिक्खामि, 'हल'न्ति बदामि। 

“तस्स मय्हं, भारद्वाज, एतदहोसि - 'यंनूनाहं थोकं थोकं आहारं आहारेय्यं पसतं पसतं, यदि वा मुग्गयूसं, यदि वा 
कुलत्थयूसं, यदि वा कळाययूसं, यदि वा हरेणुकयूस'न्ति। सो खो अहं, भारद्वाज, थोकं थोकं आहारं आहारेसिं पसतं 
पसतं, यदि वा मुग्गयूसं, यदि वा कुलत्थयूसं, यदि वा कळाययूसं, यदि वा हरेणुकयूसं । तस्स मय्हं, भारद्वाज, थोकं थोक 
आहारं आहारयतो पसतं पसतं, यदि वा मुग्गयूसं, यदि वा कुलत्थयूसं, यदि वा कळाययूसं, यदि वा हरेणुकयूसं, 
अधिमत्तकसिमानं पत्तो कायो होति। सेय्यथापि नाम आसीतिकपब्बानि वा काळपब्बानि वा, एवमेवस्सु मे अङ्गपच्चङ्गानि 
भवन्ति तायेवप्पाहारताय; सेय्यथापि नाम ओद्टपदं, एवमेवस्सु मे आनिसदं होति तायेवप्पाहारताय; सेय्यथापि नाम 
वट्टनावव्ठी, एवमेवस्सु मे पिट्टिकण्टको उण्णतावनतो होति तायेवप्पाहारताय; सेय्यथापि नाम जरसालाय गोपानसियो 
ओलुग्गविलुग्गा भवन्ति, एवमेवस्सु मे फासुळियो ओलुग्गविलुग्गा भवन्ति तायेवप्पाहारताय; सेय्यथापि नाम गम्भीरे 
उदपाने उदकतारका गम्भीरगता ओक्खायिका दिस्सन्ति, एवमेवस्सु मे अक्खिकूपेसु अक्खितारका गम्भीरगता 
ओक्खायिका दिस्सन्ति तायेवप्पाहारताय; सेय्यथापि नाम तित्तकालाबु आमकच्छिन्नो वातातपेन संफुटितो होति 
सम्मिलातो, एवमेवस्सु मे सीसच्छवि संफुटिता होति सम्मिलाता तायेवप्पाहारताय। सो खो अहं, भारद्वाज, 'उदरच्छवि 
परिमसिस्सामी'ति पिट्टिकण्टकंयेव परिग्गण्हामि, 'पिटिकण्टकं परिमसिस्सामी'ति उदरच्छवियेव परिग्गण्हामि; यावस्सु मे, 
भारद्वाज, उदरच्छवि पिडिकण्टकं अल्लीना होति तायेवप्पाहारताय। सो खो अहं, भारद्वाज, “वच्च वा मुत्तं वा 
करिस्सामी'ति तत्थेव अवकुज्जो पपतामि तायेवप्पाहारताय। सो खो अहं, भारद्वाज, इममेव कायं अस्सासेन्तो पाणिना 
गत्तानि अनुमज्जामि । तस्स मय्हं, भारद्वाज, पाणिना गत्तानि अनुमज्जतो पूतिमूलानि लोमानि कायस्मा पपतन्ति 
तायेवप्पाहारताय। अपिस्सु मं, भारद्वाज, मनुस्सा दिस्वा एवमाहंसु - 'काळो समणो गोतमो'ति। एकच्चे मनुस्सा 
एवमाहंसु - “न काळो समणो गोतमो, सामो समणो गोतमो'ति। एकच्चे मनुस्सा एवमाहंसु -- “न काळो समणो गोतमो 
नपि सामो, मङ्गरच्छवि समणो गोतमो ति; यावस्सु मे, भारद्वाज, ताव परिसुद्धो छविवण्णो परियोदातो उपहतो होति 
तायेवप्पाहारताय। 


४८२. “तस्स मय्हं, भारद्वाज, एतदहोसि - “ये खो केचि अतीतमद्धानं समणा वा ब्राह्मणा वा ओपक्कमिका दुक्खा 
तिब्बा खरा कटुका वेदना वेदयिसु, एतावपरमं, नयितो भिय्यो; येपि हि केचि अनागतमद्भानं समणा वा ब्राह्मणा वा 
ओपक्कमिका दुक्खा तिब्बा खरा कटुका वेदना वेदयिस्सन्ति, एतावपरमं, नयितो भिय्यो; येपि हि केचि एतरहि समणा वा 
ब्राह्मणा वा ओपक्कमिका दुक्खा तिब्बा खरा कटुका वेदना वेदयन्ति, एतावपरमं, नयितो भिय्यो। न खो पनाहं इमाय 
कटुकाय दुक्करकारिकाय अधिगच्छामि उत्तरि मनुस्सधम्मा अलमरियजाणदस्सनविसेसं । सिया नु खो अञ्जो मग्गो 
बोधाया'ति? तस्स मय्हं भारद्वाज, एतदहोसि - “अभिजानामि खो पनाहं पितु सक्कस्स कम्मन्ते सीताय जम्बुच्छायाय 
निसिन्नो विविच्चेव कामेहि विविच्च अकुसलेहि धम्मेहि सवितक्कं सविचारं विवेकजं पीतिसुखं पठमं झानं उपसम्पज्ज 
विहरिता । सिया नु खो एसो मग्गो बोधाया'ति? तस्स मय्हं, भारद्वाज, सतानुसारि विञ्ञाणं अहोसि - 'एसेव मग्गो 
बोधाया'ति। तस्स मय्हं, भारद्वाज, एतदहोसि - “कि नु खो अहं तस्स सुखस्स भायामि यं तं सुखं अञ्ञत्रेव कामेहि 
अञ्ञत्र अकुसलेहि धम्मेही'ति? तस्स मय्ह॑, भारद्वाज, एतदहोसि -- “न खो अहं तस्स सुखस्स भायामि यं तं सुखं 
अञ्ञत्रेब कामेहि अञ्ञत्र अकुसलेहि धम्मेही'ति। 


४८३. “तस्स मय्हं, भारद्वाज, एतदहोसि - “न खो तं सुकरं सुखं अधिगन्तुं एवं अधिमत्तकसिमानं पत्तकायेन । 
यंनूनाहं ओळारिकं आहारं आहारेय्यं ओदनकुम्मास'न्ति। सो खो अहं, भारद्वाज, ओळारिकं आहारं आहारेसि 
ओदनकुम्मासं । तेन खो पन मं, भारद्वाज, समयेन पञ्चबग्गिया भिक्खू पच्चुपट्टिता होन्ति -- 'यं खो समणो गोतमो धम्मं 
अधिगमिस्सति तं नो आरोचेस्सती'ति। यतो खो अहं, भारद्वाज, ओळारिकं आहारं आहारेसि ओदनकुम्मासं, अथ मे ते 

पञ्चबग्गिया भिक्खू निब्बिज्ज पक्कमिसु - “बाहुल्लिको समणो गोतमो पधानविब्भन्तो आवत्तो बाहुल्लाया'ति। 


“सो खो अहं, भारद्वाज, ओळारिकं आहारं आहारेत्वा बलं गहेत्वा विविच्चेव कामेहि...पे०... पठमं झानं उपसम्पज्ज 
विहासि | वितक्कविचारानं वूपसमा अज्झत्तं सम्पसादनं चेतसो एकोदिभावं अवितक्कं अविचारं समाधिजं पीतिसुखं 
दुतियं झानं... तियं झानं... चतुत्थं झानं उपसम्पज्ज विहासिं । 


“सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
पुब्बेनिवासानुस्सतिजाणाय चित्तं अभिनिन्नामेसिं। सो अनेकविहितं पुब्बेनिवासं अनुस्सरामि, सेय्यथिदं - एकम्पि जाति 


पठमा विज्जा अधिगता, अविज्जा विहता, विज्जा उप्पन्ना; तमो विहतो, आलोको उप्पन्नो; यथा तं अप्पमत्तस्स आतापिनो 
पहितत्तस्स विहरतो । 


४८४. “सो एवं समाहिते चित्ते परिसुद्रे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते 
सत्तानं चुतूपपातजाणाय चित्तं अभिनिन्नामेसिं । सो दिब्बेन चकखुना विसुद्रेन अतिक्कन्तमानुसकेन सत्ते पस्सामि चवमाने 


मञ्झिमे यामे दुतिया विज्जा अधिगता, अविज्जा विहता, विज्जा उप्पन्ना; तमो विहतो, आलोको उप्पन्नो; यथा तं 
अप्पमत्तस्स आतापिनो पहितत्तस्स विहरतो। 


“सो एवं समाहिते चित्ते परिसुद्धे परियोदाते अनङ्गणे विगतूपक्किलेसे मुदुभूते कम्मनिये ठिते आनेञ्जप्पत्ते आसवानं 
खयजाणाय चित्तं अभिनिन्नामेसि। सो `इदं दुक्ख'न्ति यथाभूतं अब्भञ्ञासि, “अयं दुकखसमुदयो'ति यथाभूतं अब्भञ्ञासिं, 
“अयं दुक्खनिरोधो'ति यथाभूतं अब्भञ्ञासि, `अयं दुक्खनिरोधगामिनी पटिपदाःति यथाभूतं अब्भञ्जासि; {इमे आसवाःति 
यथाभूतं अब्भञ्जासिं, अयं आसवसमुदयो'ति यथाभूतं अब्भज्ञासिं, “अयं आसवनिरोधो'ति यथाभूतं अब्भज्ञासिं, `अयं 
आसवनिरोधगामिनी पटिपदा ति यथाभूतं अब्भज्ञासिं। तस्स मे एवं जानतो एवं पस्सतो कामासवापि चित्तं विमुच्चित्थ, 
भवासवापि चित्तं विमुच्चित्थ, अविज्जासवापि चित्तं विमुच्चित्थ। विमुत्तस्मि विमृत्तमिति जाणं अहोसि। 'खीणा जाति, 
बुसितं ब्रह्मचरियं, कतं करणीयं, नापरं इत्थत्ताया'ति अब्भञ्जासिं। अयं खो मे, भारद्वाज, रत्तिया पच्छिमे यामे ततिया 
विज्जा अधिगता, अविज्जा विहता, विज्जा उप्पन्ना; तमो विहतो, आलोको उप्पन्नो; यथा तं अप्पमत्तस्स आतापिनो 
पहितत्तस्स विहरतो 'ति। 


४८५. एवं वृत्ते, सङ्गारवो माणवो भगवन्तं एतदवोच - “अट्वितवतं [अद्टित वत (सी० स्या० कं० पी०)] भोतो 
गोतमस्स पधानं अहोसि, सप्पुरिसवतं [सप्पुरिस बत (सी० स्या० कं० पी०)] भोतो गोतमस्स पधानं अहोसि; यथा तं 
अरहतो सम्मासम्बुद्भस्स । किं नु खो, भो गोतम, अत्थि देवा”ति [अधिदेवाति (क०) एवं सब्बेसु अत्थि देवातिपदेसु]? 
“ठानसो मेतं [खो पनेतं (स्या० कं० क०)], भारद्वाज, विदितं यदिदं - अधिदेवा”ति [अत्थि देवाति (सी० स्या० कं० पी०), 
अतिदेवाति (?) एवं सब्बेसु “अधिदेवा' तिपदेसु] । “कि नु खो, भो गोतम, अत्थि देवा'ति पुड्ठो समानो 'ठानसो मेतं, 
भारद्वाज, विदितं यदिदं अधिदेवा'ति वदेसि। ननु, भो गोतम, एवं सन्ते तुच्छा मुसा होतीति? “अत्थि देवा ति, भारद्वाज, 
पुड्डो समानो “अत्थि देवा'ति यो वदेय्य, 'ठानसो मे विदिता'ति [ठानसो विदिता मे विदिताति (सी० स्या० कं० पी०), ठानसो 
मे विदिता अतिदेवाति (?)] यो वदेय्य; अथ ख्वेत्थ विञ्जुना पुरिसेन एकंसेन निट्ठं गन्तब्बं [गन्तुं (क०), गन्तुं वा (स्या० 
कं०)] यदिदं - “अत्थि देवा'”ति। “किस्स पन मे भवं गोतमो आदिकेनेव न ब्याकासी”ति [गोतमो आदिकेनेब 

ब्याकासीति (क०), गोतमो अत्थि देवाति न ब्याकासीति (?)]? “उच्चेन सम्मतं खो एतं, भारद्वाज, लोकस्मिं यदिदं 
न अत्थि देवा'”ति। 


४८६. एवं वृत्ते, सङ्गारवो माणवो भगवन्तं एतदवोच -- “अभिक्कन्तं, भो गोतम, अभिक्कन्तं, भो गोतम! 
सेय्यथापि, भो गोतम, निक्कुज्जितं वा उक्कुज्जेय्य, पटिच्छन्नं वा विवरेय्य, मूळहस्स वा मग्गं आचिक्खेय्य, अन्धकारे वा 
तेलपज्जोतं धारेय्य - चक्खुमन्तो रूपानि दकखन्तीति -- एवमेवं भोता गोतमेन अनेकपरियायेन धम्मो पकासितो । एसाहं 
भवन्तं गोतमं सरणं गच्छामि धम्मञ्च भिक्खुसङ्घञ्च | उपासकं मं भवं गोतमो धारेतु अज्जतग्गे पाणुपेतं सरणं गत" न्ति। 


सङ्गारवसुत्तं निट्टितं दसमं । 
ब्राह्मणवग्गो निट्टितो पञ्चमो। 
तस्सुद्दानं - 


ब्रह्मायु सेलस्सलायनो, घोटमुखो च ब्राह्मणो । 
चङ्की एसु धनञ्जानि, वासेट्टी सुभगारवोति॥ 


इदं वग्गानमुद्दानं - 


वग्गो गहपति भिक्खु, परिब्बाजकनामको । 
राजवग्गो ब्राह्मणोति, पञ्च मज्झिमआगमे॥ 


मज्झिमपण्णासकं समत्तं । 

